# verses

text:
Di isiviholialeike di di ivi ebagemaliho. Isito di Mamau katealeho isivianu. Iale auna di aiohavomale ata kebia vaveve abuemo kaovai.


text:
Ige Diue ata keau avuho loui avoe, “A hoto kemo no hilokage munanae toelau aemo ua. Ebalahamu keu hatinu. Ige beloveta kebiata haluvilu. Isito au loui kosea, Oleuoleudi hoto evisi ehovale keau bae haluvilivebene.’


text:
Nahie mama Ebalahamu keu hatinu. Iale a hoto louale kemo ose a isiviai Ebalahamu evihai. Ige beloveta kebiata haluvilu. Iale a huhuige ana kebiata evigevei hatiholisito vani bahata ugei.”


text:
Ige Iesuu abuho loui avoe, “Dana di ivi ebagemai di ebika hoesehavoge keu bae duavealivebene. Isito di Mamana di ivi ebagemage kena duaveai. La di Mama keho loui kosea, ‘No Dilava.’


text:
La kateai louito la ke hilokaholilu. Isito dau ke hilokanu. Dana loui kosea, ‘Di ke hilokaholinu.’Iniege dana la nahate vai loboai. Isito seleveta di ke hilokai hotove evisi ehomanu.


text:
Ige la mama Ebalahamu keu di vaniu lohoveve ko huhuaikemo vahaehoanu. Iale keu ke elehai vahaehoanu.”


text:
Ige Diue ata keau avuho loui avoe, “Ebalahamu keu subutaata. Isege a ke vaganau baluga seleve holioholinu. Iale a oleve kateike vai Ebalahamu elehanu.”


text:
Kateai louge abu evige hotove keu Dilavau valive vaveve nahate. Kateike abu vai itumulahai isiviale munetahamai. Ige Iesuu hogolahai dubu baluga ke halei tinu.


text:
Ige Iesu esemuiau Iesu belahai avoe, “Kosive, osialemoike malaha kou uge niveu keduanu. A huhuige malaha kou vaveve toela vale ibinaike au ko manu. Mena au mamata neinata toelae ibinaike au ko manu.”


text:
Ige Iesuu namigevei avoe, “Malaha ko niu keduale keu kateholinu. Niveu keduale keu toelave isi mamaveta neinaveta toelae ibina holioholinu. Isito niveu keduale keu koseanu. Dilavau isiviale avuemo au vuvunevaveve vage ataeau vuvuneveelehai.


text:
Vaniu koseisege nahi di hanavoale ke lovi vai. Kosealemo vau giduige nahi bae kemo lovilahalivebene.


text:
Isi namihai avoe, “Talive Salomu emo a ni totoanela.”E ke ivie ihuu koseanu. Ioma. Iale Iesu malaha ke iomage keu tiale e kemo au ni totoige niveu dua vage au niai hoilahai lohonu.


text:
Ige haokuvuiabeisi ata degomole keau ke elehalu. Abu hilokage niveu keduale kemo keu subutamoniho ata imigevema. Iale abu ke elehai mole belagevei avoe, “Ana malaha konike subutaugulamoi ui moniho ata imigevema.”


text:
Ige degomoleau loui avoe, “Avuike.”Isege degomoleau loui avoe, “Ba, keu avu holioholinu. Isito keu ke elehilehi nahate.”Kateai lousegemalaha keu loui avoe, “Dau ata ke dalike ko.”


text:
Ige au namigevei avoe, “Malaha mole ivi Iesu keu tivu mai di nimoulihai di namihai avoe, ‘Talive Salomu emo a ni totoa.’Ige solekavesite di tiale di ni totoige di niu dua vage di nianu.”


text:
Ige abu belahai avoe, “Malaha keu oleve”Ige au namigevei avoe, “Keu oleve tiale ke di hilokaholinu.”


text:
Iale kemoike Balisia ataeau malaha ke belahai avoe, “A oleve kateike vaime nianu.”Ige malaha keu namigevei avoe, “Iesuu tivu mai di nimoulihanu. Ige di tiale emo di ni totoale kemoike di niu dua vage di aike niai onobenobe elegevema.”


text:
Ige Balisia ata degomoleau loui avoe, “Vaveve ko vale ata keu Dilavamo lohoholinu. Kosealemo keu bula nalioholinu.”Isege Balisia ata degomoleau loui avoe, “Isito oleve kateike vaime vaveve toela vamale ata keu vuvunevaveve ke vanu.”Abu hoto kateale moleho loui kemo mole tasaligevelu.


text:
Kateaito tota malaha nehe ke belaha moleai avoe, “A loui kosea, ‘Iesuu di ni hoesehavonu.’Iale a huhuige ata keu ata oleteale.”Ige malaha keu namigevei avoe, “Keu beloveta ata.”


text:
Ige Diue kosive keau hoto ke evisi malaha nehe niveu keduage Iesuu hoesehavoale hotove ke maholilu. Iale kemo abu malaha ke mamata neinaveta hohavege abu loholu.


text:
Ige abu belagevei avoe, “La monike ko. La loui kosea, ‘Kou uge niveu keduanu.’Iale au oleve kateike vai aike nianu.”


text:
Ige mamaveu neinaveti namigevei avoe, “No hilokage keu no mo. Isi no hilokage keu uge niveu keduanu.


text:
Isito oleve kateai niveu dua vale ke no hilokaholilu. Isi ata oleu nive hoesehavoale ata keta no hilokaholilu. Keu au ebia holisi kosi holinu. Iale belahage biagena au deiada loui la namigevei.”


text:
Hoto kateai louale keu koseanu. Keau Diue kosive kebia vabugevelu. Kosealemo kosive keau ata namigevei avoe, “Ata olena Iesu ivi ebagemai loui kosea, ‘Keu ata tedaevemale kosive Keliso.’Ige noeabuna ata ke iovai humahave bamuge au bae tota Diue dubu kemo guligulialivebene.”


text:
Katealemoike mamaveu neinaveti loui avoe, “Keu kosi holinu. Iale bato belahage biagena au deiada laheho loui.”


text:
Ige abu tota malaha nehe ni keduale ke hohavo molealu. Ige au lohoge abu avuho loui avoe, “Dilava nimo hoto seleve noheho lounela. No hilokage Iesu keu vaveve toela vamale ata.”


text:
Ige malaha nehe keu hotoeabe ibina vai abuho loui avoe, “Mesoho keu vaveve toela vamale ata mesoho vaveve toela vamale ata holioholinu. Di ke hilokaholisito vaveve koseale igae di hilokanu. Di niu subutakeduanu. Isito di niu nova dua vage di nianu.”


text:
Ige au namigevei avoe, “Hotoike di subutaloui la namigevege la evisito maholilu. Iale osialemoike la isiviai tota hoto ke evi moleai. Ose la isivialeike Iesu esemu holisi.”


text:
Kateai louge abu avuho itumulahai hotoe toela loulu. Isi namihai avoe, “Au ata ke esemu. Isege noeau Mosese esemuia.


text:
Ige ni kedute keu tota namigevei avoe, “Di la hoto ke evisi vikoanu. Kosealemo la loui kosea, ‘Malaha keu oleve keve lohoale ke no hilokaholilu.’La katelahai loulu. Isito malaha keu di ni hoesehavoge di nianu.


text:
Nahi hilokage Dilavau bae vaveve toela vamale kebia hoto evilivebene. Isito oleuoleu Dilava hoto evisi isivive vamale ata kebia hoto auna evisi.


text:
Kateai louge abu hotove ibina vai avuho loui avoe, “A neinau a mamoge a keu vaveve toelaunahavamale ata. Iale kemoike ose a isiviai no haivei.”Abu katelahai loui iovage au dubu halei heie tinu.


text:
Abu malaha ke iovale hoto ke Iesuu evisi tiale malaha ke elehai avuho loui avoe, “Ana a uvu mai Atae Esemo mamonu.”


text:
Kateai louge malaha keu namihai avoe, “Ata ke ivi daho lounela. Ige di bae kemo di uvu mai avuemo mamoi.”


text:
Ige malaha keu loui avoe, “Kosive, di di uvu mai aemo mamonu.”Kateai louito Iesu vudimoau kome bokoai vata bisi hoesehavonu.


text:
Kateige Iesuu avuho loui avoe, “Atae vaveveike di kaovaliho vatae lohonu. Iale kemo ni kedute keabuna nilahai. Isege nilahai elehale kebia nina keduai.”


text:
Ige Balisia ata degomoleau keve avuluvutauale keau ke evisi Iesu belahai avoe, “A hoto louale kemo ose a huhuige noeau ni kedutea.”


text:
Ige Iesuu namigevei avoe, “La ni kedute holiale ke hilokavatege toelau laemouoholinu. Isito la loui kosea, ‘Noeau nilahai lulelelahalu.’La kateale loualemo vaveve toelau sohu laemo ua.”


text:
Iesuu tota loui avoe, “Seleveta di hoto mole louge evive. Ata oleu ovoe iadi keudahala velemai tioholisito iadi edoleiuvuvetiale keu vavoloe ata. Keu isivialeike mamoe vavoloai.


text:
Mamoe nalievemale ata kena tigeudahanalimale kena avuhoudahaalavoge auna ke uvue tiniege au mamoe kebia igaegae iviabe ivilovei hohavege abuna hotove evisi lohoge auna holoevei tai.


text:
Auna kebia holoevei iadi ke halei abuho uli holisi tisege mamoe abuna ehovai tai. Kosealemo keau abu biage hoto ke evisi hilokalu.


text:
Mamoe keau bae ata mole ehovalivebene. Isito abuna ke aehai detuluvisi. Kosealemo keau ke hoto hilokaholilu.”


text:
Di lohoholisege ata degomoleau uli holisi lohoale keau vavoloe ataea. Keau isiviale mamoe malevei. Isito mamoe keau hotoeabe evioholilu.


text:
Dau mamoe kebiau tiveveudaha. Iale oleuoleudae lohoale keabunaudahakela velehovoge dana kebia malevege abuna ue dua vai.


text:
Vavoloe atau lohoale isivialeike mamoe kebia malevei havei aiogevei. Isito dau lohoale isivialeikeukolikoli ovege abu kemo ue dua vai.


text:
“Dau mamoe nalievemale atae dua. Iale dana di mamoe kebiaho hatige vavoloe ata keu bae kebia malevelivebene.


text:
Isito mamoe nalievemale atae toela kena mamoe kebia nalieveniege ovo aihanitena mamoe kebia aiogeveliho lohoge auna kebia halevei detitisi tai. Kosealemo ata keu mamoe kebia nalievemale ata seleve holioholinu. Iale kemo ovo aihanite kena mamoe kebiauagevei aiogevege abuna igaegaeai detuluvisitai.


text:
Malaha keu detitiale keu koseanu. Keu mamoe nalievemale biage seleve holioholinu. Iale kemoike ovoe toelau lohoge au mamoe halevei detitinu.


text:
Dau mamoe nalievemale atae dua. Ige di Mamau di vaveve hilokage data vaveveve hilokanu. Iale ke nahate di di mamoe kebia vaveve hilokaevenu. Ige abuta di vaveve hilokalu. Iale kemo dana di mamoe kebiaho hatai.


text:
Isito di mamoe degomoleau ua. Keau ovoe iadi mole biaea. Iale dana kebiata malevege abuna di hoto evisi di ehovai. Ige di mamoe keabuna bahata igaetolahai hala igae keuvumouge dana kebia nalievei.


text:
“Di di ataho hatiliho negoale kemoike di Mamau daho isivi baluganu. Iale dana hatige di Mamana tota di etuvagedana hovelahai.


text:
Atabeu bae di lu mage di bae hatilivebene. Isito di biagena di isivimo hatai. Di Mamau daho loui vuvunemai daoale kemo dana hatiniege tota vuvunekemo hovelahai.”


text:
Ige degomoleau loui avoe, “Munanae toelau avuemo lohoge keu tilogoanu. Iale osialemoike la hotove evima.”


text:
Isege degomoleau loui avoe, “Munanae toelau ataemo biloige au bae hoto kateale loulivebene. Munanae toelau avuemo uale kemo au oleve kateike vai ni kedute ke hoesehavonu.”


text:
Vani mole Diue vahaeho vani moleu lohonu. Subutamole Diue ataeau vahaeholahai Dielusalemae dubu baluga hoesehavolu. Iale vagana bahata dabae vanila abuna vani ke huhulahai vahaeholahagei.


text:
Ige Diue kosiveau lohoale evilikahavoi avuho loui avoe, “No vani moaga a hoto kemo dolodololahalu. Iale ana vadeumalela hoto seleve loui no namigevei. Aike noheho lounela. Au ana no ata tedaevemale kosive Keliso mena.”


text:
Kateai louge Iesuu namigevei avoe, “Avuike di subutaloui la namigevenu. Isito laeau di hoto maholilu. Dau di Mamae vuvunemovikoe vaveve vaevege la elegevelu.


text:
Di Mamau ata kebia malevei daonu. Di Mama keu ata bahata evigevenu. Iale atabeu bae adavemo kebia malevelivebene.


text:
Katelahage Iesuu abuho loui avoe, “Di Mamau daho louge di laheho vaveve dua moaga vaevenu. Iale vaveve oletemoike la mune malei isiviai dahavoi.”


text:
Ige Diue ataeau avuho loui avoe, “A vaveve dua vale kemo no isiviholialeike mune malei ahavoliho. Isito a Dilava ivi aiohavoale kemoike no isiviai ahavoi. Au ataunaha. Isito au a ebika ebagemai loui kosea, ‘Dau Dilava.’Iale kemoike no isiviai ahavoi.”


text:
Ige Iesuu namigevei avoe, “La menaka kemo abu subutahoto koseale hisalilahalu. Avoe, ‘Dilavau loui avoe, Laeau dilavaea.’


text:
Iale nahi hilokage Bukae Hotomo abu hisaliale hoto keu seleve. Iale kena vani bahata ugei. Hoto kemo Dilavau au ata tabageveale kebia au abuho loui avoe, ‘Laeau dilavaea.’


text:
Iale di Mamau di ebagemai di hanavoge di vatae lohonu. Iniale laheho loui kosea, ‘Dau Dilava mo.’Iale osialemoike la daho loui kosea, ‘A Dilava ivi aiohavonu.’


text:
Isito di di Mamae vaveve vage la kemo la uvu mai daemo mavoholilu. Iale di vikoe vaveve vale kemo bae la uvu mavove. Ilive elike kemo di Mamau daitiusegedi avuemo uale ke hilokave.”


text:
Ige ata moagatahoeau avue loholu. Avue loholiale moleho loui avoe, “Dioniu vikoe vaveve vaeveholinu. Isito Dioniu ata ko vaveve louale hotove bahata keu seleveunaha.”


text:
Beteni malaha mole ivi Lasolo keu vavahanianu. Iale o kemoike amakinive abuitauua. Moleike Mata. Ige hohove Meli.


text:
Meli keike deholo hagote mai Iesu velomo ehosivai au kinata Iesu veloulihanu. Iale ke amakini Lasolo keike vavahanianu.


text:
Ige Iesuu hoto ke evisi loui avoe, “Lasolou vavahaniale ke gabiu bae hatihati mai loholivebene. Isito gabive kena Dilava ivi mai duatisi. Ige kemo Dilava moe ivitana balugai.”


text:
Isito keu Lasolo vavahanie hoto ke maito solekai tioholinu. Au hoto ke evisito au uale keve vanie ni abuita ua.


text:
Ige esemuiabeau avuho loui avoe, “No kosive, nahi aike Diudia keveusegeata keau isivialeike munetaahavoi. Iale osialemoike a isiviale nahi tota hoidevei keve tai.”


text:
Ige Iesuu namigevei avoe, “Nahiabuna vanimo olahaliege nahi bae ono molemo vatoi dobuluvilivebene. Kosealemo vanie agamoike nahi olahama.


text:
Isito nahiabuna vavimo olahaliege ono molemo vatoi dobuluvisi. Kosealemo nahi hati maleholilu. Iale ke nahate nahiabuna Dilava isivi valiege nahi bae atae vaveve toela ke vabuhavolivebene.”


text:
Kateai louito tota namigevei avoe, “Nahie haoka Lasolo keu lahanu. Isito dana tiniege etuvageauna hovelahai.”


text:
Di keveuoholisege au hatiale keu duave. Kosealemo dana tiniege la totonamo vaveve mole vage lana ke elehai la uvu mai daemo mavove. Iale lohoge nahi avue tai.”


text:
Ige malaha mole ivi Tomasi (ivive mole Didimasi) keu Iesu esemu degomole namigevei avoe, “Lohoge nahi avuluvutatalive elike abu hamage nahi avuluvutahaluvisi.”


text:
Iale Matau Meliti abu amakinihouvulahale kemo Diue ata moagaeau o baluga ke halevai loholiale abuhiuvulahalu.


text:
Ige Iesuu namihai avoe, “Dau hovelahaveve biage. Isi dau lu maleveve ke biage. Iale oleuoleuabu uvu mai daemo mavoito haluviale keabuna baeukolikoli malei.


text:
Isi oleuoleunita ui abu uvu mai daemo mavoale kebiata abunaukolikoli malei. Iale ana di hoto ke manu.”


text:
Ige keate keu namihai avoe, “Ito, Kosive, di hilokage au Dilava mo. Dilavau a hanavoge a vatae lohoale no tedaevemale kosive holinu.”


text:
Matau hoto ke louito hoilahai tiale tobekai au hoho Meli namihai avoe, “Kosiveu aike lohonu. Keu di namihai isivialeike a elehai.”


text:
Ige Diue ataeau Meliluvutauvulahale keau elehage Meliu solekai hovelahai tige abu ehovai tilu. Kosealemo keau huhuige Meliu au amakini vutae ninalihoike au tinu.


text:
Isi tiale keu Iesu uale kela velemai vudivemo kome bokoai vata bisi avuho loui avoe, “Kosive, a koveubetodi amakiniu hatioholinu.”


text:
Kateai avuho loui ninage Diue ataeau avuluvutalohoale kebiata ninalahalu. Ige Iesuu kebia elegevege uvuu hamanu.


text:
Ige degomoleau loui avoe, “Ose keike ni kedute ke ni hoesehavoge au nianu, e. Iale au osiohoike solekai loholive Lasolo hoesehavoge au vavahanimo momoleholisitounatabae au hatisege iave lohonu.”


text:
Kateisege uvuu tota Iesu hamage au halei vutavetinu. Vutavekeu metae vaha nahate. Iale mune moleu vutaveili ke bamunu.


text:
Ige Iesuu ata namigevei avoe, “Mune ke evovoave.”Kateai louge hatiale ke amakini Mata keu Iesu namihai avoe, “Kosive, no ke abavuale vanie ni abuita abuitaeauuoholilu. Iale kena hisiai.”


text:
Ige Iesuu avuho loui avoe, “Di subutaaho loui kosea, ‘Ana a uvu mai daemo mamoniege Dilava vuvunevaveve ke elehanela.’Dana aho kateai lounu, e.”


text:
Kateai keate keho lousegeabu mune ke evovoalu. Ige Iesuu ehue niai loui avoe, “Di Mama, a di hoto eviale kemo di a vahaeho vanu.


text:
Di hilokage a vani bahata di hoto evima. Isito ata kobiau kove uale kemoike di hoto ko loui isivialeike abu ke evisi hilokage a di hanavonu.”


text:
Kateai hoage hatiale keu velemai lohonu. Velemai lohoge abu subutaogota viliale keu sohu vavavemo ua. Ige nive viliale keta emo ua. Ige Iesuu ata namigevei avoe, “Vavavemo ogo ke bodiage auna oai tai.”


text:
Kateige Diue ataeau Meliluvutauvulahaho lohoale kebia degomoleau Iesu vaveve ke elehai abu uvu mai avuemo mavolu.


text:
Ige Balisia ata keau dubu nalimale kosivebiahi igaetolahai hotohotoai mole namigevei avoe, “Iesu keu vikoe vaveve moaga vaevenu. Iale nahiabuna ono vade igae avuemo vai.


text:
Nahiabuna ke nimo tahoige kena vani bahata katelage ata bahataeabuna ehovai ivive ebagevage Loma gamani kosive abuna loholiege nahie dubu baluga koilahai nahie ata bahata havehatui.”


text:
Kateai louge kebia vigomo dubu nalimale kosive baluga Kaiabasi keu hovelahai namigevei avoe, “La keau luleleholilu.


text:
Nahi ata ke igae hamage au hatige keu duave. Onoilage ata ke igaeho Loma ataeau loholiege nahie ata bahata havehatugeuoholima.”


text:
Keu hoto ke louale keu au isivimo louholinu. Isito keu dubue kosive baluga holiale kemoike au Iesuu Diue ataho hativeve ke hilokai lounu.


text:
Au hoto ke louale keu Diue ataunahaho au louholinu. Isito Iesuu hatiale kemo Dilava ese bahata oleve uale kebia auna bevuevege abuna igaetolahai ui.


text:
Iale kemo Iesuu Diudia vata keve ohanoi tiveve keu anekianu. Katealemo Iesuu vata ke halei tiale tomagie vavae o mole ivi Ibelemi keve au esemuhi ua.


text:
Keveusege Diue vahaeho vani mole Basova keu vuguvuguanu. Ige ata moagaeau hovedevei abu o halevei o baluga Dielusalema keve tilu. Keve tiale isivilahai vasohuta abu vaveve toelaulihaito gabie Basova lovi ke isi.


text:
Isi katelahai tiliale abu dubu baluga keve Iesu kaovalu. Isi mole belagevei avoe, “La huhuige kena valive Basova lovi koho lohoi. Mena au bae loholivebene.”


text:
Abu hoto ke louale keu koseanu. Dubu nalimale kosivea isi Balisia ata keau isivialeike Iesuu lohoge abu mai kotai. Iale keau ata namigevei avoe, “Iesuu oleve uale ke la hilokaliege no haiveve.”


text:
Basova vahaeho vani ke bula igaeuusege Iesuu Betenie tinu. O keu Lasolo o. Lasolo keike hatige Iesu etuvageau hovelahanu.


text:
Iale Iesuu tiale keve velemage Matau avuho lovi vanu. Matau lovi vasege Lasolou Iesutiuguiavoi molehi sisilama.


text:
Sisilasege Meliu deholo mole hagote mai lohonu. Deholo keu ibina balugate. Iale au ke mai lohoale Iesu velomo ehosivai au kinata veloveulihanu. Ige deholo ke hagou oe uvu bahata hagotinu.


text:
Avoe, “Keate keu osiohoike ke ehosivanu. Keu kemo moni baluga hatunu. Iale abege au mai voiai kemo tili handele kina (K300) malei kunaiholimale kebia ovei.”


text:
Au hoto louale keu koseanu. Keu kunaiholimale kebia huhueveihoto ke louholinu. Isito au ebikaike au huhuaihoto ke lounu. Kosealemo keu vavoloe ata. Isi keu Iesuta esemuiabeta moni nalimale ata. Iale kemoike au moni ke huhuaiisivialeike moni ke malei otovelive gabie moni kemo au ebika tedahoi.


text:
Iale Diudasiu kateai louge Iesuu avuho loui avoe, “Halege au ke valeu duave. Di hativeveu vuguvuguike vage au deholo hagote keta di gadehavoma.


text:
Kunaiholimale keabuna vani bahata lahehi uge lana kebia tedaeveve. Isito dau bae vani bahata lahehiulivebene.”


text:
Diue ata moagaeau Iesu Betenie uale ke evisi keve tilu. Keve tiale Iesu igae elehaho tioholilu. Isito isivialeike Lasolou hatige Iesu etuvaleketa abu elehai.


text:
Kosealemo Lasolou hovelahale kemo Diue ata moagaeau abu kosive halevei abu uvu mai Iesuemo mavoi ehovalu.


text:
Iesuu Betenie tisege Diue ata moagaeau Basova vahaeho vani keho lohoale Dielusalemae ua. Iale keau vavita evige Iesuna Dielusalemae lohoi.


text:
Ige ata keau ke evisi idi mole niue vana ke nahate heisi bohisi malei Iesu beiavoi tilu. Beiavoi tai baita loui avoe, “Seloo, Iselalae kosive kou Dilava ivimo lohoale ko nahi hoesehavoi. Ata keu Iselala ata nahie kosive. Iale Dilavana ke hoesehavoi.”


text:
Kateai lousege Iesuu donikimougulamoi lohonu. Ugulamoi lohoale keu Bukae Hotou louale ke mai selevetinu.


text:
Bukae Hotou loui avoe,<br/>“Saioni omoumaleataea, lainaho vabulahalive.<br/>La kosiveike donikie dogamougulamoi lohoma.”


text:
Iale vani kemo Iesu esemu keau hoto kemo luleleholilu. Isito vani mole Iesuu hovelahai ehue tiale kemoike abu lulelelahai hilokage Iesu vaveve keu Bukae Hoto ke mai selevetinu. Iale keike abu ke avuho valu.


text:
Ata moagaeau Iesu beiavoi tiale kebia degomoleau subuta Iesuu Lasolo etuvaleke abu elehalu. Elehasege Iesuu hoage Lasolou abu abavuale ke gulimohovelahai lohonu. Iale keau ke elehai tialeau hoto ke loui ata moaga namigevelu.


text:
Beiavoi tige Balisia ataeau ke elehai moleho loui avoe, “Elehave. Ata bahataeau Iesu ehovalu. Iale nahiabuna oleve kateai humahave bamui.”


text:
Iale keau lohoale Iesu esemu mole Bilibi namihalu. Bilibi keu Galili vata kemo o mole ivi Betesaida ke ata. Iale abu ata ke namihai avoe, “Kosive, no isiviai Iesu elehai.”


text:
Ige Iesuu abuho loui avoe, “Atae Eseu hativeve vaniu lohoale auna hatige Mamavena hoesehavoi tota atagave omisi.


text:
Iale di hoto seleve louge evive. Di vaveve keu konee nie bai nahate. Lana konee nie bai igae mai hatuholige keu bae moagalivebene. Isito lana ke igae mai hatuge nive igae kemo konee luhu abuna moagai.


text:
Vata kove ata oleu au ebikaunahahuhuaniege auna gabieukolikoli hosidisi. Isito ata oleu au ebika huhuholiale kena ehue tiniegeukolikoli malei ue dua vai.


text:
Iale oleuoleuisivilahai di lovi valiho valiege abu di esemu holisi di ehovai. Ige dana kebia holoevei tige abuna di uale keve daluvutaui. Ige di Mamana oleuoleudi lovi vale kebia ivi tabagevei.”


text:
Iesuu kateai abuho louito tota hoto mole loui namigevei avoe, “Di uvuu aike hadanu. Iale dana hoto vade loui. Dana vali loui kosea, ‘Mamai, ainaho vani ke halege au daemo loholive. Isito di bae kateale loulivebene. Dana eve negoai vatehani ke malei. Kosealemo vatehani ke malehoike di lohonu.”


text:
Hoto kateale louito au Mama imihai avoe, “Mamai, di isiviale ataeau di vavevemo a ivi ebagevai.”Kateai louge hoto moleu otogomo lohoi avoe, “Di subutaa vavevemo di ivi ebagemanu. Iale dana tota a vavevemo di ivi ebagema moleai.”


text:
Ige ataeau Iesu vavamo laviale keau hoto ke evisi loui avoe, “Hatau luluanu.”Isege degomoleau loui avoe, “Aneluike avuho hoto lounu.”


text:
Iale dana aike ata bahataho idie domo hatige ata oleuoleuabu uvu mai daemo mavoale kebia Dilavanauvuiabekaovai hilokaevei valive Vatae Kosive ke vuvunemoau ebikaho malevei.”


text:
Kateai louge ata moaga keau hotove ibina vai avuho loui avoe, “No menaka kemo no hilokage ata tedaevemale kosive Keliso keu bae hatilivebene. Isito kena vani bahata ui tigei. Iale osialemoike a loui kosea, ‘Abuna Atae Ese mai idie domo hamai.’Iale Atae Ese keu oleike.”


text:
Kateai louge Iesuu namigevei avoe, “Atagau bae vani moaga lahehiulivebene. Iale ataga keu lahehiusegenenilahai ataga kela olahai teve. Lana kela tige vaviu bae laemo loholivebene. Isito oleuoleuvavimo timale keau abu oleve timale ke hilokaholilu.


text:
Iale ataga keu lahehiusegela uvu mai avuemo mavove. Ilive elike atagae ata holive.”<br/>Iesuu kateai louito halevei lilikateve tinu.


text:
Vaveveabe keu beloveta mole Aisaia ke hoto mai selevetinu. Beloveta keu subutaloui avoe,<br/>“Kosive, di a hoto louge ataeau a hoto ke evisito maholilu.<br/>Ige a vuvunevaveve vale keta abu elehaito a ehovaholilu.”


text:
Isi avoe,<br/>“Dilavau niabe bamuiuvuiabeta bamunu.<br/>Kosealemo keau isiviholilu Dilavae lohoge au hoesegeveliho.<br/>Katealemo au niabetauvuiabeta bamuge elike abu elehai lulelehalevai.”


text:
Aisaiau hoto ke louale keu koseanu. Keu Iesu ataga elehale kemoike au vaveveve ke louge ataeau kemo luleleholilu.


text:
Isito Diue ata kebiamo Diue kosive degomoleau abu uvu mai Iesuemo mavolu. Abu katelahaito isiviholialeike ataeau ke hilokaliho. Kosealemo Balisia ataeabuna ke hilokaliege Diue kosive kebia iovege abu bae tota loholive dubue guligulilahalivebene.


text:
Vaveveabe keu toelanu. Kosealemo abu Dilavau kebia tabageveveve ke huhuoholisito isivialeike ataeau iviabe tabagevei.


text:
Iesuu tota ata haivei baita abuho loui avoe, “Ata oleuoleuabu uvu mai daemo mavoale keau abu uvu mai da igaemo mavoholilu. Isito keau abu uvu mai di hanavoale ata ketamo mavolu.


text:
Isi ata oleuoleudi elehale keau di hanavoale ata ketaike abu elehalu. Kosealemo dau ke vaveve nahate.


text:
Di vatae lohoaleu ataga nahate vanu. Iale oleuoleuabu uvu mai daemo mavoale keau bae vavimoulivebene.


text:
Isi oleuoleudi hoto evisito di ehovaholige di bae kebia vaveve abuemo kaovei abuho hoto loulivebene. Kosealemo dau vatae atae vaveve kaovaliho lohoholinu. Isito dau vatae ata kebiaike maleveliho lohonu.


text:
Iale oleuoleudi kabebihavoi di hoto maholige olena abuemo vaveveabe kaovai. Atabeu bae vaveveabe kaovalivebene. Isito vanie gabila di louale hoto kena bae vaveveabe abuemo kaovai.


text:
Kosealemo di hoto louale keu da igae hoto holioholinu. Isito di Mamau di hanavoale keike di onole loui ata haiveveve hoto ke loui di namihanu.


text:
Iale di hilokage hotove kemo lanaukolikoli maleve. Kosealemo di hoto louale keu di hoto holioholinu. Isito di Mamau daho louale hoto keike di laheho lounu.”


text:
Iniale Basova vahaehoe vani keu lohoholisege vanive igaeuusege Iesuu hilokage au vata halei hoilahai au Mamae tiveve ke vaniu lohonu. Ige isiviveu au vatae esemuemoualemo au isiviale vaveve mole vage abu elehai isivive ke hilokai.


text:
Iale vavi kemo Iesuu au esemuhiugulamoi lovi isege esemuiabekebia vigomo Seteneu esemuve mole Saimoni mo Diudasi Kaliota keuvumo Iesuho haiaveve ke huhuihuhui mai avuemo mamonu.


text:
Isito Iesuu hilokage Mamaveu vuvunebahata ominu. Isi hilokage keu Dilavamo lohoale kemo auna tota hoilahai Dilavae tai.


text:
Isi lohoale Saimoni Bita velo totoaliho vage au avuho loui avoe, “Kosive, seleveta ana di velo totoai.”


text:
Ige Bitau avuho loui avoe, “A bae di velo totoalivebene.”Ige Iesuu avuho loui avoe, “Di a velo totoholige a bae di esemu holilivebene.”


text:
Ige Iesuu namihai avoe, “Ata oleu baita emoaniege au bae tota au vava bahata emohavolivebene. Isito auna au veloe votounahatotoai. Iale ke nahate di la uvu hoesegevege duaveanu. Isito la vigomo ata mole igae di ke hoesehavoholinu.”


text:
Iesuu hoto ke louale keu koseanu. Keu hilokage ata kena avuho haiai. Kemoike au loui avoe, “Di la bahata hoesegevenu. Isito la vigomo ata mole igaeu di hoesehavoholinu.”


text:
Iesuu kateai loui veloeabe bahata totoai gabiaito tota au ogo mai hatui tota abuhiugulamoi abuho loui avoe, “Lana di laemo vadeu vale ke ihu hilokalu.


text:
La di ivihai daho loui kosea, ‘No haivemale ata.’Isi daho loui kosea, ‘Kosive.’La daho kateai louale keu duave.


text:
Kosealemo dau la haivemale ata. Isi dau la Kosive. Iale di la velo totoale ke nahate mole velo totoeveve.


text:
Di hoto seleve loui la namigevege evive. Esemubeu bae au kosive evihalivebene. Ige ata oleu au kosive hoto loumalekeu bae au kosive ke evihalivebene.


text:
“Isito di hoto ko loualeula bahataho louholinu. Di hilokage di la bahata tabagevenu. Isito la mole igaena di aiohavoi. Ige vaveveve kena Bukae Hoto mai selevetisi. Bukae Hotou loui avoe, ‘Ata moleu daiti lovi iale kena dahoe haiai.’


text:
Iale hoto ke ihuu sohu lohoholisege di isiviale vasohuta la namigevei. Ilive elike gabie vaveve keu lohoge lana kemo di hoto ko mai hilokage dau di louale ata ke da.


text:
Di seleveta la namigevege evive. Di la hanavege ata olena la tedaevei la hoesegeveniege dataike au ke tedahoi hoesehavonu. Isi olena di tedahoi di hoesehavoniege di hanavoale keike au ke hoesehavonu.”


text:
Iesuu hoto ke loui gabiasege uvuu hamanu. Ige kemo au inuta kebia namigevei avoe, “Seleveta di la namigevege evive. La molena bae di mai atae toela ovege abuna dahavoi.”


text:
Kateale louge esemuiabeau hoto ke evisi dolodololahai mole nibievei lotilu. Isi huhulahai avoe, “Kou oleike au huhuaihoto ke lounu.”


text:
Ige Saimoni Bitau esemu ke sitohavoi namihai avoe, “Iesu belahai kosea, ‘Esemu oleike au huhuaihoto ke lounu.’”


text:
Ige Iesuu namihai avoe, “Elehalive di valavae ivi mai melegimo manemei mai ata mole omige ata ke avuike ke.”Iesuu hoto ke louito valavae ivi mai melegimo manemei mai Saimoni mo Diudasi Kaliota ke ominu.


text:
Ige Diudasiu Iesu adamo lovi ke masege solekavesite Seteneuuvuvemoholomanu. Ige Iesuu Diudasiho loui avoe, “A isiviai onole valiho vaniege solekai vanela.”


text:
Ige degomoleau huhulahai avoe, “Diudasiu nahie moni naliale kemoike Iesuu avuho louge auna vahaeho vanie lovi voiai.”Isege degomoleau huhulahai avoe, “Mesoho Iesuu namihage auna moni malei kunaiholimale kebia ovei.”Esemu keau katelahale huhulahalu.


text:
Isito Diudasiu Iesu adamo valavae ivi male keta solekavesite heie dobai tinu. Keu vavimoike au ke vanu.


text:
Diudasiu halei tisege Iesuu au esemu namigevei avoe, “Atae Eseu tota au ataga maleveveu vuguvuguanu. Vani kena lohoge Atae Esena hatai hovelahage ataeabuna ke elehai Dilava ivi ebagevai.


text:
Di esea, di bae vani moaga lahehiulivebene. Ige vani mole lana di kaovaito bae di elehalivebene. Iale di Diue ata namigeveale ke nahate di la namigevei. La bae di tiveve matama keve talivebene.


text:
Di menakae doga laheho louge evive. Moleho isivilahai mole tedaeveve. Di laheho isiviale ke nahate vai moleho isivilahai mole tedaeveve.


text:
Kateai louge Saimoni Bitau belahai avoe, “Kosive, a oleveike taliho lounu.”Ige Iesu namihai avoe, “Di tiveve matama keve a bae aike talivebene. Isito gabie ana bae di ehomai keve tenela.”


text:
Ige Bitau namihai avoe, “Kosive, osialemoike a daho loui kosea, ‘A bae aike daiti talivebene.’Di isivialeike aiti talive abu ahavoi data hamai.”


text:
Ige Iesuu namihai avoe, “Seleveta ana isiviai daiti talive hatai. Di a namihage evinela. Novae vavimo kokoluguu hotoholisege ana di vovoho abuita igaetai kosea, ‘Di ata ke hilokaholinu.’”


text:
Iesuu kateai Bitaho loui gabiaito tota au esemu namigevei avoe, “Lainaho di louale ke evisiuvulahalive. Isito la uvu mai Dilavamo mavoi datamo mavove.


text:
Di Mamae o keve oe uvu moagamoagaeau ua. Iale dana keve tiniege laheho kebia hoesegevei. Hoto keu loboholivatege di la namigeveholinu. Isito hoto keu seleve.


text:
Iale dana tiniege laheho oe uvu kebia hoesegevei gabiaito tota hoilahai lohoniege la malevege lana daluvutakeve teve. Iliege di uale keve lana daluvutauve.


text:
Iesuu kateai louge esemuve mole Tomasiu namihai avoe, “Kosive, a oleve tiveve ke no hilokaholilu. Iale noeabuna oleve kateai humahave ke hilokai.”


text:
Ige Iesuu namihai avoe, “Humahake dailiko. Isi dau hoto seleve loumalekosive. Isi dauukolikoli biage. Iale da igaemo lana di Mamae teve.”


text:
Kateai louito namigevei avoe, “La di hilokavatege di Mama keta hilokalu. Isito la aike di elehale kemo la di Mama elehai hilokalu.”


text:
Ige Iesu esemu mole Bilibi keu Iesuho loui avoe, “Kosive, no isivialeike a Mama mai no haivenela. Ige elike kemo gabie no a belaha halevai.”


text:
Ige Iesuu Bilibi namihai avoe, “Di subutavani moaga lahehi ui la haivenu. Isito la sohu di hilokaholilu, ani. La oleuoleudi elehale la keau di Mama elehalu. Iale osialemoike a daho loui kosea, ‘A Mama mai no haivenela.


text:
Di aho loui kosea, ‘Dau di Mamati ua. Ige di Mamau daiti ua.’Isito mesoho a hoto ke maholinu. Di laheho hoto louale keu da igae hoto holioholinu. Isito di Mamau daitiumaleke hotoike di laheho lounu. Keu daiti ui au lovi vama.


text:
Iale lana di hoto mai hilokage dau di Mamati ua. Ige di Mamau daiti ua. Isito mesoho hoto keu laemo isuige di vuvunevaveve vage la elegeveale kemo la uvu mai daemo mavove.


text:
Seleveta di la namigevege evive. Oleuoleuabu uvu mai daemo mavoale keabuna di lovi vale ke nahate abuna vai. Ige loviabe kena di lovi ke evihai balugai. Kosealemo dana tota hoilahai di Mamae tisege loviabe kena kateai.


text:
Ige vani kemo lana di ivimo onoleho di imihage dana la isivi ke vai. Dana vaveve kateale vage kemo di Mamae ivi kena balugai.


text:
Ige dana di Mama namihage auna la hoesegeveveve Munanae Tumu ke laovege auna di hoto seleve mai la haivei vani bahata lauvumougei.


text:
Isito vatae ataeau bae ke malivebene. Kosealemo Munanae Tumu ke elehai hilokaveve keu abuemo anekianu. Isito laeau ke hilokalu. Kosealemo keu aike lahehi ua. Iale auna bae lauvumougei.


text:
“Dana la halevei tai. Isito di la halevege la bae launahahameulivebene. Isito dana tota hoilahai lae lohoi.


text:
Di aike hatige vatae ataeau bae di elehalivebene. Isito laeabuna di elehave. Isi di hovelahale kemo lana lata hovedeveiukolikoli maleve.


text:
Ige vani keu lohoge kemo lana hilokage dau di Mamati ua. Isege laeau daluvutaua. Ige data lahehi ua.


text:
“Ata oleuoleuisivi daoale keabulikedi hoto evisi ehovai abu uvu daovalu. Iale abu isivi daovai abu uvu daovale kebia di Mamana avuta huhueveiau isivi ovei. Ige dana data kebia huhueveidi vaveve haivege abuna ke hilokai.”


text:
Kateai louge Diudasi Kaliota ke haleito Diudasimole keu Iesuho loui avoe, “Kosive, osiohoike a vaveve no haiveito vatae ata kebia haiveholisi.”


text:
Ige Iesuu namihai avoe, “Ata oleuoleudi huhuaiabu uvu daovale keabuna di hoto evisi ehovai. Ige di Mamana avuta kebia huhueveiau uvu ovei. Ige no Munanae Tumu kemo noeabuna no Mamati kebia isivi ovei loholiege abuhi ui hoesegevei.


text:
Isito oleuoleudaho isiviholiale keau bae di hoto evisi ehovalivebene. La di hoto eviale keu di hoto holioholinu. Isito di hanavoale di Mama ke hotoike.


text:
Iale dana la halevei tisege di Mamana di ivimo la hoesegeveveve Munanae Tumu ke hanavoi. Ige kena vaveve bahata la haivege lana kemo di louale hoto ke bahata huhueveve.


text:
“Lainaho di la halevei tiveve ke huhulahage la uvuu kibikibiai vabualive. Kosealemo diuveveduaikeke mai laovenu. Uveve keu vataeuveveke nahate holioholinu.


text:
La evige di laheho loui kosea, ‘Dana la halevei tiniege tota hoilahai lohoniege la elegevei.’Iale la daho isivivatege di di Mamae tiveve ke evisi vahaeholahalu. Kosealemo di Mama keu di evihai kosive baluga holinu.


text:
Di louale vaveve keabuna bae daemo lohoi. Katealemoike di hoto ko louliveelike gabie vaveve keau lohoge lana elehai la uvu mai daemo mavove.


text:
Di bae gabie lahehi hotomoagalivebene. Kosealemo Vatae Kosiveu di aiohavoliho lohoma. Isito vuvunevekeu di vuvunenahate holioholinu.


text:
Di isivialeike di Mamau daho louale ke bahata vage vatae ataeau ke elehai kemo hilokage di di Mama isivi omisi di uvu bahata ominu. Di hotou kemo kateai ua. Iale lohoge nahi halevai tai.”


text:
Iesuu kateai louito abuhi tialeu namigevei avoe, “Seleveta dau hote moleuainike nahate. Isege di Mamau hote ke biage.


text:
Iale hote ke atiana hahumaholige auna ke heisi etulei mai mihatui. Isito atiave degomoleau hahumalekebia auna hoesegevege abuna nenilahai baie dua vai.


text:
Iale negolahai daemo uve. Ige datana lahehi ui. Hotee atia keu bae heiata hahumalivebene. Isito kena hote tava kemo igaetoaiuniege auna hahumae dua vai. Ke nahate la daluvutaigaetolahaholiliege la bae vaveve dua valivebene. Isito lana daluvutaigaetolahaliege vaveve dua vave.


text:
“Dau hote moleuainike nahate. Isege laeau atiave. Lana daluvutaigaetolahai uge dana lahehi ui. Ige kemo lana vaveve dua vave. Isito la di halevaliege la bae onobe dua valivebene.


text:
Ata oleuoleudaluvutaigaetoholiale keau idie adau giliai bokolahale ke nahate. Ataeabuna idie ada kateale homoi malei venemo mahoi.


text:
Isito lana daluvutaigaetolahage di hotona laemo negoai ui. Ige la onoleho isiviai di imihage dana ke laovei.


text:
Di Mamau dahoe isiviai au uvu bahata daoale ke nahate di data di uvu bahata laovenu. Iale di isivi kemo negolahaiugeve.


text:
Lana di hoto ke ehovaliege di di Mamae hoto ehomai isivivemo uale ke nahate lata di isivi kemo negolahai uve.


text:
“Di laheho hoto ko loui isivialeike lata di vahaeho ke nahate vave. Ige elike kemo la vahaehona balugai.


text:
Di hoto keu koseanu. Di laheho isiviai la tedaeveale ke nahate lata moleho isivilahai mole tedaevegeve.


text:
Di aike laheho loui kosea, ‘Di esemuia.’Isito di bae gabie laheho kateale loulivebene. Kosealemo esemuiau abu kosive vaveve bahata hilokaholilu. Isito dana laheho loui kosea, ‘Di haokuvuia.’Kosealemo di di Mamae vaveve bahata laheho louge la ke evilu.


text:
Laeau di ebagevaholilu. Isito di la tabagevei isivialeike la talive di lovi vage idiu hahumaleke nahate la lovi keu balugai ui tigei. Katealemo lana onoleho di ivimo di Mama imihage auna la isivi ke laovei.


text:
“Mesoho vatae ataeau laheho itumulahai la aiogevege di hoto ko huhulahave. Keau vasohuta daho itumulahai di aiohavolu.


text:
La vatae ata holivatege vatae ataeau laheho isivilahalu. Isito di vatae ata kebiamo la tabagevei la malevege laeau di ata holievelu. Katealemoike vatae ataeau laheho isiviholisi la aiogevema.


text:
Iale di subutalaheho louale ke huhulahave. Di la namigevei kosea, ‘Esemubeu bae au kosive evihalivebene.’Vatae ataeabuna di aiohavoi vatehani daovaliege abuna lata aiogevei vatehani laovei. Isito abuna di hoto evisi ehovaliege abuna la hotota evisi ehovai.


text:
La di esemu holiale kemo ataeabuna vaveve toela ke laemo vai. Ata keau di hanavoale ata ke hilokaholilu.


text:
Di lohoi kebia haiveholivatege abu di aiohavoale vaveve toela keu abuemouoholinu. Isito di lohoi haiveale kemo vaveveabe toela keu abuemo ua.


text:
Di kebia nimo vikoe vaveve vaholivatege di aiohavoale vaveve toela keu abuemouoholinu. Isito di vikoe vaveve moaga vaeveale kebia abu elegeveito daho isiviholisi di aiohavoi di Mamata aiohavolu.


text:
Vaveveabe keu Bukae Hoto mole mai selevetinu. Hoto keu loui avoe, ‘Di vavevebe toela vaholisege abu daho isiviholisi di aiohavolu.’”


text:
Iesuu kateai louito tota namigevei avoe, “Dana Munanae Tumu laheho hanavoge auna di hoto seleve loui la haivei la hoesegevei. Keu aike di Mamati ua. Iale gabie dana hanavoge auna lohoniege di vaveve laheho loui.


text:
Ige kemo latana di vaveve loui ata namigeveve. Kosealemo di vasohuta vata kove di lovi vage laeau daluvutaui di vaveve elehai lohoma.”


text:
Kosealemo Diue ataeabuna gabie abu dubumola nunuvei. Iale vani kemo ata oleuoleulahaveliege abuna loui kosea, ‘Noeau Dilava lovilike ko vama.’


text:
Di hoto ke laheho loui isivialeike gabie vani keu laemo lohoge di laheho louale hoto ke huhulahave. Di subutalahehi uale kemoike di laheho hoto ko louholinu. Isito di la halevei talihoike hoto ke laheho lounu.”


text:
“Dana aike hoilahai di hanavoale ata keve tai. Isito labeu hoto kemo di belahaholisi di namihai kosea, ‘A oleveike taliho.’


text:
Iale di hoto seleve ko louge evive. Di la halevei tige keu duave. Kosealemo di la halevei tioholige la hoesegeveveve Munanae Tumuu bae lae loholivebene. Isito dana la halevei tiniege laheho hanavoge auna lohoi.


text:
Auna lohoniege vatae ata haivege abuna abu vaveve toela hilokai Dilava vaveve dua keta hilokai. Isi Dilavau atae vaveve abuemo kaovaveve keta abuna hilokai.


text:
Di hatai hovelahai di Mamae tige la bae di elehalivebene. Isito Munanae Tumu kena di vaveve ata haivege abuna hilokage di vaveveu inutolotoloanu.


text:
Dilavau Vatae Kosive vaveve kaovaliho louale kemo Munanae Tumuu nahi haivege nahi hilokage seleveta Dilavau Setene vaveve kaovage vuvunevena baeuoholisi.


text:
Isito hoto seleve loumale Munanae Tumu kena lohoniege la haivege lana hoto seleve bahata hilokave. Keu bae au kinae hoto loui la haivelivebene. Isito auna au ehue eviale ke loui gabie vaveveu lohoveve keta loui la haivei.


text:
Di Mamae onobenobe bahata keau di onoea. Iale kemo di la namigevei kosea, ‘Munanae Tumu kena di vaveve bahata loui la haivei.’”


text:
Iesuu kateai au esemuho louito tota namigevei avoe, “Dana aike la halevege la bae di elehalivebene. Iniege ke iae vanie ni degomoleauuoholige lana tota bae di elehave.


text:
Kateai louge esemuiabedegomoleau moleho loui avoe, “Keu hoto vadeike au ke lounu. Au loui avoe, ‘Dana aike la halevege la bae di elehalivebene. Iniege ke iae vanie ni degomoleauuoholige lana tota bae di elehave.’Isi tota loui avoe, ‘Dana hoilahai tota di Mamae tai.’


text:
Vanie ni degomoleauuoholige nahi tota elehaveve ke ihuike ono vade. Nahi hotove ke evisi kemo daudaulahalu.”


text:
Kateai lousege Iesuu hilokage abu isivialeike belahai. Iale kemo Iesuu namigevei avoe, “Ose di laheho louale keike la ko loui mole belagevema. Di laheho loui kosea, ‘Di aike la halevege la bae tota di elehalivebene. Iniege ke iae vanie ni degomoleauuoholige lana tota bae di elehave.’Hoto kenike la moleho louma, ani.


text:
La katelahalelua di hoto seleve laheho louge evive. Lana baeuvulahai ninalahave. Isege vatae ataeabuna vahaeholahai. Keau katelahasege la uvu kena ekovehage lana lata vahaeholahave.


text:
Di louale keu koseanu. Keate mole eseu uho vage tumuu hamage auna vatehani malei kemo ue toela vai. Iniege ese kena uge vateve hani keuuoholige keate kena vahaehoai. Kosealemo eseveu ua.


text:
Vaveve ke nahate lana vave. La novauvulahalu. Isito gabie di hatai hovelahage lana tota di elehai vahaeholahave. Ige ataeau la aiogevege la vahaeho keu bae laemo gabialivebene.


text:
“Iale di Mamae tiveve vani kela la bae onobeho di namihalivebene. Isito di louge evive. Lana di ivimo onoleho isiviai di Mama imihage auna la isivi ke laovei.


text:
La subutadi ivimo onobeho di Mama imihaholilu. Isito nova komo lana lavisi di ivimo onoleho imihage auna la isivi ke laovei. Ige kemo la vahaehona balugai.”


text:
“Di subutalaheho dovudovue hotomo la haivenu. Isito vani mole di bae dovudovue hoto loulivebene. Isito dana vani kemo inuta di Mamae hotoe ihu laheho loui.


text:
Iale vani keu lohoge la biaeabuna di ivimo di Mama imihave. Di louale keu koseanu. Di laheho di Mama imihaveve ke louholinu. Isito la biaeabuna di ivimo imihave.


text:
Ige biagena laheho isiviai la isivi ke vai. Di Mamau laheho isiviale keu koseanu. La daho isivilahai la uvu mai daemo mavoi hilokage dau Dilavamo lohonu.


text:
Iesuu hoto ke louge esemuiabeau avuho loui avoe, “A keu nova dovudovumo louholisito inutaike a ko noheho lounu.


text:
Ige no nova a hoto kemo hilokage a keu onobenobe bahatamo luleleanu. Iale kemo atabeu bae onobe loui a haivulivebene. Kemoike no no uvu mai aemo mavoi hilokage au Dilavamo lohonu.”


text:
Di louge evive. Di louale vani keu aike lohoma. Iale ataeabuna di maliho lohoge lana di halevai detuluvisila o igaegae tisege dana dahuvelaui. Isito di bae dahuvelaulivebene. Di Mamana daiti ui.


text:
Di hoto ke loui isivialeike la la uvu mai daemo mavoimeuvevedua vai. Vatae ataeabuna la aiogevege lana kemo vatehani maleve. Isito kemo vabu halevaito negolahave. Kosealemo di vatae vaveve toela vaholisi aehale ke nahate lata ke aehave.”


text:
Iesuu hoto ke loui gabiaito otogoe niai au Mama imihai avoe, “Mamai, di hativeve vaniu lohonu. Iale di ivi ebagemanela. Ige dana data a ivi ebagemai.


text:
A di ebagemai vuvunedaoge ata bahata keau di adae valamo ua. Iale danaukolikoli malei a ata malevei daoale kebia ovei.


text:
Ukolikoli maleveve keu koseanu. Ataeabuna hilokage a igae Dilava seleve. Isi abuna hilokage a di hanavoge di lohonu. Abuna katelahai abu uvu mai daemo mavoliegeukolikoli malei.


text:
Subutamole vatauuoholisege di aiti uge a di ivi ebagemanu. Iale Mamai, tota di ivi ebagemai vuvunekateale mai daonela.


text:
“Di a vaveve loui a vatae ata malevei daoale kebia haivenu. A kebia malevege keau a ataea. Iale di kebia haivege keau a hoto evisi malu.


text:
A daho hoto louale ke di loui kebia namigevege keau ke evisi malu. Iale keau hilokage di seleveta aemo lohonu. Isi keau hilokage ailike di hanavonu.


text:
“Iale kebiaho di guliguli ko vama. Di vatae ata bahataho guliguliholima. Isito a malevei daoale kebiahoike di guliguli ko vama. Kosealemo keau a ataea.


text:
Di ata maleveale keau bahata a ataea. Ige a ata maleveale keau bahata di ataea. Iale nahi ata kebia maleveale keau di ivi ebagevalu.


text:
Iale dana nova vata halei ae tai. Di bae koveulivebene. Isito di esemuiabuna kove ui. Di Mama, au tumute. Ige a iviu vuvuneanu. Iale a ivie vuvunekemo di esemu kobia nibieve tumutumuanela. Ige elike keau naiti uvu igaeale ke nahate abuta uvu igaeai.


text:
Keau daluvutausegedi a ivie vuvunemokebia nibieve tumutumuanu. Di kebia nalievege keau di halevaholilu. Isito kebia vigomo ata mole igae Diudasikeu di halei hatihatie humahamo tima. Ige vaveveve keu Bukae Hoto mai selevetinu.


text:
Iale dana nova vata halei ae tai. Isito di kove ui hoto ko loui isivialeike di vahaeho vaveve keu di esemueuvumoui balugai.


text:
Di a hoto loui kebia haiveale kemo vatae ataeau aiogevelu. Kosealemo keau vatae ata holioholilu. Ige data vatae ata holioholinu.


text:
A kobia vatamo maleveliho di a imihaholinu. Isito di a imihai isivialeike koeau vataeusegea neniai kebia nalievege Seteneu kebia maleveholisi.


text:
A di hanavoge di vatae lohoale ke nahate dana kebia hanavege abuna vata bahatae tai a hoto loui ata haivei.


text:
“Di ata kobiaunahaho guliguliholima. Isito ata degomoleau di esemu kobia hoto evisi abu uvu mai daemo mavoveve kebiatahoike di guliguliaia imihama.


text:
Mamai, di a imihai isivialeike di esemu koeau isi gabie daemo uvu mavoveve keau bahata uvu igaeai. Di isivialeike a daitiusegedi aiti uale ke nahate abu vai nahehi igaetolahai. Ige elike vatae ataeau hilokage a di hanavonu.


text:
A di ebagemale ke nahate di kebia tabagevenu. Ige elike naiti uvu igaeale ke nahate keau uvu igaeai.


text:
A daiti uge di kebiahi ua. Iale keabuna seleveta uvu igaelahai. Ige kemo vatae ataeabuna hilokage a di hanavonu. Isi abuna hilokage a daho isiviale ke nahate a kebiaho isivianu.


text:
“Mamai, a di esemu kobia malevei daonu. Iale di isivialeike keau di oleve uale keve abu daluvutaui. Ilive elike a di ivi ebagemale ke abu elehai. A di ivi ebagemale keu koseanu. Subutavatauuoholisege a daho isivi balugai di ivi ebagemanu.


text:
Di Mama, au inutolotolote kosive. Vatae ataeau a hilokaholilu. Isito di a hilokanu. Ige esemu koeau hilokage ailike di hanavonu.


text:
Di a vaveve loui kebia haivenu. Iale dana vani bahata kateigei. Ige elike a daho isiviale ke nahate abuna moleho isivilahai. Abuna katelahage dana abuhi ugei.”


text:
Iesuu kateai guliguliaiau Mama imihageuoholige ke iae au esemu leveni (11) holoevei abuhi e mole ivi Kidoloni ke houi bulu moleve tiale ua.


text:
Isege Iesuho haiale Diudasikeu matama ke hilokanu. Kosealemo vani moaga Iesuna matama keve au esemu bevueveiabuhi keve ugei.


text:
Iale keau keveusege Diudasiu tuvaliata holoevei abuhi keve loholu. Ige dubue kosiveau Balisia atahi dubueudahanalimale bukatehanavege kebiata keve lamebata hatita malei loholu. Isi Iesu hamaveve kudavata malei loholu.


text:
Lohoale matama keve velehovoge Iesuu kebia elegevei vaveve bahata avuemo lohoveve ke hilokanu. Iale keu vabuholisito kebia beiavei tiale abuho loui avoe, “Ata vadeike la kaovama.”


text:
Ige abu namihai avoe, “Nasaleta ata Iesu keike no kaovama.”Ige Iesuu loui avoe, “Ke dailike ko.”Kateai lousegeavuho haiale Diudasikeu keve abuhi lamisi ua.


text:
Vatamo dobuluvige Iesuu tota belagevei avoe, “Ata oleike la kaovama.”Ige abu avuho loui avoe, “Nasaleta ata Iesu keike no kaovama.”


text:
Ige Iesu namigevei avoe, “Di subutalaheho loui kosea, ‘Ke dailike ko.’Iale la da igae kaovaliege di esemu kobia iovege abu tai.”


text:
Kateai loui isivialeike au subutalouale hoto ke mai selevetisi. Au subutaau Mama imihai avoe, “Mamai, a kobia daoveale ke di bebe haleveholinu.”


text:
Kateai louge Saimoni Bitau au siga mai dubu nalimale kosive baluga ke esemue golema inute heisi etulenu. Esemu ke ivilike Malakasi.


text:
Ige Iesuu Bita namihai avoe, “A siga mai lovovemo mamo. A huhuige di Mamau daho e mole hale ke di bae ilivebene. Ba, dana ke isi kemo vatehani malei.”


text:
Isi vasohuta mai Anasi oe tilu. Dubu nalimale kosive baluga Kaiabasi ke valuike Anasi. Vagana kemo Kaiabasi keu Diue atae kosive baluga holinu.


text:
Iale Kaiabasi keike subuta Diue kosive namigevei avoe, “Nahi ata ke igae hamage au hatige duave. Ige kemo nahi bahata haluvi halevai.”


text:
Abu Iesu mai Anasi oe tisege Saimoni Bitau Iesu esemu moleti ehovei tilu. Esemu mole ke dubue kosive baluga keu ke hilokanu. Iale esemu keu Iesu ehomai dubue kosive baluga ke oe uvue tinu.


text:
Isege Bitau heie lamisi ua. Ige esemu keu tota hoilahai tiale dubue kosive baluga keudahanalimale ma ke namihage keuudahaalavoge Bitau oe uvue tinu.


text:
Oe uvue tisegeudahanalimale ma keu avuho loui avoe, “Ose au Iesu esemu mole ailike ko.”Ige Bitau namihai avoe, “Ba, dau ke esemu holioholinu.”


text:
Kateai lousegedabau lohoge dubue kosive baluga ke esemuiau dubue bukatekebiahi vene beisi hevemo lavisi ua. Isege Bitau tiale abuhi vene ke hemo ua.


text:
Keveusegedubue kosive baluga keu oe uvue Iesu belahama. Keu isivialeike Iesu esemu kebia hilokaevei. Isi isivialeike Iesuu hoto onole loui ata haivemale hoto keta hilokai.


text:
Ige Iesuu namihai avoe, “Di vani bahata ata bahatae vudimolamisi di hoto loui haivema. Diue dubu baluga kemo isi dubue ese igaegae kela nahie ataeau mole bevueveiigaetoai uale kebia di hogohogomo loui kebia haiveholinu.


text:
Iale osialemoike a hoto kateale loui di belahama. Ainaho di belahalive. Isito di ata haivesege abu di hoto eviale ata kebia belagevenela. Keau di louale hoto ke hilokalu. Iale ana kebia belagevege keabuna di hoto onole louale ke abuna aho loui.”


text:
Iesuu hoto kateale louge dubue bukatemoleu vavavemo lamiale keu Iesu golema beisi avuho loui avoe, “Osialemoike a hoto kateale dubue kosive balugaholounu.”


text:
Ige Iesuu namihai avoe, “Di hotoe toela onole louge ke daho lounela. Isito di hoto louale keu inutolotoloige osialemoike a daho loui dahamonu.”


text:
Keau keve tisege Bitau sohu venehemo uma. Ige ata degomoleau avuho loui avoe, “Ani, a keu Iesu esemu mole.”Ige Bitau hotoeabe hamai loui avoe, “Dau ke esemu holioholinu.”


text:
Ige dubue kosive baluga ke esemu moleu Bita namihanu. Esemu ke ata mole golemaike Bitau heisi etulenu. Iale esemu keu Bita belahai avuho loui avoe, “Ose a koike Iesuluvutabulueusegedi a elehanu.”


text:
Iniale vavita vau alamosege abu tota Iesu melavei Kaiabasi o ke halevai gamani baluga oe tilu. Tialeau velehovoito gamani baluga ke oe uvue tioholilu. Kosealemo vaveve katealemo Diue menakau ua. Menaka keu koseanu. Diue ata keau Diue ata holioholiale ke oe uvue bae talivebene. Abuna o ke uvue tiliege bae Basova lovi ke ilivebene. Katealemoike abu tiale gamani oe uvue tioholisito heie lavisi ua.


text:
Iale kemo gamani baluga Bailoti keu heie lohoale ata kebia belagevei avoe, “Ata kou vaveve vade vaike vage la mai loholu.”


text:
Ige abu namihai avoe, “Malaha kou vaveve toela vaholivatege no ko mai lohoholilu. Isito kou vaveve toela baluga vaike vage no mai loholu.”


text:
Ige Bailotiu namigevei avoe, “La biaeau ke mai talive la menakamo vaveveve avuemo kaovave.”Ige Diue ata keau Bailoti namihai avoe, “No isiviale hamai. Isito a gamaniau menaka mavoale kemo no bae atabe hamalivebene.”


text:
Abu hoto kateale louale keu Iesu hoto mole mai selevetinu. Iesuu subutaloui avoe, “Ataeabuna di mai idie domo hamage dana hatai.”Iale abu hoto kateale louale keu Iesu hoto mai selevetinu.


text:
Ige Bailotiu au o uvue tiale Iesu hohavoge au avue lohonu. Ige Bailotiu belahai avoe, “A Diue kosive anike ko.”


text:
Ige Iesuu namihai avoe, “A kinamo nike a hoto ke lounu. Mena ata moleu di vaveve aho louike vage a hoto ke lounu.”


text:
Ige Bailotiu belahai avoe, “A huhuige dau Diue ata. Dau Diue ata holioholinu. Isito a ata isi a dubue kosive keau a mai dae loholu. Iale a vadeu vale ke daho lounela.”


text:
Ige Iesuu namihai avoe, “Dau vata ko kosive holioholinu. Isito di vata ko kosive holivatege di ata keau di tedahoge Diue ata keau di mai kove lohoholilu. Isito dau vata ko kosive holioholinu.”


text:
Ige Bailotiu tota belahai avoe, “A hoto louale kemo seleveta au kosive baluga, e.”Kateai louge Iesuu namihai avoe, “A louale keu seleve. Dau kosive baluga. Isito di vatae lohoi uale ke ihuu koseanu. Di isivialeike hoto seleve loui ata haivei. Ige oleuoleuabuemo hoto seleveumalekeabuna di hoto ke evisi mai.”


text:
Ige Bailotiu Iesu belahai avoe, “Hoto seleve keu hoto vade.”<br/>Kateai Iesu belahaito halei tota heie tiale Diue ataho loui avoe, “Di vaveveve avuemo kaovage vavevebe toelau avuemouoholinu.


text:
Isito la vaveve keu koseanu. Vagana bahata Basova vani keu lohoge lana louge dana dibulae ata mole iomage auna tigei. Iale lana isiviage di ke nahate vai Diue kosive ke iomage au tai.”


text:
Ige Diue ata keau itumulahai baita avuho loui avoe, “Ke ioma hale. Isito malaha mole Balabasi ke iomanela.”Kateai loui Bailoti namihalu. Isito Balabasi keu vavoloe ata.


text:
Isi kinaveho hote mole beikabeikate mai viliai kinave hanubelu. Isi ogo tahote vatae kosiveau hatumaleke nahate mai avuemo hatulu.


text:
Isi lohoaleau vudivemo lavisi hehavoi avuho loui avoe, “Diue kosive baluga, ana duave.”Katelahai hehavoi golema beisi aiohavolu.


text:
Katelahasege Bailotiu tota dobai tiale Diue ata namigevei avoe, “Elehave. Dana mai lohoge lana ke elehai hilokage di vaveveve avuemo kaovaito vavevebe toela avuemo elehaholinu.”


text:
Kateai namigeveito louge Iesuu heie lohonu. Abu hote beikate mai viliai kinave hanubei ogo nehe tahote mai avuemo hatuale keta heie lohonu. Ige Bailotiu Diue ata namigevei avoe, “Elehave. Malaha nehe keike ko.”


text:
Ige dubu nalimale kosiveau abu bukatehi Iesu elehai baita loui avoe, “Mai idie domo hamave. Mai idie domo hamave.”Ige Bailotiu abuho loui avoe, “La biaeau mai idie domo hamave. Di vaveveve kaovage vavevebe toelau avuemouoholiale kemo di ke hamaveveu daemo anekianu.”


text:
Ige Diue kosiveau avuho loui avoe, “Ata keu subutaloui avoe, ‘Dau Dilava mo.’Iale kemo no menakau loui avoe, ‘Ata kateale hamage au hatai.’Iale keu hoto kateale louale kemo no isivialeike a ke hamage au hatai.”


text:
Isi Iesu melamei au oe uvue tiale Iesu belahai avoe, “A oleve lohonu.”Kateai louge Iesuu hotove ibina louholinu.


text:
Kateige Bailotiu avuho loui avoe, “A daho hoto loulihoisiviholinu, ani. A hilokage dau gamani baluga. Iale dana isivianiege a iomage tenela. O dana isivianiege a mai idie domo hamai.”


text:
Ige Iesuu avuho loui avoe, “A vuvunemaleale ke Dilavaike aonu. Iale ata moleu di mai aoale ata keu a vaveve ko evihai vaveve toela baluga vanu.”


text:
Kateige Bailotiu Iesu hoto ke evisi humahakaovai isivialeike iomage au tai. Kateaito halei tiale hoto ke loui Diue ata namigevege abu avuho loui avoe, “Ana ke iomage keu tige a keu Loma kosive baluga Sisa ke haoka holioholinu. Kosealemo ata keu loui avoe, ‘Dau kosive baluga.’Iale ata oleu isiviai kosive baluga holiale keu Loma kosive baluga ke aiohavonu.”


text:
Kateai louge Bailotiu hotoeabe evisi Iesu melamei heie tiale kotae matama keveugulamonu. Matama keu abu mune detiale matama. Iale Diue hotomo abu matama ke ivihai avoe, “Gabata.”


text:
Iale bulae esemo abu Basova lovi ke iho vage vani ke lilimo Bailotiu Iesu melamei kotae matamae lohonu. Isi Diue ata namigevei avoe, “La kosive baluga keike ko.”


text:
Ige abu hovedevei baita loui avoe, “Hamage au hatai. Mai idie domo hamave.”Ige Bailotiu belagevei avoe, “Kou la kosive baluga. Iale lana isiviage dana mai idie domo hamai.”Ige dubu nalimale kosiveau namihai avoe, “Ata keu no kosive holioholinu. Isito Loma kosive baluga ke igaeike no kosive baluga.”


text:
Mai tiale keau idie do mai omige au ke ebamoge abu tiale keau matama mole ivi Gologota keve velehovolu. Diue hotomo hoto ke ihuu koseanu. Lolokue matama.


text:
Abu keve velehovoi Iesu mai idie domo hamalu. Isi malaha abuitata malevei avuluvutaigaetolahai havelu. Moleu adave agiteatae. Isege moleu adave inuteatae.


text:
Ige Bailotiu idie vakimo hoto mole hisaliage abu ke mai kinave tatamo hamale keu koseanu. Avoe, “Nasaleta ata Iesu keike ko. Kou Diue atae kosive baluga.”


text:
Iale Diue ata moagaeau hisali ke elehai dodavema. Kosealemo abu Iesu mai hamale matama keu haeava holioholinu. Isito keu Dielusalema vavamo ua. Ige Bailotiu Diue hotomo Loma hotomo isi Giliki hotomo hoto ke igae hisalianu.


text:
Ige Diue dubu nalimale kosiveau Bailoti namihai avoe, “Ainaho hisaliai loui kosea, ‘Kou Diue atae kosive baluga.’Keu no kosive baluga holioholinu. Isito hisaliai kosea, ‘Kou au ebika ebagemai loui avoe, Dau Diue atae kosive baluga.’”


text:
Ige ke iae tuvalie ata abuita abuitaeau Iesu mai hamale keau ogove mai dikohai mole ovelu. Isi tota Iesu dabae ogo mai elehage keu ogo egete igae.


text:
Iale kemo abu moleho loui avoe, “Nahi ko dikoha halevai. Isito nahi ogo ko mai kasilahage oleu kasi kemo negoaniege bae ogo ko mai.”Abu vaveve kateale vale keu Bukae Hoto mai selevetinu. Hoto keu loui avoe, “Keau di ogo dikohai mole ovelu. Isi di dabae ogo keho kasilahalu.”Iale tuvalie ataeau Bukae Hotou louale ke nahate valu.


text:
Keau katelahasege Iesu neinau abu tatati Iesu valamo lavisi ua. Ige Kolobasi mahina Meli isi keate mole Meli Magidaleni keau abuhi lavisi ua.


text:
Ige Iesuu elehage neinaveuuvuveesemu moleti keve lavisi ua. Ige Iesuu au neinaho loui avoe, “Amia, esemu keu a moike.”


text:
Kateai au neinaho louito esemu ke namihai avoe, “Keu a neinaike.”Hoto ke louge esemu keu vani kemo keate ke melamege au neinave holisi avuti ua.


text:
Iesuu hilokage loviveu bahata gabianu. Iale kemo keu isiviale Bukae Hoto mole mai selevetisi. Isi loui avoe, “Di enuanu.”


text:
Kateai louge abuuainimai baidisimo ehosivale kemo ono mole ogomu ke nahate maiuainie kemo maneveito ke kavitisi mai aivemo mavolu.


text:
Iniale gutuige Diue ataeau tiliale Bailoti namihai isivialeike au louge tuvalie ataeau talive idie domo haveale kebia velo havei bokoevege abu haluvisi. Keau isiviholialeike ata keau bulamoidie domouliho. Kosealemo vani keu vanie tumu seleve.


text:
Ige Bailotiu tuvalie ata namigevege abu tiale keau vasohuta mole velo hamai bokoige keu hatinu. Ige abu halevai mole velo hamai bokoige keta hatinu.


text:
Ige abu halevai lohoale isiviai Iesu velota hamai bokoai. Isito abu elehage keu subutahatinu. Iale kemo abu velove hamai bokoholilu.


text:
Isito tuvalie esemu mole igae keu bi mai Iesu etekamo binu. Ige solekavesite kemo tahou eti laluvai loholu.


text:
Kateisege di ke elehanu. Iale kemo di ko hisaliai isivialeike lata ko evisi la uvu mai avuemo mavove. Di louale kou loboe hoto holioholinu. Isito di hilokage di louale hoto kou hoto seleve.


text:
Tuvalie atau vaveve ke vale keu Bukae Hoto mole mai selevetinu. Bukae Hoto keu loui avoe, “Itavavebeu bae bokolahalivebene.”


text:
Vaveve ke iae Alimatia malaha mole Dioseba keu isiviai Iesu vava mai abavui. Iale keu tiale keho Bailoti belahanu. Dioseba keu Iesu ehomamale ata mole. Isito keu Diue kosive vabugeveale kemo au evievi ke mahogovanu. Iale keu Bailoti belahage Bailotiu avuho loui avoe, “Talive vavave mai abavu.”Ige Diosebau tiale vavave manu.


text:
Isege malaha moleu subutavavimo Iesue tiale Nikodimasi keu Diosebati tinu. Tiale mulamula hagote balugataho malei lohonu.


text:
Iale malaha abui keau mulamula ke bahata malei Iesu vavamo keiohai ogota viliai tilu. Diue ataeabuna ata abavueveliho vaveve kateale vagei.


text:
Abu Iesu mai hamale ke vavae bulu moleu uale keve abata moleu ua. Abu subutalovoi kemo atabe mai abavuholilu.


text:
Iale abata kemo abu Iesu vava mai mavolu. Bulau lohoveveu vuguvuguike vage abu Iesu vava mai vugutahamale ke vavamo abavulu.


text:
Sande vavita vae alamo Meli Magidaleniu Iesu vutae tinu. Tiale elehage abu mune baluga mai guliveili bamuale keuuoholinu.


text:
Ige keu ke elehai hoilahai bibuai tiale Saimoni Bita namihai Iesu uvue esemu mole keta namihanu. Namigevei avoe, “Ataeau nahie Kosive ke vava vavololahai mai tilu. Mai tiale oleve mavoale ke no hilokaholilu.”


text:
Keve velemaito abata ke uvue tioholinu. Isito abu Iesu mai mavoale ke ilimo holumai elehage abu ogota viliale ogo keunahaeau ua.


text:
Ige ke iae Saimoni Bitau tiale velemai inuta abata ke uvue tinu. Tiale elehage abu ogota viliale keau ua.


text:
Isege abu kinave viliale ogo keu ogo kebiahi igaetoaiuoholinu. Isito ogo keu lilikateve bokoai ua. Iale keta Bitau elehanu.


text:
Ige esemu moleu uli holisi tiale abatae velemale keta bae ke uvue tinu. Tiale ogo elegevei hilokage Iesuu hovelahanu.


text:
Bukae Hotou louale Iesuna hatihatimo hovelahai. Iale keau subutakemo luleleholisito ke elehalemo Bukae Hotou louale kemo lulelelahalu.


text:
Isege iaeabe Meliu lohoale guli keve lamisi ui ninama. Keve ninanata holumai abu Iesu mai mavoale lovo ke elehanu.


text:
Elehasege anelu abuiau ogo taete holoevealeta Iesu lovo kemouguiavoi ua. Moleu kinaveu uale keveugulamonu. Isege moleu veloveu uale keveugulamonu.


text:
Iale keau Meli belahai avoe, “Osiohoike a ninama.”Ige keu namigevei avoe, “Ataeau di Kosive vava vavoloai mai tilu. Keau mai tiale oleve keve mavoale ke di hilokaholinu.”


text:
Kateai louito hoilahai au iae niai elehage Iesuu lamisi ua. Isito keate keu Iesu hilokaholinu. Keu huhuaiavoe, “Mesoho ata moleiko.”


text:
Ige Iesuu belahai avoe, “A osiohoike ninama. Ata vadeike a kaovama.”Ige Meliu huhuaiavoe, “Mesoho malaha kou bulu ko biage.”Isi kateai avuho loui avoe, “A Iesu vava mai oleve keve mamoniege daho louge di talive mai.”


text:
Ige Iesuu ivive iviloi loui avoe, “Meli.”Kateai louge Meliu hoilahai valitisi Diue hotomo avuho loui avoe, “Laboni.”Hoto ke ihuu koseanu. Kosive.


text:
Ige Iesuu avuho loui avoe, “Ainaho di levelive. Kosealemo di sohu di Mamae veatisi tioholinu. Iale talive di haokuvu namigevei kosea, ‘Di di Mamae veatisi tima. Keu di Mama isi la Mama. Keu di Dilava isi la Dilava.’”


text:
Kateai Meli Magidaleniho louge au tiale Iesu esemu namigevei avoe, “Di nova Iesu elehanu.”Kateai abuho loui Iesuu avuho louale hoto keta loui namigevenu.


text:
Vani ke igae gutumoesemuiabeau bahata mole bevueveioe uvue uito abu inohohoudahabamulu. Kosealemo keau Diue kosive kebia vabugevelu. Iale keau oe uvueusege Iesuu lohoale vigoeabemo lamisi namigevei avoe, “Lana duave.”


text:
Kateai louito au adae samaguta au etekae samaguta mai haivenu. Ige esemuiabekeau abu Kosive ke elehai vahaeho balugalu.


text:
Ige Iesuu tota abuho loui avoe, “Lana ue dua vama. Di Mamau di hanavoale ke nahate dana aike la hanavei.”


text:
Lana ata namigevei kosea, ‘Dilavana la vaveve toelaulihai.’Ige auna vaveveabe toelaulihai. Isi lana ata namigevei kosea, ‘Dilavau bae la vaveve toelaulihalivebene.’Ige au bae vaveveabe toelaulihalivebene.”Iesuu kateai louito halevei tinu.


text:
Esemu tuelo (12) kebia vigomo esemu mole ivilike Tomasi (ivive moleike Didimasi). Iale Iesuu esemu kebiae lohoale vani kemo Tomasiu abuhiuoholinu.


text:
Ige esemu degomoleau namihai avoe, “Noeau Kosive elehalu.”Ige Tomasiu abuho loui avoe, “Dana di ada mai adave samagu levei etekave samaguta leveniege kemo bae la hoto mai hilokage au hovelahanu. Isito di kateholiniege di bae la hoto malivebene.”


text:
Iniale bula igaeuuoholisege esemu nehe keau mole bevueveioe uvue uito abu inohohoudahabamulu. Kateimale kela Tomasiu bae abuhi ua. Keau keveusege Iesuu tota lohoale vigoeabemo lamisi abuho loui avoe, “Lana duave.”


text:
Kateai abuho louito Tomasi namihai avoe, “A ada mai di adae voto ko levei elehanela. Isi di etekata levei elehanela. A kebia elegeveniege ainaho dolodoloalive. Isito a uvu mai daemo mamonela.”


text:
Ige Iesuu avuho loui avoe, “A di elehale kemoike a a uvu mai daemo mamonu. Isito ata degomoleau di elehaholisito abu uvu mai daemo mavoale keabuna vahaeholahai.”


text:
Isito di kobia hisalievei isivialeike la ko dodavei la uvu mai Iesuemo mavoi hilokage keu ata tedaevemale kosive Keliso. Isi hilokage keu Dilava mo. Iale la evievi kemo negolahalive elike ivivemoukolikoli maleve.


text:
Iesu esemu degomoleau keve mole bevueveiigaetoai uale kebia iviabeike koea. Saimoni Bita. Ige ese nehe Tomasi (ivive mole Didimasi). Ige Galili vatamoumale Keina ata mole ivi Nataniela. Ige Sebedi mo abuita. Ige Iesu esemu mole abuita. Keau keve mole bevueveiua.


text:
Isege Saimoni Bitau namigevei avoe, “Dana tiniege e mahoi.”Ige esemu degomoleau avuho loui avoe, “Noeabuna aluvutatai.”Katelahai avuluvutavanagi mai tiliale vavi igae kemo e maholata huenabe maleholilu.


text:
Ilage vau alamoge Iesuu lohoale tabu ke esagae lamisi ua. Ige esemuiabekeau ke elehaito valitiholilu.


text:
Kateai louge Iesuu namigevei avoe, “Laugabimai ada inuteveatae mihatuliege lana huena moaga maleve.”Ige abu hotove evisiugabimai au louale keveatae mihatuge huena moagamoagaeauugabikemo uge abu butuhai mai vanagimo mavoveveu abuemo anekianu.


text:
Ige Iesu uvue esemu keu ke elehai Bita namihai avoe, “Ata keu nahie Kosive.”Ige Saimoni Bitau di hoto ke evisi au ogo elokohale ke mai holovai emo biloai Iesue tinu.


text:
Katealemo no lohoaleau esagae dobuluvisielehage Iesuu vene beisi kemo huena mahoevei valavata malei otovenu.


text:
Ige Saimoni Bitau tialeugabike butuhai esagae lohonu. Igeugabikemo huena moagamoagaeau ua. Huena keau bahata uani handele vivti tili (153). Ugabi keu ililohoito levelahaholinu.


text:
Ige Iesuu noheho loui avoe, “Lohoi lovi ive.”Ige no vabulahale kemo koseai Iesu belahaholilu, “A ole a.”Kosealemo no hilokage keu no Kosive.


text:
Iesuu hatai hovelahale ke iae au ebika mai au esemu haiveale abuita. Isi tota nova kota louge abuita igaeta.


text:
No lovi ke isi gabilahasege Iesuu Saimoni Bita namihai avoe, “Dioni mo Saimoni, a daho isiviale a isivi kena esemu koeau daho isiviale ke evihanu. Emena.”Ige Bitau namihai avoe, “Ito, Kosive, a hilokage di aho isivianu.”Ige Iesu avuho loui avoe, “A katealemo di mamoe ese nalievenela.”


text:
Kateai avuho louito tota belahai avoe, “Dioni mo Saimoni, ana seleveta daho isivi baluganu.”Ige Bitau namihai avoe, “Ito, Kosive, a hilokage di aho isivianu.”Ige Iesuu avuho loui avoe, “Di mamoe kebia nalievenela.”


text:
Kateai louito tota belaha moleai avoe, “Dioni mo Saimoni, ana daho isivianu.”Kateai Bita belaha abuita igaetage Bitau hotove kemo isuanu. Iale kemo au Iesu namihai avoe, “Kosive, a vaveve bahata hilokanu. Iale di aho isiviale ke a hilokanu.”Ige Iesuu avuho loui avoe, “Di mamoe kebia nalievenela.”


text:
Kateai avuho louito namihai avoe, “Seleveta di hoto mole louge evinela. A mohohota ui a ogo vai a isivi matama keve ohanoi tinu. Isito gabie ana a ebika holiniege bae kateai a isivi valivebene. Isito ana a ada hatuge ata molena a adaumudievei a melamei a isiviholiale matama keve tai.”


text:
Iesuu kateai louale keu Bitau hatai Dilava ivi ebagemaveve hotoike au ke lounu. Au kateai avuho louito namihai avoe, “Di ehomai lohonela.”


text:
Kateige Bitau hoilahai Iesu uvue esemu ke elehanu. Esemu keike subuta Iesu vavamougulamoi namihai avoe, “Kosive, ata olena aho haiai.”


text:
Iale Bitau hoilahai esemu ke elehai Iesu namihai avoe, “Kosive, a di hatihati hoto ke lounu. Isito ata kona oleve kateai avuta hatai.”


text:
Ige Iesuu Bitaho loui avoe, “Dana isiviage kenaulagedana tota lohoi. Iale di ehomai lohonela. Ainaho bae ata mole vaveve ke kaovagelive.”


text:
Iesuu hoto louale kemo hoto mole igaeu evievi ata bahata sonumaevei gabianu. Hoto keu loui avoe, “Esemu keu bae hatilivebene.”Isito Iesuu hoto kateale louholinu. Keu loui avoe, “Dana isiviage kenaulagedana tota lohoi. Iale ainaho ata mole vaveve kaovagelive.”


text:
Iesu uvue esemu seleve keike vaveve ko bahata elehai hisalianu. Iale esemu ke daliko. Iale la hilokage di hoto louale keu hoto seleve.


text:
Isito di buka komo Iesu hoto bahata hisaliholinu. Iesu keu vaveve moagataho vaevenu. Iale dana ke bahata hisaliage di huhuige auna buka moagamoaga holisi.


text:
Di haoka, Teovilasi. Di isiviai tota deiada mole a haivui. Di subuta Iesuu vatae lohoale ata haivei vale ke hisaliai ahoe hanavonu.


text:
Iesuu otogoe tioholisito Munanae Tumue vuvunemoau esemu tuelo (12) malevei abu vaveve deiada loui namigevenu.


text:
Au hatihatimo hovelahaito vanie ni voti (40) keuvumoau ebika mai au esemu haivege abu kemo hilokage au hatihatimo hovelahanu. Isi vani moaga abue lohoale Dilava matamae dogaeuvevedeiada loui haivenu.


text:
Iniale vani mole abu igaetoaiusegeau namigevei avoe, “Lainaho Dielusalema halevai tigelive. Isitousegedi subutala namigeveale ke di Mamau bae laovei.


text:
Dioni ata babatisogevemale keu eunahataike ata babatisogevenu. Isito vani degomoleauuoholisege Munana Tumue vuvunenabae laemo lohoi.”


text:
Vani mole Iesuu au esemuhi igaetoasege abu belahai avoe, “Kosive, Iselala ata noeau subutano vata sisihalu. Isito novae vani komo ata nimoleau lohoale no vata ko sisihama. Iale ana valive no kosive holisi no tedaevege no tota no vata ko mai sisihai.”


text:
Ige Iesuu namigevei avoe, “Di Mamau au vuvunemovaveve bahata hilokaevenu. Isi isiviholiale la namigevege la ke hilokaliho.


text:
Isito di hoto mole louge evive. Gabie Dilava Munanae Tumunabae la vuvunetievege lana bae di hotoe dua loui Dielusalema o kove, Diudia vatae, Samalia vatae isi vata bahatae kebia haiveve.”


text:
Kateai lougeuoholige esemuiabeau nibisege au otogoe veatisi tinu. Tigeto goeu bamuge abu elehaholilu.


text:
Isi namigevei avoe, “Galili ataea, la osiohoike ehue nilahama. Iesuu ehue tige la elehale ke nahate auna bae tota dobai lohoi.”


text:
Kateai lohoale abu subutao molemo uale kemo ua. Esemu keabulikekoea: Bita, Dioni, Diemisi, Andulu, Bilibi, Tomasi, Batolomi, Matiu, Aloveasi mo Diemisi, Selotie ata Saimoni, isi Diemisi mole mo Diudasi.


text:
Keau bahata negolahaime Dilava imihama. Isege Iesu neina Meli, keate benahate isi Iesu hohuvu kebiau bahata keve Dilava imihama.


text:
Haivei avoe, “Di haokuvuia, bahata evive. Subutamole Dilava Munanae Tumuu Deividi namihage au Diudasiu Iesu maveve deiada ke lounu. Iale hoto keu nova seleve holinu.


text:
Isito au Iesu male ke ibina malei vata mole voianu. Vata kemoike au dobai hatige gogoveu dikolahage deve holoeau velehovolu.


text:
Ige Dielusalema ataeau evige Diudasiu hatinu. Ige abu matama ke abu hotomo ivihai avoe, ‘Akedama.’Hoto ke ihuu koseanu. Tahoe matama.


text:
Deividiu subuta Diudasideiada Samusi bukamohisaliai avoe,<br/>‘Valadave kemo atabeu baeulivebene.’<br/>Isi tota hisaliai avoe,<br/>‘Malaha molena bae lovove mai lovive vai.’


text:
Iale nahi malaha mole mage au bae Diudasilovo mai nahehi igaetoai Iesuu hovelahale hoto ke loui ata haivei. Isito ata ke ebagevaveve keu koseanu. Ata oleu subuta Dioniu Iesu babatisohavoale ke elehai ehomai lohoale Iesuu ehue tiale ke elehai hilokale ata ke nahiabuna ebagevage auna Diudasilovo mai nahehi ui.”


text:
Bitau deiada kateale louge abu malaha abuita ebagevalu. Malaha mole ivilike Dioseba. Isege mole ivilike Mataiasi. Dioseba ivi moleike Basabasi. Isi ivive moleike Diasitasi.


text:
Ige abu guliguliailoui avoe, “Kosive, a abostolo mole Diudasiu a lovi halei hatige a ibinave ominu. Iale no nova lovove malihoike ata abuita kobia tabagevelu. No Kosive, a ata bahatae uvu hilokaevemale alike. Ialelua no haivege no malaha igae ebagevage au Diudasilovo mai.”


text:
Kateaito ata abuita kebia ivi munemohisalievei mai mihatuge ole iviu ehumo uale kena Diudasilovo mai. Abu vaveve ke vage Mataiasi iviu ehumo ua. Ige abu ke ebagevage keu Iesu abostolo mole holinu.


text:
Iniale vani mole Diue vahaehoe vani mole Bentikosi keu lohonu. Iale vani kemo Iesu esemuiau bahata bevuai o igaemo ua.


text:
Igaetoai o kemousegelulu moleu hanunu ke nahate otogomo luluailohoale oe uvu ke bahatamo lohoge abu evilu.


text:
Vaveve keu Dilava Munanae Tumuike abuemo ui vuvunetievege abu igaegaeai hoto nimoletemo hoto loui lotilu.


text:
Vani kemo Dilava hoesehavomale Diue ata moagaeau Dielusalemae ua. Keau Dielusalema ata holioholisito vata bahatamo lohoale eboulahai Dilava hoesehavoma.


text:
Iale keau luluale ke evisi bibuluvisio keve lohoaleau o kela velehovoi vikolahalu. Kosealemo keau evige Iesu esemuiau hotoeabe igaegaemo hoto loui lotilu.


text:
Abu ke evisi vikolahai loui avoe, “Nahi hilokage malaha keau Galili ataeabulike. Keau nahie hoto hilokaholilu.


text:
Nahiau o igaegaeai matama nimolete kebiamo loholu. Batia, Media, Elama, Mesobotamia, Diudia, Kabadosia, Botasi, Esia vata kebiamo loholu.


text:
Isi Vilisia, Babilia, Egubito, Keliti, Alebia, Libia (Keu Sailini vavae) vata kebiamo loholu. Isege nahi benahateau Loma o baluga kemo loholu. Nahi degomoleau Diue ata seleve. Isege nahi degomoleau Diue ata holioholisito Diue vaveve ke vama.


text:
Nahiau vata nimolete kebiamo loholu. Isito nahi malaha kebia hoto evige keau nahie hoto selevemo Dilava vaveve nimolete louma.”


text:
Abu kateai louge Bitau abostolo degomolehi hoto ke evilu. Ige Bitau hovelahai baita namigevei avoe, “Diue ata bahataeau Dielusalemamo uale evive. Di isiviale vaveve ko deiada loui la namigevei.


text:
La huhuige no e toela ilu. Isito keu hoto seleve holioholinu. Elehave. Vau aike alamonu. Iale la huhuige atabena valive vavita vavita e toela isi. Ba.


text:
Dioelau hisaliale hoto keu koseanu.<br/>‘Dilavau avoe, Dana vanie gabila di Munanae Tumu hanavoge auna dobai lohoi la bahata vuvunetievege la eseabuna ono vadeu gabie lohoveve ke loui ata namigevei.<br/>Isege la atae doga keabuna lahoahoai.<br/>Isege la malahae kosive keabuna tababu nimolete elegevei.


text:
Ige Munana Tumutenadobai lohoi di esemu bahata negotievege malaha keate bahataeabuna ono vadeu gabie lohoveve hoto ke loui ata namigevei.


text:
Ige dana vaveve nimolete otogomo hanavege vanina loasege batana tahoai.<br/>Isege heie vata kove taho, vene isi dio baluganaui.<br/>Keau kateisege iave keve Kosive vani baluganabae lohoi.


text:
Iselala ataea, di hoto evive. Iesu keu Nasaleta omo lohoge Dilavau tedahoge au vuvunevemo vaveve nimolete vai vikoe vaveve nimoleta vaevenu. Iale au vadeu vale ke la elehai hilokalu.


text:
Isito la isiviale hamage au hatisi. Isi kateai mai atae toela ovege abu mai idie domo hamage au hatinu. Isito subutamole Dilavau au lulelemo la vaveve ke hilokai loui avoe, Abuna katelahai. Ialeike la ke valu.


text:
Iesuu vatehani mai hatiale kemo Dilavau etuvageau hovelahanu. Kosealemo hatihati ke vuvuneu mage au gulimouvevekeu anekianu.


text:
Deividiu subuta Samusi bukamo Iesu vaveve koseale hisalianu. Avoe,<br/>‘Di hilokage Kosiveu vani bahata daiti uma.<br/>Keu di vavamoumalemo vaveve isutenadaemo lohoge di bae kemo dobalivebene.


text:
Ialemo di uvuu vahaeho balugagedi Dilava hoesehavoveve hoto louma.<br/>Di hilokage dana hatige auna tota di etuvai.


text:
Iale di hatige au bae di munanahalege au bae odavaeulivebene.<br/>Isi au bae au esemu tumuteke halege au bae gulimoui sakavalivebene.


text:
Di haokuvuia, di isiviale nahie buluve Deividi ke deiada louge avuemo lulelelahave. Keu subutamole hatige abu mai abavulu. Iale vutavekeu nova avulikeua.


text:
Deividi keu Dilava beloveta holisi hilokage Dilavana au ono vade louale ke vai. Au Deividi namihai avoe,<br/>‘Dana aemo a valada mole mage auna kosive holisi telonamougulamoi.’


text:
Ige Deividiu ke evisi Dilavau gabie vaveve hilokai Kelisou hovelahaveve kemo loui avoe,<br/>‘Au hatige Dilavau bae munanave halege au bae odavaeulivebene.<br/>Isi gulimohalege au bae ui sakavalivebene.’


text:
Dilavau Iesu ebagamai au ada inutevemamoi au louale ke nahate au Munana Tumuteomige au Munanae Tumu noevege no vuvunevemo hoto ke louge la evilu.


text:
Deividiu Iesuu vale ke nahate vai ehue tioholinu. Isito keu subutaloui avoe,<br/>‘Dilavau di Kosiveho loui avoe, Di ada inuteveugulamonela.


text:
Iselala ata bahataea, hoto ko evive. La Iesu mai idie domo hamale keike Dilavau etuvagehovelahai Kosive holisi a tedaeveve ata Keliso holinu.”


text:
Bitau hoto kateale louge abu ke evisi huhubenimole valu. Isi kateai Bitata abostolo degomoleta namigevei avoe, “No haokuvuia, noeabuna vadeu vai.”


text:
Ige Bitau namigevei avoe, “La bahata la vaveve toela vamale ke halevave. Isime Iesu Keliso ivimo babatisoage Dilavana la vaveve toela keulihai au Munanae Tumu laovei.


text:
Dilavau isiviale au Munanae Tumu laovei la ese ovei olemeau haeavamole ui Dilava hoto eviale kebiata ovei.”


text:
Bitau hoto ke loui hoto degomoleta loui namigevei avoe, “Nova vata komo ataeau vaveve toela vage Dilavana ibinaeabe ovei. Iale kemo hoidevege Dilavana la malevei.”


text:
Kateai louge vani kemo ata moagaeau deiada ke evisi abu uvu mai avuemo mavoi babatisolahalu. Ata bahata tili taoseni (3,000) keau babatisolahai Iesu esemuhi igaetolahalu.


text:
Isi vani bahata abuhi igaetolahai abostoloeau louale ke evisi negolahai guligulilahai aleto isi Dilava hoesehavolu.


text:
Ata oleuoleuabu uvu mai Iesu omiale keau igaetoai lohoi Dilava hoesehavoi abu kunai bahata tasalievei mole ovelu.


text:
Abuna vani bahata abu dubu balugae tiliege igaetolahaime guligulilahagei. Isime oe tiliege igaetolahaime lovi isi vahaeholahai mole tedaevegei.


text:
Keau katelahai Dilava hoesehavoge ata degomoleau ke elehai vahaehoabe vai Kosive hoto evige au kebia malevege abu Iesu esemuhi igaetoalu.


text:
Tiliale keau dubu balugae velehovoi ata mole velo golote elehage au abu dubueudahamole ivihai avoe Udahae Dua kemougulamoi uma. Malaha ke neinaveu mamoge velove keau golohovoalelua ataeabuna ke ebavoi loholiegeudahakemo mavoge olemeau dubu kemo tai lohomale kebiamo auna moniho imigevegei.


text:
Ige Bitau avuho loui avoe, “Dau monioholinu. Isito dana di mai lohoale ko mai aoi. Nasaleta malaha Iesu Keliso ke ivimo di a namihama. Hovelahai laminela.”


text:
Ke elehai hilokage malaha neheu dubueudahamougulamoi moniho ata imigevemale keike. Ke elehai ono vadeu avuemo velemale kemo vikolahai tetelahalu.


text:
Malaha nehe keu Bitata Dionita vudievei vahaehoabe vasege ata bahataeau igaetoai bibuluvisitiale dubu ke hedaka abu ivihai avoe Solomoni keve malaha ke elehaho tilu. Keau malaha nehe ke elehai vikolahai tetelahalu.


text:
Ige Bitau ata kebia elegevei abuho loui avoe, “Iselala ataea, osiohoike la vikolahai no nibieve tumuima. La huhuige noeabuna no vuvunemomesoho no vavevemoike malaha ke hoesehavoge au oai tima.


text:
Dilava keu subutanahie buluve Ebalahamu, Aisiki isi Diekobo kebia Dilava. Iale keike au esemu Iesu ebagemai vuvuneomige no vuvunevemoike vaveve ke valu. Isito la Iesu ke mai gamani kosive Bailoti omige au isiviale iomage au tai. Isito la kabebihavoi avuho isiviholilu.


text:
Keu ata tumuteisi inutolotolote ata. Isito laeau avuho isiviholisi mai Bailoti omilu. Isi namihage au Iesu iomaholisito ata havemale ke iomanu.


text:
La vaveve kateale vai gibosoune Kosive ke hamalu. Isito Dilavau hatihatimo etuvagehovelahanu. Iale noeau au hatai hovelahale ke elehale noeabulikekoea.


text:
No Iesu ivimo velo golote ke namihage au Iesu vuvunemohovelahanu. No no uvu mai Iesuemo mavoalemoike malaha ke hoesehavoge au hovelahage la elehalu.


text:
Dilavau subutaau beloveta namigevege abu hisaliai avoe, ‘Dilavana Keliso hanavoge auna vatehani malei.’Iale ke nahateike Iesuu mai selevetinu.


text:
Katealemo nova la vaveve toela ke halevai hoidevei lohoge Dilavana la vaveve toela keulihai la negotievege lana bae vuvunevemo ue dua vave.


text:
Isito Iesuu nova otogoe uale auna gabie dobai lohoniege vata ko mai duatige auna subutauale ke nahate vai. Dilavau hotoe deiada kateale au beloveta tumutekebiaho subutalouale kena bae lohoi.


text:
Beloveta mole Moseseu subutaloui avoe, ‘Dilavana bae di hanavoale ko nahate laheho beloveta mole hanavoi. Beloveta kena la valadamo lohoi hoto louge hotove bahata evive.


text:
Hoto ke igae Samuelauhisaliage beloveta degomoleau iave lohoale kebiata hisaliai novae vanimo velemale ke loulu.


text:
Nahiau beloveta kebia valada. Iale nahiau kebia ese nahate. Subuta Dilavau au beloveta namigeveale hoto keu aike laemo lohonu. Dilavau vasohuta hoto ke loui Ebalahamu namihai avoe, ‘A valada kemo dana ata bahata hoesegevei.’Dilavau hoto kateale loui mamoale keu aike laemo lohonu.


text:
Dilavau au mo Iesu hanavoge au vasohuta dobai lae lohoi isiviale la bahata hoesegevege la vaveve toela ke halevai hoidevei avue lohoi.”


text:
Lohoale itumulahalu. Kosealemo Bitau Dioniti hotoe deiada loui ata haivei avoe, “Iesuu hatai hovelahale kemo nahiabuna hovedevei.”


text:
Hoto katealemo abu malevei dibulae otovelu. Gutumoike abu malevei bamuevege abu vavimo keve ladevelu.


text:
Iniale vani mole Diue dubue kosivea, oe kosivea isi Diue menaka loui hisaliamale keau Dielusalemae igaetoai loholu.


text:
Lohoale keau dubue kosive baluga Anasi isi esemuve degomole kebiatamo loholu. Esemuiabekebia ivilike koea: Kaiabasi, Dioni, Alekisanda.


text:
Iale keau Bitata Dionita malevei lohoi abu vigomo otovei belagevei avoe, “Ole vuvunetaole ivitamoike la vaveve ke valu.”


text:
Lana vaveve dua no velo goloteho vale kehonike no belagevema. Lana isiviai hilokai oleve kateike no vai ke hoesehavolu.


text:
Keta duave. Di isiviale la namigevege la bahata hilokave. La louike vage abu Nasaleta malaha ke mai idie domo hamage au hatige abu mai gulialu. Isito Dilavau tota etuvage Iesuu tota hovelahanu. Iale vuvunevemoike velo golote keu momoleai lamisi oanu.


text:
Iale di hoto mole louge evive. Bukae Hotou Iesu vaveve ke loui loui avoe,<br/>‘Laeau o mole houmaleata kebia nahate.<br/>La o houvevemune ke kabebihavoale keike nova Dilava o hadebiveve munee dua holinu.’


text:
Iale avu igaemo nehaneukolikoli maleve. Heie vata kove vuvuneveke nahatebeuuoholinu. Isito vive ke igaemo nahiabunaukolikoli malei.”


text:
Kateai louge Diue kosive keau ke evisi vikolahai huhuige malaha keau sikuluholialea. Isito luleleabe kemo abu elehage keau Iesu esemuia.


text:
Kateai isiviale abuho hoto loui. Isito abu elehage malaha nehe veloveu duaveale keu Bitame Dionimehi lamisi ua.


text:
Hotohotolahai mole namigevei avoe, “Nahiabuna malaha kebiamo ono vade igae vai. Kosealemo ata bahataeau Dielusalemaeumalekeau hilokage keau vikoe vaveve balugatahoike abu ke valu. Iale nahi bae kemo hotobe loulivebene.


text:
Katealelua nahi ata kebia keluevege abu lako tota atabeho Iesu ivimo vuvunevaveve vale ke lougelive.”


text:
Kateai louito Bitata Dionita hohavege abu lohoge keau isuta namigevei avoe, “Lainaho bae tota Iesu ivimo hotobehame loui ata haivegelive.”


text:
Isito Bitau Dioniti namigevei avoe, “La biaeau Dilava nimo ko huhulahave. Noeabuna la hoto evisi. Emena Dilava hoto evisi.


text:
Kateai louge Diue kosive keau isiviale banisigevei. Isito abu elehage ataeau velo golotemo vaveve dua ke elehai Dilava hoesehavoma. Katealemo abu banisigeveveve humahauuoholige abu isuta namigevei avoe, “Lainaho bae tota gabie hoto ke lou molealive.”Kateaito iovege abu tilu.


text:
Ige keau ke evisi igaetoai Dilava imihai avoe, “No Kosive, au vuvunete. Au otogo vai vata vai e vai avuemo onobenobe vaevei otovenu.


text:
Subutamole a a Munana Tumutehanavoge au tiale no buluve Deividi ke negotige au loui avoe,<br/>‘Osiohoike Dilava hoto evioholimale keau itumulahalu.<br/>Isi osiohoike ata keau huhuihuhuietoela ke huhu kavalu.


text:
Deividiu subutalouale keu seleve. Iale nova o komo kosive Elodi, kosive mole Botiasi Bailoti, Diue ata holioholialea, isi Diue ata degomole keau bahata mole bevueveia a esemu tumute Iesu ebagemai hanavoale ke hamage hatinu.


text:
Keau mole bevueveivaveve ke vage a a vuvunemovasohuta hilokage abuna ke vai. Iale a isivimoike abu ke valu.


text:
No Kosive, abu nova noheho isuta louale ke evinela. Noeau a esemu. Iale a nego noevege no vabu halevaito a hoto loui ata namigevei.


text:
Isime a vuvunehanavoge no a esemu tumute Iesu ke ivimo vavahanite ata hoesegevei vaveve nimoleteta vaevei.”


text:
Guliguli keuuoholisege abu igaetoai guliguliale o keu hadanu. Ige Munana Tumuteu kebiamo lohoi malevei negotievege abu vabuoholisito tilialeau Dilava hoto loulu.


text:
Vani kemo Iesu esemu bahata keau huhuihuhui igae isi uvu igae. Kunaite keau koseale louholilu. Kunai koeau noele. Isito abu kunai ke igaegaeai mole ovelu.


text:
Ige abostolo ata keau negolahai Iesuu hatisi hovelahale ke loui ata haivege Dilavau kebia bahata hoesegevenu.


text:
Ige keau bahata kunai maleale mole nahateunaha. Kosealemo ata kebiau abu vata abu o kebia voievei ibinaeabe malei loholu.


text:
Ke nahate malaha mole Dioseba keu Livai malaha. Keu Saibalasi vata keveuniale au vata voiai ke ibina malei lohoale abostolo kebia ovenu. Ige abostolo keau ivihai avoe Banabasi. Ivi ke ihuu koseanu. Ata negotievemale ata.


text:
Isi ke malei mole namigevei avoe, “Nahi ibinave vaki molehame ovei. Isi vaki mole nahie ebikaho otovei.”Kateige Ananaiasiu moni ke vaki mole mai lohoaleu abostolo ovei loboe hoto loui namigevei avoe, “Vatae ibina avuhameike ko.”


text:
Kateai louge Bitau avuho loui avoe, “Ananaiasi, onoleike a ko vanu. Seteneu auvumolohoike vage a moni degomole a ebikaho otoveito Munana Tumutelobohavoi loui koseanu. Moni bahataike ko.


text:
Subutaa vata ke voioholisege vata keu a vata. Isi gabie a ke voiage keu a moni. Iale a osiohoike hoto kateale lounu. A no igae lobogeveholisito Dilavataike a ke lobohavonu.”


text:
Ige Bitau keate keho loui avoe, “Lobo haleito di namihanela. La vata ke ibina bahatanike ko.”Ige keate keu namihai avoe, “Ito bahataike ke.”


text:
Ige Bitau avuho loui avoe, “Osiohoike a a koliati isiviale Dilava Munanae Tumu lobohavoi. Evine. Malaha keau a kolia mai guliale abulikeaikeudahamo lohoma. Iale abuna aike ata ebavoi tai.”


text:
Isi kateisege solekavesite keate keu velove heimo lokilahai dobai hatinu. Ige malaha nehe keau lohoale keate nehe ke elehage hatige abu ebavoi mai heie tiale koliaveta havaisi gulialu.


text:
Vani kateimalela abostolo tuelo (12) keau vikoe vaveve nimolete moaga vaevege ataeau kebia elegevelu. Evievi ata kebiau bahata Diue dubu balugae hedaka Solomoni keve mole bevueveiigaetoai uma.


text:
Ige abostolo keau vikoe vaveve vasege ataeau vavahanite kebia malevei lohoale heie humahamo ava tedisi kemo otovei huhuaiavoe, “No kateige Bita munanau haidolevege abu momolelahai.”


text:
Kateige ata moagaeau abu o halevei o baluga Dielusalemae lohoi vavahaniamale ata kebia isi munanae toelauuvuiabeholoeavomale kebiata holoevei loholu. Ige abostolo keau kebia bahata hoesegevelu.


text:
Isito vavi kemo Dilavau au anelu mole hanavoge au tiale keu dibulaeudahaalavoi kebia hanavege abu heie tilu.


text:
Kateai louge abu ke evisi tilu. Tilialeau vavita vau alamoge abu lohoi dubue uvue ata haivesege dubue kosive baluga keu au haokuvuhi Diue kosive bahata hohavege abu lohoale hotohotolahalu. Isi bukatehanavege abu dibulae abostolo maleliho tilu.


text:
Tiale keau dibulae velehovoi abostolo kaovegeuoholige abu hoidevei lohoaleau kosive kebia namigevelu.


text:
Namigevei avoe, “No velehovogeudahakeu bamusegeudahanalimale keau heie lavisi ua. Isito noudahaalavoiuvuvetige ataeauuoholilu.


text:
Kateige dubue kosive isi bukatekebia kosive keau hoto ke evisi vikolahalu. Isi dolodololahai avoe, “Abostolo keau oleve katelahalu.”


text:
Kateisege malaha moleu lohoale namigevei avoe, “Di la namigevege evive. La malaha nehebia malevei dibulae otoveale kebiau aike dubue uvue ata haivema.”


text:
Isi kateige bukatekebia balugau au esemu holoevei Iesu esemu maleveliho tilu. Tiliale keau baita abuho louoholisi haveholilu. Kosealemo abu huhulahai avoe, “Noeabuna kobia havege ataeabuna mune malei nohavei.”


text:
Isi kateai abostolo kebia malevei dubue kosive kebia vudimootovelu. Ige dubue kosive baluga keu hovelahai belagevenu.


text:
Belagevei avoe, “Lana no hoto evilu. No subutala namigevei loui kosea, ‘Lainaho bae tota Iesu ivimo deiada loui ata haivegelive.’Isito la nova hoto ke loui Dielusalemae ata bahata kebia namigevema. Isi la isiviale no vavamo lobolahai loui kosea, ‘Keabulike Iesu hamalu.’”


text:
Ige Bitau esemu benahatehi abuho loui avoe, “Seleveta no bae atabe hoto evilivebene. Isito noeabuna Dilava hotounahaevisi.


text:
La Iesu mai idie domo hamage au hatige abu mai gulialu. Ige nahie buluvebia Dilava keu etuvagehovelahanu.


text:
Isi mai au ada inutevemamoge Iesuu kosive baluga holisi ata tedaeveveve ata holinu. Iale Iselala ataeabuna abu vaveve toela halevage Kosivena vaveveabe toelaulihai hoesegevei.


text:
Keike Munana Tumuteu no haivege no ke hilokai ata haivema. Iale oleuoleu Dilava hoto evige auna au Munanae Tumu ovei.”


text:
Isito Balisia malaha mole baluga Gameliela keu isiviale hovelahai hoto loui. Malaha keu Diue menaka bahatamo luleleseleveanu. Isi malaha ke ata bahataeau eahalema. Iale keu abostolo kebia hanavege abu heie tilu.


text:
Isi Diue kosive kebia namigevei avoe, “Iselala ataea, huhuihuhuiedua vaito bae gabie abostolo kebia aiogeveve.


text:
La hilokage subutavagana mole malahae toela Teodasi keu au ebika ebagemage ata moaga mesoho voa handele (400) keau igaetoai ehovalu. Abu isivialeike gamani aiohavoi. Isito gabie gamaniu Teodasi hamage hatige esemuiabekeau bahata vabulahai detuluvisiigaegaealu.


text:
Isi vani moleike gamaniu atae ivi dodavemale ke vanila Galili malaha mole Diudasikeu hovelahai ata moaga holoevei isiviale talive gamani aiohavoi. Isito gamaniu ke hamage hatige esemuiabeau detuluvisiigaegaealu.


text:
Iale katealemo di hoto onole louge evive. Lainaho bae malaha kebia havegelive. Isito hanavege abu tai. Kosealemo abuna abu negomo vaveve kateale valiege solekavesiteuoholisi.


text:
Isito abuna Dilava vuvunemovaveve kateale vage lana bae oleve kateai kebia havei aiogevei. Mesoho lana vaveve kateale valiege bae Dilava aiohavove.”


text:
Malaha keu kateai louge kebiau hotove ke evisi Iesu esemu kebia hohavege abu lohoge visugevei hanavei loui avoe, “Lainaho bae tota Iesu hoto loui ata haivegelive.”


text:
Kateige esemu kebiau Diue kosive kebia halevei vahaeholahai tilu. Kosealemo kebiau Iesu ivimo vatehani malege Dilavau ke elehai kebia eahalegevenu.


text:
Isi kateai vani bahata abu dubue isi oe timale hotoe dua loui ata haivei avoe, “Iesu keu ata tedaevemale kosive Keliso.”


text:
Vani kateimalela ata moagaeau hoto ke evisi abu uvu mai Iesuemo mavolu. Isege vani mole Gilikie hoto loumalekeau Diue hoto loumalekebiahi moleho louma. Giliki ata keau loui avoe, “Vani bahata no gobuvu keabuna loholiege lovie esehame malegei. Isito Diue gobuvu keabuna loholiege lovi baluga malegei.”


text:
Ige abostolo keau hoto ke evisi esemu kebia bahata hohavei abuho loui avoe, “La huhuige noeabuna Dilava hoto ke loui ata haiveveve ke halevai ata oveveve loviunahahoesehavoi. Ba, kateale keu toelanu.


text:
Di haokuvuia, nahie vigomo malaha seveni (7) tabagevege elike keau ata oveveve lovi ko nalisi. Isito malaha lulelete isi Dilava Munanae Tumuu negotievemale kebia tabageveve.


text:
Kateai louge esemu benahateau loui avoe, “Keu duave.”Isi kateai vasohuta Sitiveni ebagevalu. Keu au evievimo negoige Munanae Tumuu mai negotinu. Isi Bilibi ebagevai Bokolasi, Nikano, Timoni, Bamenasi, tabagevei gabiabela Antioka malaha mole Nikolasi ke ebagevalu. Nikolasi keu Diue ata holioholisito gabieike au vaveveabe manu.


text:
Kateai malaha seveni (7) kebia malevei lohoge abostolo keau abu ada malei tataeabemo otovei abuho guligulilahalu.


text:
Keau kateige Dilava hotou Dielusalemae tai balugageata moagaeau hoto ke evisi abu uvu mai Iesuemo mavolu. Ige Diue dubue kosive moagaeau hoto ke evisi abuta Iesu ehovalu.


text:
Dilavau malaha nehe Sitiveni hoesehavoi vuvuneomige au kemo vaveve nimolete isi vikoe vaveve moaga atae vigomo vaevenu.


text:
Kebia vaevege Diue dubu mole Libetini ata degomole keau hotove hamalu. Abu kateige Salini ata degomole, Alekisandia ata degomole, Silisia ata degomole, isi Esia ata degomole keau bahata igaetoai itumulahai isiviale Sitiveni hoto hamai.


text:
Kateige abu tiale malahae toela kaovei malevei loholu. Ige ata keau lobolahai avoe, “No evige malaha kou vani bahata Mosese menaka isi Dilava ivi aiohavoma.”


text:
Isi kateai louge Diue ataeau ke evisi itumulahalu. Ige Diue kosive isi Diue menaka loui hisaliamale keau lohoale Sitiveni evudei melavei kotaho tilu.


text:
Isi tota malahae toela kebia kaovei holoevei lohoge abu loui avoe, “Malaha keike Sitiveni keu vani bahata nahie dubu isi Mosese menaka kemo hotoe toela louma.


text:
No evisege au loui avoe, ‘Nasaleta malaha Iesu kena nahie dubu koiai hatui. Isi Moseseu menakae tumu mai nahie buluveoveale keta aiohavoge aunauoholisi.’”


text:
Ige Sitiveniu namihai avoe, “Usege di hoto mole loui. Di ataea, di haokuvuia, la bahata di hoto gaeahavove. Subutamole nahie buluve Ebalahamu keu sohu Mesobotamiae ui Halani vatae tioholisege otogoeumale Dilava keu dobai lohoi avuho lounu.


text:
Kateai louge Ebalahamuu au vata Kalidia ke halei tiale Halani vatamouniale mamaveu hatige Dilavau louge au Iselala vata kove lohonu.


text:
Vani kateimalela Dilavau vatabe mai Ebalahamu omioholinu. Isito au louale auna bae gabie avuho vata ke mai omisi. Iale Dilavau louale Ebalahamu valadaeabuna bae vata ke mai. Isito vani kela Ebalahamuu eseholilike vasege Dilavau avuho hoto ke lounu.


text:
Isi avuho loui avoe, ‘A valadaeabuna bae vagana voa handele (400) keuvumovata nimoleteveuliege ata kebiaho lovilahai vatehani baluga malegei.


text:
Vagana kateale abunauoholige oleteau a valada kebiamo vaveve toela vage dana toelaeabe ibina ovege a valada keabuna loholiege kove di hoesehavoi.’


text:
Dilavau kateai louito vaveve nimolete Ebalahamu haivui isiviale au au moe vudie vate etulelive kemo vani bahata Dilavau avuho hoto loui mamoale ke huhuigei. Iniale gabie move Aisikiu uge bula igaeuuoholisege mamaveu vudivevate etulenu. Ige gabie Aisikiu au mo Diekobomo vaveve kateale vanu. Ige Diekobou au ese tuelo (12) kebiamo avuta vaveve kateale vanu. Iale ese kebiamoike nahieumukau lohonu.


text:
“Diekobo ese degomole keau abu hoho Dioseba ke maina mai isi maime ata degomolemo voilahage abu mai Egubitoe tilu. Isito Dilavau keve avuti ua.


text:
Ige vaveve toelau avuemo lohoge Dilavau hoesehavoi avutiuniale vani mole Diosebau Belo nimo lamige Dilavau au lulelemai omige au kosive kemo vaveve duaunahavage au vahaehove vanu. Katealemoike Belou Dioseba mamoge au Egubitoe ata bahata nibievei ovemo atave kebiata nibievema.


text:
Iniale vani mole Egubitoisi Keinani vata kebiamo vae balugatahou lohoge ataeau vaeho ue toela valu. Kateige nahie buluvekebiata vaelahalu.


text:
Iniale tota vani mole maleliho tige Diosebau bae au ebika mai au nanuvu haivege Belou avuta bae kemo malaha kebia hilokaevenu.


text:
Kateai louge Diekobou au ata bahata seveniti vai (75) kebia holoevei Egubitoe tiale keveuniale hatige eseabeta keve haluvilu.


text:
Haluvisege eseabeau kakavei lohoale Ebalahamuu subuta Hamu ese kebiamo vata mole Sekamu ke ibina valemo gulievelu.


text:
“Iniale gabie vagana moagaeauuoholige Dilavau subuta Ebalahamuho hoto loui mamoale ke vaniu lohoge Egubitoeumaleata keau moagataho selevealu.


text:
Ige bata abuita igaetaeauuoholige mahogovaveve humahauuoholige abu mai botoe meavolu. Isege Belo mau tiale ese ke elehai mai au ebiaho lohoi au ese toanu.


text:
Isi louge Egubitoe lulelete ata keau Mosese haivuge au vaveveabemo luleleai ata baluga holisi negoe vaveve vanu.


text:
Isi tiniale Egubitoe ata mole elehasege keu Iselala ata mole hamai aiohavoma. Ige Moseseu au ata ke tedahoi Egubitoe ata ke hamage hatinu.


text:
Moseseu kateaito huhuaiavoe, ‘Di kateige Iselala ataeabuna hilokage Dilavau di hanavoale dana kebia holoevei Egubitohalei tai.’Isito ata kebiau Moseseu huhuale ke hilokaholilu.


text:
Iniale vani mole au oai tisege Iselala malaha abuiau mole havema. Ige au tiale elegevei kelueveiabuho loui avoe, ‘Di haokuvuia, di hoto evive. La keau avui igaealelua lainaho mole havegelive.’


text:
Kateai louge malaha neheu au haokamo vaveve toela vale keu Mosese kabitisi avuho loui avoe, ‘Ana no kosive holilike vaniale no kelueveino vavevemo hoto louma.


text:
Kateai louge Moseseu ke evisi Egubitohalei detitisi tialeu Midianie ua. Keveuniale mahinai mo abuita houevenu.


text:
“Moseseu vata keve uale vagana votiuuoholige tomagie tiale tana mole baluga Sainai keve velemanu. Keve velemage anelu moleu avue lohoniale keu idiu lahai haetohaetoale kemo ua.


text:
Ige Moseseu ke elehai vikoaime isiviai talive vugutaneniai elehai. Kateai tialeu vavavemo lamisege Dilavau avuho hoto mole lounu.


text:
Isi loui avoe, ‘Dau a buluvekebia Dilava. Ebalahamu Dilava, Aisiki Dilava, isi Diekobo Dilava dalike ko.’Kateai lousege Moseseu vabuai teteai isiviholinu ke elehaliho.


text:
Kateige Dilavau avuho loui avoe, ‘A veloe vate ke tohoanela. Kosealemo a matama kemo lamiale keu vatae tumu.


text:
Di hilokage Egubitoe ata keau di ata aiogevege keau vatetumu malei kekolahage di ke evisi tedaeveho dobai lohonu. Iale lohoge di a hanavoge Egubitoe tenela.’


text:
“Dilavau kateai louge Moseseu halei tiale Iselala ata namigevege abu keho isiviholisi loui avoe, ‘Ana no kosive holilike vaniale no nibieveho louma.’Isito Dilavaike Mosese mai negotige au tiale au ata nibievenu. Au kateisege anelu nehe idiu lahale keve uale keike Mosese tedahonu.


text:
Iale kemoike au vikoe vaveve vaevei au ata holoevei Egubitohalei tiale E Tahote kemo tota vikoe vaveve moleta vai tota tiale tomagie vikoe vaveve nimolete vaevenu. Kateale valage vagana votiu (40)uoholinu.


text:
Mosese keike Iselala ata namigevei avoe, ‘Dilavana di hanavoale ko nahate bae beloveta mole hanavoi. Ige kena bae la vigomo lamisi la tedaevei.’


text:
Mosese keike Iselala ata holoevei abuhi tomagie ua. Isege nahie buluvekeau heieusegeau Sainai tanae tiale anelue hoto evinu. Anelu keuukolikolie hoto louge nahie buluvekeau ke evisi hisaliage keike nahita nova evilu.


text:
“Nahie buluveauisiviholilu hoto ke maliho. Isito isiviale Mosese halevai hoidevei tota Egubitoe tai.


text:
Isi kateai Eloni namihai avoe, ‘Noheho dilava mole vage auna noheho uli holisi tai. Kosealemo no holoevei lohoale Mosese keu tanae tiale osioi lohoholinu.’


text:
Kateai louito dilava mole bolomakau nahate vai abu adatela vale keho ovo havei ke hoesehavoi havulahalu.


text:
Abu vaveve kateale vage Dilavau au ebia abuemo bamui halevege abu didi, vanie ni, bata hoesegevema. Abu vaveve kateale vage beloveta malaha moleu Bukamoke hisaliai avoe,<br/>‘Iselala ataea, laeau vagana voti (40) kemo tomagie uale lana di hoesehavohonike ovo havei mohoevelu.


text:
Ba, di hilokage laeau loboe dilava Molokoike o eseta ebavoi tiale hoesehavoi loboe dilava mole Levani didi nahate keta ebavoi tilu.<br/>Laeau loboe dilava kebia vaevei hoesegevemale kemo dana la iovege lana bae Babulonia ke iae matama moleve teve.’


text:
“Nahie buluveautomagie valai balugatadubu mole houi Dilavau au menaka mai oveale ke abu mai valai dubu kemo mavolu. Dubu keu Dilavau Mosese haivuale ke nahateike abu houlu.


text:
Vani mole Diosuau nahie buluvekebia ese holoevege abu valai ke ebavoi Keinani vatae tilu. Ata degomoleau subutavata kemo uge Dilavau kebia nunuvegeabu tisege nahie buluveauvata kemo ui valai keta dubu houge uale uale Deividi vani ketala velemanu.


text:
Ige Deividi vanimo Dilavau Deividi hoesehavoge au isiviale Iselala atae Dilava keho dubu seleve houi.


text:
Ke houito nahi hilokage Dilava ehue uale keu bae ataeau dubu houale kemoulivebene. Beloveta moleu kemo hisaliai avoe,


text:
‘Dilavau loui avoe, Otogo keu diugulamomale telona.<br/>Isege vata keu di velo mamomale matama.<br/>Iale lana o oleteale dahoe houi.<br/>Dana oleve kateai keve ui.<br/>Keu daemo anekianu.


text:
“La uvu keu osiohoike vage la Dilava hoto ke evioholilu. La keau nahie buluvekebia nahate. La vani bahata Dilava Munanae Tumuhoisiviholisi kabebihavoma.


text:
Nahie buluveaubeloveta bahata havege abu vatehani malelu. Subutavani kemo beloveta keau Dilava esemu inutolotoloteu lohoveve hoto ke louge nahie buluveaukebia havei hoto ke bamuge novae vani komo la esemu ke mai atae toela ovege abu hamage hatinu.


text:
Dilavau au menaka mai anelu ovege abu mai la buluveovege la menaka ke maito keho isiviholisi halevalu.”


text:
Ige Munana Tumuteu Sitivenimoualemo au ehue niai Dilava ataga elehage kemo Iesuu Dilava ada inuteatave laminu.


text:
Ige abu hoto ke evisi baita kekolahai abu golema bamui isiviholilu hoto ke eviliho. Isi igaetoai tiale Sitiveni evudelu.


text:
Evudei mai tiale o ke iae abu dabae ogo bodievei malei malaha mole Solo omisito mune malei Sitiveni hamalu.


text:
Kateai louito au kome bokoai vata bisi baita hoai loui avoe, “Kosive, ainaho vaveveabe toela kemo ibinae toela ovelive.”Kateai louito halei hatinu. Abu kateai Sitiveni hamasege Bolou ke elehai abuho hotobe louholisito vahaehoanu.


text:
Vani kateimalela ata keau ekalesiau Dielusalemaeumalekebia bahata aiogevege abu vatehani baluga malelu. Vatehani malei Diudia vata isi Samalia vata keve detuluvisitisege abostolounahaeau Dielusalemae ua.


text:
Ige Solou isiviale ekalesia aiogevege abuuoholisi. Kateai o igaegae kela evievi ata kebia havei malevei lohoale dibulae otovenu.


text:
Abu ke elehasege Bilibiu munanae toela kebia abuemo nunuvegeabu kekolahai ata halevei tilu. Isi vavaeabeu kibioholimale isi velo golote kebiata hoesegevenu.


text:
Isege malaha mole Saimoni keu o kemo ui vani moaga au ebia mai mihatui ata lobogevege abu vaveveve ke elehai vikolahalu.


text:
Ata bahata kosi esebulu keau hotove evisi loui avoe, “Malaha ke vuvuneu balugatahoai Dilava vuvunenahate.”


text:
Abu kateisege Bilibiu lohoale ataeau Dilava adae vuvunemouvevehoto loui Iesu ivimo ata haivege ata bahataeau hotove evisi babatisolahalu.


text:
Ige Saimoni nehe keta hoto ke evige Bilibiu babatisohavoge au avuti oima. Ige Bilibiu vikoe vaveve vage au ke elehai vikoanu.


text:
Samalia ataeau Dilava hoto evisi male hoto ke abostoloeau Dielusalemaeumalekeau ke evisi Bitata Dionita hanavege abu tilu.


text:
Isi namigevei avoe, “Moni ko malei vuvuneke mai daovage elike data di ada malei atae tatamo otovege abu Munanae Tumu malei.”


text:
Ige Bitau namihai avoe, “A huhuale ana a moni keta Dilava vuvuneke ibina vai. A katealemo a moni keti matamae toelae tenela.


text:
A vaveve kateale vaniege a bae no lovi ko valivebene. Kosealemo a uvu keu Dilava nimo inutolotoloholinu.


text:
Di hilokage vaveve toelau a uvu ke mai aiohavoge a vaveve toelae isiviunahavama. A huhuihuhuietoela kateale huhuimalemo hoilahai Dilava imihage au a vaveve toela keulihai.”


text:
Bitau Dioniti Dilava hoto loui ata haivegeuoholige halevai Dielusalemae hoidevei tilu. Tiale humahatavae hotoe dua loui Samalia ata haivei tilu.


text:
Vani mole Dilava anelu moleu Bilibi namihai avoe, “Hovelahai valahae talive Dielusalemae velemai humahae eseu Gasa vatae tiale kela tenela.”


text:
Ige Bilibiu hovelahai tiale humahatavae Itiobia malaha moleti belemanu. Malaha keu Itiobiae gamani kosive baluga holisi Kuini Kadasiu vata ke naliale monive ke bahata nalima. Iale malaha keu Dielusalemae Dilava hoesehavoito halei au kaliotamo hoilahai beloveta Aisaia buka dodavei lohoma.


text:
Kateige Bilibiu bibuai vavavela tai evisege malaha keu beloveta Aisaia buka ke dodavema. Ige au belahai avoe, “Ana a dodavemale ke ihu hilokanu.”


text:
Ige malaha keu avuho loui avoe, “Dana oleve kateai ke hilokai. Isito ata moleu di haivuhutevage di bae ke hilokai.”Kateaime Bilibi namihage au veatisi kaliotavemo avuiugulamonu.


text:
Malaha keu Aisaia bukamododavemale keike ko.<br/>“Ata keu mamoe nahate.<br/>Ataeabuna melavei tiliege bae hamai. Keu mamoe doga ke nahate.<br/>Ataeabuna vomove bohige au bae kekoalivebene.<br/>Iale abu mamoemo vale ke nahate abuna ata ke hamage au bae hotobe loulivebene.


text:
Ataeabuna aiohavoi mai kotalahai vaveveve toela elehaholisi hamage au hatige valadavebeu bae uge ataeau bae hilokalivebene.”


text:
Isi kateige kosive nehe keu Bilibi belahai avoe, “Di namihanela. Beloveta kou ata oleike au huhuaiko hisalianu. Auna au ebikanike au ke huhuaime. Emena ata moleike.”


text:
Isi avuti tiale e mole vavamo velehovoge kosive keu Bilibi namihai avoe, “E ko elehanela. Dana valive e komo babatisoai.”


text:
Ige Bilibiu namihai avoe, “Ana a uvu bahata mai Iesuemo mamoniege bae babatisoanela.”Ige malaha keu loui avoe, “Duave. Di hilokage Iesu Keliso keu Dilava mo.”


text:
Kateaito e kemo hoidevei lohosege Dilava Munanae Tumuu Bilibi mageuoholinu. Ige kosive keu Bilibi kaovai elehaholisi vahaehota tinu.


text:
Isito Bilibiu solekavesite o mole Asodasi keve velemai halei tiale o kebia bahatala hotoe dua loui ata haivei tiale Sesalia o ketala velemanu.


text:
Malaha mole Solo keu vani bahata Iesu esemu kebia bahata aiogevei haveveve hoto loui lohoale dubue kosive baluga namihanu.


text:
Namihai avoe, “Levaleva hisaliai mai daoge di Damasikasie talive Diue dubue kosive ovei elike ata olemeau Iesu ehovamale kebia kaoveiumudievei malevei loholive Dielusalemae dibulamootovei.”


text:
Ige au lokilahai vatamo dobai hoto mole evige hoto keu loui avoe, “Solo, Solo, a osiohoike di aiohavoma.”


text:
Kateai lousegemalaha degomoleau Sololuvutatiale keau lavisi tetelahalu. Kosealemo keau hoto ke evisito atabe elehaholilu.


text:
Vani kateimalela Iesu esemu mole Ananaiasi keu o keveusegevani molemo Kosiveu lahoahoamo hohavoi avoe, “Ananaiasi.”Ige au loui avoe, “Ito, Kosive, di a ho evinu.”


text:
Ige Dilavau namihai avoe, “Talive humahamole ivi Inutolotolote keve Diudasiomo Tasisi malaha mole Solo kaovanela. Keu aike guliguliaidi imihama.


text:
Malaha keu subutalahoahoasege malaha mole Ananaiasiu lohoale au ada mai nivemo mamoge niveu duaveanu. Iale talive di lahoahoamo a haivuale ke nahate vanela.”


text:
Isito Ananaiasiu Dilava namihai avoe, “Kosive, ata moagaeau malaha ke vaveve loui di namihai avoe, ‘Malaha keu Dielusalemae Iesu esemu moaga aiogevenu.’


text:
Isi keu Dielusalemae dubue kosive kebia namigevege abu vuvuneomige au aike lohoale isiviai noumudigevei no malevei tai.”


text:
Ige Dilavau avuho loui avoe, “Halege talive di a namihale ke nahate vanela. Kosealemo di Solo ebagemage auna tiniege di hoto evioholimale kebia, vatae kosive kebia isime Iselala ata kebia bahata auna haivei.


text:
Dilavau kateale louge Ananaiasiu tiale o keve velemai au ada mai Solo tatamo mamoi loui avoe, “Di haoka, Kosiveu humahatavae aemo velemale keike louge di kove ae lohonu. Au di hanavoale kemo ana tota nianela. Ige Munanae Tumunabae aemo ui a negotisi.”


text:
Kateai lousegesolekavesite huenaegina ke nahateau Solo nimo keiohovoge niveu keduale keuuoholige au hovelahai babatisoanu.


text:
Ige ata bahataeau ke evisi vikolahai mole namigevei avoe, “Ani, malaha konike Dielusalemae Iesu esemu aiogevei isiviale malevei Diue kosive baluga ovei. Iale malaha kenike ko.”


text:
Abu kateai louge Solou hovelahai ata haivege hotove keu ataemo vuvuneage Damasikasi Diue ataeau hotove hamaveve keu anekianu. Kosealemo Solou hilokage Iesu keu Diue ata tedaevemale kosive Keliso.


text:
Keau vanimo vavimo o ke balugaeudahamo nilahai ui isiviale Solo mai hamai. Isito Solou vaveveabe ke hilokanu.


text:
Iniale vavi molemo Solo haokuvuiau bosea balugamo Solo mai mavoime o ke baluga iae vuindoamo manevege dobai detitinu.


text:
Detitisi tialeu Dielusalemae velemai isiviale Iesu esemuhi igaetoai ui. Isito keau vabulahai huhuaiavoe, “Ata kou no lobogeveike au ko vama. Keu Iesu esemu seleve holioholinu.”


text:
Kateige Banabasiu Solo melamei tiale Iesu esemu kebia haivei namigevei avoe, “Malaha kou humahatavae Kosive elehage au avuho louge au Damasikasie vabuoholisito Iesu hoto loui ata haivenu.”


text:
Banabasiu kateai haivege Solou bae abuhi ui timale Dielusalemae Iesu hoto loui vuvunevemo vabuoholisito ata haivema.


text:
Ige Iesu esemuiau ke evisime Solo melavei tiale Sesaliae velehovoi mai hanavoge au au o seleve Tasisie tinu.


text:
Isi kateige Diudia, Galili isi Samalia vata kebiamo ekalesia bahata keau bae ue dua vai Kosive hoesehavoge Munanave Tumuu negotievege abu ata moaga holisi ua.


text:
Keve lohoale malaha mole Aniasi ke elehanu. Malaha ke vavau kibioholige au vagana eiti (8) keuvumogedae golounahamo lahai uma.


text:
Ige Bitau lohoale elehai avuho loui avoe, “Iesu Kelisou a hoesehavoalelua hovelahai a geda mai egumai laminela.”Isi kateige malaha keu solekavesite hovelahanu.


text:
Kateisege o mole Dioba keve evievi keate mole Tabita ivive mole Dokasi keu vani bahata vaveve dua vai kunaiholimale kebia tedaevei kunai ovema.


text:
Isi Bitau Lida oe uale hoto ke evisi abu esemu abuita iovege abu avuho louho tilu. Dioba keu Lidati haeava holioholilu. Ialelua abu tiale Bita namihai isiviale au abuhi hoilahai.


text:
Ige Bitau hovelahai abuhi tiale velemage abu melavei o ke uvue tilu. Ige gobuvuiau ninalahai vavavemo lavisi keate keu nita ui ogo vamale ke malei Bita haivulu.


text:
Ige Bitau oe uvue gobuvu kebia iovege abu heie tisege au kome bokoai Dilava imihaito hovelahai keate ke namihai avoe, “Tabita, hovelahanela.”Ige keate keu niai Bita elehai hovelahaiugulamonu.


text:
Ige au adavela holisi ebagemage au hovelahai laminu. Isi gobuvu nehe kebia hohavege abu lohoge au keate neheu hovelahale ke mai haivenu.


text:
Ige Bitau vani moaga Dioba oe Saimoni mole omo ua. Malaha keu bolomakau vatemo onobenobe vaevemale malaha.


text:
Sesalia o kemo malaha mole Lomae ame kosive baluga Koniliasi keu ua. Keu Italiae ame esemu kebia nalievema.


text:
Keu au ese bahata kebia holoevei abuhi Dilava vabuhavoi hoesehavoma. Keu negoai Diue ataeau kunaiholimale kebia tedaevei vani bahata guliguliai Dilava imihama.


text:
Iale keu gutu mole tili (3) okolokie lahoahoai elehasege Dilava anelu moleu avue lohoale avuho loui avoe, “Koniliasi.”


text:
Ige Koniliasiu ke evisi vabuai namihai avoe, “Kosive, a onoleho isivianu.”Ige anelu keu namihai avoe, “Dilavau a guliguli evisi a vaveve dua hilokai a huhu seleveanu.


text:
Iale ana a esemu degomole hanavege abu talive Diobae malaha mole ivi Saimoni Bita namihage au lohoi.


text:
Kateai louito halei tisege Koniliasiu au esemu abui ovemo lovilahamale kebia hohavei au ame esemu mole Dilava hoesehavomale ata keta hohavonu.


text:
Ige Bitau loui avoe, “Kosive, di bae mesiae toela kebia havei ilivebene. Subutano menakau kateale louge di kemo menakanu.”


text:
Kateai louge hoto keu tota avuho loui avoe, “Dilavau onobenobe vae dua vale keho ainaho bae loui kosea, ‘Keu toelanu.’”


text:
Ige Bitau lahoahoale ke huhuaiisivialeike ke ihu hilokai. Kateai huhuisege Koniliasi esemuiau Saimoni o kaovai lohoale heie lavisi ua.


text:
Holahasege Bitau negobedai isiviale au lahoahoale ke ihu hilokai. Kateisege Munanae Tumuu avuho loui avoe, “Evinela. Malaha abuita igaetaeau lohoale ahoe nilahai a kaovama.


text:
Kateai louge Bitau dobai tiale malaha kebia namigevei avoe, “Lana dahonike nilahama. Dalike ko. Iale osiohoike la di kaovama.”


text:
Ige abu loui avoe, “Ame kosive mole Koniliasi keike no hanavenu. No kosive keu atae dua. Keu Dilava hoesehavoge Diue ataeau bahata avuho isivilahalu. Iale Dilavau nivu anelu mole hanavoge tiale no kosive ke namihage no kosive keu kemoike no hanavege no aho loholu. Keu isiviale a talive hoto louge au a hoto evisi.”


text:
Ige Bitau malaha kebia namigevege abu avuluvutavavi igaemouliale vavita hovelahai esemu kebiahi tisege Dioba o kemo Diue evievi ata degomoleau bae abuhi tilu.


text:
Tiliale humahatavae ladeveliale vavita Sesaliae velehovoge Koniliasiu au eseta au haokuvutaholoevei abuhi hemeiusege Bitau velemanu.


text:
Velemaime Koniliasi oeudahamo velemasege Koniliasiu vudivemo kome bokoai vata bisi isiviale hoesehavoi.


text:
Kateai louge Koniliasiu hovelahai avuti hotohotoanialeuoholige abu oe uvue ata moagaeau igaetoaiumalekeve tilu.


text:
Tige Bitau namigevei avoe, “La hilokage dau Diue ata. Iale no menaka keu koseanu. Diue ata keau bae Diue ata holioholiale kebiahi igaetoalivebene. Isito Dilavau di haivuale keu koseanu. Ata bahata nahiau mole nahateunaha. Iale dau bae Diue ata holioholiale kebiaho huhu kosealealivebene. Keau atae toela.


text:
Kateige Koniliasiu Bita namihai avoe, “Di vavitege gutumotili (3) okolokie di oe uvue guliguliasege malaha mole ogo taete seleve holovale keu lohoale di vudimolaminu.


text:
Iale ata degomole hanavege abu talive Diobae malaha mole ivi Saimoni Bita ke namihai. Malaha keu Saimoni mole ovoe vatemo onobenobe vaevemale ke oe ua. Malaha ke ou davalae vavamo ua.’


text:
Aneluu kateai louge di solekavesite aho di esemu hanavege a lohoale keu duave. Iale noeabulikeko bahata a hemei uma. No isiviale Dilavau onole a namihale ke loui no namigevenela.”


text:
Ige Bitau ata kebia namigevei avoe, “Di nova hiloka seleveage Dilavau huhuige ata bahata keau mole nahateunaha.


text:
La hilokage Dilavau au hotoe dua Diue ata noheho hanavonu. Hotoe dua keu Iesu Kelisou ata malevege abu Dilavaluvutauvevedua malege au ata bahatae Kosive holinu.


text:
La hilokage ata babatisogevemale Dioni keu vasohuta hotoe dua loui Galili ata haivegeto kemo hoto keu Diudia vata bahatae tinu.


text:
La hilokage Iesu keu Nasaletae malaha. Ige Dilavau Munanae Tumu omisi vuvunetaomiale kemo au o bahatae tiale vaveve dua vai ata hoesegevei munanae toela abuemo nunuvema. Kosealemo Dilavau avutiualemoike.


text:
Iale Iesu keu Diudia vata isi Dielusalema o baluga kemo vaveve bahata vamale ke noeau elehai hilokalu. No hilokage abu mai idie domo hamage hatinu.


text:
Isi no namigevege no tiale ata bahata haivei hotoe dua loui namigevei kosea, ‘Dilavau Iesu ebagemale auna bae ataeau haluvisinitaumalekebia bahatae vaveve kaovai loui.’


text:
Iale subutabeloveta bahata keau Iesu vaveve kemo loui avoe, ‘Oleuoleuabu uvu mai omige auna au ivimo vaveveabe toelaulihai.’”


text:
Ige Diue evievi ataeau Bitaluvuta Diobamo lohoale keau Dilavau au Munanae Tumu mai Diue ata holioholiale kebia oveale ke elehai vikolahalu.


text:
Ige Bitau Diue evievi ata namigevei avoe, “Ata koeau nahi Munanae Tumu maleale ke nahate abuta malelu. Iale nahi bae keau babatisoaveve kemo keluevelivebene.”


text:
Isi namigevege abu Iesu Keliso ke ivimo babatisolahalu. Isi Bita namihai avoe, “No isiviale vani degomole nohehiunela.”


text:
Iesu abostolo isi esemuiabebahataeau Diudiaeuale keau evige Diue ata holioholiale keau Dilava hoto evisi malu.


text:
Iniale vani mole Bitau veatisi Dielusalemae lohoge esemu degomoleau itumulahai avuho loulu. Kosealemo abu isiviale Diue ata holioholiale keau abu vudie vate bohisito bae Dilava ehovai.


text:
Namigevei avoe, “Di vani mole Diobae guligulianata lahoahoa mole mai elehasege otogomo ogo mole baluga omokutiale keu dobai lohoale di tatamo ua.


text:
Ige di loui kosea, ‘Kosive, kateai lou halenela. Subutamesiae toela katealebiamo no menakau louale di bae ke ilivebene.’


text:
Ige hoto keu tota otogomo lohoale loui avoe, ‘Dilavau onobenobe vae dua vale keho ainaho bae loui kosea, Keu toelanu.’


text:
Ige Munanae Tumuu di namihai avoe, ‘Dolodolo haleito abuhi tenela.’Ige Diobae evievi malaha sigisi (6) keau daluvutatiale Sesalia oe velehovoi Koniliasi oe tilu.


text:
Tige Koniliasiu no namigevei avoe, ‘Anelu moleu di vavamo lamisi di namihai avoe, A esemu hanavege abu talive malaha mole ivi Saimoni Bita melavei lohoi.


text:
Kateai louge di lohoale kebia haivesege Munanae Tumuu subutanahiemo lohoale ke nahateu abuemo lohonu.


text:
Ige Iesuu louale ke di huhuanu. Au avoe, ‘Dioniu eunahamo la babatisogevenu. Isito Munana Tumutenalohoi au vuvunemola malevei vuvunetievei.’


text:
Iale di hilokage keau abu uvu mai Iesu omige Dilavau au Munanae Tumu nahioveale ke nahate kebia ovenu. Iale Dilavau vaveve kateale vasege di bae osioho ke bamui.”


text:
Bitau kateai louge Dielusalemae evievi ata keau ke evisi vahaeholahai Dilava hoesehavoi loui avoe, “No hilokage Dilavau vaveve kateale vage Diue ata holioholiale keabuna abu vaveve toela kemo hoidevege Dilavanaukolikoli ovei.”


text:
Abu Sitiveni hamamale vani kela abu evievi ata degomole aiogevege keau detuluvisio igaegae keve tilu. Degomoleau Venisiae tisege degomoleau Saibalasie tisege degomoleau Antiokae tilu. Keve tiale hotoe dua loui Diue ataunahahaivelu.


text:
Kateisege Saibalasi isi Sailinie evievi malaha degomoleau detuluvisi Antiokae tiale Diue ata holioholiale kebia Iesu hotoe dua loui namigevelu.


text:
Tiale keve velemage Dilavau Diue ata holioholiale kebia huhueveihoesegevege au ke elehai vahaeho balugai namigevei avoe, “La evievi kemo negolahai la uvu bahata mai Kosivemo mavoi ehovageve.”


text:
Banabasi keu atae dua isi evievie malaha seleve. Au kateige Munanae Tumuu keti uge ata moagamoagaeau Dilava ehovai tilu.


text:
Tiale kaovai elehaime melamei Antiokae hoilahai lohoale vagana igae keuvumoekalesia bahata bevueveihaivei evieviholimale kebiata haivelu. Ige Antioka keve evieviholimale keau vasohuta evievi ata kebiaho loui avoe, “Keliso ehovamale ataea.”


text:
Ige kebiamo beloveta mole Agabasi keu hovelahai Munanae Tumue vuvunemoata namigevei avoe, “Gabie vae baluganabae vata bahatamo lohoi.”


text:
Kateai louge evievi ataeau ke huhulahai isiviale haokuvuiabeau Diudiaeumalekebia tedaevei. Isi oleuoleuabuemo moniu uge malei abu haokuvuhohanavei.


text:
Isime kateai moni malei Banabasita Solota ovege abu malei Diudiaetiale ekalesiae kosive ovelu. Iniale Kalodiasiu Loma gamanie kosive baluga holimale vani kemo vae balugau lohonu.


text:
Elodiu vaveve kateale vage Diue kosiveau ke elehai vahaehoage au tota au esemu namigevege abu Bitaumuvai mai loholu. Diue vahaeho vani baluga Basova ke vanilaike abu ke valu.


text:
Kateai Bita mai lohoaleu dibulae bamuge tuvalie ata voa (4) keau Bita nalisi ua. Iliale Basova vaveve keuuoholige Elodiu isiviale Bita mai atae vudimomamoi kotai.


text:
Bitau dibulaeuniale vavita Elodiu isiviale melamei loholive atae vudimokotai. Isito vavi kemo vaveve nimoleteu Bitaemo velemanu. Tuvalie ata abuiau seimi abuitala adaveumuvai mai abu vigomo mavoge au vigoeabemo lahasege tuvalie ata abuiauudahamo lavilu.


text:
Ige solekavesite Kosive aneluu lohoale o keuvumolamige atagaveu oeuvumohalunu. Ige anelu keu Bita hadala holisi etuvai avoe, “Solekai hovelahanela.”Kateai lousegesolekavesite seimi abuita keau Bita adamo solahai dobuluvilu.


text:
Ige anelu keu tota Bita namihai avoe, “A beleta mai egigivai a veloe vateta hatu.”Ige Bitau hotove evisi vage au avuho loui avoe, “A dabae ogo mai hatui daiti lohonela.”


text:
Ige Bitau anelu ke ehomai oe ese halei tinu. Bitau vaveve ke vaito kemo luleleholisi huhuaiavoe, “Selevenike di ko vama. Emena di tababuima.”


text:
Isi avui lohoale tuvalie ata abuiau lavimale kebia evigevei loholu. Lohoale keau tota tuvalie ata abuitaeau lavimale kebia evigevei lohoaleauudahabaluga abu aulitavale kemo lohogeudahake biageu alavoge abu velehovoi heie humahala tisege anelu keuuoholinu.


text:
Ige Bitau onoleu avuemo velemale kemo bae huhuaiavoe, “Di nova huhuige keu seleve. Dilavau au anelu hanavoge lohoale di tedahoge Elodi vuvunekeu daemo negoholinu. Katealemo gabie Diue ataeau bae vaveve toela daemo valivebene.”


text:
Kateaito halei Dioni Maka neina Meli ke oe tinu. Tiale heieusegeata moagaeau keve mole bevueveioe uvue guligulilahama.


text:
Guligulilahasege Bitau lohoaleudahahamage kemo loviamale ma mole Loda keu lohoale Bita hoto valitinu.


text:
Hotove valitisi vahaeho balugaiudahaalavoholisito hoilahai tiale ata bahata namigevei avoe, “Evive. Bitau lohoale heie ua.”


text:
Ige abu namihai avoe, “Ana tilogoanu.”Ige ma keu baita namigevei avoe, “Seleveta Bitau lohonu.”Ige abu avoe, “Ba, munanaveike ke.”


text:
Kateai lousege Bitau negobedaiudahahamalage abu lohoaleudahaalavoi elehai vikolahai vahaeho balugalu.


text:
Ige Bitau adata namigevege abu hotohotoholisi tobekaiusegeau Kosiveu dibulamohanavoale deiada ke loui ata kebia haivei namigevei avoe, “Talive Diemisita esemu degomole kebiata namigeveve.”Kateai loui namigeveito halei o moleve tinu.


text:
Iniale vau alamoge tuvalie ata neheau dibulamolavimale keau hovedevei elehage Bitauuoholige abu dolodololahai mole belagevei avoe, “Bitau oleve kateanu.”


text:
Ige Elodiu louge abu Bita kaovalata elehaholige Elodiu tuvalie ata kebia malevei abuemo kotanu. Kotageuoholige au au esemu namigevege abu tuvalie ata havege haluvilu. Ke iae Elodiu Diudia vata halei tiale Sesalia o keve ua.


text:
Vani mole Taea isi Saidoni ata keau vaveve mole vage Elodiu abuho itumu baluganu. Ige abu mole bevuevei Elodi elehaliho tilialeau vasohuta Elodi esemu mole Balasita ke sovavihalu. Malaha keu Elodi omo ata baluga. Iale abu sovavihai namihai avoe, “No isivialeike a no tedaevege no Elodiluvutaitumu halevaito ue dua vai. Kosealemo noeau Elodi vatamo lovi malemalemo no isivialeike avuluvutaue dua vai.”


text:
Kateai louge au abuho vani mole ebagemale kemo Elodiu au ogoe dua vai au ebika ebagemai au telonamougulamoi hoto lounu.


text:
Kateai lousegesolekavesite Kosive aneluu Elodi hamage vavahanianu. Vavahanive keu koseanu. Utee ese moagaeauuvuvemouiuvuveige au vavahanianata hatinu. Kosealemo keu atae hoto evisi ke huhuaito Dilava hoesehavoholinu.


text:
Isege Solou Banabasiti moni malei Dielusalemae tiale ekalesiae kosive oveito halevai Dioni Maka melavei tota hoidevei Antiokae tilu.


text:
Antioka ekalesia ata kebiamo kosive degomoleau ua. Degomoleau beloveta ataea. Isege degomoleau ata haivemale ataea. Iale kosive kebia iviabulikekoea. Mole ivilike Banabasi. Ige malaha bukate Simioni. Ige Sailini malaha mole Lusiasi. Ige subuta Elodi omoumaleata mole Maniani. Ige Solo.


text:
Kosive keau vani mole lovi ioholisito Kosive hoesehavosege Munanae Tumuu abuho loui avoe, “Di isiviale Banabasita Solota tabagevege abu talive di abuho lovi mole louale ke abu avuti vai.”


text:
Kateai louge abu tota lovi halevai ioholisi Dilava imihai abu ada malei Solota Banabasita tatamo otoveito hanavege abu tilu.


text:
Munanae Tumuu Solome Banabasime malevei negotievege abu Selusia oe tiale keve bouti mai davalae nie vata mole Saibalasie tilu.


text:
Tiliale keve velehovoi o mole Salamasi keve dobuluvisi Diue dubue Dilava hoto loui ata haivesege Dioni Makau abuhi tiale keu kebia tedaevenu.


text:
Isi abuhi heila tilialeau o igaegae kela ata haivei o mole ivi Babosi keve velehovolu. O kemo Diue malaha mole Baliesu keu au vavevemo ata lobogevei au ebika mai loui avoe, “Dau beloveta.”Malaha ke ivi moleike Elimasi.


text:
Iale keu vata kemo kosive mole Segiasi Bolasi keti haokanu. Kosive keu lulelete ata. Iale keu Banabasita Solota hohavege abu avue loholu. Kosealemo keu isivialeike Dilava hoto evisi.


text:
Isito Elimasiu Solota Banabasita hoto hamanu. Kosealemo keu isiviholinu kosive keu hoto ke evisi Dilava ehomaliho.


text:
Kateisege Munanae Tumuu Solo mai negotinu. (Kateimale vanila abu Solo ivihai avoe Bolo.) Ige au Elimasi nibi tumuaiavuho lounu.


text:
Loui avoe, “A keu Setene vaveve ke nahate vai vaveve dua bahata aiogevemale ata alike. A uvu kemo onobenobe toelau uge a vani bahata loboe hoto loui Dilava hoto seleve ke bamuma.


text:
Iale Dilavana au adae vuvunemai aemo mamoge ana bae ni kedute holisi vanie ataga ke elehalivebene. A ni kena loaniege vani degomoleauuoholisege tota bae duaveai.”Kateai lousegeono mole bukateu dobai lohoale nive bamuge niveu keduage au ada hatui tai loui avoe, “Loholive di adala holisi di melavei teve.”


text:
Vani mole Bolou au esemu holoevei abuhi bouti mai Babosi halevai vata mole Babiliae tilu. Vata keve o mole Bega keveike abu tiale velehovosege Dioni Makau halevei hoilahai tota Dielusalemae tinu.


text:
Isege Bolou Banabasiti Bega halevai abuta Bisidia vatae tilu. Vata keve tota o mole ivi Antioka keve tiale velehovoi keveuliale bulau lohoge abu tiale Diue dubue uvueuguiavoi ua.


text:
Uguiavosege Diue kosiveau Mosese menaka ke dodavei belovetaeau hisaliale keta dodavei ata haivegeuoholisege abu Bolota Banabasita belagevei avoe, “No haokuvuia, laemo hotobeu uge louge no bahataeau evisi.”


text:
Kateai louge Bolou hovelahai loui avoe, “La degomoleau Diue ata. Isege la degomoleau Diue ata holioholilu. Isito la bahataeau Dilava hoesehavomale di hoto evive.


text:
Subuta Dilavau nahie buluvekebia tabagevege valadaeabeau Egubitoe moagage Dilavau elegevei au vuvunemovata kemo malevenu.


text:
Iniale vani mole Dilavau Keinani vata baluga kemo vata seveni (7) kebiamo ata nunuvegeuoholige atave seleve keau vata ke mai avuemo ua.


text:
“Nahie valada keau vagana voa handele vivti (450) keuvumo Egubitoe ui tomagie uale ke halevai Keinani vatae loholu. Iniale ke iaeike Dilavau bae kebia nalieveveve ata moaga oveniale kebia tedaevelage beloveta Samuelaubae kebia iae lohonu.


text:
Iniale Samuela vani kemo Iselala ataeau kiniho isivilahage Dilavau Kisi mo Solo ebagemanu. Solo keu Benidiameni valadamo lohoniale vagana voti (40) keuvumo Iselala ata kebia bevueveinibievenu.


text:
Iniale vagana degomoleauuoholisege Dilavau Solo halei Deividi ebagemage keu Iselalae kini holinu. Dilavau Deividi huhuailoui avoe, ‘Di ata katealeho isivianu. Di huhuige Diesi mo Deividi kena di onole louale ke vai.’


text:
Dilavau kateai louito au louale ke nahate vai Deividi valadamo Iesu ebagemage au Iselala ata tedaeveveve kosive holinu.


text:
Isito Iesuu au lovi vaholisege Dioniu Iselala ata bahata haivei avoe, ‘La vaveve toela halevai babatisolahave.’


text:
Iniale vani mole Dioni loviuuoholiho vasege au ata namigevei avoe, ‘La huhuige ole dalike ko. Lana danike hemei uma. Ba, dau ata ke holioholisito ata keu di ehomai lohoma. Keu kosive baluga. Iale di bae velovemo velove voto iamolivebene.’


text:
“Di haokuvuia, no degomoleau Ebalahamu valadaea. Isege no degomoleau Diue ata holioholisito Dilava hoesehavoma. Isito Dilavau nahie maleveveve hoto ke nahi bahataho lounu.


text:
Isito ata degomoleau Dielusalemaeumalekeau abu kosivehi Iesu hilokaito isiviholilu ehovaliho. Isi abu bulamobelovetae hoto dodavemale kemo luleleholilu. Katealemoike abu Iesu hamage vaveveabe keu belovetae hoto mai selevetinu.


text:
Abu Iesu vaveve toela kaovage avuemo toelabeuuoholinu. Isito abu negolahai isivialeike Bailotiu Iesu mai hamage au hatai.


text:
Abu vaveve bahata Bukae Hotou avuemo louale ke nahate vageuoholisege ata degomoleau tiale idie domo mai gulialu.


text:
Hovelahai vani moaga au subutaau abuhi Galili isi Dielusalemae oimale kebiae lohonu. Iale ata keabulike Iselala ata haivema.


text:
Dilavau Iesu etuvagehovelahage au subutanahie buluveholouale ke nahateu nova nahiemo velemanu. Deividiu Samusi bukamohoto ke nahate hisaliai avoe,<br/>‘Dau a Mama seleve.<br/>Isege au di mo.’


text:
Ige Aisaiau au bukamo Dilava hoto hisaliai avoe,<br/>‘Di Deividiho vaveve mole dua loui mamoale ke nahate dana aemo vai.’<br/>Hoto ke ihuu koseanu. Dilavau Iesu etuvagehovelahale au bae tota hatilivebene.


text:
Ige Deividiu tota Samusi bukamohisaliai avoe,<br/>‘Dilavau bae au esemu tumuteke halege au bae gulimoulivebene.’


text:
Nahi hilokage Deividiu Dilava isivimo au esemu kebia tedaevenata hatige abu mai guliageuoholinu. Iale ata tumutekeu Deividi holioholinu.


text:
Iale lana la uvu mai Iesuemo mavoge auna la vaveve toela la huhulahamale keulihai. Kateige Dilavana laheho loui kosea, ‘Laeau di nimo duave.’Mosese menakau bae laemo kateale valivebene.


text:
Beloveta keau Dilava hoto hisaliai avoe,<br/>‘Evive.<br/>Ata molena lohoniege di aike laemo vamale ke louge la bae hotove evilivebene.<br/>Iale lana di hoto louale ke kabebihavoliege haluvive.’”


text:
Bolou kateai lougeuoholisege au Banabasiti halevasege ataeau namigevei avoe, “Gabie bula kemo hoidevei loholive tota hoto degomole loui no haiveve.”


text:
Keau kateai lougeto Bolou Banabasiti halevai tisege ata degomoleau ehovei tilu. Kebia degomoleau Diue ata seleve. Isege degomoleau Diue ata holioholisito Dilava hoesehavoma. Ige Bolou Banabasiti abuho loui avoe, “Dilavau nahie huhueveinahie hoesegevemale ke huhulahai la evievimo negolahageve.”


text:
Ige Diue kosiveau ata moagamoaga elegeveime Bolo maina mai isime avuho itumulahai hotove hamai avuho hotoe toela loui aiohavolu.


text:
Kateige Bolou Banabasiti negolahai namigevei avoe, “No isiviale vasohuta Dilava hoto loui Diue ata seleve la haivei. Isito lana hoto ke kabebihavoiukolikoliho isiviholige noeabuna la halevei Diue ata holioholiale kebia haiveho tai.


text:
Kosiveu hoto ke nahate loui no namigevei avoe,<br/>‘Di la tabagevege laeau atagae ata.<br/>Iale talive Diue ata holioholiale kebia haive dua vaiukolikolie hoto mai vatae ata bahata haiveve.’”


text:
Abu hoto kateale louge Diue ata holioholiale keau ke evisi vahaeholahai Kosive hoto keho isivilahalu. Igeukolikolie hoto keho isivilahale keau evievi ata holilu.


text:
Sonumaevei tige Diue ata seleve keau oe kosive isi oe keate ivite lobogevei abuhi Bolome Banabasimeho itumulahai aiogevei nunuvegeabu tilu.


text:
Vani mole o kemo Bolou Banabasiti Diue dubue tiale hoto louge hoto keu vuvuneage Diue ata moaga isi Diue ata holioholiale moagaeau hoto ke evisi abu uvu mai Iesuemo mavolu.


text:
Ige Diue ataeau hotoe dua evioholiale keau hovedevei Diue ata holioholiale kebia lobogevege keau tota hovedevei hotoe toela loui Bolome Banabasime aiogevelu.


text:
Isito keau o kemo vani moaga ui Kosive hoto loui Dilavau kebia huhueveihoesegeveale hoto ke loui haivege ataeau ke evisi hilokage hoto keu Dilava hoto seleve. Kosealemo Dilavau au vuvuneabostolo kebia ovege abu vuvunevemo vaveve nimolete vai vikoe vaveve degomoleta vama.


text:
Ige Diue ata holioholiale isi Diue ata seleve kebia degomoleau abu kosivehi isiviale munetaabostolo kebia havei.


text:
Kateisege Bolou Banabasiti ke evisi detuluvisi Lekonia vata kemo o abuita Lista isi Debi keve velehovoi ata haiveito halevai o degomolemo ata haivei tilu.


text:
Abu Lista keveusegemalaha mole neinaveu mamoge veloveu golohovoale keta o kemo ua. Ige oaveve keu avuemo anekianu.


text:
Iale Bolou ata haivesege keu keveugulamoi hotove ke evima. Ige Bolou ke elehai huhuige malaha keu au uvu mai Dilavamo mamoalemo Dilavana velove ke hoesehavoge au duaveai.


text:
Bolou kateale huhuaimeniavai baita avuho loui avoe, “Hovelahai laminela.”Ige malaha keu solekavesite hovelahai lamisi oanu.


text:
Bolou vaveve kateale vage ata moagataho keau ke elehai abu hotomo baita loui avoe, “Nahie dilavaeabulikeko ata holisi nahie dobuluvisiloholu.”


text:
Isi abu dilava mole ivita Banabasi ivihai avoe Susi. Isi abu dilava mole ivita Bolo ivihai avoe Hemesi. Abu Bolo ivihale keu koseanu. Bolo keu dilavaeabe nahate hoto loumaleata.


text:
Abu kateisege dilavaeabe Susi ke dubue kosiveu bolomakau malei valavala malei dubueabeu o ke iae uale ke halei lohoale isiviai ovo havei Bolome Banabasime hoesegevei.


text:
Kateho vasege Bolou Banabasiti ke evisi itumulahai abu ogo dikohai bibuluvisitiale ata moaga kebia vigoe tilu.


text:
Tiale abuho loui avoe, “La osiohoike katelahama. Noeau ataunahala nahate. No hotoe duaikeloui la haiveho loholu. Isito la keau loboe dilavaunahahoesegevema. Iale no isivialeike ke halevaiukolikolie Dilava seleveu vata vai otogo vai davala vai avuemo onobenobe bahata vaevei otoveale ke hoesehavove.


text:
Isito vani bahata Dilavau laemo vaveve dua vamale ke elehai kemo hilokave. Keu laheho veni hanavoge la lovi hamale keabuna abu bailahamale vanila bailahagei. Ige la lovi ke isi vahaeholahama.”


text:
Kateai lousegeataeau ke evisito negobedai isiviale ovo havei kebia hoesegevei. Isito Bolou Banabasiti isiviholisi vaveve ke bamulu.


text:
Iniale vani mole Diue ata degomoleau Antioka isi Aikoniomu o baluga kebiamo loholu. Lohoale ata kebia lobogevege abu ke evisi itumulahai muneta Bolo hamai butuhai mai tiale oe iae mihatui huhuaiavoe, “Eu hatinu.”


text:
Isito evievi ataeau lohoale evilikahavoge au hovelahai tota oe tiale vani mole Banabasiti o ke halevai Debie tilu.


text:
Tiale o keve hotoe dua loui ata haivege ata moagaeau hoto ke evisi Iesu ehovalu. Ige abu tota halevai hoidevei Listae tiale o keve velehovoiuliale vani mole tota hoidevei Aikoniomue tilu. Tiale keveuliale vani mole bae halevai Bisidia vatae tiale Antiokae velehovolu.


text:
Abu o kebiala ekalesia negotievei namigevei avoe, “La evievi kemo negolahave. Nahiabuna vaveve toela kebia evigeveliege Dilava matamae doga keve tai.”


text:
Kateai loui dubue eloda otovei tilu. Isi vani mole abu lovi ke halevai eloda kebiaho guligulilahai abuho loui avoe, “La la uvu mai Iesuemo mavoale auna la hoesegevei.”


text:
Isi Atalia o kemo bouti mai abu o seleve Antioka keve velehovolu. O kemoike ekalesiau subutaabuho guliguliaiavoe, “Dilavau lovi kemo la hoesegevei la tedaevege lovive ke vave.”Ige abu Kosive lovi ke vageuoholige abu tota halevai abu o keve hoidevelu.


text:
Hoidevei lohoale ekalesia bahata namigevege abu igaetoasege Bolou Banabasiti Dilavau abuhiusegeabu lovilahamale deiada ke loui ata haivei avoe, “Dilavau humahada alavoge Diue ata holioholiale keau aike Dilava hoto evisi evievi ata holilu.”


text:
Abu abuhiusege Diudia malaha degomoleau Antiokae lohoale evievi ata namigevei avoe, “Mosese menakau louale ke nahate la vudie vate bohisi baeukolikoli mave.”


text:
Kateai louge Bolou Banabasiti abuhi moleho loui itumulahage ekalesiau Bolome Banabasime namigevei avoe, “Evievi ata degomole holoevei abuhi talive Dielusalemae velehovoi dubue kosive isi abostolo kebiamo hoto ke ihu kaovave.”


text:
Kateai kebia hanavege abu halevai tiale Venisia vatae velehovoi tiale Samalia vatae velehovolu. Vata abui kebiamo o moagaeau ua. Iale o igaegaemo abu evievi ata haivei avoe, “Diue ata holioholiale keau Iesu hoto evisi ehovama.”Ige abu ke evisi vahaeholahalu.


text:
Ige abu Dielusalemae velehovoge abostoloea, dubue kosivea isi ekalesia ataeau vahaehoabe valu. Ige Bolou Banabasiti Kosive lovi vasege au tedaevemale deiada ke loui ekalesia kebia bahata haivelu.


text:
Ige Balisia ata degomoleau evievi ata holiale keau hovedevei avoe, “No isiviale Diue ata holioholiale keau abu vudie vate bohisi Mosese menaka ehovai.”


text:
Abu hotohoto ke vai butuhage Bitau hovelahai loui avoe, “Di haokuvuia, la hilokage Dilavau vani mole di ebagemage di tiale Diue ata holioholiale kebia haivege abu Dilava hoto evisi ehovalu.


text:
Ige atae uvu hilokamale Dilava keu Diue ata holioholiale keau Dilava nimo duaveage au au Munanae Tumu nahie oveale ke nahate ovenu.


text:
Diue ata isi Diue ata holioholiale keau Dilava nimo mole nahateunaha. Diue ata holioholiale keau abu uvu mai Dilavaemo mavoge au vaveveabe toelaulihanu.


text:
Iale osialemoike la isiviale Dilava vaveve kaovai evievi ata kebiamo Moseseu subutalouale ke louge abu vai. Subutanahie buluveaumenaka isute ke ehovaveve keu abuemo anekianu. Ige nahita ke ehovaveve keu nahiemo anekianu.


text:
Isito nahie Kosive Iesuu nahie huhueveinahi tedaeveale kemo nahiabuna nahie uvu mai avuemo mavoliegeukolikoli malei. Isi Diue ata holioholiale kebiata auna ovei.”


text:
Bitau kateai louge ata bahataeau ke evisi tobekaiusege Bolou Banabasiti abu lovilahasege Dilavau tedaevesege abu vikoe vaveve ataemo vamale ke loui haivelu.


text:
Saimoni Bitau la haiveale keu koseanu. Dilavau aike Diue ata holioholiale kebia huhueveiisivialeike kebiamo ata degomole malevege abu atave holisi.


text:
Au avoe,<br/>‘Kosiveu loui avoe, Gabie vani molena lohoge dana Deividi valadau o nahate koilahale ke ebagemai houge auna tota duave holisi.


text:
Ige elike ata bahataeabuna di kaovage dana Diue ata holioholiale kebia hohavege abuna di ata seleve holisi.


text:
“Katealemo di huhuige nahi Diue ata holioholiale kebiamo menaka moaga lou halevai. Keau isiviale Dilava ehovai.


text:
Iale nahi aiogeve halevaito vaveve koseale vai. Nahi levaleva abuho hisaliai loui kosea, ‘Lainaho bae abu mesia havei loboe dilava hoesegevemale ke igelive. Isi lainaho mole keatehi ladevegelive. Isi lainaho mesia tahoveu lotioholimale ke igelive. Isi lainaho tahove igelive.’Nahi hoto keunahahisaliai abuho hanavoi.


text:
Kosealemo vagana moaga keuvumobula igaegae kemo abu Diue dubue Mosese menaka ke dodavelata o bahata haivei tilu.”


text:
Diemisiu kateai louge abostoloeau, dubue kosiveau ekalesia atahi hotohotolahai ata abuita tabagevei isiviale abu Bolota Banabasita holoevei abu Antiokae ekalesiaho hisaliale keta mai tai. Iale malaha mole ivilike Diudasi. Ivive moleike Basabasi. Isege mole ivilike Sailasi.


text:
Abu levaleva ke hisaliai avoe, “No haokuvuia, Diue ata holioholialeau Antiokaeumale, Silia vataeumaleisi Silisia vataeumalebia lahehoike no ko hisaliai hanavolu. Abostoloea, dubue kosivea isi ekalesia ata Dielusalemaeumalenoeabulikelaheho no hoto ko hisaliai hanavolu.


text:
No evige no esemu degomoleau keve tiale hoto mole louge la uvuu kemo kibikibianu. Abu vaveve kateale vale ke no hilokaholisi kebia hanaveholilu.


text:
Ilike no vaime mole bevueveihotohotolahai esemu abui kobia tabagevei hanavege abu no haokuvu Banabasita Bolota holoevei abuhi lae tilu.


text:
Munanae Tumuu noheho louike vage no laheho loui isiviholiale la no menaka moaga ehovei kemo isulahaliho. Isito no louale kounahaehovave.


text:
Lainaho bae abu mesia havei malei loboe dilava hoesegevemale ke igelive. Isi lainaho tahove keta igelive. Isi mesia tahoveu lotioholimale ke igelive. Isi lainaho bae mole keatehi ladevegelive. Lana no louale ko valiege vaveve dua vave. No hotou kemo kateai ua. La nohovu.”


text:
Abu levaleva ke hisaliai mai esemu kebia ovei hanavege abu mai Antiokae tilu. Tiale ekalesia bahata hohavege abu igaetoasege abu levaleva ke mai ovelu.


text:
Ige Diudasiu Sailasiti belovetae ata holialemo Antiokae ekalesia kebia haivelage abu abu evievimo negolahalu.


text:
Ige keau vani degomole abuhiuliale Antioka ataeau hanavege abu vahaehota hoidevei tota Dielusalemae tilu.


text:
Iniale vani mole Bolou Banabasi namihai avoe, “Naiti hoidevei talive nahi subutavata bahatae Dilava hoto loui haivemale kebia elegevei. Mesoho keau ue dua vama o ue toela vama.”


text:
Isito Bolou isiviholialeike mo keu abuhi taliho. Kosealemo keu abuhi lovianata Babilia vata keve halevei hoilahai au oe tinu.


text:
Kateai ke loui moleho itumulahai kemo mole tasalievelu. Ige Banabasiu Dioni Maka melamei avui bouti mai Saibalasie tilu.


text:
Isege Bolou Sailasi melamei avuti tige ekalesiaeau namigevei avoe, “Dilavana bae la huhueveiau uvu laovei la hoesegevei.”


text:
Bolou Sailasiti tiale Debi oe velehovoi tilialeau Listae velehovolu. O kemo evievi ata abuiau ua. Keabulike Timotiu abu neinati. Neinave keu Diue keate. Isege mamave keu Gilikie malaha.


text:
Katealemo Bolou isiviale melamei avuti tai. Isito Diue ataeau hilokage mamaveu Gilikie ata holialemo Bolou melamei vudivevate etulenu.


text:
Isi kateai au esemuhi o igaegaela tiliale Dielusalemae abostolo isi dubue kosive keau menaka nehe louale ke loui evievi ata haivei avoe, “Menaka ko evisime ehovave.”


text:
Iniale vani mole Bolou au esemuhi isiviale Esia vatae tai. Isito Munanae Tumuu isiviholinu abu keve taliho. Ige abu halevai Vilisia vatae tiale halevai Galesia vatae tilu.


text:
Tiale keau Misia vatae velehovoi isiviale Bitinia vatae tiho vasege Iesu Munanae Tumuu humahaeabe bamunu.


text:
Keve velehovoale vavi kemo Bolou lahoahoasege Masedonia malaha moleu lamisi hohavoi avoe, “Loholive kove no tedaevenela.”


text:
Bolou lohoahoa ke vageto no isiviale Masedoniae tai. Kosealemo no hilokage Dilavaike lahoahoa kemo no haivei isiviale no talive hotoe dua loui ata kebia havei.


text:
Katealemoike no Toloasi halevai bouti mai inuta tiale Samotesie velehovolu. Isi vani mole tilialeau Masedonia vata keve o mole Niabolisie velehovolu.


text:
Velehovoi heila tialeau Masedonia vata kemo o mole baluga Bilibaie velehovolu. Loma ata moagaeau o kemoumalekemoike no tiale vani degomole ua.


text:
Uliale bulamohuhulahai kosea, “Diue ataeabuna e bavae guligulilahai.”Isi kateai tige keate degomoleau keve mole bevueveiuge no hotoe dua loui kebia haivelu.


text:
Ige Taiataila keate mole Lidia keu no hoto evima. Keate keu ogoe dua tahote voievemale keate. Keu Diue ata holioholisito Dilava hoesehavomale keate. Ige Dilavau keate ke uvu alavoge au Bolou hoto loumaleke evisi au uvu mai Iesu ominu.


text:
Iniale keate keu ovemoumalekebiahi Iesu ehovai babatisolahalu. Ige keate keu no namigevei avoe, “La huhuige di evievie keate seleve holige loholive di oe nohehi uve.”Isi kateai negoai louge no avuluvutatilu.


text:
Vani mole no guligulihotisege ma mole kosiveveau mage au abuemo heiata loviamale keu nohehi belemanu. Ma kemo munanae toelau uale kemo auna gabie ono vadeu lohoveve ke loui ata namigevege abuna ibinave vage kosiveve abuna kemo moni baluga malegei.


text:
Iale ma keu no ehovei baita hoai loui avoe, “Malaha koeau Dilava esemu abulikekoea. Iale keau la oleve kateaiukolikoli maveve ke louma.”


text:
Vani moaga kateai loulage Bolou avuho itumuaihoilahai munanae toela ke namihai avoe, “Iesu Keliso ivimo di a imihama. Ma ke halei tenela.”Ige solekavesite munanae toela keu ma ke halei tinu.


text:
Isi kateige ma ke kosiveau ke elehai loui avoe, “Noeabuna bae oleve kateai ma komo moni malegei.”Kateai ke loui Bolota Sailasita malevei kotaho tilu.


text:
Kebia malevei tialeau Loma kosive kebia vudimootovei loui avoe, “Ata koeau Diue ataea. Iale abu nahie o komo vaveve toela vama.


text:
Keau abu vaveve loui o komo Loma ata nahie menaka aiogevema. Iale nahi bae vaveveabe ke ehovai nahie vaveve halevalivebene.”


text:
Kateai louge oe ataeau ke evisi isiviale Bolota Sailasita malevei havei. Ige Loma kosiveau ogoeabe dikohai abu esemu namigevege abu visugevelu.


text:
Kebia visugevelata dibulae hanavei dibulae kosive namihai avoe, “Kobia malevei otovei bamueve dua vanela.”


text:
Ige dibulae kosive keu ke evisi malevei oe uvu seleve otovei abu idi baluga kobugeveale keuvumoveloeabe malei emei bamuevelu.


text:
Kateisege hamu balugau hatuge dibulae o keu kibikibiage solekavesiteudahabahataeau solahai alavoge abu seimitaumudieveale keau bahata solahalu.


text:
Ige dibulae kosiveu hovelahai elehageudahabahataeau solahage au huhuaiavoe, “Atae abulemobahata nova detuluvisitihatulu.”Isime au siga mai isiviale au ebika bisi.


text:
Kateai louge dibulae kosiveu au esemu mole namihage au lameba mai omige au mai Bolome Sailasime oe uvue tiale teteai vudiabemo dobai hoesegevenu.


text:
Kateimale vavimo dibulae kosiveu Bolome Sailasime vatee ohe totoai hoesegevenu. Hoesegevegeuoholige au au omoumalekebiahi babatisoalu.


text:
Ige kosive keu kebia holoevei au oe tiale lovi ovege abu ilu. Ige malaha keu au ese laluvei abu uvu mai Iesuemo mavoalemo vahaeholahalu.


text:
Iliale vavita Loma kosiveau abu bukatehanavege abu tiale dibulae kosive ke namihai avoe, “Kebia iovege abu tai.”


text:
Ige dibulae kosiveu ke evisi tiale Bolo namihai avoe, “Loma kosiveau hoto hanavoi isiviale Sailasiti teve. Iale halevai talive ue dua vave.”


text:
Isito Bolou tiale bukatekebia namigevei avoe, “Keau no malevei kotaholisito ata moaga kebia vudimono visugevei no malevei dibulamootovelu. Isi aike isiviale no iovege no hoidevei tai. Iale no bae katelahalivebene. Kosealemo noeau Loma ataea. Iale Loma kosiveau bae loholive no iovege no bae tai.”


text:
Kateai louge bukateau hoidevei tiale Loma kosive namigevei avoe, “La malaha abuita malevei dibulamootoveale keau Loma atae abulike.”Ige Loma kosiveau ke evisi vabulahalu.


text:
Isi tialeau Bolota Sailasita sovavigevei loui avoe, “La nohovu. No la aiogeveale keu toelanu. La o ko halevai tige duave.”


text:
Kateige Bolou Sailasiti dibula halevai Lidia oe tialeau keve evievi ata elegevei hoto loui negotieveito halevai tilu.


text:
Keabuna oleve keve tiliege Diue dubuu uale keve guligulilahagei. Iale bula abuita igaeta kebiamo Bolou tiale dubumoguliguliai Bukae Hoto dodavei ata haivenu.


text:
Isi Bukae Hotou Kelisou lohoveve louale ke loui namigevei avoe, “Dilavana Diue ata tedaeveveve kosive ke hanavoge auna lohoniege vatehani maleime hatisi tota hovelahai. Iale di la namigevema. Diue ata tedaeveveve keike Iesu Keliso.”


text:
Kateai louge Diue ata degomole isi Dilava hoesehavomale Gilikie ata moaga isi keate ivite degomole keau hoto ke evisi Iesu ehovalu.


text:
Ige Diue ata degomoleau hoto ke evisi itumulahai tilialeau laskolo namigevege abu mole bevueveiigaetoai loholu. Lohoaleau o ke bahata aiohavoito Bolome Sailasimeho nilahai lohoaleau evievie ata mole Diesoni ke omo loholu. Keau isivialeike Bolome Sailasime elegevei havei malevei talive atae nimo otovei.


text:
Isito nilahageuoholige abu Diesoni mai evievi ata degomoleta malevei tiale oe kosive nimo otovei baita abuho loui avoe, “Ata koeabulikeo bahatala vaveve toela vama. Iale keabulikeko nahie oe loholu.


text:
Keau lohoge Diesoniu malevei o hatuevenu. Iale keau bahata Loma kosive baluga Sisa ke menaka aiohavoma. Kosealemo abu loui avoe, ‘Kosive mole baluga Iesu keu ua.’”Laskoloeau kateai louge Loma kosiveau ata bahatahi hoto ke evisi itumulahalu.


text:
Iniale vau giduige evievi ataeau Bolota Sailasita hanavege abu Beliae tiale velehovoito halevai Diue dubue tilu.


text:
Keve tige ata kebia vaveveu Tesalonia ata kebia vaveve nahate vaholisito duaveanu. Keau hotoeabe evisi ma seleveai vani bahata Bukae Hoto dodavei isiviale hilokage Bolou loumalekena vali seleve holisi.


text:
Vaveve katealemoike Diue ata moagaeau hoto ke evisi Iesu ehovage Gilikie ata ivite degomoleta Iesu ehovalu.


text:
Kateige Diue ataeau Tesaloniaeumalekeau ke evisi hilokage Bolou Beliae tiale Dilava hoto loui ata haivenu. Ige abu ke evisi lohoaleau isiviai ata holoevei abuhi talive Bolo hamai.


text:
Keau Bolo melavei tiale Atenie velehovoi mavoito hoidevei Beliae lohoho vage Bolou namigevei avoe, “Talive Timotita Sailasita namigevege abu solekai loholive komo daemo lohoi.”


text:
Bolou kateai louito o kemo Sailasime Timotime hemevei uime loboe dilava moagamoaga elegeveime kabebianu.


text:
Au kebia elegevei tiale Diue dubue Diue ata isi Gilikie ata kebia haivenu. Isi tiale maketie Dilava hoto loui ata kebiata haivenu.


text:
Kateige lulelete ata degomoleau Ebikulia hoto mai lohoale keau Sitoika hoto male kebiahi Bolo hoto kemo hoto nimolete louma. Kosealemo Bolou Iesuu hatai hovelahale ke loui namigevenu. Ige abu mole namigevei avoe, “Malaha vadeike ko au ebika mai mihatuma. Mesoho malaha keu dilava nimolete deiadaike au ke louma.”


text:
Kateai Bolo melavei kanisolo balugaeauumalekeve tilu. Matama ke ivilike Aliobagasi. Abu Bolo mai tiale keve velehovoi avuho loui avoe, “A aike loumalehoto ke ihu loui no namigevenela.


text:
Kosealemoike abu hoto ke loulu. Ateni ata isi ata degomoleau abuhiumalekeabuna vani bahata hoto mole doga loui mole haivei isiviale ke evigei.


text:
Abu kateai louge Bolou hovelahai namigevei avoe, “Ateni malahaea, di elehage laeau dilava moagamoaga hoesegevema.


text:
Di la o kola lohoale la loboe dilava hoesegevemale ke elehanu. Isi la batabatae golomo la loboe dilava hoesehavoi hisaliai loui kosea, ‘No hilokaholiale dilava ke no komo hoesehavoma.’Isito la dilava hilokaholisito hoesehavomale ke dana nova loui la namigevei.


text:
Dilava keu vata vai onobenobe vaevei avuemo otoveale keu otogoe Kosive isi vatae Kosive. Iale keu bae ataeau abu adala dubu houale kemoulivebene.


text:
Dilava igaeu onobenobe bahata vaevei lu ata ovealemo nahiabuna oleve kateai bae adala vale mai omisi.


text:
Dilavau subutaata mole igae vale kemoike ata bahataeau lohoale vata bahatamo igaegaeai ui lotilu. Isito ataeauuoholisege au abu oleve keveuveveisi vani vaesuteuveveke ovenu.


text:
Iale nahiabuna vuvunevemo ui tigei. Di hoto ke igaemo la ata moleu loui avoe, ‘Nahita eseabe nahiabulike.’


text:
Iale nahi Dilava ese holialemo huhuihuhui nimolete va halevai. Ataeau golo, silivi, mune malei abu lulelemo loboe dilava vaeveale keau Dilava seleve holioholilu. Isito Dilava seleve keu nimolete.


text:
Subutaataeau vaveve kateale vage Dilavau kebia elegevei aiogeveholisito aike ata bahata namigevei avoe, ‘La vaveve toela ke halevai di ehovave.’


text:
Au louale keu koseanu. Au vani mole ebagemale kela au ata mole ebagemale kena bae ata bahatae vaveve kaovai abu vamale kemo ibinaeabe ovei. Iale ata keike Dilavau etuvagehovelahanu.”


text:
Atau hatisi hovelahale ke Bolou louge ata degomoleau ke evisi hehavosege degomoleau loui avoe, “Loholive tota hoto ke loumoleage no evisi.”


text:
Isege ata degomoleau hoto evisi abu uvu mai Iesuemo mavoi Bolo ehovalu. Iale kebiamo ata degomole abulikekoea. Daioniasi (Keu Aliobagasie kanisoloe esemu). Ige keate moleike Damalisi. Ige ata degomoleta.


text:
Keve tiale Diue ata mole Akuila isi mahinave Bisila kebiamo tinu. Malaha ke neinaveu Bontasi vatae mamoge au halei tiale Itali vatae ua. Keveuniale Loma Kosive baluga Kalodiasiu menaka mamoge Diue ata bahataeau vata ke halevai vata degomoleve tilu. Kateige Akuilauabu mahinati Kolinitie lohoge Bolou tiale kebia elegevei abuhi ua.


text:
Isi bula bahata kela auna Diue dubue tiniege Diue ata isi. Giliki ata kebia haivei isivialeike abu Iesu hoto evisi ehovai.


text:
Isege vani mole Sailasiu Timotiti Masedonia halevai Kolinitie loholu. Lohoale velehovoge Bolou au lovi ke halei vani bahata hotoe dua loui Diue ata haivei avoe, “La tedaeveveve kosive keike Iesu.”


text:
Kateai louge abu ke evilata hotove ke bamui avuho hotoe toela louge au abuho itumuaiau ogo sesiai abuho loui avoe, “La hoto ko bamualemo vatehani malege keu la isivimoike. Keu di isivi holioholinu. Iale nova komo dana la halevei Diue ata holioholiale kebia haiveho tai.”


text:
Kateai louito halevei tiale Diue ata holioholiale malaha mole Tisiasi Diasitasi ke ou Diue dubue vavamoualemo biloanu. Malaha keu Dilava hoesehavomale ata.


text:
Isege Diue dubue kosive Kilisibasiu au uvu mai Iesu omige ovemoumalekebiata abu uvu mai Iesu omilu. Ige Koliniti ata degomoleau hoto ke evisi abu uvu mai Iesuemo mavoi babatisolahalu.


text:
Vavi molemo Dilavau lohoahoa nahate Bolo omige au elehasege Kosiveu avuho loui avoe, “Ainaho bae di hoto louveveke vabuhavoi halegelive. Isito negobedai ata haivegenela.


text:
Vani mole Loma gamaniu kosive mole Galio ebagemage au Giliki vata nalinu. Kateimalela Diue ataeau mole bevuevei Bolo mai kotaho tilu.


text:
Mai tiale kotae kosive namihai avoe, “Malaha kou isiviale ataeau vaveve nimolete vai Dilava hoesehavoi Lomae menaka ke aiohavoi.”


text:
Kateai louge Bolou isiviai hotoeabe ibina louho vasege Galiou Diue ata namigevei avoe, “Di la namigevege evive. Malaha kou laemo vaveve toela vage dana la hoto evisi la tedaevei.


text:
Isito di huhuige laeau la menaka kemo atae iviunahaisi hoto moleike la ko loumalemo di bae malaha kemo vaveveve kaovalivebene. Isito la biaeau bae ke kaovave.”


text:
Kosive keu hotoeabe evioholige abu heie tiale abu dubue kosive Soseteni evudei mai lohoale kotae oeulidamo hamage Galiou ke elehai hotobe louholisi momoleai ua.


text:
Vaveve keuuoholige Bolou Koliniti atahiuniale vani mole kebia halevei Akuilata Bisilata holoevei abuhi Senikiliae tilu. Keveusege Bolou Dilava ivimo menakale kemo Diue vaveve nahate vai au kina bohinu. Kateaito abuhi bouti mai Siliae tilu.


text:
Isi kebia namigevei avoe, “Dilavana isiviage dana tota lohoniege bae la elegevei.”Kateai louito kebia halevei bouti mai tinu.


text:
Tiale Sesaliae velemai bouti halei Dielusalemae tiale ekalesia kebiahi vahaehoaito halevei Antiokae tinu.


text:
Keve velemai vani degomoleunahamo uito halei tota Galesia isi Vilisia vatae tiale evievi ata tedaevei negotievenu.


text:
Bolou kateai oisege Diue malaha mole Abolosiu Alekisandia o balugamolohoale Evesasie lohonu. Malaha keu hoto loue dua vai Bukae Hoto kaovai kemo lulelebaluganu.


text:
Subutamalaha moleu Dioniu Iesu deiada louale ke loui namihage au negobedai Iesu hoto loue dua vai ata haivenu. Isito keu Iesu vaveve bahata hilokaholisito Dioni ata babatisogevemale ke vaveveunahahilokanu.


text:
Au kateai Diue dubumovabuoholisi Kosive hoto louge Akuilauabu mahinati ke evisi melavei tiale abu oe Dilava deiada degomole neniai loui namihalu.


text:
Iniale vani mole Abolosiu isiviale Giliki vatae tai. Tige Evesasie ataeau haokuvuiabeau Giliki vataeumalekebiaho levaleva hisaliai isiviale abu Abolosi hoesehavoi mai o hatui. Iniale au keve velemai Dilavau kebia huhueveihoesegeveale hoto ke loui kebia negotievenu.


text:
Negotievei ata moaga kebia vudimolamisi Diue ata kebiaho hoto negote loui hotoeabe hamai Bukae Hoto mai selevetisi abuho loui avoe, “Iesu keu Diue ata tedaeveveve kosive Keliso.”


text:
Abolosiu Kolinitieusege Bolou lohoale Esia vatae tiale Evesasi oe velemai evievi ata degomole elegevenu.


text:
Elegevei belagevei avoe, “La subutaevievi ata holige Munana Tumutenalaemo lohonu.”Ige abu loui avoe, “Noeau a Munana Tumuteloumaleke hilokaholilu.”


text:
Ige Bolou belagevei avoe, “La ole hotoike evisi babatisolahalu.”Ige abu namihai avoe, “Noeau Dioni hotoike evisi babatisolahalu.”


text:
Ige Bolou namigevei avoe, “Dioni ata babatisogevemale keu Diue ata namigevei avoe, ‘La la vaveve toela halevaliege bae babatisolahave. Isi la uvu mai di iae lohomale Kosive Iesu kemo mavoi ehovave.’”


text:
Ige Bolou au ada mai kebia tatamo mamoge Munanae Tumuu abuemo lohoge abu hoto nimolete loui kemo Dilava hotota loulu.


text:
Ige Bolou ata kebia halevei bata abuita igaeta keuvumo Diue dubumoataeau Dilava adae vuvunemouvevehoto ke loui ata haivenu. Au kateai baita loui isiviale ataeau hoto ke evisi Iesu ehovai.


text:
Isito ata degomoleau hoto ke evisito isiviholilu ehovaliho. Isi ataeuvumo Kosive ehovaveve ke aiohavoi hotoe toela louge Bolou kebia halevei evievi ataunahaholoevei abuhi tiale ebouamale o baluga kemo biloanu. O keu Tailanasi oike. Iale o kemo Bolou vani bahata hotohotoai ata haivema.


text:
Vagana abuita keuvumoata haivelage hoto keu Esia vatamo o kebia bahata sonumai gabiage Diue ata isi Diue ata holioholiale keau bahata hoto ke evilu.


text:
Katealemo evievi ataeabuna Bolo muko isi ogove ivi keunahamalei tiliege vavahanite kebia golomo otovege vavahaniabe kenauoholigei. Isi munanae toela malemale kebia golomo otovege munanae toelana halevei tigei.


text:
Bolou au esemuhi kateisege Diue ata degomoleau o igaegaela olahai munanae toela nunuvemale keau lohoale Bolou vamale ke nahate vai isiviale Iesu ivimo ata hoesegevei. Diue dubue kosive baluga Sikiva ke ese bahata seveni (7) abulikevaveve kateale vama. Iale vani mole keau tiale munanae toelau malaha molemo uale ke namihai avoe, “Bolou Iesu ivimo ata haivemale ke ivimo no a namihale halei tenela.”


text:
Kateai lousegemalaha nehe munanae toelau avuemo uale keu kebia vudievei havei ogoeabe dikohage keau vatetumu malei ove ke halevai vavaunahata detuluvisitilu.


text:
Abu kateige ata bahata Evesasie uale keau ke evisi vabulahai Iesu hoesehavoge Kosive Iesu ke iviu abuemo baluganu.


text:
Ige eveimale ata degomoleau abu evee vaveve bukamohisaliamale kebia malei lohoale ata bahatae vudimomahoevelu. Buka kebia bahata mahoeveale ibinaeabeu bahata vivti taoseni kina (K50,000).


text:
Vaveve ke iae Bolou isiviale o ke halei Masedonia vata, Giliki vata isi Dielusalema o baluga kebiae tai. Kateai huhuaiavoe, “Dana o kebiae taito bae halei tota Lomae tai.”


text:
Kateai Esia vatae uito au esemu Timoti isi Elasitasi kebia hanavege abu vasohuta Masedonia vatae tilu.


text:
O kemo abuna siliva mahoi loboe dilavae munanavaevegei. Loboe dilava ke ivilike Daiana. Iale keabuna lovi ke vai moni baluga malegei. Lovi ke vale malaha mole ivilike Demitiasi.


text:
Iale malaha keu au haokuvu degomole abu avuluvutalovimale kebia hohavege abu mole bevuevesege malaha keu namigevei avoe, “Di haokuvuia, nahi lovi komoike ibinae dua malema.


text:
Isito Bolou vamale ke la elehai evige au ata haivei avoe, ‘Ataeau abu adata dilava nahate vaevemale keau Dilava seleve holioholilu.’Bolou hoto kateale louge Esia vata komo isi o baluga komo ata moagaeau hotove evisi ehovalu.


text:
Katealemo ataeabuna nahi vamale ko voilahaholige nahiabuna monioholisi. Isi kateale vage nahie dilava Daiana ketanauoholige oleteabuna bae lohoi dubu komo ke hoesehavoi. Aike Esia vatamoumalekebia isi vata degomolemoumalekebiabulikenahie dilava hoesehavoma. Isito ataeabuna Bolo hoto evisi ehovage nahie dilava kenauoholisi.”


text:
Demitiasiu kateai louge kemo mole bevueveiuale keau hoto ke evisi detumulahai baita holahai avoe, “Nahie dilava Daiana keu Evesasi o komo balugataho.”


text:
Kateai baita louge o kemo ata bahataeau ke evisi loui tai lohoma. Kateilata mole bevueveilohoale Bolo haokuvu Gaiasi isi Alistakasi kebia elegevelu. Masedonia ata abui keau Bololuvutaolahamale ataea. Iale abu kebia elegevei malevei eboue oe tilu.


text:
Ige Bolou ke evisi isiviale talive ata kebia namigevei. Isito evievi ataeau katealeho isiviholisi kelualu.


text:
Ige Bolo haokuvuiau vata kemo gamani baluga holiale keau hoto ke evisime Boloho hoto hanavoi namihai avoe, “Ainaho eboumaleo keve talive.”


text:
Kateisege o ke uvue ata bahataeau hoto ke loui daudauasege degomoleau hoto nimolete lousegedegomoleau hoto mole louma. Kosealemo abu keve igaetoale ke ihu hilokaholilu.


text:
Ata bahataeau kateisege Diue ataeau Alekisanda kabitisi iovai isiviale au talive atae vudimolamisi hoto loui. Ige au tiale au adata kelueveiisiviale namigevege abu hoto ke hilokai.


text:
Isito abu ke elehage keu Diue ata. Katealemo abu tota hoto ke baita loui holahai avoe, “Nahie dilava Daiani keu Evesasi o komo dilava baluga.”


text:
Abu hoto keunahaloui kateilage oe kosive balugau hovelahai kebia kelueveinamigevei avoe, “Evesasi ataea, ata bahataeau hilokage nahie o komo nahie dilava baluga Daiana ke nahiabulikenalima. Isi mune tumuteu otogomo dobai lohoale keta nahiabulikenalima.


text:
Atabeu bae ke vovoholivebene. Iale la osiohoike vaveve kateale vama. Vaveve kateale halevai tobekai uve.


text:
La osiohoike malaha abuita kobia malevei loholu. Keau nahie dilavae dubu kemo onobe vai vavoloholilu. Isi nahie dilava keho hotobe toela louholilu.


text:
Iale Demitiasiu au esemuhi isiviai kotaho valiege kotae vaniu lohoge bae loholive vaveveabe lousegeabuta la vaveve loui. Vani kela kotae kosiveuusegeloholive bae ke louve.


text:
Lana kateale vaholisito vaveve toela koseale vage Loma gamanina ke evisi nahie o ko aiohavoi. Isi nahie belagevege nahiabuna oleve kateai vaveve ke ihu loui namihai.”


text:
Vaveve toela keuuoholisege Bolou evievi ata bahata hohavege abu igaetolahasege au hotoe dua loui kebia negotieveito halevei Masedonia vatae tinu.


text:
Keve uale bata abuita igaetaeauuoholige au isiviale bouti mai Silia vatae tai. Isito evige Diue ataeabuna mai hamai. Kateige au kemo au tiveve ke halei hoilahai Masedoniae tinu.


text:
Keve tige ata koeau nohehi tilu. Belia malaha mole Bilusi ke mo Sobata. Ige Tesalonia ata abui Alistakasi isi Sekudasi. Ige Debi malaha mole Gaiasi. Ige Esia ata abuita igaeta Timoti, Tikikasi isi Tolovimasi.


text:
Keau keveusegeno Bilibai o kemo uale Diue vahaeho vani mole Basova keuuoholige no bouti mai tiale vanie ni ada moleuuoholisege no Toloasie velehovolu. Keve velehovoi evievi ata nehe kebiahi belehovoi bula igaeuvumoabuhi ua.


text:
Iniale bulae vavimo no lovi iliho bahata mole bevueveiigaetolahasege Bolou vavita halevei taliho namigevelage tiale keu vae mina manu.


text:
Iale ehue o ke vuindoamo mo mole ivi Iutikasi keu kemougulamoi Bolo hoto evinata niveu haniage au kemo lahanu. Inata o ke egete vuvehai heila dobage abu heie tiale ebagevai elehage hatinu.


text:
Ige Bolou heie tiale mo ke ebagemai evudei loui avoe, “Ninalaha halevave. Mo kou hatioholisito nita ua.”


text:
Kateige abu mo ke melavei oe tiale mo ke elehage nita uge abu ke elehai vahaeho balugalu. Ige Bolou tiale oe uvue abuhi aleto isi tota haivelage vau alamoge halevei tinu.


text:
Tiale vata mole ivi Kiosi evihai tialeau vani mole Samosie velehovolu. Isi vani mole tialeau Evesasi o kemo lavioholisito inuta tiale Militasie velehovolu.


text:
Bolou Esia vata kemoulihoisiviholilike vage no inuta loholu. Kosealemo au isiviale no solekai talive Dielusamae velehovoi solekaliege Diue vahaeho vani Bentikosi kemo keve ui.


text:
Ialemo Bolou Militasi o kemo uito Evesasi dubue elodaho hoto hanavoi isivialeike keau loholive avuemo lohoi hotohotoai.


text:
Ige eloda keau tiale keve velehovoge Bolou abuho loui avoe, “Vani moaga di Esia vatae lohoale lahehi uale ke la hilokai vaveve bahata di vamale keta la hilokalu.


text:
La hilokage di di ebika mai mihatuholisege Diue ataeau isiviale di aiohavoge di vatehani malei. Di vani bahata ninanamoike Kosive lovi ke vai vatehani malema.


text:
La hilokage di la o igaegae kela la haivei ologomo ataeau mole bevuevemale ketala la haivei hotobe laemo mahogovaholisito hoto bahata keike di loui la haivelage la kemo lulelelahalu.


text:
Diue ata isi Diue ata holioholiale kebia di haivei isuta abuho loui kosea, ‘La vaveve toela ke halevai Dilava hoto evisi la uvu mai omisi nahie Kosive Iesu Keliso ke ehovave.’


text:
Di hoto kateale loui la haive dua vanu. Iale aike Munanae Tumuu dahoe loualelua dana la halevei Dielusalemae tai. Iale mesoho dana keve tige vaveve oletealena keve daemo velemai.


text:
Isito di hilokage di o bahata kebiala lohosege Munanae Tumuu abu di mai dibulae mavoi vatehani daovaveve ke loui di haivunu.


text:
Ige di hoto ke evisi di hatihati kemo vabuoholisito isivialeike Kosiveu lovi daoale ke vage au gabiai. Iesu lovi keu koseanu. Dana hotove dua loui ata haivege abu elike Dilavau au uvu ovei hoesegeveale ke hilokai.


text:
“Di subutalahehi ui la Dilava adae vuvunemouveveke deiada loui la haivei hilokage la bae tota gabie di ni elehalivebene.


text:
Iale di hoto ko louge evive. La di louale ke evisiukolikoli maholige keu bae di toela holilivebene. Isito keu la toela.


text:
Kosealemo di Dilava hoto loui la haivei laemo ke ihube mahogovaholisito Dilava vaveve bahata keike di loui la haivenu.”


text:
Bolou kateai louito eloda kebia namigevei avoe, “La evievimo nenilahai negolahave. Isi Munanae Tumuu vuvunelaoveale kemo evievi ata kebia nalieve dua vave. Kosealemo Dilavau au moe tahomo ata malevege abu atave holilu.


text:
Isito di hilokage dana la halevei tisege vavoloe ataeabuna loholiege loboe hoto loui la uvu isi aiogevei.


text:
Ige vani moleu lohoge la vigomo la degomole abuna hovedevei loboe hoto louge evievi ata degomole abuna ke evisi ehovei.


text:
Ialelua la ebia nenigeveve. Isi di vagana abuita igaetamo vavita gututaninanamo la haivemale ke huhulahave.


text:
“Iale dana nova Dilava adaeuvumola halevei tige au au uvu laovei la hoesegeveale hoto kena lahehi ui la negotievege Dilavau au atahouvevedua louale ke lana maleve.


text:
Iale di vaveve katealeike la haiveale ke nahate vai negolahai lovilahalive elike ata degomoleau negoholimale kebia tedaeveve. Isi Iesuu louale ko huhulahave. Au loui avoe, ‘Nahi onobenobe ata ovemale kemo vahaeho baluganaui. Isito nahi nahie ebikaunahaho onobenobe malemale kemo vahaehou baeulivebene.’”


text:
Tiale no halevehatuevegeto no bouti mai inuta tialeau vata mole Kosi ke evihai tilu. Isi vani mole tilialeau Lodasi vata evihai Batala oe velehovoi keve dobuluvilu.


text:
Isi lohoaleau davala nie velehovoi Saibalasi elehai ke vavae giloai matama ke inuteatave tiale Silia vatae velehovoi tiale Taeae dobuluvisege abu bouti kemo kako malei heie otovelu.


text:
Isege no tiale evievi ata kaovei elegevei abuhi bula igaeuvumoua. Ige evievi ata keau Munanae Tumue vuvunemo Bolo namihai avoe, “Ainaho bae Dielusalemae tigei.”


text:
Kateige no keve abuhiuliale bula keuuoholige evievi ata keau abu ese abu mahinuvu kebiahi boutie no halevehatuho tilu. No bahata tialeau esagae velehovoi kome bokoai Dilava imihalu.


text:
Tilialeau Tolomeasi oe velehovoi kemo dobuluvisitialeau evievi ata kaovei elegevei abuhiulialeau emo ladevelu.


text:
Iliale vavita hovedevei kebia halevei tilialeau Sesaliae velehovoi tilialeau Bilibi abu subuta Dielusalemae ata seveni (7) tabagevemale kela keta ebagevale keluvutaladevelu.


text:
Iale malaha ke mahoho bahata voa (4) keau kolivuholisito vani bahata abuna belovetae vaveve vai Dilava hoto lougei.


text:
Velemai Bolo beleta mai au velota au adataumuvai loui avoe, “Munanae Tumuu daho louale nahateike di ko vanu. Iale beleta ko biage Diue ataeabuna Dielusalemaeumuvai mai Loma gamani kosive kebia ovei.”


text:
Ige au namigevei avoe, “La osiohoike ninalahai di uvu aiohavoma. Halege di keve tige abu Iesu ivimo diumuvai dahavoi vatetumu daovale keta duave.”


text:
Keve tige Sesalia evievi ata degomoleau nohehi tiale keau no holoevei Nesoni oe tige no keve avuluvutaladevelu. Malaha keu subuta Saibalasie evievi ata holisi lohoale Dielusalemae ua.


text:
Iniale vani mole Bolou no holoevei Diemisi elehaho tilu. No keve tige ekalesiae kosive keau bahata keve ua.


text:
Ige Bolou adaeabe hatueveihoesegevei Dilavau lovivemo Diue ata holioholiale kebia tedaevemale ke loui haivenu.


text:
Kateai haivege abu ke evisi Dilava hoesehavoi namihai avoe, “No haoka, a hilokage nahie Diue ata moagataho keau Iesu ehovaito isiviale Mosese menaka ke ehovai ma tumuai.


text:
Isito keau a vata degomoleve vamale hoto ke evige a Diue ata haivei namigevei kosea, ‘Lainaho Mosese menaka ke ehovai la esee vudie vate bohisi la buluvevaveve ke nahate vagelive.’


text:
No isiviale no huhuale ko vanela. No ata abuita abuitaeau Dilava ivimo hoto loui menakale keau kove ua.


text:
Iale kebia holoevei abuhi talive Diue dubue vaveve mole vai la ebika hoesegevegeuoholige abu mesia malei mahoi Dilava hoesehavoveve ke ibina vanela. Igeto ke iae abuna bae abu kina bohige abu Dilava ivimo menakale kenauoholisi. Ana kateige ata bahataeabuna hilokage abu subutaa vaveve eviale keu seleve holioholisito a Mosese menaka ehomama.


text:
Isito Diue ata holioholiale keau Iesu ehovale kebiaho no levaleva hanavoi namigevei kosea, ‘Lainaho abu lovi malei loboe dilava hoesegevemale ke igelive. Isi lainaho bae taho isi mesia tahota igelive. Isi lainaho bae mole keatehi ladevegelive.’”


text:
Kateai louge Bolou ata kebia holoevei vani mole abuhi tiale Diue menaka ehovai abu ebika hoesegevelu. Ige Bolou Diue dubu baluga ke uvue tiale dubue kosive namihai avoe, “No no ebika hoesegevegeuoholiale noeabunauliege bula igaeuuoholisege hoidevei loholive mesia malei Kosive hoesehavoi.”


text:
Iniale bula keuuoholiho vasege Diue ata degomoleau Esia vatamo lohoale keau dubue uvue Bolo elehai Diue ata bahata hohavei evudelu.


text:
Evudei hohavei avoe, “Iselala ataea, loholive no tedaeveve. Malaha koike matama bahatae timale ata haivei nahie ata aiogevema. Isi Mosese menaka aiohavoi dubutaaiohavoma. Katealemoike au tota kove lohoale Diue ata holioholiale kebia holoevei dubue tumu ko aiohavoma.”


text:
Abu hoto ke louale keu koseanu. Abu elehasege Bolou Evesasi malaha mole Tolovimasi ke melamei avuti o kemo olahama. Katealemo abu ke elehai huhulahai avoe, “Mesoho Bololemo nova malaha ke melamei dubue lohonu.”


text:
Iale dubumoataeau hoto ke evisi dolodoloai loui tai lohoma. Ige oe ataeau ke evisi bibuluvisilohoale keau Bolo evudei dubu halevai mai heie tilu. Isege ata degomoleau dubueudahabamuevelu.


text:
Ige abu isiviale Bolo hamage au hatai. Kateisege ata moleu Loma ame kosiveho hoto hanavoi loui avoe, “Dielusalemae ata bahataeau mole havema.”


text:
Ige solekavesite ame kosiveu au esemu holoevei ata moaga kebia vigoe tinu. Ige ataeau ame kosiveta esemuvetaelegevei Bolo hamale ke halevalu.


text:
Ige ame kosiveu tiale Bolo mai au esemuho louge abu seimi abuitata Boloumuvageau deiadave eviliho ata belagevenu.


text:
Kateisege ata degomoleau hoto nimolete lousegedegomoleau hoto nimolete louge ame kosiveu kemo daudauai au esemu namigevege abu Bolo melavei ame balikie tilu.


text:
Ige abu mai tiale oe uvue tiho vasege Bolou Gilikie hotomo ame kosive ke namihage au vikoai avoe, “Ana Gilikie hoto hilokanu.


text:
Ana subuta Egubitoe malaha moleu lohoale ata bahata voa taoseni (4,000) malevei abuhi gamani aiohavoito ataeauuvesiteve tiale malaha ke anike ko.”


text:
Ige Bolou namihai avoe, “Ba, dau Diue ata dalike. Vata mole Silisia kemo o mole baluga Tasisi kemoike di lohonu. Iale a isiviage di ata kebiaho hoto loui.”


text:
Ige ame kosiveu isiviage Bolou anakamo lamisi ata keluevege abu tobekaiusegeau Diue hotomo abuho lounu.


text:
Ige au namigevei avoe, “Dau Diue ata. Iale di neinau vata mole Silisia keve o mole Tasisie di mamoito di esebulutausegeabu di mai hanavoge di Dielusalemae lohoale kove velemage menaka haivemale kosive baluga Gameliela keu di haivunu. Kosive keu nahie buluvevaveve isi menakaeabe ke bahata loui di haivuge di kemo negoai la nahate vai isiviale Dilava hoesehavoi.


text:
Isime di subuta Iesu evievi ata kebia havei aiogevei keate malaha kebiata havei malei dibulae otovema.


text:
Iale lana la dubue kosive isi kanisolo baluga kebia namigevege abuna bae di vaveve hilokamale ke loui la namigevei. Diue ataeau Damasikasieumalekebiaho abu levaleva hisaliai malei daovage di ke elehai isiviai talive Iesu evievi ata kebia seimitaumudievei malevei loholive kove aiogevei.”


text:
“Di vaveve kateale huhuaitohalei lohoale Damasikasi vavae lohosege vanie lilimo ataga mole balugau otogomo dobai lohoale di bamunu.


text:
Kateige di Kosive namihai kosea, ‘Kosive, dana vadeu vai.’Ige au daho loui avoe, ‘Hovelahai Damasikasie talive ata moleu bae Dilavau a ono vade vaveve louale ke loui a namihai.’


text:
“O kemo malaha mole Ananaiasi keu ui vani baita nahie menaka ehomai Dilava hoesehavoma. Katealemo Diue ata bahataeau Damasikasieumalekeau vaveveve ke elehai malaha ke eahalema.


text:
Iale malaha keu lohoale di vavamo lamisi loui avoe, ‘Di haoka Solo, bato nianela.’Kateai lousegedi niai elehanu.


text:
Ige keu loui avoe, ‘Nahie buluvebia Dilavau a ebagemai isivialeike a isivive ke hilokai esemuve tumuteke elehai biageu au hoto louale ke evisi hilokai.


text:
“Kateige di o kemouniale hoilahai Dielusalemae lohoale dubue uvue guligulianata lohoahoai Kosive elehanu.


text:
Elehage au dahoe loui avoe, ‘Solekai hovelahai o ko halei tenela. Kosealemo ata koeau bae a di hoto louale ke evisi malivebene.’


text:
Ige di loui kosea, ‘Kosive, keau hilokage di dubuiabetiniale a ehovamale evievi ata kebia malei havei aiogevenu.


text:
Ige ata degomoleau a hoto loumaleesemu mole Sitiveni hamage di kebia kelueveholisito dabaeabe ogo nalievesege abu hamage hatinu.’


text:
Kateai louge Kosiveu daho loui avoe, ‘Dana a hanavoge haeavamoleve Diue ata holioholiale kebia haiveho tenela.’”


text:
Bolou au deiada ke lounata Diue ata holioholiale kebiae tiveve hoto louge abu ke evisi hovedevei baita loui avoe, “Hamage au hataiuoholisi. Keu nita uale keu toelanu.”


text:
Kateisege Loma ame kosiveu au esemu namigevei avoe, “Ko mai talive oe uvue visuhavoge au au vamale ke nahiho louge elike nahi Diue ataeau avuemo vamale ko ihu hilokai.”


text:
Kateai louge abu mai tiale oe uvue visuhavohoumuvageau ame esemu moleu vavavemo lamiale ke namihai avoe, “La di toela kaovai hilokaholisito dahavo kavage keu toelanu. Dau Loma ata. Iale lana daemo vaveve kateale valiege Loma menaka ke eguvave.”


text:
Ige ame malaha keu ke evisi tiale au kosive baluga namihai avoe, “Ata keu Loma ataike. Iale nahi hamage keu toelanu.”


text:
Ige kosive keu namihai avoe, “Dau Loma ata holiliho ibina baluga vanu.”Ige Bolou loui avoe, “Au kateanu. Isito dau di mamau Loma ata.”


text:
Kateai lousegeame esemu keau visuhavoho vavavemo laviale keau halevalu. Ige ame kosive keu Bolou Loma ata holiale ke evisi vabuanu. Kosealemo au au esemu namigevege abu Boloumuvalu.


text:
Iniale vavita ame kosive keu isiviale Bolo mai Diue ataeau avuemo hoto loumaleke kaovai. Isi louge abu dibulae melavei loholu. Isi hoto hanavoge Diue dubue kosive isi kanisolo ata bahata keau lohoaleusegeau Bolo mai vudiabemo mamonu.


text:
Bolou kanisolo kebia niavei abuho loui avoe, “Di haokuvuia, diuvumotoelabeuuoholige di hilokage di vaveve keau Dilava nimo duaveunaha.”


text:
Kateai louge dubue kosive baluga Ananaiasiu au esemu namigevege Bolo vavamo lavisi uale keau aivemo hamalu.


text:
Ige Bolou kosive ke namihai avoe, “Dilavana bae ahamoi. Kosealemo a vaveve keu abu momolue golomo o beniale ke nahate. A keveugulamoi nahie menakamo di vaveve kaovama. Isito a esemuho louge abu dahavoale kemo a menaka ke egumanu.”


text:
Ige ata degomoleau vavavemo laviale keau avuho loui avoe, “A hoto kateale louale keu Dilava dubue kosive balugaike a ke aiohavonu.”


text:
Ige Bolou abuho loui avoe, “Di hilokage keu dubue kosive baluga holivatebe di kateai avuho louoholinu. Kosealemo Bukae Hotou loui avoe, ‘Lainaho la nalievemale kebiaho hotoe toela lougelive.’”


text:
Kateai louito elehasege kanisolo kebia degomoleau Sadukea ataea. Isege degomoleau Balisia ataea. Ige au baita hoai kebia namigevei avoe, “Di haokuvuia, dau di mamati Balisia ata. Iale la daemo di vaveve kaovale keu koseanu. Di hilokage haluviale keabuna hovedevei.”


text:
Bolou kateai louge Balisia ata isi Sadukea ata keau ke evisi moleho loui itumulahai mole tasalievelu.


text:
Mole tasalievege Sadukea ataeau loui avoe, “Haluviale keau bae hovedevelivebene. Abu haluvigemunanaeabe ketauoholinu. Ige anelu kebiatauoholilu.”Keau kateai lousege Balisia ataeau abuho loui avoe, “Ba, la louale keau kateholilu.”


text:
Kateai baita louge hotou kutikutiaiua. Isege Balisia menaka haivemale malaha moleu hovelahai loui avoe, “Malaha kou atae dua. No avuemo vavevebe toela elehaholilu. Iale mesoho alue munanaike avuho lounu. O mesoho anelu moleike avuho lounu.”


text:
Au kateai louge ataeau moleho itumulahai moleho baita louge ame kosiveu ke evisi huhuaiavoe, “Mesoho abuna nova Bolo hamai aiohavoi.”Kateai au esemu hanavege abu lohoale ata kebia vigomo Bolo melavei ame balikie tilu.


text:
Kateimale vavimo Iesuu Boloe lohoale vavavemo lamisi namihai avoe, “Ainaho vabualive. A Dielusalema kove di hoto louale ke nahate Loma o baluga ketave di hoto lounela.”


text:
Vavita Diue ata degomoleau mole bevueveiigaetoai hotohotoai hoto isute loui loui avoe, “Nahi lovi i halevai e i halevai Bolo hamaito bae lovita eta isi.”


text:
Isime tilialeau dubue kosive isi oe kosive kebia namigevei avoe, “No hoto mole isute louale no bae onobehame ilivebene. Usege no Bolo hamaito bae lovi isi.


text:
Iale laeau kanisolo ata kebiahi Loma ame kosiveho hoto hanavoge au Bolo hanavoge au lohoi. Ame kosive ke namihai kosea, ‘No isiviale Bolo vaveve ke avuemo kaovai hilokai.’Ige ame kosiveu hanavoge au lohosege no talive humahatavae hamage au hatai.”


text:
Ige Bolou ame esemu mole hohavoi namihai avoe, “Mo ko melamei ame kosive balugae tige au hoto mole loui namihai.”


text:
Ige ame esemu keu mo ke melamei au ame kosive balugae tiale namihai avoe, “Dibulae malaha mole ivi Bolo keike di hohavoi di hanavoge di mo ko melamei lohonu. Kosealemo mo kou isiviale hoto mole loui a namihai.”


text:
Ige ame kosive baluga keu mo ke adala holisi melamei lilikateve tiale belahai avoe, “A onoleike daho louliholohonu.”


text:
Ige mo keu avuho loui avoe, “Diue kosiveau isivialeike nivu Bolo hanavoge au kanisolo ata kebiae tai. Kanisolo keabuna nivu a lobohavoi loui kosea, ‘No isiviale Bolo hanavoge au lohoge no avuemo vaveve kaovai hilokai.’


text:
Abu kateai louge ainaho hotoeabe ke evilive. Kosealemo ata bahata voti (40) keabuna Bolo hamaliho humahatavae hogodevei ui. Keau hoto mole isute loui loui avoe, ‘No bae onobehame ilivebene. Usege noulive Bolo hamaito bae lovi isi.’Keau kateale loui hemei ui isiviale au Bolo hanavoge au tai.”


text:
Ige ame kosive keu mo ke namihai avoe, “Ainaho a loui di namihale ko loui atabe namihalive.”Isi kateai louito mo ke hanavoge tinu.


text:
Ame kosive keu au esemu abuita hohavege abu lohoge au abuho loui avoe, “Talive tuvalie ata bahata tu handele (200) malevei osimo tiveve ata bahata seveniti (70) malevei kebia tedaeveveve ata tu handele (200) kebiata maleveve. Isi hau bahata gadehavolive vavie naini (9) okolokie hovedevei Sesaliae teve.


text:
Isi osi mole Boloho malive au avuemo tai. Isi avuluvutatie dua valive gamanie kosive baluga Velisie velehovove.”


text:
Isi loui avoe, “Di kosive baluga, ana duave. Di ivilike Kalodiasi Lisiasi. Di deiada ko louge evinela.


text:
Diue ataeau isiviale malaha ko mai hamai. Isito di hilokage malaha keu Loma ata. Ige di di esemu holoevei tiale ke melavei ame oe loholu.


text:
Kebiae tiale ke kaovage malaha keu vavevebe toela vaholiale dana oleve kateai ke mai hamai o mesoho mai dibulae hanavoi. Keau Diue menaka keunahamo hoto mai avuemo mavolu.


text:
Ige ata moleu abu Bolo hamaveve hoto ke loui di namihaike vage di ke hanavoge ae tinu. Iale dana bae Diue ata namigevege abu talive vaveveve hoto loui a namihai.”


text:
Iniale vavimo tuvalie ataeau levalevave ke mai Bolota melavei tilialeau o mole Atibatasie tisege vau alamonu.


text:
Isege vavita tuvalie ataeau heila tiale keau hoidevei ame oe lohosege osimo tiale keau Bololuvutatilu.


text:
Keau ke melavei tilialeau Sesalia oe velehovoi Bolo melavei gamani kosive baluga oe mavolu. Isi ame kosive levaleva ke mai kosive ke omilu.


text:
Ige au levaleva ke dodavei Bolo belahai avoe, “Au oleve vata ke ata.”Ige Bolou namihai avoe, “Dau Silisia ata.”


text:
Ige kosive keu Bolo namihai avoe, “A vaveve elehai louale keau kove lohogeto di bae a deiada evisi.”Kateai louito au esemu namigevege abu Bolo melavei kosive mole Elodiu o balugataho houale keve mai bamuho tilu.


text:
Iniale vanie ni ada moleuuoholisege dubue kosive baluga Ananaiasiu Diue kosive degomole holoevei kotae hoto hilokamale Tetulasiketa melavei Sesalia oe tilu. Keve tiale velehovoi gamani kosive Velisi ke vudimo Bololuvutakotalahalu.


text:
Isi Tetulasinamihage au hovelahai Bolo vaveve ke loui Velisi namihai avoe, “No kosive baluga, au no nibievei no hoesegevei vata komo vaveve dua vage no kemo ue dua vama.


text:
No malaha ko vaveve elehage malaha kou malahae toela seleve. Kena vani bahata tiniege vata bahata keve Diue ata bahata aiogeveiuvuiabeigei. La hilokage Iesu keu Nasaleta ata. Iale ata kou Iesu ehovamale kebiae kosive.


text:
Vani mole malaha kou isivialeike Diue dubu baluga aiohavoi. Kateike vage no ko mai isiviale no menakamo vaveveve kaovai.


text:
Isi no namigevei avoe, ‘Talive bae gamani kosive baluga Velisi kemo ko vaveve toela louve.’Ilike vage no kove lohoale deiadave ahoe loumalekou seleve. Iale a biageu bae belahage au bae au deiada loui a namihai.”


text:
Abu kateai louge gamani kosiveu Boloho loui avoe, “Hovelahai a deiadate lounela.”Ige Bolou hovelahai loui avoe, “Di hilokage au vagana moaga vata ko nalisi no ata kebiata nibievenu. Iale dana vahaehomo a vudimolamisi di vale hoto ahoe loui.


text:
Di lohoale Dielusalemae velemai guliguliale vanie ni tueloau (12) aikeuoholilu. Ana ata belagevege abuna seleveta di vale ke loui a namihai.


text:
Di Diue dubu baluga keve guliguliale vavevebe toela vaholisi kebia aiogevei hotobe toela abuho louholisi ebouamaleve mesoho heie vaveve katealebe vaholinu.


text:
Iale ata koeau daemo hotoe toela louale abuna oleve kateai hoto ke ihu mai selevetisi. Keu abuemo anekianu.


text:
Koeau no buluvebia Dilava hoesehavoi Moseseu hisaliale isi belovetaeau hisaliale ke ehovage dataike kebia ehovema. Isito Iesu humahaseleveike dau ehomai hoesehavoma. Ige abu loui avoe, ‘Iesu humahakeu loboe humaha.’


text:
Katealemo di isiviale di uvu hoesehavoi vani bahata Dilava nimo isi atae nitamo negobedai vaveve duaunahavagei.


text:
“Di vagana moaga Dielusalemae tioholinata tiale keu koseanu. Di moni malei di ata seleve kebia ovegeuoholige di halevei dubue tiale mesia havei Dilava hoesehavonu.


text:
Di keve ui atabe aiohavoholisi vaveve ke vai di ebika hoesehavonialeuoholisege abu di vaveve elehai hilokalu.


text:
Isito Diue ata degomoleau Esia vatamo lohoale keau abege loholive a vudimolavisi di vale ke loui a namihai. Isito keau lohoholilu.


text:
Iale kobia namigevege abu subutakanisoloe vudimodi vaveve kaovage di vavevebe toelauuoholiale ke loui a namihai.


text:
Isito kateimalela di kebiaho baita loui kosea, ‘La di mai kove lohoale keu koseanu. Di hilokage haluviale keabuna bae hovedevei.’”


text:
Bolou kateai louge Velisiu abu Iesu vaveve loui namihalemo Boloemo kotaveve ke halei ata namigevei avoe, “Usege ame kosive Lisiasiu lohogeto di bae tota kotaveve deiada loui la namigevei.”


text:
Kateai louito au esemu namigevei avoe, “Bolo melavei talive dibulae bamuito lainaho avuemo dibulae vaveve ke nahate valive. Haokuvuiabeau isiviai tedahoho vage kelueve halevaito isiviabe ke vave.”


text:
Iniale vani degomoleauuoholisege Velisiu abu mahina Dulusilati loholu. Mahinave keu Diue keate. Iale keau lohoale louge abu Bolo melavei tige Bolou Iesuemo evievi mavoveve ke loui haivenu.


text:
Isi namigevei avoe, “Uveve dua vai la isiviunahava halevaito Iesu isivi ke vave. Kosealemo Dilavana bae vatae atae vaveve bahata kaovai.”Kateai louge Velisiu vabuai namihai avoe, “Halei talive di vani maniege a hohavoge tota lohonela.”


text:
Kateai loui isiviale Bolou moni omige au iomage au tai. Kateai lohomale vani igaegaela Bololuvutahotohotoai namihama. Isito Bolou monibe omioholinu.


text:
Kateilage vagana abuitaeauuoholige gamani kosive mole Bosiasi Vesitasi keu Velisi lovo manu. Isege Velisiu Diue atae isivi vai dibulae Bolo halenu.


text:
Iniale vanie ni abuita igaetaeauuoholige kosive nehe Vesitasiu au o Sesalia halei Dielusalemae tinu.


text:
Tiale keve velemage Diue dubue kosive isi oe kosive degomoleau avue lohoale Bolou vamale deiada ke loui namihalu.


text:
Namihai avoe, “Ana vali Bolo hanavoge au Dielusalemae lohoi.”Abu hoto ke loui isivialeike Bolou lohosege abu humahatavae hamai.


text:
Abu kateai louge kosive keu namigevei avoe, “Bolou aike Sesaliae dibulamouale di hoilahai tiveveu vuguvuguanu.


text:
Ialelua la oleuoleuvuvunemalealeau daluvuta Sesaliae talive keve Boloemo vavevevebe toelau uge kaovave.


text:
Vesitasiu deiada kateale lougeuoholige au abuhi ui bula mole ke vaito bula mole ke uvue halevei Sesaliae tinu. Iniale vavita au kotamale keveugulamoi louge abu Bolo melavei loholu.


text:
Lohoge Diue ataeau Dielusalemamo lohoale keau Bolo mai evilikahavoi au vaveve degomole vaeveholimale ke loulu. Abu kateai hoto ke mai selevetiveve humahadauuoholinu.


text:
Kateige Bolou hotoeabe hamai loui avoe, “Dau Diue menaka isi dubuiabeaiohavoholisi Loma kosive baluga Sisa keta di aiohavoholinu.”


text:
Kateai louge Vesitasiu isivialeike Diue atae isivi vai. Kateai Bolo namihai avoe, “Ana isiviage naiti Dielusalemae talive keve kotalahai bae hoto ko inutolotolohavoi.”


text:
Ige Bolou avuho loui avoe, “Di bae keve talivebene. Loma gamani balugau kotamale komo dana di vaveve bahata louge auuoholisi. Di hilokage dau vavevebe toela Diue ata kebiamo vaholige ata di vaveve ke hilokanu.


text:
Iale mesoho di vaveve toela vai menaka aiohavoge a dahamoge di hatige keta duave. Isito di vaveve toela vaholisege a bae di mai ata kobia ovelivebene. Di isiviale Loma gamani kosive baluga Sisa keu di deiada evisi.”


text:
Kateai louge Vesitasiu au esemuhi hotohotoai gabiai Boloho loui avoe, “Duave. A isivialeike Loma kosive balugau a hoto evisi. Iale dana a hanavoge avue tenela.”


text:
Lohoale vani degomole avuluvutausegeau Bolo deiada loui Agiliba namihai avoe, “Di Velisi lovo mage au dibulae ata mole halege keu ua.


text:
Ige di vani mole Dielusalemae tige Diue dubue kosive isi oe kosive degomole keau daemo ata ke vaveve kaovai isiviale di ke hamage au hatai.


text:
Ige di kebia haivei kosea, ‘Keu Loma gamani vaveve holioholinu. Iale vasohuta mole vudimolavisi mole vaveve kaovai kotalahai ke hilokaito bae hamave.’


text:
Iniale abu kove kotaho lohoge di vavita solekai tiale kotamale keveugulamoi louge abu malaha ke melavei dae loholu.


text:
Isi lohoge Diue ataeau hovedevei vaveveve toela louge di huhuaikosea, ‘Mesoho abuna malaha ke vaveve toela baluga loui.’Isito abu kateholilu.


text:
Isito abu guliguliamale ke hotounahalouma. Ige Bolou malaha mole Iesuu hatiale kemo loui avoe, ‘Keu hovelahanu.’


text:
Abu kateige di dolodoloai huhuaikosea, ‘Dana oleve kateai hoto kobia ihu hilokaevei.’Isi kateai Bolo namihai kosea, ‘Ana isiviage naiti Dielusalemae talive kotalahai hoto ko ihu kaovai.’


text:
Ige keu katealiho isiviholisito isiviale tige Loma kosive balugau bae deiadave evisi. Ige di iomage au dibulaeusegedi au tiveve ke humahada kaovama.”


text:
Velisiu hoto kateale loulage Agilibau namihai avoe, “Di isivialeike data malaha ke hoto evisi.”Ige au avuho loui avoe, “Duave. Nivu loholive bae hotove evinela.”


text:
Iniale vavita Agilibau Benisiti Bolo elehaliho lohoge ata moagaeau lohoale isiviale kosive kebia vaveve elegevei. Ige ame kosiveau oe kosivehi bahata igaetoai loholu. Kateisege Vesitasiu hoto hanavoge abu Bolo melavei loholu.


text:
Ige Vesitasiu loui avoe, “Kini Agiliba isi la bahataea, malaha ko elehave. Kove isi Dielusalema keve Diue ataeau malaha ko vaveve toela loui di namihai isivialeike di ata ko hamage au hatai.


text:
Kateige di ata ko vaveve kaovage vavevevebe toelauuoholige di hamaveve ke humahadauuoholinu. Isito biageu isiviale Loma kosive baluga elehai au deiada loualemo dana iomage auna tai.


text:
Isito dana hanavoniege hoto vade toleai Loma kosive haivui. Kateike di vaime mai lae lohonu. Iale Kini Agiliba, di isiviale neniai ata ko hoto evisi bae tota di haivuge di Loma kosive balugaholevaleva toleai haivui.


text:
Kosealemo di dibulae atae vaveve toela hilokaholisito levaleva hisalikavai hanavoale keu daemo anekianu.


text:
Vesitasiu kateai louge Agilibau Bolo namihai avoe, “Di a namihama. A biageu hovelahai a deiada lounela.”Ige Bolou hovelahai au ada ebagemai loui avoe, “Kini Agiliba, di deiada ko louge evi.


text:
Kosealemo di hilokage au Diue menaka isi vaveveabe ke hilokale di isiviale kabebi haleito di louale ke evinela.


text:
Di esebulutaui lohoale ke bahata Diue ataeau hilokalu. Isi di vata seleveuniale kosi holisi halei lohoale Dielusalemae uale ke bahata abu hilokalu.


text:
Iale abu hilokale ke abuna louge keu duave. Abu hilokage dau Balisia ata. Iale Balisia keau Diue menaka kebia ehovei vaveveabe kemo negoai ke vama. Ige data vaveveabe kemo negoai ke vama.


text:
Iale di nova lamisi kotamale keu koseanu. Di huhuige Dilavau subutano buluvebiaho louale keike lohoale nova velemanu.


text:
Iale hoto ke igaeike Diue valada tuelo (12) keau ke kaovai vavita gututa Dilava hoesehavoi isivialeike ke mai. Diue ataeau di mai kotalahale keu di menakaeabe aiohavoholisito hoto nehe ke igae no abuhi ehovamale keike di louge abu di mai kotalahalu.


text:
Iale Iesuu hatai hovelahale hoto kemo la osiohoike dolodololahalu. Ose la huhuige Dilavau haluviale kebia tatuveveve keu avuemo anekianu.


text:
Isi kateai subuta Dielusalemae ui vaveve kateimale vai Diue kosivebiamo vuvunemalei Iesu ata kebia aiogevei malei dibulae otovema. Kosealemo kosive keau isiviale evievi ata kebia havege abu haluvisi. Ige data katealeho isivianu.


text:
Vani degomole di no dubu moagae timale Iesu ata kebia kaovei malevei aiogevei isivialeike abu Iesu ehovamale ke halevai. Isi dana itumu baluganiege tiniege o degomole keve kebia degomoleta aiogevegei.”


text:
“Di kateai vani mole isiviai talive dubue kosivebiamo vuvunemalei Damasikasi oe talive ata katealebia aiogevei.


text:
Isi kateai tiale keu humahada tavae vanie lilimo tisege ataga baluga vanie ni ke evihaleu daemo halui daluvutatiale kebiatamo halunu.


text:
Ige no bahata vatamo dobuluvisege da igaeu Diue hotomo hoto mole evige au loui avoe, ‘Solo, Solo, a osiohoike di aiohavoma. A di ata aiogevemale kemo onoinata a ebikata aiohavoma.’


text:
Ige di hoto ke evisi loui kosea, ‘Kosive, ole a.’Ige au loui avoe, ‘A di aiohavomale Iesu ke dalike.


text:
Iale hovelahai laminela. Di ae lohoi isiviale au di esemu holisi a nova elehale ko loui ata haivei di gabie onole vaveve a haivuge keta loui ata haivenela.


text:
Kebiae tiniege niabe alavoge abuna vavie vaveveta Setene vaveveta halevai atagae vaveve vai Dilava ehovai. Abuna kateale vai abu evievi mai daemo mavoge dana vaveveabe toelaulihage abuna otogoe tai Dilavau au ata maleveale kebiahi ui.’”


text:
Bolou kateai loui Kini Agiliba namihai tota loui avoe, “Hoto keu otogomo lohoge di ke kabebihavoholisito evinu.


text:
Di ke evisi vasohuta tiale Damasikasi ata haivei halei tiale Dielusalemae velemai ata haivenu. Isi Diue ata isi Diue ata holioholiale kebia vata bahatae tiale haivei namigevei kosea, ‘La vaveve toela halevai Dilava ehovai vaveve dua vage auna ke elehai huhuige laeau ekalesia seleve.’


text:
Isito kateimalela Dilavau di tedahoge di aikeuniale hotove loui vatae kosive isi ata bahata kebia haivema. Subutabeloveta degomole isi Mosese keau louale nahateike di loui ata haivema.


text:
Abu loui avoe, ‘Kelisona hatiniege tota hatihatimo hovelahaiukolikolie hoto loui Diue ata isi Diue ata holioholiale kebia haivege abuna kemo lulelelahai.’Iale ke nahateike data louma.”


text:
Bolou hoto kateale louge Vesitasiu baita avuho loui avoe, “Bolo, ana tilogoanu. Mesoho a lulelemoaga kaovalage a kinau toelanu.”


text:
Kateai louito Kini Agiliba namihai avoe, “Di huhuige vaveve ko bahataeau hogodeveholige a vaveve bahata kobia hilokaevenu. Iale di vabuoholisito momoleai hoto ko louma.


text:
Kateai louge Agilibau namihai avoe, “Bolo, a huhuige ana valive hotoe esehame kemo di mage di evievi ata holisi Dilava ehomai.”


text:
Ige Bolou namihai avoe, “Hotoe esehame mesoho hoto baluga keta duave. Isito di Dilava imihai isiviale a isi ata bahata komoualeau da nahate vai evievi ata holisi Dilava ehovai. Di katealeho Dilava imihaito isiviholinu la seimita di adaumuvaleko nahate valiho.”


text:
Bolou kateai louge gamani kosive Vesitasi, Kini Agilibau abu amakini Benisiti isi esemuiabebahata keau hovedevei heie tilu.


text:
Heie tiale mole namigevei avoe, “Malaha kou vavevebe toela vaholiale nahiabuna oleve kateai dibulae hanavoi mesoho hamage au hatai.”


text:
Ige Agilibau Vesitasi namihai avoe, “Malaha keu Loma kosive baluga Sisa elehaho namihaholivatebe nahi iovage au oe tinu.”


text:
Iniale vani mole kosive keau Bolo mai Italie hanavoveve humahake kaovaliale bae bouti mole elehai Bolota dibulae ata degomoleta malevei ame kosive mole Diuliasi omisi isiviale au nalievei. Keu ame etule mole Ogasita ke kosive.


text:
Ige no bouti kemo biloluvilu. Bouti keu Adalamiti kemo lohoale isiviale Esia vatae tai. Kateige no kemo biloluvisitige malaha mole Alistakasi keu nohehi tinu. Malaha keu subuta Masedonia vatae o mole Tesalonia ke halei lohonu.


text:
No vani mole lohoale Saidoni oe velehovoge ame kosive Diuliasiu Bolo hoesehavoi namihage au tiale au haokuvu elegevege abu isivive hau omilu.


text:
Ige no o ke halevai tota tige no tiveve keveatae heluka balugau lohoma. Ige no hedevei vata mole Saibalasi ke iae lotilu.


text:
Keve lotilialeau Silisia vata evihai lotilialeau Babilia vata keta evihai tilialeau Lisia vatae velehovoi o mole Maila keve dobuluvilu.


text:
Isi keveusegeame kosive keu bouti kaovasege bouti moleu Alekisandia kemo lohonu. Iale bouti keu Italie tiho vage kosive keu no holoevei kemo tinu.


text:
Kemo tiale heluka balugau lohoge no saiavoi tilialeau o mole Naidasi keve velehovolu. Isi kemo inuta tioholisito hedevei vata mole Keliti keve tilialeau matama mole Salomone ke evihai Keliti vatae iae lotilu.


text:
Keve lotiale vatae vavaunahala lotilu. E keu toela balugageno saiavoi tilialeau boutiu lamimale matamae duae lavilu. Matama ke vavamo o mole Lasia keu ua.


text:
Ige no keve dobuluvisivani moaga ua. No isiviai taito eu toela seleveage no keveusege Diue ataeau abu vaveve toelaulihamale ke vaniuuoholinu. Ige Bolou hoto mole loui kebia namigevenu.


text:
Isi avoe, “Di la namigevege evive. Nahiabuna vani kosealemo tiliege boutinatoelage kunaiabuna emo taiuoholige mesoho nahiabuna haluvisi.”


text:
Bolou kateai lousegeame kosive keu hotove evioholisito bouti ke biage isi matahamale kebia hoto evinu.


text:
Abu isiviale ke halevai o moleve tai. Kosealemo boutiu vaganamo keve lamiale keu toelanu. Kateige abu isiviai talive Keliti vatamo o mole Vonisi keve ui. Keu boutiu lamimale matamae dua. Helukau lohoito negoholimale matama.


text:
Iniale vani mole heluka esehameu lohoi duaveage abu loui avoe, “Nahi tai.”Isi kateai abu boutie anika butuhai mai mavoi vatae vavaunahala tilu.


text:
Tisege hanunu baluga bouti matahamaleau ivihai avoe, Elokadoni keu vataeatae lohoale boutiemo lohonu.


text:
Keu lohoale bouti mai tige abu isiviai bouti giloai hoidevei vataeatae tai. Isito hanunu balugau negoalemo abu kateige anekianu. Ige abu halevasege hanunu keu bouti mai e ni seleve tinu.


text:
No katelahalata lohoale e nie vata mole Kolada ke iae loholu. No ke iae lohoime vanagi mai bouti baluga iae etunuvaleke ebagevage keu toloanu. Isito no negoai ke ebagevai mai boutie uvue mavolu.


text:
Ige eu no bouti baluga ke aiohavoge toelale ke no hote mai bouti ke valahatuiumuvagebouti matahamale keau vabulahai valai butuhai etolevalu. Abu huhuaiavoe, “Onoilage hanunuu no malevei Avilikae tiniege esagamo vatoge no haluvima.”Kateisege hanunuu no malevei tota e nie tinu.


text:
Hanunuu kateai vani moaga loholage vau bukai loalage no vanita didita elehaholisi moleho loui kosea, “Nahi baeulivebene.”


text:
Keau katelahai vani moaga lovi ioholige Bolou vigoeabemo lamisi namigevei avoe, “Evive. Di Keliti vatae laheho loui kosea, ‘Ti halevave.’Ige la di hoto evioholige nahi lohoalemoike vaveve toela kou nahiemo velemanu.


text:
Isito di hoto mole louge evive. Negolahave. Labeu bae hatilivebene. Lana bahatausegeboutiunahana toelaiuoholisi.


text:
Di hilokale keu koseanu. Di Dilava baluga ke hoesehavoi atave holialemo au nivu vavimo au anelu hanavoge dae lohonu.


text:
Isi loui avoe, ‘Bolo, ainaho vabualive. Ana bae Loma kosive baluga Sisa ke vudimolamisi a deiada lounela. Ige Dilavau a guliguli ke evialemo aluvutatimale kebiataeabuna ue dua vai.’


text:
Anelu keu daho louale deiadaike di loui la namigevealemo negolahave. Di huhuige Dilavau hoto ke louale auna bae velemai.


text:
Bolou kateai lousegehanunu balugau bula abuita keuvumono bouti mai e baluga Meditelenia kemo tiniale vavi ke vigomo bouti matahamaleau huhulahai avoe, “Mesoho nahi aike vatae vavaike ko lohoma.”


text:
Kateai loui isiviai hilokage esagana vuguvuguanu. Emena egeanu. Kateai hote mai mune mai avuemo etunuvai emo manevege keu dobai esaga male egeveu uani handele tuenti(120). Ige abu uito tota ke nahate va moleage egeveu dobai naintianu (90).


text:
Kateai vabulahai loui avoe, “Nahi aike onolahalata munemotima.”Isi kateai bouti iae anika abuita abuita malei emo hatui isiviale vau solekai alamoi.


text:
Isi vabulahai isiviale vanagi mai bouti baluga halevai vatae tai. Isi lobogevei loui avoe, “No anika malei vanagimo talive boutieulimohatui.”


text:
Kateai vanagi mai manevesege Bolou ame kosiveta esemuiabeta namigevei avoe, “Koeabuna bouti halevai tige laeabuna bahatauoholive.”


text:
Iniale vau alamoho vasege Bolou isiviale namigevege abu lovi isi. Isi loui avoe, “Nahi vanie ni votini (14) keuvumolovi ioholisito uunahalu.


text:
Iale di isiviale lovi ilive elike negolahave. La bae haluvilivebene. Nahi bahataeabuna vatehani maleholisi bahata vatae velehovoi.”


text:
Ata keau bahata lovi igeuniabeu hanilahage abu tiale boutie uvue laisu busi moaga malei emo hatuge boutiu vokovokoanu.


text:
Iniale vau alamosege bouti matahamale keau vata elehai ke hilokaholilu. Isito esagae dua elehai isiviale keve bouti mavoi dobuluvisiui.


text:
Isi kateai anikae hote bohisi abu taliumuvaleke lulehai isiviale matahage boutiu inuta esagae tai. Isi boutieulimovalaie ese ebagevai isiviale helukau bouti mai esagae tai.


text:
Isito bouti keu tiale munemovatogeuliveu munemodai gigiaiusegee balugau deive hamasege keu vunavunama.


text:
Ige tuvalie ataeau isiviale dibulae ata bahata havege abu haluvisi. Kosealem keau isiviholilu abu esagae talive detuluviliho.


text:
Kateige ame kosive keu Bolo huhuaiisiviholinu abu haveliho. Isi etolahai hilokale kebiaho louge abu vasohuta emo biloluvisiesagae tilu.


text:
Isege no degomoleau etolahai hilokaholiale keau boutiu bokobokoale ivi malei avuemo tige no bahataeau esagae tihatulu.


text:
No bahata vatae tialebeu toela holioholige vatae biaeau no namigevei avoe, “Vata ko ivilike Malita.”


text:
Ige Bolou tiale vene homoi malei lohoale vene beiale ke golomo otovesege veneu vuvuneage ute mole toelau velemai adavemouahanu.


text:
Uahai adavemo kikokasege vatae biaeau ke elehai loui avoe, “Elehave. Kou mesoho ata havemale atae toela. Keu nova davalamo hatioholialemoike vatae lohoale au ibina manu.”


text:
Abu kateai hemei ui avuemo nilahai huhuaiavoe, “Adave kena uvui tumuige auna lokilahai dobai hatai.”Kateai hemei nibisiulage Bolou momoleai uge abu tota huhulahai avoe, “Mesoho no dilava moleike ko.”


text:
Kateisege no lohoale vata ke biage seleve Bubuliasiu no vahaeho vai no tedaevege no vanie ni abuita igaetamo avuluvutaovemo ua.


text:
Keveusege Bubuliasi mamau hobeiai debibiai oe uvue lahaiulage Bolou tiale avuho guliguliaiau ada mai golovemo mamoi hoesehavoge momoleai hovelahanu.


text:
Kateige abu onobenobe moaga noeveliale bata abuita igaetaeauuoholige no bouti mole ivi Kavoloe Mohoho mai tiho vage abu no tiveve onobenobe ke malei boutimootovelu. Bouti keu subuta Alekisandiamo lohoniale hanunuu loholage au lohoale vata kemo nihomai ua.


text:
Isi tota kemo bouti ke igae mai tilialeau Legumu oe velehovoliale vavita helukae duau no iae no hanavege no vanie ni abuitamo tiale Buteolie velehovolu.


text:
Keve velehovoi dobuluvisitiale evievi ata degomole kaoveliale elegevege abu noheho louge no abuhi bula igaemouliale halevai heila Lomae tilu.


text:
Isege Loma evievi ataeau no tiale hoto ke evisiulilano beiavei lohoale Abiasie noemo lohosege gabie lohoale keau Tilio Tabenie noemo loholu. Ige Bolou kebia elegevei vahaehoai Dilava hoesehavonu.


text:
No abuhi tiale Lomae velehovoge Bolou au ahuvelao molemo uho vage ame kosiveu tuvalie ata moleho louge au Bolo nalisi ua.


text:
Iniale vanie ni abuita igaetaeauuoholige Bolou Diue kosive kebiahi hotohotoaho hohavege keau mole bevueveiigaetoai lohoge au namigevei avoe, “Di haokuvuia, di Dielusalemaeusege Diue ataeau di mai kotaho Loma gamanie tai isiviale dahavoi. Isito di nahie ata aiogeveholisi nahie buluvemenaka kebiata aiogeveholinu.


text:
Ige Loma kosiveu di vaveve ke kaovai daemo vavevebe toela elehaholige dahavoveve ke humahauuoholige au isiviale di iomage di tai.


text:
Isito Diue ataeau negolahai kosive ke namihage di data negobedai kosive ke namihai kosea, ‘Di isiviai talive Loma gamanie kosive baluga Sisa kemo bae di deiada loui.’Katealemoike di lohoale isiviholinu kateale vai nahie ata aiogeveliho.


text:
Isito di isiviale laeau lohoge nahi hotohotoai. Kosealemo di isiviale seimi kou daemo uale ko hilokave. Iselala ataeau ata tedaeveveve ke hemeiumaleke ivimoike abu di mai dibulae mavolu.”


text:
Kateai louge abu avuho loui avoe, “No Diue ataemo levaleva maholisi no haokuvuiau Diudia vatamo uale kebiamo a vavevebe toela evioholilu.


text:
Iale no isivialeike a deiada evisi. No kosealehameunahahilokalu. Vatae ata bahata keau evievi ata laemo hotoe toela louma.”


text:
Abu kateai louito avuho vani mavoale keu lohoge Diue ata moagaeau lohoale Bolo oe igaetoai uge au vanimo vavimo ataeau Dilava adae vuvunemouvevehoto ke loui Iesu deiadata loui namigevema. Isi Moseseu buka hisalieveale isi belovetaeau hisalieveale kebiamo Iesu deiada loui isiviale abu kemo luleleai hilokai.


text:
Abu katelahai halevai tiho vasege Bolou hoto mole igae loui namigevei avoe, “Dilava Munanae Tumuu louale keu seleveike. Au beloveta Aisaia namihage au avuta loui la buluvekebia namigevenu.


text:
Isi Aisaia namihai avoe,<br/>‘Talive ata kobiaho loui namigevei kosea, Laeabuna hoto ko evisito bae ihuve malivebene.<br/>Isi kaovalata bae nenilahai hilokalivebene.


text:
Kosealemouvuiabekeau toloige keau golemata holievei ni kedutebia holievelu.<br/>Isito abuna vaveve kateale vaholisi hoidevei di ehovaliege abuna hoto evie dua vai neniai elehai bae kemo lulelelahage dana kebia hoesegevei.’”


text:
Bolou Bukae Hoto ke louito namigevei avoe, “Di isiviale hilokave. La hoto evioholialemo Dilavauukolikolie hoto mai Diue ata holioholiale kebia ovege abuna hoto ke evisi.”


text:
Bolou vagana abuita keuvumobiageu au o mole male kemousegeataeabuna avue deiai lohoge auna kebia vahaeho vagei.


text:
Auna kateaito ataeau Dilava adae vuvunemouvevehoto ke loui nahie Kosive Iesu Keliso ke deiadata loui haivegei. Keu au uvu bahata mai Kosive omisi vani bahata negobedai hoto ke louge atabeu ke keluoholinu.


text:
Iesu Keliso esemu Bolo dailike ko. Dilavau di hohavoi di ebagemage dau abostolo ata holisi hotoe dua loui ata haivema.


text:
Dilavau subutaau hotoe dua mai au ata oveve hoto ke loui au beloveta ata haivege abu Bukae Hoto ke hisalilahalu.


text:
Hoto keike Dilava mou loholive hoto. Nahie Kosive Iesu Kelisomo hoto keu lohonu. Ige Iesu keu atae elehilehi nahate vai Deividi valadamo lohonu.


text:
Ige vani mole Dilavau au vuvunemoetuvagekeu hatihatimo hovelahanu. Ige kemoike nahi hilokage keu ata tumute. Isi keu Dilava mo negote.


text:
Iesu kemoike Dilavau au uvu daoi di ebagemage di abostolo ata holisi Iesu Keliso ivimo vatae ata bahata haivelike vage abu hoto ke evisi evievi ata holima.


text:
Katealemoike di ko hisaliai laheho hanavonu. Dilavau au uvu laovei la hohavege laeau atave holilu. Kemoike di isiviale nahie Mama Dilava isi nahie Kosive Iesu Keliso keau la huhueveila hoesegevege ue dua vave.


text:
Di hotoeumukalouge evive. Di Iesu Keliso ivimo guliguliailaheho vahaehoale ke loui Dilava namihanu. Kosealemo di evige vata bahatae ataeau loui avoe, “Loma ata keau evievi ataea.”


text:
Dilavau hilokage di hoto kou seleve. Di uvu baita omisi move hotoe dua loui ata haivema. Keu hilokage di vani bahata la huhueveilaheho guliguliama.


text:
Guliguli kemo di isiviale Dilava imihage auna au isivimo humahaalavoge dana vani mole lae deiai lohoi.


text:
Di isivi balugalelae lohoi la elegevei Munanae Tumuu au vuvunedaoi di hoesehavoale kemo data la negotievege kemo negolahave.


text:
Di louale keu koseanu. Lana di evievi elehai kemo negolahage dana data la evievi elehai kemo negoai. Ige nahi kemo mole hoesegevei mole tedaevei.


text:
Di haokuvuia, di isiviale la hilokage di subutavani moaga isiviai lae deiai lohoi. Isito humahauuoholinu. Di matama moagae oai tiale evioholimale kebia haivege abu eviale ke nahate di isiviai lae lohoi la haivege lata evive.


text:
Dilavau lovi ko mai daoale kemo di bae halelivebene. Isito dana vai ata bahata haivei. O balugaeumaleisi botoeumalekebia dana haivei. Isi luleleamale isi luleleholimale kebiata dana haivei.


text:
Di hotoe dua ke loulihomatioholinu. Kosealemo Dilava hoto keu vuvunete. Diue ata keau vasohuta hoto ke evilu. Ige gabie Diue ata holioholiale kebiata hoto ke evilu. Ke vuvunemo Dilavana ata kebia malevei.


text:
Hotoe dua keu nahie haivege nahi kemo hilokage Dilavau nahie evieviunahamo nahi malevege nahie vavevena Dilava nimo inutolotoloai. Bukae Hotou kemo loui avoe, “Olemeau abu uvu mai Dilava omisime nivemo inutolotoloale keabuna abu evievimo ui tigei.”


text:
Ataeau abu nita Dilava elehaholilu. Isito Dilavau subutavata vai otogo vale ataeau elehai hilokage Dilavau vani bahata au vuvunemoui lohomale kemoike au onobenobe ke bahata vaevenu. Isi keau hilokage Dilavau vatae kosivebe nahate holioholinu. Isito keu ata bahata evigevenu. Iale kemo keabuna lobolahai loui kosea, “Noeau Dilava ke hilokaholilu.”Isito keau lobounaha.


text:
Keau hilokage Dilavau ua. Isito keau isiviholilu ke ebagevai hoesehavoliho. Isi keau Dilava vahaeho vaholilu. Katealemoike huhuihuhuiabeu toelage luleleabeuuoholige keau momageuvuiabeu agaholinu.


text:
Keau gibosoune Dilava ke ataga halevai vatae onobenobeunahahoesegevema. Atae munana, ugue munana, ovoe munana, utee munanakebiaunahahoesegevema.


text:
Katealemo Dilavau kebia halevege keabuna abu vavae isivi vadeuuvuiabemoumaleke vai mole vavae vaveve toela vagei.


text:
Keau Dilava hoto seleve ke mai loboe hoto toaime Dilava hoesehavoholisito Dilavau vamale ke hoesehavoi guligulihavoma. Nahiau vani baita Dilava hoesehavoge duave. Isito keau kateholima. Hoto seleveike di ko louma.


text:
Ata keau vaveve kateale vage Dilavau halevege keabuna abu molete vavae vaveve toela vagei. Keate keabuna malahahi ladeveho isiviholisito keatena keateho isiviai avuti vaveve toela vagei.


text:
Ke nahate malaha keabuna keatehi ladeveho isiviholisito molehi ladeveho isivi balugagei. Keau abu moletemo vaveve toela kateale vamale kemo vavaeabena toelai. Ige keabuna ibinae toela malei.


text:
Ataeau Dilava keho isiviholisi ke vaveve kabebihavoge Dilavana kebia halevege abuna vaveve toelaunahahuhulahai keunahavagei.


text:
Vaveve duau abuemouoholige vaveve toelaunahanauvuiabemo tobalohogei. Abuna teibae vaveve vai mole kunaiho isivilahai mole aiogevegei. Abuna mole maina mai isi mole havei mole lobogevei mole aiogevegei. Abuna mole vaveve toela loui mole haivegei.


text:
Abuna Dilava aiohavoi moleho hotoe toela loui mole aiogevei abu ebika tabagevai vaveve toelaunahahuhulahai mamuvu neinuvue hoto evioholigei.


text:
Abuna luleleholisito moleho hoto loui mavoi kemo mole lobogevei molehouvulahaholisito mole aiogevegei.


text:
Ata keau hilokage Dilava menakau loui avoe, “Vaveve kateale vaiumalekeabuna ibinae toela mai haluvisi.”Keabuna ke hilokaito vani baita vaveve toela kateale vai ata degomoleau vaveve kateimale vamale kebia vahaeho vagei.


text:
La oleu au haokae vaveve toelamo hoto louge keu Dilava nimo toelanu. Lana la vaveve toela ke bamuito la haokae vavevete toela louge keta la ebikatahoike la ke loulu. Iale keu laemo toelanu.


text:
Isito la olena au vaveve toela bamuito au haokae vaveve toelamo hoto louito vaveve ke vage Dilavau bae vaveveve toela momahavolivebene. Isito auna kemo hoto loui.


text:
O mesoho Dilavau la aiogeveholisito lahehouvuaila tedaevemale kemo lana Dilava vovoholu. Mesoho la hilokaholige Dilavau lahehouvuaila tedaevei la hemeveiumalekemo isiviale la vaveve toelamo hoidevei.


text:
Isito la olena au vaveve toelamo hoilahaholisitouvuvenakeho isiviai vani bahata ke vai tiniege gabie Dilava itumue vani balugau lohoge auna vaveveve toela ke bahatamo hoto loui. Ige ata kena ke ibina bahata malei.


text:
Ata degomoleau vani bahata vaveve dua vaime isiviale Dilava ivi ebagevale kebia Dilavanaukolikoli ovei.


text:
Ige vani kela vaveve toela vamale ata bahata keabuna vatetumu baluga malei. Diue ataeau vaveve toela vamale keabuna vasohuta vatetumu ke malei. Ige gabie Diue ata holioholiale keau vaveve toela vamale kebiata abuna vatetumu ke malei.


text:
Isito vaveve dua vamale kebia bahata Dilavana iviabe tabagevei hoesegeveiuvevedua ovei. Auna vasohuta Diue ata kebia hoesegevei. Isi gabie Diue ata holioholiale kebiata hoesegevei.


text:
Dilavau bae mole toela kaovaito molele halelivebene. Isito auna ata bahatae vaveve kaovai kemo hoto loui ibinaeabe ovei.


text:
Diue ata holioholiale keau Mosese menaka hilokaholilu. Keau vaveve toela vage Dilavau Mosese menaka kemo vaveveabe kaovalivebene. Keau vaveve toela vamale kemo keabuna haluvisiuoholisi. Isito Diue ataeau Mosese menaka hilokale keau vaveve toela vage Dilavana menaka kemo vaveveabe toela kaovai hoto loui.


text:
Ataeau Mosese menaka hilokale kemo vaveveabeau bae Dilava nimo inutolotoloalivebene. Isito menaka ke hoto evisi vamale kemo vaveveabena Dilava nimo inutolotoloai.


text:
Diue ata holioholiale keau Mosese menaka ke hikokaholilu. Isito keau abu isivimo menaka ke hotou louale vaveve nahate vama. Abu menaka ke hilokaholisito abuuvumohuhulahai menakae vaveve ke nahate vama.


text:
Katealemo nahi hilokage Dilavauuvuiabemo menakae hoto ke mamonu. Kemo abuna abuuvumohuhulahai hilokage vaveve oleteu duave. Vaveve oleteu toelave. Abuna vaveve toela vageuvuiabena duavealivebene. Isito abuna vaveve dua vageuvuiabena duaveai.


text:
Katealemo di hotoe dua loui ata haivei loui kosea, “Vani kela Dilavau louge Iesu Kelisona ataeau abu huhuihuhuietoela vai mahogovamale ke hoto loui daiai.”


text:
Di hoto mole louge evive. La degomoleau Diue ataea. La la ebika tabagevei loui kosea, “Noeau Dilava ataea. Keu au menaka noevege no kemo ue dua vama.”


text:
La Dilava isivi hilokalu. Dilavau au vaveve la haivege la kemo hilokage vaveve oleteu duave. Oleteu toelave.


text:
La huhuige Dilava humahahilokaholimale kebia la holoevei Dilava humahahaivema. La huhuige la ataga keu vavie vaveve vaiumalekebiamo ataganu.


text:
La hilokage menaka kemo lulelebahata isi hoto seleve keau ua. Katealemo la luleleholimale kebia haivema. Isi esebulu nahate holimale kebiata haivema.


text:
La ata degomole haivema. Isito laeau la ebika haiveholima. La ata haivei loui kosea, “Vavolo halevave.”Isito laeau vavoloima.


text:
La ata haivei loui kosea, “Lainaho mole keatehi ladevegelive.”Isito laeau vaveve kateale vama. La ata haivei loui kosea, “Loboe dilava hoesehavo halevave.”Isito laeau Dilava lobohavoi dubuvemovavoloe vaveve nahate vama.


text:
Bukae Hotou kemo loui avoe, “Diue ata laeau vaveve kateale vamale kemo Diue ata holioholiale keau Dilava ivi aiohavoi hotoe toela louma.”


text:
Laeau la vudie vate bohisi loui kosea, “Vaveve kemo noeau Diue ata selevea.”Lana katelahai Dilava menakae hoto evisi vage keu duave. Isito lana katelahaito Dilava menakae hoto evioholige la vate bohimale keu la isiviunahaike la ke vama.


text:
Katealemo Diue ata holioholiale keau abu vudie vate bohioholisito Dilava menaka evisi vage la huhuige Dilavana vaveveabe ke elehai huhuaikosea, “Keau di ata selevea.”Mane, auna ke vai.


text:
Diue ata laeau la vudie vate bohisi Dilava menaka ke hilokalu. Isito la menakave huhulahai ehovaholima. Isito Diue ata holioholiale keau abu vudie vate bohioholisito Dilava menaka huhulahai ehovama. Kemoike abu la evievi ke evigevelu.


text:
Katealemo ata oleteau Dilava nimo Diue ata selevea. La huhuige ataeau abu vudie vate bohimale keabuna Diue ata seleve holisi.


text:
Ba, ata keau Diue ata seleve holioholilu. Isito Dilava Munanae Tumuu ata oletebia uvu hoesegevemale ata keau Diue ata selevea. Ataeabuna kebia elegevei hoesegevelivebene. Isito Dilavauuvuiabeelehamale auna kebia hoesegevei.


text:
Ige ata kebia degomoleau abu evievimo negoholisi dobuluvigela huhuige Dilavana avuta au hoto au louale ke vaholisi.


text:
Ba, auna ke vai. Dilava hoto keu seleve. Ata bahatae abuna huhuihuhuielobo vasege Dilava hotona seleveai. Katealemo Deividiu Bukae Hotomo Dilava imihai loui avoe,<br/>“Mesoho ataeabuna a hoto mai kotalahamale ke nahate valiege a hoto keu bae lobo holilivebene.<br/>Isito a hoto kena seleveunaha.<br/>Ige a hoto keu negoige atabeu bae ke egumalivebene.”


text:
Hoto kemo ata degomoleau loui avoe, “No vaveve toela vamale kemo Dilavau ke ibina noevei no aiogevege keu toelanu. Kosealemo no vaveve toela vage Dilavau no toela ke ibina noeveholige ataeabuna ke elehai hilokage Dilava vaveve keu inutolotoloanu. Kemoike Dilavau no vaveve toela ibina noevege keu toelanu.”


text:
Ata keau kateale huhulahale keu toelanu. Dilavau bae vaveve toela ke elehai halelivebene. Isito auna ata bahata vaveve kaovai kemo hoto loui ibinaeabe ovei.


text:
Ata degomoleau loui avoe, “No loboe hoto loui ata haivege abu kemo hoto seleve huhulahai Dilava hoesehavoge vadeuhoike Dilavau no vaveve toela ke ibina noevema.”


text:
Ata keau loui avoe, “Bolo keta hoto kateale louma.”Isito di hoto kateale louholima. Abu hoto kateale loui isiviale nahi vaveve toela vage elike vaveve duau kemo lohoi. Hoto katealemo ata keau di aiohavoma. Iale Dilavana bae ata kebia aiogevei ibinae toela ovei.


text:
Katealemo la huhuige Diue ata nahiau Dilava nimo Diue ata holioholiale kebia evigevelu. Ba, di louale kemo la hilokage Diue ata isi Diue ata holioholiale nahi bahataeau vaveve toela vamale ataea.


text:
Ata bahataeau Dilava humahamo hoidevei vaveve toela vama.<br/>Katealemo atabeu vavevebe dua vaholima.


text:
Ataeau abu aimo hotoe toela loumalekeu haluvimale abata alavoge sohoale ke nahate.<br/>Keabuna abu nememo loboe hotounahalougei.<br/>Ute toelau au aimo hatihatie mesulu mamoale ke nahate ata keau hotoe toela loui ata aiogevema.


text:
Bukae hoto kemoike nahi hilokage Dilavau subutaau menaka mai Mosese omisi isiviale ata bahata hilokage Dilavana vaveveabe toela kaovai kemo hoto louge keau bae Dilava menaka ke hoto hamalivebene.


text:
Katealemo nahi hilokage ataeau negolahai isiviale Mosese menaka ke ehovage vaveveabena Dilava nimo inutolotololahai. Isito keu anekianu. Mosese menaka kemo ataeau abu vaveve toela ke hilokalu.


text:
Isito Dilavau aike humahae doga alavoge ataeabuna Dilava nimo inutolotoloai. Mosese menakae hoto isi subutabelovetae hoto keau humahae doga alavoliho kemo hoto loulu. Isito Dilavau subutamenaka kemo humahae doga alavoholinu.


text:
Keu humahae doga alavoale kemo ata oleuoleuabu uvu mai Iesu Kelisomo mavoge Dilavana hoesegevege vaveveabena Dilava nimo inutolotoloai. Ata bahata keau mole nahate.


text:
Nahi bahata vaveve toela vamale ata nahia. Kemoike nahi Dilava atagamo vugeholilu. Nahi ehue tai Dilava ataga elehalivebene.


text:
Isito Dilavau au isivimo au uvu nahiovei Iesu Keliso hanavoge keu nahie toelae ibinaho hatige nahi kemo Dilava nimo inutolotololahalu. Nahiau nahie isivimo louge au ke hanavoholinu. Isito au isivimoike au ke hanavonu.


text:
Iale kemo Dilavau Iesu hanavoge lohoale hatinu. Ige ataeau abu uvu mai Iesu omige Dilavana kemo vaveveabe toelaulihai. Dilava vaveve keu nahi haivege nahi kemo hilokage vaveveve keu inutolotoloanu. Kosealemo Dilavau subutaatae vaveve toela ke hilokanu. Isito vaveveabe toela ke ibina oveholinu.


text:
Isito novae vani komo au atae vaveve toela ibina bahata mai Iesuemo mamoge au lohoale hatinu. Vaveveve keu nahi haivege nahi hilokage vaveveve keu inutolotoloanu. Katealemo ataeabuna abu uvu Iesu omige Dilavana kebia hoesegevege vaveveabena inutolotoloai.


text:
Dilavau au isivimo nahihouvuainahi maleveale kemo nahi nahie ebika tabageve halevai. Mosese menaka evisi vamale kemo nahi bae Dilava nimo inutolotoloalivebene. Isito nahi nahie uvu Iesu omisi ke ehovage nahie vavevena Dilava nimo inutolotoloai.


text:
Nahi hilokage Mosese menaka kemo atae vaveveu inutolotoloholinu. Isito ataeau abu uvu mai Iesuemo mavoike vage vaveveabe keu Dilava nimo inutolotoloanu.


text:
Dilava seleve igaeu ua. Ige Diue ata keau abu uvu mai omige vaveveabe keu nivemo inutolotoloanu. Ige Diue ata holioholiale keau abu uvu mai omige vaveveabe keu nivemo inutolotoloanu.


text:
Nahi nahie uvu mai Iesu omiale kemo la huhuige nahiabuna Mosese menaka ke aiohavoi. Ba, nahie evievi kemo nahiabuna menaka keta mai selevetisi.


text:
Ebalahamuu vaveve vamale kemo Dilavau avuho koseale louholinu. Au inutolotoloe ata. Keu kateai louvatebe Ebalahamuu au ebika ebagemanu. Isito vaveveve keu kateholige keu Dilava nimo au ebika ebagemaholinu.


text:
Bukae Hotou loui avoe, “Ebalahamuu au uvu mai Dilava ominu. Au evievimo kateige Dilavau hoesehavoi ebagemai avuho loui avoe, ‘Au inutolotolote.’”


text:
Ata olena lovianiege au ibina mai. Au bae heiata au ibina malivebene. Isito au ono vadeho loviale auna ke ibina mai. Atae vaveve keu kateanu. Abu isiviai abu negomo abu ebika tabagevei Dilava nimo inutolotoloai.


text:
Isito Dilava vaveve keu koseanu. Ata olena au vavevemo negoholisito au uvu mai Dilava omisi kemo negoige Dilavana ata ke evievi elehai loui kosea, “Ata ke vaveveu inutolotoloanu.”Dilava keike atae toela malevei hoesegevege vaveveabe keu inutolotoloanu.


text:
Ataeau abu vamale kemo vaveveabeu inutolotoloholinu. Isito keau abu uvu mai Dilava omige vaveveabeu Dilava nimo inutolotoloanu. Ige keau kemo vahaeholahalu. Deividiu subutahoto kateale lounu.


text:
Deividiu louale vahaeho kena vali vudie vate bohimale kebiaunahamo lohoi. Ba, vate bohioholimale kebiatamo vahaeho kena lohoi. Bukae Hotou kateai louge di kemo loui kosea, “Ebalahamuu au uvu mai Dilava ominu.”Au evievimo kateige Dilavau hoesehavoge vaveveve keu inutolotoloanu.


text:
Vani vadeimalela Dilavau ke hoesehavonu. Au vate etuleholisege Dilavau ke hoesehavonu. Ige gabie Dilavau louge Ebalahamuu au vudie vate etulenu.


text:
Ebalahamuu au vate etuleale keu nahie haivege nahi kemo hilokage Ebalahamuu au vate etuleholisito au uvu mai Dilava omige Dilavau ke hoesehavoge vaveveve keu inutolotoloanu. Au vale ke nahate oleuoleuabu vudie vate bohioholisito abu uvu mai Dilava omige auna kebia hoesegevege vaveveabena inutolotoloai. Ebalahamu keu evievi ata kebia mama.


text:
Isi vudie vate bohimale kebia mamata. Isito keau abu vate bohimale kemo Dilavau kebia hoesegeveholinu. Isito keau abu mamae vaveve nahate vai abu uvu mai Dilava omiale kemoike au kebia hoesegevenu.


text:
Dilavau Ebalahamuho hoto mamoi loui avoe, “Ana a valadahi vata bahata malenela.”Hoto keu koseanu. Ebalahamuu Mosese menakae hoto eviale kemo Dilavau avuho hoto kateale louholinu. Isito au uvu mai Dilava omige Dilavau hoesehavoge vaveveve keu inutolotoloalemoike Dilavau avuho hoto kateale lounu.


text:
Ata degomoleau Mosese menakaunahaevisi isiviale kemo Dilavau Ebalahamuho louale ke malei. Isito keu kateholinu. Keu katevatege ata degomoleau Mosese menaka halevai abu uvu mai Dilava omiale keau Dilavau Ebalahamuho louale ke maleholilu. Isi keu katevatebe Dilavau hoto loui mamoale ke ihuuuoholinu.


text:
Isito nahi hilokage Dilavau hoto louale ke ihu ua. Nahi Mosese menaka keunahaevisi vage Dilavana nahiho itumuai. Menaka keuuoholige nahi bae menaka ke hoto bokoalivebene. Isito keu uge nahi oleve kateai ke vai. Evieviunahamo.


text:
Katealemo nahiabuna nahie uvu mai Dilava omige auna au louale ke nahiovei. Keu nahie vavevemo nahiovelivebene. Isito Ebalahamuu au uvu mai Dilava omiale ke nahate nahi vage seleveta Dilavana au isivimo au louale ke nahiovei. Ebalahamu keu Diue atae mama, Diue ata holioholiale mama, isi nahi bahatae mama.


text:
Bukae Hotou kemo loui avoe, “Dilavau Ebalahamu namihai avoe, ‘Au vatae ata moagae mama.’”Ebalahamu keu au uvu mai Dilava omiale kemo Dilavau huhuige Ebalahamu keu nahie mama nahate. Dilava keike haluvimale tatuvegeabu hovedevema. Keike louge onobenobeuvesite keau ua.


text:
Dilavau Ebalahamuho loui avoe, “A valadana moagai.”Isito keu velemaholisege Ebalahamuu hoto ke huhuaiavoe, “Di koli holiale komo oleve kateai kena daemo velemai.”Kateaito au uvu bahata mai Dilavau avuho louale kemo mamonu. Katealemoike vatae ata moagae mama holinu.


text:
Ebalahamuu uale vaganave uani handeleu (100)uoholige koli holinu. Ige mahinave Sela keta koli holige ese maveve keu anekianu. Isito Ebalahamuu ke huhuholisito au evievimo negoanu.


text:
Dilavau avuho au hoto loui mamoale ke kabebihavoi au evievi haleholinu. Isito au evievimo negoai Dilava ivi hoesehavonu.


text:
Ebalahamuu Dilava nimo duaveale hoto ke abu subutahisalilahalu. Isito abu Ebalahamuunahaho hoto ke hisaliholilu.


text:
Isito nahitaho abu hoto ke hisaliai loulu. Nahi oleuoleunahie uvu mai Dilava omige auna nahiho loui kosea, “Laeau di nimo duave.”Dilava keike nahie Kosive Iesu etuvagehovelahanu.


text:
Iesu keu nahie toela ibinaho hatinu. Ige Dilavau etuvagekeu hovelahanu. Hovelahai isiviale nahie malevei nahi hoesegevege nahi Dilava nimo inutolotoloai.


text:
Nahiau nahie uvu mai nahie Kosive Iesu Keliso omiale kemo Dilavau nahiho loui avoe, “Laeau di nimo duave.”Katealemo nahi Dilavaluvutaigaetolahaiuvevedua vama.


text:
Nahi nahie uvu mai Iesu omige keu nahi malevege Dilavau au uvu nahiovei nahi hoesegevemale kemoike nahi ui tima. Ige nahi Dilava ataga elehaliho huhulahale kemo nahie uvu mavoi vahaeholahalu.


text:
Isi nahi vani bahata vatehani malemale ke kabebihavoholisito kemo vahaeholahalu. Kosealemo nahi hilokage vatehani malemale kemo nahiabuna negolahai ui tigei.


text:
Nahi katelahage Dilavana nahie vahaeho vai. Keu kateige nahiabuna gabie vaveve ke huhulahai kemo negolahai.


text:
Ige Dilavau bae gabie vaveve kemo nahi lobogevelivebene. Isito keu au Munanae Tumu hanavoge au nahieuvumolohoge nahi kemo hilokage Dilavau au uvu bahata nahiovenu.


text:
Ata moleu ata mole duaho hativeve keu toloanu. Mesoho ata mole negotena ata mole duaho hatai. Isito atabeu bae atae toela keho hatilivebene. Atae vaveve keu kateanu.


text:
Isito nahi hilokage Dilavau au uvu bahata nahiovenu. Nahi vaveve toela vaiusegekeu au mo Iesu Keliso hanavoge au nahie toela ibinaho hatinu.


text:
Au hatiale kemo Dilavau nahiho loui avoe, “Laeau di nimo duave.”Katealemo nahi hilokage auna nahie malevei Dilava itumu kemo haliohatui.


text:
Nahiau subuta Dilava aiohavomale ataea. Isito moveu hatiale kemo nahi Dilava ata holisi avuluvutaigaetolahalu. Katealemo nahi hilokage nahiabuna Kelisou hovelahale kemoukolikoli malei.


text:
Kemo hoto moleu ua. Nahie Kosive Iesu Keliso keu nahie malevege nahi aike Dilava ata holisi avuluvutaigaetolahalemo nahi Dilava vahaeho vagei.


text:
Vaveve toelau oleve kateai vatae lohonu. La hilokage ata igae Adamu keu vaveve toela vage toela kemo hatihatiu lohonu. Ige ataeau vaveve toela vamale ke ibinaho hatihatiu ata bahata sonumaevenu.


text:
Subuta Mosese menakauuoholisege ataeau vaveve toela vama. Isito menaka keuuoholisege Dilavau atae vaveve toela ibina oveholima.


text:
Kateigeto Adamu vani kemo hatihatiu ui lohoaleu Mosese vani ketala velemanu. Vani kemo Adamuu Dilava hoto evioholisi bokoale ke nahate ataeau vaholima. Isito Adamuu vale kemo hatihatiu ata bahatamo lohonu. Adamu keu vasohuta lohoiumukamole holinu. Ige Keliso keu gabie lohoaleumukamole holinu.


text:
Adamu keu vaveve toelaeumuka. Ige Keliso keu vaveve duaeumuka. Adamuu vaveve toela vale kemo ata moagaeau haluvilu. Isito Iesu Kelisou vale kemo Dilavau au isivimo ata moaga hoesegevenu.


text:
Adamu vaveve kemo ibina moleu ua. Ige Keliso vaveve kemo ibina moleu ua. Adamuu vaveve toela vale kemo Dilavana ibinae toela ata ovei. Isito Iesuu vaveve dua vale kemo Dilavau au isivimo atae vaveve toelaulihage vaveveabeu nivemo inutolotoloanu.


text:
Ata igae Adamuu vaveve toela vage hatihatiu ata bahata malevenu. Ige ata igae Iesu Kelisou vaveve dua vage Dilavau au isivimo au uvu bahata ata ovei hoesegevege vaveveabeu inutolotoloige abu Iesuemouvevedua malelu.


text:
Toela ke igaemo ata bahataeau vaveve toela ibina malema. Isito Keliso vaveve dua ke igaemo ataeabuna inutolotololahaiukolikoli malei.


text:
Ata ke igaeu Dilava hoto evioholige ata bahataeau vaveve toela vama. Isito ata mole igaeu Dilava hoto evialemo ata moagaeabuna Dilava nimo inutolotololahai.


text:
Subutaataeau vaveve toela valage Dilavau au menaka mai ovege abu menaka kemo hilokage vaveveabe keau toelalu. Ige Dilavau ata huhueveitoelamo maleveveve keu abuemo balugataho.


text:
Subutaataeau vaveve toela vage hatihatiu kebia malevenu. Subutavaveve toelau ataemo ui lohoale kemoike ataeau toelae ibinaho haluvima. Isito aike Dilavau nahie huhueveinahi tedaevei nahiho loui kosea, “Laeau di nimo duave.”Katealemo nahiabuna nahie Kosive Iesu Keliso kemoukolikoli malei.


text:
Di louale kemo la huhuige nahiabuna vaveve toela vai tigei. Isi loui kosea, “Dilavana au uvu mai nahiemo mamoi avuta nahie vaveve toela keulihai tigei.”


text:
Ba, seleveta au bae katealivebene. Nahiau vaveve toelamo haluviale nahate. Isi vaveve toela ke hilokaholilu. Iale oleve katealemoike nahi vaveve toela ke vai tima.


text:
Lana hilokaholilu. Nahi babatisolahai Iesu Kelisoluvutaigaetolahalu. Katealemoike au hatiale kemo nahi avuluvutaigaetolahalu.


text:
Nahi babatisolahale keu Iesu Kelisou hatige abu mai abavuale ke nahate. Iesuu au Mamae vuvunemohatai hovelahale ke nahate nahiabuna vuvunevekemouvevedoga malei.


text:
Di louale keu koseanu. Nahiabuna Iesuu hatiale kemo avuluvutaigaetolahaliege Iesuu hovelahale ke nahate nahiabuna hovedeveiukolikoli malei.


text:
Nahi hilokage Iesuu nahie vaveve toela malei idie domo hatige kemoike vaveve toela ke vuvuneuuoholinu. Kosealemo Iesuu vaveve toela ke bahataike au mai hatisi hovelahage vaveve toelae vuvunekeuuoholinu. Katealemo nahi bae nahie vaveve toelae isivi valivebene.


text:
Ataeau haluvigevaveve toelae vuvuneu abuemouoholiale ke nahate vaveve toela ke vuvuneu bae nahi malevelivebene.


text:
Iesuu hatiale kemo nahie vaveve toela ke vuvuneuuoholige nahi ke huhulahai kemo hilokage nahiabuna Iesuuvevenahate vai avuluvutaigaetolahai ui.


text:
Nahi hilokage Dilavau Iesu etuvagehovelahale tota bae hatilivebene. Hatihati keu avuemo vuvuneholinu.


text:
Iesuu vaveve toela bahataho tava igae hatige vaveve toela kebia vuvunebahatauoholi seleveanu. Ige au hovelahai aike Dilavati igaetoai uma.


text:
Ke nahate nahi huhulahai kosea, “Iesu Kelisou hatai hovelahale kemo vaveve toela vuvuneu bae nahi malevelivebene. Isito nahiabuna Dilavaluvutaigaetolahai ui.”


text:
La subutavavae vaveve toela moaga vama. Isito lainaho aike la vavamo vaveve toelae humahaalavolive. Isito Dilava isivi la vavamo vageve. Dilavau hatihatimo la maleveale kemo la vava bahata omive. Kateige la vavevena inutolotoloai.


text:
Ige vaveve toelau bae la malevelivebene. Kosealemo la Mosese menaka ke vuvunemouoholisito Dilavau au uvu laovei la hoesegevei la toela keulihage la vuvunevemo uma.


text:
Nahi Mosese menaka ke vuvunemouoholisito Dilavau au uvu nahiovei nahi hoesegevemale kemo la huhuige nahiabuna vaveve toela vagei. Ba, nahi kate halevai.


text:
La hilokage ata moleu au isivi ata mole omisi hotove evige keu ke kosive holinu. Ke nahate lana vaveve toelae isivi valiege kena la kosive holige ke ibinaike hatihati. Isito Dilava isivi vai hotove evilive Dilava vaveve dua nahate vave.


text:
Laeau subutavaveve toelae isivi vamale ataea. Isito vani mole abu Dilava hotoe dua loui la haivege la ke evisi la uvu bahatamo hoto ke malu. Katealemo di vahaehoai Dilava hoesehavoma.


text:
La vaveve toela vamale kemo Dilavau la malevenu. Keu la malevei isiviale laeau esemuve holisi vaveve duaunahavai.


text:
Isito la negoholilike vage di atae vaveve nahate loui la haivema. Subutala Vatae Kosive esemu holisi la isivi bahata omisi vaveve toela moaga vama. Iale ke nahate lana nova Dilava esemu holisi vaveve dua keunahavai la uvu bahata mai vaveveve dua kemo mavove.


text:
Isito vaveve toela kemo Dilavau aike la malevege la esemuve holilu. La esemuve holisi la uvu bahata omisi isivive vamale ke ibinaikeukolikoli.


text:
Vaveve toela vamale ke ibinaike hatihati. Isito nahie Kosive Iesu Keliso kemo Dilavana au isivimoukolikoli nahiovei.


text:
Di haokuvuia, la Mosese menaka hilokale kemo dana hoto mole loui la haivege ke huhulahave. La hilokage ata moleu hatige menaka ke vuvuneu avuemouoholinu.


text:
Menaka kemo di louale keu koseanu. Keatebeu kolianiege koliaveu uge au ke halelivebene. Isito koliaveu hatige menakae hotou loualemo auna isivianiege kolia moleai.


text:
Isito koliavenausegeauna vavoloai ata moleti lahage ataeabuna menaka kemo loui kosea, “Keu vaveve toela vanu.”Isito koliavena hatige auna isivianiege kolia moleage keu menaka ke egumaholinu.


text:
Di haokuvuia, la vaveveu keate ke nahate. Ige menaka keu koliave nahate. Iale menaka keu vani bahata ui timalemo lana oleve kateai menaka ke haliohatui kolia moleai. Kolia mole keike Keliso. Iale Kelisou hatialemo nahita haluviale nahate vale kemo nahi bae menaka ke vuvunemoulivebene. Isito nahiabuna Kelisou hatisi hovelahale ke vuvunemoui avuluvutaigaetolahai vaveve duaunahavai Dilava hoesehavogei.


text:
Nahi subutauime vavae isivi vai vaveve toela vama. Subutamenakae hoto keu nahie vaveve toela bamuoholinu. Katealemo nahi vavae isivi vai kemo haluvima.


text:
Isito menaka keu aike nahiemouoholinu. Kosealemo nahiau haluviale ke nahate. Kemoike nahi subutamenaka ke evioholima. Nahi subutamenaka ke vai nahie uvu bahatamo vaholisito nahie vavae isiviunahamo vama. Isito Dilavau nova au Munanae Tumu nahiovege keu nahieuvumoualemo nahi isiviveunahavama.


text:
Di louale kemo la huhuige subutamenaka kena toelanu. Ba, menaka keu toela holioholinu. Subutamenaka kemo nahi nahie vaveve toela hilokalu. Menaka keu loui avoe, “Lainaho la haokae kunai elehai isivi omigelive.”Menaka keu kateale louholivatege di toela ke di hilokaholinu.


text:
Vaveve toelau di mai daiti uale keike di negotige di isiviale menaka ke egumai vaveve toela moaga vagei. Menaka keuuoholivatege vaveve toela keu vuvuneholinu.


text:
Di subuta Mosese menaka ke hilokaholisi huhuige diuveveu duave. Isito menaka keu daemo lohoge di kemo hilokage di vaveve toela vai hatima.


text:
Dilavau subutamenaka ke ata ovei isiviale abu kemouvevedua vagei. Isito menaka kemo diuvevedua vaholige hatihati keu daemo lohonu.


text:
Vaveve toelau daiti uale keike di lobohavoge vaveve toelae isiviu daemoualemo di menaka ke egumai vaveve toelamo hatiale nahate vanu.


text:
Katealemo la huhuige menakae hotoe dua kenike daemo lohoi di aiohavoge di hatima. Ba, keu kateholinu. Isito vaveve toela keike daemo lohoi di aiohavoma. Menakae dua kemo di hilokage vaveve oleteu toelanu. Menakae dua keu vaveve toela di haivuge di kemo hilokage di vaveve toela vamale keu toela baluganu.


text:
Nahi hilokage Dilavau au menaka ata ovege keu duave. Isito dau vatae ata. Dau vaveve toela vamale esemu.


text:
Dau di vaveve vamale kemo di dolodoloama. Di vadeuho isiviamale ke di vaholima. Isito di isiviholimale ke di vama.


text:
Di hilokage vaveve duabeudiuvumouoholioholinu. Isito vaveve toelaunahau diuvumoua. Di isiviai vaveve dua vai. Isito dau kemo negoholinu.


text:
Di isiviholimale vaveveike di vama. Katealemo di hilokage vaveve toelau diuvumoumalekemoike di vaveve toela vama.


text:
Vaveve ke hotou koseanu. Di vani bahata isiviai vaveve dua valiho vasege vaveve toelana daemo lohogei.


text:
Isito di vavae isivi keu mole. Di vavae isivi keu di huhuihuhuiti mole aiogevema. Katealemo di vavae isivi vamale kemo vaveve toelau di mama.


text:
Katealemo dau vahaehoholinu. Vavae isivi keu di mage di hatihatie humahae tima. Di huhuihuhui kemo di isiviai Dilava hoto evisi ehomai. Isito vavae isiviu di mage di vaveve toela vama. Katealemo olena di mage di ke aehai. Nahie Kosive Iesu Keliso keike di manu. Ige kemoike di ke aehai Dilava vahaeho vai hoesehavoma.


text:
Kosealemo Munanae Tumue vuvuneu nahi malevege nahi Iesu Kelisoluvutaigaetolahaiuvevedoga malelu. Subutanahi vaveve toela vai ehovamale kemoike nahi haluvima. Isito nova Munanae Tumu keu vaveve toela ke vuvunemonahie malevege nahi Iesuluvutaigaetolahalu.


text:
Nahi nahie vavae isivi vamale kemoike nahi Mosese menaka ehovaveve keu nahiemo anekianu. Ige Dilavau au mo hanavoge keu dobai lohoale ata holisi vatae vaveve vaito vavevebe toelau avuemouoholinu. Keu lohoale vatae ui nahie vaveve toelae ibinaho hatige Dilavau kemo nahie vavae toelae isivi vamale kemo menaka meamonu.


text:
Katealemo nahi vavae isivi vamale ke halevai Munanae Tumue vuvunemo Dilava isivi vage nahie vavevena inutolotoloai Mosese menaka mai selevetisi.


text:
Vavae isiviunahamoumalekeabuna vavae isiviunahahuhulahai vagei. Isito Munanae Tumue vuvunemoumalekeabuna Munanae Tumue isivimo ui tigei.


text:
Nahiabuna vani bahata nahie vavae toelae isivi huhulahai valiege haluvisibae Dilavatiulivebene. Isito nahiabuna vani bahata nahie vavamo Munanae Tumue isivi huhulahai valiege ke ibinahoukolikoli maleiuvevedua vai.


text:
Ata oleu vani bahata vavae toelae isivi huhuaivamale keu Dilava hoto evioholisi aiohavoma. Dilava hoto eviveve keu avuemo ninioholinu.


text:
Katealemo Dilava hoto evioholisi vavae isiviunahahuhulahai vamale kebia Dilavau bae vahaehoabe valivebene.


text:
Isito laeau vavae toelae isivi vaholima. Dilava Munanae Tumuu lauvumouale kemo la Munanae Tumue isiviunahavama. Isito Munanae Tumu keu ata molemouoholige keu Keliso ata holioholinu.


text:
Vaveve toelae ibinaho la vavana hatisege Kelisou lahehiualemo la munanakena ui. Kosealemo la vaveve keau Dilava nimo inutolotoloalu.


text:
Dilava Munanae Tumuu Iesu etuvagehatihatimo hovelahanu. Munanae Tumu keu lauvumoualemo lana haluviliege hovedevei vavae doga maleve.


text:
Lana vavae isivimouliege kemo haluvive. Isito lana Munanae Tumue isivimo ui vavae isivi va halevaliegeukolikoli maleve.


text:
Dilava keu nahie Mama. Iale au Munanae Tumu ke nahioveale kemo nahi vabuhavohalevaito Munanave Tumu kemo eseve holisi avuho loui kosea, “No Mama.”


text:
Nahi Dilava ese holiale kemo nahiabuna Dilavau au ataho onobenobe dua vai otoveale ke malei. Isi Dilavau au mo Kelisoho vai otoveale ke avuluvutamalei. Kelisou vatehani maleale ke nahate nahiabuna maleliege avuluvuta Dilava atagamo ui.


text:
Nahi nova vatehani ke huhu halevaito huhulahai kosea, “Kehameu esevehame.”Kosealemo nahiabuna bae Dilava ataga baluga elehai vatehani ke huhulahalivebene.


text:
Dilavau vata vai otogo vai onobenobe bahata vale keau duaveunaha. Iniale vaveve toelau vatamo lohoge vatae onobenobe bahataeau toelalu. Kebiau abu isiviunahamo toelaholisito vaveve toelau lohoale kemoike abu toelalu. Isito Dilavau subutaike vaveve toelau lohoveve ke hilokanu. Kateike au vai onobenobe bahata hoesegeveveve humahamamonu. Au isivialeike au lohomale kela au ata malevei au ese toevei au onobenobe vale kebiata hoesegevege abu tota dua vai. Isito novae vani komo au onobenobe vaeveale keau keate mole eseveu uho vage tumuu hamale ke nahate. Abuta isivilahale Dilavau au ata malevei au ese toevemale ke vanila tota duaveai.


text:
Ige nahita katealiho isivilahalu. Dilavau au Munanae Tumu nahioveale kemo nahi hilokage nahiabuna bae Munanae Tumue vaveve dua moaga malegei. Katealemo nahi hemei ui isiviale Dilavau nahi malevege nahi eseve holisi vavae doga maleiuvevedua vai.


text:
Nahi gabieuvevedua huhulahale kemo Dilavau nahi malevenu. Nahi gabieuvevedua ke elehaholilu. Nahi gabieuvevedua ke elehaliege nahi bae ke hemeiulivebene. Isito aike nahi ke hemei uma.


text:
Dilava Munanae Tumunavani bahata nahie tedaevege nahiabuna negolahagei. Nahi hoto vade loui Dilava imihamale ke nahi hilokaholilu. Dilava imihaveve hotobeu nahiemouoholige Munanae Tumunanahiho Dilava imiha tumutumuai.


text:
Ige Dilavau ata bahatae uvu hilokamale kemo auna Munanae Tumue huhuihuhui hilokai isivive vagei. Kosealemo Munanae Tumuu vani bahata Dilava isivimo ataveho imihama.


text:
Dilavau au isivimo nahi hohavege nahi uvu bahata omiale kemo nahi hilokage vaveve vadeu nahiemo lohoge Dilavana kemo nahi hoesegeve dua vai.


text:
Dilavau subutahilokale auna nahie tabagevei. Katealemo keu isiviale nahi move nahate vai. Move keu vasohuta ui nahi bahatae nana baluga nahate holinu. Ige nahiau hohuvuiabenahate holilu.


text:
Dilavau nahie hohavei nahi tabagevei nahie uvu hoesegevei nahiho loui avoe, “Laeau di nimo duave. Lana bae gabie di ataga kemo uve.”


text:
Dilavau nahiho vaveve kateale valemo nahiabuna ono vade loui. Dilavau nahehi uge atabeu bae nahi aiogevelivebene.


text:
Dilavau au moe humahake bamuoholisito ke hanavoge keu nahi bahataho hatinu. Katealemo auna au isivimo onobenobe bahata nahiovei.


text:
Dilavau au ata tabagevei hoesegevege abu nivemo duaveale kemo atabeu bae koseale loulivebene. “La keau vaveve toela vamalea.”


text:
Kelisou au isivi nahioveale kemo atabeu bae ke bamulivebene. Ige vavevebe toelau bae ke bamulivebene. Mesoho vatetumuu nahi malevege mesoho nahi vaelahai mesoho ogoholige mesoho ataeau isiviai nahie havege nahi haluvigevaveve katealeau bae Kelisou au isivi nahioveale ke bamulivebene.


text:
Bukae Hotomo Deividiu Dilava imihai loui avoe,<br/>“A lovimoike abu vani bahata no kaovei nohavema.<br/>Niabemo noeau mamoe nahate.<br/>Mamoe havei enoeabe bohiale ke nahate abu isiviai nohavei.”


text:
Keau subutavaveve kateale vama. Isi aike katelahama. Isito Kelisou au isivi nahioveale kemo nahiabuna vaveve kebiamo negolahai ugei.


text:
Katealemo di hilokage vaveve katealebeu bae Keliso isivi ke nahiemo bamulivebene. Nahi ui mesoho haluvigevaveve katealebeu bae Keliso isivi ke nahiemo bamulivebene. Ige anelubeaumesoho munanae toelaeau nahie bamuevelivebene. Isi vaveve vadeu aike nahiemo lohomale mesoho gabie lohoveve keau kemo bae nahie bamuevelivebene.


text:
Dilavau otogo vai vata vale kemo onobeu bae nahi bamuevelivebene. Nahie Kosive Iesu Kelisou nahiho hatiale kemo nahi hilokage Dilavau au uvu nahiovenu. Iale kemo onobeu bae nahie bamuevelivebene. Isito vani bahata nahiabuna Dilava isivimo ui tigei.


text:
Dau Keliso ata. Dau loboholisito hoto seleve louma. Munanae Tumuu vani bahata diuvumoumalekemo di hilokage di hoto kou seleve.


text:
Di uvue ataeau Dilava kabebihavoale kemo di abuhouvuanu. Katealemo di isiviale Dilavau kebia totonamo di aiohavoge di Iesu isivi kemouoholige elike di ata keau kemo lulelelahai.


text:
Dilavau subuta Iselala ata kebia tabagevege abu eseabe holisi atagave elehalu. Dilavau au ata kebiahi ui hoesegeveveve hoto abuho lounu. Isi au menakata ovei au vaveve hoto loui mamoale kemo abu guliguli seleve valu.


text:
Dilavau subutabuluveabe tabagevege Iselala ataeau valada kebiamo loholu. Ige Keliso keta valadaeabemo lohonu. Keu ata bahata onobenobe bahatae Kosive. Katealemo nahi vani bahata Dilava ivi ebagevai hoesehavogei. Hoto keu seleve.


text:
Dilavau au hoto loui mamoale keu dobaholinu. Iselala ata keau bahata Dilava ata holioholilu. Isito Iselala ata kebiamo Dilavau ata degomole tabagevege abu atave holilu.


text:
Ebalahamu valada keau bahata Dilava ata holioholilu. Isito Dilavau degomole tabagevege keau atave holilu. Dilavau Ebalahamuho loui avoe, “A mo Aisiki ke eseabuna a valada holisi.”


text:
Hoto kemo nahi hilokage Ebalahamu valada bahata keau Dilava ata holioholilu. Isito Iselala ata oleuoleu Dilavau au hoto loui mamoale ke evisi kemo uge keau Ebalahamu valada selevea.


text:
Dilavau au hoto loui Ebalahamuho mamonu. Au namihai avoe, “Di vani mole ebagemale vani kemo dana vuvuneaoge a keate Sela kena mo mole mai.”


text:
Di kemo hoto mole louge evive. Ebalahamu mo Aisiki keu Lebeka melamenu. Ige kemo move abuitauua. Ese keau mama igae.


text:
Isito ese keau abu neinae unie uvue ui vaveve dua vaveve toela vaholisege Dilavau keate keho loui avoe, “Moe ovokina kena au hohoe isivi vai.”Hoto ke ihuu koseanu. Dilavau vaveveabemo mole ebagemaholinu. Isito Dilavau au isivimo mo igae ebagemai hohavonu.


text:
Dilavau louale kemo nahiabuna vali loui kosea, “Dilava vaveveu inutolotoloholinu.”Ba, nahi kate halevai.


text:
Katealemo Dilavau atae isivi atae vavevemo abuhouvuholinu. Isito au isivimoike au abuhouvuaitedaevenu.


text:
Bukae Hotomo Dilavau Kini Beloho loui avoe, “Di a mamoge a Egubitovatae kosive holinu. Iale dana aemo di vuvunevaveve vage elike vatae ata bahata keabuna ke evisi hilokai kemo di ivi hoesehavoi.”


text:
Hoto kemo nahi hilokage Dilavana isivianiege atahouvuaitedaevei. Isito olemebia uvuu toloige auna kebia halevege abuna abu isivi vai.


text:
Hoto kemo mesoho la molena daho loui kosea, “Dilava vaveve keu kateige vadeuhoike keu nahie vaveve toelamo hoto louma. Ataeau bae Dilava isivi ke bamulivebene.”


text:
Ata oleu Dilava vavevemo hoto kateale louge keu toelanu. Ata moleu debata sosibani vage sosibani keu bae avuho hoto koseale loulivebene. “Vadeuhoike a kateale vanu.”


text:
Debata sosibani vamale kena au isivimo deba malei sosibani igaegae vagei. Auna isivianiege debata lovi iveve sosibani vaevei. Isi mesoho auna isivianiege momolu otovemale sosibani vaevei.


text:
Dilava vaveve keu ke nahate. Auna isivianiege olemeau negoai vaveve toela vai timale kebiamo au itumu hanavoge abu kemo toelai. Isito keu kateholisito hemevei ui isiviale abu hoidevei. Isito abu hoideveholige auna abuho au itumu ke hanavoi.


text:
Keu ata hemevei ui isiviale olemeau hoidevei lohoale kebiahouvuaihoesegevege abu atagave baluga elehai.


text:
Dilavau nahi hohavege nahi atave holilu. Nahi degomoleau Diue ata. Isege nahi degomoleau Diue ata holioholilu. Isito au nahi bahata hohavege nahi atave holilu.


text:
Au buka mole Hosea kemo loui avoe,<br/>“Di ata holioholiale kebia dana hohavege abuna di ata holisi.<br/>Di ata oletebiaho isiviholiale kebia dana hohavege abuna di uvue ata holisi.


text:
Di subuta Diue ata holioholiale kebiaho loui kosea, ‘Laeau di ata holioholilu.’<br/>Isito dana gabie ata kebiamo ata malevege abuna di ese holisi daluvutaukolikoliai.”


text:
Ige Aisaiau kemo hoto mole lounu. Isi avoe,<br/>“Diue ata keabuna davalae esaga nahate moagai.<br/>Isito Dilavana kebiamo moagaveite malevei.


text:
Aisaiau kemo hoto mole lounu. Isi avoe,<br/>“Kosive vuvunetekeu nahi havehatuvatege nahi Sodomame Gomalame ata kebia nahate vaiuoholilu.<br/>Isito Kosiveu kateholialemo nahie valadau ua.”


text:
Hoto kemo nahi hoto vadeu loui. Diue ata holioholiale keau isiviholiale abu ebika malevei Dilava humahainutolotolote kemo otoveliho. Isito evieviabe kemoike Dilavau abuho loui avoe, “Laeau di nimo inutolotolotea.”


text:
Ige Diue ata keau Mosese menaka ehovai isiviale kemo negolahai Dilava nimo inutolotoloai. Isito keau kemo negoholige Dilavau abuho loui avoe, “Laeau inutolotoloe ata holioholilu.”


text:
Vadealemoike Dilavau kateale lounu. Kosealemo abu evievi vaveve vaholisito abu isivie vaveve vama. Abu Munemohatoi dobuluvilu.


text:
Mune ke deiada Bukae Hotou lounu. Isi avoe,<br/>“Elehave.<br/>Dana Saioni keve Mune mole mamoge ataeabuna Mune kemo hatoi dobuluvisi.<br/>Isito oleuoleuabu uvu mai kemo mavoge auna kebia hoesegevei.”


text:
Di haokuvuia, di uvu bahata Iselala ata ovei di ata kebiaho guliguliaiisiviale abu hoidevege Dilavana kebia malevei.


text:
Keau Dilavau ata malevei humahainutolotolote kemo otoveveve ke hilokaholilu. Isito keau abu isivie humahate ke ehovama. Katealemo keau Dilava isivi vai humahave inutolotolote kela tioholima.


text:
Kelisou lohoale Mosese menaka ke mai selevetinu. Ige ata oleuoleuabu uvu mai avuemo mavoale keau Dilava nimo inutolotolote ata holilu.


text:
Subuta Moseseu hisaliai loui avoe, “Ata oleuoleuisiviai Dilava nimo inutolotoloho valiege menakave bahata ehovai elike kemo ui tigei.


text:
Subutavaveve keu kateanu. Isito aike ata oleuoleuabu evievimo negolahaliege abuna Dilava nimo inutolotololahai. Katealemo lainaho loui kosea, “Olena otogoe tai Keliso melamei dobai lohoi.”


text:
Lainaho hoto kateale loulive. Kosealemo Dilava hotoe dua keu laemo ua. No lae tiale la haivege la evievie hoto ke evige hoto keu lauvumoui la aimo ua.


text:
Katealemo lana la aimo loui kosea, “Iesu keu Kosive.”Isi lana la uvu bahatamo huhulahai kosea, “Dilavau hatihatimo Iesu etuvagehovelahanu.”Lana katelahaliege Dilavana la malevei.


text:
Nahi nahie uvu bahata Dilava omiale kemo nahi Dilava nimo inutolotololahalu. Iale nahie evievi kemo nahiabuna hotove loui kemo hilokage Dilavana nahi malevei.


text:
Bukae Hotou kemo loui avoe, “Ata oleuoleuabu uvu mai avuemo mavoliege abu bae dolodololahalivebene. Isito abunaukolikoli malei.”


text:
Dilava nimo Diue ata isi Diue ata holioholiale keau mole nahate. Dilava keu ata bahatae Kosive holinu. Katealemo ata oleuoleu Dilava imihage auna kebia tedaeve dua vai.


text:
Bukae Hotou kemo loui avoe, “Ata oleuoleu Kosive ivi loui imihale kebia auna tedaeveiukolikoli ovei.”


text:
Hoto keu kateanu. Isito ataeabuna abu uvu mai avuemo mavoholiliege abuna oleve kateai ke imihai. Isi abuna hotove eviholiliege abuna oleve kateai abu uvu mai avuemo mavoi. Ige ataeabuna hotove loui kebia haiveholige abuna oleve kateai hotove evisi.


text:
Ige Dilavana hoto loumaleata hanaveholige abuna oleve kateai hoto loui kebia haivei. Bukae Hotou kemo loui avoe, “Hoto loumaleata keabuna hotoe dua mai lohoge ataeabuna kemo vahaeholahai.”


text:
Isito ata degomoleau hotoe dua evisi maholilu. Aisaiau kemo loui avoe, “Kosive, ataeau di a hoto loumaleke evioholilu.”


text:
Di louale keu koseanu. Ataeau Keliso hoto loui ata haivege degomole abuna hoto ke evisi abu uvu mai avuemo mavoi.


text:
Isito ata degomole keau kateale valivebene. La huhuige ataeau subutahotoe dua ke evioholilu. Ba, seleveta abu ke evilu. Bukae Hotou kemo loui avoe,<br/>“Hoto loui ata haivemale keau vata bahatae tiale hoto ke loui ata haivege abu ke evisi gabilahalu.”


text:
Di la belageve moleage evive. La huhuige Iselala ata keabuna hoto ke hilokaholilu. Ba, keau ke hilokalu. Moseseu subutakemo loui avoe,<br/>“Di Dilava hoto louge la eviholimale kemo auna ata degomole kebia humahaalavoge abuna hotove evisi vage lana kebia maina mai isi kebiaho itumulahave.”


text:
Ige Aisaiau kemo Dilava hoto mole inuta lounu. Isi avoe,<br/>“Ataeau di kaovai di elehaholiale kebia dana haivege abuna di hilokai.<br/>Ataeau di imihaholimale kebia dana di ebika haivege abuna kemo di hilokai.”


text:
Dilava hilokaholimale ata kebiaho Dilavau hoto kateale lounu. Isito Iselala ata kebiaho Dilavau loui avoe,<br/>“Di vani bahata di ada hatui isiviale abu dae lohoi.<br/>Isito abu di kabebihavoi di hoto evioholilu.”


text:
Di la belageve moleage evive. Subuta Iselala ataeau Dilava hoto evioholige Dilavana kebia haleve seleveanu. Ba, keu kateholinu. Dau Iselala ata. Di Ebalahamu valada holisi Benidiamenimo lohonu.


text:
Dilavau subutaau ata kebia malevenu. Isi aike kebia haleveholinu. Lana Bukae Hotomo hoto mole huhulahalu. Hoto kemo Ilaidiau Iselala ata kebia vaveve loui Dilava namihanu.


text:
Au loui avoe, “Kosive, keau a beloveta ata havei a hoesehavomale mune vitale ke koilahalu. Ige da igae uge abu isiviale dahavoi.”


text:
Elaidiau hoto kateale louge Dilavau hotove ibinaho loui avoe, “Ba, di seveni taoseni (7,000) ata malevege abu loboe dilava Baelo ke hoesehavoholisito da igae hoesehavoma.”


text:
Subuta Dilavau Iselala ata bahatamo seveni taoseni (7,000)unahamalevenu. Isi novae vani komo ata bahatamo ata degomole malevema. Kebia isivimo maleveholisito au isivimoike au malevema.


text:
Atae vaveve kemo au kebia maleveholima. Ataeau ono vade vamale kemo Dilavau maleveholima. Isi abu ono vade vamale kemo au malevevatebene isivive keu seleve holioholinu.


text:
Vadealemoike Iselala ata keau Dilava vaveve inutolotolote kaovai elehaholilu. Kosealemouvuiabeu toloige keau ke elehaholilu. Isito Dilavau aike au isivimo ata degomole tabagevege abu hotove evima.


text:
Subutavaveve kemo Bukae Hotou loui avoe,<br/>“Dilavauuvuiabebamuge huhuihuhuiabeu momanu.<br/>Isi niabe bamui golemaeabeta bamuge keau hotove evisi elehaholilu.<br/>Subutakeu kateanu.<br/>Isi novae vani komo auna katealeta vai.”


text:
Deividiu subutavaveve katealemo hoto mole lounu. Isi avoe,<br/>“Keau Dilava hoto evioholisito abu vahaeho lovi vamale keunahahuhulahai vamale keu mavinahate malevema.<br/>Keau kemo dobuluvisivatetumu malema.


text:
Ige Dilavau niabe bamuge keau neniai elehaholima.<br/>Isi vani bahata vaveve toela isute hovadaeabemo otovema.”


text:
Hoto kemo di la namigevege evive. Lana huhuige Iselala ata keau vaveve kemo dobuluvisiuoholilu. Ba, keau kateholilu. Kosealemo keau vaveve toela vamale kemo Dilavau kebia halevei Iselala ata holioholiale kebiata malevema. Dilavau vaveve kateale vai isiviale Iselala ata keau kebia elegevei touiabemai isi elike kemo hoidevei.


text:
Iselala ata keau vaveve toela vamale kemo Dilavau vatae ata degomole hoesegevenu. Keau dobuluviale kemo Dilavau Iselala ata holioholiale kebia malevei hoesegevenu. Isito vani mole Iselala ata keabuna hoidevei Dilava ehovage auna kebia hoesegevege vatae ataeabuna kemo ue dua vai.


text:
Diue ata holioholiale laheho di hoto mole loui la namigevei. Diue ata holioholiale laheho Dilavau di ebagemage di abostolo holisi la haivema. Dilavau di ebagemage di lovive ke vae dua vama.


text:
Dilavau Diue ata kebia halevege Diue ata holioholiale kebiau Dilavaluvutaigaetolahalu. Diue ata keau nova haluviale kebia nahate. Isito vani mole Dilavana kebia malevege abuna haluvisihovedeveale ke nahate vai.


text:
Ebalahamu isi Diueumukakeau idie alumu ke nahate. Ige valadaeabe keau idie ada kebia nahate. Iale alumuveabuna tumuteholige adave kebiatana tumuteholisi.


text:
Isito idi kemo idie ada degomoleau toelage Dilavau heiovei bohisi botoe idie ada degomole malei lovoeabemo otovenu. Diue ata holioholiale la kebiau botoe idie ada kebia nahate. Isi Diue ata kebia vuvunemonego malema.


text:
Dilavau idie ada degomole bokoale kemo lainaho la ebika tabagevei huhulahai kosea, “Dilavau no malevege noeau duave.”Lainaho katelahalive. Laeau idie adaunahaea. Alumuvekeu idie adamo nego maholima. Isito idie adaeau alumuvekemo nego malema.


text:
Hoto kemo la degomole abuna loui kosea, “A hoto keu seleve. Isito Dilavau idie ada degomole bokoisege noeau lovoeabemo ua.”


text:
La hoto kateale louge keu seleve. Isito lainaho ke huhulahai la ebika tabagevelive. Kosealemo keau abu uvu mai Dilava omiholiale kemoike Dilavau kebia halevenu. Isito laeau la uvu malei Dilava omiale kemoike la lovoeabe malelu. Katealemo lainaho la ebika tabagevelive. Isito Dilava vabuhavoi la ebika nenigeveve.


text:
Diue ataeau subuta Dilava idimo idie ada nahate holilu. Isito keau abu uvu mai avuemo mavoholige Dilavau kebia halevenu. Katealemo lainaho la ebika tabagevelive. Lana katelahage Dilavana la halevei.


text:
Di louale kemo la Dilava vaveve elehalu. Ata degomoleau subutadobuluvige Dilavau abuho itumuanu. Isito keu lahehouvuaila tedaevenu. Lana Dilava isivi vage auna la tedaevei tigei. Isito lana isivive vaholige auna la halevei.


text:
Ige Diue ataeau subutadobuluvisi Dilava halevale keabuna tota hoidevei lohoge Dilavana kebia malevei. Dilavana au negomo kebia malevege abuna hoidevei abu subutaumalekemo ui.


text:
Diue ata holioholiale laeau botoe idi ke nahate. Isege Diue ata keau bulue idie dua ke nahate. Dilavau bulue idi ke ada bokoai botoe idie ada malei ke lovomo otovegeulilu. Katealemo Dilavana isivianiege idie ada bokoale kebia malei tota lovovemo otovege abunaulisi.


text:
Di haokuvuia, Dilavau subutahoto ko loui ata namigeveholinu. Evive. Diue ataeau aike Dilava halevageuvuiabeau tololahalu. Isito keau vani bahata tololahaiulivebene. Vani mole Dilavana Diue ata holioholiale kebia malevei gabiage Diue ata keabuna hoidevei. Katealemo lainaho huhulahai loui kosea, “Noeau lulelelahai Diue ata kebia evigevelu.”


text:
Dilavana gabie Diue ata bahata malevege abunauvevedua vai. Bukae Hotou kemo loui avoe,<br/>“Ata maleveve Kosive kena Saionimo dobai lohoi Diekobo valadamo vaveve toela bahataulihageuoholisi.


text:
Diue ataeau Dilava hotoe dua evioholiale kemo keau Dilava aiohavoma. Isito Diue ata holioholiale laeau vaveveabe kemo hotoe dua malu. Dilavau subuta Diue ataeumukakebia tabagevenu. Katealemo auna au isivimo valadaeabe ata kebia malevei.


text:
Dilavau subutaau hoto loui mamoale ke au bae huhuaike halelivebene. Isito auna au isivimo au ata tabagevei hoesegevei.


text:
Ige Diue ata holioholiale laeau subuta Dilava hoto evioholima. Isito Diue ataeau aike Dilava hoto evioholige Dilavau lahehouvuaila malevege la hotove evima.


text:
Diue ataeau aike Dilava hoto evioholima. Isito Dilavau lahehouvuaila maleveale ke nahate gabie auna kebiahouvuaimalevei.


text:
Dilavau hilokage ata bahata keau hotove evioholimale ataea. Kemo auna au isivimo kebia bahatahouvuai.


text:
Nahie Dilava keu baluga. Ige luleleve keta balugataho. Olena huhuihuhuive kaovai vaveveve ke hilokai. Atabeu bae ke hilokalivebene.


text:
Bukae Hotou kemo loui avoe,<br/>“Olena Kosive huhuihuhui ke hilokai.<br/>Olena huhuihuhui kemo ke haivui.


text:
Kosiveu onobenobe bahata vaeveale ke vuvunemoonobenobe bahataeau ui tima. Isi onobenobe bahata keabuna hoesehavogei. Katealemo nahi vani bahata Dilava ivi hoesehavogei. Hoto seleveike.


text:
Di haokuvuia, Dilavau nahihouvuainahie tedaeveale kemo di la namigevei isiviale la vava hoesegevei vaveve tumuteholisi Dilava vahaeho vai hoesehavove. Lana katelahaliege guliguli seleve vave.


text:
Lainaho vatae vaveve ehovagelive. Isito huhuihuhuiedoga vai Dilava ehovage auna la huhuihuhui ekovehage lana kemo isivive hilokai vahaehove vai hoesehavove.


text:
Dilavau au uvu daoi di hoesehavoale kemo di la bahataho louma. Lainaho la ebikaunahahuhueveila ebia malei hatuevelive. Isito Dilavau au evievi laoveale kemo la vaveve huhueveila ebika tatolevave.


text:
Ke nahate nahiau moagamoaga. Isito Iesu Keliso kemo nahiau bahata igae. Iale kemo nahiabuna igaegaeai mole hoesegevei.


text:
Katealemo Dilavau au uvu nahiovei au lovi igaegaeai nahioveale ke nahi vai. Isi mesoho au hoto louveveke lovi nahiovege nahi evievimo hoto ke loui ata haivei.


text:
Isi mesoho au ata tedaeveve ke lovi nahiovege nahi ke vai. Isi mesoho au ata haiveveve lovi ke nahiovege nahi ke vai.


text:
Isi mesoho au ata negotieveve lovi ke nahiovege nahi ke vai. Isi mesoho au ata degomoleau kunaiholimale kebia tedaeveho louge nahi kebia tedaeve dua vai. Isi mesoho au ata nibieveve vuvunenahiovege nahi kebia nibieve dua vai. Isi mesoho au isiviale nahi ata degomolehouvulahai tedaevege nahi vahaehota ke vai.


text:
Moleho isivilahai mole tedaevemale kemo lainaho mole lobogevelive. Vaveve toela vai mole aiogeve halevave. Isito vaveve dua la vamale keunahavageve.


text:
Kelisoluvutaigaetolahai molehi haokuvulahale kemo moleho isivilahai mole tedaeveve. Lainaho mole aiogevelive. Isito mole hoesegeveve.


text:
Gabie vavevete keho huhulahai vahaeholahave. Vatetumuu laemo lohosege avuemo negolahave. Isi vani bahata Dilava imihageve.


text:
Ata oleu la aiogevege lainaho vaveveve toela ke ibina vai avuho lougelive. Isito Dilava imihage auna ke hoesehavoi.


text:
Ata oleuoleuvahaeholahage kebiahi vahaeholahave. Isi ata oleuoleuuvulahai ninalahage kebiahiuvulahai ninalahave.


text:
La vaveve dua vamale ke ata bahataho vageve. Lainaho la ebika malei hatueveiloui kosea, “Noeau atae dua.”Isito la ebika tatolevai ivioholimale kebiata tedaevegeve.


text:
Ata oleu laemo vaveve toela vage lainaho vaveve toelata ibinave valive. Isito vaveve dua vai mole hoesegevege ataeau la vaveve dua ke elehai hilokage vaveve katealeu duave.


text:
Di haokuvuiaataeau la aiogevege lainaho ke ibina valive. Isito ke halevage Dilavana bae ke ibina vai. Bukae Hotomo Dilavau loui avoe, “Ataeau la aiogevege lainaho ke ibina valive. Dana bae vaveveabe ke ibina ovei.”


text:
Katealemo Bukae Hotou louale ko nahate vageve. Au loui avoe, “La aiogevemale ata keau vaelahage lovi oveve. Mesoho keau enulahage e hai oveve. Lana vaveve kateale abuemo vage keabuna abu laemo vaveve toela vale ke huhulahai matilahai.”


text:
Lainaho vaveve toela keho humahaalavogelive. Isito vaveve dua vai avuemo negolahage vaveve toelau bae la malevelivebene.


text:
Di hoto mole louge evive. Nahi bahata vatae gamani kosive kebia hoto evigei. Kosealemo Dilavaike au isivimo kebia otovege abu vuvunemalei gamani holilu.


text:
Ata olemeau kosive kebia hoto evioholiliege Dilava hototaike abu ke evioholilu. Keabuna katelahage Dilavana kebiamo hoto loui ibinae toela ovei.


text:
Hoto evioholisi vaveve toela vamale keau bae kosive kebia vabugevelivebene. Isito hoto evisi vaveve dua vamale keabuna kosive kebia vabugevei hotoeabe evisi. Lana isivilahai kosive kebia vabugevei vaveve dua vage keabuna la hoesegevei.


text:
Dilavau kosive kebia tabagevege keau lauvevedua valiho lovilahai la tedaevema. Isito lana vaveve toela valiege kemo vabulahave. Kosealemo abuna abu vuvunemola vaveve toelae ibina vai. Dilavau kebia tabagevei isiviale keau vaveve toela vamale kebia ibina ovei.


text:
Nahi hilokage menaka ehovamale keu duave. Isito nahiabuna menaka ehovaholiliege Dilavana ibinae toela nahiovei. Katealemo gamanie hoto evisi ehovave.


text:
Dilavau gamani kosive kebia tabagevege keau lovilahai la tedaevema. Katealemo abu louge hotoeabe evisi takesie moni otovegeve.


text:
Lana ata molemo onobe maliege ke ibina vai omive. Lainaho ke momahavolive. Isito moleho isivilahai mole tedaeveve. Kosealemo ata oleu au haoka isivi omisi hoesehavoale keu menakae hoto bahataike au ke vanu.


text:
Menakae hoto keu loui avoe, “Lainaho mole keatehi hotohotoai ladevegelive. Lainaho ata havelive. Lainaho vavoloalive. Lainaho la haokuvue kunai elegevei isivilahalive.”Isi menaka degomole kebiatamo hoto kou baluganu. Hoto keu avoe, “Nahi nahie ebika isivi oveale ke nahate nahi nahie haokuvu kebia isivi ovei kebia hoesegevei.”


text:
Nahi moleho isivilahai mole tedaevemale kemo nahi bae molemo vaveve toela valivebene. Nahi isivi mole ovemale kemo nahi menakae hoto bahataike evisi vama.


text:
La hilokage vanie gabiu lohoma. Katealemo ladeve halevave. Isito hovedevei di louale ke nahate vave. Kosealemo nahi subutanahie uvu mai Dilava omiale vani keu egeanu. Isito Dilavau nahie maleveve vani keu vuguvuguanu.


text:
Vaviu aikeuoholima. Isege vau alamoma. Katealemo nahi vavie vaveve vamale ke halevaito atagae vaveve vai vaveve toela bamui.


text:
Nahiau atagae ataea. Katealemo nahi vaveve duaunahavai ui. Nahi iveve toela va halevai e toela i halevai keate vavolo halevai teibae vaveve halevai mole have halevai mole maina mai i halevai.


text:
Isito nahie Kosive Iesu Keliso ke vaveveunahavai nahie vavae isivie toela nahi vamale ke va halevai.


text:
Evievi ata moleu lae lohoi Bukae Hotomo hoto vade louge lainaho avuho itumuaihotove koiagei. Isito halege au huhuale ke loui.


text:
Evievi ata molena loui kosea, “Dana lovi bahata igei.”Ige evievi ata molena loui kosea, “Dana mesia i haleito bulue loviunahaigei.”


text:
Lovi bahata imale keau mesia ioholimale kebia vavevemo hoto louge keu toelanu. Ige mesia ioholimale keau lovi bahata imale kebia vavevemo hoto louge keu toelanu. Kosealemo Dilavau kebia malevege keau esemuve holilu.


text:
Keau esemuve holiale kemo olena kebia vavevemo hoto loui. Lainaho katelahalive. Isito Kosive igae kena vaveveabemo hoto loui. Vaveveabeu dua vage mesoho toelage kena ke kaovai hoesegevege keabuna hovedevei negolahai.


text:
Ata degomoleau huhuige vani moleu tumute. Ige vani degomoleau tumuoholilu. Isege ata degomoleau huhuige vani bahata keau mole nahate. Hoto kemo nahi huhuihuhui abui va halevaito igaegaeai nahi ebikaho huhulahai.


text:
Ata degomoleau vani mole ebagevai huhulahai kemo Dilava hoesehavoma. Ige ata degomoleau lovi bahata iveve kemo lovi ke hoesehavoi ke isi kemo Kosive hoesehavoma. Isege ata degomoleau mesia ioholimale keau Dilava ivi hoesehavoi mesia ke ioholisi kemo Kosive hoesehavoma.


text:
Katealemo la vadeuhoike la haokuvue vavevemo hoto loui aiogevema. Nahiabuna bahata Dilava nimo lavisege auna nahie vaveve kaovai kemo hoto loui.


text:
Bukae Hotou kemo loui avoe,<br/>“Dau vani bahatauveve Kosive.<br/>Katealemo ata bahataeabuna di nimo kome bokoai vata bisi.<br/>Isi keabuna di ivi hoesehavoi loui kosea, ‘Dilava.’”


text:
Katealemo lainaho mole vavevemo hoto loui mole aiogevelive. Isi mesoho vaveve mole vage abu kemo dobuluvisivaveve toela valive. Isito vaveve duaunahavai la haokuvu kebia hoesegeveve.


text:
Di nahie Kosive Iesu keti igaetoale kemo di hilokage iveve lovimo toelabeuuoholinu. Isito ata olemebiau huhuige lovi keu toelage lovi kena abuemo toelai.


text:
Katealemo lana la haoka nimo mesia mole au ioholimale ke igeuvuvenakemo toelage la ke aiohavolu. La kemo ke isivi omioholilu. Kelisou ata keho hatialemo lainaho lovi ke isi ke aiohavolive.


text:
La huhuige la ke iale keu duave. Isito la haokae nimo la ke ige auna huhuaikosea, “Keu toelanu.”Kate halevave.


text:
Nahi Dilava adae vuvunemoui lovi isi e iveve keu baluga holioholinu. Isito Dilavau au Munanae Tumu nahiovege nahi kemo vaveve inutolotolote vaiuvevedua vai vahaeholahaveve keu baluga.


text:
Iale oleuoleuvaveve katealemo Keliso hoto evisi ehomage Dilavana kemo vahaehoabe vai. Ige ataeabuna vaveveabe elehai loui kosea, “Vaveveabe keu duave.”


text:
Lainaho lovi iveve kemo Dilava vaveve aiohavolive. Nahi lovi bahata iveve keau duave. Isito lana la haokae nimo lovi mole au ioholimale ke ige kena ke elehai avuta ke isi huhuige au lovi iale keu avuemo toelage lana kemo vaveve toela vave.


text:
Isito vaveve duaikeko. Lainaho mesia mole isi e mole isi vaveve mole la haoka nimo vage au kemo dobalive.


text:
Hoto kemo la huhuihuhui mole vasege la haokau huhuihuhui mole vage lainaho kemo la haoka aiohavolive. Isito Dilava imihage auna ke hilokai. Lana la iveve ke huhulahai Dilava nimo ke ige Dilavau kemo hoto louholige lana kemo vahaeholahave.


text:
La huhuige lovi moleu laemo toelasege la ke ige Dilavana kemo hoto loui. Kosealemo la huhuige lovi keu laemo toelanu. Isito la ke iale keu vaveve toelaike la ke valu. Isi la vaveve onoleta huhuige keu laemo toelasege la ke vale keta vaveve toelaike la ke valu.


text:
Keliso keu au ebikaunahahuhuoholinu. Kemo Bukae Hotou loui avoe, “Ataeau hotoe toela loui Dilava aiohavoale hoto ke bahatau daemo lohonu.”Kelisoike hoto ke mai selevetinu.


text:
Abu subuta Bukae Hotomo hisaliale hoto ke bahatau nahie haivege nahi kemo kabebiholisito negolahai gabie vaveve ke huhulahama.


text:
Dilava keike nahie tedaevege nahi kabebiholisito kemo negolahai uma. Katealemo di isiviale keu la negotievege la Iesu Keliso vaveve ke huhulahai uvu igaemo mole hoesegevei.


text:
Kelisou nahie hoesegevei nahie tedaevemale ke nahate nahi mole tedaevei mole hoesegevegei. Nahi katelahage ataeabuna Dilava ivi ebagevai hoesehavoi.


text:
Di kemo hoto mole louge evive. Dilavau subuta Diue buluvekebiaho hoto loui mamonu. Iniale vani mole Kelisou Diue esemu holisi Dilavau hoto louale ke mai selevetige nahi kemo hilokage Dilava hoto keu seleve.


text:
Kelisou ke vai isiviale Diue ata holioholiale keau Dilavau abuhouvuaitedaeveale kemo abu hoesehavoi. Bukae Hotou kemo loui avoe,<br/>“Dana Diue ata holioholiale kebiahi a ivi ebagevai nogoli loui a ivi hoesehavoi.”


text:
Isi tota loui avoe,<br/>“Diue ata holioholiale la bahata oleve keveumalela bahata Kosive ivi hoesehavove.”


text:
Ige Bukae Hotomo Aisaiau loui avoe,<br/>“Deividi mama Diesi ke valadana bae lohoi.<br/>Dilavau ke ebagemage auna Diue ata holioholiale kebia kosive holige keabuna ke huhulahai abu uvu avuemo mavoi.”


text:
Dilava keu gabie vaveveu lohoveve ke kosive. Iale la evievimo di isiviale auuvevedua laovege lana kemo vahaeholahave. Ige elike Munanae Tumue vuvunekemo lana Dilavau gabie vaveve ke huhu balugave.


text:
Isito di subutaloui la haiveale kemo di isiviale tota levaleva komo isuta loui la namigevei la negotievei. Dilavau au uvu daoi di tedahoge di lovive ko vai la haivema.


text:
Di Iesu Keliso esemu holisi Dilava hoto loui Diue ata holioholiale kebia haivema. Di kateige Munanae Tumuuuvuiabehoesegevei malevege keau Dilava nimo duave.


text:
Isito di isiviholiale di vamale ke louliho. Keliso keike nego daoge di Diue ata holioholiale kebia haivege abu Dilava hoto evisi ehovama.


text:
Di hoto negote loui Munanae Tumue vuvunemovaveve nimolete vai vikoe vaveve vage keau kemo Dilava ehovalu. Di Dielusalemae lamisi Keliso hotoe dua loui o igaegae kebia haivei tialeu Ililikami ketala velemanu.


text:
Di isiviale vani bahata ataeau Iesu Keliso hotoe dua evioholimale kebia haivege abu hoto ke evisi. Di isiviholiale ataeau Iesu hoto eviale keve taliho. Di isiviholinu subutaata moleu loviale kemo lovialiho.


text:
Vani moaga di isiviai lae lohoi la elegevei. Isito di kove lovi baluga vamale keu di tiveve humahabamunu.


text:
Vagana moaga di la elegeveholinu. Isito di aike kove loviamaleuuoholima. Iale dana bae lae lohoniege la elegevei.


text:
Di huhuale keu koseanu. Di isiviale matama mole Sibeini keve tai. Isito dana vasohuta Lomae lohoniege la elegevei lahehiukaukaniege Sibeinie tiho vage di tedahoge di tai.


text:
Kosealemo Masedonia ekalesia isi Giliki ekalesia keau abu isivimo Dilava ataeau kunaiholimale kebia tedaevei moni otoveale ke dana malei Dielusalemae tai.


text:
Di kebia namigeveholinu. Isito keau abu isivimoike moni ke otovelu. Abu katelahale keu duave. Kosealemo vasohuta Diue ataeau Dielusalemaeumalekeau Dilava hotomo Diue ata holioholiale kebia tedaevelu. Ige Diue ata holioholiale keau abu kunaimo Diue ata kebia tedaevelu.


text:
Dana moni ke malei Dielusalema ata kebia ovegeuoholige dana lohoniege la elegeveito tota halei Sibeinie tai.


text:
Di haokuvuia, nahie Kosive Iesu Keliso keu nahi hoesegevege Dilava Munanae Tumuu au isivi nahioveale kemo di isiviale daluvutaigaetolahai guligulilahai daho Dilava imihave.


text:
La daho guligulilahage evieviholimale ataeau Diudiaeumalekeau bae dahavolivebene. Isi tota daho guligulilahage Diue evievi ataeau Dielusalemaeumalekeabuna Diue ata holioholialeau moni otovege di malei oveveve ke kabebihavo halevaito moniabe ke malei vahaeholahai.


text:
Keabuna katelahage datana kemo vahaehoai. Ige Dilavau isiviage dana lae lohoge nahi mole negotievei.


text:
Di hoto mole louge evive. Nahie evievi keate mole keu Senikilia dubumoloviai ata kebia tedaevema. Iviveike Voibe.


text:
Keate keu lae lohoge Kosive ivimo mai o hatuve. Laeau Dilava ataea. Katealemo onobeu avuemouoholige ke tedahoi omive. Keate keu ata moaga tedaeve dua vai data tedahonu.


text:
Akuilauabu mahina Bisilati daluvuta Iesu Keliso lovi vamale ataea. Di vahaeho hoto ko hanavoi isiviale la ko loui namigevei.


text:
Vani mole ataeau dahavoho vasege keau di tedaholu. Katealemo di vahaehoabe vanu. Ige Diue ata holioholiale kebiamo degomoleau ekalesia holiale kebiata vahaehoabe valu.


text:
Ekalesiau kebia omo guligulilahamale kebiaho di vahaeho hoto ko loui namigeveve.<br/>Di uvue haoka mole Ebanatasi keho di vahaeho hoto kota loui namihave. Malaha keu vasohuta Esia vatae Keliso hoto evisi evievi ata holinu.


text:
Isi Diue ata abuita Adolonikasi isi Diuniasi kebiaho di vahaeho hoto loui namigeveve. Keau subutadaluvutadibulae ua. Abostolo ataeau kebia hilokagevelu. Di subutaevievi ata holioholisege keau Keliso ehovai evievi ata holilu.


text:
Keliso lovimo nahi tedaevemale Ebanasi keho di vahaeho hoto ko loui namihave. Isi di uvue haoka mole Sitakasi keta namihave.


text:
Ige ata mole Abelasi keu Keliso lovi haleholisito kemo negoimale keho di vahaeho hoto loui namihave. Isi Alistobulasiomoumalekebiaho di vahaeho hoto ko loui namigeveve.


text:
Ige Helodioni no avuti Diue ata holiale keho di vahaeho hoto ko loui namihave. Isi di haokuvuiau Kosive ata holisi Nasisasi omoumalekebiata namigeveve.


text:
Keate abuita Talaivanea isi Talaivosa keau Kosive lovimo negolahamale kebiaho di vahaeho hoto ko loui namigeveve. Isi di uvue haoka Besisi keu Kosive lovimo negoimale keho di vahaeho hoto ko loui namihave.


text:
Luvasiu Kosivemo lovie dua vamale keho di vahaeho hoto ko loui namihave. Isi neinaveu vani bahata di mai au mo toamale ke namihave.


text:
Isi Asikitasi, Belegoni, Hemesi, Batobasi, Hemasi, isi ekalesia ata bahata kebiahiumalekebia bahataho di vahaeho hoto ko loui namigeveve.


text:
Isi Bilologasi, Diulia, Neleasi isi amakinive, Olimibasi, isi Dilava ata bahata keveumalekebiaho di vahaeho hoto ko loui namigeveve.


text:
Di isiviale la mole elegeveliege mole vahaeho vai mole ada hatuve. Keliso ataeau koveumalekeau bahata laheho abu vahaeho hoto ko hanavolu.


text:
Di haokuvuia, dana hoto mole loui la namigevei. La subutahotoe dua evisi malu. Ige ata degomoleau lae lohoi la uvu isi la tasaligevema. Katealemo nenilahai ata kebia vaveve aehave.


text:
Ata keau vaveve kateale vamale keau nahie Kosive Iesu Keliso lovi vaholima. Isito keau abu isivi vaveveike abu ke vama. Hotoeabe kena heai dua vai. Hoto kemo abuna luleleholimale kebia lobogevei malevegei.


text:
Laeau hotoeabe evioholisito hotoe dua evisi ehovama. Katealemo di la vahaeho vai isiviale la vaveve duamo lulelelahaito vaveve toela huhu halevai.


text:
Dilava keuuvevedua nahioveveve ke Kosive. Katealemo auna vuvunelaovei la negotievege lana Setene vaveve toela ke aehai negolahai tigeve. Ige di isiviale nahie Kosive Iesu keu vani bahata la huhueveila hoesegevegei.


text:
Di haoka Timoti daiti loviamale keu laheho au vahaeho hoto hanavonu. Ige Lusiasi, Diesoni isi Sosibata keau abuta laheho abu vahaeho hoto hanavolu. Keau no abuhi Diue ataea.


text:
Di lousegedi hoto hisaliamale ivilike Tesiasi keu avuta Kosive ata. Kemo au avuta laheho vahaeho hoto ko hanavonu.


text:
Ige Gaeasi keu di mai o hatui ekalesia bahata hoesegevemale keta laheho vahaeho hoto ko hanavonu. Ige taunie moni nalimale Elasitasi isi nahie haoka Koatasi keau laheho vahaeho hoto ko hanavolu.


text:
Di isiviale nahie Kosive Iesu Keliso keu vani bahata la huhueveila hoesegevegei. Di hoto keu seleve.


text:
Di Dilava ivi ebagevai hoesehavoi isiviale au vuvunelaovei la negotievege lana di Iesu Keliso hotoe dua loumalekemo negolahai uve. Dilavau subutaau hoto mahogovage ataeau ke hilokaholilu. Isito au nova au hoto ke daiai nahi haivege nahi hilokalu.


text:
Subutabeloveta keau hoto ke hisalilahage ataeau kemo luleleholilu. Isitoukolikoli Dilavau aike hoto ke daiage ata bahataeau ke hilokalu. Ige ata oleuoleuisivilahaliege hoto ke evisi abu uvu mai avuemo mavoi ehovai tai.


text:
Dilava ke igaeu lulelete. Katealemo nahi vani bahata Iesu Kelisomo Dilava ivi ebagevai hoesehavogei. Di hotoe gabiu kemo kateanu.


text:
Dau di ivilike Bolo. Dilavau au isivimo di hohavoge di Iesu Keliso abostolo holisi lovive vama. Da isi nahie haoka mole Soseteni noeabulikelevaleva ko laheho hanavoma.


text:
Dilava ataeau Koliniti oeumalelahehoike no ko hanavoma. Dilavau la hohavei isiviale la Iesu Keliso ata holisi vaveveve nahate vai. Kemoike no laheho levaleva ko hanavoma. Isi ataeau oleve keve nahie Kosive Iesu Keliso ke ivi hoesehavomale kebia bahatahoike no hoto ko hisaliai hanavoma. Iesu keu kebia bahata isi nahi bahatae Kosive.


text:
Di isivialeike nahie Mama Dilava isi nahie Kosive Iesu Keliso keau la huhueveila hoesegevege lana ue dua vave.


text:
Di vani bahata laheho guliguliai Dilava imihama. Kosealemo keu Iesu Kelisomo la huhueveila hoesegevenu.


text:
La Iesuluvutaigaetolahale kemo Dilavau la vaveve bahata hoesegevege la kemo lulelebaluga malei hotove louma.


text:
Katealemo laeau nahie Kosive Iesu Kelisou lohoveve ke hemeiumalekemo Dilavau la hoesegevei au lovi vaveve vuvunelaovenu.


text:
Auna la negotievelage vanie gabila nahie Kosive Iesu Keliso keu lohoge vaveve toelabeu bae laemoulivebene.


text:
Nahi hilokage Dilavau la negotieveho louale ke auna vai. Dilavau la hohavei isivialeike la move Iesu Keliso nahie Kosive keluvutaigaetolahai ui.


text:
Di haokuvuia, nahie Kosive Iesu Keliso ke ivimo di la namigevema. Lainaho mole tasalievei uvu abuialive. Isito la bahata uvu igaeave. Lana katelahaliege igaetolahai huhuihuhui igae vageve.


text:
Di haokuvuia, Koloe omoumaleata degomoleau di namihage di hilokage la moleho itumue hoto loui mole aiogevema.


text:
Di louale keu koseanu. La degomoleau loui kosea, “No Bolo ehovama.”Ige la degomoleau loui kosea, “No Abolosi ehovama.”Ige la degomoleau loui kosea, “No Bita ehovama.”Ige la degomoleau loui kosea, “No Keliso ke ehovama.”La hoto kateale louge keu toelanu.


text:
Di la namigevema. Kelisonike la tasalievenu. Mena la huhuige Bolo danike laheho idie domo hatinu. Lana di ivimonike babatisolahalu.


text:
Di kateholinu. Di la babatisogeveholinu. Isito Kilisibasi isi Gaiasi ata abuita keunahadi babatisogevenu. Di ata moaga babatisogeveholiale keu duave.


text:
Di huhuige di ata moaga babatisogeveholinu. Isito di ata abuita kebia babatisogevei Sitevanasi omoumalekebiata babatisogevenu.


text:
Ata babatisogeveho Kelisou di hanavoholinu. Isito hotove dua loulihoike au di hanavonu. Keu isiviholialeike di atae lulelemo hoto ke louliho. Dana kateige Kelisou idie domo hatiale ke vuvuneu bae daemoulivebene.


text:
Ata oleuoleuevioholisito hatihatie humahala timale keau Kelisou idie domo hatiale hoto kemo luleleholisi huhulahai loui avoe, “Momae hotoike.”Isito nahiauukolikolie humahala timale nahi hilokage hoto kemo Dilava vuvuneu ua.


text:
Bukae hotomo Dilavau loui avoe,<br/>“Dana luleletebiamo luleleabe malege aunauoholisi.<br/>Isi ataeau abu lulelemo ono vade vamale ke dana bamui.”


text:
Dilava hoto kemo vatae vavevemo luleleamale keabuna oleve kateai. Ige vatae vaveve huhulahai kemo lulelelahamale keabuna oleve kateai. Dilavau nahie haivege nahi hilokage vatae lulelekeu momae vaveve.


text:
Dilavau au lulelemo humahadaeabe bamuge ataeau bae abu lulelemo Dilava hilokalivebene. Ataeau huhuige nahi Dilava hoto loumalekeu momae hoto. Isito ata oleuoleuhoto ke evisi kemo lulelelahage Dilavana kebia malevei.


text:
Diue ataeau isiviai vikoe vaveve elehai hilokaito bae hoto ke ehovai. Isege Giliki ataeau hoto keho isiviholisi vatae lulelekeunahakaovama.


text:
Isito nahiau Iesu Kelisou idie domo hatiale ke hoto loui ata haivema. Ige Diue ataeau hoto ke evisi itumulahai isiviholilu eviliho. Isege Giliki ataeau hoto ke evisi loui avoe, “Momae hotoike.”Ata keau katelahama.


text:
Isito Dilavau Diue ata isime Giliki ata degomole hohavege abu hilokage Keliso kemo Dilava vuvuneu luleleveti ua.


text:
Ataeau huhuige Dilava hoto keu momae hoto. Isito Dilava hoto keu atae luleleatae hoto ke evihanu. Ataeau huhuige Dilava vaveve keu negoholinu. Isito Dilava nego keu atae nego ke evihanu.


text:
Di haokuvuia, Dilavau la hohaveale ke huhulahave. Laeau atae nimo luleleholisi vuvuneholisi ata baluga holioholilu. Mesoho la igaegaeau atae nimo katelahalu. Isito la bahata kateholilu.


text:
Ataeau huhuige laeau momae vaveve vamalea. Isito Dilavau la tabagevei lulelelaovege vatae vavevemo lulelelahamale keabuna ke elehai abu laheho hotoe toela louale ke huhulahai matilahai. Ataeau huhuige laeau vuvuneholilu. Isito Dilavau la tabagevei vuvunelaoveale ke abuna elehai matilahai.


text:
Atae nimo oleuoleuvuvuneaiata baluga holimale kebia Dilavau tabageveholinu. Isito vuvuneholisi ivite holioholiale kebia Dilavau tabagevei isivialeike vatae huhuihuhuievaveve ke bamui.


text:
Isito Dilavau nahi malevege nahi Iesu Kelisoluvutaigaetolahalu. Dilavau Iesu Keliso ke ebagemage keu nahiho lulelete ata holinu. Ige nahi kemo lulelelahai Dilava nimo inutolotoloai atae dua holige au vaveve toelamo nahie malevenu.


text:
Bukae Hotou kemo loui avoe, “Atabeu bae au ebia ebagemalivebene. Isito Kosive iviunahaauna ebagemai hoesehavoi.”


text:
Di haokuvuia, di subutalae tiale Dilava hoto loui la haiveale kemo di hoto nimolete loui atae lulelemo la haiveholinu.


text:
Di lae tiale atae lulelemo la haiveholinu. Isito di Munanae Tumue vuvunemola haivege la hilokage hoto keu seleve.


text:
Di isiviholialeike la atae lulelemo evievi ata holiliho. Isito di isivialeike la Dilava vuvunemoevievi ata holisi.


text:
Ata oleuoleuabu evievimo negolahale kebiaho dana lulelehoto loui. Isito vatae lulelemo di kebia haiveholinu. Isi vatae kosive lulelemo di kebia haiveholinu. Kosealemo vatae kosive kebia vuvunenauoholisi.


text:
Katealemo di vatae lulelelouholisito Dilava luleleke louma. Dilavau subutaluleleke mahogovage ataeau ke hilokaholilu. Dilavau subutavata vaholisito au lulelekemo nahie huhueveiisivialeike nahi otogoe valele ke elehai.


text:
Vatae kosiveau Dilava luleleke hilokaholilu. Abu ke hilokavatebe abu atagae Kosive ke mai idie domo hamaholilu.


text:
Kemo Bukae Hotou loui avoe,<br/>“Dilavau ehue otogoe olemeau abu uvu mai avuemo mavoale kebiaho onobenobe vale ke atabeau elehai evisi huhulahaholilu.”


text:
Bukae Hoto keu kateanu. Isito Dilavau au Munanae Tumumonahie haivege nahi otogoe onobenobe ke hilokalu. Munanave Tumuu vaveveve bahata hilokale kemoike auna vaveveve ke loui nahie haivei.


text:
Di louale keu koseanu. Atabeu bae au haoka vaveve bahata hilokalivebene. Isito biagena au vaveve bahata hilokai. Ke nahate atabeu bae Dilava vaveve bahata hilokalivebene. Isito Dilava Munanae Tumuu vaveveve bahata hilokanu.


text:
Nahi vatae vavevemo luleleholilu. Isito Dilavau au Munanae Tumu hanavoge nahie malevei luleletievege nahi onobenobe bahata Dilavau nahiho vai otoveale ke hilokalu.


text:
Katealemo nahi atae lulelemo hoto loui ata haive halevai. Isito Munanae Tumuu nahie haiveale hoto seleve ke loui olemeau Munanae Tumu maleale kebia haivei.


text:
Isito olemeau Dilava Munanae Tumu maholiale keau bae Dilava vavevemo lulelelahalivebene. Isi Dilava Munanae Tumu ke vaveve bae hilokalivebene. Ata kateimale keabuna huhuige Dilava vaveve keu momae vaveve. Kosealemo Munanae Tumu male kebiaunahaeabuna Dilava vavevemo lulelelahai.


text:
Munanae Tumu male keabuna onobenobe bahatamo lulelelahai kemo hoto loui. Isito atabeu bae Munanae Tumu male kebia vaveve kaovai kemo hoto loulivebene.


text:
Katealemo Bukae Hotou loui avoe,<br/>“Olena Kosive huhuihuhui hilokai.<br/>Olena luleleai ke haivui.<br/>Atabeu bae ke haivulivebene.”<br/>Isito nahiau Keliso huhuihuhui male kemo nahiau onobenobe bahatamo lulelelahalu.


text:
Di haokuvuia, di isiviai hoto mole loui la haivei. Isito la vatae vavevemo negolahalemo Munanae Tumue vavevemo negoholilu. La Keliso ehovamale kemo eseese evievi nahate.


text:
Di subutalae tiale isiviai Dilava hoto bahata loui la haivei. Isito la vaveveu toelage di hoto bahata loui la haiveholinu.


text:
Kosealemo la aike sohu vatae vaveve vama. La mole vaveve elehai mole maina mai ima. Isi moleho itumulahai moleho hoto louma. La vaveve kateale vamale kemo di hilokage la vatae atae vavevemo negolahalu.


text:
La degomoleau loui kosea, “No Bolo ehovama.”Ige la degomoleau loui kosea, “No Abolosi ehovama.”La kateimale kemo vatae atae vaveve vama.


text:
La huhuige Abolosi keu oleike. Isime Bolo keu oleike. Noeau ata la nahate. Noeau Dilava lovi vai la haivege la Dilava ehovama. Kosiveu lovi igaegae noevege no ke vama.


text:
Laeau bulu nahate. Isege dalike bulu hamale ata. Abolosi keu e omimale ata. Isege Dilavaike ke hoesehavogeulima.


text:
Bulu hamale isi e omimale keau baluga holioholilu. Isito Dilavau ke bahata hoesehavoale keike baluga.


text:
Bulu hamale isi e omimale keau lovi igaeike abu ke vama. Keabuna lovie dua vage Dilavana ibinaeabe ovei.


text:
Katealemo noeau igaetolahai Dilava lovi vamale ataea. Isege laeau Dilava bulu nahate. Isime Dilava o nahate.


text:
Dilavau au lovi vaveve vuvunedaoale kemoike di o houmaleata holisi lovive dua vai hade negoteuluvanu. Ige ata degomoleau ke golomo o houma. Di louale keu koseanu. Di isiviale la igaegae hade ke golomo nenilahai o houe dua vai.


text:
Hade ke golomo evievi ata degomoleau golota silivata mune duata o houma. Isege degomoleau idita kulutao houma.


text:
Gabie Iesu Keliso vani kela auna ata bahata vaveve elehai hilokage vaveveabe kena duaveai mena toelai. Kosealemo vani kela venena ata bahata vaveve mahoge Kelisona elehai hilokage oleteu lahanu. Isege oleteu lahaholinu.


text:
Ataeabuna hade ke golomo o houe dua valiege vaveveabe kena venemo lahaholige keabuna abu vavevemo ibina malei.


text:
Isito atabe vavevena venemo lahaiuoholige keu bae au vavevemo ibina malivebene. Ata mole ona lahage kunaive bahataeabuna ladevesege auna adaunahala ui. Iale ke nahate ata mole vavevena venemo ladevesege ata kena adaunahala ehue tai.


text:
Katealemo ata olena Dilava oe tumu aiohavoge Dilavana avuta ke aiohavoi. Kosealemo Dilava o keu tumute. Ige lata ove tumute.


text:
Lainaho la ebika lobogevelive. Mesoho la moleu huhuaikosea, “Dau vatae vavevemo lulelete.”Isito lulelekateale keu loboe lulele. Katealemo lulelekateale halevai lohoi Dilava vavevemo lulelelahave.


text:
Kosealemo vata ko luleleu Dilava nimo momae lulele. Kemo Bukae Hotou loui avoe, “Vatae ataeau abu lulelemo lulelelahamale kebia Dilavana luleleabe malege luleleabe kenauoholisi.”


text:
Laeau Keliso ataea. Ige Kelisou Dilava ata. Katealemo lainaho la ebika tabagevei vatae luleleehovagelive. Kosealemo Dilavau onobenobe ke bahata laovenu. Dilavau Abolosi, Bita, isi da no malei laovege no la tedaevema. Au vatamo onobenobe ke bahata malei laovenu. Aike lohoveve, gabie lohoveve, hatihati isiuveveke bahata malei laovenu. Iale onobenobe ke bahataeau laele.


text:
No elegevei koseale huhulahave. “Keau Keliso esemuia. Dilavau subutaau hoto seleve mahogovale ke mai ovege keau nova hoto ke loumaleesemuia.”


text:
Halege la di vaveve kaovai louge di bae ke huhualivebene. Ige ata degomoleau di vaveve kaovai louge keta di bae huhualivebene. Isi di bae di vaveve kateimale huhualivebene.


text:
Di uvuu duave. Di huhuige vavevebe toelau daemouoholinu. Isito Dilavana bae di vaveve kaovai daemo di vaveve onole loui.


text:
Katealemo lainaho mole vaveve kaovai kemo hoto loulive. Gabie Kosiveu lohomale vani kela auna bae atae vaveve kaovai kemo hoto loui. Ataeau vavie vaveve vai mahogovamale kebia auna loui daiai. Isi ataeau abuuvumohuhulahamale ke auna bae loui daiai. Vani kela ata oleuoleuvaveve dua vamale kebiaho Dilavana loui kosea, “La vaveveu duave.”


text:
Di haokuvuia, di hoto ke loumalekemo lana di vaveve Abolosi vaveve kebia nahate vave. Di ke loui isivialeike la Bukae Hotou louale ke huhuaiehovai. Lainaho ata mole ebagevai mole etolevalive.


text:
Laeau mole nahate. Oleike la haivege la la ebika tabagevema. Dilava keike onobenobe bahata laovenu. Katealemo lana oleve kateai la ebika tabagevei huhulahai kosea, “No negomoike no ke bahata malelu.”


text:
La lobolahai loui kosea, “No Dilava vaveve dua ke bahata vama. Isi no ke bahata malei vai avuemo kosive holilu.”La kosive holisi vaveve ke bahata vavatege nahi bahataeau kosive holilu. Isito la kateholilu.


text:
Noeau Dilava abostolo ataea. Isito di huhuige Dilavau no malevei atae gabila otovenu. Katealemo ataeau huhulahai avoe, “Atae toela abulikeko. Ialemo havege abu haluvisi.”Kateaime atae nimo isi anelue nimo vatehani noevema.


text:
No Keliso lovi vamale kemo ataeau no elegevege noeau loboe ata nahate. Ige la lobolahai loui kosea, “No Keliso hilokai lulelelahalu.”Iale kemo laeau negolahasege noeau negoholilu. Loboe vaveve kateimalemo ataeau no aiogeveito la hoesegevema.


text:
Katealemo no aike vani komo vaelahai enulahai tima. Isime ogoe toela vama. Ataeau nohavei no aiogevema. Nouveveouuoholige no matama igaegae ohanoi tima.


text:
No adatelaike no negolahai lovilahai lovi ima. Ataeau no ivi aiogevema. Isito noeau hoesegevei abuho hotoe dua louma. Ataeau vatehani noevema. Isito no ke ibina vaholima.


text:
Ataeau noheho hotoe toela louma. Isito noeau abuho hoto savate louma. Vani bahata no katelahage ataeau no kabebigevei huhulahage noeau vatae momolu nahate.


text:
Di laheho ko hisaliai isiviholinu la ko evisi matilahaliho. Laeau di uvue ese nahate. Kateike vage di ko hisaliai isiviai la haivei.


text:
Ata moagamoagaeau lae tiale Keliso hoto loui la haivelu. Isito keau la mamuvu nahate holioholilu. Di vasohuta lae tiale hotoe dua loui la haivege la eviale kemoike dau la mama nahate holinu.


text:
Dana bae Timoti hanavoge auna lae tai di hoto loui la haivei. Timoti keu di uvue mo. Keu evievi ata holisi Kosive lovimo negoanu. Iale auna bae lohoniege di Iesu Keliso humahaehomai ekalesia bahata haivemale ke deiada loui la namigevei.


text:
Isito Kosivena isiviage dana solekai lae lohoniege bae ataeau abu ebika tabageveale kebia vaveve kaovai hilokai. Vaveveabena vuvuneanu. Mena hotounahaike abu vama.


text:
La la ebika tabagevei loui kosea, “Noeau Dilava adae vuvunemoua.”Kateaito la hotounahaike ke louma. Kosealemo la hoto kemo vuvunevavevebeuuoholinu.


text:
Katealemo dana lohoniege oleve kateai la haivei. La huhuige di la vaveve toela kemo hoto isute louge kena duave. Emena lana la vaveve hoesegevege di kemo hoto savate loui la hoesegevege kena duave.


text:
Ata degomoleau di namihage di hilokage vaveve toela balugau laemo ua. Evievi ata holioholiale keau vaveve toela kateale vaholima. Isito evievi ata la kebiamo ata moleu au mamae keate melamei avuti lahama.


text:
Katealemo la osiohoike la ebika tabagevema. Abege vaveve toela kemo lauvulahai malaha keu vaveve toela vale ke iovage au guliguli halei uunahai.


text:
Di lahehiuoholinu. Isito di vaveve ke huhuailoui kosea, “Malaha keu vaveve toela vanu.”Diuvatege hoto kateai loui malaha ke iomage au tinu.


text:
Isito di lahehiuoholige vaveve koseale vave. La bahata nahie Kosive Iesu ke ivimo igaetolahai di huhuale ke vai nahie Kosive Iesu Keliso ke vuvunemoata ke mai iovage au Setene vuvunemoui. Ige elike vaveve toela balugau avuemo lohoge au ke elehai au vaveve toela kemo tota hoilahai. Ilive elike Kosiveu lohomale vani kelaukolikoli mai.


text:
Katealemo lainaho la ebia tabagevelive. La hilokage beikini bauda esevehame mai valavamo mamoge auna ke lahoai. Ke nahate vaveveve toela kena la bahata lahoevei la aiogevei.


text:
Katealemo vaveve toela vale ata ke iovage au guliguli halei uunahai. Isege laeau vaveve dua vave. Kemoike lana valavae doga beikini bauda mamoholiale ke nahate vave. Iesuu nahie Basova mamoe ke nahate vai nahie vaveve toelaho hatisiulihanu.


text:
Nahie vaveve toela keu beikini bauda nahate. Katealemo nahi subutavavevete toela ke bahata halevai huhuihuhuiedua vai vaveve dua vai Iesu ehovai.


text:
Di subutahoto mole hisaliai laheho hanavoale kemo di loui kosea, “Ataeau vaveve toela vai keatehi ladevemale kebiahi igaeto halevave.”


text:
Evievi ata holioholiale kebiaho di hoto ke louholinu. Isito evievi ata lahehoike di ke lounu. Evieviholimale keau keatehi ladevei mole kunaiho isivilahai vavololahai loboe dilava hoesegevema. Vaveve katealeu vata ko bahatamo ua. Lana oleve keve tige vaveve katealeu ua.


text:
Isito di laheho hisaliale keu koseanu. Evievi ata moleu vaveve toela vamale keti lainaho igaetolahalive. Mesoho ata keu loui kosea, “Dau evievi ata.”Isito keu vani bahata keatehi ladevei mole kunaiho isivi balugai loboe dilava hoesegevei hotoe toela loui e toela isi vavoloima. Evievi ata keu kateige keluvutaigaetolahai avuluvutalovi i halevave.


text:
Ekalesiaholiale kebia vaveve di bae kaovai kemo hoto loulivebene. Isito Dilavana vaveveabe kaovai kemo hoto loui. Isito abege la la molete vaveve kaovai kemo hoto louge au ke halei. Keu ke haleholige Bukae Hotou kemo loui avoe, “Vaveve toela vamale ata ke iovage au laemo haliohatui.”


text:
La moleu evievi ata moleti itumuaihotoe toela isute moleho louge hoto ke mai evieviholimale ata kebia nimo loui kota halevave. Isito ekalesia kebiahiuguiavoi hoto ke loui hoesehavoge auuoholisi.


text:
Lana hilokaholilu. Gabie Dilava ataeabuna vatae atae vaveve kaovai kemo hoto loui. Laeau Dilava ataea. Lana bae vatae atae vaveve kaovai kemo hoto louve. Katealemo novae vani komo mole vaveve esehame kaovai louge auuoholisi.


text:
Lana hilokaholilu. Gabie nahiabuna anelue vaveve kaovai kemo hoto loui. Katealemo nahi novaeuvevemo mole vaveve kaovai hoesehavoge keu toloholinu.


text:
La matilahage duave. Kosealemo laemo lulelete atanauoholinu. Abege la laemo lulelete ata ebagevage au elike la vaveve toela molemo louale ke kaovageuoholisi.


text:
Isito la kateholisito molemo hoto loui kotama. La kateisege evieviholimale ataeau la vaveve kaovai kemo hoto louma.


text:
La molemo hoto loui kotalahamale kemo di hilokage laeau la evievimo negoholilu. Ataeau laemo vaveve toela vage lainaho ke ibina valive. O mesoho ataeau la vavogevege keta duave. Lainaho itumulahai malevei kotalahalive.


text:
La hilokage vaveve toela vamale kateimale keau bae Dilava otogoe matama doga keve talivebene. Lainaho la ebika lobogevelive. La hilokage ataeau vaveve toela vai molehi ladevemale, loboe dilava hoesegevemale, malahaeau keateau mole halevei ata degomolehi ladevemale, isi malahaeau molehi ladevemale kateimale keau bahata Dilava otogoe matama doga keve talivebene.


text:
La hilokage vavoloimale ataea, mole kunaiho isivi balugamale ataea, e toela imale ataea, moleho hotoe toela loumaleataea, ata lobogevei moniabe vavoloimale kateimale ata keau Dilava otogoe matama doga keve bae talivebene.


text:
La degomoleau subutakatelahama. Isito la Kosive Iesu Keliso ke ehovage Dilavau ivivemo laemo vaveve toelaulihai la hoesegevege Munanave Tumuu la malevege la nivemo inutolotololahalu.


text:
La molena loui kosea, “Dilavau humahabamuoholige dana di isivi vaveve vai.”Keta duave. Isito vaveve degomoleau la hoesegeveholima. Dana loui kosea, “Dilavau humahabamuoholige dana di isivie vaveve vai.”Isito di isiviholiale vaveve degomoleau di mage di isiviabe valiho.


text:
La molena loui kosea, “Dilavau lovi vale keu ilihoike au ke vanu. Isime lovihoike au uni ke vanu.”La hoto keu seleve. Isito Dilavana isiviage la vava la lovi kena gabiai. Di louale keu koseanu. Dilavau isiviholiale nahie vava kemo nahi vaveve toela vai mole keatehi ladeveliho. Isito keu isiviale nahi nahie vava kemo Kosive hoesehavoi. Ige Kosivena nahie vava hoesegevei.


text:
Dilavau au vuvunemonahie Kosive etuvagehovelahanu. Ke nahate nahi haluvige Dilavana au vuvunemonahi tatuvegenahiabuna hovedevei vavae doga malei.


text:
La hilokage la vava keu Kelisoele. Katealemo lana teibae vaveve vage la vavana ata ke vavati igaetoai. Kemo lana Keliso vava aiohavove.


text:
Lana hilokaholilu. Ata olena teibae keateti igaetoai lahage ke vavana keate ke vavati igaetoai. Kemo Bukae Hotou loui avoe, “Malaha olena keate moleti lahage kebia vavana igaetoai.”


text:
Katealemo lainaho mole keatehi ladevegelive. La vaveve toela degomole vage keu bae la vava aiohavolivebene. Isito lana vaveve toela vai ata moleti lahaliege lana kemo la vava aiohavove.


text:
Lana hilokaholilu. La vava keu Dilava Munanae Tumue o. Dilavau au Munanae Tumu laovege keu la uvue uma. La vava keu la vava holioholinu.


text:
La subutadaho hisaliai hanavoale kemo dana hoto loui la namigevei. Di huhuige ata moleu mahinaholiale keu duave.


text:
Isito ata moagaeau vaveve toela vai molehi ladevemale kemoike di isiviale la bahataeau mahinuvulahai kolivulahave.


text:
Kosealemo keate ke vavaike koliave vava. Ige malaha ke vavaike mahinave vava. Keate kena au vavamo au kolia isivi vai. Ige malaha kena au vavamo au keate isivi vai.


text:
Malahaeau keatehi moleho kabebi halevai vani bahata igaetolahai ladevege duave. Isito vani mole lana mole namigevei loui kosea, “Nahi molehi igaetolahai ladeve halevai guligulilahai.”Keta duave. Isito lainaho vani moaga mole halevei lahuvelaugei. Kosealemo vani moaga lana mole halevesege Setenena huhuihuhui toela laheho hanavoge kemo dobuluvive.


text:
Kemoike di isiviale ata bahata da nahate vai mahinuvuholisi. Isito di hilokage Dilavau vuvuneigaegae ata oveale kemo ata degomoleabuna mahinuvulahasege degomoleau bae mahinuvulahalivebene.


text:
Katealemo mahinuvuholisi kolivuholisi gobuvu holisiumalekebiaho dana hoto mole loui haivei. Evive. Di mahinaholiale ke nahate la mahinuvuholisi kolivuholige duave.


text:
Isito lana negoholisi koliaveve huhulahai mahinaveve huhulahaliege keta duave. Hovedevei la isivi vai kolivulahai mahinuvulahave. Isito lana kateholisito vani bahata vavoloe vaveve ke huhulahage keu toelanu.


text:
Isito mahinuvulahai kolivulahamale kebiaho dana menakae hoto mole loui haivei. Kou di hoto holioholinu. Isito Kosive hotoike. Keu loui avoe, “Mahinau bae au kolia halelivebene.”


text:
Isito auna au kolia haleniege au bae malaha mole melamelivebene. Vani mole auna tota hoilahai au kolia keti igaetoage keta duave. Mahinaho hoto keu kateanu. Ige koliave keta bae au mahina halelivebene.


text:
Dana hoto mole loui ata degomole haivei. Kosiveu hoto ko louholinu. Isito di isivie hotoike di ko louliho. Mesoho malaha moleu evievi ata holisege mahinaveu evievi ata holioholisito au isiviai abu koliati uge koliaveu bae halelivebene.


text:
O mesoho keate moleu evievi ata holisege koliaveu evievi ata holioholisito isiviai abu mahinati uge mahinaveu bae ke halelivebene.


text:
Kosealemo keate keu au evievimo abu koliatiuvevedua vage mesoho Dilavana koliave uvu ekovehage auna hoilahai evievi ata holisi. Ke nahate malaha moleu au evievimo abu mahinatiuvevedua vage mesoho Dilavana mahinave uvu ekovehage auna hoilahai evievi ata holisi. Keau katelahage mesoho eseabe keabuna evievi ata holisi. Isito keau kateholige eseabe keau bae mesoho evievi ata holilivebene.


text:
Ige evieviholimale ata moleu isiviai evievi ata halege keta duave. Lainaho keluige auulive. Kosealemo Dilavau isiviale atave keau molehiuveveduaunahavai.


text:
Evievi keatea, la hilokaholilu. Vaveve oletemo lana la kolivu hoesegevege keabuna evievi ata holisiukolikoli malei. Evievi malahaea, lata hilokaholilu. Vaveve oletemo lana la mahinuvu hoesegevege abuna evievi ata holisiukolikoli malei.


text:
La lovi onole vasege Dilavau la hohavei vuvuneigaegae laoveale kemo ui tigeve. Katealeike di dubu igaegae tiale ekalesia haivema.


text:
Subuta Dilavau la hohaveholisege la degomoleau Diue vaveve vai la vudie vate bohilu. Isito Dilavau aike la hohavege la ke ehovamale kemo lainaho la subutavale ke huhulahagelive. O mesoho la degomoleau la vudie vate bohioholige Dilavau la hohavege la ke ehovamale kemo lainaho Diue vaveve vai la vate bohilive.


text:
Kosealemo vudie vate bohimale o vudie vate bohioholimale keu Dilava nimo baluga holioholinu. Isito Dilava menakae hoto evisi ehovamale keu baluga.


text:
La degomoleau heiata lovilahasege Dilavau la hohaveale keta lainaho huhulahagelive. Isito la vamale lovi ke valage vani mole abuna la iovege la lovi ke halevai la isiviunahavave.


text:
Di louale keu koseanu. Dilavau ataeau heiata vatae kosivebiaho lovilahamale kebia hohavege abu ehovamale kemo keau kosive kebia ata holioholisito Dilava ata holilu. Ige abu isivimo loviamale kebia Dilavau hohavege keau Keliso lovi vamale ata holilu.


text:
Di haokuvuia, la lovi onole vasege Dilavau la hohaveale kemo uve. Ige Dilavana lahehi ui la lovi ke hoesehavoi.


text:
Dana hoto mole loui mahinuvuaikolivuholimale kebia haivei. Kosiveu menakae hoto loui di namihaholinu. Isito keu au uvu mai daoi luleledaoale kemo dana hoto mole loui la haivei.


text:
Lana aike mahinuvulahalu. Keta duave. Lainaho ke halevalive. Mena lana mahinuvuholilu. Keta duave. Lainaho mahinuvuvevehuhulahalive.


text:
Isito lana mahinuvulahage keta duave. Keu vaveve toela holioholinu. Ige mahohoeau kolivulahage keta duave. Keu vaveve toela holioholinu. Isito lana kolivulahai mahinuvulahaliege vatae onobenobe huhu balugaito Kosive huhu eseveave. Katealeho di isiviholinu.


text:
Di haokuvuia, di hilokage vaniu vuguvuguanu. Katealemo di isiviale mahinuvulahamale keau mahinuvuholimale kebia nahate vai Dilava lovimo negoagei.


text:
Lainaho vanie duamo vanie toelamo Dilava momahavoi lovive vaholilive. Isi lainaho kunai vade voilahaveve huhulahai kemo lovive vaholilive.


text:
Lainaho vatae onobenobe huhulahai la uvu bahata kemo mavolive. Kosealemo vatae onobenobeu aikeumalekeabuna bahatauoholisi.


text:
Katealemo di isiviale vatae onobenobe ke huhu moaga halevave. Mahinuvuholimale keau isiviai Kosive lovimo uvu igaeai lovive vai Kosive vahaeho vai.


text:
Ige kemoike mahinuvulahamale keau uvu abuilahalu. Keau Kosive lovi huhulahai vatae onobenobe keta huhulahama. Isege kolivuholimale keau kateholisito abu vava abu uvu bahata Kosive lovimo mavoi keunahahuhulahama. Isito kolivulahamale keau vatae onobenobe huhulahai isiviale abu kolivue vahaeho avi.


text:
Keatealemo di hoto ko loui isiviai la tedaevei. Di isiviholinu menaka isute laheho mamoliho. Isito di isiviale la vaveve dua vai la uvu bahata Kosive lovimo mavoi kemo negolahave.


text:
Mo moleu mesoho ma moleti moleho isivilahaito mole holoeveholilu. Kosealemo abu isiviale Kosive lovi vai. Iniege mo keu ma ke elehage keu belika holima. Isi kateai isiviale ma ke melamei. Kateige au ma ke melamege keta duave. Kemo vavevebe toelauuoholinu.


text:
Isito mesoho mo keu au isivimo loui kosea, “Di bae ma ke melamelivebene: Dana Kosive lovi vai.”Kateige keta duave. Au ma ke melame halei.


text:
Di louale keu koseanu. Mo keu au ma melamege keu duave. Isi mesoho au ma melameholige keu duave seleve.


text:
Kolivulahamale keate keau bae abu kolivu halevelivebene. Isito kolivuiabeau haluvigekeabuna malaha mole melavei. Humahakateale di bae bamulivebene. Isito di isiviale keau evievi ataunahaholoevei.


text:
Di huhuige gobuvu keabuna kolivuholisito abuhuvelauge keu duave. Keabuna kemo vahaeholahai. Keu di huhuihuhuilike. Isito di huhuige Kosivelike au Munanae Tumumohuhuihuhui ke mai daonu.


text:
Ataeau lovi malei loboe dilava hoesehavomale ke ivevemo dana aike hoto mole loui. Di hilokage nahi bahata lulelelahalu. Isito nahiabuna nahie lulelemo nahie ebika tabagevege keu toelanu. Isito nahiabuna nahie lulelemo moleho isivilahai mole tedaevege keu duave.


text:
Ata oleu huhuailoui kosea, “Di vaveve bahatamo luleleanu.”Keu kateige nahi hilokage keu luleleholinu.


text:
Di loboe dilavae lovi iveve kemo hoto louge evive. Ataeau lovi malei loboe dilava hoesehavomale kemo nahi hilokage loboe dilava hoesehavomale ke ihuuuoholinu. Kosealemo nahi hilokage Dilava igaeu ua.


text:
Isito nahi hilokage dilava moagaeauuoholilu. Nahie Mama Dilava ke igaeu ua. Keike onobenobe bahata vaevenu. Keike nahieuvevenahiovenu. Isi nahi hilokage Iesu Keliso keu nahie Kosive igae. Dilavau louge keike onobenobe bahata vaeveiuvevenahiovenu.


text:
Isito evievi ata bahata keau kemo luleleholilu. Kebia degomoleau subutaloboe dilava hoesegevema. Kemoike abu nova huhulahai avoe, “Abu lovi ke malei loboe dilava hoesegevemale ke no bae ilivebene. No lovi ke ige keu noemo vaveve toela.”Abu kateale huhulahai lovi ke ioholima.


text:
Isito nahi lovi imale mesoho ioholimale keu Dilava nimo bae nahie hoesegevelivebene. Lovi iveve keu Dilava nimo baluga holioholinu.


text:
Keu kateanu. Isito kemo la ebika nenigeveve. Lana hoto ke evisi loui kosea, “No loboe dilavae lovi ke ige duave.”Kateige evievimo negoholimale keabuna la lovi iale ke elehai abuta lovi ke isi huhulahai kosea, “No vaveve toela valu.”


text:
Di louale kemo mesoho la moleu evieviveu vaveve kateimalemo negoholialeu elehasege evievi ata moleu lovi ke hilokai ige ata kena gabie avuta lovi ke isi.


text:
La lovi ke iale kemo Kelisou la haoka evieviveu negoholiale keho hatiale kena la vaveve kemo au ebika aiohavoi.


text:
Laeau vaveve toela kateale vai kebia aiogevemale kemouvuiabeu toelanu. La vaveve kateimale vamalemo Kelisotaike la ke aiohavoma.


text:
Di lovi vade ige di haokau ke elehai isi kemo dobage keu toelanu. Katealemo di bae loboe dilavae lovi ke ilivebene. Di isiviholinu di haokau di vaveve elehai kemo dobaliho.


text:
La huhuige dana di isiviunahavai di haokuvu aiogevei. Ba, Dilavau au abostolo lovi daoge di nahie Kosive Iesu ke elehanu. Di Kosive lovi vamale kemo laeau evievi ata holilu.


text:
Ata degomoleau huhuige dau abostolo ata holioholinu. Isito laeau hilokage dau abostolo ata. La evievi ata holiale kemo la hilokage dau Kosive abostolo ata seleve.


text:
Isito di abostolo holisi Kosive lovi vasege ata degomoleau di abostolo kemo loui avoe, “Ata keu abostolo seleve holioholinu. Keu loboai atae lovi isi moniabe malema.”Kateige dana hoto koseale loui hotoeabe ke hamai.


text:
Ige abostolo degomole, Kosive hohuvuiaisi Bita keau abu mahinuvuhiolahai tai ata haivemale ke nahate di data vage keu duave.


text:
Abostolo degomole kebia la tedaevei lovi ovema. Isito la huhuige noeabuna Banabasiti nounahano adatela no lovite vai.


text:
Tuvaliataeau gamanie lovi vage gamani kena ibinaeabe vai moni ovegei. Ige ata moleu bulue lovi vamale kena au bulumolovi igei. Ige bolomakau nalievemale kena bolomakau amue e malei loviho igei. Ke nahate no Kosive hoto loui ata haivesege abu no tedaevei lovi noevege keu duave.


text:
Nahi Mosese menakae hoto dodavege keu loui avoe, “Bolomakau bulumoloviasege lainaho aive bamuiumuvalive. Keu bulu kemo loviai lovi ige keu duave.”La huhuige Dilavau bolomakau vaveve hotonike au ke lounu.


text:
Ba, keu nohehoike au ke lounu. La hilokage vata hamale isi lovi lovomale keau abu lovi vai isiviale bulu kemo lovi igei. Iale no Banabasiti ata kebia nahate.


text:
Noeau lae tiale Dilava hotoe dua loui la haivelu. La huhuige no la haivesege la no tedaevei lovi noevege kena duave.


text:
Abostolo degomoleau subutala haivesege la lovi ovemale ke nahate la huhuige noeau la haivesege la lovi noevege kena duave. Di huhuige keu duave. Isito noeau loviho la imigeveholisito no adataike no lovilahaime lovi ima. Kosealemo no isiviholiale la huhulahai kosea, “Keau Keliso hoto loui no haivemale ibinahoike abu loviho no imigevema.”


text:
La hilokage ataeau Diue dubu baluga kemo lovilahamale keabuna dubu ke lovi malei igei. Ataeau lovi malei lohoge abuna Dilava hoesehavoito lovi ke vaki mole malei igei.


text:
Ke nahate Kosiveu isiviale oleuoleuhotove dua loui ata haivemale keabuna ata kebiamo abu iveve lovi malegei.


text:
Isito di katealiho isiviholinu. Di laemo kunai maleliho hoto ko hisaliholinu. Di Dilava hoto loui ata haivenata vaeho hatige keta duave. Isito di ke ibinaho laemo kunai malelivebene. Dana laemo kunai malege di hoto ko louale kena dobai.


text:
Di Dilava hoto loumalekemo di ebika ebagemalivebene. Kosealemo Kosiveike di hanavoge di hoto ke louma. Di Dilava hoto loui ata haiveholige da nohoma.


text:
Dana di isivimo lovi ke vaniege huhuaikosea, “Dana lovi ke ibinae dua mai.”Isito Dilavau lovi ke daoale kemo dana isivive vai loviunahai.


text:
Katealemo dana ibina onole mai. Di hotoe dua loui ata haivesege abu evimale keu di ibinaike. Di isiviholinu ata haivemale ke ibinaho kunai maleliho.


text:
Di ataemo di ibinaho lovi ke vaholima. Dau ata mole esemu holioholinu. Isito di ata bahatae esemu nahate vai isiviai kemo Kosiveho ata moaga malevei.


text:
Dana Diue oe tiniege Diue vaveve nahate vai. Katealive kebiamo Kosiveho ata malevei. Dau Mosese menakae hoto ke ehomaholima. Isito dana oleve keve tiniege mesoho Diue ata haiveniege kebia vaveve nahate valive elike kemo ata malevei.


text:
Dana Diue ata holioholiale kebia oe tiniege kebia vaveve nahate vai. Ata keau Mosese menakae hoto ke ehovai tioholima. Ige data menaka ke ehomaholisi Diue ata holioholiale kebia vaveve nahate valive kemo kebia malevei. Di vaveve kemo di Dilava menaka ke kabebihavoholinu. Isito di Iesu Keliso menakae valamo ui ke ehomama.


text:
Dana evievimo negoholimale kebiae tiniege hoto tolote loui namigevelivebene. Isito dana di ebika etolemai kebia hoesegevelive kemo kebia negotievei. Katealemo dana ata bahatae vaveve nahate vai elike ata degomole maleveiukolikoli humahamo otovei.


text:
Di vaveve kateale vamale keu koseanu. Di hotoe dua loui ata haivemale kemo Dilavana kebia hoesegevei data hoesehavoi.


text:
La hilokage ataeau gilu molemo bibuluviale kemo ata moagae abuna bibuluvisi. Isito kebiamo mesoho ata igaena ibina mai. Ke nahate la nova Dilava hotomo negolahai tige auna ibinae dua laovei.


text:
Gilulahamale ata keabuna gilue tovetove vai hilokaito bae gilulahai. Abuna negolahai gilulahaliege ibina mai. Isito ibina kateale male keu bae ui egealivebene. Isito nahi Dilava hotomo negolahage au ibina nahioveveve keu baeuoholilivebene.


text:
Katealemo di Dilava humahamo inuta bibuai tima. Abu mole baisigeveho tovetove vai negolahale ke nahate di vai loboholisito Dilava lovima negoanu.


text:
Dana di vaveve tovetovehavoholisi di vaveve hoesehavoholisi Dilava lovi kemo negoholige Dilavana di lovoho ata mole mage auna hotove loui ata haivei.


text:
Di haokuvuia, di isiviale nahie buluveausubuta Mosese ehovamale kebia vaveve huhulahave. Vani kemo Dilavau goemo abuhi ua. Isege abu e baluga ivi Tahote ke houi tilu.


text:
Goe keu ata kebia bamuevesege keau Moseseluvutae kemo babatisoale ke nahate vai e ke houi vaki moleve tilu.


text:
Isime louge e duau munemolohoge abu bahata ke ilu. Mune keike Iesu Keliso. Keu vani bahata kebiahi timale kemoike abu lovi isi e ima.


text:
Keau katelahaito hoto evie dua vaholige Dilavau kemo kebia vahaeho vaholisi hanavege abu tomagie tiale igaegaeai haluvilu.


text:
Subutaata kebiau loboe dilava hoesehavomale kebia nahate nahi va halevai. Bukae Hotou louale ata keauuguiavoi lovi isi e isi hovedevei loboe dilava hoesehavoi havulahama.


text:
Ata keau vaveve toela vai molehi ladevemale kebia nahate nahi va halevai. Keau vaveve toela ke vamale kemo ata moagamoaga tuentitili taoseni (23,000) keau vani igaemo haluvilu.


text:
Ata keau Kosive vuvunevaveve kaovamale kebia nahate nahi va halevai. Keau kateige Dilavau ute hanavege kebiauagevege ata moagaeau haluvilu.


text:
Lainaho ata keau Dilavaho itumue hoto loumalekebia nahate valive. Keau kateige Dilavau anelu hanavoge kebia havege abu haluvilu.


text:
Ata keau vaveve toela vamale ke hoto Moseseu Bukamohisaliai nahie haivei isiviale nahi kebia nahate va halevai. Kosealemo nahiau vanie gabila ua.


text:
Mesoho la degomoleau huhulahai loui kosea, “No negolahalu. No bae vaveve toela kateale valivebene.”Isito la ebika nenigeveve. Onoilage la moleu avuemo dobama.


text:
Vaveve toela bahatau laemo lohomale keau ata bahatamo lohoma. Isito Dilavau la negotieveve louale kemo au bae vaveve toela la avuemo dobuluviveve ke bae laovelivebene. Vaveve toelau laemo lohosege auna nego laovei laheho humahae dua alavoge lana vaveve toela ke evihai tigeve.


text:
Nahiau aleto kabu mai ke hoesehavoi huhulahai kosea, “Kelisou noheho hatai no hoesegevenu.”Nahi katelahai ke ige lana huhuige nahi Keliso taho kemo igaetolahalu. Isime nahiau valava vakoai ke ige lana huhuige nahiau valava kemo Kelisoluvutaigaetolahalu.


text:
Iselala ata kebiae vaveve keu ke nahate. Abu mesia malei vaki mole mahoi Dilava hoesehavoito vaki mole ima. Katealemo abu huhulahai loui avoe, “Noeau Dilavaluvutaigaetolahalu.”


text:
Kosealemo keau lovi malei mahoi Dilava seleve hoesehavoholima. Isito lovi malei loboe dilava hoesegevemale keau kemo munanae toelaike abu hoesegevema. Katealemo di isiviholiale la munanae toela hoesegevemale kebiahi igaetolahaliho.


text:
La vani mole Kosive kabumo aleto isi vani mole ataeau loboe dilavata munanaeabe toelata hoesegevemale kebia kabumo e ige keu anekianu. Isi la vani mole Kosive batabatamo aleto isi vani mole munanae toela batabatamo lovi ige keu anekianu.


text:
La vaveve kateale vage Kosivena itumuai. La huhuige la vaveve katealena Kosive nego evihai. Ba, keu anekianu.


text:
Isito la degomoleau loui kosea, “Noeabuna no isiviunahavai.”La kateai louito di kemo loui kosea, “Vaveve bahata keau duave seleve holioholilu.”La tota loui kosea, “Noeabuna no isiviunahavai.”Isito mesoho vaveve keu bae la tedaevelivebene.


text:
Mesia malei maketiamale kebiamo mesiae ibina vai ke ige duave. Lainaho mesia ke huhuaideiadaveho belagevei loui kosea, “Mesia kona loboe dilava hoesegevemale kevenike au lohonu. Emena.”


text:
Mesoho evieviholimale atau laheho louge la ke oe deiai tige keu lovi vadeu hamai laovege ke ive. Lainaho lovi ke huhuaideiadaveho belahalive.


text:
Isito mesoho la moleu loui kosea, “Loboe dilava hoesehavoale loviliko.”Kateige lainaho lovi ke igelive. Kosealemo la ke ige la degomole abuna ke elehai kemo abu ebika aiogevei.


text:
La degomoleau hilokage lovi ke iale keu toela holioholinu. Isito la degomoleau ke hilokaholilu. Katealemo lainaho lovi ke igelive.<br/>Mesoho la degomoleau di hoto kemo loui kosea, “Dilavau onobenobe bahata vale kemo noeabuna lovi bahata isi. Vadealemoike noeabuna ata degomole huhuihuhui kemo lovi i halevai.


text:
Noeabuna lovi kemo Dilava hoesehavoi ke ige keta duave. Isito vadealemoike ata degomoleau noheho loui kosea, ‘La lovi ke iale keu toelanu.’”


text:
Isito di laheho louge evive. La lovi isi e isi vaveve onole vamale kemo Dilava ivi ebagevai hoesehavove. Ige ataeabuna la vaveve elehai kemo Dilava hoesehavoi.


text:
Lana vaveve dua kateale vage Diue ata mesoho evieviholimale ata mesoho Dilava ekalesia ata keabuna la vaveve elehai kemo dobuluvilivebene.


text:
Di vale ke nahate vave. Dau di vaveve duamo di ebika ebagemaholinu. Isito dana ata bahata huhueveivaveve dua vai maleveiukolikolie humahamo otovege abuna tigei.


text:
Isito di hoto ko igae louge kemo lulelelahave. Keliso kinaike Dilava. Keu ke valamo ui isivive vama. Iale ke nahate malaha kebia kinaike Keliso. Ige keate kebia kinaike malahaea.


text:
Katealemo malaha oleu guligulihomesoho Dilava hoto loulihodubue uvue tai au saneka mai kina aneale keu kemo Keliso aiohavonu.


text:
Isito keate oleu guligulihomesoho Dilava hoto loulihodubue uvue tai au kina bamuholiale keu au kolia aiohavonu. Evievi keateau abu kina bamuholisi dubue timale keau teibae keateau abu kina bohige kouale ke nahate.


text:
Evievi keate oleuoleuabu kina bamuholimale keau abu kina bohige au kouage duave. Ige abu ke elehai matilahaliege abu kina bamui guligulihotai.


text:
Isito malaha keabuna dubue tiliege abu kina bamulivebene. Kosealemo Dilavau malaha vale keabuna valavemo ui hoesehavoi. Isito keate keabuna abu kina bamui. Kosealemo keabuna malahae valamo ui abuta Dilava hoesehavoi.


text:
Katealemo keate keabuna abu kina bamuge ataeabuna hilokage keau abu kolivu vuvunevalamoumalea. Keau katelahage aneluiabuna ke elehai vahaeholahai.


text:
Kosiveu isiviholiale keateau malaha halevei abuhuvelauliho. Isi malahaeau keate halevei abuhuvelauliho. Isito keabuna molehi igaetolahai ui.


text:
Kosealemo onobenobe bahata keau Dilavamo loholu. Dilavau malahamo keate vanu. Ige keatemo malahaeau ua.


text:
La huhuige keate keabuna dubue uvue Dilava hoesehavoi guligulihoabu kina bamuholige kena duave. Ba, keu toelanu.


text:
Isito keateau abu kina halevage egeige duave. Kosealemo Dilavaike kina egete ovege au kinaeabe bamunu.


text:
Mesoho atabena isiviai di hoto bokoige dana hoto koseale loui. No hoto ke igae loui ata haivema. Iale Dilava ekalesia keau vaveve ke igae vama.


text:
Dana aike hoto mole loui bae kemo la hoesegevelivebene. Kosealemo ekalesiau mole bevueveimole hoesegevege duave. Isito laeau kateholisito mole aiogevema.


text:
La vaveve toela mole vale di evige keu koseanu. La igaetoai mole bevueveihoto evisito hoto kemo moleho loui mole tasalievema. Di hoto ke evisi huhuige mesoho seleve.


text:
La moleho loui mole tasalieveale kemo dana hilokage la oleteau vaveve seleve vama. Isege la oleteau vaveve lobo vama.


text:
Isito la degomoleau lovi baluga e baluga malei lohoale dubue ima. Isege la degomoleau adala lohoalelua lovi ioholisi e ioholisi vaeta uma. La kemo lovi isi e isi mole oveholige keu toelanu.


text:
La vadeuhoike la oe lovi ioholisi e ioholima. La kunaiholimale kebia nimo lovi baluga imale kemo Dilava ekalesia aiogevema. Katealemo la huhuige dana la hoesegevei laheho hotoe dua loui. Ba, di kemo bae la hoesegevelivebene.


text:
Di subutavaveve kateale loui la haiveholinu. Isito Kosive vaveve ke di loui la haivenu. Diudasiu nahie Kosive Iesuho haiale vavi kela Iesu valava mai hoesehavoi vakoai loui avoe, “Di misilike ko di laovema. Ke isi di huhulahave.”


text:
Ige esemuiabeau ke igeuoholige au kabu mai namigevei loui avoe, “E kou di tahoike ko. Iale di tahona lotige Dilavana di taho kemo laheho menakae doga vai. La ko iliege di hatiale ke huhulahave.”


text:
Iesu hoto keu kateanu. Iale la valava ke isi e ke imale ke ataeabuna elehai Kosiveu hatiale ke hilokai. Ilage au lohoi.


text:
Katealemo ata oleu Iesu tahota vavata huhuige keu avuemo baluga holioholinu. Isi kateai au vaveve toela hovadamo aleto iniege tahoveta vavavetaike au ke aiohavonu.


text:
Valava keu Kosive vavae misi nahate. Ige kabu ke eu tahove nahate. Katealemo lana la toelata ke ige Dilavana la vaveve ke kaovai ibinave laovei.


text:
Isito nahiabuna vasohuta nahie vaveve toela huhulahai louito ke ige Dilavau bae nahi aiogevelivebene.


text:
Nahi nahie vaveve toela kaovai louholige Dilavana nahie vaveve kaovai vatehani nahiovege nahiabuna kemo lulelelahai. Katealemo nahi bae vatae atahi ibinae toela malivebene.


text:
Katealemo di haokuvuia, la Kosive aleto iliho valiege lainaho mole malevei iahatui ke ilive. Isito mole bevueveiigaetolahaito bae ke ive.


text:
La oe lovi ioholisito lohoi aleto iale keu toelanu. Isito la oe lovi isito bae lohoi igaetolahai aleto iale keu duave. Lana katelahage Dilavau bae vatehani laovelivebene. Isito dana bae gabie lae lohoi kemo hoto mole loui la haivei.


text:
Di haokuvuia, Dilava Munanae Tumuu vuvunevaveve nahioveale kemo di hoto loui la haivege lulelelahave.


text:
La hilokage la subutaevievi ata holioholilu. Isi la loboe dilava hotoholimale kebia hoesegevei negolahai ehovei tima.


text:
Katealemo di la namigevei. Atabeu bae Dilava Munana Tumue vuvunemo Iesuho hotoe toela loulivebene. Isito Munanae Tumuu avuemo uale kemo auna loui kosea, “Iesu keu di Kosive.”


text:
Kosive lovi vaveve kebiamo humahamoagau ua. Isito Dilava ke igaeu au vuvunenahiovege nahi lovive vama.


text:
Munanae Tumuu nahi degomole vuvunetievege abu kemo lulelehoto loui nahi haivema. Munanae Tumu ke igaeu nahi degomole vuvunetievege abu kemo Dilava hoto kaovai nahie haivema.


text:
Munanae Tumu ke igaeu nahi degomole vuvunetievege abu kemo abu evievimo negolahama. Keu nahi degomole vuvunetievege abu vavahanite degomole hoesegevema.


text:
Munanae Tumu ke igaeu degomole vuvunetievege abu vikoe vaveve vama. Ige degomoleau Dilava hoto loui ata haivema. Ige degomoleau Munanae Tumu ke vuvunemohilokage vaveve oleteu seleve. Isege vaveve oleteu lobo. Munanae Tumu keu nahi degomole vuvunetievege abu hoto nimoletemo hoto louma. Ige nahi degomoleau hoto ke evisi Munanae Tumu ke vuvunemohoto ke ekovehai ihuve louma.


text:
Nahie vavamo velou uge adau uge kinau ua. Isi keau bahata vava igaemo dalu. Ke nahate evievi ata nahiau moaga. Isito nahiau Kelisomo igae.


text:
Mesoho nahi degomoleau Diue ata. Isege degomoleau Diue ata holioholilu. Isi mesoho degomoleau heiata lovilahamale ataea. Isege nahi degomoleau nahie isivimo loviamale ataea. Isito nahi bahata Munanae Tumu ke igaemo babatisoale kemo vava igae holilu. Ige Munanae Tumu ke igaeu nahieuvumoua.


text:
Nahie vava kemo adaunahauuoholioholinu. Isito velou uge kinau uge nahie vavae onobenobe bahataeau ua.


text:
Mesoho velona loui kosea, “Dau ada holioholisito dau velounaha. Kemoike di isiviholinu vavae lovi valiho.”Velou hoto kateai louale kemo au bae vavae lovi ke kabebihavoi au lovo halelivebene.


text:
O mesoho golemana loui kosea, “Dau ni holioholisito dau golemaunaha. Kemoike di isiviholinu vavae lovi valiho.”Golemau hoto kateai louale kemo au bae vavae lovi ke kabebihavoi au lovo halelivebene.


text:
Mesoho la vava bahata kena niunahaholige lana oleve kateai hoto evisi. O mesoho la vava bahata kena golemaunahaholige lana oleve kateai hagota sohota evisi. Keu anekianu.


text:
Kosealemo vavae onobenobe moleu nahie nimo baluga holioholinu. Isito vavae onobenobe keuuoholige nahiabuna osioi.


text:
Katealemo nahie vava degomoleau balugaholimale kebia nahiabuna hoesegeve dua vai. Isime ogota atae nimo bamuevei.


text:
Nahie vava degomoleau balugamale kebia nahi hoesegevelivebene. Keabuna abu ahuvelaue dua vai. Isito nahie vava degomoleau baluga holioholimale kebia Dilavau hoesegevei otovege keabuna kemo ue dua vai.


text:
Katealemo nahie vavae onobenobe keau bae mole tasalievelivebene. Isito keabuna molehi igaetolahai mole hoesegevei.


text:
Mesoho la vava molena tumuige la vava bahata keabuna tumulahai. Isito la vava moleu dua vage la vava bahata keabuna kemo dua vai.


text:
Dilavau au lovi igaegae ekalesia ovenu. Keu vasohuta abostolo otovenu. Kebia valamo beloveta otovenu. Kebia valamo Dilava hoto loui ata haivemale otovenu. Kebia valamo vikoe vaveve vamale otovenu. Kebia valamo vavahanite hoesegevemale otovenu. Kebia valamo mole hoesegevei tedaevemale otovenu. Kebia valamo ekalesia bahata igaetoevei nibievemale otovenu. Kebia valamo hoto nimoletemo hoto loumaleotovenu.


text:
Dilavau au lovi igaegae ekalesia ovege keau bahata abostolo holioholilu. Keau bahata beloveta holioholilu. Keau bahata hoto loui ata haivemale ata holioholilu. Keau bahata vikoe vaveve vamale ata holioholilu.


text:
Keau bahata vavahanite hoesegevemale ata holioholilu. Keau bahata hoto nimoletemo hoto loumaleata holioholilu. Keau bahata hoto nimoletemo hoto loumalekebia hoto ekovehai loumaleata holioholilu.


text:
Katealemo Dilavau au vuvunevaveve dua laoveale ke huhulahai kemo negolahave. Isito di aike humahamole dua loui la haivege ko huhulahave.


text:
Moleho isivilahai mole tedaevemale keu baluga. Dana ata degomole hotomo hoto loui mesoho anelue hoto ketamo Dilava hoto loui luleleaito kemo ataho isiviholisi kebia tedaeveholige di hoto keu bae ihualivebene.


text:
Dana gabie vaveve loui kemo luleleai Dilavau au vaveve mahogovale ke ihu loui ata haivei di evievimo negoai tana moleho louge au halei lotai moleve lamige keu duave. Isito dana kateaito ataho isiviholisi kebia tedaeveholige di vaveve kemo ihuveuuoholinu.


text:
Dana di kunai bahata malei kunaiholimale kebia oveale keu vaveve dua. O mesoho di Dilava hoto loui ata haivesege abu di mai mahoge di hatige keta duave. Isito dana kateaito ataho isiviholisi kebia tedaeveholige di vaveve keu bae ihualivebene.


text:
Ataho isivilahai kebia tedaevemale vaveve keu koseanu. Nahiabuna solekai itumuholisito mole hoesegevei mole isivi vagei. Vaveve kemo nahi bae mole maina mai isi nahie ebika tabagevelivebene.


text:
Moleho isivilahai mole tedaevemale kemo nahi bae nahie isivimo mole aiogevei moleho itumualivebene. Vaveve kemo ata moleu nahi aiogevege nahi bae ke ibina vai aiohavolivebene.


text:
Moleho isivilahai mole tedaevemale kemo nahi bae vaveve toelae vahaeho valivebene. Isito nahiabuna hoto seleve vahaeho vai.


text:
Nahi moleho isivilahai mole tedaevemale kemo abu nahie aiogevege nahi ke huhu halevaito nahie evievimo negolahai ono vadeu gabie lohoveve ke huhulahai tigei.


text:
Gabie vaveve hoto loui ata haivemale kena bae gabiai. Ige abu hoto nimoletemo hoto loumalekena bae gabiai. Nahi vatae vavevemo lulelelahamale kena bae gabiai. Isito nahi moleho isivilahai mole tedaevemale keu baeuoholilivebene.


text:
Di esebulutausegedi huhuihuhui di hoto keu esebulue huhuihuhui esebulue hoto. Isito di aike kosi baluga holiale kemo esebulue vaveve ke bahata di halenu.


text:
Nahi aike Dilava elehaholisito vaveveve keunahahilokalu. Isito nahiabuna gabie nahie nitela Dilava elehai vaveveve kemo lulelelahai. Di aike luleleamale keu esevehame. Isito Dilavau aike di vaveve bahata hilokamale ke nahate dana gabie Dilava vaveve bahata hilokai lulelebalugai.


text:
Nahi aike vaveve abuita igaetamo uma. Vaveve moleike nahie evievi. Vaveve moleike nahi ono vadeu vanie gabimo lohoveve huhulahamale. Isi vaveve moleike nahi moleho isivilahai mole tedaevemale. Isito vaveve abuita igaeta kebiamo moleho isivilahai mole tedaevemale keu balugataho.


text:
Katealemo moleho isivilahai mole tedaevemale kemo negolahave. Isi Dilava vuvunevaveve kebiata huhulahai kebiamo negolahave. Isito di isivi balugale Dilava hotoe dua loui ata haivei kemo negolahave.


text:
Ata moleu hoto nimoletemo guliguliaihoto louale keu ataho louholisito Dilavahoike au ke louma. Kosealemo ataeau hotove ke hilokaholilu. Isito Munana Tumue vuvunemoike au Dilavau au vaveve mahogovale ke louma.


text:
Ata oleu Dilava hoto loui ata haivemale kena kemo ekalesia tedaevei hoesegevege abuna kemo negolahai ue dua vagei.


text:
Ata oleu hoto nimoletemo hoto loumalekeu hoto kemo au ebikaunahatedahoma. Isito ata oleu Dilava hoto loui ata haivemale keu ekalesia bahata tedaevei hoesegevema.


text:
La bahata hoto nimoletemo hoto louge keu duave. Isito di isiviale la bahata Dilava hoto loui ata haivegei. Kosealemo ata moleu Dilava hoto loui ata haivemale keu baluga. Keu ata moleu hoto nimoletemo loumaleke evihanu. Isito mesoho hoto nimoletemo loumaleata kena hoto ke ekovehai loui ekalesia bahata haivege keu duave. Ekalesia bahata keabuna kemo lulelelahai.


text:
Di haokuvuia, dana lae lohoniege hoto nimoletemo loui la haivege lana oleve kateai di hoto ke hilokai. Keu anekianu. Isito dana lae lohoi la hotomo Dilava hoto loui lulelehoto loui la haivege lana hoto ke hilokai kemo lulelelahave.


text:
Ke nahate ata oleu gita mesoho bibo hamae dua vage kemo ataeabuna ke evisi eneve hilokai. Isito kena neniai ke hamaholige ataeabuna oleve kateai eneve ke hilokai.


text:
Mesoho kibiuvumaleata kena kibi uvui neniai eneve vaholige tuvaliataeabuna oleve kateai eneve evisi mole bevueveituvalilahai.


text:
Iale ke nahate la hoto nimoletemo loui neniai ata haiveholige keabuna oleve kateai la hoto evisi kemo lulelelahai. Lana kateige la hoto ke ihunauoholisi.


text:
Isito di ata mole hoto hilokaholiale kemo au daho louge dana kemo dolodoloai. Isi dana data di hotomo louge ata kena avuta kemo dolodoloai.


text:
La la ebikaunahahuhueveiisiviale Munana Tumue vuvunevaveve kebiamo negolahai. Keta duave. Isito di isiviale la kebiamo negolahai ekalesia bahata tedaevei hoesegevege abu negolahai.


text:
Katealemo ata oleu hoto nimoletemo loumalekena Dilava imihage Dilavana vuvuneomige auna hoto ke ekovehai ihuve loui.


text:
Dana hoto nimoletemo Dilava imihai guliguliage diuvunaavuemo ui. Isito di huhuihuhuina kemouoholige di bae kemo lulelealivebene.


text:
Katealemo dana vadeai. Dana diuvutadi huhuihuhuitamo guliguliai Dilava imihai. Isi diuvutadi huhuihuhuitamo nogoli loui Dilava hoesehavoi.


text:
Lana la uvuunahata guliguliai Dilava hoesehavoge Dilava vavevemo luleleholiale kena oleve kateai la guliguli ke evisi luleleai loui kosea, “Hoto keu seleve.”Keu anekianu. Kosealemo la hoto nimoletemo guliguliage ata keu ke evisi kemo dolodoloanu.


text:
Mesoho lana katelahai hoto molemo guliguliai Dilava hoesehavo dua vai. Isito ata molena oleve kateai la guliguli ke hilokai kemo luleleai.


text:
Isito dubue guligulimodana hotoeabemo hoto moaga vesite loui ata haivege abu kemo luleleage keu duave. Isito dana hoto nimoletemo hoto moagamoaga loui ata haivege keau kemo dolodoloage keu toelanu.


text:
Di haokuvuia, lainaho eseese huhuihuhui nahate valive. Isito eseeseau vaveve toelamo negoholimale ke nahate vave. Isi la huhuihuhui kemo kosie huhuihuhui nahate vave.


text:
Bukae Hotou loui avoe,<br/>“Kosiveu loui avoe,<br/>‘Dana hoto nimolete loumaleata hanavege abuna tiliege di hoto loui di ata haivei.<br/>Dana hoto nimolete loumalekebia hanavege abuna tiliege di hoto loui di ata namigevei.<br/>Isito abu bae ke evilivebene.’”


text:
Bukae Hotou louale ke ihuu koseanu. Ekalesiau hoto nimoletemo guliguliaiisiviale evieviholimale keabuna ke evisi loui kosea, “Dilava vuvunemoike abu ke vama.”Isito abu Dilava hoto loui isiviale evievi ataeau ke evisi hoto kemo negolahai.


text:
Katealemo ekalesia bahataeabuna mole bevueveiigaetolahai hoto nimoletemo loui guliguliasege luleleholimale isime evieviholimale ata keabuna dubue uvue loholiege hoto ke evisi loui kosea, “Tilogo ataeabulike.”


text:
Isito ekalesiau Dilava hoto loui mole haivesege evieviholimale mesoho luleleholimale keabuna loholiege hoto ke evisi loui kosea, “La hoto kateale louge no ke evisi hilokage noeau vaveve toela vamale ataea.”


text:
Ige hoto kemo abu abuuvumohuhuaimahogovamale kena dailahai. Ige keabuna vaveve toela ke halevai abu kome bokolahai Dilava hoesehavoi loui kosea, “Seleveta Dilavau lahehi uma.”


text:
Di haokuvuia, di hoto louale keu koseanu. La igaetoai guliguliasege ata molena nogoli loui ata haivei. Ige ata molena Bukae Hotomo loui ata haivei. Ige ata molena Dilavaemo hoto male ke loui. Ige ata molena hoto nimoletemo hoto loui. Ige ata molena hoto nimolete ke ekovehai ihuve loui. Isito vaveve ke bahatamo ekalesia tedaevei hoesegeveve.


text:
Mesoho ata degomoleau isiviai hoto nimoletemo hoto loulihovaliege ata abuita mesoho abuita igaetaeau hoto ke loui. Isito keau mole nenita hoto loulivebene. Isito molena hovelahai hoto louge molena hoto ke ekovehai ihuve loui ata haivei. Ige molena hovelahai hoto loui.


text:
Isito hoto ekovehai ihuve loumaleatauuoholige hoto nimoletemo loumalekeau bae hoto loulivebene. Isito keabuna tobekai ui abuuvumo Dilava huhulahai ke imihai.


text:
Ige Dilava hoto loui ata haivemale ata abuita mesoho abuita igaeta keabuna Dilava hoto loui ekalesia haivei. Keau katelahage ekalesia keabuna hoto ke evisi abu ebikaho huhulahai.


text:
Ige mesoho Dilava hotou ekalesia moleuvumodoba seleveage Dilava hoto loumalekeabuna hoto halevai. Ige ata kena hovelahai Dilava hoto ke loui.


text:
Dilava hoto loumaleata keau bae bahata mole nenita hoto loulivebene. Isito keabuna mole hemevei igaegaeai hoto loui ekalesia haivei.


text:
Kosealemo Dilavau isiviholiale la mole nenita hoto louge ekalesia ataeau evisi dolodololahaliho. Isito keu isiviale la mole hemevei igaegaeai hoto louge elike ataeau evisi lulelelahai.<br/>Dubu bahatamo ekalesia vaveve keu koseanu.


text:
Dubue guligulimokeateau bae sevesi mai hoto loui ata haivelivebene. Diue menaka keu subutahoto kateale lounu. Avoe, “Keateau bae hoto loui malaha haivelivebene.”


text:
Keate keau sevesimo hoto mole evisi hilokaholiliege abu lako dubumohoto lougelive. Isito oe talive hoto kemo abu kolivu belagevei. Kosealemo keateau sevesimo hoto loui ata haivege keu toelanu.


text:
La huhulahai kosea, “Dilava hotou noemoumukanu.”Isi huhuaikosea, “Dilava hoto keu nounahae lohonu.”Kateike la vai keateau sevesi maveve kemo di hoto loualemo isiviholilu.


text:
Mesoho laemo atabeu huhuailoui kosea, “Dau Dilava hoto loumaleata. Dau Munana Tumue vuvunevaveve kemo negoanu.”Keu kateige di isiviale hoto mole ko louge au hilokai. Di laheho hisaliale kou di hoto holioholinu. Isito Kosive hotoike.


text:
Di haokuvuia, di hoto mole louge evive. La uvu bahatamo negolahai Dilava hoto lougeve. Isi hoto nimoletemo hoto loumalekebia humahalainaho bamugelive.


text:
Di haokuvuia, di subutalae tiale hotoe dua loui la haivege la hoto ke evisi malu. Isi aike kemo negolahai uma. Katealemo di isiviai tota hotoe dua loui la haivei.


text:
Di hoto ke loui la haiveale ke matahae dua vave. Lana hoto ke matahae dua vage Dilavana la malevei. Ke matahae dua vaholige Dilavau bae la malevelivebene.


text:
Keliso hotoe dua di mai lae tiale la haiveale keu koseanu. Bukae Hotou louale ke nahate Kelisou nahie toelae ibinaho hatinu.


text:
Hovelahai tiale au ebika mai Bita haivuito vani molela bae au ebika mai abostolo tuelo (12) kebia haivege abu elehalu.


text:
Ige vani mole evievi ata vai handele (500) keau igaetoaiusege Kelisou tiale au ebika mai haivege abu elehalu. Evievi ata kebiamo degomoleau haluvilu. Isege degomoleau ua.


text:
Ige Kelisou gabila au ebika mai di haivuge di ke elehanu. Evievi ata keau vasohuta Keliso elehalu. Isege di gabila ke elehai abostolove ata holinu.


text:
Isito dau abostolo ata kebiamo baluga holioholinu. Di isiviholiale keau daho loui kosea, “Abostolo ata.”Kosealemo di subuta Dilava ekalesia aiogevei vatehani ovema.


text:
Isito Dilavau dahouvuaidi ebagemage di abostolove holinu. Keu dahouvuaidi ebagemage di uunahamale holioholinu. Isito Dilava lovimo di negoai abostolove degomole evigevenu. Di isivimo di lovi ke vaholima. Isito Dilavau dahouvuaidi tedahoge di lovive ke vama.


text:
Di hoto loui la haivema. Isege abostolo degomole keau hoto loui la haivema. Hoto ke igaeike no loui la haivemale ke la evisi malu.


text:
No hotoe dua loui ata haivei loui kosea, “Keliso keu hatihatimo hovelahanu.”Isito la degomoleau loui kosea, “Haluvimale keabuna oleve kateai hovedevei.”


text:
Keliso keu hatihatimo hovelahaholivatege no hotove loui ata haivemale ke ihuuuoholinu. Ige la evievi ke ihutauoholinu.


text:
Di kemo hoto mole louge evive. No la haivei loui kosea, “Dilavau hatihatimo Keliso etuvagekeu hovelahanu.”Isito la degomoleau loui kosea, “Haluvimale keau bae hovedevelivebene.”La hoto ke louale keu selevevatege no hoto loui la haivemale keu loboe hoto.


text:
Isime Dilavau Keliso etuvagehovelahaholivatege la evievi ke ihuuuoholinu. Ige la toela keu sohu laemo ua.


text:
Nahi nahie evievi Kelisomo mavoi ehue tiveve keuuoholivatege evieviholimale keau nahi elegevei loui kosea, “Ata kebia nohovu. Keau loboe hoto ke evisi ehovamale.”


text:
Isito hoto seleve keu koseanu. Dilavau hatihatimo Keliso etuvagehovelahanu. Kelisou hovelahale kemo nahi hilokage novaeuvevekeunahauuoholioholinu. Isito nahiabuna hovedeveiukolikoli malei.


text:
Nahi bahataeau Adamumo loholu. Isi Adamu vaveve toela vale kemo nahiabuna bahata haluvigei. Isito nahi Kelisoluvutaigaetolahale kemo nahiabuna bahata hatihatimo hovedevei.


text:
Hovedeveveve kemo Kelisou vasohuta nahiho hovelahanu. Ige ivivemo haluviale keabuna emo au lohomale kela bae abuta hovedevei.


text:
Vani kela Kelisona au vuvunemovuvunetebahata aiogevege abunauoholisi. Otogoeumalevataeumalekebia bahata evigevege keabuna vuvunevevalae ui. Ige Kelisona au vuvunemai au Mama Dilava omisi avuho loui kosea, “Di ata bahata nalievenela.”


text:
Bukae Hotou louale keu kateanu. Avoe, “Auna vuvunetebahata evigevei.”Isito nahi kemo hilokage au bae Dilava evihalivebene. Kosealemo Dilava keike vuvunebahata malei Keliso ominu.


text:
Dilavau vuvunebahata malei Keliso omige auna Dilava aiohavomale kebia bahata aiogevegeuoholige auna au vuvunebahata malei Dilava omige auna au vuvuneigaemo au ata bahata nalievei.


text:
La degomoleau loui kosea, “Haluviale keau bae hovedevelivebene.”Isito oleve katealemoike la haluviale kebiaho babatisolahama. Kosealemo nahi hilokage haluviale keabuna bae hovedevei.


text:
Di haokuvuia, vani bahata hatihatie vaveveu daemo lohoma. Nahiau nahie Kosive Iesu Kelisoluvutaigaetolahamale kemo di la vahaeho vai hoto kateale loui la namigevema.


text:
Di kove ui Dilava lovi vasege Evesasi atae toelaeau ovo aihanite nahate vai di aiohavoma. Isito haluvimale keau hovedeveholige vadeuhoike di ata kebiamo vatehani malema. Haluvimale keau hovedeveholige nahi nahie isiviunahavai lovi isi e isi uunahai. Nahi katelahaito vani mole haluvisiuoholisi.


text:
Ata degomoleau hoto kateale loui la lobogevema. Isito lainaho hoto ke evilive. Lana hoto ke evisi ehoveliege la vaveve dua halevai vaveveabe toela nahate vave.


text:
Iale la vaveve toela halevai huhue dua vai vaveve inutolotolote vave. La degomoleau Dilava humahahilokaholilu. Di ke loui la mati vanu.


text:
Mesoho la molena di belahai loui kosea, “Haluvimale keabuna oleve kateai hovedevei. Abuna hovedevei vava oleteale mai.”


text:
Dolodolo halevave. Lana lovie i mai vatamo hage visovenaulisibaie doga mamosege ivena sakavaiuoholisi.


text:
Lana kone i mesoho i degomole haliege la bae mesoho avata ive ke bahata malei halivebene. Isito lana ive keunahahage aunaulisi.


text:
Dilavau au isivimo i igaegae oleve kateaiuliveve kebia ovealemo keabuna abu vaveve kemo igaegaeaiulisi.


text:
Ke nahate onobenobeau vatamoumalekeau vava igae holioholilu. Atae vava keu mole. Ige ovoe vava keu mole. Ige ugue vava keu mole. Ige huenaevava keu mole.


text:
Ke nahate otogoe onobenobe isi vatae onobenobe keau mole nahate holioholilu. Otogoe ataga otogoe elehilehi keu mole. Ige vatae elehilehi keu mole. Keau mole nahate holioholilu.


text:
Vani ke elehilehiu mole. Ige bata ke elehilehiu mole. Ige didi ke elehilehiu mole. Ige didi kebiamo elehilehiabe keau nimolete.


text:
Iale ke nahate haluvimale keabuna hovedevei vavae doga malei. Halege vavaeabe malei abavuge abu sakavai. Isito keau vavae sakavamo bae hovedevelivebene. Keabuna hovedevei vavae doga malei.


text:
Ataeabuna haluvigevavaeabe elehilehi kena toelage negoeabena abuemouoholisi. Isito abuna gabie hovedevege vavaeabe elehilehi kena negoai duaveai.


text:
Haluvimale kebia vavau vatae vava. Isito keabuna hovedevei otogoe vava malei. Nahi hilokage vatae vavau ua. Ige kemoike nahi hilokage otogoe vavau ua.


text:
Bukae Hotou loui avoe, “Dilavau subuta Adamu vage keu vatae ata holisi ua.”Isito vani mole Dilavau Keliso hanavoge au otogomo lohonu. Ige kemo ataeauuvevedoga malelu.


text:
Nahi nova otogoe vava maleholisito nova vatae vava malelu. Isito nahiabuna bae gabie otogoe vava malei.


text:
Adamu vatamo lohoale kemo ataeau vatae vava malelu. Isito Kelisou otogomo lohoale kemo atave keabuna otogoe vava malei.


text:
Nahiau Adamuemo vatae vava malelu. Isito gabie otogomo lohoale Keliso ke vava nahate nahiabuna malei.


text:
Di haokuvuia, di louale keu koseanu. Vatae vavata nahi bae Dilava otogoe matama keve talivebene. Vatae vava kena vatamo sakavai ui. Katealemoike nahi bae vatae vavata otogoe talivebene.


text:
Dilavau hoto mole mai mahogovale ke dana aike louge evive. Nahi degomoleabuna haluvisege degomoleabunausege Iesuna lohoge nahi bahataeabuna vavae toela halevai vavae doga malei.


text:
Vanie gabila kibiu hotoige solekavesite nie vaga hamale ke nahate haluvimale keabuna hovedevei vavae doga malei. Ige nitaumalekebiatae abuna vavae doga malei.


text:
Vani kela nahiabuna vatae vava halevai vavae doga malei. Nahiabuna haluvimale vavae toela halevai vavae doga malei kemo vani bahata ugei.


text:
Vani kela nahiabuna vatae vava haluvimale ke halevai vavae doga malei vani bahata ugei. Ige nahie vaveve kena Bukae Hoto mai selevetisi. Hoto keu loui avoe, “Kelisou hatihatie vuvuneke aiohavogeukolikolie vuvunekeu negoai hatihatie vuvuneke evihanu.”


text:
Bukae Hotou tota kemo loui avoe,<br/>“Hatihati, a vuvuneike oleve ke.<br/>Hatihati, a negoike oleve ke.”


text:
Nahi hilokage vaveve toelamoike hatihati keu vuvuneanu. Ige menaka kemoike vaveve toela keu negoanu.


text:
Isito nahie Kosive Iesu Keliso ke vuvunemo Dilavau nahi hoesegevege nahi vaveve toelata hatihatitamo negolahalu. Kemo nahi vahaehoai Dilava ivi hoesehavogei.


text:
Di uvue haokuvuia, lainaho hoahoalive. Isito negolahai lavive. Vani bahata Kosive lovimo negolahai lovie dua vageve. Kosealemo la hilokage la Kosive lovi vamale keu loviunahaholioholinu. Isito la vamale ke ihuu ua.


text:
Di aike obelenie hoto louge evive. Di Galesia ekalesia namigeveale ke nahate vai Dilava ataeau Diudiaeumalekebia tedaeveve.


text:
Bula bahata la ibina malemale ke badi mole malei obeleniho otovege au ui. Ige di bae lohoniege moni maleveve hoto loulivebene.


text:
Isito dana bae lohoi la ata oletebia tabageveale kebia deiada loui levalevamo hisaliai mai ovege abuna monita levaleva keta malei tai Dielusalema ata kebia ovei.


text:
Dana lae lohoniege mesoho vaganamo lahehiuniege vaeahamo tota oai tiho vage lana di tedahoge dana tota oai o moleve tai.


text:
Di isiviholinu lae deiai lohoi vanie ni moaga vesitehame lahehiuliho. Isito Kosiveu humahaalavoge di isiviale vani moaga lahehi ui.


text:
Di aike oai talivebene. Isito dana Evesasi o koveuniege Diue vahaeho vani Bentikosi keuuoholisege dana halei oai tai.


text:
O kove Kosiveu au lovieudahadaho alavoge dana koveuniege Kosive lovi ke baluga vai. Di aiohavomale ata moagaeau kove ua. Isito dana kove ui lovi ke vaito bae tai.


text:
Lainaho ke elehai huhulahai kosea, “Kou kosi holioholinu.”Isito ke hoesehavoi tedahoge auna vahaehota hoilahai dae lohoi. Ige no evievi ata degomolehi ke elehai vahaeholahai.


text:
Dana aike nahie haoka Abolosi kemo hoto louge evive. Di isivi balugale Abolosi keu evievi ata degomole holoevei lae deiai tai. Isito keu ke huhuaiisiviholinu aike lae taliho. Isito vani molela auna bae lohoi.


text:
La ebika nenigeveve. La evievimo negolahai lavive. Lainaho vabulahalive. Isito hovedevei negolahai lavie tumu vave.


text:
La hilokage di Giliki vatae tiale ata haivege Sitevanasiu ovemoumaleata kebiahi vasohuta di hoto ke evisi evievi ata holilu. Ige gabie ata degomoleau vata keve evievi ata holige Sitevanasiu au oe ata kebiahi Dilava ata kebia tedaevei hoesegevema.


text:
Di haokuvuia, di isivialeike la ata kebia vaveve nahate vai tedaevegei. Isi ata degomoleau ata kebia nahate vai Dilava lovi vamale kebiata tedaevegei.


text:
La keveusege Sitevanasi, Votunaitasi, Akaikasi ata keau la lovo mai lohoale la vaveve loui di haivuge di ke evisi vahaehoanu.


text:
Keau la vaveve loui di mai vahaehotilu. Isi keabuna hoidevei abuta di vaveve loui la malevei vahaehotievei. Katealemoike ata katealebia hoesegevei iviabe tabageveve.


text:
Esia vatamoumaleekalesia keau laheho vahaeho hoto ko hanavolu. Ige Akuilauabu mahina Bisilati laheho vahaeho hoto ko hanavolu. Ige ekalesiau oeabemo igaetolahai guligulilahamale kebiata laheho vahaeho hoto ko hanavolu.


text:
Ige evievi ataeau koveumalekeau bahata laheho vahaeho hoto ko hanavolu. La mole elegeveliege mole vahaeho vai mole ada hatueveve.


text:
Di ivilike Bolo. Dilava isivimoike di Iesu Keliso abostolo holisi nahie haoka Timotiti levaleva ko laheho hanavoma. Ekalesiau Koliniti oeumaleisime Dilava ataeau Giliki vataeumalela kebia bahataho no ko hisaliai hanavoma.


text:
No isivialeike nahie Mama Dilava isi nahie Kosive Iesu Keliso keau la huhueveila hoesegevege lana ue dua vave.


text:
Nahie Kosive Iesu Keliso ke Mamau nahihouvuima. Dilava keike vani bahata nahie tedaevema. Keu katealemo nahi vani bahata ivive ebagevai hoesehavogei.


text:
Nahi vatehani malege Dilava keu nahie tedaevei isiviale ata degomoleau vatehani malege Dilavau nahie tedaevemale ke vuvunemoelike nahi kebia tedaevegei.


text:
Kelisou vatehani moaga maleale ke nahate nahita vatehani malema. Isito vatehani kemo Kelisou nahie negotievege nahi ue dua vama.


text:
Kelisou vatehani maleale ke nahate no vatehani malema. Ige Kelisou au vuvunemono tedaevege no vatehani kemo negolahai uma. No isivialeike la no vaveve ke elehai la vatehani maleale kemo kabebi halevaito kemo negolahai uge Dilavana la malevei.


text:
No huhuige la vatehani malemale kemo la bae dobuluvilivebene. No hilokage no vatehani malege Kelisou no tedaevemale ke nahate la vatehani malege auna la tedaevei.


text:
No haokuvuia, no isiviai la namigevege hilokave. No Esia vata keve vatetumu baluga malelu. Vatehani isuteu noemo lohoge no huhuige noeabuna oleve katelahai ui.


text:
No huhulahai kosea, “Vatehani kena no aiogevege noeabuna haluvisi.”Isito vatehani keu noemo lohoge Dilavau isiviale no no nego huhulahaholisito negove huhulahai kosea, “Keu haluvimale kebia tatuvemale ke vuvunemoauna no tedaevei.”


text:
Katealemo Dilavau no tedaevege no vatehani kemo haluviholisito uma. No uvu mai Dilava omisi kemo hilokage auna vani bahata no tedaevegei.


text:
Katealemo lata no tedaevei noheho guligulilahageve. Lana vani bahata katelahai guligulilahage Dilavana la hoto evisi no tedaevei. Ige noeabuna negolahai lovilahage ata moagaeabuna vahaeholahai Dilava hoesehavoi.


text:
No haokuvuia, no vahaeholahalu. No hilokage no vatae vaveve vaholisito vaveve duaunahavage la ke elehalu. No la lobogevei atae lulelemo la haiveholilu. Isito Dilavau no huhueveino hoesegeveale kemo no Dilava hoto loui la haivelu.


text:
No dolodoloe hoto laheho hanavoholilu. Isito no laheho hisaliai isiviale la ke dodavei ke bahatamo lulelelahai.


text:
La aike no vaveve bahata hilokaholilu. Isito di isiviale nahie Kosive Iesu ke vaniu lohoge lana no vaveve bahata hilokai no vahaeho vave. Ige noeabuna vani kela la vahaeho vai.


text:
Di hilokage vaveve keabuna kateai. Katealemo di subutalae tiveve ke huhuaiisivialeike deiai ti abuiai. Ige elike la kemo negolahai ue dua vai.


text:
Di huhuige dana vasohuta lae tai la elegeveito bae Masedonia vatae tai. Iniege tota hoilahai lohoi la elegevege lana di tedahoge dana Diudia vatae tai.


text:
Di lae tiveve ke huhuale vaholige la degomoleau loui kosea, “Loboe ataike.”La huhuige di isivie huhuihuhuilike di vaime la lobogevenu. Vani mole dana loui kosea, “Ito, dana bae lohoi.”Isi vani mole dana loui kosea, “Ba, di bae loholivebene.”


text:
Dilava mo Iesu Keliso ke hotoike Sailasi, Timoti, da noeau loui la haivelu. Iesu Keliso hoto keu dolodoloe hoto holioholinu. Isito hotove keu seleve. Au louale ke auna vai.


text:
Dilavau au hoto mai mamoale ke Iesuna hoto ke bahata mai selevetisi. Kemoike nahi Dilava ivi hoesehavoi guliguliailoui kosea, “Iesu Keliso kemo hoto keu seleve.”


text:
Dilava keike au vuvunemonahi malevei hoesegevege nahi Kelisoluvutaigaetolahai negolahama. Keu nahi tabagevei au Munanae Tumu mai nahieuvumootoveale kemo nahi hilokage nahiau Dilava ataea. Isi kemo nahi hilokage au nahiho otoveale ke bahata nahiabuna malei.


text:
Dilavau hilokage di subutalae lohoholiale keu koseanu. La vaveve toela degomoleau uike vage di isiviholinu lae tai hoto isute loui la aiogeveliho.


text:
Di isiviholinu la evievi aiohavoi hoto louge la di isiviunahavaliho. Isito di isiviai laemo lovie dua vage kemo vahaeholahave.


text:
Di subutalae lohoi hoto isute laheho louge la kemouvulahalu. Di aike ke huhuaiisiviholinu tota lae lohoi hoto isute louliho.


text:
Katealemo di subutalevaleva mole hisaliai laheho hanavonu. Di subutalae lohoaleu hoto isute loui la haivege la kemouvulahai di vahaeho vaholilu. Isito di isiviale la vaveve toela ke bahata halevage di lohoi elehai vahaehoige la bahata vahaeholahave.


text:
Di levaleva ke hisaliai laheho hanavoge di uvuu kibianu. Di ninanataike ke hisalianu. Di isiviholinu la ke dodaveiuvulahaliho. Isito di isiviale la ke dodavei hilokage di uvu bahatau lae ua.


text:
La moleu subutavaveve toela vale keu da igae aiohavoholisito la kebiata aiogevenu. Ige kemoike nahi bahatauvulahalu. Isito di isiviholinu vaveve toela vale keho hoto tolote louliho.


text:
Lainaho au vaveve toela vale ke huhulahalive. Isito aike ke hoesehavoge au negoai. La kateholige kena uvu balugai au evievi halei.


text:
Di levaleva nehe ke hisaliale keu koseanu. Di isiviai la uvu kaovai hilokage di la haivemale kemo la di hoto evima. Emena evioholima.


text:
Ata moleu laemo vaveve toela vage lana ibinave vaholisito halevage dana data la vale ke nahate vai. Ige mesoho ata moleu daemo vaveve toela vage dana Iesu Keliso vuvunemoke huhuoholige lana di vale ke elehai lulelelahave.


text:
Isito nahiabuna vaveve toela ke loui hoesehavoholige Setenena vaveve toela kemo nahie aiogevei. Nahi hilokage Seteneu au huhuihuhui kemo isiviale nahi lobogevei nahie malevei.


text:
Di subuta Toloasi oe tialeu Kosiveu daho lovie humahaalavoge di Keliso hotoe dua loui ata haivege keau hoto ke evilu.


text:
Di o keve Kosive lovi baluga vanu. Isito di haoka Taitasiu lohoholige di ke huhu baluganu. Kosealemo di la deiada eviliho ke hanavoge au lae tialeu tota hoilahai lohoholinu. Kemoike di ata kebia halevei Masedonia vatae tinu.


text:
Di aike Dilava ivi hoesehavoi vahaehoanu. Kosealemo Dilavau Vatae Kosive vuvunemonahie malevege nahi Kelisoluvutaigaetolahalu. Keu nahie malevei isiviale nahi matama bahatae tai Keliso hoto loui ata haivege abu kemo lulelelahai. Ige Keliso vaveveu abuemo senisi hagote ke nahate vai.


text:
Ige Dilavau nahie malevege nahi Keliso hoto loumalekeu evievi ataemo senisi hagote nahate. Isito evieviholialebiamo hagoholinu.


text:
Evieviholimale keau ke evisi huhuige keu sohoe toela vanu. Isi kemo haluvima. Isito evievi ataeau ke evisi huhuige keu hagoe dua vanu. Isi kemouvevedua malema. Iale nahi Dilava lovi kemo negoai.


text:
Ata degomoleau Dilava lovi vai isiviale kemo ibina baluga malei. Isito noeau kateholima. Dilavau no hanavege no Dilava nimo Keliso hoto seleve loui ata haivema.


text:
No hoto kateale louale kemo la huhuige noeau no ebika tabagevema. Ata degomoleau abu lovilahamale deiada loui abu ebika tabagevema. Isito noeau molemo kateholima.


text:
Kosealemo laeau no levaleva nahate. Ataeau levaleva dodavei kemo lulelelahale ke nahate ata bahataeau Keliso vaveve laemo elehai hilokage noeau laemo lovie dua valu.


text:
Ataeau hilokage noeabulikevasohuta Keliso hoto ke loui la haivelu. Isito Keliso biageike au hoto ke lauvumohisalianu. Keu benita munee tavamo levaleva ke hisaliholinu. Isito Dilava Munana Tumue vuvunemolauvumohoto ke hisalianu.


text:
No bae no ebika tabagevei koseale huhulahalivebene. No vuvunemoike no lovi ke vama. Isito noeabuna huhulahai kosea, “Dilava vuvunemoike no lovive ke vama.”


text:
Dilava keike Kelisomo menakae doga mamoi no negotievege no menaka ke ehovai louma. Menaka keu Mosese menaka holioholinu. Isito Munana Tumue menaka. Kosealemo Mosese menaka keu hatihatie hoto. Isito Munana Tumue hotoe doga keuukolikolie hoto.


text:
Subutamole Dilavau au menakae hoto munemohisaliai Mosese omige atagaveu Mosesemo lohoge niveu ataganu. Ataga keu vani mole Mosese nimouoholinu. Isito ataga keuusege Iselala ataeau ataga ke elehage niabemo levokage abu elehaveve keu anekianu. Mosese menakate kemo atagau ua. Isito menaka kemo ataeau baeukolikoli malelivebene.


text:
Mosese menaka kemo atagau ua. Isito menakae doga kemo ataga balugatahou ua. Kosealemo Mosese menaka kemo ataeau Dilava nimo inutolotoloholilu. Isito menakae doga kemo ataeau Dilava nimo inutolotololahalu.


text:
Mosese menakate ataga keu vani moagauoholioholinu. Isito menakae dogae atagate kena vani bahata ui tigei.


text:
Nahi Moseseu vale ke nahate va halevai. Moseseu Dilava atagau nivemoualeuuoholimale ke ogota vavahai isiviholiale Iselala ataeau ke elehaliho. Iale nahi ke nahate va halevaito Dilava hoto loui ata haivei.


text:
Subuta Iselala ata kebia huhuihuhui keu toloanu. Isime novae vani komo huhuihuhuiabeketa toloai ua. Keau Mosese menakae hoto ke dodaveito kemo luleleholilu. Kosealemo ata oleuoleu Kelisoluvutaigaetolahaliege kebiaunahaeabuna hoto kemo lulelelahai.


text:
Isito subutavani kemo isi novae vani komo Iselala ataeau Mosese menakae hoto ke dodavege huhuihuhuiabekeu toloige abu kemo luleleholilu.


text:
Isito olemeau hoidevei Kosive ehovaho valiege abu huhuihuhuietolo halevaliege keabuna hotovemo lulelelahai.


text:
Kosive keike Munana Tumute. Ige Munanae Tumu keu ata ole uvue tige ata kena subutahuhuihuhui ke halei hotoe doga ke huhuailuleleai.


text:
Katealemo nahi evalie vaveve nahate vai ataemo Kosive vaveve dua ke atagage Munanave Tumue vuvunemoatagave kena nahiemo uge nahiabuna avunahate vai ui tigei.


text:
No matie vaveve halevalu. No isiviholilu ata lobogeveliho. No isiviholilu Dilava hoto ekovehai loboe hoto louliho. Isito no Dilava nimo hoto seleve loui ata haivege ata bahataeau ke evisi huhulahage hoto keu seleve.


text:
No isiviholilu Dilava hoto mahogovaliho. Isito evieviholimale keau ke evige hoto keu abuemo hogolahale ke nahate.


text:
Vatae Kosiveu evieviholimale kebia huhuihuhui bamuge keau isiviholilu Dilava hoto eviliho. Keu kebia bamuevege keau Keliso hotoe dua ke ataga elehaholilu. Keliso keu Dilavati mole nahate. Ige atagaeabe keu balugataho. Isito Seteneu ata bamuevege keau ataga ke elehaholilu.


text:
Katealemo noeau no ebika tabagevei no hoto loui ata haiveholima. Isito Iesu Keliso hotoike no loui ata haivei loui kosea, “Keu nahie Kosive. Ige noeau la esemu nahate holisi Iesu lovimo la tedaevema.”


text:
Subutamole Dilavau loui avoe, “Vavi kemo atagana bae lohoi.”Dilava keike louge Iesu Kelisou atagave mai lohoale nahie haivege nahi avuemo Dilava ataga elehai hilokalu.


text:
Nahiau vaveve toela vamale ataea. Isito Dilavau au hotoe dua mai nahieuvumomamoi isiviale ataeau atagave ke elehai hilokage atagave keu ataemo lohoholisito Dilava vuvunebalugamolohonu.


text:
Vaveve isute moagau noemo lohoma. Isito vaveve keau nahie aiogeveholima. Vani degomole no dolodoloima. Isito no kemo kabebilahai halevaholima.


text:
Iesuu vatehani malei hatiale ke nahate no lovive vai vani bahata vatehani malema. Ige ataeau no vaveve elehai hilokage Iesuu vaveve doga mai lohoi vatehani maleale ke nahate no vaveve doga vai vatehani malema.


text:
Vani bahata no Iesu lovi vamale kemo ataeau isiviai nohavei. Isito kemoike ata degomoleau no vaveve elehai hilokage no vaveve keu Iesu vaveve nahate.


text:
Ata moleu Bukae Hotomo loui avoe, “Di evievimoike di hoto ko loui ata haivema.”Ige nota katelahai evievi ke igaemo hoto ko loui ata haivema.


text:
No hilokage Dilavau nahie Kosive Iesu ke etuvagehovelahale ke nahate auna nahie tatuvegenahiabuna hovedevei. Ige Dilavana nahi bahata holoevege nahiabuna Iesuluvutaigaetolahai ui.


text:
Lahehoike no lovi ko vai avuemo vatehani malema. No isivialeike hoto kou ata bahata sonumaevei tige Dilavau kebia hoesegevege keabuna guliguliai Dilava hoesehavoi ivive ebagevagei.


text:
Katealemo no bae lovi ke kabebihavolivebene. No vava keu ohelekama. Isito Dilavau vani bahata no uvu ke hoesehavoi negotima.


text:
No vatehani malemale keu egeai baluga holioholinu. Isito vatehani kemo Dilavana au ataga baluga noevege kena vatehani ke evihai egeai vani bahata ugei.


text:
Katealemo no vatae onobenobe aike elegevemale ke huhuoholima. Isito no otogoe onobenobe elegeveholimale ke huhulahama. Kosealemo nahi aike elegevemale keabunauoholisi. Isito nahi elehaholimale keabuna vani bahata ugei.


text:
No hilokage nahiabuna vata kove vatehani malei haluviliege Dilavau otogoe vavae doga nahiho otoveale ke nahiabuna malei vani bahata ugei.


text:
Nahi vata koveumalemo vaveve isutenanahiemo lohosege nahiabuna ke isumo kekolahagei. No isiviholilu nahi vatae vava keta hovedeveliho. Isito no isiviale nahi vatae vava ke halevai otogoe vavae doga malei. Ige hatihatie vava kenauoholige gibosoune vava kena vani bahata ugei.


text:
Dilava keike nahiho vavae doga mamonu. Iale nahiabuna bae ke malei. No hilokage Dilavau au Munanae Tumu nahioveale kemo auna vavae doga nahiovei.


text:
Katealemo no vani bahata ke huhulahai negolahama. Nahie vatae vavau nahehi uge no hilokage nahi Kosiveluvutaotogoeuoholilu.


text:
Nahi aike Kosive elehaholilu. Isito nahiabuna ke huhulahai nahie evievimo negolahaliege gabie ke elehai.


text:
Katealemoike no negolahai isiviale vatae vava halevai otogoe tai vavae doga malei Kosiveluvutaigaetolahai ui.


text:
Katealemo vata kove mesoho otogoe no Kosive isivi vamale keu baluga. No isiviai Kosive isiviunahavagei.


text:
No hilokage nahiabuna bahata Keliso vudimolavige auna nahie vaveve kaovai nahi vatae ui vamale ke bahata hilokai. Nahi vata kove ui vaveve dua vai vaveve toela vamale ke ibina auna nahiovei.


text:
Katealemo no Dilava vabuhavoi negolahai ata haivema. Dilavau no vamale ke bahata hilokanu. Ige di huhuige lauvumolata hilokage no vamale keu duave.


text:
No hoto kemo no isiviholilu la nimo no ebika tabageveliho. Isito no isiviale no vaveve bahata loui la haivege lana ke hilokai talive ata degomoleau lae lohoi abu ebika tabagevemale kebia no vaveve loui namigeveve. Ata kebia elehilehi keu duave. Isitouvuiabekeu toelanu.


text:
Ata keau huhuige noeau tilogoe ata. Isito no Dilava lovi vamale kemoike abu hoto kateale louma. Noeau tilogoholilu. Isito noeau lovi komo la tedaevema.


text:
Kelisou au isivi nahioveale kemo no lovi ko vama. No hilokage ata igae Keliso keu ata bahataho hatige nahi nahie vaveve toelaho haluviveve ke halevalu.


text:
Kelisou ata bahataho hatiale kemo isiviale ataeau abu isiviunahava halevaito abuho hatai hovelahale ke isiviunahavai.


text:
Katealemo no atae vaveve keunahaelehai avuemo hoto louholima. No subuta Keliso vaveve ke elehai huhuaikosea, “Keu mesoho ataunaha.”Isito no aike ekalesia holialemo no huhuihuhui ke bahata halevalu.


text:
Kosealemo ata olena Kelisoti igaetoage Kelisonauvevedoga mai omisi. Ige subutavavevete kena avuemouoholisi. Isege vaveve dogana avuemo lohoi.


text:
Nahi subuta Dilavaemo haeavamole ua. Isito Dilavau Iseu Kelisomo nahie malevege nahi haokuvuiabeholilu. Isi au lovi nahiovei isiviale nahi ata haivege elike abu Dilava haokuvu holisi.


text:
No ata haivei loui kosea, “Iesu Keliso kemoike Dilavau isiviale ata bahatahi haokuvuai.”Keu isiviholinu atae vaveve toelae ibina oveliho. Isito keu isiviale no hotove loui ata haivege abu haokuvuiabeholisi.


text:
Dilavau no hanavege no Keliso hoto loui ata haivema. Dilava keike au hoto mai noevege no laheho louma. Keliso ivimo no la namigevei loui kosea, “La vaveve toela halevai Dilavaluvutahaokuvulahave.”


text:
Kelisou vavevebe toela vaholinu. Isito Dilavau nahie toela mai Kelisomo mamogeuoholiale kemo nahiabuna avuluvutaigaetolahai Dilava nimo inutolotololahai.


text:
Dilavau au lovi noeveale kemo no la namigevei loui kosea, “Dilavau la huhueveila hoesegeveale ke lainaho halevalive.”


text:
Bukae Hotomo Dilavau loui avoe,<br/>“La di hohavoale kemo di isiviale novae vani komo la tedaevei.<br/>Dana nova la tedaevei la malevei.”<br/>Di kemo hoto mole louge evive. Aike vani komo Dilavau isiviale la hotove evige elike au la malevei.


text:
Isito no isiviai no lovimo vaveve dua vage ataeau ke elehai hilokage noeau Dilava esemuia. Katealemo vaveve toela onoleu noemo lohoge no kemo vatehani malei ke huhuholisito negolahama.


text:
No no uvu mai ata kebia ove selevealemo no itumuholisito vaveve dua vai Dilava lulelehoto loui ata haivei hoesegevema. Ige kemo ataeau no elegevei hilokage noeau Dilava esemuia. Dilavau Munanae Tumumono negotievege no hotove seleve loui ata haivema. Ige no vaveve inutolotolote keu no mihisi nahate.


text:
Ata degomoleau noheho hotoe dua loui no hoesegevema. Isege ata degomoleau no aiogevei noheho hotoe toela louma. Keau noheho loui avoe, “Laeau loboe hoto louma.”Isito no abuho hoto loumalekeu hoto seleveunaha.


text:
Ata degomoleau no vaveve hilokaholilu. Isege degomoleau no vaveve bahata hilokalu. Ata degomoleau huhulahai avoe, “Keabuna mesoho haluvisi.”Isito noeabulikekou ua. Keau nohavei vatetumu noevema. Isito no kemo haluviholilu.


text:
Abu no aiogevemale kemo nouvulahama. Isito no vani bahata vahaeholahama. Noeau kunaite holioholilu. Isito no ata moaga malevei haivege abu otogoe vavevemo kunaite holima. Vatae onobeu noemouoholinu. Isito no otogoe onobenobe malei vahaeholahama.


text:
Lainaho evieviholimale kebiahi igaetoalive. Vaveve dua vamale keau bae vaveve toela vamale kebiahi igaetoalivebene. Ke nahate atagau bae vaviti igaetoalivebene.


text:
Kelisou Seteneti bae uvu igaealivebene. Ke nahate evievi ataeau bae evieviholimale kebiahi igaetoalivebene.


text:
Dilava ekalesia keabuna oleve kateai loboe dilava hoesehavomale kebiahi igaetolahai. Keu anekianu. Kosealemoukolikolie Dilava ke ata nahiabuliko. Di hoto louale kemo Dilavau subutahoto mole lounu. Avoe,<br/>“Dana di atae vigomo ui Dilavaeabe holige keabuna di ata holisi.”


text:
Katealemo Kosiveu Bukae Hotomo tota loui avoe,<br/>“Vaveve toela vamale kebia vaveve va halevai abuemo haliohatuve.<br/>Abuhi vaveveabe toela va halevave.<br/>Lana vaveveabe toela vaholige dana la malevei.


text:
Di uvue haokuvuia, Dilavau nahiho hoto kateale louale kemo nahi Dilava vabuhavoi vavae vaveve toela, huhuihuhuietoela ke bahata halevai vaveve duaunahavaiuvevetumutevai.


text:
Noeau laemo vaveve toela vaholilu. No la lobogevei la aiogeveholilu. Katealemo la uvu bahata mai noeveve.


text:
Di hoto ke loui isiviholinu la aiogeveliho. Di hoto louale kemo la hilokage no uvu bahatau lae ua. Katealemo no ui mesoho haluvigenahiau uvu igae.


text:
Di la vaveve huhuaila vahaeho vai hilokage la vaveve kena duaveagei. Katealemo vatehaniu noemo lohoge di ke huhuholisito negoai vahaehoanu.


text:
No vani mole Masedonia vatae tialeusegevaveve toela moagaeau noemo loholu. Ataeau molehiugologoloai moleho louma. Ige no vaveveabe ke elehai huhulahai vabulahalu.


text:
Isito Dilavau no uvu negotievege no negolahalu. Kosealemo Taitasiu lohoge no kemo vahaeholahai negolahalu.


text:
Taitasiu lohoale keunahamo no vahaehoholilu. Isito au lohoale la vaveve dua loui no namigeveale ketamo no vahaeholahalu. No evige la Taitasi tedahoe dua valage au hoilahanu. Isi la subutadi hoto evioholiale ke huhulahaiuvulahai hoidevei tota di tedahoveve ke di evisi vahaehoanu.


text:
Di laheho levaleva hanavoale ke huhuige di uvuu isuanu. Di vabuai huhuige mesoho Koliniti ataeabuna levaleva ke elehai isu balugai. Isito di ke hanavoge duave. Kosealemo la vasohuta ke elehage la uvuu isuanu. Isito la aike isuholilu.


text:
Di aike la hoto ke evisi vahaehoanu. La isulahale kemo di vahaehoholinu. Isito la isulahage Dilavau la hoesegevege la vaveve toela ke halevale kemoike di vahaehoanu. Di hilokage di hoto keu la aiogeveholinu.


text:
Isito la isulahale kemo Dilavau la uvu ekovehage la vaveve toela halevaiukolikolie humahala tima. Isi kemo lanauvuoholisito vahaeholahave. Isito vatae ataeau isulahamale kemo hatihatie humahala tima.


text:
La di levaleva evisi isulahamale kemo Dilavau la hoesegevenu. Ige kemo la hovedevei isiviale vaveve toela ke halevai. Di la vaveve toela kemo hoto louveveke la vabuhavoi isiviale di tota la vahaeho vai. Katealemo la vaveve toela vale keho hoto loui mai dubumohaliohatuale kemo di bae hotobe loulivebene.


text:
Di levaleva ke hisaliai laheho hanavoale keu vaveve toela vale keunahata avuemo vaveve toela vale kebiaunahaho di ke hanavoholinu. Isito di la bahataho ke hisaliai isiviale la Dilava nimo la uvu ekovehale kemo ataeabuna hilokage la noheho isivilahalu.


text:
No la vaveve duae hoto evisi vahaeholahalu. Ige la Taitasi tedahoi hoesehavoge keu vahaehoai negoanu. Ige no ke evisi vahaeho balugalu.


text:
Di vani mole Taitasi namihai kosea, “Koliniti ata keau vaveve dua vamale ataea.”Ige la ke tedahoi hoesehavoale kemo di hoto louale keu lobo holioholinu. Isito di vani bahata hoto seleve loumaleke nahate di Taitasiho louale keu seleve.


text:
La bahata Taitasi mataulaihavoi hotove evisi vahaehove vai hoesehavoge keu la huhueveiau uvu mai laovei vahaehoanu.


text:
Ekalesia keau vatehani baluga malema. Isito keau ke huhuoholisito kemo vahaeholahai hovedevei abu onobenobemo ata degomole tedaevema. Ata keau kunaite ata holioholilu.


text:
Abu hovedevei no namigevei isivi balugaleno kunaiabe ke malei Dilava ataeau Diudiaeumalekebia tedaevei ovei.


text:
No huhulahage keau kunaite holioholilu. Isito keau hovedevei vasohuta abu uvu mai Kosive omisito Dilava isivimo abu uvu mai noevei abu kunai malei noevei isiviale no malei ata kebia ovei.


text:
Taitasilike vasohuta Diudia ata tedaeveveve hoto ke louge la ke huhuale di isiviale tota hanavoge au talive laemo moni malei ata kebia tedaevei.


text:
La vaveve bahata vamale keu duave. La evievimo la negolahama. Isi la hotomo lulelelahai ata haivema. Isi la isivi noevei no tedaevei negolahama. Katealemo no isiviale la uvu mai ata kebia ovei la kunaimo kebia tedaeve dua vave.


text:
Di isiviholinu vaveve kemo menakage la ke valiho. Isito Masedonia ata keau vai kebia tedaevemale keike di loui la namigevege la isiviunahamo la kunaimo kebia tedaeveve.


text:
La hilokage nahie Kosive Iesu Keliso keu la huhueveila hoesegevenu. Otogo keve keu kunai moagate. Isito keu ke halei vatae lohoale kunaiholimale kebia nahate holinu. Keu vaveve kateale vale kemo isiviale la otogoe kunaite holisi.


text:
Keu vaveve kateale vale kemo di huhuige la subutavaganatemo obeleni otoveale ke ivi mole otovege auuoholisi. La dubu degomolebiamo vasohuta la isivimo moni otovelu.


text:
Katealemo hovedevei negolahai ivi mole otovege auuoholisi. La lovilahamale kemo la subutalouale moni ke otovege auuoholisi.


text:
Lana la isivimo moni ke otovege Dilavana ke elehai vahaehoai. La moni baluga malemale kemo moni baluga otovege keta duave. Mesoho la monie ese malemale kemo monie ese otovege keta duave.


text:
Di isiviholinu la moni baluga malei ata kebia ovei vaetauliho. Isito la aike kunai baluga malemale kemo kebia tedaevege vani mole vanie toelau laemo lohoge keabuna abuta la tedaevei. Katealemo la bae abuhi ue toela valivebene.


text:
Bukae Hotou kemo loui avoe,<br/>“Dilavau lovi mole mana Iselala ata kebia ovege degomoleau baluga malesege degomoleau eseve malelu.<br/>Ige baluga malemale keau eseve malemale kebia ovege keau mole nahate.”


text:
No Dilava vahaeho valu. Kosealemo Dilavau Taitasi uvu hoesehavoge no la haivei la tedaevemale ke nahate keu isivi balugalela haivei la tedaevei.


text:
No au lae tiveve hoto ke loui namihage keu vahaehoai au isivimo isiviai lae tai la haivei la tedaevei.


text:
No ke hanavoge evievi ata molena avui tai. Evievi ata keu Dilava hoto loui ata haivege ekalesia bahataeau lovi kemo ivive ebagevalu.


text:
Ke ebagevai isiviale no avui obeleni malei talive Diudia ata kebia ovei. Ige keabuna nahi kebia tedaeveale ke elehai kemo Dilava ivi hoesehavoi.


text:
No ata abui kebia hanavege keabuna lae lohoi moni ke malei. No isiviholilu la ke huhulahai kosea, “Bolou au ebikahoike au moni baluga ke malema.”


text:
Katealemo noeabuna no haoka mole hanavoge auna Taitasiti abu ata mole ebagevale kebiahi tai moni ke nalisi. Ata keu atae dua. No hilokage keu vani bahata Dilava lovimo negoima. Keu isiviai lohoi la tedaevei. Keu hilokage laeabuna hotove evisi tedahoi hoesehavoi.


text:
La hilokage Taitasi keu daiti loviai la tedaevemale ata. Taitasi kena bae evievi ata abui kebia holoevei lae lohoi. Ekalesiau koveumalekeau kebia hanavege keabuna lae lohoi vaveve dua vai la tedaevei kemo Keliso ivi hoesehavoi.


text:
Keau lohoge isivi ovei kebia hoesegeveve. Katealemo ekalesiau koveumalekeabuna ke evisi hilokage no la vaveve loui la tabagevemale keu seleve.


text:
Dilava ataeau Diudiaeumalekebia tedaeveveve hoto ke la evilu. Katealemo di bae hoto moaga loulivebene.


text:
Di hilokage laeau negolahai isiviai ata kebia tedaevei. Di la tabagevei la vaveve loui Masedonia ata kobia namigevei loui kosea, “Koliniti ata keau subutavagana kemo negolahai obeleni otovelu.”Di la vaveve ke louge keau negolahai la vaveve nahate vama.


text:
Di aike ata abuita igaeta kobia hanavege keabuna lae lohoi laheho louge lana hotoeabe evisi tota obeleni otoveve. Lana katelahage di la vaveve loui la tabageveale kena seleve holisi.


text:
Isito lana kateholige Masedonia ataeabuna daluvutalohoi la vaveve ke elehage di hoto loumaleke ihuuoholige dana kemo matiai. Ige lataeabuna kemo matilahai.


text:
Katealemoike no ata abuita igaeta kebia hanavege keau noheho uli holisi lae lohoma. No isiviale keau laheho no hoto louge la subutalouale obeleni ke otovegeusegeno lohoi. Ige Masedonia ataeabuna hilokage di laheho hoto louge la ke otoveholilu. Isito la isivimoike la ke otovelu.


text:
Di hoto ke huhulahave. Olena bulue ese vaniege avuemo lovi moaga vesite malei. Isito olena bulu baluga vaniege avuemo lovi moaga malei.


text:
Katealemo di louale ke huhulahai momolelahai ono vadeu laemo uale ke la isiviunahamo obeleni otoveve. Di isiviholiale di hoto louale kemo la obeleni otovei huhu moagaliho. Kosealemo Dilavau isivialeike la igaegaeau vahaehota moni ke otovei.


text:
Lana katelahage Dilavana au vuvunemokunai moaga laovege lana ke malei vani bahata kemo ue dua vai ata degomole tedaeve dua vagei.


text:
Bukae Hotou kemo loui avoe. “Ata olena au kunaimo kunaiholimale kebia tedaeve dua vage vaveve dua kena vani bahata Dilava nimo ui tigei.”


text:
Dilava keike lovie i bahata ata ovege abu hai kemo lovi ima. Ke nahate auna kunai laovege kunai keu balugagenehane la kunai kemo ata tedaeve dua vave. Ige Dilavana la hoesegevege lana vani bahata vaveve kateale vageve.


text:
Dilavana onobenobe bahata laovege la kunai keu balugagelana kemo vani bahata ata degomole tedaeveve. Lana kemo obeleni noevege no ke mai ata kebia ovege keabuna kemo vahaeholahai Dilava ivi hoesehavoi.


text:
La kunai kemo ata tedaevemale keu vaveve dua. Kemo Dilava ataeabuna ue dua vai vani bahata Dilava ivi hoesehavogei.


text:
La vaveve dua kateimale vamale kemo ataeabuna la vaveve elehai hilokage laeau seleveta Keliso hoto evisi vamalea. La kebia tedaevei ata degomole tedaevemale kemo keabuna Dilava ivi hoesehavogei.


text:
Isi keabuna abu uvu bahata laovei laheho guligulilahagei. Kosealemo Dilavau la huhueveila hoesegevege la kemo ata degomole tedaeve dua vama.


text:
Dilavau la huhueveila hoesegevemale kemo lana oleve kateai ibinave omisi. Keu anekianu. Isito nahi vani bahata ivive ebagevai hoesehavogei.


text:
Hoto mole evive. La degomoleau loui kosea, “Bolou nohehiumalekemo hoto savate loui no namigevema. Isito au nohehiuoholimale kemo hoto isute noheho hanavoma.”Isito Kelisou hoto savate loui ata hoesegevemale ke nahate di vama.


text:
Di isiviholinu lae lohoi hoto isute louliho. Isito di lae lohoge la degomoleau loui kosea, “Bolou vatae vavevemo negoima.”Keau kateai louge dana negoai abuho hoto isute loui.


text:
Nahiabuna vatae vaveve vuvunetabae Setene vaveve bamulivebene. Isito nahiabuna Dilava vaveve vuvuneta Setene vaveve bamuge aunauoholisi.


text:
Vuvunekemo nahiabuna atae hotoe lobo hamage auuoholisi. Ige ata degomoleau abu ebika tabagevei isiviholiale ataeau Dilava hotomo lulelelahale kebia hoto nahiabuna vuvunekemo hamage huhuihuhuiabekena ekovehage keabuna Keliso hoto evisi ehovai.


text:
Noeabuna loholiege vuvunekemo la vaveve kaovege la oleuoleu Keliso hoto evige noeabuna abuho hotoe dua loui. Isito la oleuoleu Keliso hoto evioholige noeabuna abuho hoto isute loui toelaeabe kemo ibinaeabe ovei.


text:
Di la duatieveho la vaveve toelamo hoto isute loumalekemo la huhuige dau atae toela. Mesoho la molena loui kosea, “Dau Keliso atae dua.”Isito nahi bahata keau mole nahate Keliso ataea.


text:
Kosiveu au vuvunenoeveale kemo di ebika ebagemage keta duave. Kosealemo vuvunevekemo di la aiogeveholisito la negotievema.


text:
La degomoleau loui kosea, “Bolou au levalevamo hoto isute louma. Isito nohehiumaleu negoholige hotoveu isuoholinu.”


text:
Abu kateai louito luleleholilu. Abuna hilokage di levaleva hisaliai hanavomale ke hotou di lahehi ui la namigevemale hoto ke nahate. Dana bae lae lohoi di levalevamo louale ke nahate vai.


text:
La degomoleau abu ebika tabagevei huhulahai kosea, “Noeau duave.”Isito ata keau kemo luleleholilu. Keau abu ebika tabagevei loui avoe, “No ata degomole evigevei vaveve dua vama.”Isi abu vaveve kemo hoto loui loui avoe, “Noeau vaveve dua vamalea.”Keau katelahama. Isito noeau katelahaholima.


text:
Keau abu ebika tabagevemale ke nahate no vaholima. Isito Dilavau au lovi noeveale keunahaike no laemo vama. No laemo lovilahamale keunahamo noeabuna no ebika tabagevei.


text:
Dilavau au lovi mai noevege no subutalae lohoale Keliso hotoe dua loui la haivelu. Iale Dilavau no haivei no hanaveale keunahamoike no lohoale la haivelu.


text:
Ata degomoleau oleve keve Dilava lovi vamale kemo no hoto loui no ebika tabageveholima. Isito Dilavau au lovi noeveale kemo no hoto loui no ebika tabagevema. No huhuige lana la evievimo negolahage balugagenoeabuna negolahai la haive dua vai. Dilavau au lovi noeveale keunahanoeabuna laemo vai.


text:
Noeabuna lovi ke vageuoholige la halevei vata degomoleve hotoe dua loui ata kebia haivei. No isiviholilu subutaata degomoleau Dilava lovi vale keve lovilahai no ebika tabageveliho. Isito no isiviale ataeau lovioholiale keve lovilahai.


text:
Bukae Hotou kemo loui avoe, “Lainaho la vadeu vamale kemo la ebika tabagevelive. Isito Kosive vuvunemoike la ke vamalemo ivive ebagevave.”


text:
Ke nahate ata oleu au lovimo au ebika ebagemale keu toelanu. Isito Kosiveu ata ke lovimo ebagemage keu duave.


text:
La hilokage nahi nahie ebika tabagevemale keu vaveve toela. Isito dana aike di vaveve loui di ebika ebagemaveve hoto louge lainaho ke evisi kabebihavolive. Kosealemo lahehoike di ke louma.


text:
Laeau ma moleu ata moleti lahaholige vaveveveu duaveale ke nahate. Dilavau isiviholinu la vaveve toela valiho. Ige data kateanu. Di isiviale la vaveveu duaveage Kelisou la malevege elike di vahaehoai.


text:
Isito di ke huhuaivabuanu. La Kelisoluvutaigaetolahai la uvu bahata omiale kemo onoilage ata degomoleau lae lohoi la uvu isi la lobogevege kemo Keliso halevama. Subutamole ute lulelete keu Ivi uvu isi lobohavoale ke nahate onoilage abu laemo vama.


text:
Abu lae lohoi la lobogevei Iesu hotomo hoto nimolete loui la namigevema. Isito noeau kateholisito lae tiale Iesu hotoe dua loui la haivege la kemo Dilava Munanae Tumu malelu. Iale lana no hoto ke kabebihavoi kebia hoto eviliege munanae tumu nimolete maleve.


text:
La loui kosea, “Ata keau no abostolo atae duaea.”Kateike la vai di hoto evioholima. Isito di huhuige ata keau abostolo lovimo di evihaholilu.


text:
Mesoho la huhuige di neniai la haiveholima. Isito di Dilava vaveve hilokai kemo luleleanu. No vani moaga lae lohoi la haivemale kemo la hilokage di lulelemoike la haivema.


text:
Di Dilava hotoe dua loui la haivemale kemo di isiviholiale laemo ibina maliho. Isito di isiviale di ebika etolemaito la tabagevei la haive dua vai. Di kateige la huhuige di vaveve kena toelanu.


text:
Di lahehi ui loviasege ekalesia degomoleau di ibina vama. Ige moniabe kemoike di loviai la tedaevema.


text:
Di lahehiusegedi moniuuoholige di moniho la belageveholinu. Isito evievi ata degomoleau Masedonia halevai lohoale di isivie kunai daovalu. Di subutalaemo kunai maleholinu. Isi di bae gabie laemo kunai malelivebene.


text:
Keliso hoto seleveu diuvumoumalekemo di laemo kunai maleholiale hoto ke lounu. Katealemo Giliki vatamoumalela keau bae koseale loulivebene. “Bolou au ebikaho no kunai malema.”


text:
Vadeuhoike di hoto kateale laheho louma. Mesoho la huhuige di laheho isiviholinu. Isito Dilavau hilokage di uvuu laemo ua.


text:
Loboe abostolo keau abu ebika tabagevei loui avoe, “Bolou ata haivei kemo ibina malemale ke nahate nota vama.”Keau katelahai lobolahamale kemo dana di vani bahata vamale ke nahate vai di ibinaho la haivelivebene. Elike kemo di loboe abostolo kebia hoto hamai.


text:
Keau abostolo ata seleve holioholilu. Isito keau loboe abostoloea. Abu lovi kemo ata lobogevei abostoloe vaveve nahate vage ataeau elegevei loui kosea, “Keau Keliso abostolo selevea.”


text:
Keau katelahage lainaho elegevei vikolahalive. Kosealemo Seteneu ata lobogevei au ebika ekovehai anelu nahate holige ataeabuna elehai loui kosea, “Otogoe anelu.”


text:
Iale ke nahate esemuvetaeabuna ata lobogevei vaveve inutolotolote nahate vage ataeabuna elegevei loui kosea, “Vaveve inutolotolote esemuiabulikeko.”Keau katelahage lainaho elegevei vikolahalive. Kosealemo keabuna vanie gabila bae abu lobolahamale ke ibina malei.


text:
Di tota hoto ke lou moleai. Lainaho huhulahai kosea, “Bolo keu momae hoto loumaleata.”La di mai momate toale keta duave. Isito di hoto louale evive. Ata degomoleau abu ebika tabagevei abu vaveve loumaleke nahate momate dalua dana di ebika ebagemai di vaveve loui la namigevei.


text:
Dana hoto kateale loui di ebika ebagemage keu Kosive isivi holioholinu. Isito hoto kemo dana luleleholiale hoto nahate loui.


text:
Loboe ata moagaeau vatae vavevemo abu ebika tabagevemale ke nahate datana isivianiege di ebika ebagemai.


text:
La huhuige laeau luleleataea. Isito osiohoike luleleholimale ataeau lohosege la vahaehoabe vai abuhi igaetoama.


text:
Keau lae lohoi la lobogevei la uvu isi la malevema. Isi abu ebika tabagevei la onobenobe malei la aiogevema. Keau katelahasege laeau ke huhuoholisito hotoeabe evisi vahaehoabe vai abuhi igaetoama. La katelahamalemo la keau luleleholilu.


text:
Keau laemo vaveve kateale vage di matianu. Abu laemo loboe vaveve vale ke nahate di laemo vaholinu. Isito keabuna abu vamale kemo abu ebika tabagevege dana data di vamale kemo di ebika ebagemai. La hilokage nahi nahie ebika tabagevemale keu vaveve toela. Isito dana ke vage lana ke elehai di hoto evive.


text:
Loboe ata keau loui avoe, “Noeau Hibulu hoto loumaleataea.”Ige kemo di loui kosea, “Dataike.”Keau loui avoe, “Noeau Iselala ataea.”Ige dataike. Keau loui avoe, “Noeau Ebalahamu valada.”Ige dataike.


text:
Keau loui avoe, “Noeau Keliso esemuia.”Isito di Keliso esemu seleve holisi kebia evigevenu. Di hoto kateale loui di ebika ebagemage toelanu. Isito di louge evive. Di Kosive lovimo negoai vatehani malemale kemo ata kebia evigevenu. Vani moaga ataeau di mai dibulae mavolu. Vani moaga abu di visuhavoi dahavolu. Ige kemo di hativeveu vuguvuguanu. Di vatehani baluga maleale kemo di loboe ata kebia evigevenu.


text:
Dana vatehani maleale ke hoto mole louge evive. Diue ataeau vani moaga di aiohavolu. Abu di mai dibulamomavoaleu bahata ada mole (5). Isi kemo di visuhavoale teti naini (39).


text:
Ige Loma ataeau di mai dibulamomavoi di visuhavoaleu bahata abuita igaeta. Ige ata degomoleau vani mole munetadahavolu. Ige vani mole di boutimotiale keu mutuanu. Isi vani molemo tiale keta mutuanu. Isi tota molemo tiale keu vani mole mutuage di davala goloeualeuvani igae isi vavi igaeuoholinu.


text:
Di vani moaga oai timale kemo eu lalamoi di mai tima. Isime vavoloe ataeau dahavoma. Isime Diue ataea isi Diue ata holioholialea keau dahavoma. O balugae timale botoe timale mesoho davalae timale keve vatetumu malema. Di oleve keve tige loboe evievi ataeau di lobohavoi dahavoma.


text:
Di vani moaga Dilava lovi vai neniai lahaholisi vaeta enuta ke vama. Loviuuoholige ouuoholige ogouuoholige di ke huhuoholisito negoai lovi ke vama.


text:
Di vatehani degomole malemale ke di bae loulivebene. Isito hoto ko igae di louge evive. Di vani baita ekalesia kebia huhueve tumutumuige keu daemo isuima.


text:
Evievi ata molena au evievimo negoholige dana ke huhu balugai. Ige evievi ata molena vaveve toelae humahala tige dana ke huhuaiisiviale ke tedahoi.


text:
Nahi vani bahata nahie Kosive Iesu ke Mama hoesehavomale ke ivimoike di la namigevema. Keu hilokage di la lobogeveholima.


text:
Vani mole di Damasikasieusegevatae kosive baluga Aletasi ke valamo uale kosive moleu o baluga ke nalima. Kosive keu louge tuvalie ataeau o ke balugaudahae vavamo di maliho lavisi uma.


text:
Isege di haokuvu degomoleau di maime bosea balugauvumomavoi vuindoamo manevege di heie dobai tialeu detitinu. Iale di deiada kemoike lana di negoholiale ke hilokave.


text:
Di katealemo di ebika ebagemage keu toelanu. Isito Kosiveu tababumo di haivuale ke dana loui la haivei.


text:
Vagana votiniu (14)uoholisege Dilavau di melamei ehue otogoe tinu. Mesoho seleveta di otogoe tinu. O mesoho di tabauunahamoike tinu. Di ke hilokaholinu. Dilava ke igaeu hilokanu.


text:
Isito di hilokage Dilavau di melamei ehue tinu. Mesoho tababumo au di melamei tinu. O mesoho seleveta au di melamei tinu. Di ke hilokaholinu. Dilava ke igaeu hilokanu.


text:
Di keve tiale hoto mole dua evinu. Isito louvevekeu daemo anekianu. Kosealemo Dilavau isiviholinu di hoto ke louliho.


text:
Dilavau daemo vale kemo dana ke loui. Isito di bae kemo di ebika ebagemalivebene. Isito dana di vaveve degomole loui la haivege lana kemo di negoholiale ke hilokave.


text:
Dana isiviai di ebika ebagemaniege momae hoto loulivebene. Kosealemo Dilavau di haivuale hoto seleve keunahadana loui. Isito di bae kemo di ebika ebagemalivebene. Dana kemo di ebika ebagemai di vaveve loui la haivege lana ke evisi huhuige Bolo keu baluga. Isito di isiviale la di vaveve elehai di hoto evisi kemo hilokage di vadeu loui vamale keau Dilavau di haivumaleunahaike di loui la haivema.


text:
Dilavau isiviholiale di otogoe tiale onobenobe dua elehale kemo di ebika ebagemaliho. Kemoike au vaveve mole nimolete beikanahate di vavamo mamoge tumuima. Ige Seteneu ke elehai isiviale di lobohavoge di kemo dobai. Isito Dilavau ke mai daemo mamoale keu isiviholiale di otogoe elehale kemo di ebika ebagemaliho.


text:
Ige au di namihai loui avoe, “Halege di a huhuaia hoesehavomale keu baluga. A negoholimalemo di vuvunekeu aemo baluga.”Dilavau daho kateale louge di vahaehoanu. Dana di negoholimale keunahamo di ebika ebagemalive elike Keliso vuvunekeu daemo ui di negotigei.


text:
Di Keliso ivimo loviamale kemo ataeau daho hotoe toela loui vaveve toela daemo vai di aiohavoge di vatetumu malei negoholiale kemo dana vahaehoai. Kosealemo di negoholialemo Kelisona di negotisi.


text:
Di hoto ke louale keu momae hoto nahate. La di ebagevai di hoesehavovatege di hoto kateale louholinu. Di hilokage dau ata baluga holioholinu. Isito di loboe abostolo kebia bahata evigevenu.


text:
Di lahehi ui kabebiholisito negoai vikoe vaveve nimolete moaga vaevege la ke elehai hilokage dau abostolo seleve.


text:
La huhuige dana ekalesia degomole tedaeveito la tedaeveholinu. Di kateholinu. Di la tedaeveito kunaiho la imigeveholinu. Isito lainaho di kunaiho la imigeveholiale keta huhulahagelive.


text:
Dana nova tota lae loho abuita igaetai. Isito dana lae lohoniege onobenobeho bae la imigevelivebene. Di isiviholinu la moni, la kunai maleliho. Isito di isiviale la malevei. La hilokage eseau bae abu mamuvu abu neinuvu lovi ovei kebia tedaevelivebene. Isito mamuvuiabeneinuvuiabekeabuna lovi abu ese ovei kebia tedaevei.


text:
Di isivi keu laheho balugalemo dana di moni di kunai di nego bahata laovei la tedaeve dua vai. Isito la di vale ke nahate vaholisito la dahoe isiviale keu esevehame.


text:
Mesoho la molena di hoto kemo loui kosea, “Seleveta Bolo keu noe deiai lohomale no kunaibe maleholima. Isito keu lulelete. Mesoho keu no lobogevei no malevei isiviale kemo humahamole vai noemo kunaita monita malei.”


text:
Laeau hoto kateale louma. Isito di oleve kateanu. La huhuige di ata degomole hanaveale keabuna lae tiale laemo kunaita monita malelu.


text:
Di Taitasita evievi ata moleta hanavege keau lae tilu. Keabuna laemo onobe malelu. Di huhuige keau kateholilu. La hilokage noeau Taitasiti uvu igaeai vaveve igaealu.


text:
Di uvue haokuvuia, di hoto kateale loualemo lainaho huhulahai kosea, “Bolou hoto ke loui isiviale au ebika ebagemage elike no kemo ivive ebagevai.”Kosealemo Dilavau hilokage di Keliso isivimo hoto ke bahata loui la haivei isiviale di hoto kemo la tedaevei.


text:
Isito di vabuanu. Dana lae lohoniege la vaveve toela elehage nahiabuna kemo molehiugologoloai. Dana lae lohoniege la moleho hotoe toela loui mole maina mai isi moleho itumulahai mole havei la ebika tabagevei mole aiogevei vaveve kateale vamalemo dana laheho hoto louge nahiabuna molehiugologoloai.


text:
Di vabuanu. Dana tota gabie lae loho moleaniege la degomolebiamo vaveve toela elegevei Dilava nimouvuai. Isime vaveve toela moaga elegeveiuvuaininai. La teibae vaveve vai molehi ladevei vaveve toela ke halevaholimalemo dana kemouvuaininai.


text:
Dana nova tota lae loho abuita igaetai. Bukae Hotou loui avoe, “Ata oleu vaveve toela vage ata abuita mesoho abuita igaeta keau ke elehai louge ataeau hilokage seleveta au ke vanu.”


text:
Bukae Hotou louale ke nahate di subutalae lohoale vaveve toela vamale kebia elegevei vaveveabe bamunu. Isito di aike evige abu vaveve toela vai uma. Katealemo dana tota lohoniege subutavaveve toela vaiumaleisi aike vamale kebiaho hoto isute loui.


text:
Dana lae lohoniege Keliso negomo laheho hoto isute louge lana hilokage Keliso negomoike di hoto ke lounu. Keliso vuvunekeu baluga. Auna au vuvunekemo la vaveve toela kaovai loui.


text:
La hilokage Iesu vavau negoholige au idie domo hatinu. Isito Dilava vuvunemoau hovelahai aike uma. Ke nahate no vavau negoholinu. Isito no Kelisoluvutaigaetolahage Dilava vuvuneu noemo ua. Ke vuvunemoike noeabuna lae lohoi la hoesegevei la negotievei.


text:
La evievi kaovai elehage laeau seleveta evievi ataea. Emena evievi ata holioholialea. Kelisona lauvumouge lana hilokage laeau evievi ataea. Isito au lauvumouoholige laeau evievi ata holioholilu.


text:
Halege la degomoleau huhuige noeau evievi ata holioholimalea. Isito keta duave. No ke huhuholisito laheho Dilava imihai isiviale la vaveve toelamo dobuluvihalevai. No Dilava imihamale kemo no isiviholilu no ebika tabageveliho. Isito no isiviale la kemo vaveve inutolotolote vai.


text:
No negoholige la negolahage no kemo vahaeholahalu. No vani bahata laheho guligulilahamale kemo lana vaveve inutolotolote vageve.


text:
Di levaleva ko hisaliai laheho hanavoale keu koseanu. Di isiviholinu Kosive vuvunemoloholive hoto isute loui ibinae toela laoveliho. Isito vuvunekemo dana lohoniege la malevei negotievei.


text:
Di haokuvuia, di hotoe gabi ko louge evive. Di la haivemale hoto ke evisi la vaveve toela halevai igaetolahai vaveve inutolotolote vai ue dua vageve. Ige Dilavau au uvu laoveiuvevedua laoveale kena lahehi ui tigei.


text:
Di isiviale nahie Kosive Iesu Keliso keu la huhueveila hoesegevegei. Isi di isiviale Dilavau au uvu laovei. Di isiviale Dilava Munanae Tumuu vani bahata lahehi ugei. Di hotou kemo kateai ua.


text:
Dau di ivilike Bolo. Ataeau di ebagevai di hanavoge di abostolo lovi ko vaholima. Isito nahie Mama Dilavau hatihatimo Iesu Keliso etuvalekeike di ebagemage di abostolo lovi ko vama.


text:
Di levaleva ko hisaliai Galesia dubu bahata laheho hanavonu. Ige kove evievi ataeau daluvutauale keau abu vahaeho hoto loui laheho hanavolu.


text:
Iesu Keliso keu au isivi vaholisito Dilava isivi vai nahie toelaho hatinu. Keu hatai isivialeike Dilavau nahi malevege nahi aike vatae vaveve toela va halevai.


text:
Di la vaveve ke evisi vikoanu. Kosealemo Dilavau la hohavege la hotove evige Iesu Kelisou lahehouvuaila tedaevenu. Isito solekavesite la ke halevai ata degomolebia hoto evisi ehovei loui kosea, “Keu mesoho hotoe dua.”


text:
La katelahaito hoto mole duauuoholinu. Iesu Keliso ke hoto igaeike hotoe dua. Di hilokage ata degomoleau lae lohoale la uvu isi isiviale Iesu hoto ke aiohavoi hoto nimole loui. Kemoike la dolodololahalu.


text:
No subutalae lohoale hoto seleve loui la haivelu. Isito mesoho no moleu hoto seleve ke halei hoto ni molete loui la haivege lainaho ke evilive. Isi mesoho anelu moleu lae lohoi hoto nimolete louge lainaho keta evisi malive. Ata oleu hoto seleve ke halei hoto ni molete loui la haiveale ke di isivialeike keu tai venemo lahai vatehani malei.


text:
No subutatiale laheho louale hoto ke di isivialeike tota laheho lou moleai. Ata oleu lae lohoi no subutalaheho louale hoto kateale louoholisito hoto nimolete louge hoto keu hoto seleve holioholinu. Di isivialeike ata katealeu tai venemo lahai vatehani malei.


text:
Di hoto kateale louge la huhuige ataeabuna ke evisi di ivi ebagevai. Ba, abu katelahalivebene. Di katealeho isiviholinu. Isito di isivialeike Dilava ivi ebagemai. Dana atae isivi vai kemo hoto louniege di bae Keliso esemu seleve holilivebene.


text:
Atabeu hoto ke loui di haivuholinu. Di ataemo hoto ke evioholinu. Isito Iesu Keliso keike hoto ke daho loui di haivunu.


text:
La hilokage dau Diue ata. Di subuta Diue vaveve kemo luleleai di simini kebia evigevenu. Isi di vavivuie vaveve ketamo negoinata ke manu. Di kateinata ekalesiahouvuholisi vatehani ovei isivialeike kebia bahata havehatui.


text:
Isito diuoholisege Dilavau di huhuaidahouvuaidi ebagemanu. Iniale di uge vani mole au di hohavoi isivialeike di lovive vai.


text:
Vani mole Dilavau au moe vaveve daho loui isivialeike di hotove dua loui Diue ata holioholiale kebia haivei. Dilavau daho hoto ke louge di ke ihu kaovaliho atabe namihaholinu.


text:
Dilavau di ebagemage di abostolo ata holinu. Isege abostolo degomole keau Dielusalemae ua. Iale di kebiamo hoto ke ihu kaovaliho tioholinu. Di kebiae tioholisito solekai halei Alebia vatae tinu. Di keveuniale halei tota hoilahai Damasikasie tinu.


text:
Iniale vagana abuita igaetaeauuoholisege di bae Dielusalemae deiai tinu. Di keve velemai bula abuitauvumoabostolo mole Bitati ua.


text:
Di keve ui abostolobe moaga elegeveholinu. Isito Bitata nahie Kosive ke hoho Diemisita di elegevenu.


text:
Isito ata degomoleau di deiada louale keunahaabu evilu. Ata keau loui avoe, “Nahi aiogevei nahi havemale ata keu aike Dilava ehomai hotoe dua loui ata haivema. Keu subutaevievi ata havei isivialeike kebia bahata havehatui. Isito keu aike ke halei hotoe dua loui ata haivema.”


text:
Di Dielusalema halei tiale vagana votiniu (14)uoholige no Banabasiti Taitasi melavei avuluvuta Dielusalemae tota hoidevei tilu.


text:
Dilavau di namihage di keve tiale Diue ata holioholiale kebiaho di loumaleke loui Dielusalema dubue kosive haivenu. Di ekalesia bahata haiveholisito kosive kebiaunahahaivei isivialeike keau di vaveve ke evisi hilokage di lovi di subutavamale isi nova vamale keau seleve holilu.


text:
Di kebia haivege keau di hoto evisi malu. Di keve uge di haoka Taitasi keta ua. Keu Diue ata holioholinu. Isito keu Giliki ata. Iale keau di hoto evisi male kemo isiviholialeike Taitasi hanavoge au Diue vaveve vai au vudie vate etuleliho.


text:
Isito loboe evievi ata keau lohoale evievi atae vaveve nahate vai hovedevei Taitasi namihai loui avoe, “A vudie vate etulenela.”Ata keau abu vaveve mahogovai tobekai lohoaleau isivialeike Iesu Kelisou no malevege no Diue menaka ehovaholiale ke abu kaovai elehaito no malevege no isiviabe keunahavai Diue menaka ehovagei.


text:
Keau katelahage no kebia hoto evisi isiviabehame vaholilu. Isito no hotoeabe hamai isivialeike loboe hoto ke bamui. Ige elike kemo lana hoto seleve ke mai hilokage Dilavana la evievimo la malevei.


text:
Isito Dielusalema keve dubue Kosive nehe degomole keau uito di kebia huhueveholinu. Kosealemo Dilavau bae atae vavae vaveve ke huhuaikaovalivebene. Isito auna atae uvuunahakaovai keunahahuhuigei. Iale di kosive kebiaho di deiada louge keau Diue vaveve kemo hotobe loui di namihaholilu.


text:
Keau di hoto ke evisi hilokage Dilavau lovi ke mai daonu. Ilike vage di tiale hotoe dua loui Diue ata holioholiale kebia haivenu. Keau hilokage Dilavau subuta Bita ebagemage Bitau hotoe dua loui Diue ata kebia haiveale ke nahate Dilavau data ebagemanu.


text:
Dilavau vuvunemai daoge di abostoloe lovi vai Diue ata holioholiale kebia haivema. Dilavau subutakateai vuvunemai Bita omige Bitau abostolo lovi vai Diue ata haivema.


text:
Bita igaeu lovi ke vaholinu. Isito Diemisi, Bita isi Dioni keau lovi ke kosivea. Iale keau hilokage Dilavaike daho lovi ke ebagemanu. Ige kosive keau data Banabasita no ada hatueveinoheho loui avoe, “Laeau talive tota Diue ata holioholiale kebia haiveve. Isege noeau Diue ata kobia haivei.”


text:
Keau katelahai noheho louito hoto ko igae noheho loulu. Avoe, “No isivialeike laeau kunaiholimale kebia tedaevei hoesegeveve.”Abu katelahai louge di data lovi katealeho isivianu.


text:
Iniale vani mole di Antiokaeusege Bitau lohoale vaveve mole toela vage di ke elehai atae nimo avuho hoto mole lounu. Vaveve kosealemoike di avuho lounu.


text:
Bitau Diue ata holioholiale kebiahi igaetoaiugulamoi abuhi lovi ima. Isege Diemisiu Dielusalemae evievi ata degomolebia hanavege abu Antiokae loholu. Ige Bitau kebia elegevei au abuhi lovi imale kebia halevenu. Keu kebia halevei tota abuhi lovi ioholinu. Kosealemo Dielusalema ata keau negolahai isivialeike Diue ata holioholiale keau vaveveabe nahate vai abu vudie vate bohisi. Kemoike Bitau kebia elegevei vabuai Diue ata holioholiale kebiahi tota lovi ioholinu.


text:
Bitau kateige Antioka Diue ata degomoleau Bitaluvutaigaetolahai lovi imale keau Bita vaveve elehai abuta Diue ata holioholiale kebiahi lovi ioholilu. Keau katelahai loboe vaveve vage Banabasita kebia elegevei ehovenu.


text:
Ige di vaveveabe ke elehage vaveveabe keu hoto seleve ke ehomaholinu. Hoto seleve keu loui avoe, “Diue ata isi Diue ata holioholiale keau mole nahate.”Ilike vage di atae nimo hovelahai Bitaho loui kosea, “Au Diue ata. Isito a kove lohoale Diue vaveve vaholisito Diue ata holioholiale kebiahi igaetoai abuhi lovi ima. Di ke elehage a vaveve keu duave. Isito Diue ataeau Dielusalema halevai lohoge a Diue ata holioholiale kebia halevei tota a subutavamale Diue vaveve ke vanu. A kateai isivialeike Diue ata holioholiale keau ke elehai Diue vaveve ke nahate vai.”Di hoto kateale Bitaho lounu.


text:
Isito di laheho louge evive. Bita isi da noeau Diue ataea. No neinuvuiau no houevege no Diue ata holioholiale ata kebia toela nahate vaholisito Diue menaka ehovalu.


text:
No hilokage no Diue menaka ehovamale kemo Dilavau bae noheho hoto koseale loulivebene. “Laeau inutolotolote ataea.”Noeabuna Diue menaka ke ehovaholisito no uvu mai Iesu Kelisomo mavoliege Dilavana noheho loui kosea, “Laeau inutolotolote ataea.”Di louale keu koseanu. Ata oleu Diue menaka ehomamale keho Dilavau bae inutolotolote hoto ke loulivebene.


text:
Isito noeabuna Iesu Keliso ehovai isiviale no vaveve keu Dilava nimo inutolotoloige no tota hoidevei Diue menaka vage la huhuige Iesuemonike vaveve toela keu lohonu. Ba, keu kateholinu.


text:
Di hilokage di subuta Diue menaka onole haleale ke dana tota hoilahai va moleaniege dau vaveve toela vamale ata da.


text:
Di subuta Diue menaka ehomanu. Isito di aike ke halenu. Ata oleu hatiale keu bae atae hoto evilivebene. Ke nahate di vai menaka ke ehomaholima. Di kateale vai isivialeike Dilavau vamale ke nahate di vagei.


text:
Iesu Kelisou idie domo hatiale ke nahate data vanu. Di aike uale keu diuveveholioholinu. Isito Iesu keikeuvevedoga daoge di kemo uma. Di hilokage keu Dilava mo. Keu daho isivi balugaike vaime di toelaho hatinu. Keu daiti uale kemo dana vani bahata di uvu mai avuemo mamoniege ui tigei.


text:
Iale di bae Dilavau dahouvuaiau mo hanavoale ke kabebihavolivebene. Ataeau Diue menakamo Dilava nimo inutolotolovatebe Iesu Keliso keu hatioholinu.


text:
Galesia ataea, lana tilogolahalu. Oleike la uvu inu. Di subutalae lohoale Iesu Kelisou idie domo hatiale hotove ke loui neniai la haivege la ke evisi lulelelahalu. Isito oleike aike lohoale la uvu ige la hoto ke halevalu.


text:
Di hoto mole igae loui la namigevege evive. La oleve kateike vaime Dilava Munanae Tumu malelu. Lana Diue menaka ehovaike vaime ke malelu.


text:
Iale osialemoike la tilogoe vaveve ke nahate vama. La subuta Dilava hoto evige Munanae Tumuu la malevei la negotievenu. Isito ose la isivialeike ke halevai la vuvuneunahamo negolahai.


text:
Osialemoike Dilavau Munanae Tumu laovei la vigomo vikoe vaveve vaevenu. La huhuige la Diue menaka ehovamale kemonike au au Munanae Tumu laovenu. Ba, la hilokage la hotove evisi maike vage au au Munanae Tumu laovenu.


text:
Ebalahamu vaveveu ke nahate. Bukae Hotou loui avoe, “Ebalahamuu Dilava hoto evisi au uvu mai avuemo mamonu. Kemoike Dilavau vaveveve elehai avoe, ‘Keu di nimo inutolotolote ataike.’”


text:
Subutamole Bukae Hotomo Dilavau gabie vaveve elehai loui avoe, “Diue ata holioholiale keabuna bae abu uvu mai daemo mavoge dana abuho loui kosea, ‘Laeau inutolotolote ataea.’”Iale hoto kemo Dilavau Ebalahamuho loui avoe, “A a uvu mai daoale kemo dana vatae ata bahata hoesegevei.”


text:
Ebalahamu au uvu mai Dilavamo mamoge Dilavau hoesehavonu. Iale olena Ebalahamu vale ke nahate vai abu uvu mai Dilavamo mavoge Dilavana kebiata hoesegevei.


text:
Isito ata oleuoleu Diue menakaunahake huhulahai negolahamale ata kebia nohovu. Kosealemo Bukae Hotou loui avoe, “Ata oleuoleumenaka bahata ehovaito menaka igae hosidiale kebia Dilavana aiogevei.”


text:
Nahi hilokage ata oleu Diue menaka ehomamale ke vaveveu bae Dilava nimo inutolotoloalivebene. Kosealemo Bukae Hotou loui avoe, “Olemeau abu uvu mai Dilava omisime nivemo inutolotoloale keabuna abu evievimo ui tigei.”


text:
Isito ata oleuoleumenakaunahaehovamale keau abu uvu mai Dilavamo mavoholilu. Bukae Hotou loui avoe, “Ata oleuoleuabu uvu mai menakamo mavoi ke bahata vamale keabuna menaka keunahamo ugei.”


text:
Isito Iesu Keliso nahie toelae ibinaho hatinu. Bukae Hotou loui avoe, “Ataeau ata mole mai idimoumuvai hamage keu keve uale ata keho Dilavana itumuaiaiohavoi.”Iale Iesuu idie domo hatai nahie toelae ibina vage Dilavau nahi aiogeveholinu.


text:
Iesu Kelisou hatiale kemo Dilavau isivialeike Diue ata hoesegevei Diue ata holioholiale kebiata hoesegevei. Dilavau subuta Ebalahamu namihai avoe, “A vavevemo dana vatae ata bahata hoesegevei.”Iale Iesu hatiale kemo Dilavau loui avoe, “Dana di Munanae Tumu laovei.”Ige nahiabuna nahie uvu mai Dilava omiliege Munanave Tumu ke malei.


text:
Di haokuvuia, nahi vani bahata vamale nahie vaveve kemo dana hoto mole loui la haivege kemo lulelelahave. Mesoho atabe abuiau ono mole loui ke mai selevetisi bebamo hisaliasege ke iae ata moleu bae lohoi hotoeabe ke egumalivebene.


text:
Subuta Dilavau Ebalahamuho hoto loui mamoi namihai avoe, “Dana ata a valada keta hoesehavoi.”Bukae Hoto kemo Dilavau hoto koseale louholinu. “Dana a valada kebiata hoesegevei.”Isito keu loui avoe, “Dana a valada keta hoesehavoi.”Au valada ke louale keu Iesu Keliso.


text:
Di hoto louale ke ihuike ko. Dilavau au ono vade vaveve ke hoto Ebalahamuho lounu. Au avuho loui avoe, “Di bae di hoto aho louale ke halelivebene.”Iniale vagana voa handele tetiu (430)uoholige Dilavau menaka mai Mosese ominu. Ige menaka keu subuta Dilavau Ebalahamuho louale hoto ke bamuoholinu. Isito hoto keu ui egeanu.


text:
Dilavau Ebalahamuho hoto ke loui mamonu. Iale nahi bae Mosese menakamo Dilava onobenobe ke malelivebene. Isito Dilavau Ebalahamuho louale hoto kemo nahiabuna Dilava onobenobe ke malei.


text:
Iale osialemoike Dilavau menaka mai Mosese ominu. Dilavau menaka ke mai Mosese omisi isivialeike menaka kemo ataeau abu vaveve toela vamale ke hilokai. Isi isivialeike menaka keuulage Ebalahamu valada keu lohogeto menaka keu bae gabiaiuoholisi. Subuta Dilavau Ebalahamuho louale valada keike di louma. Isito Dilavau menaka ke mai anelu ovege aneluiau mai Mosese omilu. Ige Moseseu ke mai ata ovenu. Mosese keu Dilavata atata vigomo laminu. Isito Dilavau Ebalahamuho louale ke vigomo atabeu lamioholinu. Isito Dilava igaeu inuta Ebalahamu namihanu.


text:
Iale la huhuige Dilavau menaka mai Mosese omiale kena subuta Dilavau Ebalahamuho louale ke bamunu. Ba, keu kateholinu. Keu katevatege ataeau menaka kemoukolikoli malelu. Isito menaka kemo atae vaveveu Dilava nimo inutolotoloholinu.


text:
Kemoike Bukae Hotou louale vaveve toelau vatae ata bahata bamueveigabianu. Isito oleuoleuabu uvu mai Iesu Kelisomo mavoale keabuna Dilavau loualeukolikoli ke malei.


text:
Isito evievie vaveve keu lohoholisege menaka keu nahie malevenu. Keu nahiumudievei malevei dibulae otoveale ke nahate vanu.


text:
Evievi vani keu lohoholisege nahiau menaka valamo ua. Ige Iesu Kelisou lohoge nahi nahie uvu mai avuemo mavoge. Dilavau nahie hoesegevei isiviale nahie vaveveu nivemo inutolotoloai.


text:
Katealemo menaka keu aike nahi nalieveholima. Isito nahi nahie uvu mai Iesuemo mavoge keu aike nahi nalievema.


text:
Katealemo Diue ata isi Diue ata holioholiale keau nimole holioholilu. Isito keau mole nahate. Ige heiata lovilahamale isi eve abu isivi vamale keau mole nahate. Ige malahaeau keatehi mole nahate. La bahata Iesu Kelisoluvutaigaetolahai atave holilu.


text:
Lana Iesu Keliso ata holiliege kemo lana Ebalahamu valada holive. Isi Dilavau subuta Ebalahamuho onole louale ke lana maleve.


text:
Isito di tota hoto mole louge evive. Ese molena au ebia holisito au mamae kunai ke bahata malei. Isito keu esebulutauale kemo au bae au mamae kunai ke malelivebene. Keu au mamae esemu kebia nahate.


text:
Ese keu esebulutausegeata degomole abuna ke nalisi kunaive keta nalisi. Iniege mamaveu vani ebagemale kena lohoge abuna bae kunaive ke malei omisi.


text:
Nahie humahau ke nahate. Subuta Iesu lohoholisege nahiau esebulu ke nahate. Vatae vaveveu nahi malevege nahi atae menakaunahavama.


text:
Ilage Dilavau vani ebagemale ke vaniu lohoge Dilavau au mo hanavoge keu Diue vatae keate mole ese holinu. Isime Diue menaka ke ehomanu.


text:
Menaka ke ehomai isiviale Diue ataeau menakae valamo uale kebia ibina vai malevege abu Dilava ese holisi.


text:
Nahi Dilava ese holilike vage au au moe Munanae Tumu hanavoge au nahieuvumolohoale nahie tedaevege nahi Dilavaho loui kosea, “No Mama.”


text:
Katealemo nahi bae tota vatae esemu holilivebene. Nahiau Dilava esea. Nahi Dilava ese holiale kemo Dilavau louge nahiabuna onobenobeve ke malei.


text:
La subuta Dilava seleve hilokaholilu. Kemo la onobenobe adata vale kebia hoesegevei kebiaho loui kosea, “No dilavaea.”La katelahaito keau Dilava seleve holioholilu.


text:
Isito novae vani komo la Dilava seleve hilokalu. O dana loui kosea, “Dilavau la kebia hilokagevenu.”Kateaito vadealemoike la isiviai hoidevei la subutavamale ke nahate tota vai. Mesoho la isivialeike vatae vaveveu tota la malevege la isiviveunahavagei.


text:
La vani mole mesoho bata mole mesoho vagana mole ebagevai ke mai tumutisike hoesehavoi huhuige Dilavana kemo no malevei.


text:
La katelahage di ke elehai la vabugevenu. Mesoho di la haivege la luleleholialemoike di lovi keu ihuoholinu.


text:
Di haokuvuia, di isivialeike la di vale ke nahate vage duave. Di subutala kebia nahate vama. Isito di aike kateale vaholima. La vaveve toela vamale keu di aiohavoholinu.


text:
Di vavau kateai toelage keu laemo isuige la di kabebihavoi di iovaholilu. Isito Dilavau anelu hanavoge la ke hoesehavoveve ke nahate la di hoesehavolu. Isi Iesu lae lohoge la hoesehavoveve ke nahate la di hoesehavolu.


text:
Vani kemo la di vahaeho vai di tedaholu. Nie bai iavoveve keu toloholivatege la la nie bai iavoi mai daoge di mai di nimo mamoge di niu duave holinu. La subutakatelahai di vahaeho valu. Isito la aike osiolu.


text:
Di la haiveito lohosege ke iae ata degomoleau lae lohoale la haivei la hoesegevelu. Isitouvuiabekeu toelanu. Keau isiviai daemo la malevelive elike la di hoesehavomale ke nahate kebia hoesegevei.


text:
Ata keau vani bahata uvue duamo la hoesegevege keu duave. Isito keau kateholilu. Di lahehiusegekeau vaveve mole valu. Iliale di la halevesege keau tota vaveve nimolete valu.


text:
Evive. Laeau di ese nahate. Keate mole eseu uho vage tumuu hamale ke nahate di tota la vaveve ke huhuailahehouvuanu. Dana vani bahatauvualage la Iesu Keliso vale ke nahate vage dana baeuvuale ke halei. Isito la aike kateholige di ke huhuailahehouvuanu.


text:
Di isivi balugaleike di lahehi ui. Ilive elike la vaveve elehai lahehouvuaila hoesegevei. Kosealemo di la huhueve baluganu.


text:
Di isiviai hoto mole loui la namigevei. La oleuoleuisiviai tota Diue menaka ehovamale lana menaka ke hoto mole huhulahalu.


text:
Hoto keu loui avoe, “Ebalahamuu ese abuita houevenu. Keateve seleveu mole mamonu. Isege keate moleu abuho heiata loviamale keu eseve mole mamonu.”


text:
Heiata loviamale keate keu vatae keateau ese malemale ke nahate vaime ese ke mamonu. Isito Dilavau subutalouale ke vuvunemoike Ebalahamu mahina seleveu ese ke manu.


text:
Subutavaveve kemo dovudovue hotou ua. Keate abui keau Dilavau hotoe tumu abui louale ke nahate. Dilavau vasohuta Sainai tana keve au ono vade vaveve hoto mai au ata ovenu. Iale hoto keu heiata loviamale keate Heiga ke nahate. Ke eseau heiata loviamale esea.


text:
Sainai tana keu Alebia vatamo ua. Keve Moseseu Dilava menaka malei ata ovenu. Iale Heiga keu tana ke nahate. Isi keate keu ataeau aike Dielusalemae ui menaka ke valamoumalekebia nahate. Ata keau heiata loviamale ke nahate.


text:
Isito Dilavau hotoe tumu mole loui Ebalahamu mahina seleveho louale hoto keu otogoe Dielusalema ke nahate. Otogoe Dielusalemaeumalekeau vatae Dielusalemae ui heiata loviamale kebia nahate holioholilu. Nahiau otogoe Dielusalema keveuveveataea. Iale Sela keu nahie neina nahate.


text:
Isito Sela keu eseholisege Bukae Hotou kemo loui avoe,<br/>“Keate moleu ese houholiale kena vahaehoai.<br/>Keu subutaeseholige tumuu hamaholinu.<br/>Isito gabie tumunahamage auna kekoai vahaehoai.<br/>Kosealemo keate ke valadana bae balugai.<br/>Keate ke koliau halei tiale keate moleti uge eseveu ua.<br/>Isito vasohuta keate ke valadana bae keate mole ke ese evigevei balugai.”


text:
Deiadaveu kateanu. Isito di haokuvuia, nahiau nova Dilava esea. Dilavau subutalouale kemo Ebalahamu mo Aisikiu ua. Iale Dilavau louale kemoike nahita Dilava ese holilu.


text:
Subutavani kemo vatae ese keu Munanae Tumumouale ese ke vatetumu ominu. Iale ke nahate novae vani komo vatae ataeau evievi ata aiogevema.


text:
Ige kemo Bukae Hotou onole lounu. Keu loui avoe, “Heiata loviamale keate isi move kebia nunuveve. Kosealemo heiata loviamale keate ke eseu bae au mamae kunai malelivebene. Isito Ebalahamu mahina seleve ke esena bae au mamae kunai malei.”


text:
Iale di haokuvuia, nahiau heiata loviamale keate ke ese holioholilu. Isito nahiau Ebalahamu keate seleve ke esea.


text:
Iesu Kelisou nahi maleveale nahi bae Diue menaka ehovalivebene. Isito nahiabuna Iesu isiviunahavai. Katealemo lainaho Diue menaka ke isivi valive. Isito negolahai Iesu isiviunahavageve.


text:
Evive. Bolo daliko laheho louma. Mesoho ata keau isiviai la vudie vate bohiho vage lainaho niabemo taholahalive. Kosealemo abuna la vudie vate bohisi isiviale la kemo Dilava nimo inutolotoloai. Isito la hilokage Iesu Kelisou bae kemo la tedaevelivebene.


text:
Di tota laheho louge evive. Ata oleuoleuisiviai abu vudie vate bohiliho valiege abu Diue menaka bahata ehovai. Lainaho mole ehovei mole halevalive.


text:
La oleuoleumenaka ke ehovai huhulahai kosea, “Noeabuna menaka ehovage Dilavana no hoesegevege no vavevena inutolotoloai.”La kateai huhualemo Keliso halevalu. Iale Dilavau bae lahehouvuaila hoesegevelivebene.


text:
Nahi kate halevaito nahie evievimo negolahai ui loui kosea, “Dilavana nahi hoesegevege nahie vavevena inutolotoloai.”Nahi kateai Dilava Munanae Tumu ke vuvunemohemei ui isivialeike Dilavau nahie hoesegevei.


text:
Keu nahi hoesegevege nahi Iesu Kelisoluvutaigaetolahai ua. Iale kemo nahie vudie vate bohiveve keu baluga holioholinu. Isito nahi Iesu ehovai nahie evievimo negolahai moleho isivilahai mole tedaevemale keu baluga.


text:
Hoto seleveu vasohuta lae lohoge la ke evie dua valu. Isito oleike lohoale laheho louge la ke halevalu.


text:
La hohaveale Dilava keu kateai laheho louholinu. Isito mesoho atae toelae abulikelaheho kateale loulu.


text:
Ataeabuna beikini bauda esehame mai valavata ebuehage valava kena balugai. Ke nahate ataeau lae lohoale loboe hoto esehame loui la haiveale hoto kena bae laemo balugai.


text:
Isito di huhuige laeau Kosiveluvutaigaetolahale kemo la bae loboe hoto ke malivebene. Ige ata oleu la uvu isi la aiogeveale ata ke Dilavana ibinave omisi.


text:
Di haokuvuia, dau vudie vate bohilive hoto loui la haiveholima. Katealemoike Diue ataeau daho itumulahai di aiohavoma. Di hoto kateale louvatege keau daho itumuholilu. Isito Iesuu idie domo hatiale hoto ke di louike vage abu daho itumulahai di aiohavolu.


text:
Iale di isivialeike ata oleuoleula vate bohiliho la uvu isi la aiogevemale keau abu vudie vate bahata bohigeuoholige la bae vaveveabe nahate valivebene.


text:
Di haokuvuia, Dilavau la hohavei la maleveale kemo la bae Diue menaka ehovai malivebene. Iale la huhuige lana valive la isiviunahavai vavae isivi vagei. Ba, Dilavau isivialeike la moleho isivilahai mole tedaeveve.


text:
Dilava menaka mole keu loui avoe, “La la ebika hoesegeveale ke nahate la haokuvuhoisivilahai hoesegeveve.”Lana menaka ke igae ehovaliege kemo Diue menaka bahata ke ehovave.


text:
Isito lainaho ovoe vaveve nahate vai vatehani mole ovelive. Lana kateale valiege molehiugologoloai mole aiogeveve.


text:
Di louale keu koseanu. Munana Tumue vuvunemouve. La ke vuvunemoui isivive valiege la bae la vavae isivie vaveve ke valivebene.


text:
Nahie vavae isivi keu bae Munana Tumue isivi ke valivebene. Ige Munanae Tumu keu bae nahie vavae isivi ke valivebene. Keau molehiugologoloalu. Katealemo nahi bae olete ke isivi valivebene.


text:
Nahi hilokage vavae isivie vaveve keu koseanu. Mole keatehi ladevei teibae vaveve vai huhuihuhuietoela kateale huhulahagei.


text:
Isi loboe dilava hoesegevei evelahai moleho itumulahai abu ebia tabagevei kemo mole tasalievei moleho loui mole havegei.


text:
Isi mole kunai elehai mole maina mai isi e toela isi tilogoai havue toela vai kemo iveve toela vagei. Di subutalaheho louale ke dana tota laheho lou moleai. Ata oleuoleuvavae isivi kateale vamale ata keau bae Dilava matamae doga keve talivebene.


text:
Isito Munanae Tumue vaveve keu koseanu. Ataeau Munanae Tumue vuvunemouale keabuna moleho isivilahai vahaeholahai ue dua vagei. Isi moleho itumuholisito mole tedaevei vaveve dua moleho vai kemo abu evievimo negolahai ui tigei.


text:
Isi abu ebia nenigevei solekai itumuholisito saiavoi moleho lougei. Vaveve katealemo atae menakau ke bamuoholinu.


text:
Iesu Keliso ata holiale keau abu vavae isivi ke huhuholisito Iesuu idie domo hatiale ke huhulahai vaveve toela halevalu.


text:
Katealemo nahi nahie ebia malevei hatu halevai. Isi mole malevei itumutieve halevai mole maina mai i halevai.


text:
Di haokuvuia, evievi ata moleu vaveve toela vage la oleuoleu Munanae Tumumonegolahaleau ata ke tedahoi haivuge vaveveveu inutolotoloai. Isito saiavoi avuho louve. Isi la ebika nenigeveve. Onoilata lata vaveveve toela nahate vama.


