# verses

text:
Subutamole Ebalahamuu Aisiki mamonu.<br/>Ige Aisikiu Diekobo mamonu.<br/>Ige Diekobou Diuda isi hohuvuiabehouevenu.


text:
Ige Diudau Tamati Belesita Silata houevelu.<br/>Ige Belesiu Heseloni mamonu.<br/>Ige Heseloniu Alamu mamonu.


text:
Ige Diosaia keu Diekonaia mamoi hohuvuiabeta houevenu. Vani kela Babulonia ataeau lohoale Iselala ata moagaumudievei malevei abu vatae tilu.


text:
Ige Diekobou Dioseba mamonu.<br/>Ige Diosebau Meli melamenu.<br/>Ige Meliu Iesu mamonu.<br/>Ige Iesu ke abu ivihai avoe, “Keliso.”Ivi ke ihu koseanu. Keu ata tedaevemale kosive.


text:
Ebalahamu isi Deividi kebia vigomo valada bahata votiniu (14) ua. Ige Deividi vanimo lamisi lohoale Iselala ataeau Babuloniae timale ke vigomo valada votini (14) moleta ua. Ige Iselala ataeau Babuloniae timale isi Kelisou uale ke vigotamo valada mole votini (14) keta ua.


text:
Iesu Kelisou uale keu koseanu. Diosebau Meli kokovaito avuti ladeveholisege Munanae Tumuu Meli vuvunetige au ese manu.


text:
Ige koliave Dioseba keu inutolotolote ata. Katealemo isiviholinu atae nimo Meli mai matitiliho. Kateaime isiviale tobekai au keate ke halei.


text:
Isi kateai huhuisege Kosive anelu moleu tababumo avue lohoale namihai avoe, “Dioseba, au Deividi valadamo lohonu. Ainaho Meli melameveve ke vabuhavolive. Keu Munana Tumue vuvunemoike au ese ke manu. Iale momoleai melamenela.


text:
Ige au mo mamoge ke ivihai kosea, ‘Iesu.’Ivi ke ihuu koseanu. Auna au ata tedaevei vaveveabe toelamo malevei.”


text:
Kateai louale keu beloveta hoto mole mai selevetinu. Dilavau subutabeloveta ke namihage keu hoto koseale hisalianu.


text:
Avoe, “Ma molena au koliati lahaholisito ese mai. Ige ese keu uge abuna ivihai kosea, ‘Imanuelo.’”Ihuve keu koseanu. Dilavau nahehi ua.


text:
Iesu keu Diudia vatae o mole ivi Betelihamu keve ua. Ke vanimo kosive mole Elodi keu vatae kina baluga. Isege luleleata degomole didimo deiada kaovamale keau vaniu velemamale keveatae lohoaleau Dielusalemae velehovolu.


text:
Keve velehovoi lohoale ata belagevei avoe, “Lana kove ese moleu gabie Diue kosive holiveve uale ke hilokalu. Vaniu velemamale keveatae no elehasege ese ke didiu velemanu. Ige no didi ke elehai ehovai lohoale isiviale ese ke hoesehavoi.”


text:
Ige Elodiu dubu nalimale kosive kebia isi Diue menaka loui haivemale kebia bahata hohavege abu lohoge au namigevei avoe, “Bukae Hotou louale Keliso kena o oleve ui.”


text:
Ige abu namihai avoe, “Diudia vatae o mole ivi Betelihamu keve auna ui. Hoto kateale beloveta moleu subutahisalianu.


text:
Avoe,<br/>‘Betelihamu, au Diudia vata kemo o esehame.<br/>Isito o kemoumalela iviau eseve holioholisito Diudia ata bahata kebiamo laeau baluga.<br/>Kosealemo la o kemo kosi molena lohoniege di ata Iselala kebia nalievei.’”


text:
Kateige Elodiu hoto ke evisi luleleata nehe hohavege abu loholu. Ige au kebia holoevei tiale lilikateve neniai didi keu velemale vaniho belagevege abu namihalu.


text:
Ige Elodiu hanavei abuho loui avoe, “Talive Betelihamue ese ke neniai kaovalive la elehaliege daho hoto hanavoge data talive ese ke hoesehavoi.”


text:
Kateai louge abu halevai tilu. Halevai tisege didi nehe abu elehale keu abuho uli holisi tiale ese keu uale hovadavemo atagai ua.


text:
O kemo velehovoi oe uvue tialeau ese keta neinaveta elehalu. Isime abu kome bokoai vata bisi ese ke hoesehavoi abu busi vavegevei kunai malei omilu. Kunai ibinate koseale golo, idi mole vabele ke nahate hagote, isi idi mole kemo senisi hagote vaevemale ke malei omilu.


text:
Iniale vavi kemo Dilavau tababumo kebia haivei avoe, “Lainaho hoidevei talive Elodi namihalive.”Kateige keau humahamolela hoidevei abu vatae tilu.


text:
Abu hoidevei tisege iaeabe Kosive anelu moleu tababumo Dioseba namihai avoe, “Hovelahai ese keta neinaveta holoevei detitisi Egubitoe tenela. Talive keveusegedi aho louge bae lohonela. Kosealemo Elodiu ese ke hamaliho kaovama.”


text:
Abu tiale keve isiviaiusege Elodiu hatisege abu bae hoidevei. Abu hoideveveve keu belovetau Dilava hoto louale ke mai selevetinu. Hoto keu koseanu. Avoe, “Di di mo hohavoge au Egubitohalei lohonu.”


text:
Lulelete ata keau Elodi lobohavoge au itumu baluganu. Isi kateai au esemu hanavei avoe, “Talive Betelihamu moe eseau uale vagana abuita isi valaeabemo ui tiale kebia bahata havehatuve. Isi o ke vavaeumalekebia moe eseta haveve.”Elodiu didi kemoike ese kebia vagana hilokai kateale lounu. Au subutaluleleataemo didi keu velemale vani ke kaovage abu namihalu. Iale kemoike au au esemu hanavege abu tiale ese kebia bahata havehatulu.


text:
Avoe,<br/>“Lama vatae abu ese havehatuge keate mole ivi Leisolo keu kekoai nina balugama.<br/>Ige ataeau sovavihavoi tatolevage au hotoeabe evioholinu.<br/>Kosealemo eseve bahataeau haluvilu.”


text:
Avoe, “Hovelahai ese keta neinaveta holoevei tota hoilahai Iselala vatae tenela. Kosealemo ese ke hamaho vamale keau haluvilu.”


text:
Keve tiale evige Elodi mo Akaleasi keu lovove mai Diudia vata ke kosive holinu. Ige Diosebau keveulihovabuige Dilavau tababumo namihage abu halevai Galili vatae tilu.


text:
Keve tiale o mole ivi Nasaleta keve ua. Keve uale keu belovetaeau louale ke mai selevetinu. Belovetaeau loui avoe, “Abuna avuho loui kosea, ‘Nasaleta ata.’”


text:
Abuho loui avoe, “La vaveve toela kebia halevei lohove. Kosealemo ataeau Dilava adae vuvunemouvevevaniu aike vuguvuguanu.”


text:
Iale Dioni vaveve keike beloveta Aisaiau subutaloui hisaliai avoe,<br/>“Ata molena bae botoe hoai kosea,<br/>‘Kosive humahake inuta loive.<br/>La uvu hoesegevei vaveve toela halevai vaveve dua vave.’”


text:
Dioni keu ata nimole. Ogove keu ovo mole ivi kamela ke vomo. Isege beletave keta ovo ke igae vate. Isege lovive abuike kainaku isi vidiae e.


text:
Kateisege ata moagamoagaeau hotove eviliho loholu. Degomoleau Dielusalema o baluga kemo loholu. Ige degomoleau Diudia vatamo loholu. Ige degomoleau Diodani e vavamoumalekebiata loholu.


text:
Au kebia babatisogevege Balisia ata isi Sadukea ata moaga keau avue lohoale isivilahale au babatisogevei. Ige Dioniu elegevei abuho itumuailoui avoe, “La keau ute nahatea. Laeau isiviholilu Dilava itumuu lae loholiho. Isito laeau hoidevei Dilava ehovaholilu. Katealemoike Dilava itumuu laemo lohoma.


text:
Isito lainaho huhulahai kosea, ‘Noeau Ebalahamu valada noeabuliko. Dilava itumu keu bae noemo loholivebene.’Di la namigevege evive. Dilavana isivianiege mune kobia malevei abuemo Ebalahamu valada degomole vaevege abuna la lovomo ui.


text:
Soeu idieumukamoheiliho hemei ua. Iale idi oletena neniai baioholige auna idi ke heisi mai venemo mihatuge auna lahai.


text:
Ataeau abu vaveve toelamo hoideveike vage di emo babatisogevenu. Isito di iae lohoveve Iesu kena Munana Tumutetaveneta la babatisogevei. Di iae lohoale keu ivite. Keu kosive baluga. Isito dau eseve. Iale di baluga holioholialemo tamakave iamoveve keu daemo anekianu.


text:
Iale ata kena lohoniege au keilota laisue i bisi kitoai hatuge momoluve abuna moleve keiolahasege ive abuna moleve keiolahai. Ige auna laisue i malei au valahumo otoveito momoluve ke malei veneu hodovavesite kemo mahoevei.”Dioniu hoto kateale loui namigevenu.


text:
Vani kateimalela Iesuu au vata Galili halei Diodanie tinu. Keve tiale isivialeike Dioniu babatisohavoi.


text:
Isito Dioniu vaveve katealeho isiviholinu. Isi namihai avoe, “A kove lohoale isiviale di a babatisohavoi. Isito au di babatisohavoge duave.”


text:
Kateai louge Iesuu avuho loui avoe, “Halege aike kateale vanela. Ige kemo naitiabuna Dilava isivi ke vasa.”Kateale louge Dioniu hotove evisi babatisohavonu.


text:
Ige Iesuu emo hovelahai elehage otogou dikolahage Dilava Munanae Tumuu ugu mole imutavake nahate holisi dobai lohoaleu avuemo ua.


text:
Vani kela Munanae Tumuu Iesu melamei ataeauuvesiteve tinu. Keve tiale Seteneu isiviale lobohavoge au kemo dobai.


text:
Ige Seteneu ke elehai avue lohoale namihai avoe, “A Dilava mo holiniege mune kobia namigevege abu beledi holige inela.”


text:
Ige Iesuu namihai avoe, “Bukae Hotou loui avoe, ‘Atabeu bae loviunahaisi kemo negoalivebene. Isito Dilavau hoto bahata louale ketamo ataeabuna negolahai ugei.’”


text:
Isi namihai avoe, “A Dilava mo holiniege komo lamisi heila biloanela. Kosealemo Bukae Hotou loui avoe, ‘Dilavana au anelu hanavege abuna a evudegea bae munemodobai a velo bokoalivebene.’”


text:
Ige Iesuu namihai avoe, “Hoto keu seleve. Isito Bukae Hotou tota loui avoe, ‘Ainaho heiata a kosive Dilava ke nego kaovalive.”


text:
Kateige Seteneu tota Iesu melamei tana baluga koboe tinu. Tiale keve lamisi vata bahata o bahata isi onobenobeabe ke malei haivunu.


text:
Ige Iesuu avuho loui avoe, “Setene, di halei tenela. Bukae Hotou loui avoe, ‘Kosive Dilava ke igae hoesehavoi isiviveunahavanela.’”


text:
Keve tiale au o seleve Nasaleta kemouoholisito tiale tabu baluga Galili ke vavamo o mole ivi Kabenumu kemo ua. Vata ke ivi abui. Mole ivilike Sebulani. Isege mole ivilike Natali.


text:
Iesuu keve tai o keve uale keu beloveta mole Aisaiau louale ke mai selevetinu. Iale hoto keu koseanu.


text:
Avoe,<br/>“Sebulanivata isi Natali vata keau tabu baluga ke vavae ua.<br/>Isege vaki mole Diodani e keu ua.<br/>Vata kebia ivi balugalike Galili.<br/>Iale Diue ata holioholiale moagaeau keve ua.


text:
Ata keau vavie vaveve vamale abuna bae ataga baluga elehai.<br/>Ige ataga kena subutavavimo uiuvevedoga maholiale kebiamo atagai.”


text:
Vani kemo Iesuu vasohuta au lovi vai ata haivei avoe, “La vaveve toelamo hoidevei lohove. Kosealemo ataeau Dilava adae vuvunemouvevevaniu aike vuguvuguanu.”


text:
Iesuu halei Galili tabue vavala ohanoi tinu. Tialeu abui hohote elegevesege abu abuugabihatui avuemo huena malema. Nanave ivilike Saimoni. Ige ivive moleike Bita. Isege hohove Andulu.


text:
Iale abu huena malesege Iesuu namigevei avoe, “Lohoi di ehovage di la haivege lana huena malemale ke nahate ata maleveve.”


text:
Ehovai tige Iesuu tialeu Sebedi mo abui Diemisi isi Dioni kebia elegevesege keau abu boutimoui abu mamaluvutauguiavoi abuugabiadahima.


text:
Iesuu tiale Galili vata bahata keve Diue dubue ataeau Dilava adae vuvunemouvevehotoe dua ke loui ata haivema. Isi vavahanite kebia hoesegevege abu momolelahama.


text:
Kateisege vaveveve hoto keu Silia vata ke bahata sonumai gabianu. Ige ataeau ke evisi abu vavahanitebia ata malevei avue loholu. Vavahani baluga koseimalebia. Munanatoela malemale, tilogoamale isi velo golote kebia malevei lohoge Iesuu kebia bahata hoesegevege abu momolelahalu.


text:
Ige ata moagatahoeau ehovalu. Degomoleau Galili vatamo loholu. Isege degomoleau Dekaboli vatamo loholu. Isege degomoleau Dielusalema o baluga kemo loholu. Isege degomoleau Diodani e vaki mole keve loholu. Ata keau bahata Iesu vaveve ke elehai ehovalu.


text:
Iesuu ata moaga kebia elegevei halevei tanae tinu. Tiale keveugulamosege esemuiabeau lohoale vavavemouguiavolu.


text:
Avoe, “Oleuoleuhilokageuvuiabeu toelale keabuna vahaeholahai. Kosealemo Dilavana ata katealebia malevege abuna otogoe Dilava adae vuvunemougei.


text:
“Ige oleuoleuuvulahale keabuna vahaeholahai. Kosealemo Dilavana kebia uvu hoesegevege abuna ue dua vai.


text:
“Ige oleuoleu Dilava vaveve dua keho isivi balugalahamale keabuna vahaeholahai. Kosealemo Dilavana isiviabe ke ovei hoesegevege abuna ue dua vai.


text:
“Ige oleuoleuatahouvulahai tedaevemale keabuna vahaeholahai. Kosealemo Dilavana kebiahouvuaitedaevei.


text:
“Ige oleuoleuata tedaevege abuuvevedua vale keabuna vahaeholahai. Kosealemo Dilavana kebiaho loui kosea, ‘Di esea.’


text:
“Ige oleuoleu Dilava vaveve keho isivilahai vatehani maleale keabuna vahaeholahai. Kosealemo Dilavana ata katealebia malevege abuna otogoe Dilava adae vuvunemougei.


text:
“Ige lata di esemu holiale kemo ataeabuna bae la vavamo lobolahai hotoe toela loui la aiogevei vatehani laovei. Ige lainaho ke huhulahalive.


text:
Isito vahaeholahave. Kosealemo lana bae otogoe ibina baluga maleve. Isi hoto ko huhulahave. Ataeau subutakatelahai beloveta aiogevege abu abuta vatehani malelu.”


text:
“La keau vatae ata bahatamo madea nahate. Isito madea kena toelage hevenauoholige auna oleve kateai bae tota heai. Keu anekianu. Ige abuna madea ke mai mihatuge ataeabuna avuela dai tai lohogei.


text:
“Isi la keau vatae ata bahata kebia ataga. Iale o mole abu tanamo houge onobeu bamuholiale ke nahate vave.


text:
Atabeu bae lameba hanei mai maua uvue mamolivebene. Isito auna ke mai ehanumageauna oe uvu bahatamo atagage ataeabuna atagavemo ui.


text:
Iale ke nahate di isiviale la ataga kena ataemo atagai. Ige abuna la vaveve dua vale ke elehai la Mamau otogoeumaleke ivi ebagevai hoesehavoi.”


text:
“Lainaho huhulahai loui kosea, ‘Kou lohoalemo Mosese menaka isime beloveta hoto keabunauoholisi.’Di katealeho lohoholinu. Isito dana hoto kebia malevei selevetievei.


text:
Seleveta di la namigevege evive. Vatana otogotiuoholisege Dilava hoto bahataeabuna ui. Iniege au hoto ke bahata malei selevetievege hisalibehame keau baeuoholilivebene.


text:
Iale olena menakae hoto esehame egumai ata mole haivuge auna avuta ke nahate vage kena otogoe matama dogae tige ivivena esevehame holisi. Isito olena menakae hoto ehomai ata haivege abu ke nahate vage kena otogoe matama dogae tige ivivena balugai.


text:
Diue menaka loui haivemale isi Balisia ata keau nenilahai menaka ehovaholima. Iale lana ata kebia evigevei vaveve dua vaholiliege la bae otogoe matama dogae talivebene.”


text:
“La evige subutamenakau loui avoe, ‘Lainaho mole havegelive. Oleu menaka ke egumai ata hamage ke mai kotalahave.’


text:
Isito aikele di loui la namigevei. Olena au haokati itumuige ke mai kotalahave. Ige oleu au haokaho loui kosea, ‘A kina keu heholinu.’Au kateige ke mai kanisoloe tige abu avuemo ke kaovai. Ige oleu au nanaho o au hohoho loui kosea, ‘A keu tilogoanu.’Ata kateimale keabuna veneu hodovavesite keve tai.


text:
Kataelemo lana isiviai ono mole mai tai dubue uvue Dilava hoesehavoho valiege mesoho la haokati la moleho loui itumuale ke huhulahaliege vasohuta talive la haoka hoesehavove. Ige itumu keu gabiage bae loholive Dilava hoesehavove.


text:
“Ige mesoho ata moleu laheho itumuaiisiviai la malevei kotaho tiho vage solekai ke kaovai avuluvutahaokave. Lana solekai ke vaholige auna la malevei kotai. Ige kotae kosive kena la malevei bukateovege abuna la malevei dibulai.


text:
Isito di aikele loui la namigevei. La oleu keate mole elehai auuvumohuhuaikosea, ‘Di keateuketihotohotoai lahage duave.’Iale uvue huhuihuhui kemo au vaveve toela vanu.


text:
Mesoho la nie baiu vaveve toela elehage la ke vage tohoai mai mihatuve. Ige elike la vava bahatau duaveai. Onoilage la ni keau la vava bahata malei venemo hatuma.


text:
Ige mesoho la ada inute keu vaveve toela vage ke heisi etulei mai mihatuve. Lana kateholige la ada keabuna la vava bahata aiogevei malevei venemo hatuevei.”


text:
“Subutamenakau loui avoe, ‘Oleu isiviai au mahina haleho vaniege vasohuta haleveve beiba mai omisi.’


text:
Isito aikele di loui la namigevei. Keate oleu au kolia vavae vaveve toela vaholisege koliaveu halege au tota kolia moleige malaha keu vaveve toelaike au ke au mahinaemo vanu. Ige mesoho malaha moleu keate ke melameale keta vaveve toela vanu.”


text:
“La evige subutamenakau loui avoe, ‘La onole Dilava ivimo valiho louliege lainaho ke halevalive. Isito la louale ke vave.’


text:
Subutamenakau kateanu. Isito di la namigevege evive. Lainaho onole valiho Dilava ivi lougelive. Isi lainaho loui kosea, ‘Otogoe biageu hilokanu.’Kosealemo otogo keu Dilavauumalematamae tumu.


text:
Isi lainaho vatatamo katelahalive. Kosealemo vata keu Dilavau velo mamomale matama. Isi lainaho Dielusalema ketamo katelahalive. Kosealemo Dielusalema keu oe tumu. Kosive balugaumalematama.


text:
Isi lainaho loui kosea, ‘Di kinamo di huhuige dana ke vai.’Kosealemo hoto katealeu bae onoige la kinau bukai mesoho sisoalivebene.


text:
Lainaho katelahalive. Isito hoto seleve loui kosea, ‘Ito.’O mesoho, ‘Ba.’La hoto kateale louholisito hotoe toela kateimale louge keu Setenemo lohonu.”


text:
“Laeau evige subutamenakau loui avoe, ‘Mesoho ata moleu la nimo hamage keduige lata talive nivemo hamage niveu keduai. O mesoho au la aie luhu hamai bokoige talive aive luhu hamai bokoave.’


text:
Isito aikele di loui la namigevei. Ata moleu vaveve toela vai la aiogevege lainaho ibinave valive. Mesoho au la mono vaki molemo hamage louge au tota vaki moleveatae hamai.


text:
Ige mesoho gamaniu a hanavoi isiviale a kunaiabe kakavei o moleve otovei. Ige ainaho kemo otovei hoilahagei. Isito tota mai talive o molemo otovenela.


text:
Ige ata oleu onoleho isiviai la namigevege isivive ke mai omive. Isi mesoho isiviai aemo ono mole malive tota mai bae aoge ke mai ominela.”


text:
“La evige subutamenakau loui avoe, ‘La haokuvu kebiaho isiviai tedaevei hoesegeveve. Isito la aiogevemale kebia aiogeveve.’


text:
Isito aikele di loui la namigevei. La aiogevemale kebiaho isiviai tedaevei hoesegeveve. Isi la aiogevei vatehani laovemale kebiaho guligulilahageve.


text:
Kosealemo Dilavau ata bahata tedaevema. Au louge vaniu atae dua isi atae toela kebiamo haluma. Isi louge veniu vaveve dua vamale isi vaveve toela vamale kebiaho lohoma. Iale lana la Mamau otogoeumaleke nahate valiege eseve holive.


text:
Isito oleuoleulaheho isivilahai la hoesegeveale kebiaunahaho lana isivilahaliege oleve kateai la ibina malei. Takesi malemale atae toela keau katelahai mole hoesegevema.


text:
Isi mesoho lainaho evieviholimale kebia nahate vai la haokuvuunahahoesegevelive. Isito ata bahata kebia hoesegeveve.


text:
Iesuu tota au esemu namigevei avoe, “La vaveve hoesegeveve. Lana atae nimo vaveve dua vai isiviale abu la vaveve ke elehai la tabagevei loui kosea, ‘Keau atae duaea.’La kateige la Mamau bae otogoe ibinabe laovelivebene.


text:
“Katealemo la isiviai kunaiholimale kebia tedaeveho valiege lainaho kibiuvugeataeau evisi lohoi la elegevelive. Loboe ataunahae abuna dubue mesoho oe vaveve kateale vagei. Kosealemo keau isiviale katelahage ataeau kebia elegeveime hoesegevei. Iale di louge evive. Ata keau ataemo abu ibina malelu. Isito abu bae Dilavamo ibina malelivebene.


text:
Katealemo la kunaivesite kebia tedaeveho valiege lainaho ata namigevege abu hilokalive. Isito tobekai tedaeveve.


text:
Ige atabeu bae la vale ke hilokalivebene. Ige la Mamau la kebia tedaeveale kemo auna la elegevei ibina laovei.”


text:
“Di tota hoto mole louge evive. La guligulilahaliege lainaho loboe ata kebia nahate valive. Keau isiviale dubue mesoho ologoe lavisi guligulilahage ata bahataeau elegevei. Isito ko huhulahave. Keau vata kove abu ibina bahata malelu.


text:
Iale la guligulilahaliege talive oe uvue lilikateudahabamui la Mama imihave. Ige la Mamana la lilikate guliguliale ke elehai ibina laovei.


text:
“La guligulilahaliege lainaho la noinoi ke loui dekubegelive. Evieviholimale keau katelahama. Abu huhulahai avoe, ‘No guliguli katelahage Dilavana no hoto evisi.’


text:
Iale la guligulihovaliege noinoi koseale vave.<br/>“No Mama, otogoeumaleno isiviale ataeau a ivie tumu hoesehavogei.


text:
No isiviale a matamae dogau lohoale kela abu otogoe a isivi vale ke nahate ata bahata vata komo a isivi vai.


text:
Isi ata degomoleau noemo vaveve toela vage no ke huhuoholisito momahavoale ke nahate no vaveve toela abuemo vale keulihanela.


text:
Ainaho no halevesege no Setene lobomo dobuluvilive.<br/>Isito vaveve toela vamale kemo no malevei halio.<br/>Kosealemo ataeabuna a adae vuvunemovani bahata a atagamo ui tigei.”


text:
Noinoi kateale vave. Isi lana ata degomoleau vaveve toela laemo vale ke huhuoholisito momagevege la Mamau otogoeumalekena la vaveve toelaulihaime momahavoi.


text:
Isito mesoho ata degomoleau vaveve toela vai la aiogevege la ke huhulahai momageveholige la Mamau otogoeumalekeu bae la vaveve toela vale keulihai momahavolivebene.”


text:
“La Dilava hoesehavoho lovi ioholiliege lainaho vae ni valive. Loboe ata keabuna katelahai vae vaveve vage niabeu toelage ataeabuna kebia elegevei abuhouvulahai. Isito di la namigevei. Keau vata kove ibina malealemo abu bae otogoe ibina malelivebene.


text:
Katealemo ataeau bae la vaelahale ke hilokalivebene. Isito la Mama igaena la lilikate vale ke elehai ibina laovei.”


text:
“Lainaho vata komo kunai moaga bevuai otovegelive. Lana katelahasege segele abuna bohisi. O mesoho abuna vogolahai toelai. O mesoho vavolo ataeabuna la o vusahai kunai malei.


text:
Lainaho katelahalive. Isito la uvu malei otogoe vavevemo mavoge segeleau bae bohilivebene. Isi vogolahai toelalivebene. Ige ataeau vavoloalivebene.


text:
Isito la ni abuna toelage lauvunaloai. Iale ke nahate Dilava atagau lauvumouale kena atagage la vaveve keabuna dua vai. Isito kena atagaholige la vaveve bahatae abuna toelai.”


text:
“Esemubeu bae kosi abuiho lovialivebene. Auna kateaniege mole isivi omisi mole kabebihavoi. Isi mesoho moleho neniai loviaito moleho neniai lovialivebene. Iale ke nahate la bae Dilavata monita igaetoai ehovalivebene.


text:
“Katealemo di la namigevege evive. Lainaho lauvevemo lovita eta huhu moagagelive. Isi lainaho la ogo vaveve keta huhu moagagelive. Kosealemo nahie vava isi nahieuvevekeau baluga. Isito lovi, ogo keau baluga holioholilu.


text:
Ugu kebia elegeveve. Keau lovilahai lovi malei valahu bioholisito la Mamau otogoeumalekeu kebia nibievei lovi ovema. Iale laeau kebia evigeveale kemo Dilavana la tedaeve dua vai.


text:
La oleu auuveveke huhu moaganiege auna oleve kateai auuvevevagana ke mai egetisi. Katealiveu anekianu.


text:
“Iale osiohoike la ogo huhu moagama. Botoe valavalauulimale vaveveabe kebia elegeveve. Keau lovilahai ogo vaeveholima.


text:
Isito di la namigevege evive. Solomoni keu kunai moagate. Iale keu ogoe dua vama. Isito ogove dua kebiau valavalae dua kebia evigeveholilu.


text:
Valavala keabuna nova uito nivu tutukai gililahage ataeabuna bevueveimahoevege keabunauoholisi. Isito Dilavau kebia gadegevei nalieveale ke nahate auna la nalievei ogo laovei. Seleveta auna laheho kateale vai. Isito la evievi keu esevehameanu.


text:
Evieviholimale keabulikevatae onobenobe huhu moagama. Isito la Mamau otogoeumalekeu laemo onoleuuoholiale ke hilokanu. Iale auna ke laovei.


text:
Isito vasohuta Dilava matamae doga ke humahakaovai vaveveve dua keta kaovai isivive vage auna onobenobe kebia bahata laovei.


text:
Iale lainaho nivu lohoveve vaveve ke huhulahalive. Kosealemo nivue vani ke toelate la hilokaholilu. Isito vani igaegaela vaveve toelau ui lohoma.”


text:
Iesuu kateai louito tota au esemu namigevei avoe, “Lainaho mole vaveve toela kaovai abuemo loui kosea, ‘Keau vaveve toelate.’Lana mole vaveve kaovaholige Dilavau bae avuta la vaveve toela kaovalivebene.


text:
Isito la kateale vage Dilavana la vale ke nahate vai la aiogevei. Isi la onole ataho louale ke nahate Dilavana laheho loui.


text:
Di louale keu koseanu. La isiviale la haokae nimo louka mai. Isito la kateisege la nimo louka balugau ua.


text:
Louka balugau la nimo uale kemo lana oleve kateai la haokaho loui kosea, ‘Lohoge di a nimo loukae esehameu uale ke mai.’


text:
Loboe ataea, lainaho katelahalive. Isito vasohuta louka balugau la nimo uale ke maito bae la haokae nimo loukae esehameu uale ke mave.


text:
“Isi lainaho ono mole tumutemalei to ovelive. Isi lainaho la kunaiedua malei ovoe vudimohatulive. Lana kateige abuna kemo daliege hoidevei lauagevei. Iale ke nahate ata degomole abuna Dilava hoto evisi aiohavoge halevei teve.”


text:
“Lana Dilava imihage auna la isivi ke laovei. Isi lana ono mole kaovaliege bae mave. Isi lanaudahahamage auna bae laheho alavoi.


text:
Kosealemo oleuoleuonoleho Dilava imihage auna isiviabe ke ovei. Isi oleuoleuono mole kaovale ke abuna mai. Isi oleuoleuudahahamage auna abuho alavoi.


text:
La hilokage laeau vaveve toela vamale ataea. Isito laeau la ese kebia hoesegevei isiviabe ke oveveve ke hilokalu. Iale ke nahate lana la Mamau otogoe uale ke imihage auna la vaveve ke evihai onobenobe dua laovei.


text:
“Isito la isiviage ataeau la hoesegeveho vage lata ata kebia hoesegeveve. Mosese menaka isi belovetaeau louale kebia ihuiabeike ke.”


text:
“Udaha esehame kela velehovoi teve. Isito lanaudahabaluga kela velehovoi humahavototela tiliege veneu hodovavesite keve teve. Ata moaga keau humahavotote kela tima.


text:
Isitoudahaesehamela velehovoiukolikoli maleveve keu toloanu. Iale ata moagavesiteau humahakela tima.”


text:
“Loboe beloveta kebiamo nenilahave. Keabuna la lobogevege vaveveabe elehilehi keabuna duaveai mamoe nahate vai. Isitouvuiabetoela keu botoe tobalu ke nahate.


text:
Iale ata kebiau onole vamale kemo lana kebia hilokaeveve. La bae laokamo vulutuehalivebene. Isi la bae sesenamo madilini ehalivebene.


text:
“Ata moagaeabuna daho loui kosea, ‘No Kosive.’Isito kebiamo degomoleau bae otogoe matama dogae talivebene. Isito oleuoleudi Mamau otogoeumaleke isivi vamale kebiaunahaeabuna ehue tai.


text:
Ige vani keu lohoge ata moagaeabuna di namihai kosea, ‘Kosive, no a ivimo Dilava hoto loui munanae toela nunuvei vikoe vaveve moaga valu.’


text:
Kateai louge dana abuho loui kosea, ‘Di la hilokaeveholinu. Laeau vaveve toela vamalea. Iale tai evihave.’”


text:
Ige veni balugau lohoge eu lalamoge heluka balugauutuaiisiviai o ke egumai. Isito o keu bokolahaholinu. Kosealemo abu mune golomo houlu.


text:
Isito ata oleuoleudi hoto ko evisito vaholiale keau luleleholiale kebia nahate. Luleleholiale keau esagamo o houlu.


text:
Avuluvutalohosege lebolasite ata moleu Iesue lohoale au kome bokoai vudivemo vata bisi namihai avoe, “Kosive, a isivianiege di hoesehavonela.”


text:
Kateai louge Iesuu avuela holisi namihai avoe, “Ito, dana a hoesehavoi.”Hoto ke lousegesolekavesite malaha kemo lebolasiuuoholinu.


text:
Ige Iesuu avuho loui avoe, “Evinela. Ainaho di a hoesehavoale ko atabeho loulive. Isito inuta talive a ebika mai dubu nalimale ke haivuge au a vava elehai a namihage Moseseu louale ke nahate ono mole mai mahoi Dilava hoesehavoge ataeabuna ke elehai hilokage a vavau dua vanu.”


text:
Iesuu kateaito lohoaleu Kabenumu oe velemanu. Keve velemasege Loma tuvalie kosive moleu avue lohoale isiviale Iesuu esemuve tedahoi.


text:
Isi namihai avoe, “Kosive, di esemu moleu vavahani toela vage tumuu hamage kibikibiholisito oe uvue lahaunahama.”


text:
Ige tuvalie kosive keu namihai avoe, “Kosive, dau bae atae duabene a bae di oe uvue lohoi. Isito ana hotounahalouge di esemu kena momoleai.


text:
Di hilokage tuvalie kosive baluga keau vuvunemai daovale kemo dana di tuvalie esemu namigevege abuna di isivi ke vai. Dana mole namihai kosea, ‘Tenela.’Ige auna tai. O mesoho moleho loui kosea, ‘Loho.’Ige auna lohoi. O mesoho dana di omo loviamale esemu namihai kosea, ‘Ke vanela.’Ige auna vai. Iale ana hotounahalouge di esemu kena momoleai.”


text:
Kateai louge lesuu ke evisi vikoanu. Isi avuluvutalohoale kebiaho loui avoe, “Di la namigevege evive. Di Iselala ataemo evievi koseale negote elehaholinu.


text:
Seleveta di la namigevei. Iselala ata holioholiale moagaeabuna vaniu velemai dobamale keve loholiege Dilava matamae doga keve Ebalahamume, Aisikime, Diekobome kebiahiuguiavoi igaetolahai lovi isi.


text:
Isito Iselala ata moagaeau bae otogoe talivebene. Dilavau isiviale keau otogoe tai. Isito keau isiviholige auna malevei heie matamae loe hatuge abuna keve uiuvulahai ninalahaime bae monomo hediavogei.”


text:
Kateai ata namigeveito tuvalie kosive ke namihai avoe, “A oe tenela. A evievi kemo a onoleho isiviale kena velemai.”Kateale lousegetuvalie kosive ke esemu keu momoleanu.


text:
Iniale gutuige munanae toelaeau ataemo biloluvimale kebia ataeau malevei Iesue loholu. Ige Iesuu munanae toela kebiaho louge keau halevei tilu. Isi vavahanite kebiata hoesegevege abu momolelahalu.


text:
Au kateale vale keu beloveta mole Aisaia ke hoto mai selevetinu. Keu subutahisaliale keu koseanu. Avoe, “Avu igaena nahie vavahani isi nahie vatehani kebia malei hatui.”


text:
Ata moaga keau Iesu evilikahavoge Iesuu au esemu namigevei avoe, “Nahi tabu ko houi vaki moleve tai.”


text:
Kateai namigevesege Diue menaka loui haivemale ata moleu avue lohoale namihai avoe, “No haivemale ata, ana oleve keve tige dana aiti tai.”


text:
Ige Iesuu namihai avoe, “Seleveta ana isiviale daiti tai. Ovoeabuna abu aeamamo ladevegei. Igeuguiabuna abu hanidamo ladevegei. Isito Atae Eseu lahaveve ouuoholinu.”


text:
Kateige Iesu esemu moleu lesuho loui avoe, “Kosive,usegedi vasohuta talive di mamau hatiale mai guliaito bae lohoi a ehomai.”


text:
Ige Iesuu avuho loui avoe, “Halege haluviveve keau bae mole malevei gulievei. Isito au di ehomanela.”


text:
Biloluvisitisege solekavesite hanunu balugau lohoi boutimolohoge eu balugai vuloaibouti uvue hahosihovosege Iesuu lahanu.


text:
Ige Iesuu abuho loui avoe, “La osiohoike vabulahama. Le evievi keu esevehame.”Kateai louito hovelahai hanunutaeta hotogevege hanunuuuoholige eu tolemanu.


text:
Kateige keau ke elehai vikolahalu. Isi loui avoe, “Malaha oletealeike ko. Kou hanunutaeta hotogevege abu hotove evisi isivive valu.”


text:
Kateaito boutimotiale tabu ke vaki mole vata mole ivi Gelasene keve velehovolu. Keve velehovoi dobuluvisege alue vutaeumalemalaha abuiau lohoale Iesuemo loholu. Munanae toelaeau kebiamo holoeavoge keau ovo aihanite ke nahate. Katealemo atabeu bae humahakela talivebene.


text:
Iale ata keau lohoale kekolahai Iesu namihai avoe, “Dilava mo, a isiviale noemo osioi. No aiogeveve vaniu sohu lohoholinu. Iale osiohoike a isiviale nova no aiogevei.”


text:
Ige munanae toela keau negolahai Iesu namihai avoe, “Ana no nunuvei no hanavege no ovo kebia uvue deluhovoi.”


text:
Ige Iesuu abuho loui avoe, “Teve.”Kateige abu ata abui kebia halevei ovoe uvue deluhovolu. Ige ovo bahata keau detuluvisitialeau seika vuvegevei tabu balugamobiloluvisie isi haluvilu.


text:
Ige ovo kebia nalievemale keau detuluvisitialeau oe velehovoi munanae toelaeau ata kebia haleveale deiada ke bahata loui ata namigevelu.


text:
Ige o kemoumalekeau bahata isiviale Iesu elehai. Isi tilialeau elehai baita namihai avoe, “No isiviale no vata ko halei tenela.”


text:
Keve tige ata degomoleau ata mole vavahanite ebavoi loholu. Vavahanite keu kibikibiholisito avae golomo lahai uunahama. Ige Iesuu kebia evievi hilokai vavahanite ke namihai avoe, “Di mo, vahaehoanela. Di a toela bahataulihageuoholinu.”


text:
Kateige Diue menaka loui haivemale degomoleau ke evisi huhulahai avoe, “Ata kou hoto kemo Dilava ivi aiohavonu. Kosealemo Dilava igaena atae vaveve toelaulihagei.”


text:
Ige Iesuu huhuihuhuiabeke hilokai abuho loui avoe, “La osiohoike huhuihuhuietoela kateale huhulahama.


text:
Dana hoto onoleale loui. Dana valive malaha ke namihai kosea, ‘Di a toelaulihageuoholinu.’Emena dana loui kosea, ‘Hovelahai tenela.’La huhuige hoto oleteu toloholinu.


text:
Isito halege dana vavahanite ke hoesehavoge lana kemo hilokage vaveve toelaulihaveve vuvuneketa daemo ua.”Kateai louito vavahanite ke namihai avoe, “Hovelahai a ava egumai mai a oe tenela.”


text:
Iesuu o ke halei tiale malaha mole takesi malemale elehanu. Iviveike Matiu. Iale keu takesilahamale oe uvueugulamosege Iesuu avuho loui avoe, “Di ehoma.”Ige au hovelahai Iesu ehomanu.


text:
Iniale gabie Iesuu avuti ovemo lovi isege haokuvuiabetakesi malemale isi atae toela degomole keau lohoale Iesuluvutaigaetoai esemuiabekebiahi igaetoai lovi ima.


text:
Lovi isege Balisia ata degomoleau ke elehai Iesu esemuho loui avoe, “Osiohoike la haivemale keu takesi malemale isi atae toela kebiahi lovi ima.”


text:
Katelahai louge Iesuu ke evisi abuho loui avoe, “Medikolou bae negote kebiaho loholivebene. Isito auna vavahanite kebiaunahahoesegeveliho lohoi.


text:
Ke nahate dau lohoale kou atae dua kebia hohaveho lohoholisito vaveve toela vamale kebiahoike di lohonu. Iale talive Dilavau subuta Bukae Hotomo louale ke ihu kaovave. Au loui avoe, ‘Di isiviholiale la ovo hamai mahoi di hoesehavoliho. Isito di isiviale la la haokuvuhouvulahai tedaevei.’”


text:
Vani mole Dioniu ata babatisogevemale ke esemuiau lohoale Iesu belahai avoe, “Osialemoike no Balisia atahi vani degomole Dilava hoesehavoho lovi ioholima. Isito a esemuiau no vale ke nahate abu vaholilu.”


text:
Ige Iesuu namigevei avoe, “La huhuige mo molena au mahina melamege haokuvuiabeabunauvulahai. Emena vahaeholahai. Ba, abuna vahaeholahai. Isito vani mole atae toelae abuna loholiege mo ke hamage haokuvuiabeabuna baeuvulahai lovi i halevai.


text:
“Isito di hoto louge evive. Atabeu bae ogoe doga etulei mai ogo mole mamiu dikolahalemo badivulivebene. Kosealemo auna kateige ogoe mami kena bae dikolahai vahai.


text:
Ke nahate atabeu baeuainie doga mai ovoe vate badivuale mamivemo ehosivalivebene. Auna kateige kena savai dikolahai. Igeuainie e kena hosilahai lotihatui. Isito atabenauainie doga mai ovoe vate dogamo ehosivage keu bae dikolahalivebene. Iale ke nahate di vaveveu bae vatae vavevehi igaetoalivebene.”


text:
Iesuu abuho kateale lousege Diue kosive moleu avue lohoale vudivemo kome bokoai vata bisi imihai avoe, “Di mau aike hatinu. Iale loholive a ada mai golovemo mamoge au hovelahai.”


text:
Avuluvutatisege keate moleu vavahanie toela male keu lohoale Iesu ogola holinu. Vavahanive keu koseanu. Vagana tuelo (12) keuvumotahoe toelauuvuvemolohoma.


text:
Ige Iesuu hoilahai elehai avuho loui avoe, “Di ma, vahaehoanela. A uvu bahata mai daemo mamoike vage vavahani keu aemouoholinu.”Kateai lousegevavahanive keuuoholige au momoleanu.


text:
Iesuu kateaito halei tiale kosive nehe ke oe velemanu. Keve velemai elehage ataeau ninalahai kekolahage ninanau kutikutiaiua.


text:
Ige Iesuu namigevei avoe, “La bahata halevai teve. Ma keu hatioholinu. Isito lahaike au ke vanu.”Kateai louge abu bituhavoi hehavolu.


text:
Isito ata bahata heie tihatusege Iesuu oe uvue tiale ma ke adala holisi ebagemage ma keu hovelahanu.


text:
Iesuu o ke halei tisege malaha abuita ni kedute keau Iesu ehovai baita hohavoi avuho loui avoe, “Deividi mo, nohehouvuaino tedaevenela.”


text:
Kateige au tiale o mole uvue tisege abu avuemo tilu. Ige Ieus belagevei avoe, “Lana huhuige dana vali la hoesegevei.”Ige abu loui avoe, “Ito, Kosive.”


text:
Kateai lousegeniabeu dua vanu. Ige abu nilahai elehalu. Ige Iesuu neniai abuho loui avoe, “Lainaho ko loui atabe namihalive.”


text:
Keau halevai tisege ata degomoleau ata moleuvutemai Iesue loholu. Munanae toelau avuemo biloige keuuvuteholiale.


text:
Ige Iesuu munanae toela ke nunuvagesolekavesite malaha keu hotoai hoto lounu. Ige ataeau ke elehai vikolahai loui avoe, “Iselala vata komo nahi subutavaveve kosealebe elehaholilu.”


text:
Ige Balisia ataeau loui avoe, “Ba, munanatoelae kosiveike vuvunemai omige vuvunekemoike au munanae toela nunuvema.”


text:
Iesuu halei tiale o baluga isi o ese ke bahatala oanu. Isi keve dubuiabela ataeau Dilava adae vuvunemouvevehotoe dua ke loui haivema. Isi vavahanitebia moaga hoesegevema.


text:
Isi ata moaga elegevei abuho uvu tumutumuanu. Kosealemo ata kebiau mamoe nahate. Ige nalievemale atauuoholige abu tebulahale ke nahate vai u kavama.


text:
Isi au esemuho loui avoe, “Lovi moagaeau baelahalu. Isito lovi ke malei omo otoveveve ataeau moagaholilu.


text:
Iale bulu ke biageho guliguliage au lovi ke malei otoveveve ata hanavege abu lovive bahata malei omo otovei.”


text:
Iesuu au esemu tuelo (12) hohavege abu igaetoasege au munanae toela nunuveveve vuvuneovei vavahanitebia hoesegeveveve vuvuneketa ovenu.


text:
Abostolo kebia iviabuike koea. Mole ivilike Saimoni Bita. Ige hohove Andulu. Ige Sebedi mo abui Diemisi isi hohove Dioni.


text:
Ige Bilibi. Ige Batolomi. Ige Tomasi. Ige takesi malemale ata Matiu. Ige Aloveasi mo Diemisi. Ige Tadeasi.


text:
Iale Iesuu esemu tuelo (12) kebia hanavei abuho loui avoe, “Lainaho Diue ata holioholiale kebiae talive. Isi lainaho Samalia o kebiatae talive.


text:
Isi vavahanite hoesegevei haluvimalebia tatuveve. Isi lebolasiamale kebia hoesegevege vavaeabeau duavai. Isi ataemo munanae toela nunuveve. Isito lainaho abuemo ibina malelive. Kosealemo la vuvuneke ibina valebene bae abuemo ibina malei.


text:
Isi lainaho suveika malelive. Isi ogo hatuveve, tamaka, bedoea kebiata lainaho malelive. Lana ata kebiaho lovilahage abuna bae la tedaevei kunai laovei.


text:
“La o molemo velehovoliege talive elehage mesoho ata moleu laheho isiviai la malevei o hatuevege avuluvutaulivebae halevai teve.


text:
Ige mesoho o ke biaeau la hoesegevei la tedaevege la hoesegeveale vaveve kena bae abuemo vuvuneseleveai. Isito mesoho keau la hoesegevei la tedaeveholige la hoesegeveale keu bae abuemo vuvunealivebene.


text:
Isito o molemo abu la hoto evioholisi la malevei o hatueveholige o ke halevai anakaeabemo la veloe gogea sesilahave.


text:
Seleveta di la namigevege evive. Dilava kotae vaniu lohoge keabuna vatehani baluga malei. Isito Sodomata Gomolata keabuna vatehani eseve malei.”


text:
“Di louge evive. Laeau mamoe nahate. Di tobalue vigomoike la hanavema. Iale ute luleleke nahate vai ugu mole imutavake vaveve nahate via ata aiogeve halevave.


text:
Isito nenilahave. Diue ataeabuna loholiege la malevei kotaho tai. Isi la malevei abu dubue tiliege visuta la visugevei.


text:
Isege Diue ata holioholiale keabuna la malevei vatae kosive kebia vudimootovei laemo kotalahai. Ige lana keveuliege hotoe dua loui namigeveve.


text:
Abu la malevei kotalahage lainaho gasigasiai la onole louveveke huhulahagelive. Kosealemo vani kena lohoge Dilavana la onole louveveke laovei.


text:
Ige la vani kemo bae la hoto loulivebene. Isito la Mamae Munanae Tumuu lauvumouale ke hotounahalana louve.


text:
“Vani kela ese igae abuna moleho hailahage ataeabuna kebia havei. Ige mamuvuiabekeabuna abu eseho hailahage eseabe kebiata abu mamuvutaneinuvutahokatelahage ataeabuna havei.


text:
Ige la di esemu holialemo ataeabuna laheho itumulahai huhuihuhuietoela vai. Isito oleuoleuabu evievimo negolahamale keabuna vanie gabilaukolikoli malei.


text:
Isi o molemo abu la aiogevei vatehani laovege o ke halevai tota o moleve teve. Di la namigevege evive. Iselala o bahata kebiamo lana la lovi ko vai gabioholisege Atae Esena lohoi.


text:
“Vatehani malemale keu koseanu. Esemue hoto keu bae haivemale ata ke hoto ke evihalivebene. Ige esemubeu bae au kosive evihalivebene.


text:
Iale esebulu keabuna haivemale ata ke nahate vage duave. Ige esemuiau abu kosive vaveve ke nahate vage keta duave. Dau kosive. Ige ataeau daho loui avoe, ‘Setene.’Ige laeau di esemuia. Iale abuna laheho hotoe toela baluga kateale lougei.”


text:
“Lainaho ata vabugevelive. Kosealemo vaveve toela abu vai mahogovamale keabuna baeumidamo ui. Ige hotoe toela abu loui mahogovamale kebiatae abuna baeumidamo ui.


text:
Ige di vavimo onole loui la haiveale ke vanimo louve. Isi di onole loui mulumuluage la eviale ke ologomo baita loui ata namigeveve.


text:
Lainaho ataeau lahaveveve ke vabuhavolive. Keau bae la munanahavelivebene. Isito la vavaunaha. Isito Dilava igae vabuhavove. Kosealemo auna isivianiege la munanaisi la vava malei veneu lahai hodovavesite keve hatuge abunauoholisi.


text:
Lana maketie tiliege ugue ese abui voievege ibinaeabena benie kina igae. Ugu keu baluga holioholinu. Isito molena dobai hatige la Mamana ke hilokai.


text:
“Oleuoleuatae vudimoloui kosea, ‘Dau Iesu ata dailike ko.’Ige dana data ehue di Mamae vudimoloui kosea, ‘Di ataike.’


text:
Isito oleuoleuatae vudimoloui kosea, ‘Dau Iesu ke hilokaholinu.’Ige dana data ehue di Mamae vudimoloui kosea, ‘Di ata ke hilokaholinu.’”


text:
“Lainaho huhulahai kosea, ‘Di vata kove lohoaleu vatae ata bahataeauuveveduae valihoike di lohonu.’Ba, di lohoale keu tuvalie vaveve nahate valihoike di lohonu.


text:
Di lohoale kemo ataeabuna mole tasaligevei uvu igaealivebene. Movena au mama aiohavosege mavena au neina aiohavoi. Isege maivu abuna abu mea aiohavoi.


text:
“Olena au uvu mai daoholisito au uvu bahata mai au mama au neina kebiamo otoveniege auna oleve kateai di ata holisi. Isi olena au uvu mai daoholisito au uvu bahata mai au esemo otoveniege auna oleve kateai di ata holisi.


text:
Iale olena au ebikaunahahuhuaniege au baeukolikoli malivebene. Isito olena au ebika huhuoholisito di ivimo vatehani malei hatiniege aunaukolikoli mai.”


text:
“Olena la tedaevei la hoesegeveniege dailike au ke tedahoi hoesehavonu. Isi olena di tedahoi di hoesehavoniege di hanavoale keike au ke hoesehavonu.


text:
Isi olena beloveta tedahoi huhuaikosea, ‘Kou Dilavae ata. Iale dana ko tedahoi.’Auna kateaniege avuta beloveta ibina ke nahate auna mai. Isi olena atae dua tedahoi huhuaikosea, ‘Kou Dilava atae dua. Iale dana ko tedahoi.’Auna kateaniege avuta atae duae ibina ke nahate auna mai.


text:
Iale ko huhulahave. La di esemu holiale kemo oleuoleula tedaevei e seli hai laoveale kena bae au ibina mai.”


text:
Iesuu hoto kateale loui au esemu tuelo (12) namigeveniale gabiage au o ke halei tiale o ke vavae o degomole biaemo hotoe dua loui haivenu.


text:
Vani kemo au kateisege ata babatisogevemale Dioni keu dibulaeuniale Iesuu vamale hoto ke evinu. Isi au esemu degomole hanavege abu avue loholu.


text:
Lohoale Iesu belahai avoe, “Dioniu subutaloui avoe, ‘No tedaeveve ata kena bae lohoi.’Iale ata ke anike ko. Emena noeabuna mole hemei ui.”


text:
Namihai kosea, ‘Ni keduteaunilahama. Ige velo goloteau olahama. Ige lebolasite kebia vavahaniuuoholima. Ige golemateau hoto evima. Ige haluvialeau hovedevema. Isime di hotoe dua loui kunaiholimale kebiata haivema.’


text:
Kateai louge abu hoidevei tisege au Dioni deiada loui ata moaga kebia namigevei avoe, “La botoe tiale Dioni elehage keu ata oleteale. La huhuige auna au uvu mai Dilavaemo mamoi negobedai laminu. Emena helukau kulumomamoge kuluu kibikibiale ke nahate vanu.


text:
La keve tiale ata oleteale elehalu. Lana elehage kena ogoe dua vamale atanike. Ba, ogoe dua vamale keau bae botoeulivebene. Isito abuna oe duamo ugei.


text:
Di tota la namigevei. La keve tiale onole elehalu. Lana beloveta elehalu. Seleveta belovetaike la ke elehalu. Isito keu beloveta kebia vaveve evigeve baluganu.


text:
Dioni vaveve keike Bukae Hotou loui avoe, ‘Dana di esemu mole hanavoge auna aho uli holisi tiniege ata namigevei kosea, Kosiveu lohoma.’”


text:
Kateaito tota loui avoe, “Seleveta di la namigevema. Ata babatisogevemale Dioni keu ata bahata vata komo uale kebia evigevenu. Isito ivi vesiteu di ata holisi Dilava adae vuvunemouale keu Dioni evihanu.


text:
Vasohuta Dioniu ata haivei lohoale vani kela isi novae vani komo ataeau isiviholilu Dilava adae vuvunemouliho. Isito abu isiviai abu negotemo ui. Kateike abu vai Dilava hoto ke bamui esemuiabeaiogevema.


text:
Moseseu menaka hisaliage belovetata hisaliale hoto ke ataeau subutaevisi ehovalu. Isito Dioniu lohoale ataeau Dilava adae vuvunemouvevehoto ke loui ata haivenu.


text:
Subutabeloveta moleu hisaliai avoe, ‘Ata mole Ilaidia ke nahatena lohoi.’Iale lana di hoto ko evisi mage ata keike Dioni.


text:
“Dana onole tovetove novae atate kobiaho loui. Keau esebuluiau ologomouguiavoi gilulahamale ke nahate.


text:
Esebulu abuna moleho loui kosea, ‘Noeau laheho sale hamageto laeau havulahaholilu. Isi noeau ninalahageto laeau nohehi ninalahaholilu.’Iale novae vani komo la vaveve keau esebulu kebia vaveve nahate.


text:
Kosealemo Dioniu subutalohoale lovi ioholisiuainihalege ataeau ke elehai avoe, ‘Keu tilogoe ataike.’


text:
Iniale Atae Eseu lohoniale lovitauainita ige ataeau ke elehai loui avoe, ‘Ata ke elehave. Keu lovi ivolovoloimale ataike. Keuuainiisi momaime takesi malemale atae toela kebiahi haokuvuanu.’La hoto keu esebulue hoto nahate. La louale kemo ataeau hilokage la luleleholilu.”


text:
Iesuu kateai louito hoto mole negote lounu. Au subutao degomole keve tiniale vikoe vaveve moaga vage keau kemo abu vaveve toela halevaholilu.


text:
Iale kemo Iesuu kebiaho loui avoe, “Kolasini ata, la nohovu. Isi Betesaida ata, la nohovu. Vatehani baluganabae laemo lohoi. Kosealemo di laemo vikoe baluganabae laemo lohoi. Kosealemo di laemo vikoe vaveve moaga vaevege la ke elehaito la vaveve toelamo hoideveholilu. Subutamole Taea isi Saidoni keve di vaveve kateale vatebene abu ogo bukatehatui uti hohumaiuvulahai abu vaveve toela halevalu. Isito laeau kateholilu.


text:
Iale di la namigevege evive. Gabie Dilava kotae vaniu lohoge auna vatehani eseve Taeata Saidonita ovei. Isito la kebia auna vatehani baluga laovei.


text:
Isi Kabenumu ataea, di laheho louge evive. La isiviale la ebika tabagevei malei otogoe otovei. Isito di la namigevei. La keabuna veneu lahai hodovavesite keve tihatuve. Laeau vikoe vaveve moaga elegeveito la vaveve toela haleveholilu. Isito subuta Sodoma ataeau vaveve kateale elehavatebe o keu aike ua.


text:
Iale di la namigevege evive. Gabie Dilava kotae vaniu lohoge auna vatehani eseve Sodoma ata kebia ovei. Isito auna vatehani baluga la kebia ovei.”


text:
Iesuu hoto kateale loumalekela Dilava imihai avoe, “Di Mama, au otogota vatata Kosive. Au a lulelemalei luleleholiale kebia ovenu. Isito vatae ataeau abu ebika tabagevei kemo luleleage a a lulelemalei kebia oveholinu. Di Mama, a kateale vale keu a isivilike. Katealemo di a hoesehavoma.”


text:
Iesuu guliguli kateale vageuoholige au ata namigevei avoe, “Di Mamau onobenobe bahata daonu. Ige ataeau moveta Mamaveta hilokaholilu. Isito Mamave igaeike au mo hiloka seleveanu. Ige move igaeike au Mama hiloka seleveai au isivie ata tabagevei luleleovege abu Mamave hilokalu.


text:
Ige Balisia ataeau ke elehai Iesu namihai avoe, “Elehanela. A esemuiau bulamokateale vai menaka eguvalu.”


text:
Deividiu Dilava dubue uvue tiale beleidi tumuteke mai inu. Dubu nalimaleunahae abuna beleidi ke igei. Isito vani kela Deividiu menaka ke egumai beleidi ke isi au esemu ovege kebiata ilu.


text:
Isime lana Mosese menaka dodavelu. Mosese buka kemo bula bahata dubu nalimale keau dubue lovi vamale kemo keau menaka eguvalu. Isito keu toela holioholinu.


text:
Subuta Bukae Hotomo Dilavau loui avoe, ‘Di isiviholinu la ovo havei mahoi di hoesehavoliho. Isito di isiviale la molehouvulahai mole tedaevei.’Iale la ke ihu hilokavatebe la ataeau menaka eguvaholiale kebia aiogeveholilu.


text:
Keve ata mole ada goloteu ua. Ige ata degomoleau keve uale isiviale Iesuu vaveve mole vage abuna vaveveve kemo kotalahai. Iale abu belahai avoe, “A huhuige ata molena bulamovavahanite hoesehavoge keu momoleige vaveve kena nahie menaka egumai.”


text:
Ige Iesuu namigevei avoe, “Mesoho la moleu mamoe oveniege mamoe moleu bulamoabatamo dobage auna ke laluvai. Emena auna osioi. Auna ke laluvai.


text:
Isito ovo keau baluga holioholisito ataeau Dilava nimo baluga. Iale kemoike nahie menakau nahiho humahaalavoale kemo nahiabuna bulamoata tedaevege duave.”


text:
Kateai louito ada golote ke namihai avoe, “A ada hatunela.”Ige malaha keu au ada hatuge adaveu adave mole ke nahate vai inutolotoloanu.


text:
Iesuu ke evisi o ke halei tige ata moagaeau ehovai tilu. Ige au vavahanitebia hoesegevege abu bahata momolelahalu.


text:
Au loui avoe,<br/>“Di esemuike ko.<br/>Di ke ebagemai di isivi avuemo mamoi vahaehove vanu.<br/>Iale dana di Munanae Tumu omige auna di kotae vaniu lohoveve ke loui vatae ata bahata namigevei.


text:
Ata degomole evieviabeu negoholimale kebia auna bae hoesegevei.<br/>Isi olemeau vaveve toelamo dobuluvimale kebia auna bae tabagevei.<br/>Auna ata kebia negotievenata gabie vaveve toela aiogevesege vaveve duaunahana ui tigei.


text:
Ige vani kemo vatae ataeabuna abu uvu mai avuemo mavoi.”<br/>Aisaiau Dilava hoto kateale loui hisalianu.


text:
Ata degomoleau malaha mole ni kedute isiuvuteke melavei Iesue loholu. Kosealemo munanae toelau avuemo biloige keu kateanu. Iale Iesuu ata ke hoesehavoge keu niai hotoanu.


text:
Ige ataeau ke elehai tetelahalu. Isi mole belagevei avoe, “La huhuige Deividi mo nehenike Dilavau nahi tedaeveho hanavoale. Emena.”


text:
Ige Balisia ataeau ke evisi loui avoe, “Munanae toelae kosive Biesabolo keike au vuvuneomige au vuvunevemo munanae toela kebia nunuvema.”


text:
Isito Iesuu huhuihuhuiabeke hilokai isiviai deiada mole loui haivege abuna kemo hilokage keu Setene vuvunemomunanae toela nunuveholinu. Au abuho loui avoe, “Vata mole ataeau mole tasalievei mole haveliege ata keau bae ui egealivebene. Ige o igaemo valada igaeau mole tasalievei abu moletehi mole haveliege abuna solekaiuoholisi.


text:
Iale ke nahate Setene ataeabuna mole tasalievei abu moletehi mole havege Setene vuvunekena solekaiuoholisi.


text:
La loui kosea, ‘Munanae toelae kosive Biesabolo keu vuvunedaoge di munanae toela nunuvema.’Isito di ke vuvunemokebia nunuveholima. Dana kateai Setene vuvunemokebia nunuvegela esemu abuna ole vuvunemomunanae toela kebia nunuvei. Iale lana la esemu belagevege abuna loui kosea, ‘Dilava vuvunemoike no kebia nunuvema.’Ige di data kateale vama.


text:
Iale di Dilava Munana Tumue vuvunemomunanae toela nunuvegela hilokage Dilava matamae doga ke vuvuneu laemo lohonu.


text:
“Atabeu bae malaha negote ke oe uvue tai kunaive vavoloalivebene. Isito auna vasohuta malaha keumuvaito bae ove kemo kunaive malei.


text:
“Ata oleuoleudi tedahoholimale keau di aiohavomale ataeabulike. Isi ata oleuoleudi ata maleveveve kemo di tedahoholimale keau ata kebia nunuvema.


text:
Katealemo di laheho louge evive. Ata olena vaveve toela vai hotoe toela onole louge Dilavana keulihai. Isito ata olena Munanae Tumuhohotoe toela loui aiohavoge Dilavau bae keulihalivebene.


text:
Iale ata oleuoleuhotoe toela loui di aiohavoge Dilavana toelave keulihai. Isito oleuoleuhotoe toela loui Munana Tumuteke aiohavoge Dilavau bae vata kove toelave keulihalivebene. Isi gabie otogo ketave au baeulihalivebene.”


text:
“Nahi idi bahata hahumamale ke hilokalu. Nahi hilokage idie dua kena hahuhumie dua vai. Isege idie toela kena hahuhumie toela vai.


text:
Ige laeau ute nahate toelalu. Iale la bae oleve kateai hotoe dua loui. Kosealemo ataeau abu aimo loumalekeu abuuvumohuhulahamaleike abu ke louma.


text:
Atae dua keu huhuihuhuiedua vamale kemo auna hotoe dua lougei. Isege atae toela keu huhuihuhuietoela vamale kemo auna hotoe toela lougei.


text:
“Iale di la namigevege evive. Dilava kotae vaniu lohoge ataeau hoto ihuveuoholisito abu heiata loumaleke ibina abuna bahata malei.


text:
Vani kemo Dilavana la hoto loumaleke kaovai. Ige oleu hotoe dua loumalekeho auna loui kosea, ‘A vaveveu inutolotoloanu.’Isito oleu hotoe toela loumalekeho auna loui kosea, ‘A vaveveu toelale kemo ibinae toela manela.’”


text:
Iesuu kateai louge Diue menaka loui haivemale degomole isi Balisia ata degomole keau loui avoe, “Kosive, no isiviale au vikoe vaveve mole vage no elehai.”


text:
Ige Iesuu loui avoe, “Novae ata la koeau atae toelaea. La Dilava halevai vaveve toela baluga vama. Katealemoike la di belahai isiviale di vikoe vaveve vage la elehai. Isito di bae la louale ke valivebene. Isito beloveta mole Dionau vale ke nahate dana data vai.


text:
Subuta Dionau vanie ni abuita igaetauvumohuena baluga gogoe uvue ua. Iale ke nahate Atae Esena vanie ni abuita igaetauvumovatae uvue ui.


text:
Gabie Dilava kotae vaniu lohoge Niniva ata keabuna hovedevei la vaveve toela ke laemo loui. Kosealemo subuta Dionau hotoe dua loui haivege abu ke evisi abu vaveve toela halevalu. Isito di la namigevege evive. Ata moleu Diona ke evihale keike kou la vigomo ua. Isito laeau hotove evioholilu.


text:
Ige Dilava kotae vani kela vata mole kuini Siba kena hovelahai la vaveve toela ke laemo loui. Kosealemo keate keu haeavamoleve Solomoniu luleleai ata haivemale ke evisi elehaho lohonu. Isito di la namigevege evive. Ata moleu Solomoni ke evihale keike ko la vigomo ua. Isito laeau hotove evioholilu.”


text:
Isitouvevematamabeuuoholige auna huhuaikosea, ‘Dana hoilahai talive di subutauale kemo ui.’Kateaime hoilahai lohoniege elehage oe neheu au uvu hoesehavoge onobenobe toelau avuemouoholinu.


text:
Ige munanae toela kena halei tiniege munanae toela seveniau (7) vuvunebalugalekebia holoevei abuhi loholiege ata nehe kemo deluhovoi. Ige ata kena toela seleveai. Kosealemo subutamunanae toela igaeu avuemo ua. Isito gabie munanae toela eiti (8) keau avuemo ua. Iale novae vani komo vaveve katealena atae toelamo lohoi.”


text:
Iesuu hoto kateale loui ata namigevesege neinaveu hohuvuiabeholoevei lohoaleau velehovoi heie uime isiviale avuluvutahotohotoai.


text:
Ige ata moleu Iesu namihai avoe, “Eleha. A neinau a hohuvu ehai abuhi heie ua. Iale abu isiviai aluvutahotohotoai.”


text:
Isege ata moagamoagaeau igaetoai lohoale evilikahavoge au hovelahai vanagi adamougulamonu. Isege ataeau esagae lavisiusege Iesuu haivema.


text:
Dovudovue hotomo haivei isiviale abu kemo lulelelahai. Isi loui avoe, “Malaha moleu i degomole malei au bulue sesiaho tinu.


text:
Isege degomoleau munemunemovatauuoholiale kemo keiolahai neniaiuliholige alumuiabeau heie dobai tioholilu.


text:
Isege degomoleau adu bekate keuvumokeiolahalu. Ige adu keau botolahai kebia bamuevege keau nenilahaiuliholilu.


text:
Isege degomoleau vatae duamo keiolahai bailahalu. Ige degomoleau bailahale moagataho. Isege degomoleau bailahale moaga. Isege degomoleau bailahale moaga vesitehame.


text:
Iesuu hoto kateai louge esemuveauloholiale belahai avoe, “Osialemoike a vani bahata ataho dovudovue hoto louma.”


text:
Ige Iesuu au esemu namigevei avoe, “Di isiviale Dilavau au matamae dogae vamale ke hilokave. Isito di dovudovue hotomo ata haivege abu kemo luleleholilu.


text:
Katealemo ata olena di hoto ke huhuailuleleage Dilavana lulelebaluga omisi. Isito ata olena au luleleunahamo hoto ke evisito keho isiviholige Dilavana avuemo luleleve ke mai evihai.


text:
Di dovudovue hotomo abuho louale keu koseanu. Keau elehaito neniai elehaholilu. Isi hoto evisito kemo luleleholilu.


text:
Katealemoike ata kebia vaveveu beloveta Aisaiau Dilava hoto hisaliale ke mai selevetinu. Avoe,<br/>‘Lana evisito bae lulelelahalivebene.<br/>Isi lana nilahaito bae neniai elehalivebene.


text:
Kosealemo lauvuiau tololahalu.<br/>Isi la golemate holilu.<br/>Ige la ni keau kedulahalu.<br/>Onoilage la nilahai hoto evisi lulelelahai tota dae hoidevei lohoge di la vaveve toelaulihai hoesehavoma.’”


text:
Iesuu beloveta hoto kateale louito au esemuho loui avoe, “Ata keau katelahalu. Isito laeau ni mole. Laeau di vaveve ke elehai di hoto evisi kemo lulelelahalu.


text:
Iale ko huhulahave. Subutabeloveta moaga isi Dilava ata moaga keau isivilahale la elehale vaveve ko nahate elehai. Isito abu ke elehaholilu. Isi isivilahale la eviale ko nahate abuta evisi. Isito abu ke evioholilu.”


text:
Oleuoleu Dilava adae vuvunemouvevehoto ke evisito luleleholiale keau i degomoleau humahadamo keiolahale ke nahate. Ige Setenena lohoniegeuvuiabemo hotoe dua ke aiohavogei.


text:
Isege i degomoleau munemunemokeiolahale keau ata degomoleau hoto evisi vahaeholahai solekai male ke nahate.


text:
Abu hoto ke evisi maito hoto keuuvuiabemo holomaholige abu negoholilu. Iniege gabie abu hotoe dua eviale kemo ataeabuna abuemo vaveve toela vai aiogevege abuna vatehani malei solekavesite hoidevei.


text:
Isege i degomoleau adu bekateuvumokeiolahale keau ata degomole nahate. Ata keau hoto ke evisito vani mole abu vatae vaveve huhulahai kunaita huhu balugagevaveve katealeu hotoe dua ke bamuge evieviabeu negoholinu.


text:
Isege i degomoleau vatae duamo keiolahale keau ata degomoleau hotoe dua evisi ehovai vamale ke nahate. Degomoleau hoto kemo evieviabeu balugataho. Isege degomoleau baluga. Isege degomoleau balugavesitehame.”


text:
Iesuu ke louito tota dovudovue hoto mole loui namigevei avoe, “Ataeau Dilava adae vuvunemouvevekemo di deiada mole louge evive. Malaha moleu bulue tiale konee i hatuito halei lohonu.


text:
Iniale vavi molemo ataeau ladevesege malaha ke bahoeu tiale latie toela malei bulu kemo sesiaito halei lohonu.


text:
Ige lovi ke biage esemuiau ke elehai lohoale abu baluga namihai avoe, ‘Kosive, a tiale bulue konee i hatunu. Isito lati keau oleve kateai lalavolu.’


text:
Ige au namigevei avoe, ‘Nahie bahoeike ke sesianu.’Ige abu loui avoe, ‘A isiviage no talive lati ke lavai.’


text:
Ige au loui avoe, ‘Ba, lainaho lati ke lavalive. Kosealemo lana lati ke lavaliege kone keta toholahave.


text:
Halege kone keu latiti igaetoaiulivekoneu baeage dana bae kone ke hamaveve ata namigevei kosea, Talive lati ke lavaiumudisimaholiho otoveve. Isito kone hamai malei lohoi di valahumo otoveve.’”


text:
Iesuu kateai louito tota dovudovue deiada loui namigevei avoe, “Ataeau Dilava adae vuvunemouvevekeu masitae i nahate. Lana masita ke i malei bulue sesiage kenaulisibalugai.


text:
Ke iu esevehame seleve. Isito aunauliniege idi baluga holisi. Igeuguiabuna loholiege kebia adamo hasolahai. Iale ataeau Dilava adae vuvunemoui moagatahoai ue dua vaveve keu kateanu.”


text:
Iesuu ke loui gabiaito tota dovudovue hoto mole loui namigevei avoe, “Ataeau Dilava adae vuvunemouvevekeu beikini bauda ke nahate. Keate abuna ke mai valavamo keohai ebuehage kena valava ke bahata mai balugatisi. Iale ataeau Dilava adaeuvumoui moagaveve keu ke nahate.”


text:
Iesuu dovudovue hoto kateale loui namigevenu. Keu inuta ihuve loui ata haiveholima. Isito dovudovue hoto keunahaloui ata haivema.


text:
Au kateale vale keu beloveta mole hoto mai selevetinu. Hoto keu koseanu. Avoe,<br/>“Dana abuho louniege dovudovue hotomo loui.<br/>Subuta Dilavau vata vai ono mole mahogovale ke dana ekovehai abuho loui.”


text:
Iesuu kateaito ata moaga kebia halevei oe uvue tinu. Ige esemuveauavue lohoale namihai avoe, “Latie toela ke ihuike onole.”


text:
Ige bulu keu vata bahata. Ige konee i keau Dilava atae duaea. Ige latie toela keau Setene atae toelaea.


text:
Ige ata neheu latie toela sesiale keike Setene. Ige kone hamamale vani keike vatae gabi. Ige kone ke hamale ataeabulikeaneluia.


text:
Ige vani kela Atae Esena au anelu hanavege abuna vatae loholiege evievi ata lobogevemale kebia isi vaveve toela vamale kebia bahata malevei.


text:
Malevei loholiege veneu hodovavesite kemo hatuevei. Ige abuna keve ui vatehani malei ninalahai kekolahai monogigilahagei.


text:
Ige Dilava ataeabuna abu Mamae matama keve tiliege vani nahate atagai. Iale la olemeau hoto evimaleau hoto ke evive.”


text:
“Ataeau Dilava adaeuvumouale keu moni balugataho ke nahate. Ata molena tiniege abu moni baluga malei bulue abavuale ke elehaniege vahaehoai avuta ke vavahaito halei lohoniege oe velemai au kunai bahata malei ataemo voiai. Isi moni ke malei bulu ke voiaiuvuvemomoni baluga ke malei.


text:
“Isime tota ataeau Dilava adaeuvumouale keu ko nahate. Ata molena tiniege mune dua ibina balugatekaovai.


text:
Ke kaovaniege mune dua seleve elehai hoilahai tiniege au kunai bahata malei ataemo voiai. Isi moni ke malei tiniege mune dua ke ibina vai. Iale ke nahate ataeabuna Dilava adaeuvumoulihohumahakaovalata bae elehai.”


text:
Iesuu tota loui avoe, “Ataeau Dilava adae vuvunemouvevekeu abuugabimihatuale ke nahate. Ugabi kemo abuna huena nimolete moagamoaga malei.


text:
Igeugabikeu tobalohoge abuna ke butuhai mai loholiege esagae mavoi. Isi keveuguiavoi bae huena kebia sesievei duave malei abu sinimo emeito toelave malei hatui.


text:
Abuna kebia malevei veneu hodovavesitemo hatui. Ige abuna keve ui vatehani malei ninalahai kekolahai monogigilahagei.”


text:
Iesuu kateai louito belagevei avoe, “Lana di louale ke evisi lulelelahalu.”Ige abu namihai avoe, “Ito.”


text:
Ige Iesuu tota namigevei avoe, “Diue menaka loui haivemale degomole keau di esemu holige Dilavau kebia malevege abu adave vuvunemoua. Keau subutahotote isi di hotoe doga ketamo lulelelahalu. Iale ata keau oe biageu au valahumo au kunai mamita kunai dogata malei igaetoai otoveale ke nahate.”


text:
Halei tiale au o seleve velemanu. Keve velemai Diue dubue tiale ata haivenu. Ige abu hotove evisi vikolahai mole belagevei avoe, “Oleveike au lulelekateale manu.”Isi, “Oleve kateai vikoe vaveve vaevenu.


text:
Nahi hilokage keu o houmaleke moike. Isege neinaveike Meli. Ige Diemisi, Dioseba, Saimoni, Diudasikeau hohuvuiabea. Keau bahata kove ua.


text:
Kateale louime hotove evioholilu. Ige au namigevei avoe, “Beloveta ata kena vata moleve tige ataeabuna hotove evisi hoesehavoi. Isito au au o seleve keve tige atave keau bae hotove evisi hoesehavolivebene.”


text:
Isi au esemu namigevei avoe, “Ata babatisogevemale Dioni keu hatialeu tota hovelahaike vai vaveve nimolete kateale vama.”


text:
Elodiu hoto kateale louale keu koseanu. Keu subutalouge abu Dioniumuvai mai dibulae mavolu. Kosealemoike Elodiu au hoho Bilibi ke keate Elodiasi etulei melamenu.


text:
Kateai loulage Elodiu isiviale ke hamai. Isito Diue ataeau huhulahai avoe, “Dioni keu beloveta ata.”Katealemo Elodiu vabugeve Dioni hamaholinu.


text:
Iniale vani mole Elodiu uale vani keu lohoge Elodiasi mau tiale kosivebia bahata vudimohavuage Elodiu ke elehai ma ke vahaeho vanu.


text:
Ige ma keu tiale au neina belahage neinaveu namihai avoe, “Talive namihai kosea, ‘Di isiviale ata babatisogevemale Dioni ke kina heisi etulei kinave mai melegimo mamoi mai daonela.’”


text:
Ige kosive Elodiu ke evisiuvuaiisiviholinu hamaliho. Isito au lovi iho lohoale kebia nimo au ono vade ma keho valiho Dilava ivimo menakale kemo ke haleveve keu avuemo anekianu.


text:
Ige Dioni esemuiau ke evisi lohoaleau Dioni vava mai abavulu. Isi tiale deiadave ke loui Iesu namihalu.


text:
Iesuu hoto ke evisi bouti mai ahuvelaataeauuvesiteve tinu. Ige ataeau ke evisi abu o halevei ehovai vatala tilu.


text:
Tiliale keve velehovoiusege Iesuu boutimotiale keve dobai ata moagataho kebia elegevenu. Isime abuho uvu balugatahoai vavahanitebia hoesegevenu.


text:
Iniale gutuige esemuiabeau avue lohoale namihai avoe, “Matama kou boto. Iale vau dobalelua kebia hanavege abu hoidevei abu oe talive lovi malei isi.”


text:
Kateige abu ke malei omige au ata bahata namigevei avoe, “Kulue golomougulelevave.”Isito valava ada mole isi huena abuita ke malei ehue niai lovi ke hoesehavonu. Isi ke vakoanata malei au esemu ovege esemuiabeau ke malei igaegaeai ata kebia ovei lotilu.


text:
Kebia ovege ata bahata keau lovi ke igeuniabeau hanilahalu. Ige esemuiabeau lovi ke sigu bahata iuhai basiketi tuelomo (12) otovege keau tobaloholu.


text:
Keuuoholige Iesuu au esemu namigevei avoe, “Boutimobiloluvisie houi vaki mole keve tisege di ata kobia iovege abu tisegeto di bae lohoi.”


text:
Ahuvelausegevavi kemo esemuiabeau bouti mai tisege helukau lohoge eu toelai boutiabe mai e nie tinu.


text:
E golola lamisi abue lohoge abu ke elehai vabulahai loui avoe, “Aluike uoke lohonu.”Isi katelahai vabulahai kekolahalu.


text:
Ige Bitau hohavoi namihai avoe, “A seleveta di kosive holiniege daho louge di e nila lamisi ae tai.”


text:
Ige heluka balugauutuige Bitau ke elehai vabuaimesolekavesite euvumodobai tinu. Isi kekoai loui avoe, “Kosive, di tedahoi di ebagema.”


text:
Ige Iesuu solekavesite ada hatui adavela holisi ebagemai avuho loui avoe, “A evievi keu esehameale kemoike a dolodoloai emo dobanu. A kateai dolodoloale keu toelanu.”


text:
Keve dobuluvisege ataeau Iesu elehai hilokage keu Iesu. Isime o bahatae hoto hanavoge abu vavahanitebia malevei avue loholu.


text:
Ige vavahanite keau Iesu namihai isiviale ogove iviunahala holisi momoleai. Kateige olemeau ogove ivila holiale keau bahata momolelahalu.


text:
Balisia ata degomole isi Diue menaka loui haivemale keau Dielusalema halevai Iesue loholiale belahalu.


text:
Belahai avoe, “Nahie buluveaumenaka mole mai nahiovelu. Menaka keu koseanu. Vasohuta ada totolahaito bae gabie lovi isi. Isito osialemoike a esemuiau menaka ke etulei ada totoholisito lovi ima.”


text:
Ige Iesuu namigevei avoe, “Isito osialemoike laeau Dilava menaka halevai la buluvemenaka vai ehovama.


text:
Dilava menakau loui avoe, ‘La mamuvu la neinuvu hoto evisi hoesegeveve.’Isi tota loui avoe, ‘Oleuoleuabu mamuvu neinuvu kebia aiogevei hotoe toela abuho louale kebia abuna havege haluvisi.’


text:
Isito laeau loboe vaveve koseale loui ata haivei loui kosea, ‘La mamuvu la neinuvu kebia la onobenobe oveho isiviholiliege kebiaho loui kosea, Di ke mai Dilava omialemo di bae ke mai laovelivebene.’


text:
Iale kemo au bae au mama au neina tedaevelivebene. Vaveve katealemoike la Dilava menaka halevai la menakateunahavai ehovama.


text:
Au loui avoe,<br/>‘Dilava hotou koseanu.<br/>Avoe, Ata kobiau abu aiunahamo di hoesehavoma.<br/>Isitouvuiabekeu vatae vaveveunahahuhuevema.


text:
Keau di hoesehavomale ke ihuuuoholinu.<br/>Kosealemo abu atae menaka loui ata haivei loui kosea, Menaka kou Dilava menakaike.<br/>Isito abu haiveale keu Dilava menaka holioholinu.’”


text:
Iesuu kateai louito hoage ataeau avue lohoge au namigevei avoe, “Di hoto ko louge evisi lulelelahave.


text:
Ataeau lovi onole imale keu abuemo toela holioholinu. Isito abu vaveve toela onole huhulahai vamale keu abuemo toelanu.”


text:
Ke loui gabiage esemuiabeau avue lohoale namihai avoe, “Balisia ataeau a aike louale ke evige keu abuemo isuanu. Iale ana ke hilokanu.”


text:
Ige Iesuu namigevei avoe, “Halege lainaho kebia huhuevelive. Di Mamau otogoe uale keu lovie dua hanu. Isito lovie toelauliale ke auna tohoai hatui.


text:
Iale ata keau ni kedute ke nahate. Ni kedutenani kedute mole adala holisi uli holisi tiniege abuna avuti abata ke igae vuvegevei.”


text:
Vaveve toela kosealeike ataeuvumolohoge abu vama. Abuna vaveve toela huhulahaliege ata havei, mole keatehi ladevei, teibalahai, vavoloai, lobolahai, isi hotoe toela loui mole aiogevegei.


text:
Vaveve keabuike ata aiogevege abu Dilava nimo toelalu. Isito ada totoholisito lovi imale keu Dilava nimo toela holioholinu.”


text:
Iesuu kateai louito matama ke halei tiale vata moleve velemanu. Vata kemo o baluga abuita Taea isi Saidoni keau ua. Iale Iesuu tiale o kebia vavae ua.


text:
Ige Keinani keate mole vata kemo uale keu Iesue lohonu. Diue ata holioholiale keate keu lohoale Iesu namihai avoe, “Iei, di Kosive. Di hilokage au Deividi mo. Iale dahouvuaidi tedahonela. Kosealemo munanae toelau di maemo biloige keu kemo vatehani toela malenu.”


text:
Kateai louge Iesuu avuho hotobe louholinu. Ige esemuveaulohoale baita namihai avoe, “Keate keu nahi ehovei ninai kekoige keu toelanu. Iomage au tai.”


text:
Ige Iesuu namigevei avoe, “Dilavau di hanavoge di Diue ataike tedaeveliho lohonu. Di ata keau mamoeau humahahalevai botoe tebulahale ke nahate.”


text:
Ige Iesuu namihai avoe, “A Diue ata holialebene di bae a tedahoi. Isito di a tedahoge di Diue ata tedaeveho lohoale kebiabuna osioi.”


text:
Ige keate keu loui avoe, “Kosive, a hoto keu seleve. Isito ana vali di isivihame igae komo di tedahoito bae a ata seleve kebia vani baita tedaevegei.”


text:
Ige Iesuu namihai avoe, “A evievi keu balugataho. Iale a onoleho isiviale dana aho ke vai.”Kateai lousegemaveuuokeve momoleanu.


text:
Ugulamoiusegeata moagaeau avue lohoime ata degomole velo toelate, ni kedute, velo golote,uvuteisi vavahanite ata degomole kebia bahata holoevei lohoale Iesu hoesegeveliho vudivemo otovelu. Ige au kebia bahata hoesegevenu.


text:
Ige ataeau elehageuvuteauhotolahalu. Ige velo golote kebia veloeau inutolotoloalu. Ige velo toelate keau olahalu. Ige ni kedute keau nilahalu. Kateige ataeau kebia elegevei tetelahai Iselalae Dilava hoesehavolu.


text:
Ige Iesuu au esemu hohavege abu avue lohoge au abuho loui avoe, “Ata kobiau daluvutavanie ni abuita igaetamo ui lovibe ioholige di abuhouvuanu. Iale dana lovi oveholisito hanavege abuna tiliege humahatavae vaeho nibedai.”


text:
Kateale louge Iesuu belagevei avoe, “La valava vaesute malei loholu.”Ige abu namihai avoe, “Valava seveni (7) isi huena ada molehame.”


text:
Vatamougulelevasege Iesuu valava seveni (7) isi huena ke malei hoesehavoi vakoai au esemu ovege abu malei ata kebia ovei lotilu.


text:
Ata kebia ovege keau ke igeuniabeau hanilahalu. Ige esemuiabeau lovi ke sigu bahata iuhai basiketi sevenimo (7) otovege tobaloholu.


text:
Balisia ata isi Sadukea ata degomoleau Iesue lohoale isiviai lobohavoge au kemo dobai. Isi kateai namihai isiviale au vikoe vaveve baluga otogomo vage abu elehai.


text:
Ige vavita lana otogo elehage au bukagelana loui kosea, ‘Nova venina lohoi.’La katelahai otogo elehai kemo lulelelahalu. Isito aike laemo lohoveve vaveve kemo la luleleholilu.


text:
Novae ata la koeau atae toelaea. La Dilava halevai vaveve toela baluga vama. Katealemoike la di belahai isiviale di vikoe vaveve vai. Isito di bae la louale ke valivebene. Isito beloveta mole Dionau vale ke nahate dana data vai.”


text:
Iesuu kateai louito halevei au esemuhi bouti mai tilu. Isito esemuiabekeau valava maleholilu. Isi tiale e ke vaki mole velehovoito ke huhulahai mole namigevelu.


text:
Ige Iesuu ke evisi namigevei avoe, “La ebia nenigeveve. Lainaho Balisia ata isi Sadukea ata kebia valava ilive.”


text:
Kateige esemuiabeau mole namigevei avoe, “Mesoho nahi valava malei lohoholilike vage au nahiho hoto kateale lounu.”


text:
Ige Iesuu abu loumaleke hilokai belagevei avoe, “La evieviu eseveale kemoike la moleho valava hoto ke louma. Iale la hoto ke halevave.


text:
Lana sohu luleleholilu. Lana di valava vakoai ata moaga ovege abu iale ke lana huhulahalu. Vani kemo di valava vai (5) vakoai malaha bahata vai taoseni (5,000) ovege abu ilu. Igeuniabeu hanilahage la lovie sigu malei basiketi vaesutemootovege tobaloholu.


text:
Isi vani mole di valava seveni (7) vakoai malaha bahata voa taoseni (4,000) ovege abu igeuniabeu hanilahage la basiketi vaesutemolovie sigu malei otovege tabaloholu. Lana ke huhulahalu.


text:
Iale osialemoike la di hoto louale kemo luleleholilu. Di valava ke hoto louholinu. Valava keu daemo baluga holioholinu. Isito di loui kosea, ‘Balisia isi Sadukea ata kebia vavevemo la ebia nenigeveve.’”


text:
Kateai louge esemuiabeau lulelelahai hilokage Iesuu valava seleve ke hoto louholinu. Isito Balisia isi Sadukea ata keau ata haivemale kemoike au hoto kateale lounu.


text:
Iesuu halei o mole Sesalia Bilibai keve tinu. Keve tiale au esemu belagevei avoe, “Ataeau huhuige dau ole.”


text:
Ige abu namihai avoe, “Ata degomoleau a mai loui avoe, ‘Ata babatisogevemale Dioni keike ke.’Isege degomoleau a mai loui avoe, ‘Ilaidiaike ke.’Isege degomoleau a mai loui avoe, ‘Dielimaia o mesoho beloveta moleike ke.’”


text:
Ige Iesuu namihai avoe, “Diona mo Saimoni, atae lulelemo a ke louholinu. Isito di Mamau ehueumalekeu lulelemai aoike vage a ke lounu. Iale auna a hoesehavoi.


text:
Iale di hoto mole loui a namihage evi. A ivilike Bita. A keu mune nahate. Iale dana mune ke golomo di dubu houge Seteneu bae au vuvunemokoialivebene.


text:
Di ataeau Dilava adaeuvumouale ke vuvunedana aoi. Ige ana vuvuneketa vata kove onole bamuge Dilavana avuta ehue ke bamui. Isi mesoho ana vata kove ono mole alavoge Dilavana avuta ehue ke alavoi.”


text:
Kateai louito isuta au esemu namigevei avoe, “Lainaho ata namigevei loui kosea, ‘Iesu keu ata tedaevemale kosive Keliso.’”


text:
Vani kemo Iesuu lamisi au hativeve ke hoto loui neniai au esemu haive dua vanu. Abuho loui avoe, “Dana Dielusalemae tiniege oe kosivea, dubu nalimale kosivea isi Diue menaka loui haivemale kebiamo vatehani baluga malei. Abuna dahavoge dana hatiniege vanie ni abuita igaetaeauuoholisege dana tota hovelahai.”


text:
Kateai louge Bitau melamei tiale lilikateve isuta avuho loui avoe, “Kosive, hoto kateale louhale. Di isiviholinu vaveve katealeu aemo loholiho.”


text:
Ige Iesuu Bita namihai avoe, “Setene, di haliohatunela. A keu di hativeve humahabamuge toelanu. A huhuihuhui keu atae huhuihuhui. Keu Dilava huhuihuhui holioholinu.”


text:
Kateai Bitaho louito tota au esemu namigevei avoe, “Oleu daiti tiho vaniege au lako au isivi va halei au vatehani maleveve ke huhu haleito di ehomai.


text:
Iale olena au ebikaunahahuhuaniege au baeukolikoli malivebene. Isito olena au ebika huhuoholisito di ivimo vatehani malei hatiniege aunaukolikoli mai.


text:
Isi olena vatae onobenobemo kunaite holisito Dilavamo au uvu mamoholisito hatiniege auna oleve kateaiukolikoli mai. Au bae kunai keta au otogoe tiveve ke ibina valivebene.


text:
Iale Atae Esena au anelu holoevei au Mamae atagamo dobai lohoniege vatae ata igaegae vaveveabe ibina ovei.


text:
Iale seleveta di la namigevege evive. La degomoleau kove uale keau bae haluvilivebene. Isito abunauliege Atae Eseu ata malevege abu adave vuvunemouveveke elehaito bae haluvisi.”


text:
Vanie ni sigisiu (6)uoholisege Iesuu ata halevei Bita, Diemisi isi hohove Dioni kebia holoevei abuhi tana mole balugae tilu.


text:
Tiale keve velehovosege Iesu vavae elehilehi keu nimoleanu. Ige niveu vaniu haluale ke nahate. Ige ogoveu taeai levolevoanu.


text:
Ige Bitau hovelahai Iesuho loui avoe “Kosive, hoeseike no vai kove loholu. A isiviage dana oe ese abuita igaeta houevei. Moleu aho. Moleu Moseseho. Isege moleu Ilaidiaho.”


text:
Kateai lousegegoe taeteu abuemo dobai lohoale bamuevege goe kemo hoto moleu lohoale loui avoe, “Di uvue moike ke. Di vahaehove vanu. Iale au onole louge hotove evive.”


text:
Isime hevaluvisilohosege Iesuu namigevei loui avoe, “Lainaho la onole elehale ke loui atabe namihalive. Ilage Atae Eseu hatisi tota hovelahageto bae ke loui ata namigeveve.”


text:
Ige abu Iesu namihai avoe, “Osialemoike Diue menaka loui haivemaleau loui avoe, ‘Ilaidiana vasohuta lohosegeto Atae Esena bae gabie lohoi.’”


text:
Ige Iesuu namigevei avoe, “Hoto keu seleve. Ilaidiana vasohuta lohoi humahave loisi ata bahata namigevege abu vaveve bahata hoesegevei.


text:
Isito di la namigevege evive. Ilaidia keu lohonu. Isito ataeau ke hilokaholisito abu isivi avuemo vai aiohavolu. Iale ke nahate abuna vai Atae Ese aiohavoge auna vatehani malei.”


text:
Kateai louge esemuiabeau hoto ke ihu hilokai mole namigevei avoe, “Ata babatisogevemale Dioni ke vaveveike au nahiho lounu.”


text:
Kateaito lohoaleau ata moaga kebiamo loholu. Ige ata moleu lohoale Iesu vudimokome bokoai vata binu.


text:
Isi loui avoe, “Kosive, di mohouvuaitedahonela. Munanae toelau avuemo biloige tilogoanu. Iale kena tilogoaniege auna venemo biloai mesoho emo biloigei.


text:
Kateai louge Iesuu abuho loui avoe, “La uvu keu tolobe nimolealemoike la evieviholilu. La huhuige dana vali vani moaga lahehi ui laheho loviai. La katealemo mo ke mai dae lohove.”


text:
Ige abu mo ke mai lohoge Iesuu munanae toela nunuvageau mo ke halei tinu. Isege mo keu emo momoleanu.


text:
Kateige Iesu esemuiau lilikate lohoale namihai avoe, “Osialemoike no mo kemo munanae toela ke nunuvaveve keu noemo anekianu.”


text:
Ige Iesuu namigevei avoe, “La evievi keu baluga holioholiale kemoike keu laemo anekianu. Di seleveta la namigevege evive. Masitae i keu esevehame. Isito mesoho la evievi keu masitae i ke nahate vage lana tana koho loui kosea, ‘Toholahai taiuokeve lami.’Ige auna toholahai tiniege keve lamisi. Lana evievi kateale mage onobeu bae laemo anekialivebene.


text:
Isito munanae toela kateale nunuvaveve keu toloanu. Iale lana vasohuta lovi i halevai guligulilahaliege kemo lana munanae toela kateale nunuveveve hilokave.”


text:
Vani mole Iesu esemuiau bahata Galili vatae mole bevueveiigaetolahalu. Isege Iesuu namigevei avoe, “Ata molena Atae Eseho haiai mai atae toela ovei.


text:
Ige abuna mai hamage auna hatiniege tota vanie ni abuita igaetauoholige auna hovelahai.”Kateai louge esemuiabeau ke evisiuvulahalu.


text:
Iesuu au esemu holoevei lohoale Kabenumu oe velehovolu. Ige dubue takesi malemale ata degomoleau Bitae lohoale belahai avoe, “A kosive kena vali dubue takesi vai. Emena auna osioi.”


text:
Ige Bitau loui avoe, “Ito, auna vai.”Kateaito halei oe uvue tinu. Ige Iesuu hovelahai avuho loui avoe, “Saimoni, a huhuige vatae kosive keabuna olememo takesi moni malei. Abuna abu ata selevemo malei. Emena ata degomolemo.”


text:
Ige Bitau namihai avoe, “Keau ata degomolemo takesi malema.”Ige Iesuu namihai avoe, “Seleveike. Ataeabe seleve keau bae takesilahalivebene. Katealemo di bae oleve kateai takesiai. Dau dubu ke kosive. Ige au di esemu. Iale oleve kateai nahiabuna takesilahai.


text:
Isito duave. Nahiabuna ke vai. Kosealemo nahiabuna ke vaholige dubue takesi malemale abuna nahiho itumulahai. Iale e bavae talive kimeianela. A vasohuta huena olete laluvaniege aive alavoi aivemo mune bai mai ke igaela a ibinata di ibinata vanela.”


text:
Iesuu kateai Bitati hotohotoisege esemuiabeau lohoale belahai avoe, “Dilava adaeuvumouale kebiamo olemeabuna a matamae doga keve ivi balugateholisi.”


text:
Ige au namigevei avoe, “Seleveta di la namigevege evive. Lana ese ko uvu nahate vaholiliege la bae Dilava matamae doga keve talivebene.


text:
Isito ata olena eseese ko nahate vai au ebika ebagemaholisito au ebika etolemaniege kena Dilava matamae doga keve tai ata baluga holisi.


text:
“Ata olena isiviai evievi ese molehame aiohavoge au vaveve toela vage abege ataeau mune baluga mai enoveta etunavui mai davalamo mihatuge duave.


text:
Vatae ata nohovu. Vaveve toela moagau vata komo ua. Katealemo ataeabuna mole aiogevegei. Isito olena ata aiogevege abu vaveve toela vage ata ke nohoma.


text:
“Mesoho la adau o la velou la malevei vaveve toela vage ke heisi bohisi malei hatuve. La velo igaeta mesoho ada igaeta ehue tige keu duave. Isito ada abui isi velo abui ke toelana la malevei veneu hodovavesite keve hatuale keu toelanu.


text:
Isi mesoho la niu la malevei vaveve toela kemo tige ke ekosihai mihatuve. Lana ni igaeta ehue tiale keta duave. Isito ni abuita ke toelau la malevei veneu hodovavesite keve hatuale keu toelanu.”


text:
“Iale la ebika nenigeveve. Lainaho eseese koseale aiogevelive. Kosealemo eseese kebia aneluiau vani bahata otogoe di Mamae vudimoui kebia elegevema.


text:
“Iale la huhuale ata molena mamoe bahata uani handele (100) nalieveniege igaeu detitisi tebuige auna osioi. Auna degomole kebia halevei botoe tiniege mamoe igae ke kaovai.


text:
Ke kaovanata elehaniege vahaeho balugai. Kosealemo mamoe degomole keau ua. Isito igaehame tebuale keike au elehaime kemo vahaeho baluganu.


text:
“Mesoho a haoka moleu vaveve toela vai a aiohavoge avue talive lilikate vaveveve toela ke haivunela. Ige mesoho au a hoto evige tota avuti haokanela.


text:
Isito au a hoto evioholige talive ata igae mesoho abui kebia holoevege abu aluvutatalive ata ke namihai. Kosealemo a haokuvu keabuna a hoto ke ebagevai loui kosea, ‘Hotove keu hoto seleve.’


text:
Ige mesoho au negoai a haokuvu kebia hotota evioholige talive hoto ke loui ekalesia bahata haive. Ige mesoho au negobedai ekalesia kebia hoto evioholige ke iovai huhulahai kosea, ‘Keu evievi ata holioholinu. Isito takesi malemale atae toela kebia nahate.’”


text:
“Seleveta di la namigevei. Lana vata kove onole bamuge Dilavana avuta ehue ke bamui. Isi mesoho lana vata kove ono mole alavoge Dilavana avuta ehue ke alavoi.


text:
Iale di tota hoto mole louge evive. La ole abuitauono mole huhuaiuvu igaeai la Mamau otogoe uale ke imihage auna laheho la isivi ke vai.


text:
Kosealemo di ata abui mesoho abuita igaeta keabuna di ivimo igaetolahai lohoi di hoesehavoge dana abuhi ui.”


text:
Kateige Bitau Iesue lohoale belahai avoe, “Kosive, di haokana vaveve toela vaesute daemo vage dana avue ti vaesuteaitoelave ke hoesehavoi momahavoi. Dana vali ti seveniai (7).”


text:
Ige Iesuu namihai avoe, “Di a namihage evinela. Ainaho ti sevenialive (7). Isito elehalive au aemo vaveve toela vage avue tigenela.


text:
Kosealemo ataeau Dilava adae vuvunemouvevevaveve keu kateanu. Iale di deiada mole louge evi. Vatae kosive moleu vani mole isiviale esemuiabeau avuemo bukaleke abuemo kaovai hilokai.


text:
Kateisege abu esemuve mole melavei loholu. Esemu keu kosi kemo moni balugataho koseale subutamalenu. Teni milioni kina (K10,000,000).


text:
Isito esemu keu moni malei kosive ke omiveve keu avuemo anekianu. Kosealemo keu monioholinu. Ige kosiveu au esemu degomole namigevei avoe, “Malaha kota mahinaveta eseabeta malevei kunaiabe bahata keta malei talive ataemo voieveve. Isi di monie ibina malei lohove.’


text:
Kateai louge esemu keu vudivemo kome bokoai vata bisi avuho loui avoe, ‘Ba, momoleai u. Dana bae moni ke bahata malei aoi.’


text:
Kateai louge kosiveu avuhouvuaiau avuemo moni baluga maleale ke huhuoholisito halenu. Isi iomage au tinu.


text:
Au heie tiale au haoka mole au avuti kosive kemo loviamale ke elehanu. Malaha keu subutaavuemo uani handele kina (K100) bukanu. Iale au enovela holisi namihai avoe, ‘Au subutadaemo moni maleale ke aike daonela.’


text:
Ige keu hotove evioholisito mai dibulae hanavoi namihai avoe, ‘Keveulivedi moni daoi gabiaito bae heie lohonela.’


text:
Kateige esemu degomole keau au vale ke elehai avuho itumulahai tiale keau vaveveve bahata loui abu kosive ke namihalu.


text:
Ige kosiveu esemu ke hohavoge au avue tinu. Ige au avuho loui avoe, ‘A keu esemue toela. A daemo moni baluga bukaleke bahata di huhuoholisito halenu. Kosealemo a hoto isute loui di namihanu.


text:
Kateai loui avuho itumu baluganu. Isi esemu ke mai dibulae hanavoi namihai avoe, ‘Keveulivedi moni bahata daoi gabiaito bae heie lohonela.’”


text:
Iesuu deiada kateale loui au esemu haiveito loui avoe, “Lana la haokuvuiau laemo vaveve toela vale ke huhuaimomahavoholige di Mamau otogoe uale kena vaveve kateale vai la igaegae aiogevei.”


text:
Isege Balisia ata degomoleau lohoale isiviai lobohavoge au kemo dobai. Isi kateai belahai avoe, “A huhuige keate molena vaveve molehame toela vage koliavena ke halege kena menaka egumai. Emena.”


text:
Ige Iesuu namigevei avoe, “Lana Bukae Hoto dodaveholilu. Hoto keu loui avoe, ‘Dilavau subutavata vai malaha vaito avuemo keate vanu.’


text:
Kebia vaeveito loui avoe, ‘Mo molena mahinaniege au mamata au neinata halevei au mahinati igaetoai ui.’


text:
Dilavau subutakateai lounu. Iale abu bae avui molemo igaegaealivebene. Isito abuna molehi igaetolahai. Kosealemo Dilavaike kebia malevei igaetoige abu mole holoevei igaetoalu. Katealemo atabe lako kebia tasalievelive.”


text:
Kateai louge Balisia ataeau belahai avoe, “Isito osialemoike Moseseu menaka mole hisaliai ataho loui avoe, ‘Ata oleu au mahina haleho vaniege talive mahina haleveve beba mai lohoi au mahina omisito bae halei.’”


text:
Ige Iesuu namigevei avoe, “Subuta Dilavau vata vai menaka kateale mamoholinu. Isito Dilava menaka ehovaveve kemo la uvuu toloike vage Moseseu mahina haleveve humahake alavonu.


text:
Iale di louge evive. Mesoho keate moleu au kolia vavae vaveve toela vaholisege koliaveu halei keate mole melameniege au keate ke vavamoike au ke vavoloanu.”


text:
Kateige esemuiabeau namihai avoe, “Mahina melameveve menaka keu kateai toloige no mahinuvuholige duave.”


text:
Ige Iesuu namigevei avoe, “Ata bahataeau bae di louale hoto ke evilivebene. Isito Dilavau luleleoveale keunahaeabuna hoto ke mai.


text:
Isito mahinuvuholimale ke vaveveu koseanu. Ata degomoleau neinuvuiabeau houevege vavaeabeu toelanu. Ige degomoleau ataeau mahinuvuvevehumahake aiohavolu. Isege ata degomoleau isiviholilu mahinuvulahaliho. Ebiau isivilahai Dilava adae vuvunemouveveke hotomo negolahai. Iale oleu isiviai hoto ko evisi maho vage halege au mai.”


text:
Iesuu hoto ke lougeuoholisege ataeau eseese malevei Iesue lohoi isivialeike Iesuu au ada mai tataeabemo mamoi abuho guliguliai. Kateige Iesu esemuiau kebia iovei avoe, “Halevai teve.”


text:
Ige Iesuu namigevei avoe, “Lainaho eseese kebia keluevelive. Isege abu dae lohoi. Kosealemo eseese kebia uvu nahate vamale keabuna Dilava adae vuvunemoui.”


text:
Vani mole malaha moleu lohoale Iesu belahai avoe, “No haivemale ata, dana ono vade igae dua vai baeukolikoli mai.”


text:
Ige Iesuu namihai avoe, “Osialemoike a vaveve duaho di belahama. Dilava igae keu vaveve dua vamale ata. Iale a isiviaiukolikoli maliho vaniege menakave ehomanela.”


text:
Ige au belahai avoe, “Menaka olete dana ehomai.”Ige Iesuu namihai avoe, “Ainaho ata havegelive. Ainaho mole keatehi ladevegelive. Ainaho mole vavogevelive. Ainaho mole lobogevelive.


text:
A mamata a neinata hoto evisi hoesegevenela. Isi a ebika isivi omisi hoesehavoale ke nahate a vavamoumalekebiata isivi ovei hoesegevenela.”


text:
Ige ata keu namihai avoe, “Di subutamenaka ke bahata ehomanu. Iale dana ono vade igaeta vaiukolikoli mai.”


text:
Ige Iesuu avuho loui avoe, “A isiviai duave seleve valiho vaniege talive a kunai ke bahata malei voiai moni ke malei kunaiholimale kebia oveito lohoi di ehomanela. Ilive elike otogoe ibinae dua manela.”


text:
Ige Iesuu au esemu namigevei avoe, “Di la namigevege evive. Kunaite keau otogoe tiveve keu tolo seleveanu.


text:
Iale di tota hoto mole louge evive. Ovo mole ivi kamela keu nilae vahamo tiveve keu anekianu. Iale ke nahate kunaiteau otogoe tiveve keta anekianu.”


text:
Ige esemuiabeau hoto ke evisi vikolahai belahai avoe, “Kunaite keau otogoe tioholige oleme igae abuna otogoe tai.”


text:
Ige Iesuu kebia nibievei tumutumuaiabuho loui avoe, “Kunaite keau otogoe tiveve keu ataemo anekianu. Isito Dilavaemo vaveve ke bahataeau anekiholilu.”


text:
Kateige Bitau namihai avoe, “Di louge evi. Noeau no onobenobe bahata halevai a ehovalu. Iale noeabuna onole malei.”


text:
Ige Iesuu abuho loui avoe, “Di la namigevei. Dilavau onobenobe bahata hoesegevege dogamale vani kela Atae Esena au telona atagatemougulamoge di ehovamale la kebiata lana telona tuelomo (12)uguiavoi bae Iselala valada tuelo (12) kebia nibievei vaveveabe kaoveve.


text:
Ige olemeau di ivimo abu o abu vata, abu mohoho, abu mahoho kebia halevei abu mamuvu, abu neinuvu, abu ese kebiata halevei di lovi vage Dilavana vani kela abu haleveale ke ibinaho onobenobe baluga oveiukolikolita ovei.


text:
Isito ata moagaeau aike uli holiale keabuna bae gabi holisi. Isege ata moagaeau aike gabi holiale keabuna bae uli holisi.”


text:
Iesuu au louale kemo dovudovue hoto lounu. Avoe, “Dilavau ata malevege abu adave vuvunemoui lovive vale keu ko nahate. Vavita vavita vaniu haluholisege bulue biage moleu taunie tiale ata degomole namigevei isiviale abu buluvemolovilahai.


text:
Isi namigevei avoe, ‘Lana novae vani ko igaemo lovilahage dana vai kina (K5) laovei.’Kateai namigevege degomoleau isivilahage au kebia iovege abu bulue tilu.


text:
Kateai namigevege abu tilu. Iniale vanie lilimo au tiale ke nahate vanu. Isiuniale vaniu vovolo vasege au tiale ke nahate tota vanu.


text:
Isiuniale gutumovaniu dobaho vasege au tiale tota ata degomoleau lavisiusegeau namigevei avoe, ‘Osiohoike la vani bisi lavisi uunahama.’


text:
Ige abu namihai avoe, ‘Kosealemoike noeau atabeu no maleveholinu.’Ige au abuho loui avoe, ‘Lata talive di bulumolovilahave.’


text:
Iniale vau gutu seleveige bulue biageu au esemu mole ibina ovemale ke namihai avoe, ‘Lovilahamale kebia hohavei ibinaeabe ovenela. Isito vasohuta vaniu dobaho vasege lovilahale kebiamo lamisi ibinaeabe ovei veatinela. Ilive gabila bae vavita lovilahale kebia ibina ovenela.’


text:
Ige vavita lovilahale keau ke elehai huhulahai avoe, ‘Noeabuna moni baluga malei.’Isito au kebiata igaegae vai kina (K5) ovenu.


text:
Isi namihai avoe, ‘Gutumolovilahale keau lovi baluga vaholisito vai kina (K5) malelu. Isito noeau vani ko bahata vanie tumumolovilahaito keau maleale ke nahate nota malelu. Kateale keu toelanu.’


text:
Ige bulue biage keu namigevei avoe, ‘Evive. Di la lobogeve holioholinu. Isito di la namigevei kosea, Novae vani ko igaemo lana lovilahage dana vai kina (K5) igaegae laovei. Ige la ke evisi loui kosea, Ito.


text:
Iale la huhuige di kateale vage kena toelanu. Ba, moni keu di monilike. Iale di kebia tedaevei moni kateale ovege keu di isiviunaha. Iale la osiohoike itumulahalu.’”


text:
Iesuu deiada kateale loui ihuve loui namigevei avoe, “Oleuoleugabi holiale keabuna bae uli holisi. Isege oleuoleuuli holiale keabuna bae gabi holisi.”


text:
Abuunahatisege Iesuu namigevei avoe, “Nahi Dielusalemae timale kove ata molena bae Atae Eseho haiai mai dubu nalimale kosive isi Diue menaka loui haivemale kebia ovege abuna hamaveve hoto loui mai Diue ata holioholiale kebia ovege abuna visuhavoi hehavoi mai idie domo hamage auna hatai. Iniege vanie ni abuita igaetaeauuoholisege auna tota hovelahai.”


text:
Sebedi mahinau au mo abui holoevei Iesue lohoniale vudivemo kome bokoai vata bisi belahai avoe, “Dana vali di isivi hoto aho loui.”


text:
Ige Iesuu namihai avoe, “Hoto oletealeike a louliho.”Ige au namihai avoe, “Di mo abui koeau a esemu. Iale a kosive baluga holige ataeau a adae vuvunemoumalekela a isiviage di mo moleu a ada inuteveugulamosege moleu a ada agiteveugulamoi vuvunemai.”


text:
Ige Iesuu namigevei avoe, “La di belahale ke la hilokaholilu. La huhuige lana valive di vatehani maleveve ke lata malei.”Ige abu avuho loui avoe, “Ito, noeabuna nota ke malei.”


text:
Ige Iesuu namigevei avoe, “Seleveta lana bae di vatehani maleveve ke maleve. Isito di la tabagevege la di ada inuteveisi agiteveuguiavoveve ke vuvuneu daemouoholinu. Isito di Mamau oleme tabageveale keabuna bae keveuguiavoi.”


text:
Kebiaho itumulahasege Iesuu kebia bahata hohavege abu avue lohoge au namigevei avoe, “La hilokage gamanie kosiveau abu ebika tabagevei isiviale ataeau valaeabemo ui isiviabe vagei.


text:
Isito di isiviholinu la vaveve kateale valiho. La oleu isiviai kosive baluga holiho vaniege au ebika etolemai la mole esemu holisi isivive vai.


text:
Kosealemo Atae Eseu vatae lohoaleu isiviholinu vatae kosive holige ataeau ivive ebagevaliho. Isito lohoale keu isiviale ata bahatae toelae ibinaho hatai malevege abuukolikoli malei.”


text:
Isege malaha mole abuita ni kedute keau humahavavamouguiavoiuliale evige Iesuu tai vavaeabela tinu. Ige abu baita hohavoi namihai avoe, “Kosive, au Deividi mo. Iale nohehouvuaino tedaevenela.”


text:
Katelahai louge ataeau abuho loui avoe, “Lainaho katelahalive. Isito tobekai uve.”Isito abu negolahai hohavoi avoe, “Deividi mo, nohehouvuaino tedaevenela.”


text:
Kateai louge Iesuu lamisi ata abui kebia hohavei belagevei avoe, “La isiviale di laheho ono vade vai.”


text:
Ige abu namihai avoe, “Kosive, no isiviale a no tedaevege no nilahai.”Ige Iesuu abuhouvuainiabela levege solekavesite niabeu keduale keau dua vage abu nilahai Iesu ehovalu.


text:
Iesuu au esemuhi loholiale tana mole Oliveta keve velehovosege Dielusalemau vuguvuguanu. Isi tiale o mole ese Betabedi ke vavae tisege Iesuu au esemu abui hanavenu.


text:
Isi namigevei avoe, “Talive o keve velehovoi ovo mole doniki ke abuumuvageeseveu vavavemo uale ke elehaliege vavehai holoevei lohove.


text:
La ke vavehasege mesoho ata moleu la elegevei laheho louge namihai kosea, ‘Kosiveu isiviale no kobia holoevei avue tai.’Lana kateai louge auna solekai loui kosea, ‘Duave. Malevei teve.’”Iesuu kateai au esemu namigevege abu tiale au louale ke valu. Isi doniki keta eseveta holoevei lohoale abu dabae ogo toholahai malei donikie ese golomo otovege Iesuu biloai ke golomougulamonu.<br/>Iale vaveve keu belovetau subutalouale hoto ke mai selevetinu. Hoto keu loui avoe,<br/>“Dielusalemae ata namigevei kosea,<br/>‘La kosiveu aike lae lohoma.<br/>Keu atauvevete.<br/>Iale keu donikie esemo biloaiugulamoi lohoma.’”


text:
Kateai donikimougulamoi lohosege ata moagatahoeau abu dabae ogo malei humahala tedisi tilu. Isege degomoleau idie vana hamai malei humahala tedisi tilu.


text:
Ige Iesuu tisege ata degomoleau avuho uli holisi tilu. Isege degomoleau avuho gabi holisi tilu. Isime baita holahai loui avoe, “Seloo, Deividi mo ko hoesehavove. Kou Dilava ivimo lohoge Dilavana hoesehavoi. Iale nahi bahata ke hoesehavoi Dilava ivi ebagevai.”


text:
Kateai loui lohoge Iesuu Dielusalemae velemanu. Ige ata bahataeau ke evisi moleho loui avoe, “Hoto vadeuike ko. Ata oleike lohonu.”


text:
Ige Iesuluvutalohoale keau namigevei avoe, “Iesulikeko. Kou Galili vata keve o mole ivi Nasaleta ke beloveta.”


text:
Iesuu Diue dubu baluga ke uvue tiale dubumomaketilahai voivoilahamalebia nunuvenu. Isi moni senisilahamale kebia teibolo ekovehage moniabeu keiolahanu. Isi ugu voilahamale kebia batabata ekovehai kebia bahata nunuvenu.


text:
Isi abuho loui avoe, “Bukae Hotomo Dilavau loui avoe, ‘Di isiviale ataeau di o komo guliguliaidi hoesehavogei.’Isito laeau kateholisito vavoloe vaveve avuemo vama.”


text:
Iesuu kateai abuho loui gabiasege ni kedute isi velo golote keau dubu ke uvue avue lohoge au kebia hoesegevenu.


text:
Kateai dubue vaveve dua vage esebuluiau ke elehai vahaeholahai tovulahai loui avoe, “Lohoge nahi Deividi mo ko hoesehavoi.”Katelahai loulagedubu nalimale kosivea isi Diue menaka loui haivemale keau ke elehai Iesuho itumulahalu.


text:
Isi avuho loui avoe, “Ana abu louale ke evinu.”Ige Iesuu namigevei avoe, “Ito, di ke evinu. Isito laea, lana Bukae Hoto mole dodaveholilu. Hoto keu loui avoe, ‘Amu imale isi esebulu keabuna ke hoesehavo dua vai.’”


text:
Lohoale humahatavae idi mole ivi vigi ke elehanu. Isi tiale isiviai ke bai ehai isi. Isito keu baioholisito numuunahanu. Ige au ke elehai avuho loui avoe, “A keu bae tota hahumalivebene.”Kateai lousegeidi keu solekavesite gilianu.


text:
Ige esemuiabeau ke elehai vikolahalu. Isi Iesu belahai avoe, “Idi kou oleve kateai solekavesite gilianu.”


text:
Ige Iesuu namigevei avoe, “Di hoto ko louge evisi huhulahave. Lana dolodoloholisito la evievimo negolahaliege di idi komo vale ke nahate lana vave. Keunahaholioholinu. Isito lana tana koho loui kosea, ‘Toholahai davalamo tenela.’Ige auna vai.


text:
Au kateai namigeveito tota Diue dubu balugae lohonu. Keve lohoale ata haivesege dubu nalimale kosivea isi oe kosive keau avue lohoale lobohavoi belahai avoe, “Oleike vuvuneaoge a vaveve kateale vama.”


text:
Ige Iesuu namigevei avoe, “Usege di isiviale hoto mole loui la belagevege ke ihu loui di namihageto di bae oleu vuvunedaoge di avuemo vaveve kateimale vamale ke loui la namigevei.


text:
La huhuige oleike vuvune Dioni omige au ata babatisogevenu. Dilava emena ataeabulikevuvuneomilu.”Kateai louge abu mole belagevei loui avoe, “Nahiabuna onole loui. Nahiabuna namihai kosea, ‘Dilavaike vuvuneominu.’Ige auna loui kosea, ‘Isito osialemoike laeau hotove evioholilu.’


text:
Isi nahiabuna loui kosea, ‘Ataeabulikevuvuneomilu.’Ige keta anekianu. Kosealemo ataeau huhuige Dilavaike vuvuneomige au beloveta holinu.”


text:
Hotoeabe keuuoholige abu Iesu namihai avoe, “Dioniu olemo vuvunemale ke no hilokaholilu.”Ige Iesuu abuho loui avoe, “La katealemo di bae data di ole vuvunemovaveve kateale vale loui la namigevelivebene.”


text:
Iesuu kateai namigeveito hoto mole deiada abuho loui avoe, “Di hoto ko louge ko ihu huhulahaito di namihave. Malaha mole igaeu mo abui houevenu. Iale keu vani mole tialeu au mo ovokina namihai avoe, ‘Ana bulue lovianela.’


text:
Ige mamaveu halei tiale au mo ovokina namihale hoto ke igae loui hohove namihanu. Ige mo keu loui avoe, ‘Ito, dana ke vai.’Isito keu ke vaholinu.


text:
Iale la huhuige ese abui kemo oleteu au mamae isivi vanu.”Ige abu loui avoe, “Ovokinave.”Ige au namigevei avoe, “Di hoto seleve louge evive. Takesi malemale isi teibalahamale keabuna la halevei Dilava matamae doga keve tai. Isito laeau Dilava hoto evisi vaholialemo bae keve talivebene.


text:
Kosealemo ata emogevemale Dioni keu lae lohoaleuveveduae hoto loui la haivege la hotove maholilu. Isito takesi malemale isi teibalahamale keau hotove malu. Ige la elehaito la vaveve toela halevaholisi la uvu avuemo mavoholilu.”


text:
Iesuu hoto ke loui gabiaito tota dovudovue hoto mole loui ata kebia namigevei avoe, “Di deiada mole louge evive. Vatae biage moleu bulue doga vai avuemo hote moleuainihaevei vavavemo hala houi bulu ke naliveve o mole egetana hounu. Isiuainike bai vunahaveveho abata mole lovonu. Kateaito haeavamoleve taliho au bulu ke mai ata degomole ovei isiviale abu buluveke nalisi. Isito halei haeavamoleve deiai tinu.


text:
Iniale hote ke bai ehaveve vaniu lohoge bulu ke biageu au esemu hanavei isiviale abu talive ata nehe kebiamouainike bai degomole malei lohoi.


text:
Ige bulu ke nalimale keau esemu kebia vudievei esemu mole aiohavoi visuhavolu. Isi mole hamage hatinu. Isi mole munetilu.


text:
Katelahai esemu kebia havege bulue biageu esemu moaga hanavenu. Ige bulu nalimale keau abu degomole haveale ke nahate kebiata havelu.


text:
Kebiata havege au gabivela au mo hanavonu. Isi huhuaiavoe, ‘Abu bae di mo hamalivebene. Isito abuna hoesehavoi.’


text:
Isito bulu nalimale keau move elehai mole namigevei avoe, ‘Mo keu bulu ko biage moike. Lohoge nahi hamage au hatige elike bulu kou nahiele holisi.


text:
Iesuu deiada ke lougeuoholige au namigevei avoe, “La huhuige bulue biagena lohoniege bulu nalimale kebiamo ono vade vai.”


text:
Ige abu namihai avoe, “Auna lohoniege atae toela kebia havei. Isi tota bulu ke mai ata degomole ovege abuna naliliege hote keu hahumai baege abuna ke bai ehai tasaliai vaki mole malei biage omisi.”


text:
Ige Iesuu kebia namigevei avoe, “Keu seleve. Isito lana Bukae Hoto mole dodaveholilu. Hoto keu loui avoe,<br/>‘O houmaleau mune moleta o houveveke kabebihavoale keike nova Dilava o hadebiveve mune holinu.<br/>Dilavaike ke ebagemage nahi ke elehage keu nahie nimo duave seleveanu.’


text:
Bukae Hoto keu di vaveve lounu. Iale di tota hoto mole louge evive. Dilavau isiviale la malevege la adaveuvumoui. Isito laeau daho isiviholiale kemo auna la halevei ata degomoleau hotove evisi vamale kebia malevege abuna adaveuvumoui.


text:
Ige oleuoleumune ke vuvehaliege abuna abu ebika havei haluvisiuoholisi. Ige mune kena dobai ata mole hamage laveunahana ui.”


text:
Iesuu dovudovue hoto ke loui dubu nalimale kosive isi Balisia ata kebia namigevege abu hilokage vaveveabeike au abuho lounu. Kosealemo mune keu Iesulike. Iale kebiau hotoveho isiviholisi kabebihavoalemo auna au dobai lohomale ke vanila kebia aiogevei.


text:
Katealemo abu isiviale Iesu mai hamai. Isito keau ata vabugevelu. Kosealemo ataeau hilokage Iesu keu beloveta ata.


text:
Avoe, “Dilavau ata malevege abu adave vuvunemouvevekeu vatae kosive mole mou au mahina melameho ata hohaveale ke nahate.


text:
Kosive keu au esemu iovei loui avoe, ‘Talive ata igaegae namigevege abu di lovi vale komo lohoi.’Ige esemuiabeau ata kebia namigevege keau loholiho isiviholilu.


text:
Ige au tota esemu degomole hanavei loui avoe, ‘Talive ata kebia namigevei kosea, Di ovo havei ovoe ese batate kebiata havei bohisi auvalekeu aike lahanu. Iale lohoge nahi amu ke alavoi isege di mou au mahina melamei.’


text:
Kateai au esemu namigevege abu tiale ata kebia namigevelu. Ige ata keau kebia hoto evioholisi abu isiviunahavai tilu. Moleu au bulue loviho tinu. Isege moleu au valahu niavaho tinu.


text:
Ige vatae kosive keu itumu balugai au tuvalie ata iovege abu tiale atae toela kebia havehatui oeabeta mahoevelu.


text:
Ige au tota au esemu degomole hohavei avoe, ‘Di mou au mahina melameveve loviu lahanu. Isito di ata namigeveale keau vaveve toela vale abu bae loholivebene.


text:
Iale talive ata moagaeau humahabalugamotai lohomale kebia elegevei namigevege abu di iveve komo lohoi lovi isi.’


text:
Ige esemuiabeau humahabaluga kela tiale atae dua atae toela moaga elegevei kebia holoevei lohoge kosive ke ou gigianu.


text:
“Ige kosive keu lohoale isiviai ata kebia elegevei. Kebia elegevege malaha mole igaeu vigoeabemo mahina melameveve ogo vaholinu.


text:
Ige au namihai avoe, ‘Di haoka, a keu mahina melameveve ogo vaholinu. Iale a osiohoike kove lohonu.’Kateai namihage malaha keu hotoholinu.


text:
Ige kosive keu au esemu namigevei avoe, ‘Malaha ke mai veloveta adavetaumuvai mai heie matamae lo keve mihatuve. Ige au keve uiuvuaininaime bae monomo hedimagei.’”


text:
Iesuu deiada ke loui gabiaito abuho loui avoe, “Di louale keu koseanu. Dilavau ata moaga hohavei isiviale abu ove uvue tai. Isito au tabageveale keunahaeabuna ove uvue tai.”


text:
Iesuu hoto kateale loulage Balisia ataeau ke evisi tialeau hotohotolahai isiviale hoto degomole loui Iesu belahai elike hotove kemo mai dibulae mavoi.


text:
Katelahaito abu esemu degomole isi Elodi esemu degomoleta iovege abu Iesue tilu. Iliale namihai avoe, “No haivemale ata, no hilokage a keu hoto seleveunahaloumaleata. A ata ivite kebia vabugeveholisito ata bahatae vaveve loui kebiaho Dilava vaveve louma.


text:
Iale no namigevenela. A huhuige no Loma gamanie kosive Sisa kemo takesiamale kena duave. Emena toelanu.”


text:
Kateai namihage Iesuuuvuiabetoela ke hilokai abuho loui avoe, “La keau loboe ataea. La di hoto hilokaito tota di vavae tobekai lohomale hoto loui isiviale di lobohavoge di dobai.


text:
Ige abu namihai avoe, “Loma gamani kosive baluga, Sisa.”Ige Iesuu namigevei avoe, “Ito. Iale gamaniele gamani omive. Isi Dilavaele Dilava omive.”


text:
Vani ke igaemo Sadukea ataeau Iesue loholu. Ata ke abulikehuhulahai avoe, “Haluviale keau bae tota hovedevelivebene.”


text:
Iale abu Iesuu namihai avoe, “No haivemale ata, Moseseu subutaata haivei loui avoe, ‘Malaha moleu mahinaito eseholisi hatige hohovena hovelahai gobuve melamei au nanaho ese houi.’


text:
Iale no deiada mole louge evinela. Malaha mole igaeu nohehi komo uale keu mohoho bahata seveni (7) houevenu. Iniale vani mole ovokinaveu mahinai ese houholisito hatinu. Ige valavemo keu hovelahai au nanae gobu melamenu.


text:
Ige vaveve ke nahateu avuemo velemanu. Ige ke valamo moleu hovelahai gobu ke melameito hatinu. Ige ke valamo keau bahata igaegaeai gobu ke melaveito bahata haluvilu.


text:
Ige Iesuu namigevei avoe, “Di hilokage la Bukae Hotota Dilava vuvunetahilokaholialemoike hoto ke loui Dilava humahahosidilu.


text:
Iale di la namigevege evive. Haluviale keabuna hovedeveliege abu bae mole holoevelivebene. Isito abuna otogoe anelu nahate vai.


text:
Au kemo loui avoe, ‘Dau Ebalahamu Dilava, Aisiki Dilava, isi Diekobo Dilava.’Iale kemoike nahi hilokage keu nova nita uale kebia Dilava isi subutahaluviale munanaeabeu uale kebiata Dilava.”


text:
Ige Balisia ataeau evige Iesuu Sadukea atae hoto hamage hotoeabeu dobanu. Ige Balisia ataeau ke evisi mole bevueveiigaetoai Iesue loholu.


text:
Kebia vigomo moleu menaka haivemale ata. Iale keu hovelahai isiviale hoto mole loui Iesu belahage au hotove kemo dobai.


text:
Au belahai avoe, “Au no haivemale ata. Iale a huhuige Mosese menaka kebiamo hoto olete igaeu balugataho.”


text:
Ige Iesuu namihai avoe, “‘A uvu bahata a isivi bahata a lulelebahata malei a Kosive baluga Dilava ke omisi hoesehavonela.’


text:
Ige ke valamo mole balugaike ko. ‘A ebika hoesehavomale ke nahate a vavamoumalekebia isivi ovei hoesegevenela.’


text:
Moseseu menaka hisalieveale isi belovetaeau hisalieveale hoto kebia bahatamo hoto abui keau balugataho seleve.”


text:
Isi loui avoe, “La huhuige Bukae Hotou louale Diue ata tedaeveve Keliso kena ole valadamo lohoi.”Ige abu namihai avoe, “Bukae Hotou louale auna Deividi valadamo lohoi.”


text:
Ige Iesuu belagevei avoe, “Keu seleveike. Isito osialemoike Munanae Tumuu Deividi haivuge au subuta Kelisoho loui avoe, ‘Kosive.’


text:
Deividiu subutalouale keu koseanu. Avoe,<br/>‘Dilavau di Kosive keho loui avoe,<br/>Di ada inute koveugulamonela.<br/>Isege di a aiohavomale kebia malevei a veloe heimo otovege ana kosiveabe holinela.’


text:
Lana evilu. Deividiu hoto kemo Kelisoho loui avoe, ‘Di Kosive.’Iale kemo Kelisona oleve kateai tota Deividi valada holisi.”


text:
Kateai belagevege keau hotove ke ibina louvevekeu anekianu. Vani kemo abu tota Iesu belahaliho vabulahalu.


text:
Iale kemo hotoeabe evive. Isito lainaho ehovei vaveveabe vagelive. Kosealemo keau hoto ke loui ata haiveito ke ehovaholilu.


text:
Katealemoike vaveveabe keu ataemo isuanu. Abu hoto baluga mai ataemo mavoge keu abuemo isuanu. Isito keau kebia tedaeve behame vaholilu.


text:
Keau vaveve koseale vai isiviale ataeau kebia elegevei kebia tabagevei. Keabuna idie ese lovoi avuemo Bukae Hoto hisalilahai ogoe misi malei abu adamoumudigevei. Isi ke nahate valiho mole vai malei abu valimoumudigevei. Isi ogoe dua ataeau hatuvesite ke kaeahavoi ke malei hatugei.


text:
Isi keabuna lovi vamale vani kemo tiliege matamae duaeuguiavoi isiviale ivite kebiahi igaetoagei. Isi abuna dubue tiliege vomue duamouguiavogei.


text:
Isi isiviale maketie tige ataeabuna kebia elegevei hoesegevei abuho loui kosea, ‘No kosivea.’Isi isiviale ataeau abuho loui kosea, ‘No haivemale ataea.’


text:
Ata keau vaveve kateale vama. Isito lainaho la ebika tabagevei isiviale ataeau laheho loui kosea, ‘No haivemale ataea.’Kosealemo laeau ese igaea. Ige la haivemale Kosive keu igae.


text:
Isi lainaho la ebika tabagevege ataeau laheho loui kosea, ‘No kosivea.’Kosealemo ata tedaeveve Keliso ke igaeu la Kosive.


text:
Iale oleu au ebika ebagemale ke Dilavana etolemai. Isito oleu au ebika etolemale ke Dilavana ebagemai.”


text:
Iesuu kateai au esemu haiveito Balisia ata isi Diue menaka loui haivemale kebiaho loui avoe, “La nohovu. La isiviholilu Dilava adaeuvumouliho. Kateike la vai la loboe vaveve kemo ataeau di hoto eviho isiviale kebia humahabamui la humahata bamuma.


text:
“Iei! Diue menaka loui haivemale isi Balisia ata la nohovu. Laeau loboe ataea. La keau gobuvu lobogevei oeabemo kunaiabe malema. La katelahaito lobolahai atae nimo noinoi egete vama. Katealemo Dilavana vatehani baluga laovei.


text:
“Iale menaka haivemale isi Balisia ata, la katelahamale la nohovu. Laeau loboe ataea. Lana e houeveihaeavamole tiliege ata holoevege abuna la ehovei la vaveve ke nahate vage lana kebia aiogeveve. La kateale vamalemo kebiahi humahae toelala tima. Isito keabuna la vaveve toela ke evihai vaveve toela baluga vai.


text:
“Iale la nohovu. Laeau ata nalievemale ataea. Isito laeau ni kedute kebia nahate holisi ata haive toela vama. La ata haivei loui kosea, ‘Mesoho lana la hoto vuvunetelouliege dubue iviunahalouge keu bae vuvunealivebene. Isito lana dubueuvumogolo ke ivi louliege la hoto kena vuvuneage lana ke vave.’


text:
La hoto ke loumalemo la luleleholisito ni kedute nahate vama. La huhuige oleteu baluga. Golo emena dubu. Dubu keu baluga. Kosealemo dubu keuuoholige golo keu bae balugalivebene. Isito dubuualemoike golo keu baluga.


text:
Isi la tota ata haivei loui kosea, ‘La oleu dubue vavamo mune vitale abu avuemo Dilava hoesehavomale ke ivi loui hoto tumutelouale keu bae vuvunealivebene. Isito la oleu mune vitale kemo abu mesia mahosege au hoto tumuteloui ivive louale ke hotona vuvuneai.’


text:
La hoto ke louito laeau ni kedute nahate vama. La huhuige oleteu baluga. Ono mole mai mahoi Dilava hoesehavomale ke emena mune vitale. Mune vitale keu baluga. Kosealemo kena abu ono mole mai ke golomo mahoale ke mai tumutisi.


text:
Iale ata molena mune vitale kemo hotoe tumu louniege golovemo mahoale ketamoike au hotoe tumu lounu.


text:
Ige ata olena otogomo hotoe tumu louniege Dilava telona isi avuemougulamoale ketahoike au hotoe tumu lounu.


text:
“Menaka haivemale isi Balisia ata la nohovu. Laeau loboe ataea. Laeau la bulue lovi ke bahatamo taidi malei Dilava omima. La katelahaito Dilava menaka baluga ehovaholilu. Dilavau isivialeike laeau mole vaveve toela ibina va halevaito molehouvulahai mole tedaevei kemo inutolotololahai. La vaveve baluga kebia vaeveito bae vaveve esehame kebiata vaevege duave. Isito laeau katelahaholilu.


text:
Laeau ata nalievemale ataea. Isito laeau ni kedute kebia nahate. La Dilava menaka baluga ke elehai ehovaholisito menaka esehameunahaelehai ehovama.


text:
“Menaka haivemale isi Balisia ata la nohovu. Laeau loboe ataea. La vaveve keau abu melegita kabutae vava totoaitouvuvetotoholiale ke nahate. Ataeau la vaveve elehage keu duave. Isito la uvu kemo huhuihuhuietoela moagaeau uge la mole kunaiho isivilahama.


text:
Balisia ataea, la keau ni kedute nahate. Vasohuta la uvu ke hoesehavoge la vaveve keabuna bae duaveai.


text:
“Menaka haivemale isi Balisia ata la nohovu. Laeau loboe ataea. La keau abu alue vutamomune otovei benievege taeale ke nahate. Abu katelahage ehue hovadave keu duave. Isito heieuvuvekeve vavaeabe keau hisilahalu. Ige keve itavaunahaeau ua.


text:
Iale laeau ke nahate. Ataeau la vava elehage duave seleve. Isito la uvu kemo loboe vaveve toela moagaeau ua.


text:
“Menaka haivemale isi Balisia ata la nohovu. Laeau loboe ataea. Laeau belovetaeau haluviale kebia vuta kaeagevei atae duaeauhaluviale kebia vutatakaeagevema.


text:
La vaveve kateale vai loui kosea, ‘Noeau subutano buluvevani kemouvatege no buluveaubeloveta haveale ke nahate vaholilu.’


text:
La loui kosea, ‘No buluveaubeloveta kebia havelu. Iale hoto kemoike di hilokage lana kebia vaveve ke nahate vave.


text:
La keau utee esea. La vaveve keau uteu goligoliale ke nahate. Iale lana oleve kateai bae veneu hodovavesiteve tiveve ke aehai. Keu anekianu.


text:
Iale di la namigevege evive. Dana bae beloveta ata, lulelete ata, isi menaka loui haivemale ata kebia laheho hanavei. Ige lana kebia degomole havei degomole malei idimo haveve. Isi dubue uvue degomole visugevei kebia nunuvegeabuna detuluvisio igaegae tai.


text:
Lana kateale vage Dilavana ibinave vai vatehani baluga laovei. Subutamole abu atae dua havege keau haluvilu. Vasohuta la buluveau Eibolo hamage au hatinu. Ige abu kemo lavisi atae dua havei loholata gabivela abu Balakia mo Sekalaia mai dubutamune vitaleta vigomo hamage au hatinu.


text:
“Iei! Dielusalema ataea, la nohovu. Dilavau au hoto louvevebeloveta laheho hanavege la munetakebia havege abu haluvilu. Vani moagamoaga di isiviale la malevei di adaeuvumootovei. Kokoluguu au ese bevueveigoloeabemo amuleale ke nahate. Isito laeau daho isiviholilu.


text:
Iale di la namigevege evive. La bae tota di vaveve dua elehalivebene. Isito lana la vaveve toelamo hoidevei loui kosea, ‘No Kosiveu Dilava ivimo lohoi no hoesegevenu.’Lana kateai louliege bae tota di vaveve dua ke elehave.”


text:
Iesuu kateai loui kebia namigeveito dubu baluga ke halei tisege esemuiabeau avue lohoale namihai avoe, “Dubu baluga ke eleha. Dubuuokeudubue dua baua.”


text:
Ige Iesuu namigevei avoe, “Seleveta di la namigevege evive. La dubu ke elehale ke ataeabuna gabie loholiege dubu ke koilahage mune moleu bae mune mole golomoulivebene.”


text:
Iesuu kateale louito lohoale tana mole Oliveta ke kobolaugulamoi ahuvelaua. Isege esemuiabeau avue lohoale namihai avoe, “No namigevenela. Osiomalela vaveve katealena lohoi. Isi noeabuna oleve kateai a lohoveve vani ke hilokage a kemo lohoge vatana gabiai.”


text:
Kosealemo ata moagaeabuna loholiege di ivimo la lobogevei loui kosea, ‘Dau Keliso.’Isi kemo ata moaga lobogevei malevei.


text:
Ataeau haeavamoleve mesoho vugutatuvalilahage lainaho ke evisi vabulahagelive. Kosealemo vaveve katealena vasohuta lohosege ke iae vanie gabina bae lohoi.


text:
Vani keu lohoho vasege vata mole ata keabuna hovedevei vata mole atahi tuvalilahai. Isege vata bahatamo vae balugaeabuna lohoi. Ige vata bahatae hamu baluganahatui tai.


text:
“Isito vani kena lohoholisege ataeabuna la malevei lahavege lana vatehani malei haluvive. La di ata holialemo atae abuna laheho itumulahai huhuihuhuietoela vai.


text:
Isi vani kemo abuna katelahasege ata moagaeabuna abu evievimo dobuluvisi. Abuna moleho hailahai molehiugologololahai.


text:
Ige kemo vaveve toela baluganamatama bahata sonumai tige ataeau moleho isivilahai mole tedaevemale ke abu bae valivebene.


text:
Iale di esemuiabuna tiliege ataeau Dilava adae vuvunemouvevehotoe dua ko loui ata bahata namigevege abu bahata hotove ke evige vatana bae gabiai.”


text:
“Vanie gabila lana bae vaveve nimoleteu Diue dubu baluga keuvumolamige bae elehave. Subutabeloveta Danielau vaveve keike au loui hisalianu. (Iale oleuoleuhoto ko dodaveliege ihuve kaovai.)


text:
Vani kela keate ese tobute kebia nohovu. Isege keate degomole ese gite maleale kebiata nohovu. Abuna vani kela vaveve toela malei.


text:
Iale guliguliage elike vaveve katealeu vanie toelamo mesoho bulamoloho haleito vanie duamo lohoi. Ige elike vanie duamo detuluvive.


text:
Vani kemo vaveve toela kena balugataho seleveai. Subutatoela baluga katealebeu vatae lohoholinu. Isi katealeu bae tota gabie loholivebene.


text:
Vani keu lohoge Dilavana au ata tabageveale kebia huhueveivani ke mai vuguvugutisi. Isito auna vani ke mai vuguvugutioholige ata bahatae abuna haluvisi.


text:
“Iale vani kemo mesoho loboe ataeau laheho loui kosea, ‘Kelisoike ko lohonu.’O mesoho loui kosea, ‘Avuike uoke lohonu.’Ige lainaho hotoeabe evilive.


text:
Kosealemo loboe keliso isi loboe beloveta keabuna bae loholiege vaveve degomoleta vikoe vaveve kebiata vaevei isiviale Dilava ata lobogevei malevei.


text:
“Mesoho ataeabuna la namigevei kosea, ‘Elehave. Kosive keu tomagie ua.’Ige lainaho keve talive. O mesoho abu loui kosea, ‘Elehave. Kosive keu kove hogolahai ua.’Ige lainaho hotoeabe evilive.


text:
Kosealemo vaniu velemamaleve hatau nivolekai lohoi vaniu dobamaleve kibalai tige ataeau elehale ke nahate Atae Esena otogomo dobai lohoge ataeabuna bahata elehai.


text:
Mesia moleu hatisi hisiageuguiau ke iliho mole bevueveale ke nahate vaveve nimolete keabuna velehovoge lana ke elehai huhuige di lohoveve vaniu vuguvuguanu.”


text:
Iesuu kateai louito tota loui avoe, “Vani kemo vaveve toela katealeu lohoi gabiasege iave keve vanina loai. Ige batau bae halulivebene. Ige didi abuna otogomo keiolahai. Isege onobenobe bahata otogomoumalekeabuna kibikibiai solahai.


text:
Kateimale vanimo Atae Eseu lohoveve vaveve kena otogomo velemage vatae ata bahata keabuna ke elehai ninalahai. Isi elehasege Atae Esena au vuvunetaau atagata goe golomo dobai lohoi.


text:
Ige kibiu hotoige auna au anelu iovege abuna vata bahatae tiliege vatae dei abuita abuita keve au ata tabageveale kebia bahata malevei igaetoai bevuevei.”


text:
“Idi mole ivi vigi kemo di hoto mole louge lulelelahave. Idi kena humuaivelahage lana ke elehai hilokage vaganau vuguvuguanu.


text:
Iale ke nahate di loui la namigeveale vaveve keau lohoge kebia elegevei loui kosea, ‘Atae Eseu lohoveveu vuguvuguaiudahae vavamo ua.’


text:
Seleveta di la namigevema. Novae ata koeabuna haluviholisege di louale vaveve kebia bahatae abuna lohoi.


text:
“Atabeu di lohoveve vani ke hilokaholinu. Ige otogoeumaleanelu kebiata hilokaholilu. Ige data ke hilokaholinu. Isito di Mama igaeu ke hilokanu.


text:
Noa vani kemo e balugau lohoholisege ataeau lovi isi e isi mole holoevema. Abu katelahalage Noau bouti baluga uvue tinu.


text:
Abu katelahai hilokaholisege solekavesite e balugau lavui kebia bahata havehatunu. Iale Atae Eseu lohoveve vani kemo abuna katelahasege auna lohoi.


text:
Isi ko huhulahave. Oe biagena vavoloe atau lohoveve vani ke hilokai nitauniege vavoloe ata keu bae lohoi ovemo vavoloalivebene.


text:
Iale ke nahate lata nita uve. Kosealemo Atae Eseu lohoveve vani ke la hilokaholisege auna bae lohoi.”


text:
“Iale esemu olena au evievimo negoai luleleige Kosivevena ke ebagemage auna esemuiabedegomole kebia nalievei vavita gututalovi ovegei.


text:
Iale seleveta di la namigevege evive. Kosivevena au esemu ke ebagemage auna kunaive bahata nalievei.


text:
Isito kena esemu toela holiniege auna huhuaikosea, ‘Di Kosive keu tiale au bae solekai loholivebene.’


text:
Iniege vani mole Kosiveveu lohoveve vani ke hilokaholisege auna lohoniege esemu ke elehai hamai lovi kemo iomage auna tiniege loboe ataeauumalematamae toela keve ui. Matama keve ataeabunauvulahai ninalahaime monomo hediavogei.”


text:
Iesuu tota loui avoe, “Vani kela ataeau Dilava adae vuvunemouvevemesohouoholiveve keu mahoho ada mole isi ada mole kebia vaveve nahate. Keau abu lameba hanevei mo moleu au mahina melameho vage abu elehaho tilu.


text:
Keau bahata tiale mahina melameveve mo ke hemeiulagekeu solekai lohoholinu. Ige mahoho kebia niu haniage abu ladevelu.


text:
“Ladevesege vavie minamo ata moleu hoai avoe, ‘Mahina melameveve ata keu lohoma. Iale lohoge nahi talive hoesehavoi.’


text:
Ige luleleholiale keau lulelete kebia namigevei avoe, ‘No kelesiniuuoholima. Iale kelesinibehame noeveve.’


text:
Ige lulelete keau namigevei avoe, ‘Ba, no bae laovelivebene. Kosealemo kelesini kou nahie neniholioholinu. Iale talive valahue voilahave.’


text:
Katelahai louge luleleholiale keau hovedevei kelesini voieveho tilu. Keve tisege mahina melameveve keu velemanu. Ige lulelete neheau hemei uale keau avuluvutaoe uvue lovive iliho tilu. Oe uvue tisege oe biageuudahabamunu.


text:
“Isege gabie mahoho nehe luleleholiale keau velehovoiudahahamai loui avoe, ‘Kosive, nohehoudahaalavonela.’


text:
Iesuu deiada ke louito tota namigevei avoe, “Nibie tumu vave. Kosealemo laeau di lohoveve vani ke hilokaholilu.”


text:
“Di lohoveve keu koseanu. Kosive moleu o haeavamoleve taliho au esemu abuita igaeta hohavege abu avue loholu. Ige au kebia namigevei isiviale keau kunaive nalievei.


text:
Isime kateai luleleabe kemo moni ovenu. Au vasohuta vai taoseni kina (K5,000) mai mole ominu. Isi tu taoseni kina (K2,000) mai mole ominu. Isi uani taoseni kina (K1,000) mai mole ominu. Kateai kebia oveito halevei haeavamoleve tinu.


text:
Isege vai taoseni kina (K5,000) maleale keu solekai ke mai tiale monite ata mole ominu. Iniale tota kemo vai taoseni (K5,000) mole manu.


text:
Ige emo iavemo tu taoseni kina (K2,000) maleale keu avuta ke nahate vai tu taoseni (K2,000) mole manu.


text:
Isito uani taoseni kina (K1,000) male keu kateholisito tiale vata lovoi au kosive moni ke mai abavunu.


text:
“Iniale vani moagauuoholige esemu kebia kosiveu tota hoilahai lohoale esemu kebia hohavei isiviale abu moni maleale ke vaveve abuemo kaovai hilokai.


text:
Ige oe neheu vai taoseni kina (K5,000) maleale keu lohoale ke mai omisi tota vai taoseni kina (K5,000) mole keta malei ominu. Isi namihai avoe, ‘Kosive, a vai taoseni kina (K5,000) mai daoale keike di mai tiale ata mole omisi tota kemo vai taoseni kina (K5,000) mole ko manu.’


text:
Ige kosive keu au esemu ke namihai avoe, ‘A keu esemue dua. A keu di moni ke nalieve dua vanu. A monie ese kemo lovie dua vale kemo dana a ebagemai lovi baluga mai aoge ana ke nalinela. Iale lohoge nahi vahaeholahai.’


text:
Ige tu taoseni kina (K2,000) maleale keu lohoale au kosive namihai avoe, ‘A tu taoseni kina (K2,000) mai daoale ke di mai tiale ata mole omisi tota kemo tu taoseni kina (K2,000) ko manu. Iale ko bahata malenela.’


text:
Ige kosive keu namihai avoe, ‘A keu esemue dua. A keu di moni ke nalieve dua vanu. A monie ese kemo lovie dua vale kemo dana a ebagemai lovi baluga mai aoge ana ke nalinela. Iale lohoge nahi vahaeholahai.’


text:
Ige uani taoseni kina (K1,000) male keu lohoale namihai avoe, ‘Kosive di hilokage au ata negote. A bulu holioholiale kemo ana lovi malenela. Isi a vata haholiale kemo ana tiniege lovi lovonela.


text:
Iale kemoike di a vabuhavoi tiale vata lovoi a moni mai daoale ke malei abavunu. Iale a moni keike di mai lohoale ko elehanela.’


text:
Ige kosiveu avuho loui avoe, ‘A keu esemue toela. A keu neniai di lovi vaholinu. A hilokage dau di bulu holioholiale kemo dana lovi malegei. Isi di vata haholiale kemo dana lovi lovogei.


text:
Iale abege di moni mai aoale ke a mai banikamo mamoge duave. Ilive elike moni ke goloe moleta mage duave. Isito a kateholinu.’


text:
Kateai namihaito au esemu mole namihai avoe, ‘Avuemo moni ke maiuokeve teni taoseni kina (K10,000) maleale ke ominela.


text:
Iale esemue toela ke mai heie matamae loe ataeauuvulahai ninalahaime monomo hediavomale keve mihatunela.’”


text:
Iesuu deiada ke loui namigeveito tota hoto mole loui namigevei avoe, “Gabie Atae Esena au atagamo dobai lohoge anelu bahata keabuna avuluvutalohoi. Ige auna au telona atagatemougulamoi atae vaveve kaovai.


text:
Isege vatae ata bahatae abuna igaetoai vudivemo ui. Ige auna kebia tasaligevei degomole malei vaki mole otovei degomole malei vaki mole otovei. Ovo nalimaleu mamoeta nanigosita tasalieveale ke nahate auna mamoe malei au ada inuteveotovei. Isi nanigosi malei au ada agiteve otovei.


text:
Auna kateaito au ada inuteveuale kebiaho loui kosea, ‘Di Mamau la vahaeho vai la hoesegevenu. Iale loholive di Mamau subutavasohuta vata vaholisito la adave vuvunemouvevematamae doga vale keve uve.


text:
Kosealemo di vaeisege la lovi mai daovalu. Isi di enuisege la e hai daovage di inu. Isi di la oe ohanoi tisege la di mai o hatulu.


text:
Isi di ogoholisege la ogo mai daovalu. Isi di vavahaniasege la di elehai di tedaholu. Isi di dibulaeusegela tiale di elehalu.’


text:
Auna kateai louge atae duaeauadave inuteveuale keabuna hotove ibina vai avuho loui kosea, ‘Kosive, osiomalela a vaeisege no lovi mai aovalu. Isi a enuisege no e hai aovage a inu.


text:
Isi osiomalelaike a vavahaniasege no a elehai a tedaholu. Isi a dibulaeusegeno tiale a elehalu. Osiomalelaike no vaveve kateale aemo valu.’


text:
Ige auna namigevei loui kosea, ‘Seleveta di la namigevei. Mesoho la oleu di ata molehame ivi holioholialehame ke hoesehavoi vaveve kateale avuemo vale keu daemoike au ke vanu.’


text:
“Auna kateai kebiaho louito au ada agiteve uale kebiaho loui kosea, ‘Lotai evihave. La keau Dilava nimo toela balugalu. Talive Dilavau Seteneta esemuiabetaho vene hodovavesite vai mamoale keve uve.


text:
Isi di la oe ohanoi tigeto la di mai o hatuholilu. Isi di ogoholisege la ogo daovaholilu. Isi di vavahaniasege la di tedahoholilu. Isi di dibulae uge la dae tai di elehaholilu.’


text:
Auna kateai louge abuna hotove ibina loui namihai kosea, ‘Kosive, osiomalelaike a no oe ohanoi lohoge no a mai o hatuholilu. Isi a vaeai enuai ogoholisi vavahaniai dibulaeusegeno a elehai a tedahoholilu.’


text:
Ige auna namigevei loui kosea, ‘Seleveta di la namigevege evive. Laeau di ata molehame keho isiviholisi tedahoholiale keu daike la ke tedahoholilu.’


text:
Ige Dilavana vaveve kateale vamale ata kebia hanavege abuna veneu hodovavesite keve ibinae toela malei. Isito vaveve dua vamale atae dua keabuna ehue tiliegeukolikoli malei.”


text:
“La hilokage vani abuitauoholisege Diue vahaeho vani Basova kena lohoi. Ige vani kemo ata molena Atae Eseho haiai mai atae toela ovege abuna mai idie domo hamai.”


text:
Iesuu kateai lousegedubu nalimale kosiveau, Diue menaka loui haivemaleau isi oe kosive keau igaetoai dubue kosive baluga Kaiabasi oe loholu.


text:
Isi mole namigevei avoe, “Nahi vahaeho vani kemo va halevai. Kosealemo nahiabuna kemo mage ataeabuna ke elehai itumulahai nahie havei.”


text:
Avuti lovi isege keate moleu deholo mole hagote mai lohoale kinavemo ehosivanu. Deholo ke ibinau balugataho.


text:
Kateige Iesu esemuiau ke elehai itumulahai mole namigevei avoe, “Senisi ke ibinau balugataho. Iale osiohoike keate keu ke bahata ehosivahatunu.


text:
Kateai louge Iesuu ke evisi abuho loui avoe, “La osiohoike hoto kateale loui keate ke aiohavoma. Keu daemo vaveve duaikeau ke vanu.


text:
Vani bahata kunaiholimale keabuna lahehiusegelana bae kebia tedaevegeve. Isito dau bae lahehi vani bahata ui egealivebene.


text:
Keate kou senisi mai daemo ehosivale keu koseanu. Di hativeveu aike vuguvuguike vage au ke vai di vava hoesehavonu.


text:
Seleveta di la namigevege evive. Di esemuiabuna oleve keve tiliege hotoe dua loui ata haivei keate kou vale keta loui ata namigevege abuna au onole vale ke huhulahagei.”


text:
Isi namigevei avoe, “Dana Iesu mai laovege lana moni vaesute malei daovave.”Ige abu moni dodavelata vahate bahata teti (30) malei omilu.


text:
Diue vahaeho vani Basova keu lohonu. Vani kemo abu bae beikini baudatavalava mahoale ke ilivebene. Iale vani kemo esemuiau namihai avoe, “A isiviale noeabuna oleve keve Basova lovi vage nahi isi.”


text:
Ige Iesuu namigevei avoe, “Talive Dielusalemae ata mole namihai kosea, ‘Nahie haivemale kosive ke vaniu vuguvuguanu. Iale keu isiviale au esemuhi a omo Basova lovi isi.’”


text:
Lovi isege Iesuu loui avoe, “Seleveta di la namigevege evive. La mole igaena di mai atae toela ovei.”


text:
Ige Iesuu namigevei avoe, “La moleu daiti melegi igaemo igaetoai lovi iale kena bae di mai ata ovei.


text:
Ige Bukae Hotou louale ke nahate dana hatai. Isito oleu daho haiale ata ke nohoma. Abege neinaveu mamoholige duave. Isito neinaveu mamoge au di mai ata oveale kemo auna vatehani baluga malei.”


text:
Kateai louge haiale ata Diudasikeu hovelahai namihai avoe, “No haivemale ata ana danike huhuaike lounu.”Ige Iesuu namihai avoe “Avuike a ke lounu.”


text:
Iesuu kateai louito ke iae abu lovi isege valava mai hoesehavoi ke vakoai au esemu ovenu. Isi namigevei avoe, “Kou di misilike ko. Iale ko malei ive.”


text:
Isi tota kabu mai hoesehavoi mai ovei namigevei avoe, “Di tahoike ko. Di tahou lotige Dilavana ke elehai menakae doga mamoi ata bahatae toelaulihai. Iale la bahata ko mai ive.


text:
Isito di la namigevege evive. Di bae vata kove tota lahehi e ko i molealivebene. Isito gabie di Mamae matamae doga keve nahi bae igaetolahaiuainie doga isi.”


text:
Abu tisege Iesuu namigevei avoe, “Novae vavi komo la bahatae abuna di halevai detuluvisitihatuve. Kosealemo Bukae Hotou loui avoe, ‘Dilavana mamoe nalimale ata ke hamage mamoeve abuna detuluvisiigaegaeai.’


text:
Kateai louge Bitau hovelahai namihai avoe, “Mesoho a esemu degomole koeabuna a halevai. Isito dau bae a halelivebene.”


text:
Ige Iesuu Bita namihai avoe, “Seleveta di a namihage evi. Novae vavimo kokolugunahotoholisege ana bae di vovoho abuita igaetanela.”


text:
Ige Bitau negoai avuho loui avoe, “Di bae a vovohoveve hoto ke loulivebene. Halege a hatige dana data hatai.”Kateai louge esemu keau bahata hoto ke igae loulu.


text:
Abu katelahai louge Iesuu kebia holoevei abuhi tiale matama mole ivi Gesemani keve velehovolu. Ige au keve abuho loui avoe, “Koveusegedi taliveuokeve guliguliai.”


text:
Kateai au esemu kebia haleveito Bita isi Sebedi mo abuita kebiaunahaholoevei abuhi tilu. Tisegeuvuvekeu ono vadeu avuemo lohoveve ke huhuige avuemo isuanu.


text:
Ige au esemu kebia namigevei avoe, “Di uvu balugagedi uvuu di mai hatihatie humahamo tima. Iale komoulivelainaho ladevelive. Isito daluvutanita uve.”


text:
Isi kateai louito tiale iekela kome bokoai vata bisi holumai Dilava imihai loui avoe, “Mamai, a isivianiege vatetumu ko daemo mai evihanela. Isito a isiviunaha. A isiviage dana vatetumu ke malei. Isito a isiviholige di bae ke malivebene.”


text:
Au kateaito hoilahai au esemu abuita igaeta kebiae lohoge keau ladevema. Ige au Bita namihai avoe, “Osialemoike la vanie ni igae komo daluvutanitauoholima.


text:
Negobedai nita ui di Mama imihave. Ilive elike vaveve mole toelau laemo lohoge la bae kemo dobuluvilivebene. La uvu keu isiviai nita ui. Isito la vava keu negoholinu.”


text:
Kateaito tota halevei tiale iekela au Mama imihanu. Isi loui avoe, “Mamai, di isiviale vatehani ko aehai. Isito a hilokage di kateige keu anekianu. Iale dana a isiviunahavai.”


text:
Isi tota halei hoilahai au esemue lohoniale abuho loui avoe, “Lana sohu ladevei uma. Isito abu di mai atae toela oveveve vaniu lohonu.


text:
Iesuu kateai lousegeesemuve mole Diudasikeu lohonu. Ige ata moagaeau avuluvutalohoale keau siga matagevei visuta matagevei loholu. Diue dubu nalimale kosive isi oe kosive keau louike vage abu Iesu maliho loholu.


text:
Ige Iesuho haiale malaha keu subutaike ata moaga kebia namigevei avoe, “Elehalive di talive malaha ke evudeiulikukuhavoge ke mave.”


text:
Iniale Diudasiu lohoale velemai inuta tiale Iesu namihai avoe, “Di Kosive, ana duave.”Isi kateai evudeiulikukuhavonu.


text:
Ige Iesuu namihai avoe, “Di haoka, momoleai a osioho kove lohoale ke vanela.”Ige ata nehe keau hovedevei Iesu evudei malu.


text:
Ige Iesuu au esemu ke namihai avoe, “Kate haleito a siga mai mamonela. Kosealemo oleuoleusigata ata havege abuna abuta ibinaveho sigata kebia havei.


text:
Ana hilokaholinu. Dana isivianiege di Mama imihage auna solekavesite anelu moagamoaga hanavege abuna di tedahoi.


text:
Isito dana kateige Bukae Hotou louale keu bae selevealivebene. Di isiviale abu di mage elike Bukae Hoto mai selevetisi.”


text:
Au kateai au esemu namihaito ata moaga kebia namigevei avoe, “La huhuige dau vavoloe ata seleve. Ilike vage la di maliho sigata visuta malei loholu. Di vani bahata la dubu baluga keve timale ata haivema. Isito osialemoike la keve di maholilu.


text:
Isito vaveve bahata koeau beloveta ataeau subuta Bukae Hotomo hisaliale ke mai selevetilu.”Kateai lousegeesemuiabeau bahata halevai detuluvisitilu.


text:
Ata keau Iesu evudei mai dubu nalimale kosive Kaiabasi keve tilu. Keve Diue menaka loui haivemale isi oe kosive keau mole bevueveiigaetoai ua.


text:
Abu Iesu mai tisege Bitau kebia ialialigevei tiale keu dubu nalimale kosive ke oeulidae tinu. Tiale keu bukateauuguiavomale keve abuhiugulamoi isivialeike abu Iesuemo vaveve oleteale vale ke bahata elehai.


text:
Ige ata moagaeau lohoale vavavemo lobolahage kosive keau ke kaovaito hamaveve humahaelehaholilu. Ilage gabila malaha abuitaeau hovedevei hoto mole loulu.


text:
Abu loui avoe, “Malaha keu loui avoe, ‘Dana Dilava dubu baluga ke koiai. Iniege vanie ni abuita igaetanauoholige dana tota ke houi gabiai.’”


text:
Ige dubu nalimale kosive balugau hovelahai Iesuho loui avoe, “Ana valive hotoeabe abu loumaleke ibina loui namigevei.”


text:
Ige Iesuu hoto ke ibina louholinu. Ige dubu nalimale kosive baluga keu tota belaha moleai avoe, “Diukolikoli Dilava ke ivimo di a mai a vaveve kaovama. Iale ke ivimo hoto seleve loui no namigevenela. Au ana seleveta Dilava mo Keliso.”


text:
Ige Iesuu namihai avoe, “Avuike a ke lounu. Iale di la bahata namigevege evive. Lana ui tiliege gabie Atae Esena ehue vuvunete Kosive ke ada inuteveugulamoito otogo halei goemo dobai lohoge lana elehave.”


text:
Kateai louge dubu nalimale kosive baluga keu itumuaiau ogo edikohai ata namigevei avoe, “Hoto kemoike keu Dilava ivi aiohavonu. Iale kemo nahi bae ata degomolemo vaveveve kaovalivebene. La aike hotove toelaike ke evilu.


text:
Iale la isiviage nahi avuemo osioi.”Ige abu namihai avoe, “Keu vaveve toela vanu. Iale hamage au hatai.”


text:
Isime nivemo violahai visuhavoma. Isege degomoleau adata nivemo hamai avuho loui avoe, “Seleveta Dilavau a hanavoge a Keliso holialemo no namigevenela. Oleike aike ahamonu.”


text:
Abu katelahasege Bitau heie ologoe ua. Ige dubue kosive baluga ke omo loviamale ma moleu lohoale Bita elehai avuho loui avoe, “A keu Galili ata Iesuti loviamale ata.”


text:
Ige Bitau ata kebia bahata vudimo Iesu vovohonu. Isi ma ke namihai avoe, “A onole louale ke di hilokaholinu.”


text:
Isito tialeudahamo lamisiusegeo kemo lovimale ma moleu lohoale Bita elehanu. Isi ata namigevei avoe, “Iesu keu Nasaleta ata. Iale ke esemu moleike ko.”


text:
Kateai louitousegelavisiumalekeau Bitae lohoale namihai avoe, “Seleveta a keu esemuve mole. No a hoto kemo valitige a keu Galili ata.”


text:
Ige Bitau ke evisi Dilava ivi loui mai aiohavoi abuho loui avoe, “Di malaha ke hilokaholinu.”Kateai lousegekokoluguu hotoanu.


text:
Ige Bitau ke evisi Iesu hoto huhuanu. Iesuu subutanamihai avoe, “Kokoluguu hotoholisege ana bae di vovoho abuita igaetanela.”Kateai ke huhuaihalei tiale iekela nina tumutumuanu.


text:
Vavita vavita dubu nalimale kosive bahata isi Diue kosive keau igaetoai Iesu hamaveve humahakemo abu isivie hoto loulu.


text:
Ige Iesuho haiale Diudasikeu ke elehai hilokage Iesuna hatai. Isi au vaveve toela ke huhuaihalei monie luhu teti (30) ke malei tiale dubu nalimale kosive isi oe kosive kebia ovenu.


text:
Isi namigevei avoe, “Di atae dua keho haiale kemo auna hatai. Iale keu vaveve toelaike di ke vanu.”Ige abu namihai avoe, “Halege keu a isivilike. Iale no bae a hoto ke evilivebene.”


text:
Ige dubu nalimale kosive keau moni ke iuhai loui avoe, “Moni kou tahoe moni. Iale moni koseale malei dubue uvue otovege kena nahie menaka egumai.”


text:
Isi moni ke hotohoto vaito moni ke malei vata mole ibina valu. Subutaataeau vata kemo deba malei avuemo sosibani vaevema. Iale vata keike abu ibinave vai isiviale avuemo vata ke ata holioholiale keau haluvigeabu malevei avuemo abavuevegei.


text:
Vaveve kateale keu beloveta mole Dielimaiau louale hoto ke mai selevetinu. Dielimaiau subutaloui avoe, “Iselala ataeau ata ke ibina louale monie luhu teti (30) ke malei vata mole abu kemo deba malei sosibani vaevemale ke ibina valu. Kosiveu kateale loui di namihanu.”


text:
Iesuu Loma kosive ke vudimolaminu. Ige au belahai avoe, “Diue kosive anike ko.”Ige Iesuu namihai avoe, “Avuike a ke lounu.”


text:
Kateai lougetodubu nalimale kosive isi oe kosive keau kosive ke vudimokotalahai Iesu vaveve ke louge au hotoeabe ibina louholinu.


text:
Vagana bahata Basova vani kemo ataeabuna Loma gamani kosive namihage kena dibulae ata mole iomage au tigei.


text:
Iale ata moagaeau igaetoai lohoge gamani kosiveu au subutavale ke nahate vai kebia namigevei avoe, “La isiviale di ata olete iomage au tai. Dana Balabasi iomai. Emena dana la tedaevemale ata Iesu Keliso ke iomai.”


text:
Bailotiu kotamale keveugulamoiusegemahinaveu avuho hoto mole hanavoi avoe, “Di nivu vavimo tababu mole vai Iesu elehai vabuanu. Di hilokage keu vavevebe toela vaholinu. Iale ainaho inutolotolote ata kemo vavevebe toela valive.”


text:
Kateisege dubu nalimale kosive isi oe kosive keau negolahai ata moaga kebia hanavei avoe, “Bailoti namihage au Iesu hamaito Balabasi halei.”


text:
Kateige Bailotiu tota belagevei avoe, “La isiviale di ata abui kobiamo olete iomage au tai.”Ige abu namihai avoe, “Balabasi iomanela.”


text:
Ige Bailotiu namigevei avoe, “Isito dana la tedaevemale ata Iesu Keliso kemo onole vai.”Ige abu bahata Bailoti namihai avoe, “Mai idie domo hamanela.”


text:
Kateai louge Bailotiu belagevei avoe, “Osialemo. Au onole toela vanu.”Ige abu baita tota loui avoe, “Mai idie domo hamanela.”


text:
Isi katelahasege Bailotiu ke elehai hilokage kotalive keu anekianu. Ige au huhuaiavoe, “Koeabuna koselahalata mole havei.”Kateaime e hai atae vudimoau ada totoanu. Isiviale keau hilokage Iesuho huhuihuhuibe toelau avuemouoholinu. Kateaito namigevei avoe, “Inutolotolote ata kou hatige tahoveu bae daemoulivebene. Isito auna laemo ui.”


text:
Katelahai louge Bailotiu hotoeabe evisi Balabasi iomage au tinu. Isito Iesu mai tuvalie ata ovege abu visuhavoi mai hamaho tilu.


text:
Isi kinaveho hote mole bekabekate mai viliai kinave hanubelu. Isi kosive bedoia ke nahate mai adave inutevemavolu. Isi lobohavoi abu kosiveho vamale ke nahate vai vudivemo kome bokoai vata bisi loui avoe, “Diue kosive baluga, ana duave.”


text:
Katelahai hehavolata tota avuemo ogo tahote ke elokohai ogove seleve mai avuemo holovalu. Isi melavei idie domo hamaliho tilu.


text:
Tialeau humahatavae Sailini malaha mole ivi Saimoni keluvutabelehovoi namihai avoe, “Ata ko tedahoi avuemo idive ebamonela.”


text:
Katelahaito tilialeau matama mole ivi Gologota keve velehovolu. Matama ke ihuu koseanu. Lolokue matama.


text:
Iale abu keve velehovoi e mole toela maiuainita ebuehale ke mai omisi isiviale au ke ige vateve tumuuuoholisi. Isito Iesuu ke ige keu tumuige au ke ovonu.


text:
Kemoulatasebele mole vaki mai avuemo abu ono vademoike hamale ke hisaliai avoe, “Malaha kou Diue atae kosive baluga, Iesu.”Kateaito mai kinave tatamo hamalu.


text:
Isi kateai vavoloe ata abui malevei idie domo havelu. Moleu Iesu ada inuteatave. Isege moleu adave agiteatave.


text:
Isi Iesuho loui avoe, “A konike loui kosea, ‘Dana dubu baluga koiai tota vani abuita igaeta kemo houi gabiai.’Iale a Dilava mo holiniege idie do kemo dobai loho.”


text:
Ige dubu nalimale kosive, Diue menaka loui haivemale isi oe kosive keau bahata hoto kateale loui hehavoma.


text:
Isi moleho loui avoe, “Keu ata degomole tedaevei hoesegeveito au ebika tedahoholinu. Keu loui avoe, ‘Dau Diue atae kosive baluga.’Iale auna dobai lohoge no bae no uvu mai avuemo mavoi.


text:
Keu au uvu mai Dilavamo mamoi loui avoe, ‘Dau Dilava mo.’Keta duave. Iale nahi elehage Dilavau isiviai tedahoge auna dobai lohoi.”


text:
Vanie ni ke masege Iesuu au hotomo baita kekoai loui avoe, “Ilai, Ilai lama sabakatani.”Ke ihuu koseanu. “Di Dilava, di Dilava osialemoike a di tedahoholisi di halenu.”


text:
Ige ata degomoleau lavisi uale keau hoto ke evisi loui avoe, “Keu mesoho beloveta mole Ilaidia keike au hohavonu.”


text:
Katelahasege solekavesite ata moleu bibuai tiale e mole toela mai ono mole ogomu ke nahatemo ehosivai idi mai ke bisi isiviale ebagemage Iesuu e ke isi.


text:
Ige ata degomoleau avuho loui avoe, “Usege nahi elehai. Mesoho Ilaidiana dobai lohoniege ke tedahoi.”


text:
Hatige Diue dubu balugamoabu ogo mole mai oe uvu tumuteke bamuale keu ehula dikolahai tiale heila velemai abuita holinu. Ige vatau kibikibiage muneauvigota vilahai vakolahalu.


text:
Hovedevei abu vuta ke halevelu. Iniale Iesuu hovelahage keau bae Dielusalemae tilu. Ige ata moagaeau kebia elegevelu.


text:
Isito tuvalikosive isi tuvaliesemu keau Iesu nibisiulagehamuhatuge vaveve degomole keau velehovoge abu ke elegevei tetelahai vabulahalu. Isi loui avoe, “Seleveta keu Dilava mo.”


text:
Isege keate moaga subuta Galili halevai Iesuluvutaolahai tedahomale keau haeavala lavisi vaveve ke bahata elehama.


text:
Keate kebia vigomo Meli Magidaleni isi Diemisime Diosebame neina Meli isime Sebedi mo abui kebia neina keau keve lavisi ui vaveve ke elehama.


text:
Alimatia malaha mole kunaite keu vaveve ke elehalage gutuanu. Malaha ke ivilike Dioseba. Keu Iesu esemu mole.


text:
Iale keu tiale Iesu ava mai abavuliho Bailoti belahanu. Ige keu au esemu namigevege abu idie domo Iesu ava iavoi mai Dioseba omilu.


text:
Isi mai tiale au ebikaho munemoguli lovoale kemo mamonu. Isi mune baluga evovoai mai lohoi ilive bamuito halei tinu.


text:
Abu kateisege Basova lovi vale vaniuuoholinu. Iniale bulae vavita dubu nalimale kosivea isi Balisia ata keau igaetoai Bailoti oe loholu.


text:
Keve lohoale namihai avoe, “Kosive, no hilokage loboe ata keu subutahatioholisito nita ui loui avoe, ‘Dana hatiniege vanie ni abuita igaetauoholige dana tota hovelahai.’


text:
Iale a esemu namigevege abu talive novata isi nivuta vutaveke nibie dua vai. Katealemo Iesu esemu keau bae talive avave ke vavololahalivebene. Mesoho keabuna vavololahaliege abuna ata lobogevei loui kosea, ‘Iesuu hovelahanu.’Abuna katelahai lobolahage loboeabe kena subuta Iesuu loboale ke evihai.”


text:
Katelahai namihage Bailotiu au tuvalie ata degomole malei ovei namigevei avoe, “Kobia malevei talive abuhi nenilahai Iesu vuta ke nibie dua vave.”


text:
Bulauuoholige Sande vavita vae hodohodota Meli Magidaleni isi Meli mole keau Iesu vuta elehaho tilu.


text:
Isi tialeau keve velehovosege solekavesite hamu balugatahou hatunu. Ige Kosive anelu moleu otogomo dobai lohoale mune ke evovoai mai mamoi ke golomougulamoi ua.


text:
Vatamo dobuluvigeanelu keu keate nehe abui kebia namigevei avoe, “Lainaho vabulahalive. Di hilokage abu Iesu mai idie domo hamale keike la kaovama.


text:
Ige abu tiale lovove elehage au namigevei avoe, “Solekai talive di laheho louale ko loui esemuve kebia namigevei kosea, ‘Iesuu hovelahai Galili vatae tinu. Iale talive bae keve elehave.’”


text:
Namigeveho tisege Iesuu solekavesite abuemo velemanu. Isi abuho loui avoe, “Lana duave.”Ige abu vudivemo kome bokoai vata bisi velovela holisi hoesehavolu.


text:
Ige Iesuu namigevei avoe, “Vabu halevaito talive di haokuvu namigevege abu Galilie talive keve bae di elehai.”


text:
Iesuu kateai louge keate keau tisege tuvalie ataeau Iesu vuta nibiale ke degomoleau Dielusalemae hoidevei tiale vaveve bahata abu elehale ke loui dubu nalimale kosive namigevelu.


text:
Ige dubue kosive keau oe kosive kebia bevueveiabu onole vaveve ke hotohoto valu. Isi katelahai moni baluga malei tuvalie ata kebia ovelu.


text:
Isi namigevei avoe, “Lainaho vaveve ke loulive. Isito lobolahai loui kosea, ‘No vavimo ladevesege Iesu esemuiau lohoale Iesu vava mai tilu.’


text:
Isi mesoho Loma gamani kosiveu ke evisi kemo hoto louge noeabuna la vale ke vovohoi. Iale lainaho onobe huhulahalive.”


text:
Katelahai namigevege tuvaliesemu nehe keau moni ke malei abu abuho onole louale ke valu. Kateige hoto keu Diue vata bahata sonumai tinu. Iale novae vani komo Diue ataeau hoto ke louma.


text:
Iale vata bahatae talive ata bahata haivege abu di ehovage di Mamae ivi, di ivi, isi Munanae Tumue ivi ketamo babatisogeveve.


text:
Isi di la namigeveale ke bahata loui kebia haivege abu evisi vai. Isi ko huhulahave. Dana vani bahata lahehiulagevatana gabiai.”


text:
Subutabeloveta mole Aisaia keu deiadaeumukake hisaiai avoe,<br/>“Dilavau au mo namihai loui avoe,<br/>‘Dana di esemu mole hanavoge auna aho uli holisi tiniege ata namigevei kosea, Kosiveu lohoma.’


text:
Malaha kena botoe lamisi ata hohavei loui kosea,<br/>‘Kosive humahake inuta loive.<br/>La uvu hoesegevei vaveve toela halevai vaveve dua vave.’”


text:
Iniale gabie Dioni keu botoe tiale deiada ke loui ata haivei loui avoe, “La vaveve toela ke halevai hoidevei babatisolahave. Ige Dilavana bae la vaveve toela keulihage aunauoholisi.”


text:
Kateai louge ata bahata Diudia vatae isi Dielusalema o keveumalekeau Dioni hotoe deiada eviliho tilu. Kebiau hoto ke evisi abu vaveve toela louge Dioniu Diodani emo babatisogevenu.


text:
Dioni keu ata nimole. Ogove keu ovo mole kamela ke vomo. Isege beletave keta ovo ke igae vate. Isege loviveike kainaku isi vidiae e.


text:
Iale keu loui avoe, “Malaha molena di iae lohoniege di evihai ivi balugateholisi. Iale di baluga holioholialemo tamakave iamoveve keu daemo anekianu.


text:
Vani mole Iesuu Galili vatamo au o Nasaleta ke halei lohoi Dioniu uale keve tinu. Ige Dioniu Diodani emo Iesu babatisohavonu.


text:
Ige Iesuu emo hovelahai elehage otogou dikolahage Dilava Munana Tumuteu ugu imutavake nahate holisi dobai lohoale avuemo ua.


text:
Tiale vanie ni voti keuvumokeveusege Vatae Kosiveu lohoale lobohavonu. Keve botoe ovo aihanite keau ua. Isito Dilava aneluiau loholiale tedaholu.


text:
Vani mole abu Dioni mai dibulae mavosege Iesuu Galili vatae tiale Dilava deiadae dua loui ata haivema.


text:
Isi loui avoe, “Ataeau Dilava adae vuvunemouvevevaniu vuguvuguanu. Ialelua la vaveve toela ke halevai hoidevei lohoi deiadae dua ko evive.”


text:
Kateai louito Galili esagala oai tinu. Tiale keu abui hohote Saimoni isi Andulu elegevesege keau huenahougabihatuma.


text:
Ige Iesuu namigevei loui avoe, “Daluvutalohoge di la haivege la huena maleale ke nahate ata moaga daho maleveve.”


text:
Tiale tota abui hohotebia Diemisita Dionita elegevesege abu boutiuvumoabuugabiadahima. Ata abuita keau Sebedi esea.


text:
Keau bahata lohoale o mole Kabenumu keve velehovolu. Iniale bulamo Iesuu lohoi Diue dubue tiale ata haivenu.


text:
Ige abu hotove ke evisime vikolahalu. Kosealemo Diue menaka loui haivemale kebia hotou vuvuneholinu. Isito Iesuu hoto ke louale keu vuvunebaluganu.


text:
Iale Iesuu hoto ke loui ata haivesege dubu kemo tilogoe malaha moleu uale keu kekoai loui avoe, “Iesu, Nasaleta malaha, no halevei tenela. Ana no aiogevehonike kove lohonu. Di hilokage au Dilava Mo. A keu ata tumute.”


text:
Kateai louge munanae toelau malaha ke aiohavoge keu teteteteai keko baluganu. Kateigeto munanae toelau ke halei tinu.


text:
Ige ata bahataeau ke elehai viko balugai mole namigevei loui avoe, “Vadeulikeke. Moka vaveve dogaike. Malaha kou au vuvunemomunanae toela kebiaho louge keau hotove evisi vama.”


text:
Iesuu kateaito dubu halei Diemisita Dionita holoevei abuhi tilu. Tialeau Saimonime Andulumeoe velehovolu.


text:
Velehovosege abu Iesu namihai avoe, “Saimoni meau hobeage vavaveu vuvunebalugageau avae golomo lahai uma.”


text:
Iniale gutumovau dobai tisege abu vavahanitebia isi munanae toelaeau abuemo biloluvimale kebia bahata holoevei Iesue loholu.


text:
Ige Iesuu ata moagaeau vavahani nimolete vamale kebia hoesegevei munanae toelaeau ataemo biloluvimale kebia hoesegevege munanae toela keau halevai tilu. Munanae toela keau hilokage Iesu keu Dilava mo. Katealemo Iesu abuho loui isiviholialeike abu hotobe louliho.


text:
Ige Iesuu namigevei avoe, “Nahi o ko halevai o degomoleve tai. Ige di tota keve ata degomole haivei. Kosealemo vaveve katealehoike di lohonu.”


text:
Kateimalela lebolasite malaha moleu avue lohoale kome bokoai vata bisi namihai avoe, “A isivianiege di hoesehavonela.”


text:
Ige solekavesite Iesuu malaha ke iomai namihai avoe, “Evinela. Ainaho di a hoesehavoale ko atabeho loulive. Isito inuta talive a ebika mai dubu nalimale ke haivunela. Ige au a vava elehai a namihage Moseseu louale ke nahate ono mole mai mahoi Dilava hoesehavoge ataeabuna elehai hilokage a vavau duaveanu.”


text:
Isito malaha keu kateholisito tiale Iesu vaveve ke loui ata bahata namigevenu. Katealemoike Iesuu hoilahai oe lohoveve keu avuemo anekiage botounahae uma. Isito ataeau o bahatamoumalekeau sohu avue lohoma.


text:
Vani moagaeauuoholisege Iesuu tota Kabenumu oe lohonu. Ige au oe lohoale ke hoto ata bahataeau evisi avue loholu.


text:
Avue lohoge oveu gigiage ata benahateau heie lavisi ua. Ige Iesuu hotoe dua loui ata kebia bahata haivema.


text:
Kebia haivesege ata abuita abuita keau malaha mole vavaveu kibioholiale ke mai isiviale Iesue lohoi.


text:
Lohoale keau isiviale oe uvue tai. Isito ataeau moagage ke mai tiveve keu anekianu. Ige abu mai oe lagadae tiale Iesuu lamiale ke nenita o kobuhai vahavemo oe nehe au avae golomo uale ke mai manevege dobai lohoale Iesu veloe heimo ua.


text:
Katelahage Iesuu evieviabe ke elehai malaha nehe ke namihai avoe, “Di mo, di a toela bahataulihageuoholinu.”


text:
Kateai louge Diue menaka loui haivemale kebiata hoto ke evisi huhulahai avoe, “Osiohoike kou Dilava ivi mai aiohavotima. Atabeu bae toelabeulihalivebene. Isito Dilava igaena vaveve toelaulihagei.”


text:
Huhuihuhui kateale huhulahasege Iesuu solekavesite huhuihuhuiabeke hilokai namigevei avoe, “Osiohoike la huhuihuhuietoela kateale huhulahama.


text:
Dana vavahanite namihai loui kosea, ‘Di a vaveve toelaulihanu.’Emena dana namihai loui kosea, ‘Hovelahai a ava mai lamisi tenela.’Dana hoto olete loui. La huhuige hoto olete louveveu toloanu.


text:
Isito halege dana vavahanite ke hoesehavoge lana ke elehai hilokage vaveve toelaulihaveve vuvuneketa daemo ua.”


text:
Ige ata keau elehasege malaha keu solekavesite hovelahai au ava egumai mai au oe tinu. Ige ata keau ke elehai viko balugai Dilava hoesehavoi loui avoe, “No subutavaveve koseale elehaholilu.”


text:
Iesuu kateaito tota hoilahai Galili esagae tinu. Ige ata bahataeau laluvai avue tige au kebia haivenu.


text:
Kebia haivegeuoholige au lohoniale Aloveasi mo Livai elehanu. Malaha keu ataemo takesi malemale ata. Iale takesilahamale oe uvueugulamoiusege Iesuu namihai loui avoe, “Di ehomai loho.”Ige au hovelahai ehomanu.


text:
Iniale vani mole Iesuu Livai oe lovi iliho tinu. Ige takesi moni malemale ata kebiau atae toela degomolehi abu vaveve halevai Iesu ehovale keau tiliale Iesuta esemuiabeluvutahiigaetolahai lovi ima.


text:
Isege Diue menaka loui haivemale keau Iesu elehai tiale esemuiabenamigevei loui avoe, “Osiohoike keu atae toela kebiahi igaetoai lovi ima.”


text:
Kateai louge Iesuu ke evisi abuho loui avoe, “Medikolou bae negote kebiaho loholivebene. Isito auna vavahanite kebiaunahahoesegeveliho lohoi. Ke nahate dau lohoale kou atae duaho di lohoholinu. Isito dau lohoale kou vaveve toela vamale kebia hohavehoike di lohonu.”


text:
Vani mole ata babatisogevemale Dioni ke esemuiau Balisia esemuhi Dilava hoesehavoho lovi ioholilu. Isege ata degomoleau ke elehai lohoi Iesu namihai avoe, “Osialemoike keau lovi ioholisi uma. Isito a esemuiau kateholisito lovi ima.”


text:
Ige Iesuu namigevei avoe, “Mo molena au keate melamege haokuvuiabeabuna lovi isi emena abuna halevai. Ba, abuna lovi isi vahaeholahai.


text:
Isito vani mole atae toelae abuna loholiege mo ke hamage haokuvuiabeabuna bae vani kelauvulahai lovi i halevai.


text:
Atabeu bae ogoe doga bohisi mai ogoe mami mai mamoi badivulivebene. Auna kateige ogoe doga kena ogoe mami ke butuhageauna dikolahai vahai.


text:
Ige ke nahate atabeu baeuainie doga mai ovoe vate badivuale mamivemo ehosivalivebene. Auna kateige kena savai dikolahai. Igeuainie doga kena hosilahai lotihatui. Isito atabenauainie doga mai ovoe vatee dogamo ehosivage keu bae dikolahalivebene. Iale ke nahate di vaveveu bae vatae vaveve kebiahi igaetoalivebene.”


text:
Dakoai ige Balisia malahaeau Iesu namihai avoe, “Eleha. Osiohoike keau menaka eguvai bulamokatelahalu.”


text:
Subuta Abaiatau dubu nalimale kosive baluga holimale ke vanila Deividiu dubue uvue tiale beleidi tumuteke mai inu. Dubu nalimaleunahaeabuna beleidi ke igei. Isito vani kela Deividiu menaka ke egumai beleidi ke isi au esemu ovege kebiata ilu.”


text:
Iesuu kateai louito tota namigevei avoe, “Dilavau bula vai isivialeike ataeau kemo lu malei ui. Dilavau bulahoata vaholinu. Isito keu bula ataho vanu.


text:
Ige Diue kosiveau Iesu nibitumutumuama. Ilive mesoho elehage au bulamomalaha ke hoesehavoge abu mai vaveveve kemo kotalahai.


text:
Kateaito ata namigevei avoe, “Nahie menaka keu nahie haivege nahiabuna bulamoosioi. Nahiabuna bulamovaveve dua vai. Emena vaveve toela vai. Nahiabuna vali ata hoesegevei. Emena aiogevei. Kateai louge abu hotove ibina louholilu.”


text:
Kateige Iesuu kebia elegevei abuho itumuanu. Kosealemo keau menakaunahaehovaito ata hoesegeveveve ke huhuoholilu. Isime malaha ke namihai avoe, “A ada hatunela.”Ige au hotove evisi au ada hatuge duaveanu.


text:
Ige Balisia malahaeau ke elehaime dubu halevai solekai tiliale gamani kosive Elodi ke ata benahate namigevei isiviale abuhi Iesu hamaveve humahakaovai.


text:
Iesuu au esemu benahatehi halevai Galili esagae tiliale keve velehovosege Galili ata moagaeau ehovai loholu.


text:
Isege ata degomoleau Iesu vaveve bahata evisi loholu. Keau Diudia vata isi Idumea vata halevai loholu. Isege degomoleau Diodani e vaki mole keve loholu. Isege degomoleau Dielusalema, Taea, isi Saidoni o baluga kebiamo loholu.


text:
Ata moagamoaga keau keve lohoge Iesuu vavahanite moaga hoesegevenu. Katealemoike vavahanite bahataeau Iesu leveliho mole kabitigevema. Kateige Iesuu au esemu namigevei avoe, “Ataeau gigialelua daho vanagi mai emo mavoge di ke golomo lamisi ata haivei.”


text:
Ata haivesege munanae toelaeau ataeuvumoholoeavomale keau Iesu elehai dobuluvisikekolahai loui avoe, “Au Dilava mo aike ke.”


text:
Lohoge au bae ata kebiamo au isivie esemu tuelo (12) tabagevege abu abostolove holilu. Ige au namigevei avoe, “Di la tabagevei isiviale daluvutauge dana la hanavege di hoto loui ata haiveve.


text:
Ata nehebia au malevege esemuve holialeike kobia: Saimoni, ivive moleike Bita. Ige Sebedi mo abui Diemisi isi Dioni. Iesuu iviabe doga otovealeike ko, Boanele. Hoto ke ihulikehata. Kosealemo hotoeabe keu hata vutoale ke nahate. Ige Andulu. Ige Bilibi. Ige Batolomi. Ige Matiu. Ige Tomasi. Ige Diemisi mole, Aloveasi mo. Ige Tadeasi. Ige Keinanie ata mole Saimoni. Ige Iesuho haiaveve malaha mole Diudasi Kaliota. Ata katealebia Iesuu tabagevenu.


text:
Kateige ataeau loui avoe, “Iesu keu tilogoanu.”Ige deholuvuiabeau ke evisi loui avoe, “Mesoho seleve.”Isi kateaime isivilahale biaeau Iesu mai nalisi.


text:
Kateisege Diue menaka loui haivemale degomoleau Dielusalemamo lohoale keau loui avoe, “Setene vuvuneu avuemo ua. Munanae toelae kosive Biesabolo keike au vuvuneomige au vuvunevemo munanae toela kebia nunuvema.”


text:
Kateai louge Iesuu hohavege abu avue lohoge au dovudovue hotomo namigevei avoe, “La loui kosea, ‘Keu Setene vuvunemoike au vaveve kateale vama.’La louale keu seleve holige Setenena oleve kateai au ata nunuvei. Keu anekianu.


text:
“Atabeu bae ata mole negote ke oe uvue tai kunaive kebia vavoloalivebene. Isito auna vasohuta malaha keumuvaito bae ove kemo kunaive malei.


text:
“Seleveta di la namigevege evive. Dilavau atae vaveve toela bahataulihaveve hiloka. Isi ataeau ivive loui mai aiohavoge auna vaveveabe toela keulihai.


text:
Isito olena loui kosea, ‘Setene vuvunemoike au loviama.’Isi kateai Munanave Tumu ke ivi mai aiohavoge Dilavau bae vaveveve toela keulihalivebene.”


text:
Ata degomoleau loui avoe, “Iesu keu munanae toelae vuvunemoike au vaveve kateale vama.”Kateike vage Iesuu abuho hoto ke lounu.


text:
Kateisege Iesu neinau hohuvuiabehi lohoale keau heie lavisi uito avuho hoto hanavoi isiviale elehai.


text:
Ige ata moagaeau Iesu evilikahavoale keau namihai avoe, “A neinau a hohuvuhilohoale heie ui a elehaho hoto hanavolu.”


text:
Vani mole Iesuu tota halei Galili esagae ata haiveho tinu. Keve tige ata moagaeau avuluvutatiale mai evilikahavoge au vanagi mai e golomo meamoi avuemougulamosege ata keau milieusegeau haivenu.


text:
Isege benahateau munemunemovatauuoholiale kemo keiolahai neniaiulioholige alumuiabeau heie dobai tioholilu.


text:
Isege degomoleau vatae duamo keiohovoale keauulisibailahalu. Ige benahateau bailahale moagataho. Isege benahateau bailahale moaga. Isege benahateau bailahale moaga vesitehame.”


text:
Iniale gabie Iesuu au ehuvelausegeesemuve tuelo (12) keau esemuve degomolehi avue lohoale belahai avoe, “Osialemoike a vani bahata dovudovue hotomo no haivema.”


text:
Ige Iesuu namigevei avoe, “Di loumalekemo di isiviale Dilavau au matamae dogae vamale ke hilokave. Isito ata benahateau evieviholimale kebiaho di dovudovue hoto louge abu bae evisi lulelelahalivebene.


text:
Kosealemo keau di vaveve niavoito neniai kemo luleleholilu. Isi vani bahata di hoto evisito ke hilokaholilu. Isito mesoho keau neniai luleleai hilokavatege Dilavau vaveveabe toelaulihanu.”


text:
Iesuu tota au esemu namigevei avoe, “Lana dovudovue hoto ke humahahilokaholiliege bae oleve kateai dovudovue hoto degomole hilokai.


text:
I benahateau humahamo keiolahale keau ata degomole nahate. Ata keabuna hotoe dua ke evisege Setenena lohoniegeuvuiabemo hotoe dua ke aiohavogei.


text:
Isege i benahateau munemunemokeiolahale keau ata degomoleau Dilava hoto evisi solekai vahaehomo male ke nahate.


text:
Isege i benahateau adu bekate uvue keiolahale keau ata degomole nahate. Ata keau hotoe dua ke evisito vani mole abu vatae vaveve huhulahai kunaita huhulahage vaveve katealeu hotoe dua bamuge evieviabeu negoholinu.


text:
Isege i benahateau vatae duamo keiohovoale keau ata degomoleau hotoe dua evisi ehovai vamale ke nahate. Ige hotoe dua kemo degomolebia evieviu balugataho. Isege degomoleau baluga. Isege degomoleau baluga vesitehame.”


text:
Iesuu tota abuho loui avoe, “Nahiabuna vali lameba mahoi mai mauauvumomavoi mesoho mai ladevemale betie valae mavoi. Ba, nahiabuna lameba hanei mai ehanumageataeabuna atagavemo ui.


text:
Di hoto louale ke ihuu koseanu. Ataeabuna abu vaveve vai mahogovage Dilavana bae vaveveabe ke maiumidamo mamoge ataeabuna ke elehai hilokai. Isi vani kela atae vaveve bahatana Dilava atagamo bae velehovoiumidamo ui.


text:
Kateaito tota namigevei avoe, “Di laheho louale ke evisi vave. Lana ke evisi ehovaliege di hotomo lulelebalugave.


text:
Olena di hotomo luleleage Dilavana lulelebaluga omisi. Isito ata olena au luleleunahamo hoto ke evisito keho isiviholige Dilavana avuemo luleleve ke mai evihai.”


text:
Iesuu tota loui avoe, “Ataeau Dilava adae vuvunemouvevekena koseai. Ata moleu bulue tiale konee i hatuale ke nahate.


text:
Keu hatuito tisege vavimo kone keau vakiaiulilu. Malaha keu koneu oleve kateai vakiale ke vaveve hilokaholinu.


text:
Isito vatae onobenobe duamoike kone keau vakiaiulilu. Keauulisihumulahai bailahage nigiabe keau gililahage malaha kena au siga mai tai kone kebia dakoevei.”


text:
Iesuu tota belagevei avoe, “Ataeau Dilava adae vuvunemouvevekemo dana dovudovue hoto vade louge lana kemo lulelelahave.


text:
Di louge evive. Ataeau Dilava adae vuvunemouvevekeu masitae i ke nahate. Masita keu ie esehame seleve.


text:
Isito ataeabuna ke sesiage aunaulisibalugageuguiabuna loholiege idi ke adamo hasolahai. Iale ataeau Dilava adae vuvunemoui moagatahoai ue dua vaveve keu kateanu.”


text:
Auna dovudovue hotounahamo ata kebia haivegei. Isito auna au esemuhi abuhuvelauniege dovudovue hotoe ihu bahata loui haivegei.


text:
Kateige esemuiabeau ata ioveito bouti nehe Iesuu avuemo lamisi ata haivemale ke mai bouti degomole halevei tilu.


text:
Tilialeau vaki mole velehovoholisege humahatavae hanunu balugauutuige eu boutiabeuvumolavuge boutiabeuuhutegemutuanu.


text:
Kateige esemuiabeau ke elehai tiliale Iesuu subutabilamo lahale ke etuvai loui avoe, “No haivemale ata, hovelahanela. Ana no e vahamo timale konike elehaholisime lahama.”


text:
Ige Iesuu hovelahai hanunutaeta hotogevei loui avoe, “Halevai tobekave.”Kateige keau hotove evige hanunu keuuoholige eu tota tolemanu.


text:
Isito esemuiabekeau vabulahalelua hotove ibina vaholisito moleho loui avoe, “Malaha oletealeike ko. Kou hanunutaeta hotogevege abu hotove evisi isivive valu.”


text:
Munanae toelau avuemo uale kemo ataeau evudei seimitaumuvai isiviale mai omo kouai. Isito kena vani moaga seimi ke bukiaihatui lohoi alue vutae tigei. Kateige ataeau evudeiumuvaveve keu anekianu.


text:
Vata bige Iesuu tilogote kemo munanae toela ke namihai avoe, “Malaha ke halei tenela.”Kateai louge tilogote malaha keu loui avoe, “Iesu, otogoeumale Kosive ke mo, osiohoike a dae lohonu. Dilava ivimo di a imihama. Ainaho di aiohavolive.”


text:
Ige Iesuu belahai avoe, “A ivilike ole.”Ige au loui avoe, “Di ivilike Moaga. Kosealemo noeau moaga.”


text:
Kateaito elehasege ovo degomoleau tanae lovi isi olahama. Ige munanae toela keau malaha kemoualeau Iesu namihai avoe, “No hanavege no tai ovo kebia uvue deluhovoi.”


text:
Kateige Iesuu munanae toela kebia nunuvegekebiau tiale ovo kebiamo deluhovolu. Ige ovo bahata tu taoseni (2,000) keau detuluvisitialeau seika vuvegevei tabu balugamobiloluvisie isi haluvilu.


text:
Ige ovo nibievemale keau detuluvisitialeau humahatavae ata namigevei tialeau oe ata bahata namigevelu. Ige ata bahata kebiau lohoi tiale isiviai vaveve ke elehai.


text:
Keau lohoaleau munanae toelaeau malaha nehemo holoeavoale ke elehage keu ogoe dua vai tilogoholisito momoleai tobekaiugulamoi ua. Ige ata kebiau malaha ke elehai vabulahalu.


text:
Kateige Iesuu keluai avuho loui avoe, “Talive Dilavau ahouvuaia hoesehavoale ke loui a oe ata bahata namigevenela.”


text:
Ige malaha keu halei tiale Dekabolisi matama keve Iesuu avuemo vale ke loui ata bahata namigevenu. Ige keau ke evisi vikolahalu.


text:
Isi namihai avoe, “Di mau vavahaniale hatima. Iale loholive a ada mai golovemo mamoge au hovelahai mauliai.”


text:
Tisege keate moleu vavahanie toela male keu lohoale Iesu ogola holinu. Vavahanive keu koseanu. Vagana tuelo (12) keuvumotahoe toelauuvuvemolohoma.


text:
Medikolo moagaeau ke elehai mulamula omisito keau keate ke hoesehavoholilu. Keu kebiamo moni baluga hatugetovavahanive keu sohu avuemo ui balugai tima.


text:
Kateai Iesu ogola holige solekavesite tahoe toelau avuemouoholinu. Ige keate ke biageu auuvumohuhuige vavahaniveuuoholinu.


text:
Ige solekavesite Iesu biageu hilokage ata hoesegevemale vuvunekeu ata molemo tinu. Ige au hoilahai niai loui avoe, “Oleike di ogola holinu.”


text:
Ige esemuiabeau namihai avoe, “Ana ata moagaeau aluvutalohoale konike a elehaholisi loui kosea, ‘Oleu di ogola holinu.’”


text:
Ige keate keu avuemo ono vadeu vale ke huhuaivabuai teteai avue lohoale vudivemo au kome bokoai vata bisi au deiada bahata loui Iesu namihanu.


text:
Ige Iesuu avuho loui avoe, “Di ma, a a uvu bahata mai daemo mamoike vage vavahani keu aemouoholinu. Iale vahaehomo tenela.”


text:
Iesuu keate keti kateisege ata degomoleau Diailosi oe uale keau lohoale Diailosi namihai avoe, “A mau aike hatiale ainaho kosive keho louge au loholive.”


text:
Kateai louge Iesuu hotoeabe ke evisito Diailosi namihai avoe, “Ainaho vabualive. Isito a uvu mai daemo mamonela.”


text:
Kateaito ata namigevei avoe, “La bahataeauusegeto Bita Diemisi isime hohove Dioni kebiaunahaeau daluvutalohoi.”


text:
Kateai kebiaunahahi tiale keau malaha nehe ke oe velehovoi evisege ata moagaeau o kemo ninalahai kekolahama.


text:
Ige Iesuu o ke vahae deluai tai namigevei avoe, “Osiohoike la ninalahai kekolahama. Ma keu hatioholinu. Isito lahaike au ke vanu.”


text:
Ige abu ke evisi bituhavoi hehavolu. Ige Iesuu kebia bahata nunuvegeabu heie tisege ma ke mamata neinaveta holoevei au esemuta holoevei ma keu lahaiumalekeve tilu.


text:
Keve tiale ma ke adala holisi hotovemo namihai loui avoe, “Talita kumi.”Ke ihuu koseanu. Mabia, hovelahanela.


text:
Ige ma keu solekavesite hovelahai lamisi oanu. Ige au hatisi hovelahale ke abu elehai vikobe nimole valu. Ma ke vaganau tuelo (12).


text:
Ige Iesuu isuta namigevei avoe, “Lainaho deiada ko loui ata namigevelive.”Kateaito tota namigevei avoe, “Lovi mai omige au isi.”


text:
Iniale bulamoau Diue dubumoata moaga haivema. Ige ata keau hotove kemo viko balugai moleho loui avoe, “Oleveike ata kou hoto ko louale luleleko mai vikoe vaveve vuvuneketa manu.”


text:
Kateai moleho loui avoe, “Ata keu Meli moike. Keu o houmaleataunaha. Diemisi, Diosasi, Diudasiisime Saimoni hohuvuiabeabulikekebia. Iale amakinuvuiabedegomole abulikenahie vigomo ua.”Kateai loui Iesu kabebihavolu.


text:
Ige Iesuu namigevei avoe, “Beloveta ata kena vata moleve tige ataeabuna hotove evisi hoesehavoi. Isito au au o seleve keve tige atave keau bae hotove evisi hoesehavolivebene.”


text:
Kateai loui vikoe vaveve moaga o kemo vaholisito vavahanite degomole kebiamo au ada malei tataeabemo otovege keau momolelahalu.


text:
Isito oeabe ata keau abu uvu mai avuemo mavoholige au kebia elegevei vaveveabe kemo vikoanu. Kateai au o ke halei tiale o degomole kebia haivenu.


text:
Vani mole au au esemu tuelo (12) hohavege abu avue lohoge au munanae toela nunuveveve vuvuneovei abuibuiai hanavenu.


text:
Hanavei abuho loui avoe, “Lainaho busebuse, lovi, moni kateale malelive. Isito la tiliege la tedaevemale bedoia keunahamatageveve.


text:
Isi la tiliege o molemo velehovoge ata keau la hoto evioholisi la malevei o hatueveholige anakaeabemo la veloe gogea ke sesieveve. Ige abuna ke elehai hilokage Dilavana bae kebia aiogevei. Dilavau subuta Sodomata Gomolata aiogeveale ke nahate Dilavana bae gabie vatehani baluga kebia ovei.”


text:
Kateai loui kebia hanavege abu ata haiveho tilu. Haiveho tiale ata haivei loui avoe, “La vaveve toela halevai hoideveve.”


text:
Kateaito munanae toela moaga ataemo nunuvei olive oele malei vavahanite kebia kinamo ehosivage keau momolelahalu.


text:
Gamanie kosive baluga Elodiu Iesu vaveve ke evinu. Kosealemo ataeau Iesu vaveve loui ata haivege Elodi keta ke evinu. Ata degomoleau loui avoe, “Mesoho ata babatisogevemale Dioni keu hatialeu tota hovelahaike vaime vaveve nimolete kateale vama.”


text:
Elodiu hoto kateale louale keu koseanu. Dioniu Elodi namihai loui avoe, “A a hoho Bilibi ke mahina Elodiasi vavolota melameale keu toelanu.”Isi kateai loulagevani mole Elodiu louge abu mai dibulae mavolu.


text:
Dioniu kateai louge Elodiasi keu avuho itumuaiisiviale hamage au hatisi. Isito Elodiu hamaliho isiviholiale kemo hamaveve humahauuoholinu.


text:
Elodiu Dioni vabuhavoi hilokage keu malahae dua. Isime vavevebe toela vaholinu. Keu Dioni hoto keho isiviaito keate ke haleveve hoto ke evisi isiviholinu.


text:
Iale vani mole Elodi uale vani keu lohoge au louge gamani kosive degomole, tuvalie kosive degomole, isi Galili vataeumalekosive degomole keau bahata Elodi oe lovi iliho loholu. Kemoike keate nehe keu bae Dioni hamaveve humahake davalianu.


text:
Iniale lovi imale keve Elodiasi mau havuai Elodita kosive nehe kebiata malevei vahaehotievege Elodiu ke elehai ma ke namihai avoe, “A isivi louge dana a isivi ke vai.”


text:
Kateai Dilava ivimo menakai loui avoe, “Di vata di kunai keau baluga. Iale a onoleho isiviai di namihage dana a isivi ke vai.”


text:
Kateige ma keu lohoi tiale au neina namihai avoe, “Amia, dana ono vade igaeho kosive ke imihage au daoi.”Ige neinaveu loui avoe, “Namihage au ata babatisogevemale Dioni ke kina heisi etulei mai aoi.”


text:
Kateige ma keu solekai tota lohoi kosive ke namihai avoe, “Di isiviale aike ata babatisogevemale Dioni ke eno heisi etulei kinave mai melegimo mamoi mai daonela.”


text:
Ige kosive keu uvu balugai isiviholinu katealiho. Isito au lovi iho lohoale kebia nimo au ono vade ma keho valiho Dilava ivimo menakale kemo ke haleveve keu avuemo anekianu.


text:
Katealemo kosive keu au tuvalie malaha mole hanavoi loui avoe, “Talive ata babatisogevemale Dioni ke eno heisi etulei kinave mai lohonela.”Kateige au halei dibulae tiale enove heisi etulei kinave mai melegimo mamoi mai lohoale ma ke omige au mai au neina ominu.


text:
Vani mole Iesuu au abostolo nehe abuibuiai hanaveale keau tota hoidevei lohoale Iesuluvutabeleavoi abu ono vade vamale ke loui Iesu namihama.


text:
Kateisege ata moagaeau Iesue tai lohoma. Kateige Iesuu au esemuhi lovi iveve keu anekianu. Ige au au esemu namigevei avoe, “Lohoge nahi nahiunahatai ataeauuvesiteve sibeleai.”


text:
Sibeleaho tige ata moaga keau ke elehai matama ke halevai solekai bibuluvisiheila tialeau Iesuu au esemuhi tiale matama keve velehovolu.


text:
Ige Iesuu boutimodobai ata kebia elegevei abuho uvu baluganu. Kosealemo ata kebiau mamoe nahate. Ige nalievemale atauuoholinu. Kateige au hoto nimolete moaga loui haivenu.


text:
Haivelage vau gutuige esemuiabeau lohoale avuho loui avoe, “Loviuuvesiteike ko. Vau loalelua ata kobia hanavege abu abu oe tai abu iveve kaovai.”


text:
Ige Iesu namigevei avoe, “La biaeau lovi ovege abu isi.”Ige abu namihai avoe, “Noeabuna oleve kateai moni baluga malei ata moaga kobiaho lovi voievei.”


text:
Ige Iesuu belagevei avoe, “Bato tai elehave. Lana lovibe malei lohoholilu.”Ige abu tiale lovi kaovai tota lohoale Iesu namihai avoe, “Valava ada mole isi huena abuitaunahahame.”


text:
Kateige Iesuu namigevei avoe, “Ata kebia namigevege abu mole tasalievei igaegaeai boboe golomougulelevai.”Kateai louge abu tiale ata kebiaho louge abu igaegaeaiugulelevai lotilu.


text:
Ige Iesuu valavata huenata malei otogoe niai au Mama imihaito valavata huenata vakoanata malei au esemu ovege abu igaegaeai ata kebia ovei lotilu.


text:
Iesuu lovi ovegeuoholige au esemu namigevei avoe, “Boutimobiloluvisie houi vaki mole Betesaida keve tisege di ata kobia hanavege abu tisegeto di bae lohoi.”


text:
Tana keve lamisi au esemu elegevesege hebulu balugauutuige keau solekai tioholilu. Iniale vae alamo Iesuu lohoi e golola lamisi abue tiale isiviai boutiabe ke evihai tai.


text:
Kateai louito boutimobiloisege hebulu keu tolemanu. Ige esemuiabekeau ke elehai vikolahalu. Kosealemo Iesuu valava ada mole kemo vuvunevaveve vale ke elehaito kemo luleleholilu.


text:
Isi kateai bibuluvisitiale o bahatae velehovoi Iesuu lohoale ke deiada loui ata bahata namigevege abu vavahanite malei avue loholu.


text:
Ige Iesuu oleve keve tige abu vavahanitebia malevei avue lohoi isiviale abu ogove iviunahala holisi momoleai. Kateige olemeau ogove ivila holiale keau momolelahalu.


text:
Vani mole Balisia ata isi Diue menaka loui haivemale keau Dielusalemamo lohoale Iesu mai evilikahavolu.


text:
Diue vaveve keu koseanu. Abuna vasohuta abu buluvevaveve ke vai abu ada totoaito bae gabie lovi igei. Isi abuna maketie tiliege lovi voilahai loholiege abu ada totoaito bae lovi ke igei. Isi abu buluvevaveve degomole koseale vagei. Abuna melegi, kabusi, sosibani kebia vavivuiabeau subutatotoimale ke nahate totolahaito bae abuemo lovi igei. Vaveve katealeu Balisia ataemo negoai tima.


text:
Katealemo Balisia ata isi Diue menaka loui haivemale keau Iesu belahai avoe, “Osialemoike a esemu kebiau nahie buluvekebia menaka ehovaholisi abu ada totoholisito lovi ilu.”


text:
Ige Iesuu namigevei avoe, “Beloveta mole Aisaiau subuta Dilavau la loboe vaveve louale koike au namihage hisalianu. Au loui avoe,<br/>‘Ata kobiau abu aiunahamo di hoesehavoma.<br/>Isitouvuiabekeu vatae vaveveunahahuhuevema.


text:
Keau di hoesehavomale ke ihuuuoholinu.<br/>Kosealemo keau atae menaka loui ata haivei loui kosea,<br/>Menaka kou Dilava menakaike.<br/>Isito abu haivemale keu Dilava menaka holioholinu.’”


text:
Moseseu Dilava menaka loui ata haivei avoe, ‘La mamuvu la neinuvu kebia hoto evisi hoesegeveve.’Isi tota haivei avoe, ‘Oleuoleuabu mamuvu neinuvu kebia aiogevei hotoe toela abuho louale kebia abuna havege haluvisi.’


text:
Isito la loboe vaveve koseale loui ata haivei kosea, ‘La mamuvu la neinuvu kebia la onobenobe oveho isiviholiliege kebiaho loui kosea, Di ke mai Dilava omialemo di bae ke mai laovelivebene.’


text:
La vaveve kateale vamalemo Dilava menaka kabebihavoi la menakate ehovei ata haivema. Isi vaveve degomole kateale vama.”


text:
Ataeau lovi onole imale keu abuemo toela holioholinu. Isito abu vaveve toela onole huhulahai vamale keu abuemo toelanu.


text:
Ige au namigevei avoe, “Lana lata di louale kemo luleleholilu. Nahi onole imale keu Dilava nimo toela holioholinu.


text:
Kosealemo nahi lovi imale keu bae nahie uvue talivebene. Isito auna nahie gogoe taitouoholisi.”Hoto kateale loualemo nahi hilokage lovi bahata keau duave.


text:
Vaveve toela kosealeike ataeuvumolohoge abu vama. Abuna vaveve toela huhulahaliege teibae vaveve vai mole vavogevei mole havei mole keatehi ladevei mole kunaiho isivi balugai mole lobogevei mole maina mai isi kokoluguai Dilava ivi aiohavoi vaveve toela degomole vagei.


text:
Iesuu kateai louito vata ke halei o mole baluga Taeae tinu. Tiale o molemo deluai isiviholiale ataeau au lohoale ke hilokaliho. Isito ataeau au lohoale ke hilokai avue loholu.


text:
Isi kateisege ma molemo munanae toelau holomale ke neinau Iesuu lohoale ke hoto evisi lohoaleu vudivemo kome bokoai vata binu.


text:
Keate keu Diue ata holioholinu. Keu Sulovenisia vatamo lohonu. Iale keu lohoaleu Iesu namihai avoe, “Ana valive di maemo munanae toela nunuvai.”


text:
Ige Iesuu namihai avoe, “A Diue ata holialebene di bae a tedahoi. Isito di a tedahoge di Diue ata tedaeveho lohoale kebiabuna osioi. Iale dana vasohuta kebia tedaevei.”


text:
Ige keate keu namihai avoe, “Kosive, a hoto keu seleve. Isito ana vali di isivihame igae komo di tedahoito bae a ata seleve kebia vani bahata tedaevegei.”


text:
Ige Iesuu keate ke namihai avoe, “A hoto kateale loualemo oe talive a ma elehanela. Munanae toelau a ma halenu.”


text:
Iesuu kateaito o ke halei o mole Saidoni kela velemai tialeu Galili vata kela velemai tialeu Dekabolisie velemanu.


text:
Keve velemasege o ke biaeau malaha moleuuvuteholisi golemate holiale ke melavei lohoale Iesue velehovoi isiviale Iesuu au ada mai avuemo mamoge au momoleai.


text:
Ige Iesuu malaha ke melamei ata kebia halevei tiale abu lilikateve au adae viso malei malaha ke golemamo otoveito au adamo vioai vio ke mai malaha ke neme levenu.


text:
Ige Iesuu tota malaha keti hoidevei lohoale ata kebia bahata namigevei loui avoe, “Lainaho vaveve ko loui ata namigevegei.”Isito ataeau hotove ke evioholisi ata namigevege abu evilu.


text:
Kateige Iesu deiada ke evialeau vaveveve kemo vikolahai loui avoe, “Malaha keu vaveve bahata vamale keu duaveunaha. Keu golemate isiuvutekebia hoesegevege abu hoto evisi hotolahama.”


text:
Vani mole Iesuu ata moaga haivelage abu lovi iveve keuuoholinu. Ige Iesuu au esemu namigevei avoe, “Ata kobiau daluvutavanie ni abuita igaetamo ui lovibe ioholige di abuhouvuanu.


text:
Dana lovi oveholisito hanavege abu tiliege degomole abuna vaeho humahatavae nibedai. Kosealemo degomoleau o haeavamolemo loholu.”


text:
Kateige esemuiabeau namihai avoe, “Loviuuvesiteveike nahi uale ko. Iale noeabuna oleve lovi malei ata moaga kobia ovei.”


text:
Ige Iesuu namigevei avoe, “Lana lovibe malei lohoholilu.”Ige abu namihai avoe, “Ba, no valava seveni (7) malei loholu.”


text:
Kateige au ata kebia namigevege abu vatamougulelevai lotilu. Isito valava seveni (7) malei hoesehavoito vakoai au esemu ovege abu malei ata kebia ovei lotilu.


text:
Isi huena degomolehame kebiata malei hoesehavoi vakoai au esemu ovege abu tota malei ata kebia ovei lotilu.


text:
Ige esemuiabeau lovie sigu ke malei basiketi sevenimo (7)udagetobaloholu. Kateigeto Iesuu ata kebia hanaveito au esemuhi bouti mai Dalamanuta vatae tilu.


text:
Abu tiale keve velehovoge Balisia ataeau Iesue lohoale lobohavoi avoe, “Ana valive vikoe vaveve vage no ke elehai hilokage a keu Dilavaemo lohonu.”


text:
Ige Iesuu kabebiabe vai abuho loui avoe, “Novae ata la koeau osiohoike vikoe vaveveho di belahama. Seleveta di la namigevege evive. Di bae vikoe vavevebe laheho valivebene.”


text:
Tiale au esemuho loui avoe, “Lainaho Balisia isi Elodi ata kebia valava ilive. Isito kebiamo la ebika nenigeveve.”Kateige esemuiabeau moleho loui avoe, “Mesoho nahi valava malei lohoholilike vage au nahiho hoto ke lounu.”Kosealemoike abu hoto ke loulu. Abu abu iveve valava moaga malei lohoholisito valava igaehame mai loholu.


text:
Iale abu abu moleteho loumaleke Iesuu hilokai abuho loui avoe, “La osiohoike valava malei lohoholiale kemo hoto louma. La uvuu tololahalemo lana di louale kemo luleleholilu.


text:
La huhuige di ke valemo lovie sigu vaesuteaubasiketimo ililoholu.”Ige abu avuho loui avoe, “Basiketi bahata tuelo (12).”


text:
Ige au tota emo loui avoe, “Di valava seveni (7) vakoai ata voa taoseni (4,000) ovegeuniabeu haniale ke la huhuige lovie sigu vaesuteaubasiketimo ililoholu.”Ige abu avuho loui avoe, “Basiketi bahata seveni (7).”


text:
Abu lohoale Betesaidae velehovoge ata degomoleau malaha mole ni kedute melavei Iesue loholu. Lohoaleau Iesu belahai isiviale au malaha ke ni levege au duaveai.


text:
Kateige Iesuu malaha ke adala holisi melamei o iae tiale au adamo vioaito malaha ke ni levei belahai avoe, “Ana elehanu.”


text:
Ige malaha keu niai loui avoe, “Ito, di niai ata elegevenu. Isito ata keau oai tioholige di kebia elegevei huhuaikosea, Mesoho idiabulike.”


text:
Malaha keu neniai nioholige Iesuu tota nive levege niveu duave seleveage au neniai ata elegevei lotinu.


text:
Iesuu kateaito au esemuhi halevai Sesalia Bilibai o ke vavae o degomoleve tilu. Tialeau humahatavae Iesuu au esemu belagevei avoe, “Ataeau huhuige dau ole.”


text:
Ige abu namihai avoe, “Ata degomoleau a mai loui avoe, ‘Ata babatisogevemale Dioni keike ke.’Isege degomoleau a mai loui avoe, ‘Ilaidiaike ke.’Isege degomoleau a mai loui avoe, ‘Beloveta moleike ke.’”


text:
Ige Iesuu tota au esemu belagevei avoe, “Isege laeau huhuige dau ole.”Ige Bitau loui avoe, “A keu Keliso. Dilavau a hanavoale ke alike.”


text:
Isi humahatava ke igaeve au esemu haivei loui avoe, “Atae Esena bae vatetumu baluga malei. Oe kosivea, dubu nalimale kosivea, isime Diue menaka loui haivemale keabuna bae kabebihavoi hamage auna hatisito vanie ni abuita igaetaeauuoholisege auna tota hovelahai.”


text:
Au abuho au hativeve deiada ke loui daiage Bitau melamei abu lilikateve tai avuho loui avoe, “Hoto kateale lou hale.”


text:
Ige Iesuu au esemu degomole niavei Bitaho loui avoe, “Setene, di haliohatunela. A huhuale keu Dilavaemo lohoholisito ataemo lohonu.”


text:
Kateai louito au esemuta ata moaga kebiata hohavege abu abue lohoge au namigevei avoe, “Oleu daiti tiho vaniege au lako au isivi va halei au vatehani maleveve ke huhu haleito di ehomai.


text:
Iale olena au ebikaunahahuhuaniege au baeukolikoli malivebene. Isito olena au ebika huhuoholisito di ivita di hototamo vatehani malei hatiniege aunaukolikoli mai.


text:
Olena vatae onobenobemo kunaite holisito Dilavamo au uvu mamoholisito hatiniege auna oleve kateaiukolikoli mai.


text:
Ataeau novae vani komo Dilava halevai vatae isivi vamale kemo oleuoleudi mati vai di hoto loulihoisiviholige dana bae di lohomale kela di Mamae ataga anelu tumuteatagamo lohoniege data kebia matigevei.”


text:
Iesuu tota namigevei avoe, “Seleveta, di la namigevema. La degomoleau kove uale keau bae haluvilivebene. Isito ataeau Dilava adae vuvunemouveveke vuvuneelehaito bae haluvisi.”


text:
Kateai louniale vanie ni sigisiu (6)uoholisege au Bita, Diemisi, isi Dioni holoevei abuhi tana mole balugae tilu. Tiale keve velehovoi elehasege Iesu vavae elehilehiu nimoleanu.


text:
Ige Bitau Iesuho loui avoe, “Kosive, hoeseike no vai kove loholu. Iale noeabuna la nenita oe ese abuita igaeta houevei. Ilive elike moleu aho. Moleu Moseseho. Isege moleu Ilaidiaho.”


text:
Kateisege goeu lohoi kebia bamuevesege hoto moleu goe keuvumoloui avoe, “Di uvue moike ke. Iale hotove evive.”


text:
Kateaito hevaluvisilohosege Iesuu au esemu namigevei avoe, “Lainaho la ono vade elehale ke loui ata haivegelive. Ilage Atae Eseu hatisi tota hovelahageto bae loui ata haiveve.”


text:
Kateige esemuiabeau hotove evisito abu moletehi Iesuu hatisi hovelahaveve ke ihu hilokaholisi molemo kaovama.


text:
Isi tota Iesu belahai avoe, “Osiohoike Diue menaka loui haivemale keau loui avoe, ‘Ilaidiana vasohuta lohosegeto Atae Esena bae gabie lohoi.’”


text:
Ige Iesuu abuho loui avoe, “Seleveta Ilaidiana vasohuta lohoi humahave loisi ata bahata namigevege abuna abu vaveve bahata hoesegevei. Isito di la namigevege evive. Ilaidiau subutalohoge ataeau Bukae Hotou louale ke nahate vai abu isivi avuemo vai aiohavolu.”


text:
Kateai hevaluvisilohoaleau abu esemu degomolebiamo velehovoi elehasege ata moagaeau igaetolahaime uma. Ata keauumalekeve Diue menaka loui haivemale keau Iesu esemu degomolehi moleho louma.


text:
Kateisege malaha moleu ata kebiahi uale keu Iesu namihai avoe, “No haivemale ata, munanae toelau di moemo holomageuvuteholialeike di mai ae lohonu.


text:
Munanae toela kena vani degomole aiohavoge auna vatamo dobage aivemo sabana lohoge auna au aie luhumohedimai kibioholisi ugei. Di vasohuta mai a esemue lohonu. Isito keau munanae toela ke nunuvaholilu.”


text:
Kateige Iesuu au esemu namigevei avoe, “Evieviholimale ataea, la huhuige dana vali vani moaga lahehi ui laheho loviai. La katealemo mo ke mai dae lohove.”


text:
Kateige keau mo ke mai lohoge munanae toelau Iesu elehai mo ke aiohavo seleveai mai vatamo mamoge tobilakage aivemo sabau lohonu.


text:
Ige Iesuu mamave belahai avoe, “A mo kou vaesuvelaike au vaveve koseale vanu.”Ige mamaveu loui avoe, “Eseesemoike au ke vai lohonu.


text:
Vani moaga munanae toela keu isiviale au hatisi. Kateaime mai venemo mihatui emo mihatuma. Ialelua a huhuige ana vali nohehouvuaino tedaevei.”


text:
Kateige Iesuu avuho loui avoe, “Osiohoike a daho loui kosea, ‘A huhuige ana vali no tedaevei.’Ana a uvu mai daemo mamoi onoleho di imihage dana ke vai.”


text:
Kateige mamaveu loui avoe, “Evievi daemo uale keu baluga holioholinu. Iale di evievi ke mai balugatinela.”


text:
Kateisege ata moaga keau Iesu mai evilikahavoi isiviale elehai. Ige Iesuu munanae toela keho loui avoe, “A mo ke mai aiohavoge au hotoholisi evioholimalemo di a namihalelua mo kemo soai ti seleveanela.”


text:
Kateai louge munanae toela keu mo ke haleho kekoai mai vatamo mamoge ataeau elehai loui avoe, “Mo keu hatinu.”Kateaito halei soai tinu.


text:
Iniale Iesu igaeu oe uvueusegeesemuiabeau belahai avoe, “Osiohoike no mo kemo munanae toela ke nunuvaveve keu noemo anekianu.”


text:
Ige Iesuu namigevei avoe, “Onobeu bae munanae toela kateale nunuvelivebene. Isito lovi ioholisito guliguliunahamo lana munanae toela kateale nunuvei.”


text:
Kosealemo au isiviale au hativeve ke deiada loui au esemu haivei. Kateai namigevei avoe, “Ataeabuna Atae Ese mai ata degomole ovege abuna hamage auna hatiniege vanie ni abuita igaetaeauuoholisege auna tota hovelahai.”


text:
Kateige abu Iesu hoto ke evisi avuemo luleleholisi isiviale belahai. Isito vabulahalemo belahaholilu.


text:
Katelahai loholiale Kabenumue velehovolu. Keve velehovoi oe uvue tige Iesuu au esemu belagevei avoe, “Hoto vadeike la nova humahatavae loui lohoma.”


text:
Kateige keau humahatavae oleu abuemo kosive baluga holiveve ke loui lohoalemo vabuhavoi hotove ibina louholilu.


text:
Ige Iesuuugulamoi au esemu bahata namigevei avoe, “Oleu isiviai kosive baluga holiho vaniege au ebika etolemai au haokuvu huhueveito bae gabie au ebika huhuai.”


text:
Kateai louito eseese mole mai vudiabemo mamoito mai evudei abuho loui avoe, “Olena di ivimo eseese ko nahate mai o hatui hoesehavoniege daike au ke hoesehavonu. Isi olena di mai o hatui hoesehavoniege di hanavoale ketaike au ke mai hoesehavonu.”


text:
Ige esemuve mole Dioniu namihai avoe, “No haivemale ata, no malaha mole elehasege keu a ivimo ataemo munanae toela munuvema. Nunuvegeno isiviale keluige au halei. Kosealemo keu nohehi a ehomaholinu.”


text:
Ige Iesuu au esemu bahata namigevei avoe, “Ata oleu di ivimo vikoe vaveve vage lainaho keluagei. Kosealemo ata keu di ivimoike au ke valemo au bae di ivi aiohavolivebene.


text:
Seleveta di la namigevema. La di esemu holiale kemo oleuoleula tedaevei e hai laoveale kena bae au ibina mai.”


text:
Iale ke nahate la adau vaveve toela vage ke heisi etuleve. La ada igae keta otogoe tiale keta duave. Isito la ada keu vaveve toela vai la malevei veneu hodovavesite keve otoveale keu toelanu. Veneu hodovavesite keu hatihatie matama.


text:
Isi la velou vaveve toela vage ke heisi etuleve. La velo igae keta otogoe tiale keta duave. Isito la velo keu vaveve toela vai la malevei veneu hodovavesite keve otoveale keu toelanu. Veneu hodovavesite keu hatihatie matama.


text:
Isi la niu vaveve toela elehai vage ke ekosihai mihatuve. La ni igae keta Dilava matamae dogae tiale keta duave. Isito la ni keu vaveve toela vai la malevei veneu hodovavesite keve otoveale keu toelanu. Veneu hodovavesite keu hatihatie matama.


text:
“Madea keu duave. Isito auna toelai heholiniege auna oleve kateai bae tota heai. Iale madea keu vene nahate. Dilavana bae veneta atae vaveve kaovai hilokage oleme vaveveau duaveasege oleme vaveveau toelalu. Katealemo madea vaveve ke nahate vai mole hoesegeveve.”


text:
Iesuu kateaito ata kebia halevei Diudia vatae velemai Diodani e ke houi vaki moleve tinu. Keve tige tota ata moagaeau avue lohoge au au vamale ke nahate vai haivenu.


text:
Ige Balisia ataeau lohoale Iesu lobohavoho belahai avoe, “A huhuige malaha moleu au mahina halege kena menaka egumanu. Emena.”


text:
Ige abu namihai avoe, “Mosese menakau loui avoe, ‘Malaha oleu au mahina haleho vaniege vasohuta au mahina haleveve beiba hisaliaito bae keate ke halei.’”


text:
Ige Iesuu tota namigevei avoe, “Dilava menaka ehovaveve kemo la uvuu toloike vage Moseseu mahina haleveve humahake alavonu.


text:
Isito vasohuta Dilavau vata vai otogo vale vani kela Dilavau malaha vai keateta vanu. Katealemo mo molena mahinaniege au mamata au neinata halevei au mahinati igaetoai ui.


text:
Dilavaike mahinuvuale kebia malevei igaetoige abu mole holoevei igaetoalu. Katealemo atabe lako kebia tasalievelive.”


text:
Kateai louniale halei oe uvue tige esemuiabeau avue tiale au hoto louale kemo luleleholisi belahalu.


text:
Ige Iesuu namigevei avoe, “Malaha oleu au mahina halei keate mole melameniege au keate ke vavamo vavoloike au ke vanu.


text:
Ige ke nahate mesoho keate moleu au kolia halei malaha mole melameniege au kolia ke vavamo vavoloike au ke vanu.”


text:
Vani mole ata degomoleau abu ese malei Iesue lohoi isiviale au levevei hoesegevei. Isito Iesu esemuiau kebia iovei avoe, “Halevai teve.”


text:
Ige Iesuu ke elehai itumuaiau esemuho loui avoe, “Lainaho eseese keluevelive. Isege abu dae lohoi. Kosealemo eseese kebiauvunahate vamale keabuna Dilava adae vuvunemoui.


text:
Seleveta di la namigevema. Oleuoleueseese kobiauvunahate vaholiliege abu bae Dilava adae vuvunemoulivebene.”


text:
Iesuu kateaito halevei tiho vasege malaha moleu bibuai lohoaleu vudivemo kome bokoai vata bisi belahai avoe, “No haivemale atae dua, dana ono vade igae vaiukolikoli mai.”


text:
Ige Iesuu namihai avoe, “Osiohoike a dahoe loui kosea, ‘Atae dua.’Atabeu duave holioholinu. Isito Dilava igaeu duave.


text:
A menaka koseale hilokaevenu. ‘Ainaho ata havegelive. Ainaho mole keatehi ladevegelive. Ainaho mole vavogevelive. Ainaho mole lobogevelive. Ainaho molemo loboe vaveve vagelive. Isi a mamata a neinatae hoto evisi hoesegevenela.’”


text:
Kateai louge Iesuu avuho isiviai niavai loui avoe, “A a louale ke bahata vanu. Isito a vaveve ko igae vaholiale talive vai a kunai ke bahata malei voiai ibinave malei kunaiholimale kebia oveito lohoi di ehomanela. Ilive elike otogoe ibinae dua manela.”


text:
Kateige Iesuu au esemu niavei lotai abuho loui avoe, “Kunaite keau otogoe tiveve keu tolo seleveanu.”


text:
Ige esemuiabeau vikolahage au tota namigevei avoe, “Di esemuia, olemeau kunai huhu balugamale keau otogoe tiveve keu tolo seleveanu.


text:
Ovo kamela keu nilae vahamo tiveve keu anekianu. Iale ke nahate kunaite keu otogoe tiveve keu anekianu.”


text:
Ige esemuiabeau hotove ke evisi viko balugai moleho loui avoe, “Kunaite keabuna otogoe tioholige oleme igae abuna otogoe tai.”


text:
Kateai louge Iesuu niavei abuho loui avoe, “Kunaite keau otogoe tiveve keu ataemo anekianu. Isito keu Dilavaemo anekiholinu. Nahi hilokage vaveve bahata keau Dilavaemo toloholilu.”


text:
Ige Iesuu abuho loui avoe, “Seleveta di la namigevema. Oleuoleudi ivimo di hoto loulihoabu o, abu mohoho mahoho, abu mamuvu neinuvu, abu ese, abu vata halevaliege abuna novae vani komo abu di ivimo halevale kebia bahata malevei tota tatavemo degomoleta malevei. Isi vatehani keta malei. Iliege vanie gabila abunaukolikoli malei.


text:
Isito di louge evive. Novae vani komo ata olemeau atae nimo ivite holiale keabuna bae vanie gabila Dilava nimo ivioholisi. Isege novae vani komo ata olemeau atae nimo ivite holioholiale keabuna bae vanie gabila Dilava nimo ivite holisi.”


text:
Iesuu kateai louito au esemuho uli holisi Dielusalema humahala tisege esemuiabeau ke elehageuvuiabeu kibikibianu. Ige ata degomoleau kebia ehovei lohoale kebiata vabulahalu. Ige Iesuu ke hilokai au esemu tuelo (12) holoevei lilikateve tialeu ono vadeu gabie avuemo lohoveve ke loui haivema.


text:
Isi kateai haivei avoe, “Nahi Dielusalemae timale kove ataeabuna bae Atae Ese mai dubu nalimale kosivea isi Diue menaka loui haivemale kebia ovege abuna hamaveve hoto loui mai Diue ata holioholiale kebia ovege abuna hehavoi avuemo violahai visuhavoi hamage auna hatisi. Iniege vanie ni abuita igaetaeauuoholisege auna hovelahai.”


text:
Iesuu ke lougeuoholige Sebedi mo abuita Diemisi isi Dioni keau Iesu namihai avoe, “No haivemale ata, no isiviale no isivie hoto loui a namihai.”


text:
Ige abu namihai avoe, “No isiviale atagae matama keve no moleu a ada inuteveugulamosege moleu a ada agiteveugulamoi.”


text:
Ige Iesu abuho loui avoe, “La belahale ke la hilokaholilu. Lana valive di vatehani maleveve ke lata malei. Isi di hativeve ke nahate lata vai.”


text:
Ige abu namihai avoe, “Ito, noeabuna nota ke malei.”Ige au namigevei avoe, “Seleveta lana bae di vatehani malei hatiale ke nahate lata maleve.


text:
Isito di la tabagevege la di ada inuteveisi agiteveuguiavoveve ke vuvuneu daemouoholinu. Isito Dilavau oleme tabageveale keabuna bae keveuguiavoi.”


text:
Abuho itumulahage Iesuu au esemu bahata hohavei abuho loui avoe, “La hilokage gamanie kosiveau abu ebika tabagevei isiviale ataeau valaeabemo ui isiviabe vagei.


text:
Isito di isiviholinu la vaveve kateale valiho. La moleu isiviai kosive baluga holiho vaniege au ebika etolemai la mole esemu holisi isivive vai.


text:
Katelahai lohoale keau Dielikoe velehovosege ata moagaeau elegevei abuhi tilu. Tisege Timeasi mo Batimeasi niveu keduale keu humahavavaeugulamoi moniho ata imigevema.


text:
Keveugulamoaleu evige Iesuu humahakela lohoma. Ige au hoai loui avoe, “Deividi mo Iesu, dahoeuvuaidi tedahonela.”


text:
Ige ataeau aiohavoi avuho loui avoe, “Tobekaiunela.”Ige au tota baita hoai loui avoe, “Deividi mo, dahoeuvuaidi tedahonela.”


text:
Ige Iesuu ata namigevei avoe, “Hohavoge au dae lohoi.”Ige abu ni kedute ke hohavoi avuho loui avoe, “Auna nova a hoesehavovevelua momoleai lohonela.”


text:
Ige Iesuu namihai avoe, “A isiviale di ono vade ahoe vai.”Ige au loui avoe, “Kosive, di isiviale di ni hoesehavoge di tota niai.”


text:
Ige Iesuu namihai avoe, “A uvu mai daemo mamoalemo a nina duaveage niai tenela.”Kateige solekavesite malaha ke niu duaveage au niai Iesu ehomai tinu.


text:
Iesuu au esemuhi lohoale tana mole Oliveta keve velehovosege Dielusalemau vuguvuguanu. Tana ke vavae o abuita Betabedi isi Beteni keau ua. Iale o keve Iesuu au esemu abuita hanavei loui avoe, “La tiliege o keve velehovoliege o ke ivie doniki mole doga ataeau avuemouguiavoholiale ke lulehai mai lohove.


text:
Ige mesoho ata moleu la belagevei kosea, ‘La osiohoike ke lulehama.’Ige namihai kosea, ‘Kosiveu avuho isivianu. Iale auna tota hanavoge auna bae lohoi.’”


text:
Kateai louge abu tiale o ke ologomo abu avuemo hote beisi mai hadee tavataumuvaleke elehalu. Elehai ke vavehasege oe ata degomoleau lavisi uale keau ke elehai belagevei avoe, “La osiohoike doniki ke vavehama.”


text:
Ige keau doniki ke mai lohoaleau Iesue velehovoi abu dabae ogo malei doniki ke golomo tedige Iesuu biloai golovemougulamonu.


text:
Ige ata degomoleau abu dabae ogo malei humahala tedisege degomoleau idie ada numutebokoai malei humahala tedisi tilu.


text:
Kateisege ata degomoleau Iesuho uli holisi gabi holiale keau baita holahai loui avoe, “Seloo, kou Dilava ivimo lohoale ko nahi hoesehavoi.


text:
Subutanahie mama baluga Deividiu kosive holisi nahie ata nibieveale ke nahate ata kona kosive holisi nahie nibievei. Iale nahi ivive ebagevai Dilava hoesehavoi.”


text:
Katelahai lousege Iesuu Dielusalema oe velemaito tiale keu Diue dubu baluga ke uvue onobenobe niaveito gutualelua au esemuhi Betenie tilu.


text:
Vaeai haeavamolela idi mole vigiu humuale ke elehai tiale isiviai elehage au baiage au ke bai bukiaiisi. Ke huhuailohoale elehage keu baioholisito numuunahanu. Kosealemo ke baie vaniu lohoholinu.


text:
Ige Iesuu idi keho loui avoe, “Atabeu bae tota a bai ilivebene.”Kateige esemuiabeau hotove ke evilu.


text:
Katelahaito Dielusalemae velehovosege Iesuu halei dubu balugae tiale dubumomaketilahai voivoilahamalebia nunuvenu. Isi moni senisilahamale kebia teibolo ekovehage moniabeu keiolahanu. Isi ugu voiamale kebia batabata ekovehai kebia bahata nunuvenu. Isi ataeau onobenobe malei dubue tai lohomale ke bamunu.


text:
Isi ata haivei avoe, “Dilavau Bukae Hotomo loui avoe, ‘Di isiviale ata bahataeau di o komo guliguliaidi hoesehavogei.’Isito laeau kateholisito vavoloe vaveve avuemo vama.”


text:
Ige dubu nalimale kosivea isi Diue menaka loui haivemale keau ke evisi Iesu hamaveve humahakaovama. Kosealemo ataeau vuvunevehoto ke evisi vikolahale kemoike abu vabulahai isiviai hamai.


text:
Ladeveliale vavita hovedevei Dielusalemae loholiale humahatavae idi nehe vigi ke elehage keu bahata giliai gabianu.


text:
Ige Bitau Iesuu louale ke huhuainamihai avoe, “Kosive, eleha. A idi neheho louale keu giliai gabianu.”


text:
Ige Iesuu abuho loui avoe, “Di louale ko evive. La evievina Dilavaemo uge lana tana moleho loui kosea, ‘Toholahai davalamo tenela.’Isi la louale kemo dolodoloholisito la uvu bahata mai avuemo mavoge la louale kena seleve holisi.


text:
Katealemo di la namigevema. La ono vade loui Dilava imihaliege la uvu bahata mai avuemo mavoge auna la louale ke laovei.


text:
La imihaho valiege vasohuta ata moleu laemo vaveve toela vale ke momahavoito Dilava imihaliege otogoeumalela Mama kena la vaveve toela keulihai.


text:
Isito mesoho ata moleu laemo vaveve toela vale ke la momahavoholige Dilavau bae a toela keulihalivebene.”


text:
Kateaito loholialeau Dielusalemae velehovoge Iesuu halei Diue dubu baluga keve oai tinu. Oai tisege dubu nalimale kosivea, Diue menaka loui haivemalea isi oe kosive keau lohoale Iesu belahai avoe, “Oleike vuvunekateale aoge a vaveve kateale vama.”


text:
Ige Iesuu namigevei avoe, “Di isiviale hoto mole loui la belagevege la ke ihu loui di namihageto di bae oleu vuvunedaoge di avuemo vaveve kateimale vamale ke loui la haivei.


text:
Di isiviale di namihave. Oleike vuvune Dioni omige au ata babatisogevenu. Dilava emena ataeabulikevuvuneomilu.”


text:
Kateai louge abu ke evisi moleho loui avoe “Nahiabuna onole loui namihai. Nahiabuna loui kosea, ‘Dilavaike vuvuneominu.’Ige auna loui kosea, ‘Isito osiohoike la hotove evioholilu.’


text:
Isi mesoho nahiabuna loui kosea, ‘Ataeabulikevuvuneomilu.’Ige keta anekianu. Kosealemo ata bahataeau huhuige Dilavaike vuvune Dioni omige au beloveta holinu.”


text:
Hotoeabe keuuoholige abu Iesu namihai avoe, “No Dioniu olemo vuvunemale ke no hilokaholilu.”Ige Iesuu namigevei avoe, “La katealemo di bae data di ole vuvunemovaveve kateale vale loui la namigevelivebene.”


text:
Iesuu tota dovudovue hoto loui namigevei avoe, “Malaha moleu au bulumohote moleuainihaevei vavavemo hala houi bulu ke naliveve o mole egetana hounu. Isiuainike bai vunahaveveho abata lovonu. Kateaito haeavamoleve taliho au bulu ke mai ata degomole ovei isiviale abu buluveke nalisi. Kateaito halei tinu.


text:
Iniale idi ke bai ehaveve vaniu lohoge malaha keu au esemu mole hanavoi isiviale au talive ata nehe kebiamouainike bai degomole malei lohoi.


text:
Ige au tota au esemu mole hanavoge abu ke hamage hatinu. Ige au tota degomole hanavege abu degomole havei aiogeveito degomole havege haluvilu.


text:
Abu esemu kebia havehatulagemalaha ke uvue mo igaeu ua. Ige malaha keu au mo hanavoi huhuaiavoe, ‘Abu bae di mo hamalivebene. Isito abuna hoesehavoi.’


text:
Kateige bulu nalimale kebiau mo ke elehai moleho loui avoe, ‘Bulu ko biage moike ko. Iale nahi ke hamage au hatige elike bulu kou nahiele holisi.’


text:
Iesuu kateai louito au esemu belagevei avoe, “La huhuige bulue biagena ata kebiamo osioi. Auna lohoniege ata kebia havei bulu ke mai ata degomole ovege abuna nalisi.


text:
Di louale kemo lana Bukae Hoto mole dodaveholilu. Hoto keu loui avoe,<br/>‘O houmalekeau mune moleta o houveveke kabebihavoale keike nova Dilava o hadebiveve mune holinu.


text:
Kateai loui Diue kosive kebia namigevege abu hilokage vaveveabe kemoike au dovudovue hoto ke lounu. Kateai isiviai Iesu mai dibulae mavoi. Isito ata moaga kebia vabugevealelua Iesu halevai tilu.


text:
Iniale vani mole Diue kosive keau Balisia ata degomole isi Elodi ata degomole hanavei isiviale abu hoto degomole loui Iesu belahai elike hotove kemo mai dibulae mavoi.


text:
Ige ata keau lohoale Iesue velehovoi namihai avoe, “No haivemale ata, no hilokage a hoto loumalekeu seleveunaha. A ata ivite kebia vabugeveholisito ata bahatae vaveve loui kebiaho Dilava vaveve louma. Katealemo no namigevenela. No Loma gamanie kosive baluga Sisaemo takesiamale kena duave. Emena toelanu.”


text:
Ige Iesuu loboe hoto ke hilokai namigevei avoe, “Osiohoike la loboe hoto loui isiviale di mai dibulai. Mune bai mole mai lohoge di elehai.”


text:
Ige abu mai lohoge au belagevei avoe, “Ole munanata ivivetaike moni ko luhumoua.”Ige abu namihai avoe, “Loma gamani kosive baluga Sisa.”


text:
Ige au namigevei avoe, “Iale gamaniele gamani omive. Isi Dilavaele Dilava omive.”Kateai louge abu ke evisi vikolahalu.


text:
Iale abu loui avoe, “No haivemale ata, Moseseu menaka koseale noheho hisaliai avoe, ‘Malaha moleu mahinaito eseholisi hatige hohovena au nanae keate ke melamei au nanaho ese houevei.’


text:
Iale no deiada mole louge evinela. Vani mole malaha moleu mohoho seveni (7) houevenu. Ige malaha ke moe ovokinau mahinai esebe mamoholisito hatinu.


text:
Ige ke valamo mo moleu au nanae gobu melamei esebe mamoholisito hatinu. Ige ke valamo mo moleu kateaito hatinu.


text:
Ige ke valamo mohoho degomoleau uale keau keate ke igae melaveito esebe mavoholisi bahata haluvilu. Ige gabila keate keta hatinu.


text:
Kosealemo haluviale keau hovedeveliege abu bae mole holoevelivebene. Isito abuna otogoe anelu kebia nahate vai.


text:
La loui kosea, ‘Haluvimale kebiau bae hovedevelivebene.’Isito lana Bukae Hotomo Mosese deiada mole dodaveholilu. Deiada kemo Moseseu veneu idimo lahale ke vavamo lamige Dilavau avuho loui avoe, ‘Dau Ebalahamume, Aisikime, Diekobome Dilava.’


text:
Katealemo nahi hilokage keu nova nita uale kebia Dilava isi subutahaluviale munanaeabeu uale kebiata Dilava. Iale kemo la hoto louale keu seleve holioholinu.”


text:
Iesuu Sadukea ata kebiahi hotohotoasege Diue menaka loui haivemale ata moleu keveualeuhoto ke evisi hilokage Iesuu hotoeabe ibina louale keu seleve. Ige au avuta Iesu belahai avoe, “Menaka bahata kebiamo menaka oleteu balugataho.”


text:
Ige Iesuu avuho loui avoe, “Menaka ko igaeu baluga. ‘Iselala ataea, evive. Nahie Kosive Dilava keu igae. Isi avu igaeike baluga.


text:
Ialemo a uvu bahata a isivi bahata a lulelebahata isi a nego bahata malei a Kosive baluga Dilava omisi hoesehavonela.’


text:
Ige menaka ke valamo mole balugaike ko. ‘A a ebika hoesehavomale ke nahate a haokuvu kebiata isivi ovei hoesegevenela.’”


text:
Ige Diue menaka loui haivemale keu Iesuho loui avoe, “No haivemale ata, a louale keu seleve. Nahie Kosive Dilava keu igae. Isi avu nahatebeuuoholinu.


text:
Ige olena au uvu bahata au isivi bahata au nego bahata Dilava omisi au ebia hoesehavomale ke nahate au haokuvu kebia isivi ovei hoesegevege keu baluga. Iale menaka abuita ehovemale keu baluga. Isito ovo havei mahomale keu baluga holioholinu.”


text:
Ige Iesuu hotove ke evige keu au louale kemo luleleanu. Isi kateai avuho loui avoe, “A Dilava adae vuvunemouvevekeu haeava holioholinu.”Kateai louge ataeau tota Iesu belahaliho vabulahalu.


text:
Iesuu Diue dubu balugamoata kebia haiveniale tota belagevei avoe, “Diue menaka loui haivemale keau loui avoe, ‘Kelisona Deividi valadamo lohoi.’Isito auna oleve kateai Deividi valada holisi.


text:
Kosealemo Munanae Tumuu Deividi mai luleletige au loui avoe,<br/>‘Dilavau di Kosiveho loui avoe,<br/>Di ada inuteveugulamosege di a aiohavomale kebia malevei a veloe heimo otovege ana kosiveabe holinela.’


text:
Deividi biageu hoto kemo Kelisoho loui avoe, ‘Di Kosive.’Katealemo oleve kateai Kelisona Deividi valada holisi.”Kateai louge ataeau ke evisi vahaeholahalu.


text:
Iesuu tota haivei avoe, “Diue menaka loui haivemale kebiamo la ebika nenigeveve. Keau isivilahale ogoe dua hatui ata moagaeauumalekeve olahai tige abu elegevei hoesegevei.


text:
Isi isivilahale dubue uvue vomue duaunahamouguiavogei. Isi isivilahale iveve baluga vamale kemo ivite kebiahi igaetoagei.


text:
Keabuna loboe vaveve vai gobuvu lobogevei oeabemo kunaiabe malegei. Abuna katelahaito tiliege atae vudilaguliguli egete vagei. Abu kateale vamalemo Dilavana vatehani baluga ovei.”


text:
Iesuu kateaito lotiale obeleni otovemale maua ke vavaeugulamoi ataeau obeleni otovemale kebia nibievema. Nibievesege kunaite ata keau moni baluga otovema.


text:
Ige Iesuu ke elehai au esemu hohavei abuho loui avoe, “Seleveta di la namigevema. Gobu keu benie kina abuitaunahaotoveale keu ata bahataeau otoveale ke evihanu.


text:
Kosealemo ata degomole keau moni moagau abuemoualemoike abu degomole otovelu. Isito gobu keu moniu avuemoualehameike au ke malei otovege avuemo monibehameu totauoholinu.”


text:
Iesuu kateaito Diue dubu baluga halei tisege esemuve moleu namihai avoe, “No haivemale ata, dubu ke elehanela. Abu munetahouale keu duave baua.”


text:
Ige Iesuu namihai avoe, “A dubu ke elehale ke ataeabuna loholiege koilahage mune moleu bae mole golomoulivebene.”


text:
Kateai louito lohoi tiale Oliveta tanae golomougulamoi dubu ke ninele vama. Isege Bita, Diemisi, Dioni isime Andulu keau abu ehuvela Iesue loholu.


text:
Lohoaleau belahai avoe, “No namigevenela. A louale kena bae vaesuvelavelemai. Isi no haivenela. Ono vadena velemage noeabuna ke elehai hilokage vani keu lohonu.”


text:
Kosealemo ata degomole abuna loholiege di ivimo la lobogevei loui kosea, ‘Dau Keliso.’Isi kemo ata moaga lobogevei malevei.


text:
Ataeau haeavamole mesoho vugutatuvalilahage lainaho ke evisi vabulahagelive. Kosealemo vaveve katealena vasohuta lohosege ke iae vanie gabina bae lohoi.


text:
Vata mole atae abuna hovedevei vata mole atahi tuvalilahai. Isege ata benahate abuna hovedevei ata benahatehi tuvalilahai. Ige vata degomolemo hamuna hatuge vae baluganalohoi. Vasohuta vaveve katealena lohogeto bae gabie vaveve toela degomole abuna bae lohoi.


text:
“Katealemo la ebia nenigeveve. Ataeabuna la malevei kanisolo kebia nimo otovei kotai. Isi dubue uvue lana di hoto loui ata haivege abuna lahavei. Abuna la holoevei kosive baluga kebia nimo otovege nehane di hoto seleve loui kebia haiveve.


text:
Isito vaveve katealeu lohoholisege lana di hoto ko loui ata bahata haivegeto vaveve toela katealena bae lohoi.


text:
Isi abu la malevei kotalahage lainaho gasigasiai ono vade louveveke huhulahagelive. Isito vani kela Munana Tumunabae la hoto ono vade louveveke mai laovege lana bae ke louve. La hoto louvevekeu la hoto holioholinu. Isito Munana Tumue hotoike.


text:
Vani kela ese igae keabuna bae moleho hailahage ataeabuna kebia havei. Ige mamuvuiabekeabuna abu eseho hailahage eseabe kebiata abu mamuvutaneinuvutahokatelahage ataeabuna havei.


text:
La di ata holialemo ataeabuna laheho itumulahai huhuihuhuietoela vai. Isito oleuoleuabu evievimo negolahamale keabuna vanie gabilaukolikoli malei.”


text:
“Vanie gabila lana bae vaveve nimoleteu au lamioholiale kemo lamige bae elehave. Vaveve keu dubumouoholioholialeu dubu kemo uge Diudiaeumalekeabuna vaveve ke elehai detuluvisitanae visoe tai.”(Iale olemeau hoto ko dodaveliege ihuve kaovai.)


text:
Vani kateimalela keate ese tobute kebia nohovu. Isege keate degomole ese gite maleale kebiata nohovu. Abuna vani kela vaveve toela malei.


text:
Guligulilahage elike vaveve katealeu vanie toelamo loho haleito vanie duamo lohoi. Ige elike vanie duamo detuluvive.


text:
Vaveve toelau lohoveve kena bae balugataho seleveai. Subuta Dilavau vata vamale kela isi nova vaveve katealebeu velemaholinu. Toela ke igaena lohosege iave keve toela katealebeu bae loholivebene.


text:
Vani keu lohoge Dilavana au ata tabageveale kebia huhueveivani ke mai vuguvugutisi. Auna vani ke mai vuguvugutioholige ata bahataeabuna haluvisi.


text:
“Vani kela mesoho loboe ataeau laheho loui kosea, ‘Kelisoike kove lohonu.’O mesoho loui kosea, ‘Avuike uoke lohonu.’Kateai louge lainaho hotoeabe evilive.


text:
Kosealemo loboe Keliso isi loboe beloveta keabuna bae loholiege vaveve degomoleta vikoe vaveve kebiata vaevei isiviai Dilava ata lobogevei malevei.


text:
Keuuoholisege Atae Esena au vuvunebalugamoisi au atagamo goe golomo dobai lohoge ata bahatae abuna elehai.


text:
Ige auna au anelu hanavege abuna tiliege vatae dei abuita abuita keve Dilava ataeauumalekebia malevei.”


text:
Iesuu kateai louito tota au esemu namigevei avoe, “Idi mole vigi ke elehai avuemo lulelelahave. Idi ke numunakeiolahai tota humuige lana ke elehai hilokage vaganau vuguvuguanu.


text:
Iale ke nahate lana vaveve toela kateale elehaliege hilokage di lohoveve vaniu vuguvuguaiudahae vavamo ua.


text:
Seleveta di la namigevema. Nova vata komo uale koeabuna haluviholisege di louale vaveve kebiabuna bahata velehovoi.


text:
“Di lohoveve vani ke atabeu hilokaholige anelu kebiata hilokaholige data hilokaholinu. Isito di Mama igaeu hilokanu.


text:
Di lohoveve keu koseanu. Ata moleu haeavamoleve taliho igaegaeai au esemu lovi ovege abu o nalisiudahanalilu. Oe biage keu kateaito au lohoveve vani ke au esemuho louholinu.


text:
Ke nahate laeau di lohoveve vani ke hilokaholilu. Mesoho dana vavimo o vae minamo o kokoluguu hotoisege mesoho vae alamo lohoi. Katealemo ladeve halevai nita uve.


text:
Vanie ni abuitanauoholisege Diue vahaeho vani mole Basova kena lohoi. Vani kemo abu bae beikini baudau valavamo uale ke ilivebene. Vani keu lohoholisege dubu nalimale kosivea isi Diue menaka loui haivemale keau loboe vavevemo Iesu hamaveve ke humahakaovama.


text:
Abu loui avoe, “Nahi vahaehoe vani kemo ma halevai. Onoilage atae abuna ke elehai itumulahai nahie havei.”


text:
Kateisege Iesuu Betenie subutalebolasi male Saimoni ke oe lovi ima. Lovi isege keate moleu kibilamo deholo hagote ibina balugateke mai lohoale alavoi mai Iesu kinamo ehosivanu.


text:
Ige ata degomoleau keve uale keau ke elehai itumulahai mole namigevei avoe, “Osiohoike keate keu ibina balugateke aiohavoi ehosiva kavanu.


text:
Abege keate keu ke mai voiai kemo moni baluga malei kunaiholimale kebia ovei.”Isi kateai itumue hoto keate keho loulu.


text:
Ige Iesuu abuho loui avoe, “Halevave. Lainaho vaveve ke bamulive. Keu daemo vaveve duaikeau ke vanu.


text:
Kunaiholimale keabuna vani bahata lahehi uge lana bae kebia tedaevegei. Isito dau bae vani bahata lahehiulivebene.


text:
Keate keu di hatige abu di mai abavuveveke hilokaike vaime au huhuale ke vai deholota di vava hoesehavonu.


text:
Seleveta di la namigevege evive. Oleve keve abuna di hoto loui ata namigeveliege abuna keate keu vale keta loui ata namigevege abuna keate keu vale keta huhulahagei.”


text:
Kateige Iesu esemu mole Diudasi Kaliota keu Iesuho haiaho dubu nalimale kosive kebia namigeveho tinu.


text:
Ige dubue kosive keau Diudasiu louale ke evisi vahaeholahai ibinaveho moni omiveve loui namihalu. Ige Diudasiu Iesu maveve ke humahakaovama.


text:
Diue vahaeho vani Basova keu lohonu. Vani kemo abu bae beikini baudatavalava mahoale ke ilivebene. Isito abuna vani kela mamoe havei kemo Dilava hoesehavogei. Iale vani kemo Iesu esemuiau belahai avoe, “A isiviage noeabuna oleve keve Basova lovi vage nahi isi.”


text:
Kateige Iesuu au esemu abuita hanavei namigeve dua vai loui avoe, “Talive Dielusalema keve malaha mole elehage au e bagu ebamoi tige ke ehovai teve.


text:
Talive au o oletemo biloige o ke biage belahai kosea, ‘No haivemale atau loui avoe, Dana di esemuhi a dahoe oe uvu olete loualemo Basova lovi isi.’


text:
Kateige auna bae o ke ehue uvu mole bevuale ke mai la haivege lana keve nahi Basova lovi iveve ke gadehavove.”


text:
Kateige esemu abuita keau halevai tialeau Dielusalemae Iesuu louale ke nahate elehalu. Isi keve Basova lovi iveve ke gadehavolu.


text:
Lohoaleau lovi isege Iesuu abuho loui avoe, “Di la namigevema. La moleu daiti lovi imale kena bae di mai atae toela ovege abuna dahavoi.”


text:
Kateai louge esemuiabeau ke evisiuvulahai igaegaeai Iesu belahai avoe, “Danike a ke huhuaimehoto ke lounu.”


text:
Ige Bukae Hotou louale ke nahate dana hatai. Isito oleu dahoe haiale ata ke nohoma. Abege neinaveu mamoholige duave. Isito neinaveu mamoge au di mai ata oveale kemo auna vatehani baluga malei.”


text:
Iniale abu lovi isege Iesuu valava maime hoesehavoito vakoai au esemu ovei namigevei avoe, “Di misilike ko. Iale ko malei ive.”


text:
Ige Iesuu namigevei avoe, “Di taholike ko. Di tahou lotige Dilavana ke elehai menakae doga mamoge ataeabuna kemo avuluvutaigaetolahai.


text:
Seleveta di la namigevema. Di bae tota vata kove e ko i molealivebene. Isito gabie di Mamae matamae doga keve bae igaetolahai totauainie doga isi.”


text:
Tana keve Iesuu namigevei avoe, “La bahatae abuna di halevai detuluvisitihatuve. Kosealemo Bukae Hotou loui avoe, ‘Dilavana mamoe nalievemale ke hamage mamoeve abuna detuluvisiigaegaeai.’


text:
Ige Iesuu avuho loui avoe, “Di louale ko huhuanela. Kokoluguu hoto abuitaholisege ana bae di vovoho abuita igaetai loui kosea, ‘Di ata ke hilokaholinu.’”


text:
Ige Bitau negoai loui avoe, “Di bae a vovohoveve hoto ke loulivebene. Halege a hatige dana data hatai.”Kateai louge esemu kebia bahataeau hoto ke igae loulu.


text:
Katelahaito halevai lohoale bulu mole Gesemani keve velehovosege Iesuu au esemu namigevei avoe, “Koveusegedi talive guliguliai.”


text:
Kateai louito Bita Diemisi isi Dioni kebia malevei abuhi tilu. Tisegeuvuvekeu ono vadeu avuemo lohoveve ke huhu balugageavuemo isuanu.


text:
Ige au abuho loui avoe, “Di uvu balugagedi uvuu di mai hatihatie humahamo tima. Iale komoulivelainaho ladevelive. Isito daluvutanita uve.”


text:
Kateai louito tiale iekela au kome bokoai vata bisi holumai Dilava imihai isiviale au vatetumuu avuemo lohoveve ke mai haliohatui.


text:
Isi loui avoe, “Mamai, vaveve bahata keau aemo toloholilu. Iale vatetumuu daemo lohoveve ke mai evihanela. Isito a isiviunaha. A isiviage dana vatetumu ke malei. Isito a isiviholige di bae ke malelivebene.”


text:
Kateaito hoilahai lohoale au esemu abuita igaeta kebia elegevege ladevema. Ige au Bitaho loui avoe, “Saimoni, lana ladevema. Osialemoike la vanie ni igae komo daluvutanitauoholima.


text:
Ke louito hoilahai lohoale tota au esemu elegevege niabeu hani selevealelua ladevelu. Iniale Iesuu lohoale etuvegeabu matilahai hoto louholilu.


text:
Ige au tota tiale guliguliaito hoilahai lohoale au esemu elegevege ladevelu. Ige au namigevei avoe, “Lana sohu ladevei uma. Elemua. Malaha neheu di mai atae toela oveveve vaniu lohonu.


text:
Kateai lousegeesemuve mole Diudasikeu lohonu. Ige ata moagaeau avuluvutalohoale keau benisi matagevei visuta matagevei loholu. Dubu nalimale kosivea, Diue menaka loui haivemalea isi oe kosive keau louike vage abu Iesu maliho loholu.


text:
Ige Iesuho haiale malaha keu subutaike ata moaga kebia namigevei avoe, “Elehalive di talive malaha ke evudeiulikukuhavoge ke mai nalisi lohove.”


text:
Iniale Diudasiu lohoale velemai inuta tiale Iesu namihai avoe, “Di Kosive.”Isi kateai evudeiulikukuhavonu.


text:
Ige Iesu esemu moleu vavavemo lamiale keu au siga mai dubu nalimale kosive baluga ke esemu mole golema heisi etulenu.


text:
Ige Iesu namigevei avoe, “La huhuige dau vavoloe ata seleve. Ilike vage la di maliho benisita visuta malei loholu.


text:
Di vani bahata la dubu baluga keve timale la haivema. Isito osialemoike la keve di maholilu. Keta duave. Kateige elike Bukae Hotou la vaveve louale ke mai selevetisi.”


text:
Isege malaha moleu ogounahaholovale keu abu Iesu mai tisege iavela ehomai tige abu ke elehai isiviale evudei mai.


text:
Abu Iesu melavei dubu nalimale kosive baluga ke oe tilu. O keve dubu nalimale kosivea, oe kosivea isi Diue menaka loui haivemale keau bahata keve igaetolahai ua.


text:
Iale abu Iesu mai tisege Bitau kebia ialialigevei tiale keu dubu nalimale kosive baluga ke oeulidae kosive ke esemuhi venehemougumai uma.


text:
Kateisege dubue kosivea isi oe kanisolo kebiau bahata isivilahale Iesu vavamo loboe hoto loui hamage au hatai. Isito hamaveve kemo hotobeuuoholinu.


text:
Kosealemo ata degomoleau hovedevei Iesu vavamo loboe hoto louito deiadaeabe keau molehi igaetoholilu.


text:
Kateilage ata degomoleau hovedevei Iesu vavamo loboe hoto loui loui avoe, “No evige malaha keu loui avoe, ‘Dana ataeau abu adala dubu houale ko koianiege vanie ni abuita igaetaeauuoholisege tota dubu mole ataeau abu adala houvesite houi gabiai.’”


text:
Ige dubu nalimale kosive balugau vigoeabemo hovelahai Iesu belahai avoe, “Ana valive hotoeabe abu loumaleke ibina loui namigevei.”


text:
Kateige Iesuu hotoeabe ibina ke louholisito tobekai uge kosive keu tota belahai avoe, “Au ana seleveta Dilava mo Keliso.”


text:
Ige Iesuu namihai avoe, “Ito, ata ke dalike. Iale lana ui tiliege gabie Atae Eseu ehue vuvunete Kosive ke ada inuteveugulamoito otogo halei goemo dobai lohoge lana elehave.”


text:
Ige dubue kosive baluga keu itumuaiau ogo edikohai ata namigevei avoe, “Hotove kemo nahi bae ata degomolemo vaveveve kaovalivebene.


text:
La hotove kemo au Dilava ivi aiohavoaleike la ke evilu. Iale la isiviage nahi avuemo osioi.”Ige abu hamaveve hoto loui namihai avoe, “Keu vaveve toela valemo hamage au hatai.”


text:
Kateai louge degomoleau avuemo violahai ogo mai nive bamui hamaito namihai avoe, “A huhuige oleike ahamonu.”Ige kosive kebia esemuiau abuta abu adata visuhavolu.


text:
Heie lohoale Bita elehasege venehemo uma. Ige au niavai valitisi avuho loui avoe, “A keu Nasaleta ata Iesuti loviamale ata.”


text:
Ige Bitau vovohoi loui avoe, “Ono vadeike a ke louma. Di a hoto louale ke hilokaholinu.”Kateai louito ologoe ivie tisege kokoluguu hotoanu.


text:
Kateige Bitau tota Iesu vovohonu. Iniale lavisiumalekeau abuta tota Bita namihai avoe, “A kou Galili ata nahate. Iale no kemo hilokage a keu Iesu esemu mole.”


text:
Kateai lousegekokoluguu tota hoto moleanu. Ige Bitau Iesuu avuho louale hoto koseale huhuanu. Avoe, “Kokoluguu tota hoto abuitaholisege ana bae di vovoho abuita igaetai loui kosea, ‘Di ata ke hilokaholinu.’”Kateai ke huhuainina baluganu.


text:
Vau alamoge vavita dubu nalimale kosivea, oe kosivea, Diue menaka loui haivemalea isi kanisolo ata degomole keau hamaveve hoto louiumuvai mai Bailotie tilu.


text:
Ige Bailotiu tota Iesu belahai avoe, “Abu a vavamo hoto moaga loumaleke ana valive hotoeabe ibina ke loui.”


text:
Vagana bahatamo abu Basova lovi vamale ke vanila Bailotina atae isivi vai dibulamoata mole iomage au dibula halei tigei.


text:
Iale vani kemo malaha mole Balabasi keu dibulae ua. Keu ata degomolehi gamanie kosive kebiahi mole havei esemuiabemole hamage hatiale kemo dibulae ua.


text:
Bailotiu dibulamoata iovemale kemo Diue ataeau lohoale Bailoti namihai isiviale au au vamale ke nahate vai.


text:
Ige ataeau kateai louge Bailotiu belagevei avoe, “Lana kateige dana la oe nehe ivihai loui kosea, ‘Diue kosive baluga Iesu’ke osiohavoi.”


text:
Ige Bailotiu belagevei avoe, “Osiohoike. Au ono vade toela vanu.”Ige abu baita tota loui avoe, “Mai idie domo hamage au hatai.”


text:
Ige Bailotiu isiviabe vai mai vahaehotievei Balabasi hanavoge tinu. Kateaito Iesu mai tuvalie ata ovege abu visuhavoi mai hamaho tilu.


text:
Lohoale keau kosiveau ogo mole tahote hatumaleke mai avuemo holovalu. Isi hote bekabekate mai viliai kinave hanubelu.


text:
Isi hehavoale keuuoholige abu ogo tahote ke avuemo elokohai ogove seleve mai avuemo holovalu. Kateai melavei mai hamaho tilu.


text:
Tiale keau humahatavae Sailini malaha mole Saimoni keluvutabelehovolu. Keu Alekisandame Luvasime mama. Iale keu botoe tiale oe lohosege abu avuho loui iovage au Iesu idie do ebamonu.


text:
Katelahai Iesu melavei lohoale vata mole ivi Gologota keve velehovolu. Matama ke ihuu koseanu. Lolokue matama.


text:
Keve velehovoi e mole toelauainita ebuiehale ke mai omisi isiviale au ke ige vateve tumuuuoholisi. Isito Iesuu ke ioholinu.


text:
Ige abu mai idie domo hamai ogove malei kasilahai isiviale olemeau kasi kemo negolahale abuna igaegaeai ogove malei.


text:
Vaveve keu Bukae Hoto mole mai selevetinu. Hoto keu loui avoe, “Auna vaveve toelate kebia vigomo hatai.”


text:
Isege ata benahateau evigevei timale keau tuvikivikilahai bituhavoi avuho loui avoe, “A konike loui kosea, ‘Dana dubu baluga koianiege vanie ni abuita igaetaeauuoholisege tota houi gabiai.’


text:
Ige dubu nalimale kosivea isi Diue menaka loui haivemale keau hehavoi moleho hoto ke nahate loui loui avoe, “Malaha keu ata degomole tedaevege abu dua vai hovedevelu. Isito osiohoike au au ebika hoesehavoi idie do kemo dobai lohoholinu.”


text:
Isi moleho loui avoe, “Keu au ebika mai loui avoe, ‘Dau Diue atae kosive baluga Keliso.’Iale dobai lohoge no bae no uvu mai aemo mavoi.”Ige abu atae toela abuita malei avuluvutahamale kebiata hotoe toela kateale loui namihalu.


text:
Vanie ni ke masege Iesuu au hotomo baita hoai loui avoe, “Eli, Eli, lama sabakatani.”Ke ihuu koseanu. “Di Dilava, di Dilava, osiohoike a di halenu.”


text:
Ige ata degomoleau lavisi uale keau ke evisi loui avoe, “Evive. Mesoho au beloveta mole Ilaidiaike au ke hohavonu.”


text:
Ige malaha moleu ke evisi solekai tiale ono mole ogomu ke nahate maiuainimo manemei bedita kavitisi isiviale mai Iesu omige au isi. Isi loui avoe, “Batousegenahi elehage Ilaidiau lohoi idie domo tedahoge au dobai lohoi.”


text:
Hatige Diue dubu balugamoabu ogo mole mai oe uvu tumuteke bamuale keu ehula dikolahai tiale heila velemai abuita holinu.


text:
Iesuu kateai kekoai hatige tuvalie kosive moleu Iesu valamo lamiale keu ke elehai loui avoe, “Seleveta ata kou Dilava moike.”


text:
Kateisege keate benahateau Iesuluvuta Dielusalemae lohoale keau iekela lavisi ke elehama. Kebia vigomo Meli Magidaleni, Diemisi mole isi hohove Diosasi kebia neina Meli, isi Salome keau lavisi uma. Keate keau subuta Iesuu Galilie loviage tedahoi avuluvutalovilahama.


text:
Iniale bulae ese ke igae gutumo Alimatia malaha mole Dioseba keu vabuoholisito tiale Bailoti namihai isiviale Iesu vava mai guliai. Malaha keu Diue kanisolo ata ivite. Keu Dilavau Iesu hanavoale ke evisi huhuaiavoe, “Kona no kosive baluga holige noeabuna vuvunevemo ui.”


text:
Isi kateai tiale Bailoti namihage au Iesu hatiale ke evisi vikoanu. Isi au tuvalie kosive mole hohavoi belahai isiviale evige Iesuu subutahatige.


text:
Ige tuvalie kosive keu Iesuu hatiale deiada ke loui namihage Bailotiu louge Diosebau Iesu vava maliho tinu.


text:
Tiale ogo voiai Iesu vava mai viliai mai abu munemoguli lovoale kemo abavunu. Isi mune baluga evovoai mai guli ke ili bamunu.


text:
Bulauuoholisege Meli Magidaleni, Diosasi neina Meli, isi Salome keau senisi hagote voilahai isivilahale Sande vavita talive Iesu vava omisi.


text:
Ige abu ke elehai guli ke uvue tiale elehage anelu moleu ogo taete valeu Iesu lovomougulamoi ua. Ige abu ke elehai vabu balugalu.


text:
Ige anelu keu namigevei avoe, “Vabu halevave. Di hilokage abu Nasaleta malaha ke hamale keike la kaovama. Isito Dilavau ke etuvagekeu hovelahanu. Iale lohoi lovove elehave.”


text:
Kateaito tota namigevei avoe, “Talive esemuiabeta Bitata namigevei kosea, ‘Iesuu hovelahale auna vasohuta Galilie tisege lana bae tiliege keve elehave.’”


text:
Ige keate keau vabu balugalelua guli kemo bibuluvisihalevai tilu. Keau vabulahalelua atabeho hoto ke louholilu.


text:
Sande vavita ke igaemo hovelahaniale Meli Magidaleni au avuemo munanae toela seveni (7) nunuveale kemo velemanu.


text:
Iniale vani ke igaemo Iesu esemu abuitaeau humahala tisege Iesuu au elehilehi ke nahate vaholisito toana molemo au esemu abuita kebiamo velemanu.


text:
Iniale gabila Iesu esemu leveni (11) kebiau lovi isege au abuemo velemanu. Isi olemeau Iesu elehai abuho louge abu abu uvu mai avuemo mavoholiale kemo abuho hoto isute lounu.


text:
Ige olemeau di hoto ke evisi abu uvu mai daemo mavoi babatisolahale kebiabunaukolikoli malei. Isito olemeau abu uvu mai daemo mavoholiale kebia dana vaveveabe toela ke ibina ovei.


text:
Olemeau abu uvu mai daemo mavoale kebia dana di vuvuneovege abuna di ivimo munanae toela nunuvei hoto nimoletemo hoto loui.


text:
Ige ute aihaniteauuagevege abu bae haluvilivebene. Isi mesoho haluvimale e toela hilokaholisito iliege abu bae haluvilivebene. Isi vavahanite kebia tatamo abu ada otovege abuna momolelahai.”


text:
Ige esemuiabekeau vata bahatae tiale ata bahata haivege Iesuu abuhi ui kebia vuvunetievege abu vikoe vaveve vaevege ataeau ke elehai hilokage abu Iesu hoto loumalekeu seleve.


text:
Ige data isiviale deiada ko hisaliai aho hanavoi. Au ivi balugate. Katealemo di Iesu deiadaeumukake bahata neniai kaovai hisaliai aho hanavoma.


text:
Vani mole subuta Elodi keu Diudia vata kemo kosive baluga holisege Diue dubu nalimale ata mole Sekalaia keu ua. Abaisa keu subuta Diue dubu nalimale ata baluga. Ige Sekalaia keu lovive ivi vanu. Mahinave ivilike Elisabeti. Keate ke valadae ivilike Eloni.


text:
Diue dubu nalimale atae vaveve keu koseanu. Vani igaegae abuna ata igae ebagevage kena deholo hagote mai tiniege dubue uvue batabata golomo ehosivai mahogei. Abu vani kela Sekalaia ebagevage au Kosive dubue uvue tinu.


text:
Ige anelu keu namihai loui avoe, “Sekalaia, vabu halenela. Dilavau a imiliale ke eviale a mahinana bae ese mai. Ese keu uge ivihai loui kosea, ‘Dioni.’


text:
Kosealemo kena bae Dilava nimo kosive baluga holisi. Au bae e toela bahata ke ilivebene. Au uale vani kela Munana Tumutenabaeuvuvemoholomage auna negoai.


text:
Kena beloveta Ilaidia vaveve ke nahate vai negoai vuvuneai. Ige hotove kemo eseabuna abu mamuvuhitota bevuai igaetoai. Kena bae hoto eviholimale ata kebia haivege abuna bae luleleata holisi vaveve inutolotolote vai. Auna vasohuta tai ata haivege abuna abu vaveve hoesegevege Kosivena lohoi.”


text:
Ige Sekalaiau anelu ke namihai loui avoe, “Kateige dana oleve kateai. Dau koli holige di mahinata mabata holinu.”


text:
Ige anelu keu loui avoe, “Dau di ivilike Geibiliolo. Dau Dilava vudimoumale Dilavau di namihaike vage di hotoe dua ko loui a namihama.


text:
Vani mole di hoto louale kena bae velemai. Isito a di hoto eviholinu. Katealemo a bae hotoalivebene. Ana baeuvutenahate valive di louale vani keu lohoge bae hotoanela.”


text:
Sekalaiau dubue uvueusegeataeau heie hemei uma. Isi loui avoe, “E, Sekalaia keu tiale dubue uvue osioime solekai lohoholinu.”


text:
Kateai lousege Sekalaiau heie lohoniale abuhi hotoholige abu huhuige keu dubue uvue tiale vaveve nimolete elehanu. Katealemoike auuvuteholisime adaunahata deiada loui haivema.


text:
Isi loui avoe, “Vagana moaga di eseholiale kemo Dilavau di tedahonu. Iale ataeau di elehage di eseholiale mati kenauoholisi.”


text:
Ke iae bata igaeuoholisege Dilavau anelu nehe Geibiliolo hanavoge keu Galili vatae tialeu o mole Nasaletae velemanu.


text:
O keve velemage ma mole Meli keu ua. Ma ke abu Diosebaho kokovalu. Dioseba keu Deividi valadamo lohonu.


text:
Kenauniege kosi baluga holige Dilava ehueumalekena bae loui kosea, ‘Keu di moike.’Dilavana ebagemage auna vatae kosive holisi au haoka Deividiuugulamomale telonamougulamoi.


text:
Iale auna bae vani baita Diekobo valada kebia nalievegei. Isi kateige vuvuneveu bae ata kebiamouoholilivebene.”


text:
Ige aneluu avuho loui avoe, “Munana Tumutenaaemo dobai lohoge Dilava vuvunekena a bamuge ana ese ke manela. Katealemo Dilavana au mo ke ivihai kosea, ‘Di mo tumuteike.’


text:
Ana a neina mole Elisabeti ke hilokanu. Ataeau loui avoe, ‘Keu eseholisito mabata holisi ua.’Hoto kateale louito keu tobuta uale aike bata ada mole isi igaeuoholinu.


text:
Kateige Meliu loui avoe, “Dau Kosive esemu daliko. A hoto bahata louale kena daemo lohoge keu duave.”Kateai louge aneluu halei tinu.


text:
Ige Elisabetiu hoto ke evigeuniveuvue eseveu kibianu. Ige Dilava Munanae Tumuu avuemo lohoaleu mai vuvunetinu.


text:
Ige Elisabetiu tovuai avuho loui avoe, “Dilavau a ebagemage a keate bahatae vigomo keate baluga. Iale ese kena uge Dilavana ebagemai hoesehavoi.


text:
Dau Dilava nimo iviholinu.<br/>Isito keu di huhuanu.<br/>Nova komo ata bahataeabuna loui kosea,<br/>‘Dilavau keate ke hoesehavonu.’


text:
Katealemo oleuoleu Dilava vabuhavogeuvuvenaabuemo ui.<br/>Ige auna vani bahata kebiata eseabeta tedaevegei.


text:
Ige adave keu vaveve negote vanu.<br/>Isime auna oleuoleuabu ebika tabagevaho huhuimale kebia huhuihuhui bahata malei evihai.


text:
Keu lovie dua ata vaete kebia ovegeuniabeu hanilahalu.<br/>Isito ata kunaite kebia iovege abu adaunahala tilu.


text:
Kosealemo Dilavau subutanahie buluveholounu.<br/>Isi Ebalahamuho loui avoe,<br/>‘A valada isi a ese kebia dana vani bahata huhueveihoesegevegei.’”


text:
Moveu uge valadaeabeau isi haokuvuiabeau ke evisi vahaeho balugalu. Abu hilokage Dilavaike keate ke huhuaimeese ke mai ominu.


text:
Bula igaeuuoholige haokuvuiabeau lohoale mo ke hoesehavoi vudivevate etulei isiviale ataeau kemo hilokage keu Ebalahamu valadae ese. Kebia vaveveu kateanu. Vateve etulegeuoholige abu isiviai mamave Sekalaia ivita ivihai.


text:
Kateige au adamo beba mai omiveve tovetove vanu. Ige abu beba mai omige au hisaliai avoe, “Iviveike Dioni.”Kateige abu ke elehai viko balugalu.


text:
Ige ata bahataeau ke evisi huhulahai avoe, “Ese kena bae vadeai.”Isime abu hilokage Kosive adae vuvuneu ese kemo ua.


text:
Dioni mama Sekalaia keu Dilava hoesehavosege Munana Tumuteuuvuvemoholomage au gabie velemaveve hoto lounu.


text:
Isi loui avoe,<br/>“Nahi nahie Kosive hoesehavoi.<br/>Keu Iselala ata nahie lohoale isiviai nahie vatetumumonahie tedaevei malevei.


text:
Au hoto tumutelouale kemo auna nahie aiogevemale kebia adamo nahie tedaevei.<br/>Auna nahie tedaevege nahiabuna vabuholisito lovive vai.


text:
Isime ata tumuteholisi vani bahata Kosive nimo vaveve inutolotolote vagei.<br/>Dilavau hoto loualeukemo kateai ua.


text:
Iale di mo, ataeabuna ahoe loui kosea,<br/>‘Dilavau ehueumaleke beloveta alike.’<br/>Iale ana vasohuta tai Kosive humahaelulumasege auna bae lohoi.


text:
Ana bae Kosiveu toelamo au ata maleveve hoto louge abuna bae abu vaveve toela halevege Dilavana kebia toelaulihai.


text:
Kosealemo nahie Dilava keu uvue Dilava.<br/>Keu nahihouvuainahie tedaevema.<br/>Iale vau alamoale ke nahate Kosive atagana nahiemo halui.


text:
Nahiemo haluge oleuoleuvavie vaveve vamale kemo haluvihovasege Kosivena kebia holoevege abunauveveduae humahala tai.”<br/>Sekalaia hotou kemo kateai ua.


text:
Igeto moveu balugai kosi holisegeuvuveu negoige au o halei botoe tialeu ataeauuvesite keve ua. Keveuniale vani moleu lohoge au lohoaleu Iselala ata haivenu.


text:
Dioni uale vani keve Loma kosive baluga Ogasita keu menaka mole mamoi isiviale ata bahataeau gamanie buka baluga kemo abu ivi otovei.


text:
Menaka keu kateige Nasaleta malaha mole ivi Dioseba keu Galili vata halei lohoale Diudia vatae velemanu. Vata keve valadave Deividi ke ou ua. O ke ivilike Betelihamu.


text:
Iale Diosebau abu keate kokovale keti tiale o keve velehovolu. Tiale keau au ivita Meli ivita buka balugamootovelu.


text:
Ige ladeveve ouuoholige abu tiale ovoe oeusegemove ovokinaveu ua. Ige au ogo mai viliai mai ovoeau lovi imale batabata ke golomo lahoenu.


text:
Isito anelu keu namigevei loui avoe, “Vabu halevave. Di hotoe duaikemai laheho lohonu. Iale ata bahataeabuna hoto ke evisi vahaeho balugai.


text:
Hotoe dua keu koseanu. La toelamo la tedaeveve ata, keu nova Betelihamue ua. Keu la Kosive baluga Keliso.


text:
Iale lana oleve kateai di louale ke hilokai. Talive abu ogota ese ke viliai mai batabatae golomo lahoeale ke elehave.”


text:
Hoto keuuoholisege solekavesite anelu moagaeau otogo halevai loholiale anelu keti nogoli loui Dilava hoesehavoma.


text:
Abu loui avoe, “Nahi otogoe Dilava ivi balugateke hoesehavoi ivive ebagevai. Kosealemo auna vata komouvevedua au isivie ata kebia ovei.”


text:
Aneluiau kateai louito halevai ehue tilu. Isege mamoe nalimale keau moleho loui avoe, “Bato lohoge nahi Betelihamue talive Kosive esemuu louale vaveve ke elehai.”


text:
Kateai louito halevai bibuluvisitilialeau Meliu Diosebati uale ke kaovalu. Isi tialeau elehasege ese neheu iene batabata golomo lahai ua.


text:
Ige mamoe nalimale keau hoidevei abu oe tiale keau nogoli loui Dilava hoesehavoma. Kosealemo abu anelu louale ke evisi ke bahata elehalu.


text:
Bula igaeuoholige abu vudivevate etuleveve vaniu lohoge abu ivihai loui avoe, “Iesu.”Kosealemo neinaveu tobuholisege aneluu ivive kateale mamonu.


text:
Vani moleu lohoge Diosebau abu keateti Dielusalemae tilu. Abu isiviale Mosese menakau louale ke vai abu ebika hoesegeveime ese mai Kosive nimo mavoi isiviale au Kosive ata tumuteholisi.


text:
Kosive menakamo keu loui avoe, “Oleme ese ovokinau uge abu mai Kosive omige au Kosive ata tumuteholisi.”


text:
Vaveve kateale valiho valiege vasohuta abuna mesoho imutavaabuita mesoho kelea abuita malei dubue mahoi abu ebika hoesegevege valive Kosiveu hoesegevei eseabeta hoesehavoi. Kosive menaka keu kateai lounu.


text:
Vani kela malaha mole Dielusalemae uale iviveike Simioni. Malaha keu malahae dua. Dilava vabuhavomale malaha. Keu vani baita Iselala tedaeveve ata ke hemei uma. Ige Munana Tumuteu avuemo ua.


text:
Isime namihai loui avoe, “Anauniege Dilavau Iselala ata tedaeveve Keliso ke hanavoge elehaito bae hatinela.”


text:
Katealemo Munana Tumuteu Simioni melamege au Diue dubu balugae tinu. Isege Diosebau Meliti abuta Iesu mai dubue menaka neheu louale ke nahate valiho loholu.


text:
Au imihai loui avoe,<br/>“Di Kosive, dau a esemu.<br/>A di namihale ke nahate di a ese ko elehanu.<br/>Iale dana nova bae uvue duamo hatai.


text:
A hanavoge lohoale kou atagae ata.<br/>Iale atagavena vatae ataemo atagage abuna humahave elehai.<br/>Isi Iselala ata kebiatamo atagage abuna vuvunebaluga malei.”


text:
Ige Simioniu hoesegevei neinaveho loui avoe, “Dilavau ese ko ebagemage Iselala ata degomole abuna hotove evige auna hoesegevei. Isito Iselala ata degomole abuna hotove eviholige auna aiogevei. Keu Dilava vaveveike. Iale ataeabuna itumuaibae avuho lougei.


text:
Ige Dilavana baeuvuiabeta huhuihuhuiabeketa hilokai. Iale Meli nohoma. Vaveve toela katealeu lohoi a uvu ke bige kibikibiage ana bae ke huhuaiuvuige.”


text:
Simioniu hoto kateale loualeugabiho vasege belovetae keate mole Ana keu lohonu. Ige Mamave ivilike Banuelo. Keu Asa valadamo lohonu. Keate keu koliale abu koliati uale vagana ada mole isi abuitaeauuoholisege koliaveu hatinu.


text:
Isege au gobu holisiualeuvagana eiti voa (84)uoholinu. Keu mabata seleve. Iale keu vani baita dubu haleholima. Isito vanimo vavimo auna dubue uvue ui Dilava hoesehavogei. Iniege vani mole guligulihovaniege au bae lovi ilivebene. Isito auna guliguliunahagei.


text:
Iale keate nehe keu ese ke elehaime Dilava hoesehavonu. Isime Dielusalemae ata namigevei avoe, “Nahie tedaevei nahie maleveve ataike ko.”


text:
Kateai louge Dilava menakau louale ke nahate abu bahata vageuoholige Diosebau abu mahinati halevai hoidevei Galili vatae tiale abu o seleve Nasaletae ua.


text:
Keve velehovoiusege Iesuu ihunivesite lamisi au ebia holisi negoanu. Ige luleleveu avuemo balugage Dilavau hoesehavoi avuti ua.


text:
Ke igeuoholige mamaveu neinaveti hoidevei oe tisege Iesuu Dielusalemae ua. Isito mamaveu neinaveti ke hilokaholilu.


text:
Ige abu elehaholisime huhuailoui avoe, “Au elemo mesoho ata ko moaga uvue lohoma.”Isi kateai vani kemo halevai tilu. Tiale keau gutumoike abu bae humahatavae haokuvuiabebelagevelu.


text:
Kaovalage vani abuita igaetauoholige abu Diue dubu baluga uvue tiale elehage au Iselala ata haivemale baluga kebia vigomougulamoi ui hotoeabe evisi belagevema.


text:
Kateisege mamaveu neinaveti ke elehai tetelahalu. Ige neinaveu namihai avoe, “Di mo, a vadeulikeko noemo vama. Ige no a mamati a huhuaiahouvulahai a kaovama.”


text:
Ige Iesuu namigevei loui avoe, “La vadeuhoike di kaovama. Lana hilokaholilu. Dau di Mamae oe uvue ui lovive vale keu duave.”


text:
Ige Iesu abuhi hoilahai tota Nasaletae tinu. Tialeu hotoeabe evisi abu louale ke vama. Ige neinaveu vaveveve kateimale auuvumohuhuima.


text:
Ilage Dilavau elehage ataeau abuta elehage Iesuu kosi holige vaveveveu negoige luleleu avuemo baluganu.


text:
Vani moleu lohoge Loma kosive baluga Taibeliosi keu vagana vivtini (15) keuvumovatae kosive baluga holinu. Isege Botiasi Bailoti keu Diudia vatae kosive holinu. Isege Elodi keu Galili vatae kosive. Isege hohove Bilibi keu Itulia isi Talekonaita vata kebia nibievema. Isege Lisaniasi keu Abilini vata ke kosive.


text:
Isege vani kemo dubu nalimale kosive abuitaeau ua. Iviabeike Anasi isi Kaiabasi. Kosive katealeauusegevani kemo Dilavau Sekalaia mo Dioni botoeumaleke namihanu.


text:
Ke namihage au tialeu e mole Diodani ke vavae matama igaegaela ata haivei loui avoe, “La vaveve toela ke halevai hoidevei babatisolahave. Ige Dilavana la vaveve toela keulihage aunauoholisi.”


text:
Iale Dioni vaveve keike beloveta mole Aisaiau subutaloui hisaliai avoe,<br/>“Ata molena bae ataeauuvesiteve hoai kosea,<br/>‘Kosiveho humahake inuta loive.<br/>Isi au tiveve humahake inuta vave.


text:
Loho ke omisi vealuvive.<br/>Isi hevaha ke lovoi omisi hevaluvive.<br/>Isi ke hoesehavoge au inutolotoloai.<br/>Humahau keukakeukageke inutolotolohavove.<br/>Isi humahae toela keta hoesehavove.


text:
Ata moagaeau Dionie lohoi isiviale au babatisogevei. Isito Dioniu namigevei avoe, “La keau ute nahatea. Laeau isiviholilu Dilava itumuu lae loholiho. Isito la hoidevei Dilava ehovaholilu. Katealemoike Dilava itumuu laemo lohoma.


text:
Iale vasohuta la vaveve toela halevai vaveve dua vave. Isi kemo bae babatisolahave. Isi lainaho huhulahai kosea, ‘Noeau Ebalahamu valada noeabuliko. Iale Dilava itumu keu bae noemo loholivebene.’Di la namigevege evive. Dilavana isivianiege mune kobiamo Ebalahamu valada degomole vaevege abuna la lovomo ui.


text:
Soeu idieumukamoheiliho hemei ua. Iale idi oletena baioholige auna idi ke heisi mai venemo mihatuge auna lahai.”


text:
Ige Dioniu namigevei avoe, “La oleuoleuogo abuiabuialiege mole mai ogoholiale ke omive. Isime la oleu lovi balugau avuemo uge degomole malei lovioholiale kebia oveve.”


text:
Kateige takesi moni malemale ataeau Dioniu babatisogeveho avue loholu. Isi namihai avoe, “No haivemale ata, noeabuna vadeai.”


text:
Kateige tuvalie ataeau Dioni namihai loui avoe, “Isege noeabuna vadeai.”Ige keu loui avoe, “Lainaho bae ata havei moniabe malelive. Isi lainaho ata molemo loboe hoto loui moniabe malelive. Lainaho la ibina ke elehai kabebilahalive.”


text:
Kateige vani kemo ata bahataeau Dioni hoto maime loui avoe, “Mesoho ata kou nahie ata tedaeveve Kelisoike ko.”Kateai louime ke kaovai molehi hotohotolahama.


text:
Ige Dioniu kebia bahata namigevei loui avoe, “Dana emo la babatisogevei. Isito ata mole baluga di evihale keu aike lohoma. Di baluga holioholialemo tamakave iamoveve keu daemo anekianu. Eu kosive. Isege dau valave. Iale auna Munana Tumutetaveneta la babatisogevei.


text:
Iale ata kena lohoniege au keilota laisue i bisi kitoai hatuge momoluve abuna moleve keiolahasege ive abuna moleve keiolahai. Ige auna laisue i malei au valahumo otoveito momoluve ke malei veneu hodovavesite kemo mahoevei.”


text:
Isi gamanie kosive Elodiho hoto tolote lounu. Kosealemoike Elodiu au hohoe mahina Elodiasi ke etulei melamenu. Isi vaveve toela degomoleta vaevenu.


text:
Au mai dibulae hanavoholisege Dioniu ata degomole babatisogevenu. Isi Iesuta babatisohavonu. Ige Iesu hovelahai lamisi guliguliasege otogou dikolahanu.


text:
Ige Munana Tumuteu imutavake nahate holisi dobai lohoaleu avuemo ua. Isege hoto moleu otogomo dobai lohoaleu loui avoe, “Au di uvue mo seleve. Iale di a vahaeho va baluganu.”


text:
Iesu babatisomale vani kela vaganaveu teti (30). Ige ataeau huhulahai avoe, “Iesu keu Dioseba mo.”Isito ke mama seleveike Dilava.<br/>Ige Dioseba mamaike Heli.


text:
Ige Heli mamaike Matati.<br/>Ige Matati mamaike Livai.<br/>Ige Livai mamaike Meliki.<br/>Ige Meliki mamaike Dianai.<br/>Ige Dianai mamaike Dioseba.


text:
Ige Dioseba mamaike Matataiasi.<br/>Ige Matataiasi mamaike Emosi.<br/>Ige Emosi mamaike Nahumi.<br/>Ige Nahumi mamaike Esili.<br/>Ige Esili mamaike Nagai.


text:
Ige Nagai mamaike Meati.<br/>Ige Meati mamaike Matataiasi.<br/>Ige Matataiasi mamaike Semeni.<br/>Ige Semeni mamaike Dioseki.<br/>Ige Dioseki mamaike Dioda.


text:
Ige Dioda mamaike Dioanani.<br/>Ige Dioanani mamaike Leisa.<br/>Ige Leisa mamaike Selubabeli.<br/>Ige Selubabeli mamaike Siatieli.<br/>Ige Siatieli mamaike Neli.


text:
Ige Neli mamaike Meliki.<br/>Ige Meliki mamaike Adi.<br/>Ige Adi mamaike Kosami.<br/>Ige Kosami mamaike Emadami.<br/>Ige Emadami mamaike Eli.


text:
Ige Eli mamaike Diosua.<br/>Ige Diosua mamaike Eliesa.<br/>Ige Eliesa mamaike Diolimi.<br/>Ige Diolimi mamaike Matati.<br/>Ige Matati mamaike Livai.


text:
Ige Livai mamaike Simioni.<br/>Ige Simioni mamaike Diuda.<br/>Ige Diuda mamaike Dioseba.<br/>Ige Dioseba mamaike Dionami.<br/>Ige Dionami mamaike Eliakimi.


text:
Ige Eliakimi mamaike Melea.<br/>Ige Melea mamaike Mena.<br/>Ige Mena mamaike Matata.<br/>Ige Matata mamaike Natani.<br/>Ige Natani mamaike Deividi.


text:
Ige Deividi mamaike Diesi.<br/>Ige Diesi mamaike Obedi.<br/>Ige Obedi mamaike Boasi.<br/>Ige Boasi mamaike Salemoni.<br/>Ige Salemoni mamaike Nasoni.


text:
Ige Nasoni mamaike Aminadabu.<br/>Ige Aminadabu mamaike Alamu.<br/>Ige Alamu mamaike Heseloni.<br/>Ige Heseloni mamaike Belesi.<br/>Ige Belesi mamaike Diuda.


text:
Ige Diuda mamaike Diekobo.<br/>Ige Diekobo mamaike Aisiki.<br/>Ige Aisiki mamaike Ebalahamu.<br/>Ige Ebalahamu mamaike Tela.<br/>Ige Tela mamaike Nahoa.


text:
Ige Nahoa mamaike Seluki.<br/>Ige Seluki mamaike Leu.<br/>Ige Leu mamaike Beleki.<br/>Ige Beleki mamaike Ebeli.<br/>Ige Ebeli mamaike Sala.


text:
Ige Sala mamaike Keinani.<br/>Ige Keinani mamaike Avasadi.<br/>Ige Avasadi mamaike Semu.<br/>Ige Semu mamaike Noa.<br/>Ige Noa mamaike Lameki.


text:
Ige Lameki mamaike Metusala.<br/>Ige Metusalamamaike Inoka.<br/>Ige Inoka mamaike Dieleti.<br/>Ige Dieleti mamaike Mahalaleli.<br/>Ige Mahalaleli mamaike Keinani.


text:
Ige Keinani mamaike Enosi.<br/>Ige Enosi mamaike Seti.<br/>Ige Seti mamaike Adamu.<br/>Ige Adamu mamaike Dilava.


text:
Iesuu Diodani e halei tige Munana Tumuteu avuemo baluganu. Avuemo balugai melamei ataeauuvesite keve tinu.


text:
Tiale keu keveusege Seteneu lohoale vani voti (40) keuvumolobohavoi isiviale elehage Iesuna kemo dobai o negoai. Keu vani ke ni bahatamo lovi iholialemo vae baluganu.


text:
Ige Iesuu namihai loui avoe, “Bukae Hotou loui avoe, ‘Atabeu bae loviunahake isi kemo negoalivebene.’”


text:
Isi loui avoe, “Dana vata ko bahata mai aoge ana kemo vuvunebaluga mai bae kunai moaga malenela. Dilavau louge vata ko bahata di vata. Kunai keta di kunai. Iale dana mai di isivie ata omige auna malei.


text:
Ige Iesu namihai avoe, “Bukae Hotou loui avoe, ‘A Kosive Dilava ke igae hoesehavoi isiviveunahavanela.’”


text:
Kateige Seteneu tota Iesu melamei Dielusalemae tinu. Tialeu Diue dubu baluga ke kobola lavihovosege Seteneu loui avoe, “A Dilava mo holiniege komo lamisi biloa.


text:
Ige Iesu hotove ibina avuho loui avoe, “Hoto seleveike. Isito Bukae Hotou tota loui avoe, ‘Lainaho heiata la Kosive nego ke kaovalive.’”


text:
Ige Seteneu hoto kateale loui Iesu lobohavogeuoholige au halei tinu. Isiviai taliveukaukaito tota avue lohoi.


text:
Iale loboe vaveve keuuoholige Iesuu halei Galili vatae tinu. Keve tiale Munana Tumutevuvunemoua. Ige au vamale ke hotou vata ke bahatae tinu.


text:
Vani mole Iesu hoilahai tiale Nasaletae au esebulutauale keve velemanu. Vani bahata bulau lohoge auna tiniege guliguliagei. Iale bula kemo au tiale dubue lamisi isiviai Bukae Hoto dodavei.


text:
Dodavei avoe,<br/>“Dilava Munanau daemo ua.<br/>Au di ebagemage dana hotove dua loui kunaiholimale kebia haivei.<br/>Au di hanavoge dana tiniege vaveveabe toela kemo iovege abuna ke halevai.<br/>Au di hanavoge ni kedute keabuna bae nilahai elehai.<br/>Au di hanavoge dana olemeau uvuunahamoumalekebiata hoesegevei.


text:
Hoto ke dodavegeuoholige au buka mai dubue ata mole omisitougumanu. Ige ata bahataeau tobekai nibisi ua.


text:
Hoto kateale louge abu hotoe dua ke evigeuvuiabeu teteanu. Isi vikolahai loui avoe, “Dioseba monike. Au oleve kateai hoto ke manu.”


text:
Ige Iesu abuho loui avoe, “Di hilokage la hoto kosealeike dahoe louliho. ‘Au vavahanite hoesegevemale ata. Iale a ebika hoesehavonela.’Mesoho lana tota daho loui kosea, ‘A Kabenumu oe vaveve ni molete vale ke nahate a vata seleve kove kateale vanela.’La lauvumohoto kateale huhulahama.


text:
Isito di la namigevege evive. Beloveta ata kena au vata kemo hoto louge atave seleve keau bae hotove evilivebene.


text:
Dana kemo hoto mole loui. Subutamole Ilaidiauusegeveniu lohoholiale vagana abuita igaeta isi bata ada mole isi igaeuuoholinu. Katealemoike vata ko bahatamo loviuuoholige vae balugau lohonu. Kateimale vanila Iselala gobuvu moagaeau vata kove ua.


text:
Isito kebiaho Dilavau Ilaidia hanavoholinu. Ke hanavoge vata mole Saidoni keve tiale Salebeta oe gobu mole tedahonu.


text:
Subutavani kela Iselala ata moagaeau vavahani mole lebolasi ke malu. Isito beloveta Ilaisau kebia tedaeveholinu. Isito Silia kosive mole Neimeni ke igae tedahoge au momoleanu.”


text:
Kekoai loui avoe, “Iesu Nasaleta ata, no halevei tenela. Ana no aiogevelihonike kove lohonu. Di hilokage au Dilava mo tumute.”


text:
Ige Iesuu munanae toela ke namihai loui avoe, “Hoto halei malaha ke halei tenela.”Kateige munanae toela keu malaha ke laluvai mai vudiabemo vata hamanu. Isi ata ke halei tige au dua vanu.


text:
Ige ata bahataeau vikolahai moleho loui avoe, “E, hoto onoleiko. Malaha kou au vuvunemomunanae toela kebiaho baita louge abu halevai tima.”


text:
Iesu hovelahai dubu halei Saimoni oe tinu. Tiale keu Saimoni meau hobe balugaleke abu loui Iesu namihalu.


text:
Ige Iesuu tiale vavavemo lamisi vavahanive ke hotohavogeuoholinu. Ige keate keu solekavesite hovelahai lovi vai ovenu.


text:
Gutumovaniu dobasege ataeau haokuvuiabeau vavahaniamale kebia malevei Iesue loholu. Ige Iesu au ada mai igaegae kebia golomo mamoge abu bahata momolelahalu.


text:
Isime munanae toela moaga kebia nunuvegeabu kekolahai loui avoe, “Au Dilava mo alike ke.”Kateai lousege Iesu hotoeabe bamunu. Kosealemo abu hilokage Dilavau ke hanavoge keu ata tedaeveve Keliso holinu.


text:
Vani mole vau alamosege Iesuu o halei ataeauuvesiteve tinu. Ige ataeau kaovalata bae elehalu. Ke elehai namihai loui avoe, “Ti haleito no o komounela.”


text:
Isito Iesu namigevei loui avoe, “Dilavau di hanavoalemo dana o benahateve tiniege ataeau Dilava adae vuvunemouvevehoto ke loui ata haivei.”


text:
Vani mole Iesuu tiale tabu mole Genesaleti esagae laminu. Keve lamisege ata moagaeau Dilava hoto eviliho lohoale molemo neniholilu. Isi Iesu kabitige au lamiveve humahauuoholinu.


text:
Kateisege huena malemale keau bouti abuita malei esagamo otovei abuugabimalei totoisege Iesuu kebia elegevenu.


text:
Ige Iesuu ata mole Saimoni ke boutimobiloai Saimoni namihai loui avoe, “Aike esagamo ko hanavoge au e goloe tikatikai.”Kateaito golovemougulamoi ata moaga kebia haivenu.


text:
Ata moaga kebia haivegeuoholige au Saimoni namihai loui avoe, “Bouti ko hanavoge au tota e ni seleve tai. Isime laugabimalei hatui huena moaga maleve.”


text:
Ige Saimoniu loui avoe, “No baluga, no nova vavi ko bahatamo e maholata huenabe maleholilu. Isito a loualemo noeabunaugabitota emo hatui.”


text:
Kateai louito abuugabimalei hatulu. Ige huena moagatahoeauugabiabemo tobalohogeugabiu dikolahaho vekeanu.


text:
Kateige keau bouti mole keve abu haokuvu hohavei loui avoe, “Lohoi no tedaeveve.”Kateige abu lohoale huena malei bouti abui ke bilage keau ililohoho vekeanu.


text:
Ige Saimoni Bitau huena moaga elegevei Iesu vudimoau kome bokoai vata bisi namihai avoe, “Kosive, di halei tenela. Kosealemo dau atae toela.”


text:
Ige haokuvuiabe Sebedi mo abui Diemisiu Dioniti abuta viko balugalu. Ige Iesuu Saimoni namihai loui avoe, “Vabu halenela. A subutahuena malema. Isito ana aike daho ata malevenela.”


text:
Vani mole Iesuu o moleve tige lebolasite ata moleu lohoaleu Iesu elehai vudivemo kome bokoai vata bisime holumai baita avuho loui avoe, “Di Kosive, a isivianiege di hoesehavonela.”


text:
Ige Iesu au ada hatui malaha kela holisi namihai avoe, “Ito, dana a hoesehavoi.”Ke lousegesolekavesite malaha kemo lebolasiuuoholinu.


text:
Ige Iesu isuta avuho loui avoe, “Inuta talive a ebika mai dubu nalimale kosive ke haivuge au a vava elehai a namihage Moseseu louale ke nahate vai ono mole mai mahoi Dilava hoesehavoge ataeabuna elehai hilokage a vavau duaveanu. Isito ainaho bae atabeho di a hoesehavoale ko loulive.”


text:
Iesuu kateai louito vaveveve keu o bahatae tai gabianu. Ige ata moagaeau isiviai loholive hotove evisime au vavahaniabe kebia hoesegevei.


text:
Vani mole Iesu ata haivesege Balisia ata isi menaka haivemale ata keau Galili vatae, Diudia vatae isi Dielusalema o baluga keve loholu. Lohoale keveuguiavoi hoto ke evisege Dilava vuvuneu Iesuemo uge au vavahaniamale kebia hoesegevema.


text:
Isege ata degomoleau malaha mole ada toelate isi velo toelate ke kaulamomavoi ebavoi loholu. Isiviale malaha ke mai lohoi oe uvue Iesu vudimomavoi.


text:
Isito ata moagaeau molemo nenioholiale kemo abu mai oe vahae lohoveve keu anekiage abu ebavoi mai tiale oe goloe mavoi o ke kobuhai kaula keumuvai mai vahamo manevege malaha keu kaula kemo dobai tiale ata kebia vigomo Iesu vudimodobai ua.


text:
Ige Iesuu vaveveabe ke bahata hilokage abu abu evievi Iesuemo mavolu. Iesu malaha keho loui avoe, “Di haoka, di a toela ke bahataulihageuoholinu.”


text:
Kateai lousege Diue menaka loui haivemale ata isi Balisia ata keau huhulahai avoe, “Oleike ko hoto koseale loui Dilava ivi aiohavoma. Atabeu bae vaveve toelaulihalivebene. Isito Dilava igaena kateale vai.”


text:
Kateai lousege Iesuu huhuihuhuiabeke hilokai namigevei loui avoe, “Vadeuhoike la huhuihuhuietoela kateale huhulahama.


text:
Dana hoto vadeu loui. Dana malaha ke namihai kosea, ‘Di a vaveve toela ke bahataulihanu.’Emena dana loui kosea, ‘Hovelahai tenela.’La huhuige hoto oleteu toloholinu.


text:
Isito halege dana vavahanite ke hoesehavoge lana kemo hilokage vaveve toelaulihaveve vuvuneketau daemo ua.”Kateai louito vavahanite ke namihai loui avoe, “Hovelahai a ava egumai mai a oe tenela.”


text:
Kateai lousegemalaha keu solekavesite vudiabemo hovelahai au avamo lahamale ke egumai mai au oe tiale keu Dilava hoesehavonu.


text:
Ige ata bahataeau ke elehai tetelahai vabulahai Dilava hoesehavoi avoe, “Vaveve oletealeike nahi nova elehale ko.”


text:
Iesuu kateaito halei tialeu takesi malemale ata mole elehanu. Iviveike Livai. Malaha keu takesilahamale oe uvueugulamoiusege Iesuu namihai loui avoe, “Di ehomanela.”


text:
Vani mole Livaiu au omo lovi balugataho Iesuho vai hoage takesi malemale ata isi haokuvuiabedegomole keau lohoale abuhi lovi ima.


text:
Ige Balisia ata isi Diue menaka loui haivemale keau Iesu esemu namigevei loui avoe, “Osiohoike la takesi malemale atae toela kebiahi igaetoai lovi ima. Isime atae toela degomole kebiahi igaetoai lovi ima.”


text:
Kateai louge Iesu namigevei avoe, “Medikolou bae negote kebiaho loholivebene. Isito auna vavahanite kebiaunahahoesegeveliho lohoi.


text:
Iale dau lohoale kou atae dua kebia hohaveliho lohoholisito vaveve toela vamale kebiahoike di lohonu.


text:
Iesuu kateige menaka haivemale ata keau tota Iesu namihai avoe, “Dioni esemu keau vani igaegae lovi iholisito guliguliunahama. Ige Balisia esemu kebiata kateale vama. Isito a esemu keau kateale vaholima.”


text:
Ige Iesuu namigevei avoe, “La huhuige mo molena ma mole melamege haokuvuiabeabuna lovi isi. Emena abuna halevai. Ba, abuna lovi isi vahaeholahai.


text:
Isito vani mole atae toelaeabuna loholiege mo ke hamage haokuvuiabeabuna bae vani kelauvulahai lovi i halevai.”


text:
Kateaito tota dovudovue hoto mole loui namigevei loui avoe, “Atabeu bae ogoe dogae ivi etulei mai ogoe mamie vaha badivulivebene. Auna kateige ogoe doga kena toelai. Ige mamive ke elehage elehilehivena toelai.


text:
Ke nahate atabeu baeuainie doga mai ovoe vate badivuale mamivemo ehosivalivebene. Auna kateige kena savai dikolahai. Igeuainie e kena hosilahai lotihatui.


text:
Isito atabenauainie doga mai ovoe vatee dogamo ehosivage keu bae dikolahalivebene. Iale di vaveveu bae vatae vavevehi igaetoalivebene.


text:
Isito atabena vani bahatauainie mami ke iniege aunauainie doga keho isiviholisi. Isito auna huhuigeuainie mami keu avuemo heanu.”


text:
Vani mole bulamo Iesu au esemuhi oai tiale konee bulu molemo tisege esemuiabeau kone dakoai ke boboai ilu.


text:
Isi Dilava dubue uvue tiale beleidi tumuteke mai iale keta lana dodaveholilu. Dubu nalimaleunahaeabuna beleidi ke igei. Isito vani kela Deividiu menaka ke egumai beleidi ke isi au esemu ovege kebiata ilu.”


text:
Hoto kateale louito hotoeabe kemo loui avoe, “Atae Ese keu bulae Kosive. Iale auna onole louge abuna ke vai.”


text:
Isege Diue menaka loui haivemale ata isi Balisia ata keau Iesu nibisi isiviai elehage Iesuna bulamomalaha ke hoesehavoge abuna vaveveve kemo kotalahai.


text:
Ige Iesu huhuihuhuiabeke hilokai ada toelate keho loui avoe, “Hovelahai kove loho.”Ige malaha keu hovelahai laminu.


text:
Ige Iesuu dubue kosive kebiaho loui avoe, “Dana la namigevei. Nahie menaka keu nahie haivege nahiabuna bulamoosioi. Nahiabuna bulamovaveve dua vai. Emena vaveve toela vai. Nahiabuna bulamoata hoesegevei. Emena ata aiogevei.”


text:
Ige abu hotohotoholige Iesuu elegevei lotinu. Isime malaha nehe ada toelate ke namihai avoe, “A ada hatunela.”Ige malaha keu au ada hatuge adaveu inuanu.


text:
Ige dubue kosiveau ke elehai avuho itumu selevelahalu. Isime hotohotoai Iesu hamaliho humahakaovama.


text:
Ilage vau alamoge au esemu bahata hohavege abu lohoge au kebia bahatamo esemu tuelo (12) tabagevei loui avoe, “Laeau di abostoloea.”


text:
Kebia iviabe abuike koea. Moleike Saimoni. Isito Iesu ivihaleike Bita. Ige hohove Andulu. Ige Diemisi. Ige Dioni. Ige Bilibi. Ige Batolomi.


text:
Ige Diemisi mo Diudasi. Ige Iesuho haiaveve malaha mole Diudasi Kaliota. Iesuu esemu kateale tabagevege abu avuluvutaua.


text:
Iesuu abuhi tana ke halevai heie lohoale loho moleve velehovoge esemuve moagaeau loholu. Ige ata moagamoagaeau Iesu hoto eviliho abu o halevai loholu. Kebia degomoleau Diudia vatamo loholu. Isege degomoleau o baluga Dielusalema halevai loholu. Ige tota degomoleau davala vavae o abuita Taea isi Saidoni kebiamo loholu.


text:
Lohoale isiviale Iesu hoto evige au vavahaniabe kemo hoesegevei. Ige degomoleau munanae toelau abuemoumalekebiataeau lohoge au kebia hoesegevenu.


text:
Iesuu au esemu niavei abuho loui avoe, “Kunai holimalea, vahaeholahave. Dilavana ata la nahate malevege lana adave vuvunemouve.


text:
“Vaelahamalea, vahaeholahave. Gabie launiabuna bae hanilahai. “Ninalahamalea, vahaeholahave. Gabie lana bae helahave.


text:
“Di esemuia, ataeabuna bae laheho isiviholisi la hoto hamai la aiogevei laheho loui kosea, ‘La keau atae toelaea.’Kosealemo laeau di esemuia. Abu kateige vahaeholahave.


text:
Vani kateimalela hovedevei vahaeholahave. Kosealemo lana bae otogoe ibina baluga maleve. Subutabuluveabeau kateale vai beloveta aiogevelu. Ialemo ataeau la aiogevege vahaeholahave.


text:
“Isiuniabeu aike hanilahamale la nohovu. Lana bae gabie vaelahave.<br/>“Aike helahamale la nohovu. Lana bae gabie ninalahave.


text:
“Ataeau hotoe dua loui la hoesegeveale la nohovu. Kosealemo subutabuluveabeau loboe hoto kateale loui loboe beloveta hoesegevelu.”


text:
“Isito di hoto evimalea, di la namigevege evive. La aiogevemale kebia isivi ovei hoesegeveve. Isi laheho itumuamale kebiata hoesegeveve.


text:
Isime laheho hotoe toela loui la aiogeveale kebia hoesegeveve. Isi laheho vaveve toela vamale kebiataho Dilava imihave.


text:
Ata oleu la mono vaki molemo hamage louge au tota vaki moleveatae hamai. Ige ata oleu la dabae ogo mage louge au la sieti keta mai.


text:
Ata oleu onoleho isiviai la namigevege isivive ke mai omive. Isi ata oleu la kunai malege lainaho bae au mai hoilahaveve keho namihalive.


text:
“Isito ata oleuoleulaheho isivilahai la hoesegeveale kebiaunahaho lana isivilahage Dilavana oleve kateai la hoesegevei. La hilokage atae toela keau vaveve kateale vai abu haokuvuunahaho isivilahama.


text:
Isito lana oleuoleulaemo vaveve dua vamale kebiaunahaemo vaveve dua vage Dilavana oleve kateai la hoesegevei. La hilokage atae toela keau vaveve ke nahate vai abu haokuvuunahamo vaveve dua vama.


text:
Mesoho ata molena lae lohoi laemo moni malege lainaho au gabie ibinave laoveveve ke huhulahalive. Kosealemo atae toelaunahaeabuna vaveve kateale vagei. Lana kateai huhulahage Dilavau bae la hoesegevelivebene.


text:
Lainaho vaveve kateale valive. Isito la aiogevemale kebia isivi oveime vaveve dua abuho vai hoesegeveve. Laemo moni malemale ke lainaho huhulahai kosea, ‘No moni kena hoilahai noe lohoi.’Lana vaveve kateale valiege ibina baluga malei bae ehueumale Kosive baluga ese holieveve. Kosive vaveve keu koseanu. Keu atae toela kebia hoesegevei huhuihuhuietoela huhuimale kebiata hoesegevema.


text:
“Lainaho mole vaveve toela kaovai abuemo loui kosea, ‘Keau vaveve toelate.’Lana mole vaveve kaovaholige Dilavana avuta bae la vaveve toela kaovalivebene. Isi lainaho mole toelamo hoto loui ibinaeabe ovegelive. Isi lainaho molemo vaveve toela vale ke huhulahagelive. Lana katelahage Dilavana avuta la toela ke huhuoholisitoulihai.


text:
Lana kunaimo isi otogoe hotomo ata tedaevege Dilavana bae kunai laovei la tedaevei. Lana kateale vage kunaina bae laemo balugai. La vaveve oletealemo ata tedaevege Dilavana avuta la tedaevei.”


text:
Iesuu hoto kateale lougeuoholigeto dovudovue hotomo namigevei avoe, “Malaha mole ni kedute keu bae malaha mole ni kedute ke melamei avui talivebene. Abuna avui katelahaliege abuna abata ke igae vuvegevei.


text:
Esemue hoto keu bae haivemale atae hoto evihalivebene. Isito esemuiabekeabuna hotove ke kaovai negolahaliege abu kosive nahate holisi.


text:
Louka balugau la nimo uale kemo lana oleve kateai la haokaho loui kosea, ‘Lohoge di a nimo loukae esehameu uale ke mai.’Lainaho katelahai la haoka lobohavolive. Isito vasohuta louka balugau la nimo uale ke maito bae la haokae nimo loukae esehameu uale ke mave.”


text:
“Idie dua keu bae hahuhumie toela valivebene. Ige ke nahate idie toela keu bae hahuhumie dua valivebene.


text:
Idi bahata hahuhumiteke la hilokalu. Iale la bae laokamo madilini ehalivebene. Isi la bae sesenamo vulutuehalivebene.


text:
Atae dua keuvumohuhuihuhuieduau uale kemo auna hotoe dua lougei. Isito atae toela keuvumohuhuihuhuietoelau uale kena kemo hotoe toela lougei. Kosealemo ataeau abu aimo loumalekeu abuuvumohuhulahamaleike abu ke louma.”


text:
Ata moleu oe dua houmaleke nahate. Auna abata lovoi hade malei emee dua vai munee golomo au o houge hanunuu lohoge o keu bae hobelahalivebene. Kosealemo keu au o houe dua vanu.


text:
Isito ata moleu di hoto evisito vaholimale keu oe toela esagamo houmaleke nahate. Keu neniai abata lovoi hade malei neniai emeholinu. Ialemo hanununalohoge o kena solekai hobelahai bahata toelai.”


text:
Ige tuvalie kosiveu Iesu vamale hoto ke evisime Diue kosive hanavei isiviale abu Iesu namihage au loholive esemuve hoesehavoi.


text:
Kateige abu lohoale Iesu namihai avoe, “Tuvalie kosive moleu isiviale lohoi talive esemuve hoesehavonela. No isiviale ke tedaho.


text:
Abu hoto kateale loui Iesu namihage au halei abuhi tinu. Tialeau oe vavae tisege tuvalie kosiveu au haokuvu hanavege abu lohoale Iesu namihai avoe, “No kosiveu loui avoe, ‘Di kosive, halege ainaho di oe loholive. Dau bae atae duabene a bae di oe uvue lohoi.


text:
Ige Iesuu hoto ke evisi vikoai hoilahai ata moagaeau ehovai tiale kebiaho loui avoe, “Di la namigevei. Iselala ataemo di evievi kosealebe negote elehaholinu.”


text:
Kateai louge tuvalie kosive haokuviabe keau tota hoidevei ove tilu. Tiale ove velehovosege esemuveu momoleanu.


text:
Tiale keau ologoe velehovoho vasege o ke biaeau ata moleu hatiale ke kesita ebavoi mai abuela loholu. Hatiale keu gobu mole mo igaehameike ke hatinu. Ige oe ata moagaeau gobu keluvutaloholu.


text:
Kateai louito tiale au ada mai kesi kemo mamoge ebavoi lohoale keau lavilu. Ige Iesuu loui avoe, “Moia, di a namihama. Hovelaha.”


text:
Ige ata bahataeau ke elehai vabulahai Dilava hoesehavoi loui avoe, “Beloveta balugau nova noe lohonu. Dilavau au ata tedaeveliho lohonu.”


text:
Kateige Dioni esemuiau ke evisi lohoale namihalu. Ige Dioniu au esemu abuita hohavege abu avue loholu.


text:
Ige au kebia hanavei loui avoe, “Talive Iesu namihai loui kosea, ‘Dioniu subutaloui avoe, No tedaeveve ata kena bae lohoi. Iale ata ke anike ko. Emena noeabuna mole hemei ui.’”


text:
Ige abu Iesue lohoale avuho loui avoe, “Dioni ata babatisogevemale keu no hanaveike vage no a belahaho loholu. Dioniu isiviai hilokai. No tedaeveve ata ke anike ko. Emena noeabuna mole hemei ui.”


text:
Kateai belahasege Iesu niabemo ata moaga vavahaniamale kebia hoesegevema. Ata degomoleau munanae toelau abuemoumale. Isege degomoleau ni kedutea. Iale Iesu kebia hoesegevema.


text:
Isi kemo Dioni esemu namigevei loui avoe, “Hoidevei talive la vadeu elehai eviale ko loui Dioni namihai kosea, ‘Ni kedute keau nilahama. Ige velo golote keau lavisi olahama. Ige lebolasite kebia vavahaniuuoholima. Ige golemate keau hoto evima. Ige haluviale kebiata hovedevema. Isime di hotoe dua loui kunaiholimale kebiata haivema.


text:
Iesuu kateai lougeto Dioni esemuiau halevai hoidevei tisege au bae Dioni deiada loui ata moaga kebia namigevei avoe, “La komo botoe tiale Dioni elehage keu ata oleteale. La huhuige auna au uvu mai Dilavaemo mamoi negobedai laminu. Emena helukau kulumomamoge kulu kibikibiale ke nahate auna vanu.


text:
La keve tiale ata oleteale elehalu. Lana elehage kena ogoe dua vamale atanike ke. Ba, ogoe dua vamale keau bae botoeulivebene. Isito abuna oe duamo ugei.


text:
Di tota la namigevei. La keve tiale vadeu elehalu. Lana beloveta elehalu. Seleveta belovetaike la ke elehalu. Isito keu beloveta kebia evigevei baluganu.


text:
Dioni vaveve keike Bukae Hotou loui avoe, ‘Dana di esemu mole hanavoge auna aho uli holisi tiniege ata namigevei kosea, Kosiveu lohoma.’


text:
Di hoto mole louge evive. Dioniu ata bahata vata komo uale kebia evigevenu. Isito ivivesiteu di ata holisi Dilava adae vuvunemouale keu Dioni evihanu.”


text:
Oe ata moaga isi takesi malemale ata kebiau Iesuu louale hoto ke evilu. Ata kebiau subuta Dioniu haiveale hoto ke huhuaiavoe, “Dilava menaka keu noemo duave seleve.”Kebiaike Dioniu babatisogevenu.


text:
Isito Balisia ata isi menaka haivemale ata keau Dioniu louale hoto evisito isiviholilu Dilava humahala taliho. Katelahage Dioniu kebia babatisogeveholinu.


text:
Keau esebuluiau ologomo molehi gilulahamale ke nahate. Esebulu abuna moleho loui kosea, ‘Noeau laheho sale hamageto laeau havulahaholilu. Ige noeau ninalahageto laeau nohehi ninalahaholilu.’Iale novae vani komo uale la vaveve keau esebulue vaveve ke nahate.


text:
Isi ke nahate ata babatisogevemale Dioni keu lohoale vani degomole lovi ioholisiuainihalege la loui kosea, ‘Keu tilogoe ataike.’


text:
Iniale Atae Eseu lohonialeuainita lovita ige la loui kosea, ‘Ata ke elehave. Keu lovi ivolovoloimale ataike. Keuuainiisi momaime takesi malemale atae toela kebiahi haokuvuanu.’


text:
Vani mole Balisia malaha moleu isiviale Iesuu talive ove avuti lovi isi. Ige Iesuu tiale ove avutiugumai lovi ima.


text:
Isege o keve keate mole toela seleveu ua. Keu Iesuu o keve uale ke evisi deholo mole hagote mai lohonu.


text:
Ke mai lohoale Iesu vavamo lamisi ninasege nimetavaveu Iesu velomo dodama. Ige au kome bokoai vata bisi au kinata Iesu veloulihageuoholige au velove keulikukuhavoi deholo hagote ke mai velove ominu.


text:
Ige Balisia malaha nehe Iesuho lovi vale keu ke elehai auuvumohuhuaiavoe, “Iesu kou beloveta holivatebe keate keu levege au vaveveve toela hilokanu.”


text:
Balisia malaha keu huhuihuhui kateale vage Iesuu ke hilokai avuho loui avoe, “Saimoni, dana hoto mole aho loui.”Ige Saimoniu loui avoe, “Di kosive, louge di evisi.”


text:
Kateige Iesuu deiada mole loui namihai avoe, “Vani mole malaha mole abuiau kosive mole monimo bukalu. Moleu vai handele (500) kinamo bukanu. Isege moleu vivti (50) kinamo bukanu.


text:
Moni ke abu malei biage omiveve vaniu lohonu. Isito moniu abuemouoholinu. Ige monie biageu namigevei avoe, ‘Lainaho moni daovaveve ke huhulahagelive.’Iale deiada kemo a huhuige malaha oleteu kosive ke vahaehove va baluganu.”


text:
Ige Saimoniu namihai loui avoe, “Di huhuige moni baluga maleale malaha keu.”Ige Iesuu loui avoe, “Avulike.”


text:
Isi kateai au ebia ekovehai keate ke niavoime Saimoni namihai loui avoe, “Keate ko eleha. Di a o kove lohoge a e hai di velo totoholinu. Isito keate kou ninage nive eu di velomo dodage au kinata di veloulihanu.


text:
Di vasohuta a oe lohoge au di vahaeho vai diulikukuhavoholinu. Isito di lohoge keate kou di velo bubuhavonu.


text:
Di a namihage evi. Di keate ko vaveve toela moagaulihageuoholinu. Kosealemo keu au isivi bahata mai daemo mamoi di hoesehavo seleveanu. Isito ata olena di huhu eseveage dana vaveveve toela eseveulihai.”


text:
Kateige lovi imale ata degomoleau moleho loui avoe, “Hoto oleteale ko. Vaveve toelaulihamale atanike ko.”


text:
Ige Iesuu keate ke namihai avoe, “A a evievi daemo mamoale kemo Dilavau a toelamo a tedahonu. Iale vahaehomo tenela.”


text:
Vani degomoleauuoholige Iesuu au esemu tuelo (12) ehai abuhi tialeau o moagamoaga keve ataeau Dilava adae vuvunemouvevehotoe dua ke loui haivelu.


text:
Ige keate degomoleau abuhi tiale kebia degomoleau vavahanitea. Isege kebia degomolemo munanatoelau ua. Iale Iesuu kebia hoesegevege keau abuhi tilu. Keate mole Meli Magidaleni Iesuu avuemo munanae toela seveni (7) nunuvenu.


text:
Ige kebiamo koeau abuhi tilu. Kosive mole Elodi ke esemu Tusa. Iale mahinave. Dioana. Ige Susana. Ige emo keate degomole kebiata igaetoai abu monita Iesu isi esemuiabekebia tedaevegeliho abuhi tilu.


text:
Ata moagaeau o igaegaemo Iesue lohoale mole bevueveiigaemousege Iesuu dovudovue hoto mole loui haivenu.


text:
Haivei avoe, “Ata moleu au govaea i malei au bulue sesiaho tinu. Au sesievesege degomoleau humahamo keiohovolu. Ige ataeau kemo dasegeugueau degomole igeuoholinu.


text:
Isege degomoleau vatae duamo keiohovoale keau ulie dua vai hahuhovoale keu moagataho.”Kateale lougeuoholige au namigevei avoe, “La oleteau hoto evimaleau hoto ko evive.”


text:
Ige Iesu namigevei avoe, “Di isiviale Dilavau au matamae dogae vamale ke hilokave. Isito ata degomoleau evieviholimale kebiaho di dovudovue hoto louge abu bae ke evisi avuemo lulelelahalivebene. Abuna niavoito bae elehalivebene. Isi evisito bae lulelelahalivebene.”


text:
I degomoleau humahamo keiohovoale keau ata degomole nahate. Ata keabuna hotoe dua ke evisege Setenena lohoniegeuvuiabemo hotoe dua ke aiohavogei. Ige elike abu hoto ke evi halevaliveukolikoli ma halevai.


text:
I degomoleau munemunemokeiohovoale keau ata degomole nahate. Keau hoto ke evisi maleime vahaeholahaito hoto ke ma seleve holioholilu. Iniege vani mole vaveve toelana abuemo lohoge abuna solekavesite hotoe dua ke evioholisi halevai.


text:
I degomoleau adu bekateuvumokeiolahale keau ata degomole nahate. Ata keau hotoe dua ke evisito vani mole abu vatae vaveve huhulahai kunaita huhulahage vaveve katealeu hotoe dua bamuge evieviabeu negoholinu.


text:
Isege i degomoleau vatae duamo keiohovoale keau ata degomole nahate. Ata keau hotoe dua evisi abuuvumoke huhue dua vai negolahama. Ige evieviabeu balugatahoage abu vaveve dua vama.”


text:
“Atabeu bae lameba hanei mai mauauvumomamolivebene. Isime mai ladevemale betie valae mamolivebene. Isito auna mai ehanumageata olemeabuna o keve loholiege abuna atagavemo ui.


text:
Di hoto louale ke ihuu koseanu. Ataeabuna abu vaveve mahogovage Dilavana bae vaveveabe ke maiumidamo mamoge ataeabuna ke elehai hilokai. Isi vani kela atae vaveve bahatana Dilava atagamo bae velehovoiumidamo ui.


text:
“Iale nenilahai la hoto eviale ke huhulahave. Kosealemo olena di hotomo luleleige Dilavana lulelebaluga omisi. Isito ata olena au luleleunahamo hoto ke evisito keho isiviholige Dilavana avuemo luleleve ke mai evihai.”


text:
Iesu neina isi hohuvuiabekeau isiviai avue lohoi. Isito ataeau moagai nenioholige abu avue lohoveve keu anekianu.


text:
Ige Iesuu ata bahata kebia namigevei loui avoe, “Olemeau Dilava hoto evisi vamale keau di neinuvu isi di hohuvu abulike.”


text:
Vani mole Iesuu au esemu ehai boutimobiloluvisege au namigevei avoe, “Lohoge nahi tabu ko houi vaki moleve tai.”


text:
Kateaito halevai tisege Iesuu lahanu. Lahasege heluka balugau lohoge eu boutieuvumohahosihovoge toelage esemuiabeau loui avoe, “Nahiabuna nova haluvisi.”


text:
Kateai louito lohoale Iesu etuvai loui avoe, “Ei, no Kosive, no aike emo tima.”Ige Iesuu hovelahai eta hanunutahotogevege hanunuuuoholige eu tolemanu.


text:
Ige Iesuu au esemu namigevei avoe, “Lana la uvu mai daemo mavoholilu.”Kateai abuho louge abu namihaholisito vabulahai tetelahalu. Isi abu moleteho loui avoe, “Malaha oletealeike ko. Kou hanunutaeta hotogevege abu hotove evisi isivive valu.”


text:
Velehovoge Iesuu dobai esagae lamisege tilogoe malaha moleu avue lohonu. Malaha keu vani moaga ogo hatuholisito vavaunahataumalemalaha. Ata keu oeuoholisito kena vani bahata alue vutae ugei.


text:
Iale malaha keu Iesu elehai baita kekoai lohoale Iesu vudimoholumaime baita namihai avoe, “Iesu, otogoeumale Kosive ke mo, osiohoike a dae lohonu. Di a imihage ainaho bae di aiohavolive.”


text:
Au louale keu koseanu. Au vasohuta lohoge Iesuu munanae toela keho loui isiviale nunuvageau malaha ke halemai tai. Kosealemo vani moaga munanae toela keu avuemo ui aiohavoma. Auna kateisege ataeabuna adave velove ke seimitaumudievei mai omo bamuge auna ke bohisi detitisi botoe tigei. Munanae toelau avuemo uale kemoike au kateale vama.


text:
Ige Iesuu namihai avoe, “A ivilike ole.”Kateige au loui avoe, “Di ivilike Moaga.”Malaha keu louale keu koseanu. Munanae toela moagaeauuvuvemoholoeavolu.


text:
Kateaito elehasege ovo degomoleau tanae lovi isi olahama. Ige munanae toela keau Iesu namihai avoe, “No hanavege noeabuna ovoe uvue tai.”Ige Iesuu loui avoe, “Teve.”


text:
Kateai louge munanae toelaeau malaha ke halevai ovoe uvue deluhovolu. Ige ovoeau detuluvisitialeau seika vuvegevei tabu balugamobiloluvisie isi haluvilu.


text:
Ige ovo nibievemale keau vaveve ke elehai detuluvisitialeau humahatavae ata namigevei tialeau oe ata bahata namigevelu.


text:
Ige ata bahataeau vaveve ke elehaho Iesue loholu. Lohoge malaha nehe au munanae toela avuemo nunuveale keu ogoe dua vai tilogoholisito momoleai Iesu veloe heimougulamoi ua. Ige abu ke elehai tetelahalu.


text:
Ige Gelasene ata bahataeau Iesu namihai avoe, “Halei tenela.”Kosealemo keau vabu balugalu. Ige Iesuu boutimobiloai tiho vasege malaha nehe munanae toelau avuemouoholiale keu Iesu namihai avoe, “Dana aiti tai.”Ige Iesuu keluai loui avoe, “Unela.


text:
Isi hoilahai talive Dilavau aemo vaveve dua vale ke loui a oe ata bahata haivenela.”Kateige au halei tiale Iesuu vaveve dua avuemo vale ke loui au oe ata haivenu.


text:
Ige Diue dubu nalimale kosive mole Diailosi keu lohoale Iesu veloe heimo kome bokoai vata bisi imihai avoe, “Lohoge nahi di oe tai.”


text:
Au louale keu koseanu. Mave igaehameu vagana tuelo (12) kemo vavahaniale hatiho vama. Ige Iesuu malaha keti tisege ata moagaeau lohoale evilikahavolu.


text:
Kateisege keate mole vavahanie toela male keu lohoale Iesu ogola holinu. Vavahanive keu koseanu. Vagana tuelo (12) kemo tahoe toelauuvuvemolohoma. Iale keu dua valiho au moni bahata ata hoesegevemale kebiamo hatuito vavahanive keu sohu avuemo ua.


text:
Iale keate keu ata moagauvumolohoaleu Iesu iae ogove ivila holinu. Ige solekavesite tahoe toelau avuemo lohomale keuuoholinu.


text:
Ige Iesuu loui avoe, “Oleike daela holinu.”Ige ata bahataeau loui avoe, “No hilokaholilu.”Ige esemuve mole Bitau loui avoe, “Kosive, ata moagatahoeau a evilikahavoale kemo nahi oleve kateai bae hilokai.”


text:
Ige Iesuu loui avoe, “Di ata hoesegevemale vuvuneu daemouoholige di hilokage ata moleu daela holinu.”


text:
Ige keate keu huhuige Iesuu vaveveve ke hilokanu. Isi teteai lohoale Iesu veloe heimo dobai holumai ata bahatae nimo au deiada loui Iesu namihai avoe, “Di lohoale a ogola holige di vavahani keuuoholi seleveanu.”


text:
Kateai louge Iesuu avuho loui avoe, “Di ma, a a uvu bahata mai daemo mamoike vage vavahani keu aemouoholinu. Iale vahaehomo tenela.”


text:
Kateai lousege Diailosi esemu moleu lohoale Diailosi namihai avoe, “A mau aike hatiale ainaho kosive keho louge au loholive.”


text:
Isito Iesuu hoto ke evisi Diailosi namihai avoe, “Vabu hale. Ana a uvu mai daemo mamoge a mana bae hovelahai.”


text:
Ige abu tialeu oe velehovoge Iesuu louge ataeau oe uvue tioholilu. Isito Iesu, Bita, Dioni, Diemisi isi ma ke neinave isi mamave kebiaunahaeau o ke uvue tilu.


text:
O ke uvue tisege ata bahataeau o kemo uale keau ma keho ninalahama. Ige Iesuu loui avoe, “Ninalaha halevave. Ma keu hatioholisito lahaike au ke vanu.”


text:
Kateai louge ma ke munanau hoilahai lohoge au solekavesite hovelahanu. Ige Iesuu kebia namigevei avoe, “Lovi mai omige au isi.”


text:
Kateige mamave isi neinave keau ke elehai tetelahalu. Ige Iesu abuho loui avoe, “Lainaho di vale ko loui ata namigevelive.”


text:
Vani mole Iesuu au esemu tuelo (12) hohavege abu lohoale igaetoasege au munanae toela nunuveveve vuvuneovei vavahanitebia hoesegeveveve vuvuneketa ovenu.


text:
Isime hanavei loui avoe, “Talive ataeau Dilava adae vuvunemouvevehoto ke loui ata haivei vavahaniamale kebia hoesegeveve.”


text:
Isi tota loui avoe, “La tiliege lainaho onobehame malelive. Mesoho bedoea, mogamoga, lovi, moni, dabae ogo lainaho bae kateale malelive.


text:
La o moleve tiliege ata moleu la malevei o hatuevege avuluvutaovemo uve. Ilive la tiho valiege bae o ke halevai teve.


text:
Isito ata degomoleau laheho isiviholisi la malevei o hatueveholige o ke halevai anakaeabemo la veloe gogea sesilahave. Ige abuna la vaveve ke elehai kemo huhuaikosea, ‘Dilavana no aiogevei.’”


text:
Kateai hoto ke lougetoesemuiabeau halevai tialeau o igaegaela ata haivei tilu. Tiale hotoe dua loui ata haivei vavahanite kebia hoesegevema.


text:
Kateimalela Galilie kosive baluga Elodiu Iesu vaveve ke bahata evisi dolodoloanu. Kosealemo ata degomoleau loui avoe, “Mesoho ata babatisogevemale Dioniu hatiale keike tota hovelahanu.”


text:
Isege degomoleau loui avoe, “Mesoho Ilaidiau hovelahanu.”Isege degomoleau loui avoe, “Mesoho subutabeloveta moleu hovelahanu.”


text:
Isito Elodiu loui avoe, “Di louge abu Dioni eno etulelu. Isito ata ole igaeike vaveve ko vama.”Isi katealemo vani baita isiviai ata ke elehai.


text:
Iesu abostoloeau hoidevei lohoale abu vamale ke bahata loui Iesu namihalu. Ige Iesuu kebia holoevege abuunahaeau o mole Betesaidae tilu.


text:
Keve tisege ata moagau ke evisi ehovei tilu. Ehovege Iesuu itumuholisito kebia hoesegevei ataeau Dilava adae vuvunemouvevehoto ke loui haivei vavahanitebia hoesegevenu.


text:
Iniale vau dobasege Iesu esemu tuelo (12) keau lohoale Iesu namihai avoe, “Ata kobia iovege abu tai. Loviuuvesite matamaike ko. Iale abu talive bulue lovi malei abu oe ladevei.”


text:
Kateai louge Iesuu namigevei loui avoe, “La biaeau lovi ovege abu isi.”Ige abu namihai avoe, “Noeau valava ada mole isi huena abuitaunahahameike ko. Iale a huhuige noeabuna oleve kateai lovi moaga ata kobiaho malei.”


text:
Kosealemoike abu hoto ke loulu. Malaha bahata keve uale keau moagataho vai taoseni (5,000). Ige Iesuu au esemu namigevei avoe, “Bahata namigevege abu vivti (50) vivtiaiuguiavoi tai.”


text:
Ige Iesuu valava ada mole isi huena abuita nehe ke malei otogoe niai ke hoesehavoi vakoinata malei au esemu ovege abu malei ata kebia igaegaeai ovei lotilu.


text:
Ige ata ke bahataeau lovi igeuniabeau hanilahalu. Ige Iesu esemuiau lovie sigu ke iuhai malei basiketi tuelomo (12)udageililoholu.


text:
Vani mole Iesu ahuvela Dilava imihasege esemuiabeau avue lohoge au abuho loui avoe, “Ataeau huhuige dau ole.”


text:
Ige abu loui avoe, “Ata degomoleau a mai loui avoe, ‘Ata babatisogevemale Dioni keike ke.’Isege degomoleau a mai loui avoe, ‘Ilaidiaike ke.’Isege degomoleau a mai loui avoe, ‘Subutabeloveta moleu hatiale munanave keike ke.’”


text:
Ige Iesuu loui avoe, “Isege laeau huhuige dau ole.”Ige Bitau avuho loui avoe, “A keu Keliso. Dilavau a hanavoale ke ailike.”


text:
Atae Esena bae vatetumu baluga malei. Oe kosive, dubu nalimale kosive baluga isi Diue menaka loui haivemale ata keabuna bae kabebihavoi hamage auna hatisito vanie ni abuita igaetaeauuoholisege auna tota hovelahai.”


text:
Iesuu namigevei avoe, “La oleu daiti tiho vaniege au lako au isivi va halei au vatehani maleveve ke huhu haleito vani bahata di ehomagei.


text:
Iale olena au ebikaunahahuhuaniege au baeukolikoli malivebene. Isito olena au ebika huhuholisito di ivimo vatehani malei hatiniege aunaukolikoli mai.


text:
Isi olena vatae onobenobemo kunaite holisito Dilavaemo au uvu mamoholisito hatiniege auna oleve kateaiukolikoli mai.


text:
Isime oleuoleudi mati vai di hoto ke loulihoisiviholige dana bae di lohomale kela di atagamo, di Mamae atagamo, anelu tumuteatagamo lohoniege data ata kebia matigevei.


text:
Iale seleveta di la namigevege evive. La degomoleau kove uale keau bae haluvilivebene. Isito ataeau Dilava adae vuvunemouveveke elehaito bae haluvisi.


text:
Iesuu kateale louito bula igaeuuoholige au Bita, Dioni, isi Diemisi kebia holoevei abuhi tana mole balugae guligulihotilu.


text:
Keau lohoale vavaeabe keu levolevoai ua. Keau Iesuluvutaau Dielusalemae hativeve hoto ke louma. Isi avoe, “A hativeve keu Dilava isivilike.”


text:
Kateisege Bita isi haokuvuiabekeau ladeveale hovedevei Iesu ataga elehage malaha mole abuitaeau avuluvutalavisi ua.


text:
Iniale malaha abuita keau Iesu halevai tisege Bitau Iesu namihai avoe, “Kosive, hoeseike no vai kove loholu. Iale noeabuna la nenita oe ese abuita igaeta houevei. Ilive elike moleu ahoe. Moleu Moseseho. Isege moleu Ilaidiaho.”Keu hoto ke louito luleleholinu.


text:
Hoto keu kateaiuoholige Iesu igaeu lamisi ua. Ige Iesu esemuiau vani moaga abu elehale ke loui ata namigeveholilu.


text:
Ige ata moagataho kebia vigomo malaha mole igaeu hovelahai baita Iesu hohavoi avoe, “No haivemale ata, di di mo igae mai lohoge elehanela.


text:
Vani igaegae munanae toelana avuemo lohosege auna dobai kekoai teteisege aivemo sabavena hahosihovogei. Vani moaga munanae toela kena kateai di mo ko aiohavogei.


text:
Kateai louge Iesuu abuho loui avoe, “La uvu keau tolobe nimolealemoike la evieviholilu. Iale la huhuige dana vali vani moaga lahehi ui laheho loviai.”Kateai abuho louito malaha ke namihai avoe, “A mo mai kove loho.”


text:
Ige au mo mai lohosege munanae toelau move aiohavoge moveu dobai vatamo tobilakanu. Ige niveu vealuvilu. Kateisege Iesuu munanae toela iomai mo ke hoesehavoge au dua vanu. Ige Iesuu mai mamave ominu.


text:
Ige ata bahataeau Dilava vuvuneke elehai vikolahalu. Isime Iesuu onolenole vamale ke huhulahai Iesu hoesehavoma.


text:
Iesuu tota au esemuho loui avoe, “Di aike hoto ko louge evive. Ataeabuna Atae Ese mai ata degomole ovege abuna hamage hatai.”


text:
Kateigeto Iesu esemuiau hoto ke evisito Dilavau huhuihuhuiabebamualemo ke ihu hilokaholilu. Abu isiviai Iesu belahai. Isito vabulahalemo belahaholilu.


text:
Isi abuho loui avoe, “Olena di ivimo ese ko nahate mai o hatui hoesehavoniege daike au ke hoesehavonu. Isi Dilavau di hanavoale keta hoesehavonu. Iale la oleu au ebika etolemai eseese vaveve nahate vale kena bae kosive baluga holisi.”


text:
Ige Dioniu loui avoe, “No kosive, no malaha mole elehasege keu a ivimo munanae toela nunuvema. Ige no namihai kosea, ‘Halenela.’Kosealemo keu a esemu holioholinu.”


text:
Ige Iesuu abuho loui avoe, “Lainaho kelualive. Ata oleu kateale vale keu nahie aiogeveholisito nahie tedaeveike au ke vama.”


text:
Isi au esemu degomole hanavege abuulilatiale Samalia ata namigevege abu Iesu hoesehavoho bevuai hemeiuliho.


text:
Isito o ke biaeau isiviholilu Iesuu loholive abuhiuliho. Kosealemo abu hilokage Iesu keu Dielusalemae tima.


text:
Kateige Diemisi isi Dioni keau ke evisi Iesu namihai avoe, “Kosive, ana isiviage no Dilava imihage au vene hanavoge otogomo dobai lohoi ata kebia aiogevei.”


text:
Abu tiale humahatavae tisege malaha moleu lohoale Iesu namihai avoe, “Ana oleve keve tige dana aiti tai.”


text:
Ige Iesuu avuho loui avoe, “Seleveta ana isiviale daiti tai. Ovoeabuna abu aeamamo ladevegei. Igeuguiabuna abu hanidamo ladevegei. Isito Atae Eseu lahaveve o keuuoholinu.”


text:
Kateai louito malaha mole namihai avoe, “Di ehomanela.”Isito malaha keu loui avoe, “Kosive,usegedi vasohuta talive di mamau hatiale ke mai guliaito bae lohoi a ehomai.”


text:
Ige Iesu loui avoe, “Halege nahi tisege haluviveve keau bae mole malevei gulievei. Isito lohoge nahi talive ataeau Dilava adae vuvunemouvevehoto ke loui haivei.”


text:
Isege ata moleu Iesu namihai avoe, “Kosive, dana aiti tai. Iale di isiviai vasohuta talive di ese elegeveito bae lohoi.”


text:
Ige Iesuu avuho loui avoe, “Oleuoleudi lovi kemo inuta tioholisito hoilahai au iae niale keu bae ataeau Dilava adae vuvunemouvevehoto ke loui ata haivevevemo negoalivebene.”


text:
Iesuu vaveve kateale vageuoholige ke iae au esemu seveniti (70) malevei isiviale abuibuiai hanavege keau vasohuta talive o bahata keve ata haivesege Iesuu bae gabie ehovei tai.


text:
Isi namigevei avoe, “Lovi moagaeau baelahalu. Isito lovi ke malei valahumo otoveveve ataeau moagaholilu. Iale bulu ke biageho guliguliage au lovi ke malei otoveveve ata hanavege abu lovive bahata malei otovei.”


text:
La tiho valiege lainaho moni, mogamoga isi tamakata matagevelive. Isi humahala tiliege atahi belehovoi abuhi nona halevave.


text:
Ige abu la hoto evige la kebia hoesegeveale hoto abuho louale kena abuemo vuvuneai. Isito mesoho abu la hoto evioholige la kebia hoesegeveale keu bae abuemo vuvunealivebene.


text:
Abu la hoto mage lainaho bae o degomolebiatala vealuvilive. Isito o ke igaeuvumouve. Isime abu lovi onole laovege ke ive. Kosealemo la di lovi vale ke ibinahoike abu ke lovi laovelu.


text:
Isi o kemo ata vavahaniteau uge kebia hoesegeveve. Isi namigevei kosea, ‘Ataeau Dilava adae vuvunemouvevevaniu aike lohoma.’


text:
Namigevei loui kosea, ‘La oe vatau no veloe votomo uale ko noeabuna tota la omo sesilahai. Iale ko elehai huhulahave. Ataeau Dilava adae vuvunemouvevehoto no mai lohoge la avuho isiviholilu.’


text:
Iale kemo di la namigevei. Dilava kotae vaniu lohoge au vata ko aiohavomale vanila keabuna bae vatehani malei. Subuta Sodoma ataeau maleale keu eseve. Isito keabuna bae vatehani baluga seleve malei.”


text:
“Kolasini ata la nohovu. Isi Betesaida ata la nohovu. Vatehani baluganabae laemo lohoi. Kosealemo di laemo vikoe vaveve moaga vaevege la ke elehaito la vaveve toelamo hoideveholilu. Subuta Taea isi Saidoni keve di vaveve kateale vatebene abu ogo bukatehatui uti hohuvaiuvulahai abu vaveve toela halevalu. Isito laeau kateholilu.


text:
Iale Dilavana au kotae vanila vatehani baluga laoveito Taea isi Saidoni ata kebia vatehani eseve ovei.


text:
Isi Kabenumu ataea, di laheho louge evive. La keau isiviale la ebia tabagevei malei otogoe otovei. Isito di la namigevei. La keabuna veneu lahai hodovavesite keve tihatuve.”


text:
Kateai louito au esemu namigevei avoe, “Olete abuna la hoto eviliege abuna di hotota evisi. Isito olete abuna la hoto hamaliege abuna di hotota hamai. Isi olete abuna di hoto hamaliege keabuna di hanavoale ke hotota hamai.”


text:
Iniale vani mole ata bahata seveniti (70) keau vahaeho balugatahoidevei lohoale Iesuho loui avoe, “No Kosive, no a ivimo munanae toela kebia namigevege abu no hoto evilu.”


text:
Hoto kateale louge Iesuu namigevei avoe, “La vaveve kateale vage di elehage hatau nivolekale ke nahate Setene vuvuneu solekavesiteuoholinu.


text:
Di hoto evive. Di nego mai laovenu. Iale la bahoe Setene ke vuvuneu bae laemo negoalivebene. Iale la utee toela isi haeho kebiamo dage abu bae lauagevelivebene. Ige vaveve toelabeu bae la aiogevelivebene.


text:
Lainaho munanae toelaeau la hoto eviale kemo vahaehoalive. Isito otogoe la iviu uale kemo bae vahaeholahave.”


text:
Kateimale vanila Munana Tumuteu Iesu mai vahaehotige au vahaeho baluganu. Isi loui avoe, “Di Mama, au otogota vatata Kosive. A a lulelemalei luleleholiale kebia ovenu. Isito vatae ataeau abu ebika tabagevei kemo luleleage a lulelemalei kebia oveholinu. Di Mama, a kateale vale keu a isivilike. Katealemo di a hoesehavoma.”


text:
Kateai louito ata namigevei avoe, “Di Mamau onobenobe bahata daonu. Ige ataeau Moveta Mamaveta hilokaholilu. Isito Mamave igaeike au Mo hiloka seleveanu. Ige Move igaeike au Mama hiloka seleveai isivive ata tabagevei luleleovege abu Mamave hilokalu.”


text:
Hoto kateale lougeuoholige au esemuunahaho loui avoe, “Laeau hoeselahalu. Kosealemo onobenobe bahata di vamale ke la elehalu.


text:
Isito di la namigevege evive. Subutabeloveta isi vatae kosive keau isiviale la elehale ke nahate elehai. Isito abu elehaholilu. Isi abu isiviale la eviale ke nahate abuta evisi. Isito abu ke eviholilu.”


text:
Kateige menaka haivemale malaha moleu hovelahai isiviale Iesu lobohavoi. Isi namihai avoe, “No haivemale ata, dana onole vai baeukolikoli mai.”


text:
Ige malaha keu namihai avoe, “A uvu bahata, a isivi bahata, a nego bahata, isi a lulelebahata malei a Kosive baluga Dilava omisi hoesehavonela. Isi a a ebika hoesehavoale ke nahate a haokuvu kebiata isivi ovei hoesegevenela.”


text:
Ige Iesuu malaha ke namihai loui avoe, “Malaha moleu Dielusalema halei Dielikoe tisege laskoloe ataeau humahatavae evudei ogove dikohai hamai ehalovage au nibedai lahai ua.


text:
Lahaiusege Diue dubu nalimale ata moleu humahanehe kela tiniale malaha nehe abu hamai mai humahavavae ehalovale ke elehai aehai halei tinu.


text:
Ige Samalia ata moleu humahakela tinu. Malaha keu Diue ata holioholinu. Isito keu tiale malaha nehe ke elehai avuhouvuanu.


text:
Isime tiale abu hamale ke ohe hoesegevei mulamulai vilianu. Isi malaha ke ebagemai mai au ovoe golomo mamoi avuti tiliale ladevemale o moleve tilu. Isi vavi kemo hoesehavoi avuti ua.


text:
Iniale vavita hovelahai mune bai baluga malei o ke nalimale malaha omisi namihai avoe, ‘Ko mai malaha ke nalisi hoesehavonela. Ilive vani mole di tota hoilahai loholive a avuemo vaesute hatuale ke dana bae tota aoi.’”


text:
Deiada kateale lougeuoholige au malaha ke namihai avoe, “A huhuige malaha abuita igaeta kebia vigomo oleteu abu malaha nehe hamale keti haokanu.”


text:
Ige malaha keu Iesu namihai avoe, “Avuhouvuaihoesehavoale ata ke.”Ige Iesuu avuho loui avoe, “Seleveike. Iale ata talive ke nahate vanela.”


text:
Iesuu hoto kateale lougeuoholige au esemu holoevei tialeau keate mole ivi Mata ke oe tige au malevei o hatuevenu.


text:
Isege hohove Meli keu o kemo ua. Iale Iesuu hoto lousegehohoveu velove heimougulamoi ui hotove ke gaeahavoma.


text:
Isege Matau ahuvelalovi vanata Meliho itumuailohoaleu Iesu namihai avoe, “Kosive, a huhuige di hohou di tedahoholisito keveugulamoi uge kena duave. Ana vali iomage au loholive di tedahoi.”


text:
Kateai louge Iesuu namihai avoe, “Mata, a keu unie hani huhu baluganu. Isi a kemo huhuihuhuibe ni mole vanu.


text:
Isito di hotoe dua eviveve keu baluga. Iale Meliu vaveve keho isiviai vanu. Iale atabeu bae vaveve ke avuemo malivebene.”


text:
Vani mole Iesuu matama moleve tiniale au Mama imihanialeuoholisege esemuve moleu avuho loui avoe, “Kosive, guliguliaveve humahano haive. Dioniu au esemu haiveale ke nahate ata no haivenela.”


text:
Ige Iesuu abuho loui avoe, “Noinoi ko nahate louve. No Mama, no isiviale ata bahataeau a ivie tumu hoesehavogei. Ilive a matamae dogau lohoge duave.


text:
Ige ata oleteau noemo vaveve toela vage no vaveveabe toela ke huhuoholige ata no vaveve toelaulihai huhuoholi. Isi ainaho no halevesege no Setene lobomo dobuluvilive.”


text:
Guligulie hoto ke loui haiveito kemo hoto mole abuho lounu. Isi loui avoe, “Mesoho la moleu vavie minamo au haoka oe tiniege namihai kosea, ‘Aemo lovibe abuita igaetaeau uge daonela.


text:
Ige mesoho auna aho loui kosea, ‘Ainaho di nita huegelive. Diudahabamui di ese holoevei abuhi aike ladevema. Iale di bae hovelahai lovibe aolivebene.’


text:
A haokana hoto kateale louge ana osioi. Isito di laheho louge evive. A haokave holialemo au bae hovelahai lovi aolivebene. Isito ana matiholisito negobedaiudahavemo hamai imihalage auna bae lovi aoi.


text:
Iale di laheho louge evive. Lana Dilava imihage auna la isivi ke laovei. Isi lana ono mole kaovaliege bae mave. Isi lanaudahahamage auna bae laheho alavoi.


text:
Isi mesoho auna ugueunihoisiviage auna vali haeho mai omisi. Ba, keu anekianu. Lana isiviabe mai oveve.


text:
Laeau vaveve toela vamale ataea. Isito laeau la ese kebia hoesegevei isiviabe ke oveveve ke hilokalu. Iale ke nahate lana la Mamau otogoeumaleke imihage auna la vaveve evihai Munana Tumutelaovei.”


text:
Iesuu malaha moleuvutekemo munanae toela nunuvanu. Munanae toela keu avuemo uge keu hotoholinu. Isito munanae toelauuoholige malaha keu bae hotoai hoto louge ataeau ke elehai vikolahalu.


text:
Isito ata degomoleau ke elehai loui avoe, “Munanae toelae kosive Biesabolo ke vuvunemoike Iesuu munanae toela kebia nunuvema.”


text:
Ige ata degomoleau lobohavoi namihai avoe, “Bato, vavevebe negote otogomo vanela. Ige no bae ke elehai hilokai kosea, ‘Dilavaike a hanavonu.’”


text:
Kateai lousege Iesuu huhuihuhuiabehilokaime abuho loui avoe, “Vata igaemo ataeau mole tasalievei molehi mole haveliege abu bae ui egealivebene. Isi valada igaeau mole tasalievei molehi mole haveliege abu bae ui egealivebene. Abuna katelahaliege solekaiuoholisi.


text:
Iale ke nahate Setene ataeabuna mole tasalievei molehi mole haveliege abuna oleve kateai. Keu anekianu. La loui kosea, ‘Seteneike au vuvunedaoge di munanae toela kebia nunuvema.’Isito di ke vuvunemokebia nunuveholima.


text:
Dana kateai Setene vuvunemomunanae toela nunuvegela esemu abuna ole vuvunemomunanae toela kebia nunuvei. Iale lana la esemu belagevege abuna loui kosea, ‘Dilava vuvunemoike no kebia nunuvema.’


text:
Ige data Dilava vuvunemoike munanae toela kebia nunuvema. Kateige lana ke elehai hilokage Dilava matamae doga ke vuvuneu laemo lohonu.


text:
Isito ata negote selevena lohoniege ovemo velemai hamai soeveta biveta malei ove kunai malei tai. Dovudovue hoto kemo la hilokage di negoai Setene aiohavoi atave nunuvema.


text:
“Iale ata oleuoleudi tedahoholimale keau di aiohavomale ataeabulike. Isi oleuoleuata maleveveve kemo di tedahoholiale keau ata kebia nunuvema.”


text:
“Di hoto mole louge evive. Munanae toelana ata mole halei tiniege euuvesiteveuvevematama kaovai. Isitouvevematamabeuuoholige auna huhuaikosea, ‘Dana hoilahai di subutauale kemo ui.’


text:
Kateaime hoilahai lohoniege ata nehe ke elehage au au uvu hoesehavoge onobenobe toelau avuemouoholinu.


text:
Ige auna tota hoilahai tiniege munanae toela seveniau (7) vuvunebalugalekebia holoevei abuhi lohoniege ata nehe kemo deluhovoi. Ige ata kena toela seleveai. Kosealemo subutamunanae toela igaeu avuemo ua. Isito gabie munanae toela eiti (8) keau avuemo ua.”


text:
Iesuu kateai louge keate moleu ata moaga kebia vigomo hovelahai Iesuho loui avoe, “A mamoi a amumalekeate ke vahaehou baluga.”


text:
Ige ataeau bahata mole bevueveiigaetoai Iesu evilikahavosege Iesuu namigevei avoe, “Novae ata la koeau atae toelaea. La di belahai isiviale di vikoe vaveve vai. Isito di bae la louale ke valivebene. Isito dana beloveta mole Dionau vale ke nahate dana data vai.


text:
Subutabeloveta Dionau vani abuita igaeta huena baluga uvue uge Niniva ataeau ke elehai hilokage Dilavau Diona hanavonu. Ige novae vani komo Atae Esena ataemo vaveve ke nahate vai.


text:
Iale Dilava kotae vani kela vata mole kuini Siba kena hovelahai la vaveve toela ke laemo loui. Keate keu haeavamoleve Solomoniu luleleai ata haivemale ke elehaho lohonu. Isito di louge evive. Ata moleu Solomoni ke evihale keike ko la vigomo ua. Isito laeau hotove evioholilu.


text:
Iale vani kela Niniva ata kebiataeabuna bae hovedevei la vaveve toela ke laemo loui. Kosealemo Dionau kebia haivege abu evisi abu vaveve toela halevalu. Isito di hoto ko louge evive. Ata moleu Diona ke evihale keike ko la vigomo ua. Isito laeau hotove evioholilu.”


text:
“Atabeu bae lameba hanei mai batabatae valae mahogovalivebene. Isito auna hanei mai batabata golomo mamoge elike ataeau oe uvue loholive atagavemo ui.


text:
La ni keau la vavamo lameba nahate. La nina dua vage lauvunaatagai. Isito la niabuna toelage lauvunaloai.


text:
Isito la uvu bahatamo atagau uge behameu bae loalivebene. Isito lamebau atagale ke nahate auna ataga seleveai ui.”


text:
Iesuu hoto kateale lougeuoholige Balisia ata moleu namihai isiviale au avuti lovi isi. Ige Iesuu ove uvue tiniale avutiugulamoi lovi inu.


text:
Ige Iesuu avuho loui avoe, “Balisia ata la vaveve keau abu melegita kabutae vava totoaitouvuvetotoholiale ke nahate. Ataeau la vava elehage keu duave. Isito la uvu kemo huhuihuhuietoela moagaeau uge la mole kunaiho isivilahama.


text:
“Isito lana kateholige Balisia ata, la nohovu. Laeau la bulue lovi ke bahatamo taidi vaito ata hoesegeveholisi Dilava huhuoholilu. La taidi vale keu duave. Isito ata hoesegeveholisi Dilavata huhuoholiale keu toelanu.


text:
“Iale Balisia ata la nohovu. La keau isivialeike dubue uvue talive vomue duamouguiavogei. Isi isivialeike talive ata moagaeauumalekeve olahai tige abu la elegevei la hoesegevei.


text:
Iale la nohovu. La keau alue vuta nahate. Ataeau golovela tai lohoito hilokaholilu. Abu huhuaikosea, ‘Mesoho matama duaikeko.’Isito vata ke uvue ataeau sakavaleike ua.”


text:
Kateai louge Diue menaka loui haivemale ata moleu lamisi avuho loui avoe, “Kosive, a hoto kateale louale keu notaike a ke aiogevenu.”


text:
Ige Iesuu loui avoe, “Menaka haivemale lata la nohovu. Laeau la menaka moaga loui ata haivema. La kebia haiveito tedaeveholige abuunahake vage keu abuemo isuanu.


text:
Iale la nohovu. Subutala buluveau Dilava beloveta haveale kebia vuta laeau nova kaeagevei huhuaikosea, ‘No beloveta kebia hoesegevema.’


text:
La vaveve kateimalemoike la buluvehimole nahate. Kosealemo la buluveaubeloveta kebia havege haluvilu. Ige la kebia vuta kaeagevei hoesegeveale kemo la la buluvehihuhuihuhui igaealu.


text:
Katealemo Dilavau subutaau lulelemo hoto mole lounu. Isi avoe, ‘Dana beloveta isi di hoto loumaleata degomole hanavege abuna ata kebia haiveho tige ataeabuna degomole havei degomole aiogevege abuna vatetumu malei.’


text:
Dilavau hoto kateale loualelua novae atate abuna vatehani malei. Kosealemo Dilavau vata vasege ke iae la buluveaubeloveta moagamoaga havelu. Ige laeau la buluvehivaveve igaealu.


text:
Abu vasohuta Eibolo hamalu. Isi kemo lavisi beloveta havei loholata gabivela Sekalaia hamalu. Ke abu dubutamune vitaleta vigo hamage au hatinu. Iale di la namigevei. Katealemo Dilavana vatetumu baluga novae atate la kebia ovei.


text:
“Iale menaka haivemale ata la nohovu. La luleleumukamahogovai ataemo hoto seleve vovoholu. Katealemoike la isiviholilu Dilava hoto eviliho. Isime ata bamueveiisiviholilu abu Dilava hoto eviliho.”


text:
Kateai louito halei tisege Diue menaka loui haivemale isi Balisia ata keau itumulahai Iesu lobohavoi isiviale au hotoeabe kemo dobage abu mai hamai.


text:
Abu katelahasege ata moagataho seleve keau lohoale molemo neniholisi molemo dai loholu. Ige Iesuu vasohuta au esemu namigevei avoe, “Balisia ata kebia nibieve dua vave. Kebia vavau duave. Isitouvuiabekeau toelalu. Katealemo kebia nibieve tumuave.


text:
Abu vaveve toela vai mahogovamale keabuna baeumidamo ui. Ige abu hotoe toela loui mahogovamale kebiataeabuna baeumidamo ui.


text:
Iale la onole vavimo mahogovai loumaleke ataeabuna bae vanimo evisi. Isi oe uvue mulumuluamale keta abuna bae ologomo holahai baita louge ata bahataeabuna evisi.”


text:
“Di haokuvuia, di laheho louge evive. Lainaho ata havemale kebia vabugevelive. Keabuna vavaunahahaveito abu bae munanahavelivebene.


text:
Isito di la haivei. Dilava igae vabuhavove. Auna au vuvunemoata havei malevei veneu lahai hodovavesite keve hatuevei.


text:
“Isito au bae laemo kateale valivebene. Laeau Dilava nimo baluga. Abu ugue ese ada mole malevei voievege ibinaeabena benie kina abuita. Keu ibina baluga holioholinu. Isito Dilavau kebia igaegae nibievema. Isi keu la igaegae kinaenumu ke bahata dodavei hilokaevenu. Iale lainaho vabulahagelive. Ugueau Dilava nimo eseve. Isito laeau nivemo baluga.”


text:
“Di la namigevege evive. Oleuoleuatae vigomo loui kosea, ‘Dau Iesu ata dailike ko.’Ige dana data Dilava anelu kebia vudimoloui kosea, ‘Keu di atalike.’


text:
Isito oleuoleuatae vigomo loui kosea, ‘Dau Iesu ke hilokaholinu.’Ige dana data Dilava anelu kebia vudimoloui kosea, ‘Di ata ke hilokaholinu.’


text:
“Iale oleuoleuhotoe toela loui di aiohavoge Dilavana toelave keulihai. Isito oleuoleuhotoe toela loui Munana Tumuteke aiohavoge Dilavau bae toelave keulihalivebene.


text:
“Ige abu la malevei dubue kosive biae kotaho tige lainaho gasigasiai vabulahalive. Isi mesoho abu la malevei gamanie kosivemo kotaho tige lainaho la hoto louveveke huhulahalive.


text:
Au kateai loui au esemu namigevesege ata moaga kebia vigomo ata moleu hoai loui avoe, “Kosive, no mamau hatialelua di nana namihage au di mamae kunai tasaliai degomole daoi.”


text:
Kateai louito namigevei avoe, “Loboe vaveve vamale kebiamo la ebika nenigeveve. Lainaho kunai kebia huhueve moagalive. Kosealemo lana la kunai moaga huhueveliege baeuvevedua seleve valivebene.”


text:
Iesuu hoto ke loui kemo dovudovue hoto mole loui haivei avoe, “Malaha mole kunai moagate ke vatau duave. Iale keu kemo lovi haevege lovive bahata keau holoeavo dua valu.


text:
Iale malaha ke valahuu tobalohoge keu huhuaiavoe, ‘Dana onole vai. Dana oleve kateai di lovi otovei.’


text:
Isi huhuaiavoe, ‘Di koseige duave. Di di valahu kobia koievei balugatahounahahouevei. Ilive elike kebiamo di lovi di kunai otovege abu dua vai.


text:
Dana kateale vaniege di ebia hoesehavoi ue dua vai. Ilive vagana moaga kemo teigeveunahaisi vahaehoai ugei.’


text:
Malaha keu vaveve kateale huhuisege Dilavau avuho loui avoe, ‘A keu luleleholinu. Iale ana novae vavi komo hatinela. Isege ataeabuna bae a lovi nehe bevueveiotovemale ke bahata malei.’”


text:
Iesuu hoto kateale louito ke ihu loui ata namigevei avoe, “Oleuoleu Dilava kunai huhuholisito vatae kunai huhulahai abu omo otovemale keau malaha nehe ke nahate.”


text:
Iesuu kateai louito au esemu namigevei avoe, “Katealemoike di laheho loui kosea, ‘Lainaho la iveve isi ogo vaveve kebia huhu balugagelive.’


text:
Ugu kebia elegeveve. Keau bululahai valahu houi avuemo lovi lovoi otoveholima. Isito Dilavau kebia nibievei lovi ovema. Iale laeau kebia evigeveale kemo Dilavana la tedaeve dua vai.


text:
Isi botoe valavalaeauulimale vaveveabe kebia elegeveve. Keau lovilahai ogo vaeveholima. Isito di la namigevege evive. Solomoni keu kunai moagate. Isi keu ogoe dua vama. Isito ogove dua keau valavalae dua kebia evigeveholilu. Iale Dilavau kaeagevei nibieve dua vamale kemo la hilokage auna lata nibieve dua vai.


text:
Valavala keabuna nova uito nivu tutukai gililahage ataeabuna bevueveimahoevege keabunauoholisi. Isito Dilavau gadegevei nalieveale ke nahate auna la nalievei ogo laovei. Seleveta auna laheho kateale vai. Isito la evievi keu esevehameanu.


text:
Evieviholimale ata keabulikevatae onobenobe huhu moagama. Isito la Mamau otogoeumalekeu laemo onoleuuoholiale ke hilokanu. Iale auna ke laovei.


text:
Iale lana vasohuta Dilava matamae doga ke humahakaovai isivive vage auna onobenobe kebia bahata laovei.


text:
“Iale di esea, lainaho vabulahalive. Laeau moaga holioholilu. Isito Dilavau au isivimo la hoesegeveale laeabuna bae adave vuvunemouve.


text:
Iale la kunai ke malei voievei moni ke malei kunaiholimale kebia oveve. Lana kateale vage otogoe la mogamogana tobalohoi ui. Ige keve la kunaina balugageataeau bae vavoloalivebene. Isege segeleu bae bohilivebene.


text:
“Di hoto mole louge evive. Esemuiau abu ogo vai abu lameba hanei abu kosive hemeiumaleke nahate la vaveve hoesegevei la kosive hemei uve. Kosealemo kosiveabeu abu mole holoeveale keve tiale hoilahai lohoma. Iale auna lohoniegeudahahamage abuna solekavesite avuhoudahaalavoi.


text:
Esemuiabekeau abu vaveve gadehavoi nita hemeiualemo kosiabe kena lohoniege velemai elegevege abuna vahaeholahai. Ige kosiveabena namigevege abunauguiavosege auna au ogo vukai tiniege abuho vasiai ovege abuna isi.


text:
Katealemo ko huhulahave. Mesoho oe biageu vavoloe atau lohoveve vani ke auna hilokai nitauniege vavoloe ata keu bae ovemo vavoloalivebene.


text:
Au kateai louge Bitau namihai loui avoe, “Kosive, ana nounahahoike ke louma. Emena ata kobiatahoike a ke louma.”


text:
Ige Iesuu avuho loui avoe, “Oleuoleuevievi ata holisi kemo lulelelahale kebiahoike di ke lounu. Iale balugavena abuho louge abuna ove ke nalisi bae esemu degomoleta nalievei lovi ovegei.


text:
Isito kosivevena haeavamole tige esemuvenahuhuaikosea, ‘Keu bae solekai loholivebene.’Isi kateai au kosive esemu degomole havei lovi baluga isi e toela ige kinavena luleleholisi.


text:
Iniege vani mole kosiveveu lohoveve ke hilokaholisege auna lohoniege esemu ke elehai hamai lovive kemo iomage auna tiniege evievi ata holioholiale kebiahi ui.


text:
“Keu kosive ke isivi hilokanu. Isito isiviholinu ke valiho. Katealemo auna bae vatehani baluga malei.


text:
Isito esemu olena au kosive isivi hilokaholisito vaveve toela vaniege auna vatehani esehame malei. Kosealemo Dilavau luleleisi vuvunebaluga ata olete bia oveime isiviale keau abuta kemo lovi baluga vai. Isito luleleisi vuvuneeseve ata olete bia oveime isiviale keau kemo lovi eseve vai.”


text:
Iesuu tota loui avoe, “Dana lohoniege vata ko mahoi aiohavoi. Isito di isiviale aike vene ke beige au lahai.


text:
Iale la huhuige ataeau molehi ue dua valihonike di vatae lohonu. Ba, di kateho lohoholinu. Isito ataeau mole tasalievehoike di kove lohonu.


text:
Iale novae vani komo ese bahata ada mole keabuna mole tasalievei. Abuita igaeta keabuna ivi mole. Isege abuita keabuna ivi mole. Moleabuna di ata holisege moleabuna di aiohavoi.


text:
Iale mamuvu abuna abu ese aiogevesege eseabe abuna abuta abu mamuvu aiogevesege neinuvu abuna abu ese aiogevesege eseabe abuna abuta abu neinuvu aiogevei. Isege maivu abuna abu maivu aiogevesege maivuabe abuna abuta abu maivu aiogevei.”


text:
Iesuu kateai au esemuho louito ata bahata namigevei avoe, “La vaveve keu koseanu. Lana vaniu dobamale keve elehage goeu lohoge lana loui kosea, ‘Venina lohoi.’Ige auna lohoi.


text:
Isito laeau loboe ataea. La vata elehai otogo elehai lulelelahalu. Isito laeau aike laemo lohoveve ke hilokaholilu.”


text:
Iale mesoho malaha moleu isiviale la malevei kotaho tige vasohuta avuti igaetoai la vaveve ke kaovai hoesehavove. Iale lana kateale vaholige la bahoena la malevei kotamale atae tai. Ige kotae ata kena la malevei bukateovege abuna la malevei dibulae hanavei.


text:
Kateimale vanila ata degomoleau deiada mole loui Iesu namihalu. Deiada keu koseanu. Vani mole Galili ata degomoleau ovo havei mahoi Dilava hoesehavosege gamanie kosive Bailoti esemuiau ata kebia havege abu haluvilu.


text:
Ige Iesuu deiada ke evisi namigevei avoe, “La huhuige kosive keu kebia haveale vaveveabe toela kena Galili ata degomole kebia toela evigevenu.


text:
Ba, di la namigevei. La huhuige keau vaveve toela vamale ataea. Isito laeau mole nahate. Lana la vaveve toela halevaholiliege lana lata haluvive.


text:
Ige subuta Dielusalemae o mole egetana ivi Salomu keu bokolahai dobai ata eitini (18) havege abu haluvilu. Iale la huhuige haluviale keau Dielusalema ata degomolebia vaveve toela evigevelu.


text:
Iesuu kateai louito kemo dovudovue hoto mole loui haivei avoe, “Malaha mole bulueuvumoidi mole ivi vigi keu kemo laminu. Iale malaha keu tiale idi ke adamo niage baioholinu.


text:
Ige au bulumoloviamale ke namihai loui avoe, ‘Vagana abuita igaeta di idi ko adamo niage keu baioholinu. Iale heinela. Keu vata komo lamisito hahumaholige keu toelanu. Idi keuuoholige mole duana koveulisi.’


text:
Ige esemuve keu namihai avoe, ‘Kosive, halege au vagana ko igaemo ui. Isege di bae vata bisi momoluta bisi maleiumukaveomisi.


text:
Isege dubu ke uvue keate mole munanae toelau avuemo biloale keu keve ua. Vagana eitini (18) keuvumomunanae toela keu keate keti uale vavahaniage inuveu keukanu. Ige au inuta lamiholisito holumai oima.


text:
Isi au ada mai tatavemo mamoge solekavesite inuve nehe keu inutolotoloige au inuta lamisi Dilava hoesehavonu.


text:
Keate keu kateige dubue kosive keu itumuanu. Kosealemo Iesuu bulamokeate ke hoesehavonu. Ige kosive keu ata namigevei loui avoe, “Vanie ni bahata ada mole isi igae keuvumonahi lovilahai dubue loholive vavahanite kebia hoesegevegei. Isito bulamovavahanite kebia hoesegeve halevave.”


text:
Kateai louge Iesuu avuho loui avoe, “Loboe ataea. Ataeau la vaveve elehage duave. Isito la uvu keu toelanu. Iale di louge evive. La keau bulalala ovo vavegevei malei ebavae e oveho timale kemo la ovo kebia hoesegevema.


text:
Isito la isiviholialeike di bulamo Ebalahamu valada ko hoesehavoliho. Setene keu vagana eitini (18) keuvumokeate ko aiohavoge keu toelai ua. Iale la huhuige dana bulamohoesehavoge kena duave.”


text:
Kateai louge aiohavomale ataeau matilahalu. Isege ata bahataeau Iesuu vaveve dua vamale ke elehai vahaeholahalu.


text:
Ige Iesuu kebia namigevei avoe, “Ataeau Dilava adae vuvunemouvevekemo dana dovudovue hoto oleteale louge lana bae kemo lulelelahave.


text:
Ataeau Dilava adaeuvumouvevekeu masitae i nahate. Masita ke iu esevehame. Isito lana ke sesilahage kenaulisibalugageuguiabuna loholiege adavemo hasolahai. Iale ataeau Dilava adae vuvunemoui moagatahoai ue dua vaveve keu kateanu.”


text:
Iesuu tota hoto mole abuho lounu. Avoe, “Dana oleve kateai ataeau Dilava adae vuvunemouveveke laheho loui. Keu beikini bauda ke nahate.


text:
Keateabuna beikini bauda ke mai valavamo keiohai ebuehage kena valava ke mai balugatisi. Iale ataeau Dilava adaeuvumoui moagaveve keu ke nahate.”


text:
Iesuu kateai louito halevei Dielusalemae tinu. Isi keve timale humahatavae o igaegaela ata haivei tima.


text:
Ige Iesuu ata bahata namigevei avoe, “Otogoeudahakeu esevehame. Ialelua negolahaliveudahakela velehovoi teve. Ata moagaeabuna isivilahai o ke uvue tai. Isito kena abuemo anekiai.


text:
“Kosealemo o ke biagena hovelahaiudahake bamui. Ige lana tiliege iave lavisiudahahamihamiai loui kosea, ‘Kosive, nohehoudahaalavo.’Ige o ke biagena laheho loui kosea, ‘Di la hilokaeveholinu. La oleve keveike loholu.’


text:
Ige lana hotove ibina vai loui kosea, ‘Ba, noeau subutaaluvutalovi isi e imale ata noeabulikeko. Isi no oe a no haivemale ata noeabulikeko.’


text:
Ige oe biagena tota loui kosea, ‘Di la namigevei. Di la hilokaeveholinu. La oleveike loholu. Laeau atae toelaunaha. Iale tai di haliove.’


text:
Kena kateai laheho louge lanaudahae iae uiuvulahai ninalahaime bae monomo hediavogei. Kosealemo Ebalahamu, Diekobo, Aisiki isi beloveta bahata keau Dilava matamae doga keveusegeto laeabuna heie uve.


text:
Isege vaniu velemai dobamale keve isi vaki mole isi vaki mole keve ataeabuna loholiege Dilava matamae doga keve igaetoaiuguiavoi lovi isi.


text:
Iesuu kateale lounialeuoholisege Balisia ata degomoleau lohoale avuho loui avoe, “O ko halei matama moleve tenela. Kosealemo gamani kosive Elodiu isiviale ahamoi.”


text:
Ige Iesuu namigevei avoe, “Malaha keu ata lobogevemale mi mole veleki ke nahate. Iale talive ke namihai loui kosea, ‘Dau nova nivu vavahanite kebia hoesegevei degomolemo munanae toelauumalekebia nunuvema. Iale alamege dana Dielusalemae velemasege di lovi konauoholisi.’


text:
Iale dana nova tai nivu tai alamege velemai. Kosealemo abu subuta Dielusalemae Dilava ata moaga havemale kemo Dilavau isiviale di talive Dielusalemae abu dahavoge di hatai.


text:
“Iei, Dielusalema ata la nohovu. Dilavau au hoto louvevebeloveta laheho hanavege la munetakebia havege abu haluvilu. Vani moaga di isiviale la malevei di adaeuvumootovei. Kokoluguu au ese bevueveigoloeabemo amuleale ke nahate. Isito laeau daho isiviholilu.


text:
La katealemo gabie la o kena samiaiuoholisi. Iale di la namigevege evive. La bae tota di elehalivebene. Isito lana la vaveve toelamo hoidevei loui kosea, ‘No Kosiveu Dilava ivimo lohoi no hoesegevenu.’Lana kateai louliege bae tota di elehave.”


text:
Bula molemo Iesuu tiniale Balisia kosive mole oe avuti lovi isege malaha mole adaveu veloveti uvu balugaleu Iesue lohosege ataeau nibi tumutumuama.


text:
Ige Iesuu menakae kosive isi Balisiae ata kebia belagevei avoe, “La huhuige nahie menaka kemo nahiabuna valive bulamovavahanite kebia hoesegevei. Emena osioi.”


text:
Kateai louge abu hotobe louholilu. Ige Iesuu malaha ke mai hoesehavoge vavahaniveuuoholige iomage tinu.


text:
Isege au bae namigevei avoe, “La esebeu o la ovobeu bulamoabata vuvehage lana vali osioi. Lana solekai ke laluvave.”


text:
Iesuu kateaito elehasege lovi iliho lohoale keau isiviale ata ivite kebia nahate vai vomue duamouguiavoi. Ige Iesuu ke elehai hoto koseale abuho lounu.


text:
Avoe, “Mesoho malaha moleu au mae ibina vaveve kemo la namigevege lainaho talive vomue duamouguiavolive.


text:
Isito mesoho la kemouguiavosege oe biagena kosive mole baluga melamei lohoniege laheho loui kosea, ‘Evihasege kosive kou a lovomougumai.’Kateige lana matilahai bae heie matamae toelamouguiavove.


text:
Lainaho katealive. Isito oe biageu laheho ionage talive heie matamae toelamouguiavove. Isege oe biageu bae laheho loui kosea, ‘Di haoka, hovelahai ehue matamae dua koveuguma.’Lana vaveve kateale vage ataeabuna la elegevege lana ata baluga holive.


text:
Iesuu hoto kateale loui ata namigevegeuoholige au avuti lovi iale ke namihai loui avoe, “A iveve baluga vaniege ainaho bae a haokuvu, a deholuvu isi kunai moagate kebia hohavelive. Kosealemo ana kateale vage keabuna gabie abuta kateale valiege a hohavoi.


text:
Ana kateai lovi kebia ovege keau bae a lovi ke ibina vai aovalivebene. Ige kemo ana vahaehoanela. Kosealemo gabie Dilava nimo vaveve dua vamale keau hovedevemale vanila Dilavana bae ibinae dua aoi.”


text:
Iesuu kateai louge malaha moleu keveugulamoi lovi iniale hoto ke evisi avuho loui avoe, “Ata olena Dilava matamae dogae tiniege avuti lovi iniege auna vahaehoai.”


text:
Iniale lovi vamale vani kela au esemu namihai avoe, ‘Talive di haokuvu namigevei kosea, Di lovi vageuoholialelua lohove.’


text:
Ige esemuve keu tiale haokuvuiabebahata namigevenu. Ige keau bahata isiviholilu loholiho. Moleu namihai avoe, ‘Iei, di vata mole voiale dana tiniege elehai. Iale talive a kosive namihai kosea, Keu katealemoike lohoholinu.’


text:
Ige moleu esemuve ke namihai loui avoe, ‘Di ovo bahata ada mole isi ada mole voievenu. Iale dana aike tiniege kebia elegevei. Iale talive a kosive namihai kosea, Keu katealemoike lohoholinu.’


text:
Ige esemuveu hoilahai tiale hoto ke bahata loui au kosive namihage kosive keu ke evisi itumuaiau esemu hanavoi avuho loui avoe, ‘Solekai talive humahae do, humahae ese kebiala velo golote, ni kedute, isi kunaiholimale kebia holoevei lohonela.’


text:
Ige esemuve keu tiale ata kebia holoevei lohoale kosive ke namihai avoe, ‘Di a louale ke vageuoholinu. Isito a o kou gigioholinu.’


text:
Ige au tota namihai avoe, ‘Talive botoe ata namigevei holoevei lohonela. Ige di o kou elike tobalohoi.


text:
Isi avoe, “Oleuoleuvasohuta di ehovaho valiege abu lako abu ebia huhuevelive. Isi abu mamuvu, abu neinuvu, abu mahinuvu, abu ese, abu hohuvu, abu mahoho, abu mohoho huhuevelive.


text:
Oleuoleudi ehovai vatehani maleale keau di esemu selevea. Isito oleuoleudi ehovai vatehani maleho isiviholiale keabuna oleve kateai di ata holisi.


text:
Mesoho malaha moleu isiviai o houlihovaniege auna vasohutaugumai onobenobe voieveve ke ibina huhuaihisalievei. Isiviai hilokage monive kena vali onobenobe bahata malege au gabiai.


text:
Isito auna onobenobe ke ibina hilokaholisito vasohuta o houniege auna hadeunahauluvei golovemo iladaunahadetisito o houholige ataeabuna ke elehai hehavoi.


text:
Ke nahate mesoho vatae kosive moleu au esemu teni taoseni (10,000) holoevei vatae kosive mole isi esemuiabetueniti taoseni (20,000) kebiahi mole haveho vaniege vasohuta auna huhuaikosea, ‘Dana vali negoalive kosive ke isi esemuiabekebia havei nunuvei.’


text:
Isito auna huhuige avuemo anekiage auna au esemu hanavege abu vasohuta tiliege kosive nehe keu haeavamole lohosege abuna namihai kosea, ‘No kosiveu isiviale nahi mole have halevaito igaetoai molehi ue dua vai.’”


text:
Iesuu deiada kateale louito abuho loui avoe, “Ke nahate la di ehovaho valiege vasohuta la onobenobe vaveve ke huhu halevaito bae di ehovave.”


text:
Madea keu toelage lana ke mai mihatuve. Iale ata laeau madea ke nahate. La Dilava hotoe dua evisito la vaveve kena ataemo toelage lana oleve kateai bae tota duave holisi. Iale oleuoleuhoto evimaleau hoto ko evive.”


text:
Ige Balisia ata isi Diue menaka loui haivemale kosive keau ke elehai loui avoe, “Ata keu vaveve toelaike au vaime atae toela kebiahi igaetoai lovi inu.”


text:
Avoe, “Mesoho la moleu mamoe bahata uani handele (100) maleniege igaeu detitisi tebuige auna osioi. Auna mamoe moaga kebia halevei igae ke kaovanata ke elehai.


text:
Isi auna ke ebamoi hoilahai au oe tiniege au haokuvu namigevei kosea, ‘Di ovo nehe detitiale ke di kaovanata elehai mai lohonu. Iale lohoge nahi igaetoai vahaeholahai.’”


text:
Iesuu deiada kateale louito namigevei avoe, “Iale ke nahate atae dua nainti naini (99) keau detuluviholisito vaveve duaunahavage otogoe aneluabuna vahaeholahai. Isito ata igaena vaveve toela vaniege kemo hoilahai Dilava ehomage otogoe aneluabuna vahaeho balugalahai.


text:
“Isi mesoho keate moleu kina vahate teni (10) maleale kemo igae ehalomaniege auna ke osiohavoi. Auna lameba hanei atagavemo o hamai vahate ke kaovai. Auna oe uvu bahata kemo kaovae dua vaniege elehai mai.


text:
Ke maniege au haokuvu hohavege abu igaetoaiusegeauna namigevei kosea, ‘Di vahate ehalomale ke kaovanata elehai vahaehoanu. Iale nahi bahata vahaeholahai.’


text:
Di louale ke nahate atabena au vaveve toela halei Dilava ehomage Dilava aneluabuna ke elehai vahaeho balugai.”


text:
Isi loui avoe, “Malaha mole move abuitaeau uale debukaveu au mama namihai avoe, ‘A kunai tasalievei daho molete daonela.’Kateai au mama namihage mamaveu kunai ke tasaliai nanaveho mole omisi avuho mole ominu.


text:
Ige hohoveuuniale vani mole au kunai nehe ke ataemo voievei moni malei au mamae o halei haeavamoleve tiale keve vaveve toela moaga vai kemo au moni hatuhatunu.


text:
Isime keve au moni hatui gabianu. Iniale vata keve vae balugau lohoge mo keu kunai holioholi seleveanu.


text:
Isi tiale malaha moleu ovo ovemale ke namihage au louge au bae avuemo loviai ovove kebia lovi ovema.


text:
Kateinata bae auuvumohuhuaiavoe, ‘Di mamae esemu bahata keabuna abu isiviamale ke igeuniabe abuna hanilahagei. Isito dau kove ui vaeai vaeho hatima.


text:
Iale di hovelahai talive di mama namihai loui kosea, Mamai, dau Dilava nimo vaveve toela vai a ivi keta aiohavonu.


text:
Kateai huhuaibae hoilahai haeavamole au mamae oe tinu. Isege mamaveu moveu tiale humahakemo niaiuniale moveu humahakela haeavamolela lohosege ke elehage ninanauuvuvehamage au ke elehai bibuai tiale au mo evudeiulikukuhavonu.


text:
Ige moveu loui avoe, ‘Mamai, dau Dilava nimo vaveve toela vai a ivi keta aiohavonu. Iale ainaho bae daho loui kosea, Di mo.’


text:
Kateai louge mamaveu au esemu namigevei avoe, ‘Solekai ogoe dua mai avuemo holovave. Isi lini mai adavemo hatui tamakata mai velovemo hatuve.


text:
Kosealemo di mo kou hatiale nahate vanata nova ua. Kou subutanahehiuoholinu. Isito aike nahi tota elehalu.’Hoto kateale lougeuoholige abu lovive valu.


text:
Ige esemuve keu namihai avoe, ‘A hohou ue dua vanata nova hoilahai lohoike vage a mamau ke elehaike vaime ovo mole batate hamai lovive vama.’


text:
Ige au hoto ke evisi itumu balugai oe taliho isiviholinu. Ige mamaveu bae lohoale sovavihai namihai avoe, ‘Lohonela.’


text:
Ige au au mama namihai avoe, ‘Di hoto louge evinela. Vagana ko moagamo di a tedahoi lovi baluga vanu. Isi di vani bahata a hoto evie dua vama. Isito au vagana ke bahatauvumovavevebe dua dahoe vaholinu. Isi ovobe ese mai daoge di haokuvuhilovibe vai ioholinu.


text:
Isito a mo keu tiale teibae keatehi oai abuemo a moni hatueveniale hoilahai lohoge au ovo batate hamai lovive vanu.’


text:
Ige mamaveu avuho loui avoe, ‘Di mo, au vani baita daiti ua. Ige di kunai bahata keau a onoeabulikea.


text:
Isito nahi vahaeholahage keu duave. Kosealemo a hoho keu tiale hatiale nahate vanata nova nita ua. Keu subutanahie halevei tinu. Isito aike hoilahai lohoge nahi elehalu.’”


text:
Iesuu tota au esemu namigevei avoe, “Malaha mole kunai moagate keu esemu mole mage au avuemo loviai monive ke vavoloima. Ilage ata moleu lohoale kosive ke namihanu.


text:
Ige kosiveveu hohavoge au lohoge au namihai avoe, ‘A osioma. Di evige a di vavohama. Iale a di vavohale ke bahata hisaliai daonela. Kosealemo a bae tota daemo lovialivebene.’


text:
Ige esemu keu huhuaiavoe, ‘Di kosivena di halege dana osioi. Di heie lovi kemo negoholinu. Isi di moniho ata imigeveliho matianu.’


text:
Isi kemo huhuaiavoe, ‘Di kosivena di halege dana vaveve onole vai atahi haokuvuage abu elike di mai o hatui.’


text:
Isi kateai ata degomole hohavege abu loholu. Ata keau subutakosive kemo kunai baluga malei bukinialu. Iale esemu keu ata igaegae namigevei avoe, ‘A kunai vaesute di kosivemo malenu.’


text:
Ige moleu loui avoe, ‘Dau olive oele botolo uani handele (100) bukiniai malenu.’Kateai louge esemu keu namihai avoe, ‘Halege nahi lobohavoi handele (100) haleito vivti (50) loui.’


text:
Isi halei malaha mole namihai avoe, ‘Isege a. A vaesute di kosivemo bukiniai malenu.’Ige au loui avoe, ‘Di laisu baeki uani handele (100) maleito ibinave vaholinu.’Ige esemu keu loui avoe, ‘Halege nahi lobohavoi handele (100) haleito eiti (80) loui.’


text:
Kateige kosive keu ke evisi loui avoe, ‘Di esemu keu lulelete ata.’”Iesuu deiada kateale louito ihuve keta lounu. Isi avoe, “Vatae ata keau abu haokuvuhiigaetoai vaveve kemo lulelebalugalu. Isito atagae ata keau kemo luleleholilu.”


text:
Tota namigevei loui avoe, “Evive. La moni la kunai kemo atahi haokuvulahai oveve. Kateige la moniuuoholige kosivena ehue la malevei o hatuevei.


text:
Olena vaveve ese kemo inutolotoloaniege auna vaveve baluga ketamo inutolotoloai. Isito olena vaveve ese kemo loboaniege auna vaveve baluga ketamo loboai.


text:
“Esemubeu bae kosive abuiho lovialivebene. Auna kateaniege mole isivi omisi mole kabebihavoi. Isi mesoho moleho neniai loviaito moleho neniai lovialivebene. Iale ke nahate la bae Dilavata monita igaetoai ehovalivebene.”


text:
Iesuu kateai louge Balisia ataeau abu uvu mai monimo mavoale keau ke evisi kabebihavoi Iesu hehavolu.


text:
Ige Iesuu abuho loui avoe, “Laeau la ebika tabagevege ataeau la elegevei loui avoe, ‘Keau ata duaea.’Isito Dilavau la uvu hilokanu. La vaveve kateale vage ataeabuna la hoesegevei. Isito Dilava nimo vaveve katealeu mesiae hisi ke nahate.


text:
“Moseseu menaka hisaliage belovetata hisaliale hoto ke ataeau subutaehovalu. Isito Dioniu lohoaleu ataeau Dilava adae vuvunemouvevehotoe dua ke loui ata haivege ataeau aike molehi tavala isiviale solekai Kosive adae vuvunemoulihotai.


text:
Dilavau menaka ke bahata loui mamoge keu ua. Iale vatana otogotiuoholisege menaka ke behameu baeuoholilivebene.


text:
“Malaha molena au mahina halei keate mole melameniege au keate ke vavamoike au ke vavoloanu. Isege malaha molena malaha ke keate melameniege malahave ke vavamoike au ke vavoloanu.”


text:
Iesuu hoto kateale louito deiada moleta lounu. Isi avoe, “Vani mole malaha mole kunai moagate keu ogoe dua ibina balugatehatui lovi baluga isi ua.


text:
Isege malaha mole kunai vesite ivive Lasolo keu ata kubite. Iale abuna ke melavei loholiege kunai moagate keudahamo mavogei.


text:
Ige kena kemo ugei. Isivialeike kunai moagate ke lovie sigu igei. Kateai kemousegetoeabuna loholiege kubiveke tevegei.


text:
Iniale malaha keu hatige aneluiau lohoale munanave mai Ebalahamu uale otogo keve tilu. Isege kunai moagate malaha keta hatige ataeau mai abavulu.


text:
Ige malaha ke munanau veneu hodovavesiteve vatehani baluga malenu. Isi hovelahai niai elehage haeavamolela Lasolou Ebalahamu vavamo ua.


text:
Ige au Ebalahamu hohavoi avoe, ‘Di mama, ana valive dahouvuaidi tedahoi. Di vene komo uale vatehani baluga malenu. Iale Lasolo hanavoge au loholive au adae viso mai emo manemei mai di nememo mamoge auna seliai.’


text:
Kateai louge Ebalahamuu namihai avoe, ‘Di mo, ana huhuanu. Au vataeumalevani kemo au kunaieduaunahamalenu. Isege Lasolo eu kunaiedua maleholinu. Isito Lasolou aike vahaehomousegeau vatetumu malema.


text:
Di hoto mole louge evinela. Seika baluga nahie vigomo uale no bae oleve kateai ae tai. Isege ata oleve kateai bae noe lohoi. Kateaveveu anekianu.’


text:
Ige kunai moagate keu loui avoe, ‘Di mama, kateaito di isiviai a imihai. Lasolo hanavoge au di mamae oe tai.


text:
Ige Ebalahamuu loui avoe, ‘Mosese hoto isi belovetae hoto keau ua. Iale a hohuvu abuna hotoeabe ke eviliege humahae duala tai.’


text:
Ige malaha keu Ebalahamu namihai avoe, ‘Di mama, abu bae hoto ke evilivebene. Isito ata mole hatiale kena abue tige abuna hotove evisi abu vaveve toelamo hoidevei.’


text:
Ige Ebalahamuu loui avoe, ‘Abu Mosese hoto isi belovetae hoto eviholiliege abu bae atau hatai hovelahale ke hoto evilivebene.’”


text:
Iesuu deiada ke lougeuoholige au esemu namigevei loui avoe, “Vani bahata vaveve toelau ataemo velemama. Isito olena louge ataeau vaveve toela vage ata ke nohoma.


text:
Ata olena isiviai di evievi ese molehame aiohavoge au vaveve toela vage abege ataeau mune baluga mai enoveta etunuvai mai davalamo mihatuge keu duave.


text:
“Iale la ebia nibievelive la haoka moleu vaveve toela vage talive namihai vaveve ke bamuve. Ige au kemo hoilahage lainaho toelave ke huhuigelive.


text:
Mesoho vani igae kemo au vaveve toela vai la aiogeve seveniaito (7) tota loholive la namigevei au vaveve toela ke louge lainaho bae toelave ke huhualive.”


text:
Ige au namigevei avoe, “Masitae i keu esevehame. Isito mesoho la evievi keu masitae i ke nahate vage lana idi ko namihai kosea, ‘Galata toholahai tota e nimo laminela. Ige auna la hoto evisi vai.


text:
“Di hoto mole louge evive. La esemu moleu bulumoloviai mesoho ovo nibievenata hoilahai lohoge lana valive avuho loui kosea, ‘Solekai talive lovi inela.’


text:
Ba, la bae katealivebene. Isito lana louge auna la lovi vai hamai laoveito la halimousegelana lovi ive. Keuuoholige esemu kena bae lovi isi.


text:
Ke nahate laeau di esemu. Iale lana di laheho louale ke vai gabialiege loui kosea, ‘Noeau esemuunaha. Keu no lovilike.’”


text:
Iesuu kateai louito halei Dielusalema humahala tinu. Isi tiale Galilita Samaliata vatae tamagamo tinu.


text:
Keve tiale o molemo velemasege lebolasite ada mole isi ada mole keau haeavamole lavisi Iesu elehai hohavoi avoe, “No Kosive Iesu, nohehouvuaino tedaevenela.”


text:
Kateai louge Iesuu elegevei abuho loui avoe, “Tige dubu nalimaleau bae la vava elehai hilokage la vavahani keuuoholinu.”Kateige abu tisege humahatavae vavaeabeu dua vanu.


text:
Isi lohoale Iesu vudimokome bokoai vata bisi holumai Iesu hoesehavonu. Vaveve kateale vale ata keu Samalia ata.


text:
Ige Iesuu au esemu namigevei avoe, “Dana ata ada mole isi ada molenike hoesegevenu. Iale degomoleau oleve. Isege igae kou hoilahai lohonu.


text:
Osiohoike vata mole ata ko igaeu hoilahai lohoale Dilava hoesehavonu. Isege Diue ata naini (9) keau hoidevei lohoholilu.”


text:
Vani mole Balisia ata degomoleau Iesu namihai avoe, “Osiomalela Dilava matamae doga kena bae lohoi.”Ige Iesuu loui avoe, “Vani keu lohoveve ataeau bae elehalivebene.


text:
Atabeu bae koseale loulivebene. ‘Avuike uoke lohonu.’O mesoho, ‘Avuiko lohonu.’Kosealemo la Dilava matama dogaeuveveke hoto evige lauvumoua.”


text:
Kateai louito au esemu namigevei avoe, “Vanie toela molena bae lohoge lana isiviale Atae Ese elehai. Isito la bae elehalivebene.


text:
Vani kela ataeabuna laheho loui kosea, ‘Elehave. Avuike uoke.’O mesoho, ‘Avuike ko.’Kateai louge lainaho hotoeabe evisi kaovaho talive.


text:
Atae Eseu lohoveve keu koseanu. Vau nivolekai solekai otogomo atagai kibalai vaki mole velemai vaki mole velemale ke nahate Atae Ese vanina bae lohoi.


text:
Noa vani kemo ataeau lovi isi e isi mahinuvulahama. Abu kateilage Noau bouti uvue tisege e balugau lohoale ata bahata havehatunu.


text:
Lota vanimo abu vamale keta kateanu. Vani kemo abu lovi isi e isi molela kunai voilahai bululahai o houevema.


text:
Isege vani mole Lotau Sodoma o ke halei tisege veneu otogomo dobai lohoale o ke bahata mahoevei gabianu.


text:
“Vani keu lohoge ata moleu oe dokoe uale keu bae oe uvue deluai au kunai maleliho talivebene. Isege ata moleu bulue uale keu bae oe hoilahai talivebene.


text:
Olena au ebikaunahahuhuaniege aunauvevedua hosidisi. Isito oleu au ebika huhuholiniege aunauvevedua malei.


text:
Iale di la namigevege evive. Vani kemo ata abui abuna ava igaemo ladevesege Dilavana mole haleito mole mai tai.


text:
Iesuu kateai louge esemuiabeau namihai avoe, “Kosive, auna oleve keve mai tai.”Ige Iesuu namigevei avoe, “Mesia moleu hatisi hisiageuguiau ke iliho mole bevueveale ke nahate vaveve nimolete keabuna velehovoge lana ke elehai huhuige di lohoveve vaniu vuguvuguanu.”


text:
Vani mole Iesuu dovudovue hoto mole loui au esemu haivei isiviale abu guliguliaikemo kabebi halevai.


text:
Hoto keu koseanu. “O molemo kotae hoto evimale kosive moleu ua. Kosive keu Dilava vabuhavoholisi ata hoesegeveholima.


text:
Iale o kemo gobu moleu ua. Gobu kena vani bahata kosive ke oe lohoniege au deiada loui namihai isivialeike ata moleu aiohavomale kemo au tedahoi.


text:
Isito vani moaga kotae kosive keu keate ke tedahoholinu. Ige keate keu negobedai namihalage kosive keu bae huhuaiavoe, ‘Di Dilava vabuhavoholisi ata hoesegeveholimale kemo di bae keate ke tedaholivebene.


text:
Isito keate keu lohoi di namihalage di homasiale kemo dana tedahoi. Mesoho dana keate ke tedahoholige keate kena vani baita dae lohoi di namihagei.’”


text:
Iesuu kateai louito tota namigevei avoe, “Lana kosive toelau louale ke evilu. Keu kosive toela. Isito keu keate ke hoto evisi tedahonu.


text:
Iale la huhuige Dilava ata seleve keabuna vanimo vavimo ninalahai namihage Dilavana valive au ata kebia tedaevei. Mena auna vali vesokanata bae tedaevei.


text:
Ba, di la namigevei. Auna solekai kebia tedaevege abuna ue dua vai. Isito Atae Esena valive vatae lohoniege evievi ata moaga elegevei. Emena.”


text:
Iesuu tota dovudovue hoto mole loui isiviale ataeau abu ebia malei hatui ata degomoleho isiviholimale kebia haivei.


text:
Isi loui avoe, “Ata abuiau dubue guligulihotilu. Moleu Balisia ata. Isege moleu takesi malemale ata.


text:
Ige Balisia ata keu tiale lamisi guliguliaiavoe, ‘Dilava, di vahaehoanu. Ata degomoleau vavoloai moni malei keatehi ladevema. Isito dau vaveve toela kateale vaholima. Dau takesi malemale kebia nahate vai moni vavoloholima.


text:
Isito takesi malemale keu atae iae lamisi ehue nioholisito holumai au ebiamo au ada bisi loui avoe, ‘Dilava, dau atae toela. Iale dahouvuaidi tedaho.’”


text:
Iesuu deiada ke louito tota namigevei avoe, “Di la namigevege evive. Dilavau takesi malemale ke toelamo hoesehavoge uvue duamo oe tinu. Isito Balisia ata ke vaveve toelau ua. Kosealemo oleu au ebika ebagemale ke Dilavana etolemai. Isito oleu au ebika etolemale ke Dilavana ebagemai.”


text:
Vani kela keate degomoleau abu ese malei lohoi isivialeike Iesuu levevei hoesegevei. Isito Iesu esemuiau kebia elegevei iovei avoe, “Halevai teve.”


text:
Katelahage Iesuu hohavei avoe, “Lainaho eseese kebia keluevelive. Isege abu dae lohoi. Abu dae lohoale keu duave. Kosealemo eseese kobiauvunahate vamale keabuna Dilava adae vuvunemoui.


text:
Seleveta di la namigevege evive. Oleuoleueseese kobiauvunahate vaholiliege abu bae Dilava adae vuvunemoulivebene.”


text:
Ige Iesuu namihai avoe, “A osiohoike daho loui kosea, ‘Atae dua.’Atabeu duave holioholinu. Isito Dilava igaeu duave.


text:
Au Dilava menaka hilokanu. Menaka keau loui avoe, ‘Ainaho mole keatehi ladevegelive. Ainaho ata havegelive. Ainaho vavoloagelive. Ainaho mole lobogelive. Isi a mamata a neinatae hoto evisi hoesegevenela.’”


text:
Ige Iesuu hoto ke evisi avuho loui avoe, “A louale ke bahata a vanu. Isito a vaveve ko igae vaholiale talive a kunai ke bahata malei voiai monive malei kunai holimale kebia oveito lohoi di ehomanela. Ilive elike otogoe ibinae dua manela.”


text:
Ovo mole ivi kamela keu nilae vahamo velemaveve keu anekianu. Iale ke nahate kunaite keau otogoe tiveve keu anekianu.”


text:
Kateai louge Iesuu au esemu bahata namigevei avoe, “Seleveike. Iale la olena Dilava adae vuvunemouvevehoto loulihoau o halei au mahina halei au hohuvu halevei au mamata au neinata halevei au ese haleveniege auna vata kove onobenobe moaga malei. Ige gabie Dilavana baeukolikoli mai omisi.”


text:
Iesuu kateaito au esemu tuelo (12)unahakebia holoevei lilikateve tiale kebia namigevei avoe, “Evive. Nahi Dielusalemae timale kove belovetaeau subutahisaiale hoto ke bahataeabuna Atae Esemo lohoi.


text:
Keuuoholige abuna mai hamage auna hatai. Isito vani abuita igaetaeabunauoholige auna tota hovelahai.”


text:
Abu tiliale Dieliko oe vavae tisege malaha mole ni kedute keu humahamougulamoi moniho ata imigevema.


text:
Kateai louge ataeau vavavemo uale keau keluai namihai avoe, “Tobekaiunela.”Kateai louge malaha keu hotoeabe ke evioholisito negobedai hoai avoe, “Deividi mo, dahoeuvuaidi tedahonela.”


text:
Kateisege Iesuu lohoale velemai ata namigevei avoe, “Ni kedute ke melavei dae lohove.”Ige abu ke mai avue lohoge au namihai avoe, “A isiviale di ono vade ahoe vai.”Ige keu loui avoe, “Kosive, di isiviale niai.”


text:
Kateai lousegekeu nianu. Isi Iesu ehomai tiale Dilava hoesehavonu. Ige ataeau ke elehai abuta Dilava hoesehavolu.


text:
Iesuu tiale o baluga Dielikoe velemai tisege keve takesi malemale kosive mole ivi Sakiasi keu keve ua. Malaha keu kunai moagate.


text:
Iale keu isiviai Iesu elehai. Isito ata moagaeau bamuge keu elehaveveu anekianu. Kosealemo keu atae vugehame.


text:
Iale keu uli holisi tiale idi luaulaviatisi isiviai Iesu elehai. Keu hilokage Iesuna humahakela tai.


text:
Iale Iesuu kela tiale ehue niai Sakiasi elehai namihai avoe, “Sakiasi, solekai lalamoi loho. Di isiviai nova a oe talive aiti lovi isi.”


text:
Ige ataeau vaveve ke elehai isiviholisi loui avoe, “Keu atae toela ke oe tiale avuti lovi ige keu toelanu.”


text:
Ige abu lovi isege Sakiasiu hovelahai lamisi Iesu namihai avoe, “Kosive, evinela. Dana di kunai tasaliai vaki mole malei kunai holimale kebia ovei. Isi ata degomole lobogevei abuemo onoeabe malemale ata kebia dana kunai ove abuiabuiai.”


text:
Ige Iesuu avuho loui avoe, “A louale kemo Dilavau a toelamo a maveve vaniu nova aemo lohonu. Iale kemo a nova Ebalahamu valada seleve holinu.


text:
Ataeau Iesu hoto evisege au tota dovudovue hoto mole loui haivenu. Kosealemo ataeau huhulahai avoe, “Iesuu aike Dielusalemae velemage nahiabuna Dilava adae vuvunemoui.”


text:
Kateisege Iesuu deiada mole loui isiviale abu Dilava adae vuvunemouvevekemo lulelelahai. Isi loui avoe, “Kosive moleu isiviai tai vata moleve vata ke kosive balugamovuvunemalei tota hoilahai loholive au vata nalisi.


text:
Iale keu au esemu teni (10) hohavege abu lohoge au uani taoseni kina (K1,000) malei igaegaeai ovei namigevei avoe, ‘Di tisege moni ko malei kemo lovilahai elike moni degomole maleve.’Kateai louito halevei tinu.


text:
Isi tisege vatave ataeau avuho isiviholisi iave abu esemu hanavege abu tialeau kosiveabeu timale vata ke kosive baluga namihalu. Namihai avoe, ‘No isiviholilu malaha keu balugai no nalieveliho.’


text:
Kateaito malaha keu vuvunemalei tota hoilahai lohoale vata ke nalinu. Isi vasohuta au esemu teni (10) kebia hohavege abu lohoge au belagevei isiviale hilokage au moni oveale kemo abu moni vaesute malelu.


text:
Ige vasohuta omiale keu lohoi loui avoe, ‘Di kosive, a moni daoale kemo di teni taoseni kina (K10,000) malenu.’


text:
Ige kosiveveu avuho loui avoe, ‘Duave baua, au esemue dua. Vaveve ese kemo a lovie dua vale dana vuvunemalei aoge ana o baluga ada mole isi ada mole nalievenela.’


text:
Kateige iavemo moleu lohoi namihai avoe, ‘Di kosive, a moni daoale kemo di vai taoseni kina (K5,000) malenu.’


text:
Kateige iavemo esemuve moleu lohoi namihai avoe, ‘A moni mai daoale keike ko. Di ogota viliai mai mahogovanu.


text:
Kosealemo au malaha tolote. Au a ono holioholiale ke ana malegei. Isi a lovi haholimale ke ana heiata malegei. Ialemoike di a vabuhavoi moni ke mai mahogovanu.’


text:
Ige kosiveveu avuho loui avoe, ‘A keu esemue toela. A hoto louale kena a aiohavoi. A loui kosea, Keu ata tolote. Keu au ono holioholiale ke auna malegei. Isi keu loviholisito auna heiata lovi malegei.


text:
A kateai huhuale kemo a osiohoike di moni ke mai banikamo mamoholinu. Abege a ke malei banikamo otovege keu balugai. Ilive elike moni ke goloe moleta malege duave. Isito a ke vaholinu.’


text:
Au kateai louito au vavamo laviale kebia namigevei avoe, ‘Avuemo moni ke malei teni taoseni kina (K10,000) maleale ke omive.’


text:
Ige au loui avoe, ‘Di la namigevege evive. Oleu moaga maleale kena moaga malei. Isito oleu maleholiale keu bae onobe malivebene.’


text:
Kateai louito tota loui avoe, ‘Ata neheau di aiohavomaleau daho itumulahai di balugaliho isiviholiale kebia malevei loholive di vudimohavege abu haluvisi.’”


text:
Tialeu tana mole Oliveta kemo tige o abuitaeau ua. Moleu Betabedi. Ige moleu Beteni. Iale au o ke vavae taito isiviai au esemu abuita hanavege abu uli holisi tai.


text:
Kateai namigevei avoe, “Talive o kela velehovoi o ke ivie elehage doniki mole doga abu avuemouguiavoholisitoumuvai mavoale ke vavehai mai lohove.


text:
La ke vavehasege mesoho ata moleu la belagevei loui kosea, ‘La osiohoike ke lulehama.’Ige namihai kosea, ‘Kosiveu avuho isiviaike vage.’”


text:
Kateai louito mai Iesue tilu. Tialeau abu ogo malei doniki ke inumo bokoai otovege Iesuu biloai golovemougulamonu.


text:
Tiale Oliveta tanamo lagaluvisito hevaluvimale kemo lavisi Dielusalema elehage esemuiabebahata keau vahaeholahai Dilava hoesehavolu. Isime baita loui avoe, “Ata kou au vuvunemovikoe vaveve moaga vage no elehalu.”


text:
Avoe, “Kosive kou Dilava ivimo lohoale ko nahi hoesehavoi. Otogo keuuveveduae matama. Iale nahi Dilava hoesehavoi ivive ebagevai.”


text:
Kateai lousege Balisia ata degomoleau Iesu namihai avoe, “Kosive, a esemu namigevege abu hoto kateale lou halevai.”


text:
Ige au namigevei avoe, “Ata keabuna di hoesehavoholige dana mune kobia namigevege abuna hotolahai di hoesehavoi.”


text:
Ninai avoe, “Dielusalema ataea, lauveveduae hoto matahage duave. Isito la ehalovalu. Ialemo la tota ke mavevena anekiai.


text:
Iale vani molena lohoge la aiogeveve ataeabuna bae loholiege o ko evilikahavoi mai molehi dai o ko koiai.


text:
Isime o ko bahata aiohavoi la bahata havehatui. Ige munebehameu bae mole golomoulivebene. Kosealemo Dilavau isiviai la malevei. Isito laeau ke huhulahai luleleholilu.”


text:
Kateaito lohoi tiale Diue dubu balugae tige ataeau ui onobenobe voilahama. Ige Iesuu tiale kebia koievei nunuvenu.


text:
Isi abuho loui avoe, “Dilavau Bukae Hotomo loui avoe, ‘Di isiviale ataeau di o komo guliguliaidi hoesehavogei.’Isito laeau kateholisito vavoloe vaveve avuemo vama.”


text:
Isi vani bahata timale dubue ata haivema. Kebia haivesege dubu nalievemale kosive, Diue menaka loui haivemale isi oe kosive keau isiviale hamage au hatai.


text:
Isito abu hamaveve ke kaovalage humahauuoholinu. Kosealemo ataeau hotove evisi isiviholilu hotovebehame hosidiliho.


text:
Vani mole Iesuu Diue dubu balugae tiale hotoe dua loui ata haivesege Diue menaka loui haivemalea, Dubu nalimale kosive balugaeaisi oe kosive keau loholu.


text:
Kateai belagevege abu hotohotoai moleho loui avoe, “Nahiabuna hoto onole loui. Mesoho nahiabuna loui kosea, ‘Dilava vuvunemo.’Ige auna loui kosea, ‘Isito osiohoike la Dioni hoto evioholilu.’


text:
Isi mesoho nahiabuna loui kosea, ‘Atae vuvunemoike.’Ige ata bahata koeabuna mune malei nahie havei. Kosealemo keau huhuige Dilavau au vuvuneomige Dioniu beloveta holinu.”


text:
Ige Iesuu namigevei avoe, “La katealemo di bae data ole vuvunemovaveve kateale vale loui la namigevelivebene.”


text:
Iesuu kateai loui hilokage keau hotove homasihavolu. Iale keu dovudovue hoto mole loui ata haivei avoe, “Malaha moleu au bulu hai ata degomole namigevege abu bulu ke nalilu. Isito halei tiale vagana moaga matama moleve ua.


text:
Keveusegeloviu baeveve vaniu lohoge au au esemu mole hanavoi isiviale au talive ata nehe kebiamo lovi degomole malei lohoi. Isito ata keau esemu ke hamai iovage adaunahala hoilahai tinu.


text:
Ige au tota esemu mole hanavoge au lohonu. Ige bulu nalimale keau keta hamai aiohavoi iovage adaunahala hoilahai tinu.


text:
Ige bulu ke biageu huhuaiavoe, ‘Dana onole vai. Mesoho dana di uvue mo hanavoge abu bae ke aiohavolivebene.’Kateai loui au mo hanavoge au lohonu.


text:
Ige bulu nalimale keau ke elehai mole namigevei avoe, ‘Bulue biage moike ko. Iale nahi hamage au hatige elike bulu kou nahiele holisi.’


text:
Kateai louito mo ke evudei mai tiale bulue iae hamalu.”Iesuu deiada ke lougeuoholige au namigevei avoe, “La huhuige bulue biagena kebiaho osioi.


text:
Di la namigevei. Auna lohoniege ata kebia havei bulu ke mai ata degomole ovege abuna nalisi.”Ige Diue ataeau ke evisi loui avoe, “Dilavau bae kateale noemo valivebene.”


text:
Ige Iesuu niavei namigevei avoe, “Isito Bukau louale ko ihuu oleve kateanu. ‘O houmalekeau mune moleta o houveveke kabebihavoale keike nova Dilava o hadebiveve mune holinu.’


text:
Oleme abuna mune ke vuvehaliege abu ebia havei haluvisi. Ige mune kena dobai ata mole hamage laveunahana ui.”


text:
Iesuu hoto kateale louge Diue menaka loui haivemale isi dubu nalievemale kosive keau hilokage Iesuu deiada ke loualeuvaveveabemoike au ke lounu. Katealemo abu isiviale Iesu mai. Isito abu ata vabugeveale kemo maveve ke halevalu.


text:
Isito vani bahata nibisi abu esemu degomole bevueveinamigevei avoe, “Talive Iesu namihai lobohavoge au hoto nimolete lousegeno bae mai talive gamani vuvuneteomige au avuemo kotai.”


text:
Kateai louge esemuiabekeau tiale Iesu namihai avoe, “No haivemale ata, no hilokage a hoto loui ata haivemale keu seleve. Au atae hoto evioholisito Dilava hoto seleve loui ata haivema.


text:
Iale hoto mole loui no haivenela. No takesiai Loma gamanie kosive baluga Sisa omiale kena duave. Emena toelanu.”


text:
Isi avoe, “Monie luhu mai lohoge di elehai.”Ige abu mai omige au namigevei avoe, “Ole munanata ivivetaike moni ko luhumoua.”Ige abu namihai avoe, “Loma gamani kosive baluga Sisa.”


text:
Kateai louge hotoveu inuige abu ke evisi vikolahai tobekai ua. Katealemo abu atae vudimomaveveu anekianu.


text:
Ige Sadukea ata degomoleau Iesue loholu. Ata keabuike loui avoe, “Haluviale keau bae hovedevelivebene.”


text:
Iale ata keau Iesu namihai avoe, “No haivemale ata, Moseseu menaka mole noheho hisaliai avoe, ‘Mesoho malaha moleu mahinaito eseholisi hatige hohovena hovelahai gobu ke melamei au nanaho ese houi.’


text:
Iale no deiada mole louge evinela. Malaha mole igae mohoho bahata seveni (7) houevenu. Iale ovokinave keu mahinaito esebe mamoholisi hatinu.


text:
Isito oleuoleuevievimo haluviale kebia Dilavana huhueveitatuvegeabuna hovedevei ehue tiliege bae mole holoevelivebene.


text:
Isi anelu nahate vai haluvilivebene. Kosealemo keau haluvisihovedeveale kemo abuna Dilava ese holievei.


text:
Moseseu louale kemo nahi hilokage haluviale keabuna hovedevei. Lana Bukae Hoto huhulahalu. Kemo Dilavau veneu idimo lahale keve Moseseho louge au Kosive namihai avoe, ‘Ebalahamu Dilava, Aisiki Dilava isi Diekobo Dilava ailike.’


text:
Moseseu kateai louale kemo nahi hilokage keu nova nita uale kebia Dilava isi subutahaluviale munanaeabeu uale kebiatae Dilava. Iale kemo Dilava keu haluviale isi nita uale kebia Dilava.”


text:
Iesuu kateai lougeuoholige Diue menaka loui haivemale degomoleau loui avoe, “No haivemale ata, a louale keu duave.”


text:
Ige Iesuu belagevei avoe, “Diue menaka hisaliamale keau loui avoe, ‘Kelisona Deividi valadamo lohoi.’Isito auna oleve kateai Deividi valada holisi.


text:
Kosealemo Deividi biageu Samusi bukamohisaliai avoe,<br/>‘Dilavau di Kosive namihai avoe, Di ada inute keveataeugulamo.


text:
Iale subutahoto kemo Deividiu loui avoe, ‘Di Kosive.’Au kateai loualemo Keliso kena oleve kateai Deividi valada holisi.”


text:
Isi avoe, “Diue menaka loui haivemale ata kebia aegeveve. Keau isiviale ogoe dua egete hatueveiata moagaeauumalekeve olahai tige ataeau elegevei hoesegevegei. Isi isiviale talive dubue uvue vomue duamouguiavoge ataeau elegevegei. Isi isiviale iveve baluga vamale kemo ivite kebiahi igaetoagei.


text:
Isi abuna loboe vaveve vai gobuvu lobogevei oeabemo kunaiabe malegei. Abuna katelahaito tiliege atae vudilaguliguli egete vagei. Abu kateimale vamalemo Dilavana vatehani baluga ovei.”


text:
Iesuu kateai louito niavevevela kunai moagate kebia elegevesege abu moni malei lohoi dubue uvue obelini otovemalemo manevema.


text:
Ige au ke elehai loui avoe, “Di la namigevei. Gobu keu mai manemeale keu kunai moagate kebia moni evigevenu.


text:
Kosealemo kunai moagate keau abu moni baluga kemo monie esehame malei lohoi manevelu. Isito gobu keu moniu avuemoualehameike au ke malei otovege avuemo moni behameu totauoholinu.”


text:
Kateigeto Iesu esemu degomoleau Diue dubu baluga ke elehai namihai avoe, “Munee duata abu o ko houale ko eleha. Isi kunai duata malei kaeahavoale kebiata elegeve.”


text:
Ige Iesuu namigevei avoe, “Vani molena lohoge la dubu ko elehale ke ataeabuna loholiege koilahage mune moleu bae mune mole golomoulivebene.”


text:
Iesuu kateai louge abu namihai avoe, “No haivemale ata, vaveve kena osiomalela velemai. Isi vaveve oletena lohoge noeabuna ke elehai hilokage vaniu vuguvuguanu.”


text:
Ige Iesuu namigevei avoe, “La ebika nenigeveve. Onoilage ataeau la lobogevege dobuluvima. Kosealemo ata moagaeabuna loholiege di ivimo lobolahai loui kosea, ‘Dau Keliso.’O mesoho loui kosea, ‘Vaniveu lohonu.’Abu kateai louge lainaho bae kebia ehovelive.


text:
Ataeau mole havei tuvaliage lainaho hoto ke evisi vabulahalive. Kosealemo vaveve toela katealeabuna vasohuta lohoi. Igeto gabie vanie gabina bae lohoi.


text:
Di hoto mole louge evive. Vani keu lohoho vasege vata mole ataeabuna hovedevei vata mole atahi mole havei.


text:
Isege vata bahatamo hamu baluganahatui. Ige vae baluganalohoi. Ige vavahanie toelana lohoge ataeabuna kemo haluvisi. Vaveve kateale abuna vatamo lohosege otogomo vaveve nimolete abuna lohoi. Ige ataeabuna ke elehai vabulahai.


text:
“Isito vaveve katealeu lohoholisege ataeabuna la malevei la aiogevei lahavei. Isi abuna la malevei tiliege Diue dubue laemo kotai la malevei dibulae otovei. Isi la di ata holialemo abuna la malevei gamanie kosive kebia vudimootovege abuna la aiogevei.


text:
Ige la haokuvu, la mamuvu, la neinuvu isi la abuhi ese igaeale keabuna laheho hailahage ataeabuna bae la malevei lahavei.


text:
Abuna laemo kateale vaito la baeuoholilivebene. Isito Dilavana bae la kinae vomo la vava bahata ke malege lana kemo ue dua vageve.


text:
“Lana vani mole elehasege tuvalie ataeabuna Dielusalema o ko evilikahavoi. Ige lana kemo bae hilokai loui kosea, ‘O ko aiohavoveveu vuguvuguanu.


text:
Iale vani kemo Diudia vatamoumalelana detuluvisitanae teve. Ige Dielusalemaeumalekeabuna o ko halevai tai. Ige oleuoleubulueumalekeau bae hoidevei o kove loholivebene.


text:
Vani kela Dilavana o ko vaveve toelae ibina vai. Au kateaniege Bukae Hotou louale ke mai selevetisi.


text:
Iale vani kela keate ese tobute kebia nohovu. Isege keate degomole ese gite maleale kebiata nohovu. Kosealemo vata komo vatehani baluganalohoge Dilava itumu baluganaata kobiamo lohoi. Ige keate keabuna oleve kateai solekai detuluvisi.


text:
Vatehani baluga keu koseanu. Tuvalie ataeabuna loholiege benisita ata degomole haveime degomole malevei hanavege abuna vata degomoleve tai ata kebiamo lovilahai. Isege Diue ata holioholiale keabuna loholiege Dielusalema mai avuemo ui. Iliege vani mole kebia vani kenauoholige Diue ataeabuna tota hoidevei o ko mai.”


text:
“Vani kela otogomo vaveve nimoletena lohoi. Vanimo, batamo isi didi kebiamo abuna katelahai. Isege heie vata kove davalana vuloaihahosihovoi vatae lohoge ataeabuna ke elehai vabulahai tetelahai.


text:
Vaveve katealena vatamo lohoge otogomo uale keabuna kibikibiai solahai. Ige ataeabuna ke elehai vabulahai lokihovoi.


text:
Vaveve katealeau vasohuta velehovosege hovedevei lavisi ehue nilahave. Kosealemo Dilavau la maleveve vani keu vuguvuguanu.”


text:
Ke nahate elehage otogomo isi vatamo vaveve katealeau velehovoge huhulahai kosea, ‘Dilava matamae dogau lohoveveu vuguvuguanu.’


text:
Iale di hoto seleve louge evive. Ataeau aike uale koeabuna haluviholisege vaveve katealeabuna velehovoi.


text:
“Iale la ebia nenigeveve. Lainaho vani bahata iveve huhu moagai e toelata i moagagelive. Isi lainaho vatae vaveve ke huhu moagagelive. Lana katelahage vani ke vavevena laemo lohoge lana vikolahave.


text:
Ialelua nilahai ui vani bahata guligulialive elike vaveve toela keu lohoge kemo negolahai Atae Esee vudimolavie dua vave.”


text:
Iesuna vani bahata vavita Diue dubue balugae lohoniege ata haivegei. Imale ataeabuna vavita vavita igaetoai tiliege hotove evigei. Iniege gutuige Iesuna tiniege tana mole Oliveta keve lahagei.


text:
Iesu kateilage Diue vahaeho vani mole Basova keu vuguvuguanu. Vani kemo abu bae beikini baudatavalava mahoale ke ilivebene. Isito abuna vani kela mamoe havei isi Dilava hoesehavogei.


text:
Isege Diue dubu nalievemale kosive isi Diue menaka loui haivemale keau vabulahai isiviholilu atae vudimo Iesu hamaliho. Isime maveve humahamole kaovama.


text:
Iale keu tiale Iesuho haiai dubu nalimale kosive isi dubueudahanalimale bukatekebia namigevei avoe, “Dana oleve kateai Iesu mai laovei.”


text:
Kateige Diudasiu loui avoe, “Duave.”Isi tiale Iesu maveve humahake kaovama. Isito isiviholiale ataeau ke hilokaliho.


text:
Ige au loui avoe, “Talive o kemo velehovoi elehage malaha moleu e bagumo e hai tige ke ehovai talive ovela velehovove.


text:
Isi o ke biage namihai kosea, ‘No haivemaleu aho loui avoe, O oleteuvumodana di esemuhi Basova lovi isi.’


text:
Lana katelahai namihage auna la holoevei o ke ehue tiniege uvu mole baluga mai la haivei. Ige keuvumonahie lovi bevuai gadehavove.”


text:
Kateai louge abu halevai tiale au louale ke nahate elehalu. Isime keve Basova lovi iveve ke gadehavolu.


text:
Ige au abuho loui avoe, “Dana bae vatehani malei. Iale di isivi balugalelahehiugulamoi Basova lovi ko isi.


text:
Isito di la namigevei. Di bae tota lovi ko ilivebene. Isito Dilava matamae dogau lohoge vani kemo Basova lovi kona bae ihuve seleve holige dana bae isi.”


text:
Di la namigevei. Di bae totauainikoseale ilivebene. Ilage Dilava matamae doga keve dana bae tota isi.”


text:
Kateai louito valava mai hoesehavoi vakoai malei ovei loui avoe, “Di misilike ko di laovenu. Iale ko isi di huhulahave.”


text:
Ige abu lovi igeuoholige au kabu mai ovei loui avoe, “E kou di tahoike ko. Iale di tahona lotige Dilavana di taho kemo laheho menakae doga vai.


text:
“Isito di hoto mole louge evive. Nahi koveuguiavoi lovi ima. Isito la mole igaena bae di mai atae toela ovei.


text:
Abu katelahaito baita moleho loulagemoleu loui avoe, “Dau laemo baluga.”Ige moleu avoe, “Ba, dau baluga.”


text:
Katelahage Iesuu namigevei avoe, “Vatae kosiveau abu vuvunemoabu ata nibievei isivialeike esemuiabeau iviabe tabagevei loui kosea, ‘Laeau no kosive balugaea.’


text:
Isito lainaho vaveve ke nahate vagelive. Di isiviale la vaveve koseale vage keu duave. Lana isiviai kosive holiho valiege vasohuta la ebia halevai mole tedaevei hoesegeveve.


text:
Vatae kosive abunauguiavounahai louge esemuiabeabuna lovi malei ovegei. Katealemo lana hilokage oleteu baluga. Oleteu eseve. Isito dau kateholinu. Dau la baluga. Isito di la hoesegevei la tedaevema.


text:
Ige lata vani kemo daluvutaigaetoai lovi isi telonamouguiavoi vuvunekemo Iselala valada tuelo (12) kebia nibievei vaveveabe kaoveve.”


text:
Iesuu hoto ke lougeuoholige au Saimoni Bita namihai loui avoe, “Saimoni, di hoto mole louge evi. Seteneu Dilava namihai isiviale a vaveve bahata kaovai. Keate moleu laisu sesiale ke nahate auna a vaveve bahata kaovai.


text:
Isito di aho guliguliaiisivialeike a evievi keu bae doba selevealivebene. Iniege vani mole a vaveve toela kemo hoilahaniege talive a haokuvue evievi negotievenela.”


text:
Ige Bitau namihai avoe, “Kosive, abuna a mai dibulagedana aiti keve tai. Abu ahavoge dana aiti hatai.”


text:
Ige Iesuu namihai avoe, “Bita, di louge evi. Novae vavimo kokoluguu hotoholisege ana hoto koseale lou abuita igaetai kosea, ‘Di ke hilokaholinu.’”


text:
Iesuu tota au esemu bahataho loui avoe, “Di vani mole la hanaveale kemo laeau moni, mogamoga, tamaka maleholilu. Kemo la elemua. Emena la vugeholilu.”Ige abu loui avoe, “Elemua.”


text:
Ige Iesu tota loui avoe, “Isito aike la monita la mogamogata maleve. Isi mesoho la oleu siga maholialeu au dabae ogo mai voiai moni ke mai siga voiai.


text:
Iale di la namigevei. Bukae Hoto molena daemo lohoi. Hoto keu loui avoe, ‘Ataeau huhuige keu atae toela mole.’Iale abu subutahisaliale kena nova daemo lohoi.”


text:
Iesuna vani bahata Oliveta tanae tiniege keve lahagei. Iale au ke louito Dielusalema halei Olivetae tinu. Ige esemuiabeau ehovalu.


text:
Iale abu keve velehovoge Iesuu namigevei avoe, “Guligulilahalive elike vaveve toelau laemo lohoge la bae kemo dobuluvilivebene.”


text:
Isi loui avoe, “Mamai, a isivianiege vatetumu daemo lohoveve ke mai evihanela. Isito a isiviunaha. Ana isiviage dana vatetumu ke malei. Isito a isiviholige di bae ke malelivebene.”


text:
Ige au tota negobedai guliguliageuvuvekeu isu baluganu. Ige vahotoveu taho nahate bidoai vatamo lotinu.


text:
Ige au namigevei avoe, “La osiohoike ladevema. Hovedevei guligulilahalive elike vaveve toelau lohoge kemo dobuluvihalevave.”


text:
Iesuu kateai namigevesege ata moagaeau loholu. Ige Iesu esemu mole Diudasikeu kebiaho uli holisi lohoale Iesu evudeiulikukuhavonu.


text:
Ulikukuhavoge Iesuu namihai avoe, “Diudasi, ana isiviai diulikukuhavoale kemo di mai atae toela ovei.”


text:
Ige Iesu esemuiau vavavemo laviale keau belahai avoe, “Kosive, noeabuna vali siga malei kebia havei.”


text:
Ige dubu nalimale kosivea, oe kosivea isi dubueudahanalievemale bukateau Iesu maliho lohoale avuluvutaua. Ige Iesuu namigevei avoe, “Lana huhuige dau vavoloamale ata. Ilike vage la benisita visuta malei dahavoho loholu. Emena la osioho.


text:
Dau vani bahata la dubu balugae timale uma. Isege la di elehaito di maholilu. Isito laeau vavie esea. Nova kou la vanilike. Iale la vavi komo lohoale isiviai di male keta duave.”


text:
Iesuu hoto ke lougeuoholige abu evudei melavei dubu nalimale kosive baluga ke oe loholu. Isege Bitau ialialihavoi ehomai lohoma.


text:
Iniale malaha moleu Bita elehai namihai avoe, “A keu Iesu esemu mole ailike.”Ige Bitau namihai avoe, “Ba, dau ke holioholinu.”


text:
Iliale abuukaukaito tota malaha moleu negobedai loui avoe, “Seleveta kou Galilie ata nahate. Iale no kemo hilokage kou Iesuti ohanoimale ataike.”


text:
Ige Bitau namihai avoe, “Halenela. Di a hoto louale ke hilokaholinu.”Kateai lousegesolekavesite kokoluguu hotoanu.


text:
Ige Iesuu hoilahai Bita niavoge Bitau Iesuu subutalouale ke huhuanu. Au loui avoe, “Bita, di louge evi. Novae vavimo kokoluguu hotoholisege ana hoto koseale lou abuita igaetaeai kosea, ‘Di ke hilokaholinu.’”


text:
Ige ata degomole Iesu nalimale keau Iesu hehavoi ogo mai nive viliasege ata moleu hamai namihai avoe, “Au beloveta ata. Iale no namigevenela. Oleike ahamonu.”


text:
Vau alamoge Diue kosive moagaeau hotohotoho loholu. Oe kosivea, dubu nalimale kosivea, Diue menaka loui haivemale keau mole bevueveiigaetoai Iesu melavei kotaho loholu.


text:
Isi belahai avoe, “No namigevenela. Ana huhuige Dilavau a hanavoge a Keliso holinu.”Ige Iesu namigevei avoe, “Dana la namigevei loui kosea, ‘Ito. Ige la bae di hoto evilivebene.


text:
Isito di hoto mole louge evive. Atae Eseu Dilava vuvunemai adave inuteveugulamoiuvevevaniu vuguvuguanu.”


text:
Kateai louge abu bahata namihai avoe, “Iale Dilava mo anike.”Ige au loui avoe, “La louale keu seleveike.”


text:
Ige abu moleho loui avoe, “Nahi bae ata degomolemo ko vaveve kaovalivebene. Nahi hotove evigeuoholinu.”


text:
Keve tiale kosive ke namihai avoe, “No malaha ko vaveve kaovalata elehaike vaime mai loholu. Kou no ata aiogevei abuho loui avoe, ‘Lainaho takesi moni malei Loma gamani kosive Sisa omilive.’Isi loui avoe, ‘Dau la kosive baluga Keliso.’”


text:
Kateai louge Bailotiu Iesu namihai avoe, “Diue kosive anike ko.”Ige Iesuu loui avoe, “Ito, avuike a ke lounu.”


text:
Kateai louge Bailotiu dubu nalievemale kosive isi ata kebia namigevei avoe, “Di komo vaveveve toela kaovageuoholinu. Iale dana oleve kateai hamai.”


text:
Ige abu negobedai Bailoti namihai avoe, “Keu vasohuta Galili vatae tiale haive toela vai no ata aiogevenu. Iale aike Diudia vata komo ke nahate vama.”


text:
Ige abu loui avoe, “Ito.”Ige Bailotiu namigevei avoe, “Kosive mole Elodi keu Galili vatae kosive. Keu aike lohoale Dielusalemae ua. Iale ko mai avue teve.”


text:
Ige abu mai Elodie tige au Iesu elehai vahaehoanu. Kosealemo ataeau Iesu vaveve vamale ke louge Elodiu vani moaga ke evisi isiviale Iesu elehai. Keu isiviale Iesuu vaveve nimolete vage au elehai.


text:
Ige dubu nalimale kosivea isi Diue menaka loui haivemale keau hovedevei Iesu vavamo lobolahai isuta Elodi namihai avoe, “Keu vaveve toela moaga vamale ataike.”


text:
Ige Elodiu au tuvalie esemuhi Iesu hehavoi aiohavolu. Isime lobolahai kosiveu ogoe dua vamale ke nahate mai avuemo hatulu. Hatugeuoholige abu melavei tota hoidevei Bailotie tilu.


text:
Katealemoike Elodiu Bailotiti haokanu. Subutaabu moleho isiviholilu. Isito vani kemo abu avui molehi haokuvualu.


text:
Abu Iesu melavei Bailotie tige Bailotiu hoage dubu nalimale kosiveau, oe kosiveau isi oe ataeau loholu.


text:
Ige au namigevei avoe, “Laeau malaha ko mai dae lohoale di namihai kosea, ‘Malaha kou no ata aiogevema.’Ige di la hoto ke avuemo kaovaito toelabe elehaholinu.


text:
Ige Elodi keta toelavebe elehaholisi tota hanavoge lohonu. Iale malaha kou vavevebe toela vaholiale kemo di hamaveve humahauuoholinu.


text:
Iomaveve hotou koseanu. Vagana bahata Basova vani kena lohoge ataeabuna louge Bailotina dibulae ata igae iomage auna tigei.


text:
Bailotiu hoto ke louge ata bahata keau baita namihai avoe, “Hamage au hatai. Isito no isiviale Balabasi ke iomage au tai.”


text:
Balabasi keu ata havemale ataike. Subutao kemo keu atae toela holoevei isiviale gamani aiohavoi. Ige abu mai dibulae mavoge ua.


text:
Isito Bailotiu isiviale Iesu iomage au tai. Iale tota hoai ata namigevei avoe, “Dana ko hanavoge auna tai.”


text:
Ige au tota namigevei loui avoe, “Osialemo. Vaveve toela onoleu avuemo ua. Di vaveveve kaovanata kemo toelabe elehaholinu. Katealemo dana oleve kateai hamai. Iale di esemu abuna visuhavoime iovage auna tai.”


text:
Kateai lousegeabu negobedai baita namihai avoe, “Mai idimo hama.”Ige dubu nalimale keau abuta katelahai negobedai hotove hamalu.


text:
Kateai louito malaha nehe ata havei gamani aiohavomale ke iomanu. Isi abu abu isivi Iesuemo valiho mai ovenu.


text:
Ige abu mai tialeau Sailini malaha mole ivi Saimoni keluvutabelehovolu. Keu bulue tialeu hoilahai oe lohoma. Iale abu adave butuhai namihai avoe, “Idi ko ebamo.”Ige au idi ke ebamoi Iesu ehomai iavela tinu.


text:
Kateisege Iesuu abue vudihei namigevei avoe, “Dielusalema keatea, lainaho daho ninalahalive. Isito la ebikahouvulahai la esetahouvulahai ninalahave.


text:
Kosealemo vanie toelau lohoma. Iale vani kemo ataeabuna bae loui kosea, ‘Keate oleuoleuese tobute maleholiale keau duave. Isi ese gite houeveholiale keau duave.’


text:
Dau idi isahete ke nahate. Isege laeau idi gilite ke nahate. Iale abu vaveve toela koseale daemo valiege vaveve toela baluga seleve abuna laemo vai.”


text:
Kateai louge tuvalie ataeau Iesu melavei dibulae ata abuita kebiata holoevei tiale ata havemale matamae velehovolu. Matama ke ivilike Lolokue matama. Matama keve abu Iesu mai idie domo hamai dibulae ata kebiata havelu. Moleu adave inuteveatae. Isege moleu agiteveatae.


text:
Ige Iesu noinoiai avoe, “Mamai, vaveveabe toelauliha. Abu vaveve ko vamale ko abu hilokaholilu.”Kateai lousegetuvalie ataeau Iesu ogo maliho kasilahai ogove igaegaeai malelu.


text:
Ige ataeau elehasege Diue kosive keau Iesu hehavoi moleho loui avoe, “Keu ata degomole tedaevenu. Isito Dilavau ke ebagemage keu Keliso holivatebene au ebika tedahoi dobai lohonu.”


text:
Ige abu dibulae ata mai hamale ke moleu hotoe toela loui Iesu belahai avoe, “Seleveta Keliso aniko. A Keliso holiniege a ebika tedahoi nota tedaevenela.”


text:
Kateai louge moleu avuho loui avoe, “Hoto kateale louhalenela. Ana Dilava vabuhavoholinu. Nahiabuna avuluvutahaluvisi.


text:
Nahiau vaveve toela vamale ataea. Iale ibinavehoike nahi vatehani ko malelu. Isito malaha keu vaveve toela vaholisito vatehani malenu.”


text:
Kateai au haokaho louito Iesu namihai avoe, “Iesu, a Kosive baluga holisi a matamae doga kemo lohoniege di huhuanela.”


text:
Isege dubu baluga uvue abu ogo mai uvu mole tumuteke bamuale keu ehula dikolahai heila velemai abuita holinu.


text:
Isege Iesuu baita loui avoe, “Mamai, di aike hatima. Di isiviale daemo di munanamanela.”Kateai louito hatinu.


text:
Isege ataeau keve igaetoai vaveve ke elehalageuoholige abu halevai uvu balugatahoidevei abu oe tilu.


text:
Oe tisege Iesu haokuvu isi Galili keate degomole keau Iesu ehovamaleau bahata haeavamole lavisi vaveve ke elehalu.


text:
Alimatia malaha mole ivi Dioseba keu atae dua isi atauvevete. Iale keu Dilavau Iesu hanavoale ke evisi huhuaiavoe, “Kona no kosive baluga holige noeabuna vuvunevemo ui.”Isi kateai ke nihomai uma. Keu Diue kanisoloe kosive. Iale kanisolo keau Iesuemo vaveve kateale vage keu keho isiviholinu.


text:
Iale keu Iesu vava mai abavuho tiale gamani kosive Bailoti belahanu. Isi loui avoe, “Dana vali Iesu vava mai talive abavui.”


text:
Ige Bailotiu louge au tialeu Iesu vava mai ogoe duata viliai munee vahamo abu subutakemo atabe mai gulioholiale kemo mai gulianu.


text:
Isime halevai oe tialeau mulamulae dua malei Iesu vava hoesehavoliho bevualu. Isege bulau lohoge abu halevai menaka ehovai bulamoua.


text:
Isi keve lavisi ke huhulahai dolodololahasege malaha mole abuita ogo levolevote vale keau solekavesite abue loholu.


text:
Ige keate keau vabulahai kome bokoai vata bisi holuiavolu. Ige malaha keau namigevei avoe, “Kou alue vutae matama. Iale la osiohoike kove atau nita uale ke kaovama.


text:
Au loui avoe, ‘Ata molena Atae Eseho haiai mai atae toela ovege abuna mai idie domo hamai. Iniege vanie ni abuita igaetaeabunauoholige auna tota hovelahai.’”


text:
Isi vutavehalevai hoidevei tiale vaveve ke loui Iesu abostolo leveni (11) kebia haivei esemu bahata kebiata haivelu.


text:
Ige Iesu esemu keau hoto ke evisi loui avoe, “Lana tilogoike vaime loboe hoto ke louma.”Isi kateai hotoeabe evioholilu.


text:
Isito Bitau ke evisi hovelahai bibuai tiale vutavela velemanu. Isi holumai ke vahae niai elehage abu viliale ogo keunahau ua. Ige au hoilahai au oe tiale vaveve ke huhuaiavoe, “Vaveve kou oleve kateanu.”


text:
Vani ke igaemo Iesu esemu abuita keau olahai o mole ivi Emeasi keve tilu. Dielusalema halei o keho tiale egeveu haeava sisina ada mole isi abui.


text:
Ige Iesuu namigevei avoe, “La avui ono vadeike moleho loui lohoma.”Kateai louge abu avui lavisiuvulahalu.


text:
Ige malaha mole ivi Keliobasi keu namihai avoe, “Ata bahata Dielusalemaeumalekeau vaveve moleu aike Dielusalemae velemale ke hilokalu. Isito a igaenike ke hilokaholinu.”


text:
Ige au belagevei avoe, “Vaveve onoleike.”Ige abu loui avoe, “Vaveve kosealeike abu valu. Nasaleta malaha mole Iesu keu belovetae ata. Iale Dilavau vuvuneomige au vaveve nimolete vai hoto vuvunetelouge ata bahataeau ke elehai vahaeholahai hoesehavolu.


text:
Isito no dubu nalimale kosive isi oe kosive keau ke mai gamani ata ovege abu loui avoe, ‘Auna hatai.’Isime mai idie domo hamalu.


text:
No subutahuhulahai kosea, ‘Kena bae kosive holisi Iselala ata tedaevei.’Isito keu hatiale aike vanie ni abuita igaetauoholinu.


text:
Ige nova vavita no keate degomoleau hoto mole louge no ke evisi vikolahalu. Abu vae hodohodota tialeau vutavevelehovolu.


text:
Keve velehovoi Iesu vava kaovageuoholinu. Isime hoidevei lohoale no namigevei avoe, ‘No anelu abuita elegevege keau no namigevei avoe, Keu hovelahanu.’


text:
Isege no ata degomoleau vutavetiale elehageuoholige abu loui avoe, ‘Keate keau hoto seleveike abu loulu.’”


text:
Abu deiada ke lougeuoholige Iesuu namigevei avoe, “La keau vaveve kemo luleleholilu. Isi belovetaeau louale hoto ke la solekai evisi maholilu.


text:
Belovetau louale ke nahate Kelisona vatehani malei hatai hovelahai tota au otogoe ataga nehe ke mai. Lana ke hilokalu.”


text:
Kateai louito subuta Moseseu hotove hisaliale isi beloveta bahataeau hisaliale ke loui kebia haivenu.


text:
Kateai lovi ovesege niabeu alamo seleveage abu bae lulelelahai Iesu hilokalu. Isege au solekavesiteuoholinu.


text:
Ige abu mole namigevei avoe, “Keu humahatavae nahehi hotohotoai Bukae Hoto loui nahi haiveale hotove keu venee nahate vanu.”


text:
Abu kateai louito solekai hovedevei Dielusalemae hoidevelu. Keve velehovosege Iesu esemu leveni (11) isi esemuve degomole keau igaetoaiuliale kebia namigevei avoe, “Seleveta Iesuu hovelahai Saimoni Bitae lohoge au elehanu.”


text:
Ige malaha abuita keau abuta namigevei avoe, “Nota humahatavae katelahalu. Isito no Kosive ke hilokaholilu. Ige au valava vakoai noevesege no bae hilokalu.”


text:
Ata abui keau kateai namigevesege Iesuu solekavesite vigoeabemo lamisi ua. Isi namigevei avoe, “Lana ue dua vama.”


text:
Katelahage au namigevei avoe, “Osiohoike la uvuu kibikibianu. Oleve katealemoike la uvuu dolodoloanu.


text:
Isito di adau di veloti samagulahale ko elegeveve. Dailike ko. Dau alu holioholinu. Alu keau misioholisi itavaholilu. Isito dau kateholinu. Iale daela holisi hilokave.”


text:
Ige abu ke elehai vahaeholahaito ke huhulahai dolodololahalu. Isege au belagevei avoe, “La ivevebena ua.”


text:
Isi namigevei avoe, “Di subutalahehi ui hoto koseale loui la namigevenu. ‘Di vaveve bahata Moseseu subutahisaliale, belovetaeau hisaliale isi Samusimohisaliale keabuna bahata seleve holisi.’”


text:
Ige au haivei avoe, “Bukae Hotou louale Kelisona vatehani malei hatiniege vanie ni abuita igaetaeauuoholisege auna tota hovelahai.


text:
Auna hovelahage ataveabuna ivivemo ata haivei namigevege abuna vaveve toela halevage Dilavanaulihai. Ige abuna vasohuta Dielusalema kove ata haiveito gabie bae vata bahatae tai ata haivei.


text:
Iesuu hoto ke lougeuoholige au au esemu holoevei Dielusalemae halei Beteni oe tinu. Keve tiale au ada ebagemai kebia hoesegevenu.


text:
Isito degomoleau igaegae hotove evisi abu uvu mai avuemo mavolu. Ige au au vuvunemoabuho loui avoe, “Laeau Dilava esea.”


text:
Ataeau ese houeveale kemo abu Dilava ese holioholilu. Isi vavae isivi mesoho atae isivi kemo keau Dilava ese holioholilu. Isito Dilava isivimoike abu eseve holilu.


text:
Hoto nehe keu ata holisi nahehi ua. Ige nahi ke elehage vaveveve keu seleveunaha. Ige keu au uvu mai nahiovei nahi tedaeveale keu duaveunaha. Ige nahi atagave ke elehai hilokage Mamaveike au ataga ke mai au mo igae ominu.


text:
Ige Dioniu hotove loui ata namigevei avoe, “Di subutaata ke deiadaike laheho lounu. Di loui kosea, ‘Ata molena bae di ehomai lohoi. Keu di evihale Kosive. Kosealemo diuoholisege keu subutaua.’Iale ata keike.”


text:
Ata keu Kosive baluga. Iale keu au uvu bahata mai nahiovei nahie hoesegevei vani bahata nahi tedaevema.


text:
Dilavau au menaka mai Mosese omiale kemo ataeau vaveve toela vage ke ibina abuna hatihati malei. Isito Iesu Kelisou hatiale kemo Dilavau nahi huhueveinahie toelaulihai au hotoe dua mai nahiovenu.


text:
Atabeu Dilava elehaholinu. Isitouvuvemo igae keu lohoale au Mamae hoto loui nahi haivege nahi Dilava vaveve hilokalu.


text:
Vani mole Diue kosive Dielusalemaeumalekeau dubu nalimale ata degomole hanavege abu Dioni belahaliho tilu. Abu tiale namihai avoe, “Ole a.”


text:
Ige Dioniu lobogeveholisito inuta namigevei avoe, “Dau ata tedaevemale kosive Keliso ke holioholinu.”


text:
Ige abu namihai avoe, “Ana Ilaidianike.”Ige Dioniu namigevei avoe, “Dau beloveta ke holioholinu.”Ige abu tota belahai avoe, “No beloveta mole hemeiumaleke aniko.”Ige au loui avoe, “Ba, dau ke holioholinu.”


text:
Kateige abu loui avoe, “A ivi a vaveve loui no namigevenela. Ige no hoidevei talive no kosive kebia namigevei.”


text:
Ige Dioniu namigevei avoe, “Subutabeloveta mole Aisaia keu ata mole vaveve lounu. Au loui avoe, ‘Ata molena bae botoe hoai kosea, Kosive humahake inuta loive.’Beloveta keu louale ata ke daliko.”


text:
Dioniu kateai lousege Balisia ataeau abu ata hanaveale nehe keau tota Dioni belahai avoe, “A loui kosea, ‘Dau ata tedaevemale Keliso ke holioholinu.’Isi a loui kosea, ‘Dau Ilaidia holioholinu. Isi beloveta ke holioholinu.’Isito osialemoike a emo ata babatisogevema.”


text:
Kateai louge Dioniu namigevei avoe, “Di eunahamo ata babatisogevema. Isito kosive moleu la vigomo uale ke la hilokaholilu.


text:
Ata kena gabie lohoniege kosive baluga holisi di evihai. Iale di ivite holialebene bae tamakave tohoai. Isito dau ivite holioholinu.”


text:
Dioniu Diodani e ke vaki mole ui hoto ke bahata lounu. O mole ivi Beteni keve ui e kemo ata babatisogevenu.


text:
Vani mole Dioniu elehasege Iesuu avue lohonu. Ige au ata namigevei avoe, “Elehave. Dilava mamoe eseike uoke lohonu. Dilavau ke hanavoi isiviale au hatai vatae atae toelaulihai.


text:
Ke hotoike di subutala namigevei laheho loui kosea, ‘Ata molena bae di ehomai lohoniege di evihai. Kosealemo diuoholisege keu subutamole ua.’


text:
Di subutaata ke hilokaholinu. Isito di lohoale emo ata babatisogevemale kemo isiviale Iselala ata nahiau ata ke hilokai.”


text:
Hoto ke louito tota abuho loui avoe, “Di vani kela Iesu emohavoito elehasege Munanae Tumuu ugu mole imutavake nahate holisi otogomo dobai lohoale avuemo ua.


text:
Dilavau di namihaholivatege di ke hilokaholinu. Isito Dilavau di namihale kemoike di ke hilokanu. Au daho loui avoe, ‘Ana elehasege Munanae Tumunalohoniege ata molemo ui. Iale ata kena bae au Munanae Tumu hanavoi ke vuvunemoata hoesegevei.’


text:
Dilavau daho louale kemo di ata uoke elehai hilokage keu Dilava mo. Iale di hoto loui la namigeveale ke evive.”


text:
Vani mole Dioniu au esemu abuitati lavisiusege Iesuu ohanoi tisege Dioniu elehai au esemu namigevei avoe, “E, Dilava mamoe eseu lotiale uoke elehave.”


text:
Ige Iesuu hoilahai kebia elegevei abuho loui avoe, “La oleve tima.”Ige abu namihai avoe, “Kosive, a oleve uma.”


text:
Ige Iesuu abuho loui avoe, “Loholive diumaleke elehave.”Ige abu avuluvutatiliale auumaleke elehalu. Isege vau dobai gutuige abu avuluvutaua.


text:
Iale keu halei tiale au nana elehai namihai avoe, “Nahie ata tedaevemale kosive Keliso ke no elehalu.”


text:
Kateai louito au nana melamei Iesue lohonu. Ige Iesu elehai avuho loui avoe, “A ivilike Saimoni. Au Dioni mo. Isito dana a ivie doga ivihai aho loui kosea, ‘Sibasi.’”Iesuu kateai Saimoni Bita ivihale ke ihuike mune.


text:
Ige Bilibiu tiale ata mole Nataniela namihai avoe, “Moseseu subuta Bukae Hotomo hoto mole hisaliai avoe, ‘Nahie tedaevemale Kosive molena bae lohoi.’Ige beloveta kebiata au lohoveve hoto ke igae loulu. Iale no ata ke elehalu. Keu Nasaleta ata mole Dioseba ke mo. Iviveike Iesu.”


text:
Ige Natanielau belahai avoe, “A huhuige Nasaleta o kemo vavevebe duana vali lohoi.”Ige Bilibiu namihai avoe, “Lohoge nahi talive elehai.”


text:
Kateige abu tige Iesuu Nataniela elehai vaveveve lounu. Isi loui avoe, “Ata kou Iselala ata seleve. Kou loboe ata holioholinu.”


text:
Ige Natanielau belahai avoe, “A oleve kateike vaime di hilokanu.”Ige Iesuu avuho loui avoe, “Bilibiu a hohavoholisege a idi mole ivi vigi keumukamougulamoiusegedi a elehanu.”


text:
Ige Iesuu avuho loui avoe, “A idi keumukamougulamoi uale ke di aho louike vage a uvu mai daemo mamonu. Isito di vaveve degomole abuna di aho louale ke evihage ana bae elegevei vikoa.”


text:
Kateai avuho louito kebia bahataho loui avoe, “Di hoto seleve loui la namigevei. Gabie otogou dailahasege Dilava anelu abuna Atae Ese vavamo dobuluvisivealuvigelana elehai hilokage Dilava vuvuneu avuemo ua.


text:
Vanie ni abuitauoholisege Galili vata keve Keina ataeau mole holoeveve lovi valu. Ke vamale keve Iesu neinata ua.


text:
Ige Iesuu au neinaho loui avoe, “Ainaho di onole vaveve ke daho loulive. Kosealemo di ke vaveve vaniu lohoholinu.”


text:
Kateisege Diue ataeau tauli debamo vale bahata sigisi(6) abu avuemo e hai ada totoimale keau keve ua. Tauli keau baluga. Isito oteveunaha.


text:
Ige Iesuu lovi vamale kebia namigevei avoe, “E hai tauli kebia ovege abu tobalohoi.”Ige abu e hai tauli kebiamo keohage keau ililoholu.


text:
Ige Iesuu namigevei avoe, “Aike e ke hai mai talive mole holoevevemo hoto louveveata ke omive.”Kateai namigevege abu e hai tiale omilu.


text:
Ige malaha keu e ke ige heanu. Isito hilokaholinu abu oleveikeuainike mai loholu. Isito e ke hale esemu keau hilokage Iesulikeke vanu. Ige malaha keu ma melameveve mo ke hohavoge au avue tinu.


text:
Ige au namihai avoe, “Ataeau mole holoevemale vani kemo abuna vasohutauainie dua hai ata ovei. Ige ataeabuna e ke igeuniabeau hanilahage abuna deive ke malei ata ovei. Isito au kateholinu. No vasohuta iale keu aike ko he nahate va holioholinu. Isito auainie dua ko hai noevege no ige keu noemo he seleveanu.”


text:
Iesuu vasohuta au vikoe vaveveike au ke vage Keina ataeau Galili vatae uale keau vuvunevevaveve ke elehalu. Ige esemuiabeta ke elehai kemo bae abu uvu mai avuemo mavolu.


text:
Abu keveusegevani degomoleauuoholisege Diue atae vahaeho vani baluga Basova keu vuguvuguanu. Ige Iesuu Dielusalemae tinu.


text:
Tiale keve velemai elehasege Diue ataeau abu dubu baluga ke uvue bolomakau, mamoe, ugu kebia maketilahama. Isege moni senisilahamale keau keveuguiavoi moni senisilahama.


text:
Ige Iesuu kebia elegevei hote kikia mai bolomakau mamoe kebia havei nunuvegeabu bahata detuluvisiheie tilu. Isi moni senisiamale kebia teibolo ekovehage moniabe keau keiohovolu.


text:
Isi ugu maketilahamale kebia namigevei avoe, “Ke malei heie teve. Lainaho di Mamae o komo maketi vaveve vagelive.”


text:
Kateige Iesu esemuiau ke elehai Bukae Hoto mole huhulahalu. Hoto keu loui avoe, “Kosive, abu a o aiohavoale ke di huhuage di uvuu tumuanu.”


text:
Kateige Diue kosiveau belahai avoe, “Ana vikoe vaveve onole igae vage no ke elehai kemo hilokage vuvunekemoike a vaveve kateale vanu.”


text:
Ige abu ke evisi namihai avoe, “A huhuige vanie ni abuita igaeta keuvumoana o ko houi gabiai. Ana hilokaholinu. Abu vagana voti sigisi (46)uvumodubu ko houi gabilahalu. A louale keu anekianu.”


text:
Kateai louniale gabie hatai hovelahage esemuiabeau Iesuu louale hoto ke huhulahai avoe, “Bukae Hotou louale isi Iesuu louale hoto keau hoto seleve.”


text:
Iesuu Basova vani kemo Dielusalemaeusegeata moagaeau abu uvu mai avuemo mavolu. Kosealemo Iesuu vikoe vaveve vaevege abu elehalu.


text:
Isito Iesuuuvuiabehilokale kemo au uvu mai abuemo mamoholinu. Kosealemo ata kebiau isiviale vikoe vaveve elehaito bae abu uvu mai Iesuemo mavoi.


text:
Iale keu vavi mole Iesue lohoale namihai avoe, “Kosive, no hilokage Dilavau a hanavoge a keu no haivemale kosive. Atabeu bae vikoe vaveve ke va kavalivebene. Isito Dilavau avuemo u hutevage bae kateale vai.”


text:
Ige Iesuu namihai avoe, “Seleveta di a namihage evinela. Atabeu bae Dilava matamae doga keve talivebene. Isito auna vasohuta u moleaito bae keve tai.”


text:
Ige Nikodimasiu belahai avoe, “Ataeau kosi holiale keabuna oleve kateai tota u moleai. Keau abu neinuvue unie uvue tai totauvevekeu anekianu.”


text:
Ige Iesuu namihai avoe, “Seleveta di a namihai. Ata oleuoleueta Munana Tumutamouale kebiaunahae abuna Dilava matamae doga keve tai.


text:
Helukau heiatautuaitai lohoge anaumuveke evinela. Isito keu oleve tai lohoale ke a hilokaholinu. Iale oleuoleu Munana Tumumouale keau ke nahate. Iale hoto kemo ainaho vikoalive.”


text:
Ige Iesu namihai avoe, “A keu Iselala ata haivemale kosive mole baluga. Isito a di hoto kemo luleleholinu.


text:
Iale seleveta di hoto ko loui a namihage evinela. No onole elehai loui hilokale ke laheho louge la kemo la uvu mavoholilu.


text:
Di vatae hoto laheho louge la di hoto ke maholilu. Iale dana otogoe hoto laheho louge lana oleve kateai bae di hoto mai.


text:
Atabeu otogoe ui avuemo dobai lohoholinu. Isito Atae Eseu avuemo ui dobai lohoale ke igaena tota veatai tai.


text:
“Subuta Iselala ataeau tomagie tiale vaveve toela vage Moseseu kobamo ute vai mai idimo ehanumageataeau ke elehai haluviholisito nita ua. Iale ke nahate ataeabuna Atae Ese mai idie domo hamai.


text:
Dilavau vatae ataho isivi balugalekemoike au au mo igae mai vatae hanavonu. Ige elike ataeau abu uvu mai avuemo mavoliege abu bae haluvilivebene. Isito abunaukolikoli malei.


text:
Dilavau au mo hanavoale keu vatae ataemo kotaho lohoholinu. Isito vaveveabe toelamoike au maleveho lohonu.


text:
“Iale oleuoleuabu uvu mai movemo mavoge au bae kebiamo kotalivebene. Isito ataeau abu uvu mai Dilava mo igaemo mavoholiale kemo Dilavau subutakotae hoto loui mamoale kena kebia malevei.


text:
Atagau subutavatae lohoge ataeau ataga ke kabebihavoi vaviho isivilahale kemo Dilavana malevei hoto balugamootovei. Kosealemo vaveveabe keu toelanu.


text:
Iale ata oleu vaveve toela vamale keu atagaho isiviholisi bae atagae loholivebene. Kosealemo keu isiviholialeike ataga keu vaveveve toela kemo atagaho.


text:
Isito ata oleu vaveve dua vamale kena atagae lohoge atagana vaveveve kemo haluge ataeabuna hilokage vaveveve keu Dilavamo lohonu.”


text:
Iesuu hoto ke louito au esemu holoevei Diudia vatae tinu. Iliale vani degomole keve abuhi ui ata babatisogevenu.


text:
Isege Dioniu Salimi o ke vavae o mole ivi Anoni keve ata babatisogevema. Kosealemo keve e balugau ua. Kemoike au keveusegeataeau tige au kebia babatisogevenu.


text:
Katelahaito halevai Dionie tilu. Tiliale namihai avoe, “No kosive, malaha moleu Diodani e vaki mole ae lohoale ke ana huhuanu. A ke vaveve noheho lounu. Iale keu aike ata babatisogevege ata bahataeau avue tima.”


text:
Laeau di hoto louale ke evilu. Di la namigevei kosea, ‘Dau ata tedaevemale kosive Keliso ke holioholinu. Isito Dilavau di hanavoge di keho uli holinu.’


text:
Iale kemo di hoto mole louge evive. Ma melameveve mo kena ma melamei. Ige haokaveu vavavemo lamiale kena hotove evisi vahaehoai. Iale ke nahate di Iesuu lohoale hoto ke evisi vahaehoanu.


text:
“Iale ata keu otogomo lohoale keu ata bahata evigevei baluganu. Ata oleu vatae ata holiale kena vatae hoto lougei. Isege otogomo lohoale auna ata bahata evigevei au ehue onole elehai eviale ke lougei. Isito ataeau bae hotove evilivebene.


text:
Dilavau hanavoale ata kena Dilava hoto lougei. Kosealemo Dilavau au Munanae Tumu mai omige keu avuemo vuvuneanu.


text:
Iale oleuoleuabu uvu mai avuemo mavoliege abunaukolikoli malei. Isito oleuoleuabu uvu mai Dilava mo kemo mavoholiliege abu baeukolikoli malelivebene. Ige Dilava itumunavani bahata kebiamo ugei.”


text:
Ige Iesuu abu hoto louale ke evisi Diudia vata halei Galili vatae taliho Samalia vatae velemai tinu.


text:
Tiale keu Samalia o mole ivi Saika keve velemanu. O ke vavamo Diekobou subutaau vata mole mai au mo Dioseba ominu.


text:
Iale vata kemo Diekobo e abatau ua. Iale Iesuu oai lohoalelua enuai kabebiai e abata ke vavamougulamoi uma.


text:
Keveugulamoiusegeesemuiabeau halevai taunie lovi voilahaho tilu. Isege vanie vigoe Samalia keate moleu e haliho lohonu. Ige Iesuu avuho loui avoe, “E hage di isi.”


text:
Ige keate keu namihai avoe, “Au Diue ata. Isege dau Samalia keate. Iale osialemoike a isiviale di e hai aoge a isi.”Keate keu hoto ke louale keu koseanu. Diue ataeau bae Samalia atahi kabu igaemo e igelivebene.


text:
Ige Iesuu keate ke namihai avoe, “A Dilavau onobenobe ata ovemale ke hilokai aiti hotoimale keta hilokavatebe a di namihage diukolikoli e mai aonu.”


text:
Ige keate keu avuho loui avoe, “Kosive, e kou heila ua. Iale a e bagu mai lohoholialemo ana oleve kateaiukolikoli e hai daoge di isi.


text:
No buluve Diekobo keu subutaabata ko lovoi kemo e isi e hai au eseta au ovota ovenu. Iale ose a ke evihanu.”


text:
Isito di e mai ata oleme ovege abu iale keau bae tota enulahalivebene. Isitoukolikoli e kenauvuiabemo hanage abunauvevedoga malei.”


text:
Ige keate keu avuho loui avoe, “Kosive, avage e ke hai daoge di isi. Ilive elike enuholisi e ko haliho tota loho halei.”


text:
Ige keate keu namihai avoe, “Dau koliaholinu.”Ige Iesu namihai avoe, “Seleveike a ke lounu. A aike koliaholinu.


text:
Isito a subutamalaha ada mole holoeveito kebia halevenu. Isi aike a moletiumalekeu a kolia seleve holioholinu. Iale a daho louale keu seleve.”


text:
No buluveausubutatana komo guligulilahalu. Isito Diue ata la loui kosea, ‘Ataeabuna Dielusalemae Dilava hoesehavogei.’”


text:
Ige Iesuu avuho loui avoe, “E, di hoto louale ko evinela. Vani molena lohoge ataeau bae tana komo mesoho Dielusalema o kemo nahie Mama hoesehavolivebene.


text:
Samalia ata laeau la guligulilahamale ke ihu hilokaholilu. Isito Diue ata noeau no guligulilahamale ke ihu hilokalu. Kosealemo Diue ata noemo Dilavau toelamo ata maleveve kosive hanavonu.


text:
Iale vanive keu aike lohonu. Iale guliguli seleve vamale keabuna abu uvu bahatamo vaveve seleveunahamo nahie Mama hoesehavoi. Ata kateale biahoike Dilavau isiviale keau hoesehavogei.


text:
Dilava keu ata holioholinu. Isito keu munanae tumu. Iale oleuoleu Dilava hoesehavoliho valiege abu uvu bahatamo vaveve seleveunahamo hoesehavoi.”


text:
Kateai louge keate neheu namihai avoe, “Di hilokage abu ata tedaevemale kosive ke ivihai avoe, ‘Keliso.’Iale di evige kena lohoniege no onole vamale ke bahata noheho loui.”


text:
Kateai lousegeesemuiabeau hoidevei lohoge Iesuu keate keti hotohotoima. Ige abu ke elehai vikolahalu. Isi isiviale keate ke belahai avuho loui kosea, “A onole vama.”Isi isiviale Iesuho loui kosea, “A osiohoike keate keti hotohotoima.”Katelahai huhulahaito abuho hotobe louholilu.


text:
Isi namigevei avoe, “Lohoge nahi talive malaha mole elehai. Malaha keu di vaveve bahata vamale ke daho lounu. La huhuige nahie ata tedaeveve kosive Keliso kenike.”


text:
Kateale huhulahasege Iesuu namigevei avoe, “Di lovi keu koseanu. Dana di hanavoale ke isivi vai au lovi daoale ke vai gabiai.


text:
“Isito la loui kosea, ‘Bata abuita abuitauoholisege lovina bae baeai.’Iale di la namigevege evive. Nenilahai bulu elegeve dua vave. Lovi keau baelahage maleveve vaniu lohonu.


text:
Ata molena lovi hai. Ige keu baege molena lovi ke lovoi. Iale ke nahate ata molena Dilava hoto loui ata haivei. Ige ata molena lohoniege tota kebia haivei malevege abunaukolikoli malei. Ige ata abui keabuna abu lovi kemo ibinae dua malei vahaeholahai.


text:
Dana ata degomoleau lovilahale keve la hanavege lovi maleliho teve. Isito lana loviabe teige kemo tota lovi degomole maleve.”Iesuu kateai lovie hoto au esemuho lounu.


text:
Ige Samalia ataeau avue loholiale namihai avoe, “Loholive nohehiunela.”Kosealemo keate keu abuho loui avoe, “Keu di ono vade vamale ke bahata daho lounu.”Ige abu hotove evisi abu uvu mai Iesuemo mavolu. Kateige Iesuu tiale vanie ni abuita abuhi ua.


text:
Isi keau bae keate ke namihai avoe, “No a hoto louale keunahamo no uvu mai avuemo mavoholilu. Isito no biaeau nova hotove evisi hilokage keu vatae ata maleveve kosive. Kemoike no uvu mai avuemo mavolu.”


text:
Keu subutaloui avoe, “Ata olena beloveta holige atave seleve keau bae hoesehavoi hotove malivebene.”


text:
Isito au Galilie tiale velemage ataeau elehaime vahaehove vai hoesehavolu. Kosealemo abu Dielusalemae tiliale Diue vahaeho vani Basova kemo Iesuu vikoe vaveve moaga vaevege abu ke elehalu.


text:
Igeto Iesuu kemo halei tota Keina oe tinu. O keveike au subutavikoe vaveve vage euuainiholinu. Iale o kemo gamanie kosive moleu ua. Kosive ke mou o mole Kabenumu keve vavahanianu.


text:
Iale kosive keu Iesuu Diudia halei Galilie lohoale hoto ke evinu. Isi avue tiale namihai avoe, “Ana vali loholive di mo hoesehavoi. Au hativeveu vuguvuguike vage di lohonu.”


text:
Kateai lousegegamani kosive keu avuho loui avoe, “Kosive, lohoge naiti tai. Onoilage di mou hatima.”


text:
Kateai louge Iesuu namihai avoe, “Tenela. A mou momoleanu.”Ige malaha keu Iesu hoto ke evisi halei hoilahai tinu.


text:
Tiale humahatavae tisege esemuiabeau moveu momoleale hoto mai lohoale avuluvutabelehovolu. Isi namihai avoe, “A mou momoleanu.”


text:
Ige malaha keu belagevei avoe, “Vanie ni vaesutemoike au momoleanu.”Ige abu namihai avoe, “Nivu vaniu uani (1) okolokiasege a moe hobeuuoholinu.”


text:
Ige mamaveu ke evisi hilokage vanie ni igaemoike Iesuu avuho loui avoe, “A mou momoleanu.”Ige kemo kosive keu au ese ehai abuhi abu uvu mai Iesuemo mavoi ehovalu.


text:
Iesuu Diudia halei lohoale Galili vata kemo vikoe vaveve mole vaito lohoale tota kosive ke mo hoesehavoge momoleanu.


text:
Dielusalema ke vavae hala balugatahou ua. Ige kemo geiti baluga abu ivihai avoe, “Mamoe geiti.”Ige geiti ke vavamo tabu moleu uale Diue ataeau abu hotomo ivihai avoe, “Betesida.”Tabu ke vavamo abu vinaho oe ese ada mole houevelu.


text:
Iale vavahaniteau kebia vinamo ladevei uma. Kebia degomoleau ni kedute. Ige degomoleau velo golote. Ige degomoleau oholisito uunahamalea. Iale keau isivialeike e keu kibiage vavahaniabe keuuoholisi. Iale keau keho tialeau ke hemei uma.


text:
Keveusegevani igaegaela Dilava aneluna lohoi e kemo tige e keu kibiage oleuulilaemo biloale ke vavahaninauoholisi.


text:
Isege Iesuu lohoale malaha ke elehage keu keve lahai ua. Ige Iesuu hilokage malaha keu vagana baluga vavahani ke manu. Ige au avuho loui avoe, “Ana isiviai momoleai.”


text:
Ige malaha keu namihai avoe, “Kosive, eu kibiage di mai emo mamoveve ke atauuoholinu. Katealemo di isiviale emo biloai. Isito ataeabuna di evihai solekai tai emo biloluvigei.”


text:
Kateai louge malaha keu solekavesite momoleai hovelahai au ava egumai mai lamisi tinu. Bulamoike Iesuu vaveve ke vanu.


text:
Ige Diue kosiveau malaha nehe momoleale keho loui avoe, “Novae vani kou bulae vani. Iale a bulamoava ebamoi lohoale kemo a menaka egumanu.”


text:
Ige malaha keu namigevei avoe, “Di hoesehavoale ata keike daho loui avoe, ‘A ava egumai mai lamisi tenela.’”


text:
Ige au namigevei avoe, “Di hoesehavoale ata ke di hilokaholinu.”Malaha keu Iesu hilokaholiale keu koseanu. Iesuu ke hoesehavoito solekai atae uvue tinu.


text:
Iniale ke iae Iesuu Diue dubue uvue tiale malaha ke elehai avuho loui avoe, “E, a nova momoleanu. Iale ainaho tota vaveve toela vagelive. Ana kateige vaveve toela baluganaaemo lohoi.”


text:
Kateai avuho louge au halei tiale Diue kosive namigevei avoe, “Iesu keike di hoesehavoge di momoleanu.”


text:
Ige Iesuu abuho loui avoe, “Di Mama keu vani bahata vaveve dua vama. Iale ke nahate dana data vagei.”


text:
Hoto kateale louge Diue kosiveau isivi balugaleike Iesu hamai. Au bula egumalekeunahamo abu kateholilu. Isito au loui avoe, “Di Mamaike Dilava.”Ige abu ke huhulahai avoe, “Kou isivialeike au ebika ebagemai Dilava nahate vai.”Kemoike abu isiviale hamai.


text:
Abu katelahage Iesuu abuho loui avoe, “Seleveta di la namigevege evive. Dilava mou au isivimo onobe va kavaholima. Isito Mamaveu niveta vale keunahaike au ke vama.


text:
Mamaveu au moho isivi balugai au vamale ke bahata au mo haivunu. Iale Mamavena isivianiege vaveve balugau vaveve ko evihale ke haivuge auna ke vage lana ke elehai tetelahave.


text:
Mamaveu haluviale kebia tatuvei lu ovege abu hovedeveale ke nahate movena au isivimoukolikoli oleme ovei.


text:
Mamaveu bae atae vaveve abuemo kaovalivebene. Isito auna au vuvunebahata mai au mo omige movena atae vaveve abuemo kaovai.


text:
Katealemoike ataeabuna bahata Dilavata moveta ivi ebagevai hoesegevei. Dilavau au mo hanavoge lohonu. Iale oleuoleumove hoesehavoholiale keau bae Mamave keta hoesehavolivebene.


text:
“Seleveta di la namigevege evive. Oleuoleudi hoto evisi di hanavoale ke hotota eviliege abunaukolikoli malei. Ige Dilavau bae vaveveabe abuemo kaovalivebene. Kosealemo auuvevedoga oveale kemo abuna hovedeveiukolikoli malei.


text:
Seleveta di la namigevema. Vani moleu lohoma. Di tota louge evive. Vani keu aike lohonu. Iale laeau haluviale ke nahate vaike vage Dilavau di hanavoge di la hohaveho lohonu. Iale oleuoleudi ho eviale keabunauvevedoga malei.


text:
Iale lainaho hoto kemo vikolahalive. Kosealemo vani moleu lohoge haluviale keabuna abata uvue di hoto evisi.


text:
Abuna di hoto evisi abatamo hovedevei. Ige oleuoleuvaveve dua vamale keabuna hovedeveiukolikoli malei. Isege oleuoleuvaveve toela vamale keabuna hovedevegeto Dilavana vaveveabe toela ke ibina ovei.”


text:
Iesuu hoto kateale louito tota hoto mole lounu. Avoe, “Di di isivimo onobe va kavalivebene. Isito Dilavau daho louale ke dana vai atae vaveve kaovage di vaveve kena inutolotoloai. Kosealemo di bae di isiviunahahuhuaivalivebene. Isito di hanavoale ke isiviunahadana vagei.


text:
Di vaveve louale ata keike Dioni. Ige la la esemu hanavege abu avue tige au abuho di vaveve seleve loui namigevenu.


text:
Isito ataeau di vaveve loui di ebagevai mesoho di ebagevaholige keta duave. Di Dioni vaveve ke loui isivialeike la ke evige Dilavana la malevei.


text:
Dioni keu lamebau lahai atagale ke nahate. Keu vasohuta lohoale la haivege la hotove evisi vahaehove vaito halevalu.


text:
Dioniu di vaveve louale keu baluga. Isito di Mamau lovi mai daoge di vamale keu balugataho. Iale lana di vaveve ke elehai hilokage di Mamau di hanavonu.


text:
Isi la di hoto eviholiale kemoike di hanavoale ke hotota la evioholilu. Kosealemo hotove keu lauvumouoholinu.


text:
La vani bahata Bukae Hoto kaovai huhulahai kosea, ‘Noeabuna komoukolikoli malei.’Isito Bukae Hoto kemo di vaveveu ua.


text:
Dau di Mamae vuvunemoike lohonu. Isito la di hoto mai ehovaholilu. Mesoho ata molena au vuvunemolohoge lana ke hoto mai ehovave.


text:
La mole hoto evisi mole hoesegevema. Isito la isiviholialeike Dilava hoto evisi ke igae hoesehavoliho. Iale lana oleve kateai bae la uvu mai avuemo mavoi.


text:
Lainaho huhulahai kosea, ‘Iesuna au Mamaho no vaveve loui.’Di bae kateale loulivebene. Isito Mosese ke igaena gabie la vaveve loui Dilava namihai. Kosealemo la huhulahai kosea, ‘Mosese keu no kosive.’Isi la uvu mai avuemo mavolu.


text:
La katelahaito la uvu mai avuemo mavo seleve holioholilu. La uvu mai avuemo mavovatege la hotove evisi di hotota evilu. Kosealemo di vaveveike au ke hisalianu.


text:
Iale Iesuu keve lohoge ata moagaeau ehovai avuluvutaloholu. Kosealemo au au vuvunevavevemo vavahanitebia hoesegeveale ke abu elehalu.


text:
Ige Iesuu niavei elehage ata moagamoagaeau avue lohoma. Ige au kebia elegevei au esemu mole Bilibi namihai avoe, “Nahiabuna oleve lovi voilahai ata kobia bahata ovei.”


text:
Ige Bilibiu namihai avoe, “Nahiabuna moni baluga tu handele kina (K200) kateale malei lovi voilahage au bae neniabetaulivebene.”


text:
Loui avoe, “Ata kebia vigomo mo moleu valava ada mole isi huena abuita kebia malei lohonu. Isito lovi kehameu bae ata kobia bahata nenitaulivebene.”


text:
Ige Iesuu au esemuho loui avoe, “Ata kebia namigevege abuuguiavoi.”Ige esemuiabeau ata kebia namigevege abu kulue golomougulelevalu. Ata kebiauvumomalahaunahaabu dodaveale keau bahata vai taoseni (5,000) ata.


text:
Isege Iesuu valava malei Dilava hoesehavoito malei ataeauuguiavoale kebia ovege abu ilu. Isi huena kebia malei emo ke nahate vanu. Kateige abu ke igeuniabeau hanilahalu.


text:
Kebia bahatauniabeu haniage Iesuu au esemu namigevei avoe, “Lainaho lovi kebe sigu halevalive. Isito ke bahata malei bevuave.”


text:
Ige abu lovi ke sigu malei basiketi tuelomo (12) emege tobaloholu. Ataeau valava ada mole iale ke siguiabuike basiketimo ua.


text:
Ige keve uale ata keau Iesuu au vuvunevaveve vale ke elehai loui avoe, “Seleveta nahi beloveta nehe hemeiumalekeiko lohonu.”


text:
Kateai louge Iesuu hilokage keabuna lohoi evudei vavave tolomo namihage auna kosiveabe holisi. Au vaveveabe hilokale kemo halevei ahuvelabotoe tinu.


text:
Lohoaleau isivilahale bouti mai tabu ke houi Kabenumue tai. Isi kateai Iesu inohomoulagevau loage abu bouti mai tilu.


text:
Eu kateisege abu negolahai tiale e nie tisege Iesuu e adala lamisi abue lohonu. Ige abu ke elehai vabulahalu.


text:
Kateai louge abu isivialeike au boutimobiloai. Ige Iesuu boutimobiloige bouti keu solekai tiale abu timale o keve velemanu.


text:
Vani mole vavita ata nehe keau tiale Iesu kaovalu. Isi hilokage esemuiabekeau subutabouti mole mai tige Iesuu kebiahi tioholinu.


text:
Abu Iesu kaovasege Taibiliasi bouti degomoleau tialeau Iesu lovi hoesehavoge ata neheau iale ke vavae lavilu.


text:
Ige ata keau Iesu kaovalata Iesuta esemuiabeta elegeveholisime bouti kebiamo biloluvisi Kabenumue Iesu kaovaliho tilu.


text:
Tiliale vaki mole velehovoi Iesu elehalu. Isi belahai avoe, “No haivemale ata, a vaesuvelakove lohonu.”


text:
Ige Iesuu avuta namigevei avoe, “Di seleveta la namigevege evive. Di vuvunevaveve vage la elehale kemo la di kaovaholilu. Isito la lovi ige la uniu haniale kemoike la di kaovama.


text:
Lainaho loviu sakavaveve ke lovi vai tubunagelive. Isito vani bahataukolikoli maleveve ke lovi vai negolahave. Atae Esena lovi ke laovei. Kosealemo Mamaveu lovive ebagemai hanavoge au lohonu.”


text:
Ige Iesuu namigevei avoe, “Dilavau isivialeike la lovi koseale vai. Au hanavoale ata ke hoto evisi la uvu mai avuemo mavove.”


text:
No buluveausubutabotoe ui lovi mole mana ke ilu. Bukae Hotomo vaveve ke hotou ua. Au loui avoe, ‘Lovi keu otogomo lohoge Moseseu louge abu ilu.’”


text:
Ige Iesuu abuho loui avoe, “Seleveta di la namigevei. Moseseu otogomo lovi ke malei oveholinu. Isito di Mamaike lovi ke malei la buluveovenu. Iale auna otogoe lovi seleve mai laovei.


text:
Ige Iesuu namigevei avoe, “Dauukolikolie lovi. Iale oleuoleudae lohoale keau bae vaelahalivebene. Isi oleuoleudi hoto evisi di ehovale keau bae enulahalivebene.


text:
“Isito di subutalaheho louale keu nova velemanu. Laeau di vaveve elehaito di hoto evisi ehovaholilu.


text:
Kosealemo di otogo halei dobai lohoale kemo di bae di isivi valivebene. Isito di hanavoale ata ke isivi dana vai.


text:
Di hanavoale ke isivi keu koseanu. Keu isiviholialeike au daoale ata kebia haleveliho. Isito isivialeike vanie gabila di kebia bahata tatuvegeabu hovedevei.


text:
Di Mamau isivialeike ata oleuoleudi elehai di hoto evisi abu uvu mai daemo mavoale kebia dana vanie gabila tatuvegeabuna hovedeveiukolikoli malei.”


text:
Kateai louge Diue ataeau hotove keho isiviholisi abu moleteho louma. Kosealemo Iesuu loui avoe, “Otogomo lohoale lovi ke daliko.”


text:
Isi abu moleho loui avoe, “Dioseba mo Iesu kenike. Nahi ke mamata neinaveta hilokalu. Iale keu oleve kateike vaime loui avoe, ‘Dau otogomo dobai lohonu.’”


text:
Atabeu bae dae loho kavalivebene. Isito di hanavoale di Mamau au isivi maiuvuvemomamoge auna dae lohoi. Ige vanie gabila dana ke etuvageauna hovelahai.


text:
Subutabeloveta moleu hisaliai loui avoe, ‘Dilavana ata bahata haivei.’Iale oleuoleudi Mamae hoto evisi avuemo lulelelahale keabuna dae lohoi.


text:
Ukolikoli loviu otogomo dobai lohoale ke daliko. Iale oleuoleulovi ke iale keabuna vani bahata ugei. Di lovi mai ata oveale keu di misilike. Iale lovi kemo abunaukolikoli malei.”


text:
Iesuu kateai louge Diue ataeau moleho loui mole belagevei avoe, “Malaha kona oleve kateai au misi mai nahiovege nahi isi.”


text:
Katelahai moleho lousege Iesuu abuho loui avoe, “Seleveta di la namigevege evive. Mesoho la Atae Ese misi ioholisi tahoveta ioholiliege la baeukolikoli malelivebene.


text:
Isito oleuoleudi misi isi di tahota iale keauuvevedoga malelu. Iliege vanie gabila dana tatuvegeabuna hovedeveiukolikoli malei.


text:
Di Mama keuukolikoli kosive holialemo data avuemoukolikoli kosive holinu. Ige keu di hanavoge oleuoleudi misi iale keabuna daemoukolikoli malei.


text:
Lovi keike otogomo dobai lohonu. Isito la buluveausubutalovi iale keu ke nahate holioholinu. Keau lovi ke isito haluvilu. Isito oleuoleulovi ko iale keabuna vani bahata ui tigei.”


text:
Kateai louge esemuiabemoagaeau ke evisi moleho loui avoe, “Kou hoto ko louale kou toloanu. Iale olena hotove ko evisi mai.”


text:
Katelahai lousegeatabeu hotoeabe loui Iesu namihaholinu. Isito Iesu biageu hilokage keau hotove kemo vahaehoholilu. Iale kemo au namigevei avoe, “Di hoto louale keu la malevei vahaehotigeveholialemo lana valive di halevai.


text:
Iale di louge evive. Ataeau bae atae vaveve kemoukolikoli malelivebene. Isito Munana Tumu igaemo ataeabunaukolikoli malei. Di laheho louale keu Munana Tumue hoto. Iale lana ke eviliegeukolikoli maleve.


text:
Isito la degomoleau mesoho hoto ke maholilu.”Iesu louale keu koseanu. Subutakeu hilokage ata degomoleau bae hotove malivebene. Isi hilokage kebiamo ata mole igaena avuho haiai.


text:
Ige au tota namigevei avoe, “Di subutalaheho loui kosea, ‘Di Mamau ata tabageveholiale keau bae dae loholivebene.’Katealemoike di laheho ke lounu.”


text:
Ige Iesuu au esemu tuelo (12) kebia belagevei avoe, “Keau katelahalu. Iale lana lata isiviai di halevai tai.”


text:
Ige Saimoni Bitau avuta namihai avoe, “Kosive, noeabuna ata olemo hoto seleve mai. A igaemoukolikoli hotou ua.


text:
Ige Iesuu kebia bahata namigevei avoe, “Di esemu tuelo (12) la tabagevenu. Isito la molemo munanae toelau ua.”


text:
Iesuu hoto ke louale ihuveu koseanu. Saimoni mole mo Diudasi Kaliota keu Iesu esemu tuelo (12) kebiamo keu esemuve mole. Iale keike Iesuho haianu.


text:
Vani mole Iesuu Galili vata keve oai taito isiviholialeike Diudia vatae taliho. Kosealemo keve Diue kosiveau isivialeike hamage au hatai.


text:
Au keve ohanoi tisege Diue vahaeho vani moleu vuguvuguanu. Vahaeho vani kemo Diue ataeabuna evavaga houeveikemo ugei.


text:
Iale vani keu vuguvuguige Iesu hohuvuiau avuho loui avoe, “Matama ko halei Diudia vatae tenela. Ige elike a esemuiau keveumalekeau a vaveve elehai.


text:
Ata oleu isiviale ataeau ivive hilokage au bae au vaveve mahogovalivebene. Iale talive a vaveve a vamale ke atae nimo vage ata bahataeau valive a vaveve ke elehai a hilokai.”


text:
Ige Iesuu au hohuvuholoui avoe, “La isiviai onole vaho valiege momolelahai vave. Isito ataeau di hilokaveve ke vaniu lohoholinu.


text:
Vatae ataeau bae la aiogevei lahehiugologoloalivebene. Isito abuna daluvutaugologololahai. Kosealemo di negobedai vatae ata namigevei loui kosea, ‘La vaveve keau toelalu.’


text:
Iale nena momolelahai vahaeho vani keve teve. Di bae aike talivebene. Kosealemo di vaniu lohoholinu.”


text:
Ige ata bahataeau saiavoi moleho loui tai lohoma. Degomoleau loui avoe, “Keu atae dua.”Isege degomoleau loui avoe, “Ba, keu ata lobogevemale ataike.”


text:
Abu katelahaito baita atae vudimonenilahai Iesu vaveve louholilu. Kosealemo abu Diue kosive vabugevelu.


text:
Ige Diue kosiveau hotove evisi tetelahalu. Isi moleho loui avoe, “Nahi hilokage ata kou sikuluholinu. Iale au oleve kateai luleleike vaime hoto koseale louma.”


text:
Ige Iesuu namigevei avoe, “Di la haiveale keu di hoto holioholinu. Isito di hanavoale Dilava ke hotoike di loui la haivema.


text:
Iale oleuoleuisiviai Dilava isivi vale keabuna hilokage di louale keu Dilava hoto emena di hotounaha.


text:
Ata oleu au hotounahalouale kena kemo au ebika ebagemai. Isito oleu isiviai au hanavoale kosive ke ivi ebagemai isivive vale ata keu loboe ata holioholinu. Isito keu ata seleve.


text:
Seleveta Moseseu menaka laovenu. Isito labeau menaka ke bahata ehovaholilu. Iale osialemoike la isiviai dahavoi.”


text:
Kateai louge ataeau namihai avoe, “Oleu isiviai ahamoi. Ataeau ahavoliho isiviholilu. Isito mesoho a kemo munanae toelau ua.”


text:
Isito laeau bulamolovilahama. Kosealemo la Mosese menaka ke ehovai bulamola moe ese kebia vudie vate bohievema. Isito Moseseu menaka ke mamoholisito la vavivuiabuike vasohuta vaveve ke valu.


text:
Iale la bulamola ese vudie vate bohilive elike kemo Mosese menaka ehovave. Iale di bulamomalaha ke hoesehavoge keu hovelahale kemo la osiohoike daho itumulahalu.


text:
Lainaho atae vaveveunahaelehai kemo hoto lougelive. Isito nenilahai ihuve seleve elehaito bae kemo hoto lougeve.”


text:
Iesuu kateai lousege Dielusalema ata degomoleau ke evisi moleho loui avoe, “Malaha konike abu isivilahale hamage au hatai.


text:
Isito elehave. Au ata moaga kobiaho louge nahie kosiveau avuho louholilu. Mesoho kosive keau hilokage keu nahie tedaevemale kosive Keliso.


text:
Nahi hilokage nahie tedaevemale kosive Keliso keu lohoge ataeau bae au oleve lohoale ke hilokalivebene. Isito malaha kou lohoale ke nahi hilokalu. Iale keu oleve kateike vaime nahie tedaevemale kosive holiho.”


text:
Ataeau katelahai hoto ke lousege Iesuu dubu baluga keve baita hoto loui ata haivei avoe, “Seleveta la di hilokalu. Isi di oleve lohoale keta la hilokalu. Isito dau di vuvunemolohoholisito di hanavoale ke vuvunemolohonu. Iale di hanavoale ata seleve ke la hilokaholilu.


text:
Kateai louge Diue kosiveau ke evisi isiviale mai kotai. Isito vaniveu lohoholiale kemoike abu maholilu.


text:
Ata moaga kebiamo ata degomoleau hotove evisi abu uvu mai avuemo mavoi loui avoe, “Ata tedaevemale kosive Keliso kena lohoniege au vuvunevaveve vage kena ata ko vaveve evihai. Ba, mesoho kosive keike ko.”


text:
Ata keau kateai saiavoi moleho lousege Balisia ataeau ke evilu. Isi dubu nalimale kosivehi mole bevueveihotohotoai dubueudahanalimale bukatehanavege abu Iesu maliho tilu.


text:
Iesu maliho tisege Iesuu ataho loui avoe, “Di bae lahehi vani moagaulivebene. Vani degomolenauoholisege dana tota hoilahai di hanavoale ata keve tai.


text:
Ige vani kemo lana di kaovaito la bae di elehalivebene. Kosealemo la bae di tiveve keve talivebene.”


text:
Kateai louge Diue kosiveau mole belagevei avoe, “Kona oleve tige nahiabuna elehaholisi. Mesoho auna tiniege Diue ataeau Giliki vataeumalekeve kebia haivei.


text:
Au loui avoe, ‘Lana di kaovaito la bae di elehalivebene.’Isi au tota loui avoe, ‘La bae di tiveve keve talivebene.’Iale keu ono vadeike au huhuaihoto ke lounu.”


text:
Diue vahaeho vani baluga keuuoholimale vanila Iesuu hovelahai baita abuho loui avoe, “Oleuoleuenulahaliege dae loholive e isi.


text:
Bukae Hotou ke nahate lounu. Avoe, ‘Oleuoleuabu uvu mai daemo mavoale kebiauvumoukolikoli ena hanai laluvagei.’”


text:
Iesuu hoto ke louale keu e seleve holioholinu. Isito Munana Tumuike au ke lounu. Avoe, “Oleuoleuabu uvu mai daemo mavoale keabuna Munanae Tumu malei.”Isito vani kemo keau Munanae Tumu maleholilu. Kosealemo Iesuu hovelahai ehue tioholiale kemoike Kosiveu Munanae Tumu oveholinu.


text:
Iesuu hoto kateale lousegeata degomoleau hotove evisi loui avoe, “Seleveta nahi beloveta nehe hemeiumalekeike ko.”


text:
Isege degomoleau loui avoe, “Nahie tedaevemale kosive Keliso keike ko.”Isito degomoleau loui avoe, “Ba, nahie tedaevemale kosive keu bae Galili vatamo loholivebene.


text:
Bukae Hotou loui avoe, ‘Nahie tedaevemale kosive Keliso kena Deividi valadamo lohoi. Isi Deividiu o mole Betelihamueumalekeve auna ui.’”


text:
Ige dubueudahanalimale bukatenehe keau tota hoidevei dubu nalimale kosive isi Balisia ata kebiae loholu. Ige kosive keau belagevei avoe, “La osialemoike Iesu mai lohoholilu.”


text:
La huhuige Balisia ata noeabuna no uvu mai avuemo mavolu. Isi la huhuige kosivebiata abu uvu mai avuemo mavolu. Ba, kosiveau kateholilu.


text:
Isito koveumaleata koeabuike Mosese menaka kemo lulelevatege abu uvu mai avuemo mavoholilu. Iale keabuna Dilava itumue valamo ui.”


text:
Katelahai louge kebia vigomo kosive mole ivi Nikodimasi keta hovelahanu. Kosive keike vani mole Iesu elehaho tinu. Iale keu hovelahai abuho hoto mole lounu.


text:
Avoe, “Nahie menaka kemo nahiabuna vasohuta atae vaveve kaovai hotove evisi hilokaito bae avuho loui au onole vale ke ibina omisi.”


text:
Kateai louge abu avuho loui avoe, “Ana ata Galili vatamo lohonu. Ana Bukae Hoto dodaveholinu. Ke dodavei hilokage belovetabeu bae Galili vatamo loholivebene.”


text:
Iniale vavita vavita Iesuu hovelahai tota Diue dubu balugae tinu. Ige keve ata moagaeau lohoale evilikahavoge Iesuuugulamoi kebia haivenu.


text:
Isege Diue menaka loui haivemaleau Balisia atahi keate mole mai loholu. Keate keu malaha moleti lahai hotohotoisege abu elehai mai lohoale ata bahatae vudimomavoge keu kemo laminu.


text:
Ige kosive keau Iesu namihai avoe, “Kosive, keate kou malaha moleti vaveve toela vasege no elehai mai loholu.


text:
Nahie menakamo Moseseu loui avoe, ‘Keate oleteau abu kolivu vavae vaveve toela vale kebia munetahavege abu haluvisi.’Iale ana keate ko vaveve kemo hoto vade loui.”


text:
Abu hoto ke louale keu koseanu. Abu isiviale kateige Iesuu hotoeabe kemo dobage abu mai kotalahai. Isi kateai louge Iesuu hotobe louholisito debekebekeai vatamo au adata hisalianu.


text:
Ige ata keau keve lavisi negobedai belahalage Iesuu hovelahai abuho loui avoe, “La oleu vavevebe toela vaholiale keu vasohuta hovelahai munetakeate ko hamai.”


text:
Ige malahae kosiveau Iesu hoto ke evisi halevai igaegaeai tima. Igaegaeai tilage gabila malahae doga keau tilu. Keau bahata tihatusege Iesuu keate ke igaeti ua.


text:
Ige Iesuu hovelahai keate ke belahai avoe, “A mai lohoale ata keau oleve. Atabena a vaveve toela ke aemo lounu.”


text:
Ige au loui avoe, “Ba, kosive, beu daho louholinu.”Ige Iesuu avuho loui avoe, “Ige data bae aemo a vavevebe toela loulivebene. Iale tenela. Isito ainaho tota gabie vaveve toela ke va molealive.”


text:
Iesuu kateai keate keho louito tota ata namigeve moleanu. Avoe, “Dau vatae ataga. Iale oleuoleudi ehovale keau bae vavila talivebene. Isito abunauvevedoga mai atagala tai.”


text:
Ige Balisia ataeau avuho loui avoe, “A aike louale hoto keu a igae hotoike a ke louma. Iale a hoto keu seleve holioholinu.”


text:
Ige Iesuu hotoeabe ibina vai abuho loui avoe, “Di hoto loumalekeu seleveunaha. Halege di debikamo hoto louge keta duave. Kosealemo di oleve lohoale di oleve tiveve ke di hilokanu. Isito laeau ke hilokaholilu.


text:
Dana isiviai laemo la vaveve kaovage di hoto kena seleve holisi. Kosealemo da igaeu bae la vaveve kaovalivebene. Isito di hanavoale di Mama kena daiti uge noeabuna avuti la vaveve kaovai.


text:
La menakamo abu hisaliai avoe, ‘Ata abui abuna ata mole vaveve elehai kemo hoto louge hotoeabe kena seleve holisi.’


text:
Iale di vaveve hilokale ata abuiau ua. Ke mole dailike ko. Ige di hanavoale di Mama keta moleike ke.”


text:
Kateai louge abu belahai avoe, “A Mamau oleve ua.”Ige Iesuu abuho loui avoe, “La di Mama hilokaholisi data hilokaholilu. La di hilokavatebe di Mama keta hilokalu.”


text:
Abu dubu baluga ke uvue obeleni moni mavomale keveike Iesuu lamisi hoto kateale loui ata haivenu. Ige atabeu mai kotaholinu. Kosealemo vaniveu sohu lohoholinu.


text:
Ige Iesuu tota kosive kebia namigevei avoe, “Dana la halevei tisege lana bae di kaovave. Isito lana la vaveve toela vamale kemo haluvive. La bae di tiveve keve talivebene.”


text:
Ige Diue kosiveau ke evisi moleho loui avoe, “Malaha kou loui avoe, ‘Di tiveve keve la bae talivebene.’Iale la huhuige kena au ebika hamai hatilihoike au kateai lounu.”


text:
Ige Iesuu abuho loui avoe, “Laeau heieumaleataea. Isege dau ehueumaleata. Iale laeau vata komo loholu. Isito dau vata komo lohoholinu.


text:
Katealemoike di laheho loui kosea, ‘Lana la vaveve toela vamale kemo haluvive.’Isi di laheho loui kosea, ‘Ata ke dailiko.’Ige la ke evisito la uvu mai daemo mavoholiale kemo lana la vaveve toela kemo haluvive.”


text:
Kateai louge abu belahai avoe, “Au ole a.”Ige Iesuu namigevei avoe, “Vani bahata di laheho loumaledau ata ke dailiko.


text:
Di la vaveve bahata hilokanu. Iale dana isivianiege la vaveve kemo laheho hoto moaga loui. Isito di bae ke bahata loulivebene. Dana di hanavoale ata ke hotove seleveunahaloui ata haivei.”


text:
Iale au abuho loui avoe, “Dau Atae Ese. Iale lana gabie ataho louge ataeabuna di mai idie domo hamage lana bae kemo hilokage di laheho louale ata ke dailiko. Ige kemo lana hilokage dau di isiviunahava holioholinu. Isito di Mamau daho louale keunahaike di loui la haivenu.


text:
Di hanavoale keu di haleholisito vani bahata daiti uma. Kosealemo di vani bahata isivive vamale kemo au di vahaeho vama.”


text:
Ige abu hotove ibina vai avuho loui avoe, “No Ebalahamu valada holialemo vatae vaveveu no maleveholinu. Isi noeau heiata atabeho lovi kavaholilu. Iale osialemoike a loui kosea, ‘Vatae vaveveu bae la malevelivebene.’A hoto ke louale ihuveike onole.”


text:
Kateai louge Iesuu namigevei avoe, “Seleveta di laheho louge evive. Oleuoleuvaveve toela vamale ata keau lovi kavamale ke nahate vai vatae vaveve toelae isiviunahavama.


text:
Lovi kavamale ata keu lovie biage ke ese holioholinu. Kemoike au bae vani bahata o kemougelivebene. Isito o ke biage esena vani bahata o kemo ugei.


text:
Iale Atae Esena la malevege vatae vaveve keu bae la malevelivebene. Isito lana negolahai ue duaunahavageve.


text:
Ige abu avuho loui avoe, “No mamaike Ebalahamu.”Ige Iesuu namigevei avoe, “Laeau Ebalahamu ese seleve holioholilu. La Ebalahamu ese holivatebe au vamale ke nahate la valu.


text:
Isito laeau kateholilu. Dau Dilava hoto seleve eviale ke loui la haivelage la isivialeike dahavoi. Isito Ebalahamu keu la vaveve ke nahate vaholinu.


text:
Iale laeau la mama moleu vamale ke nahate vama.”Ige abu avuho loui avoe, “Noeau Dilava seleve ke igaeike ehovai eseve holilu.”


text:
Ige Iesuu namigevei avoe, “Dilava keu la Mama seleve holivatebe la daho isivilahalu. Kosealemo Dilava kemoike dau lohoale aike kove ua. Dau di isivimo lohoholinu. Isito avuike di hanavoge di lohonu.


text:
Iale osialemoike la di hoto evisi luleleholilu. Kosealemo la di hoto evisito isiviholialeike ke mai ehovaliho.


text:
Laeau Setene esea. Isege eu la mama. Iale kemoike la isiviale ehovai isivive vagei. Setene keu subutamole ata haveveve vaveve ke vai lohoma. Isi loboe hoto loui hoto seleve ke kabitinu. Kosealemo keu loboe hoto loumalebiage. Iale kemoike hoto seleve louvevekeu avuemo anekianu. Iale kena vani bahata loboe hotounahalougei.


text:
Iale bae di namihave. Di vaveve toela onole vasege la di elehalu. Di vavevebe kateale vaholinu. Iale osialemoike di hoto seleve loui la haivege la di hoto maholilu.


text:
Ata oleu Dilava ese holiale kena Dilava hoto evisi mai. Isito laeau Dilava ese holioholiale kemoike la di hoto evisi maholilu.”


text:
Iesuu kateai louge Diue ata keau avuho loui avoe, “No subutahoto louale keu seleve. No loui kosea, ‘A keu Samalia ata.’Iale a kemo munanae toelau ua.”


text:
Ige Iesuu hotoeabe ibina vai abuho loui avoe, “Daemo munanae toelauuoholioholinu. Dau di Mamae ivi ebagemai hoesehavonu. Isito laeau di ivi ebagevaholisito di aiohavolu.


